
Antonijui Munjosui Baljestai ir jo žmonai Niko, 
be jų draugiškos pagalbos ir palankumo 


nebūčiau galėjęs parašyti šios knygos. 


Sveiki atvykę į amžinąjį gyvenimą, mano draugai. 


Parašyti šią knygą mane įkvėpė vokiečių žurnalistė Harieta 
Volf, kurią prieš keletą metų sutikau Berlyne. Pokalbio pradžio- 
je Harieta panoro papasakoti trumpą pasakėčią. Jos nuomone, 
ta pasakėčia simbolizuoja rašytojo darbą, o aš ir esu rašytojas. 


Stoviu telefono būdelėje po pasaulio pabaigos. Galiu skam- 
binti į valias, nėra jokio limito. Nežinia, ar dar išlikę gyvų žmo- 
nių, ar mano skambučiai tebus iš pusiausvyros išmušto žmogaus 
monologas. Kai kurie kvietimai nutrūksta greitai, lyg telefono 
ragelis būtų numestas tuojau pat; kartais tyla ragelyje trunka 
ilgai, lyg kas smalsiai vogčiomis manęs klausytųsi. Nebėra nei 
dienos, nei nakties; tai tęsis amžinai. 


Sveika atvykusi į amžinąjį gyvenimą, Harieta. 


Kas iš jūsų nusipelnė amžinojo gyvenimo? 


Mano dabartinė inkarnacija baigiasi; nemanau, kad ji tęsis dar 
ilgai. Žinau, kad perėjęs į kitą inkarnaciją susitiksiu draugą — 
šuniuką Foksą. 

Draugystė su šunimi - geras darbas, nes tu gali šunį padaryti 
laimingą; šuns reikalavimai nedideli, ego labai ribotas. Gali būti, 
kad ankstesnėse epochose moterų padėtis buvo panaši į nami- 
nių gyvūnų padėtį. Be abejo, namuose būdavo tam tikrų patogu- 
mų, palengvinančių kasdieninius darbus, bet mes jau to nesu- 
prantame; žinoma, kurdami funkcionalią sistemą, sumanytą ir 
pritaikytą tam, kad būtų galima lengviau nudirbti nesudėtingus 
darbus, žmonės jausdavo malonumą. Darbai kartodavosi ir pri- 
pildydavo nuobodoką kasdienybę. Visa tai išnyko, žmogiškosios 
būtybės darbai (mes tikrai nebeturime aiškaus tikslo) ir džiaugs- 
mai mums jau svetimi, ir žmonių nelaimės mūsų nebejaudina. 
Naktimis mes nebevirpame nei iš baimės, nei iš ekstazės; tačiau 
mes gyvename, be džiaugsmo ir be paslapties einame per gyve- 
nimą, ir laikas bėga greitai. 


Su Marija22 pirmą kartą susisiekiau pigiame ispaniškame ser- 
veryje; siaubingai ilgai reikėjo laukti, kol sujungs. 


Sunkumai, atsiradę 

Dėl seno olando mirties, 
Negali būti patvirtinti, 

Kol nesugrįžo šeimininkas. 


2711, 325104, 13375317, 452626. Perskaitęs adresą, įsivaiz- 
davau jos putę - trūkčiojančią, pikselizuotą, tačiau nepaprastai 
realią. Marija22 gyva, mirusi ar tebėra tarpinės būsenos? Ma- 
nau, tarpinės būsenos, bet apie tai nedera kalbėti. 


Paslaptimi apgaubdamos savo putes, moterys kelia amžiny- 
bės pojūtį — lyg tai būtų tunelis, vedantis į pasaulio pažinimą, 
nors tai tera apleistas nykštukų urvelis. Jei jos pajėgia kelti tokį 
pojūtį, tuo geriau joms; sakau tai jas gindamas. 


Sustingęs žavesys 

Užgožia viską. 

Jis atsiranda keičiantis civilizacijoms, 
Bet nepaneigia jau įrodytų išvadų. 


Reikia baigti. Baigti žaisti, nutraukti pokalbį, ryšį, tačiau per 
vėlu. 258, 129, 3727313, 11324410. 


Pirmas kadras nufilmuotas iš aukštai. Lygumoje pilna didžiu- 
lių pilkų plastikinių inspektų; mes - Almerijos šiaurėje. Dar vi- 
sai neseniai žemės ūkio darbininkai, dažniausiai marokiečiai, sky- 
nė šiltnamiuose augančius vaisius ir daržoves. Darbus automa- 
tizavus, jie išsibarstė artimiausiuose kalnuose. 

Be įprastinių dalykų - elektrinės, teikiančios energiją apsau- 
giniams aptvarams, palydovinių retransliatorių, detektorių - pa- 
dalinys Projekciones XXI, 13 turėjo mineralinių druskų genera- 
torių ir nuosavą geriamojo vandens šaltinį. Padalinys buvo tolo- 
kai nuo didžiųjų kelių, nepažymėtas jokiame naujame žemėla- 
pyje, nes statytas vėliau, negu buvo sudaryti paskutiniai žinia- 
raščiai. Uždraudus gabenti prekes lėktuvais ir atsiradus nuolati- 
niams palydovinio ryšio trukdžiams, pasidarė neįmanoma jo vir- 
tualiai užfiksuoti. 


Kitas kadras panašus į sapną. Žmogus mano veidu metalurgi- 
jos gamykloje valgo jogurtą; turkiškai parašyta instrukcija, kaip 
naudotis prietaisais; maža vilčių, kad gamyba bus atnaujinta. 


12, 12, 533, 8467. 


Antrasis Marijos22 pranešimas buvo toks: 

Esu vieniša lyg kvaiša 
Su savo 
Pize. 


245535, 43, 3. Kai sakau „aš“, meluoju. Pasvarstykime, kaip 
suvokiame žodį „aš“ - „aš“ neturi emocinio atspalvio 1r yra aiš- 
kus. Palyginkime jį su „aš“, kurį vartojame bendraudami; mano 
kūnas, būtent toks, priklauso man, arba tiksliau, aš priklausau 
savo kūnui. Ką matome? Nėra ryšio. Patikėkite manimi. 


Noriu, kad jūs galėtumėte skaityti šią knygą; gyvi, ar mirę, jūs 
esate skaitytojai. 
Tai nuo manęs nepriklauso; ir aš noriu, kad tai vyktų tyliai. 


Priešingai, negu skelbia privaloma tiesa, 
Žodis nesukūrė pasaulio; 

Žmogus kalba, o šuo loja 

Ir taip reiškia pyktį arba baimę. 


Malonumas yra tylus, 
Visai toks pat kaip palaimos būsena. 


„Aš“ yra mūsų nesėkmių sintezė; bet ši sintezė tik dalinė. Pa- 
tikėkite manimi. 

Ši knyga skirta mokyti Ateities žmones. Žmonės, pamanys 
jie, galėjo tai padaryti. Tai nėra niekas, tai nėra viskas; tai tik 
tarpinė grandis. 


Jei Marija22 egzistuoja, tai ji yra moteris. Taip, kaip aš esu 
vyras. Bet vertinimo kriterijai netobuli, tad jais galima abejoti. 
Aš irgi artėju prie savo kelio pabaigos. 

Niekas nesulauks laiko, kai gims Dvasia; tai patirs tik Atei- 
ties žmonės; bet Ateities žmonės nebus tokios būtybės, kokias 
jas įsivaizduojame. Patikėkite manimi. 


PIRMA DALIS 


Danieliaus24 komentaras 


DANIELIUSI,1 


Taigi, ką daro prabudusi žiurkė? Ji uosto. 
Žanas Didįjė, biologas 


Labai aiškiai atsimenu pirmuosius savo, kaip juokdario, žings- 
nius! Tada buvau septyniolikos metų ir leidau apniukusį rugpjū- 
tį Turkijoje, a/! inclusive* viešbutyje — beje, tai buvo paskutinis 
kartas, kai privalėjau vykti atostogauti su tėvais. Mano kvaiša 
sesuo — tada jai buvo trylika —- jau kaitino visus vyrukus. Tai 
atsitiko per pusryčius; kaip ir kiekvieną rytą, nutįso eilė prie 
plaktos kiaušinienės, nes vasarotojams ji buvo ypač skani. Šalia 
kailį ir papuoš juo svetainę). Ji jau buvo prisikrovusi kalną kiau- 
šinienės, bet nedvejodama pasigviešė ir paskutinių trijų dešre- 
lių, gulėjusių ant metalinio padėklo. Be penkių vienuolika, pus- 
ryčiai baigėsi, nė nesvajok, kad padavėjas atneš daugiau dešre- 
lių. Vokietis, stovėjęs už jos, tarsi suakmenėjo; jau buvo ištiesęs 
šakutę prie dešrelės, bet ranka sustingo pusiaukelėje, o veidą 
nutvieskė pykčio raudonis. Vokietis buvo milžinas, tikras kolo- 
sas, daugiau nei dviejų metrų ūgio, svėrė mažiausiai šimtą pen- 
kiasdešimt kilogramų. Man dingtelėjo, kad smeigs šakutę aštuo- 
niasdešimtmetei senutei į akis arba griebs už gerklės ir įkiš jos 
galvą į indą, kuriame laikomi karšti patiekalai. O ši lyg niekur 
nieko (nevalingas senatvės egoizmas) nubidzeno prie stalo. Vo- 
kietis susivaldė, supratau, kad jam tai kainavo daug pastangų, 


* Viskas įskaičiuota - (angl.), vert. past. 

atslūgo veido įtampa, ir jis, liūdnas, be dešrelių, nuėjo pas savo 
gentainius. 

Po šio incidento sukūriau trumpą skečą, kuriame buvo kalba- 
ma apie kruvinas riaušes poilsio namuose; jos kilo dėl mažmo- 
žių, nesuderinamų su žodžiais all inclusive: dešrelių stygius per 
pusryčius, papildomas mokestis už mini golfą. Tą patį vakarą 
pasirodžiau su savo skeču popietės „Jūs talentingas!“ metu (kartą 
per savaitę pasirodydavo poilsiautojai, o ne profesionalūs atli- 
kėjai). Pats vaidinau visus personažus ir tokiu būdu pradėjau 
one man show* žanrą, kuriuo ir užsidirbdavau duoną per visą 
savo karjerą. Į popietinius spektaklius susirinkdavo beveik visi, 
nes iki diskotekos nebūdavo ką veikti; taigi aštuoni šimtai Žžiūro- 
vų. Mano pasirodymas turėjo labai didelį pasisekimą. Daugelis 
juokėsi iki ašarų ir negailėjo katučių. Tą patį vakarą per disko- 
teką žavinga brunetė, vardu Silvija, man pasakė, kad labai pra- 
juokinau ją ir kad jai patinka vaikinai, turintys humoro jausmą. 
Mieloji Silvija. Tada aš praradau nekaltybę ir supratau, koks mano 
pašaukimas. 

Po vidurinės užsirašiau į aktorinio meistriškumo kursus. Slin- 
ko gana nuobodūs metai, tad dariausi vis piktesnis, vis kandes- 
nis. Galų gale mane aplankė sėkmė. Tokia, kad net žioptelėjau. 
Pradėjau kurti trumpus skečus apie kartu vėl pradėjusias gyven- 
ti šeimas, Monde žurnalistus, apie vidurinės klasės menkumą, 
apskritai man gerai sekėsi gvildenti temą apie kūrybingų inte- 
lektualų kraujomaišos ryšius su dukromis arba anūkėmis pliko- 
mis bambomis, iš kelnių kyšančiomis siaurikėmis. Apibendrin- 
damas galiu pasakyti, kad buvau kandus šiandienos realybės ste- 
bėtojas; mane dažnai lygindavo su Pjeru Desprožu. Likau ištiki- 
mas one man show, bet kartais kviečiamas neatsisakydavau da- 


* Vieno Žmogaus šou - (angl.), vert. past. 

lyvauti televizijos laidose; rinkdavausi labai populiarias ir visiš- 
kai menkas. Aš nuolat pabrėždavau tų laidų vidutiniškumą, bet 
dariau tai subtiliai, nes norėjau, kad laidos vedėjas jaustų pavo- 
jų, tačiau persistengti nevertėjo. Taigi buvau tikras profesiona- 
las ir mane net pagirdavo. Bet toks buvau ne aš vienas. 
Nenoriu pasakyti, kad mano skečai buvo nejuokingi, ne, jie 
kėlė juoką. Aš tikrai buvau kandus šiandienos realybės stebėto- 
jas; man atrodė, kad tai elementaru, kad šiandienos realybėje 
nelabai liko ką stebėti: mes viską labai supaprastinome, labai 
išgryninome, peržengėme visas ribas, atsisakėme tabu, klaidin- 
gų minčių, nerealių siekių, tad liko tikrai nedaug kas. Socialiniu 
požiūriu egzistuoja turtingi, egzistuoja vargšai, yra kelios tra- 
pios pakopos - socialiniai laiptai. Ta tema įprasta ironizuoti, 
nes egzistuoja ir galimybė nusigyventi. Seksualiniu požiūriu bu- 
vo tie, kurie kelia geidulius, ir tie, kurie jokių geidulių nekelia. 
Mechanizmas labai paprastas, su keliais nukrypimais nuo nor- 
mos (homoseksualizmas ir t. t.). Vis dėlto jis tikrai skatina tuš- 
tybę ir narcizų varžybas, bet tai plačiai išnagrinėjo prancūzų mo- 
ralistai dar prieš tris šimtmečius. Žinoma, egzistuoja padorių 
žmonių, jie dirba, užtikrina maisto produktų gausą. Ir yra žmo- 
nių, kurie šiek tiek komiškai, arba, jei norime, patetiškai (bet aš 
visų pirma esu komikas) aukojasi savo vaikų labui; jaunystėje jie 
nebuvo gražuoliai, metams bėgant nekėlė sau jokių ambicijų, 
niekada nepraturtėjo. Bet jie visa širdimi, ir netgi labiau nei kiti, 
kuo nuoširdžiausiai vertino grožį, jaunystę, turtą, ambicijas ir 
seksą. Jie buvo lyg rišamasis skiedinys. Bet apie juos, sakau tai 
apgailestaudamas, nebuvo kalbama. Keletas tokių personažų at- 
sirado mano skečuose, nes norėjau įvairovės, siekiau realybės 
efekto. Vis dėlto aš labai pavargau. Blogiausia buvo tai, kad ma- 
ne vertino kaip humanistą, žinoma, įkyrų humanistą, bet huma- 
nistą. Pacituosiu vieną pokštą iš tų, kuriais pajvairindavau savo 

spektaklius: „Ar žinai, kaip vadinami riebalai aplink vaginą?“ — 
„Ne.“ - „Moterimi.“ 


Keista, mano triukai susilaukdavo palankių atsiliepimų žurna- 
luose Elle ir Tėlėrama. Tiesa ta, kad arabų kilmės komikai atgaivi- 
no macho tendencijas, o aš kalbėjau konkrečiai ir mandagiai, ven- 
giau aštrių frazių, stengiausi nesikartoti, kontroliuoti kiekvieną žo- 
dį. Apibendrindamas galiu pasakyti, kad didžiausia sėkmė humo- 
ristui, o dar plačiau - žmogui, turinčiam humoro jausmą, gyvenime 
nusišypso tada, kai jis gali elgtis kaip šunsnukis ir nebūti nubaustas, 
netgi gali kuo ramiausiai girtis savo niekšybėmis, ir jam sekasi sek- 
sas, jis sugeba gerai uždirbti. Ir visi viskuo patenkinti. 

Iš tikrųjų mano tariamas humanizmas nebuvo sudėtingas: stai- 
gūs išpuoliai prieš valdininkus, užuominos apie neatpažintus juo- 
daodžių lavonus, jūros išmestus prie Ispanijos krantų, - to pa- 
kako, kad įgyčiau kairiųjų pažiūrų 11 žmogaus teisių gynėjo repu- 
taciją. Aš kairysis? Turėjau galimybę savo skečuose pavaizduoti 
keletą alterglobalistų, sąlygiškai jaunų, tiesa, parodžiau juos ga- 
na simpatiškus; nevengiau demagogijos. Pakartosiu, buvau tik- 
ras profesionalas. Be kita ko, panėšėjau į arabą, tad man buvo 
lengviau. Vienintelis tikras tų laikų kairiųjų požymis buvo anti- 
rasizmas, arba tiksliau — rasizmas prieš baltuosius. Beje, nesu- 
prantu, iš kur turiu arabiškų bruožų, vis labiau ryškėjančių bė- 
gant metams, juk mama ispanė, o tėvas, kiek Žinau, bretonas. 
Pavyzdžiui, mano kekšytė sesuo - tipiška Viduržemio jūros pa- 
krančių moteris, bet jos oda dvigubai šviesesnė nei mano, o 
plaukai lygūs. Galima susimąstyti: ar tikrai mama buvo skru- 
pulingai ištikima? O gal mane pradėjo koks nors Mustafa? Dar 
viena hipotezė - žydas? Fuck with that“ : arabai būriais plūsda- 


* Šūdas iš to - (angl.), vert. past. 

vo į mano spektaklius. Žydai, beje, irgi, nors jų ateidavo ma- 
žiau. Užbilietus visi mokėdavo be nuolaidų. Tikrai aišku tik tai, 
nuo ko Žmogus miršta, 0 jo atsiradimas pasaulyje - gerokai su- 
dėtingesnis dalykas. 

Jei kalbėsime apie žmogaus teises, tai man, aišku, nereikėjo 
nė piršto pajudinti. Tiek pat galėjau domėtis savo uodegos tei- 
sėmis. 


Šioje srityje mano karjera buvo beveik tokia pat sėkminga kaip 
ir pirmoji sėkmė klube per atostogas. Moterys apskritai neturi 
humoro jausmo, todėl mano, kad humoras - neatsiejama vyro 
prigimties dalis. Per visą karjerą man netrūko progų įsprausti 
savo įnagį į tinkamą skylę. Tiesą sakant, tos sueitys niekuo ne- 
buvo ypatingos. Komikais dažniausiai domisi jau kiek pagyve- 
nusios moterys, artėjančios į ketvirtą dešimtį; tada jos pradeda 
suvokti, kad viskas baigiasi. Vienų stori pasturgaliai, kitų susi- 
traukusios krūtys, o kartais viskas kartu. Apskritai jos neturi 
nieko, kad tau pasistotų, o kai erekcija silpnėja, mažėja ir domė- 
jimasis. Jos dar nėra labai senos. Žinojau, artėjant penktai de- 
šimčiai jos vėl ims ieškoti netikrų, lengvabūdiškų pramogų, kad 
išsiblaškytų, ir, beje, neras. Kol tas dešimtmetis bėgo, galėjau 
tik patvirtinti, kad erotiškai jos nebėra tokios patrauklios, bet 
dariau tai nenoromis, patikėkite, tai tikrai nemalonu. Galėjau 
tik patvirtinti jų pirmuosius įtarimus ir, to nenorėdamas, nu- 
piešti beprasmio gyvenimo viziją: jų laukia ne branda, o papras- 
čiausia senatvė, ne naujas žydėjimas, kaip buvo gyvenimo pra- 
džioje, bet nusivylimų ir kančių virtinė. Iš pradžių tos kančios 
bus nedidelės, bet labai greitai pasidarys nebepakeliamos. Tai 
nelabai gerai sveikatai, nelabai gerai. Tiesa ta, kad gyvenimas 
prasideda sulaukus penkiasdešimties metų, bėda ta, kad jis bai- 
giasi sulaukus keturiasdešimties. 


DANIELIUS24,1 


Pažiūrėk į tolumoje judančias mažas būtybes, pažiūrėk. Tai 
žmonės. 

Šviesa gęsta, ir aš be gailesčio stebiu, kaip nyksta diena. Pas- 
kutinis saulės spindulys nuslysta lyguma, slenka virš kalnų gran- 
dinės, kuri užstoja horizontą rytuose, raudona aureole nudažo 
dykumos peizažą. Žaižaruoja metaliniai apsauginės užtvaros, juo- 
siančios namą, pinučiai. Tyliai urzgia Foksas, jis, be abejo, užuo- 
džia laukinius žmones. Jiems nejaučiu jokio gailesčio ir nema- 
nau, kad tarp mūsų kas nors bendra. Manau, kad jie tėra truputį 
protingesnės beždžionės, todėl pavojingesni. Kartais praveriu 
užtvarą, kad padėčiau triušiui arba klaidžiojančiam šuniui, bet 
niekada, kad padėčiau žmogui. Taip pat niekada man nekiltų 
mintis suartėti su jų patele. Bestuburius ir augalus vienus nuo 
kitų dažniausiai atskiria tam tikra teritorija, o aukštesnio lygio 
stuburiniams kraujomaišos su kitomis gyvūnų rūšimis draudi- 
mas įaugęs į kraują. 


Kažkur Centriniame mieste sukurta į mane panaši būtybė. 
Bent jau turinti mano bruožus ir vidaus organus. Kai mano gy- 
venimas baigsis, per keletą nanosekundžių bus nustatyta, kad 
nebesiunčiu signalų, ir tuoj pat bus pradėtas kurti mano įpėdi- 
nis. Kitą dieną, vėliausiai poryt, apsauginė užtvara atsidarys, ir 
mano įpėdinis įsikurs tarp šių sienų. Jam ir skiriama ši knyga. 

Pirmasis Pyrso dėsnis identifikuoja asmenybę pagal atmintį. 
Asmenybė turi tik tai, ką galima atsiminti (nesvarbu, ši atmintis 
kognityvioji, procedūrinė ar afektyvioji); pavyzdžiui, dėl atmin- 
ties sapnas neatima iš mūsų identiteto pojūčio. 

Antrasis Pyrso dėsnis teigia, kad kognityviąją atmintį palaiko 
kalba. 

Trečiasis Pyrso dėsnis apibrėžia, kas yra kalba be užuolankų. 


Trys Pyrso dėsniai nutraukė skubotus mėginimus downloa- 
ding* atmintį. Vienas būdas - tiesioginis molekulinis informaci- 
jos perdavimas, kitas - tai, ką šiandien vadiname gyvenimo ap- 
rašymu. Pastarasis pirmiausia buvo sugalvotas kaip paprasčiau- 
sias priedas, sprendimas belaukiant ko nors geresnio, bet Pyrsui 
paskelbus savo darbus jis tapo labai reikšmingas. Šis loginės min- 
ties šuolis netikėtai sugrąžino senąjį būdą, iš esmės tai, ką anks- 
čiau vadinome autobiografija. 

Gyvenimo aprašymą sunku tiksliai apibūdinti Laiko požiūriu: 
jis gali prasidėti bet kuriuo gyvenimo etapu, taip, kaip Žvilgsnis 
gali sustoti ties bet kuria paveikslo vieta. Svarbu tai, kad po tru- 
putį imtum matyti visumą. 


* Parsisiųsti - (angl.), vert. past. 


DANIELIUS!,2 


Kai supranti, kaip gera sekmadienį be automobilio, 
kaip smagu vaikštinėti krantinėmis, puikiai žinai, kas bus vėliau... 


Zeraras, taksi vairuotojas 


Šiandien beveik nebegaliu prisiminti, kodėl vedžiau pirmąją 
žmoną. Jei susitikčiau ją gatvėje, manau, nepažinčiau. Kai ku- 
riuos dalykus pamirštame, pamirštame iš tikrųjų. Mintis, kad 
viskas išlieka atminties šventykloje, tikrai klaidinga. Kai kurie 
įvykiai, iš tikrųjų dauguma jų, išsitrina ir nelieka jokio pėdsako, 
taip, lyg jie niekada nebūtų vykę. Bet pakalbėkime apie mano 
žmoną, tiksliau - mano pirmąją žmoną. Mes, be abejo, gyveno- 
me kartu dvejus ar trejus metus. Kai pastojo, beveik tuoj pat 
mečiau ją. Tuo metu man visiškai nesisekė, 0 ji gaudavo tik men- 
kutę pašalpą. 

Tą dieną, kai nusižudė mano sūnus, išsikepiau kiaušinienės 
su pomidorų padažu. Ekleziastas teisingai sakė, kad gyvas šuo 
geriau nei nudvėsęs liūtas. Aš niekada nemylėjau to vaiko. Jis 
buvo kvailas kaip motina ir piktas kaip tėvas. Jo išėjimas tikrai 
nebuvo katastrofa. Be tokių Žmonių galima apsieiti. 


Nuo mano pirmojo pasirodymo prabėgo dešimt metų, jie pa- 
žymėti atsitiktinių, didelio pasitenkinimo nesuteikusių nuotykių. 
Paskui sutikau Izabelę. Tada man buvo trisdešimt devyneri, jai — 
trisdešimt septyneri. Tuo metu man itin sekėsi. Kai uždirbau 
pirmą milijoną eurų (noriu pasakyti - realų milijoną, atmetus 
mokesčius ir saugiai investavus pinigus), supratau, kad nesu Bal- 
zako herojus. Uždirbęs pirmą milijoną eurų, Balzako herojus 

dažniausia imtų galvoti apie būdus uždirbti antrąjį. Nedaugelis 
svajotų apie dieną, kai turės dešimtis milijonų. O aš susimąs- 
čiau, ar galėsiu mesti savo karjerą. Supratau - negalėsiu. 

Kai ėmiau kilti šlovės ir turtų laiptais, teko paragauti vartoji- 
mo teikiamų džiaugsmų. Būtent dėl jų mūsų epocha pranoksta 
ankstesniąsias. Galima be galo, be krašto ginčytis, ar anksčiau 
žmonės buvo laimingesni. Galima kalbėti apie tai, kad neliko 
kulto garbinimo, kad sumenko meilės jausmas, diskutuoti apie 
praėjusių amžių trūkumus ir privalumus. Galima prisiminti, kad 
atsirado demokratija, suiro socialiniai ryšiai, mums neliko nie- 
ko šventa. Beje, savo skečuose nevengiau šių temų, tačiau viską 
perteikdavau humoro forma. Netgi galima dar kartą apkaltinti 
mokslo ir technikos pažangą, manyti, kad medicinos pažangą 
lydi didelė socialinė kontrolė ir pasaulyje liko mažiau gyvenimo 
džiaugsmo. Bet jei kalbėsime apie vartojimą, tai XX amžius ne- 
turi lygių. Nė viena civilizacija, nė viena epocha - niekas negali 
lygintis su nuolat savo veiklą tobulinančiais ir visu pajėgumu dir- 
bančiais šių dienų prekybos centrais. Aš irgi su džiaugsmu var- 
tojau (daugiausia tai buvo avalynė). Bet ilgainiui persisotinau ir 
supratau, kad mano gyvenimas, jei iš jo atimsi tuos kasdienius 
elementarius ir vis naujus malonumus, netrukus taps sudėtin- 
gesnis. 

Tuo metu, kai sutikau Izabelę, turėjau apie šešis milijonus eu- 
rų. Pasiekęs šią stadiją, Balzako herojus perka prabangų butą, jį 
užverčia meno kūriniais ir bankrutuoja dėl to, kad susideda su 
šokėja. Aš gyvenau XIV apygardoje trijų kambarių bute ir nie- 
kada nebuvau gulėjęs su topmodeliu, net niekada to netroškau. 
Maniau, pakaks, jog vieną kartą santykiavau su vidutine mane- 
kene, kurią greitai užmiršau. Mergina buvo puiki, tiksliau - jos 
krūtys buvo didelės, bet galų gale ne geresnė nei daugelis kitų. 
Apskritai aš buvau ne toks šaunus kaip ji. 

Pokalbis įvyko persirengimo kambaryje po pasirodymo, kurį ver- 
tinu kaip tikrą triumfą. Izabelė tuo metu buvo Lolitos vyriausioji 
redaktorė (prieš tai ilgai dirbo 20 metų). Iš pradžių nelabai Žavė- 
jausi tuo interviu. Vartydamas iliustracijų pilną žurnalą, vis dėlto 
nustebau pamatęs, kad merginoms skirtuose leidiniuose itin daug 
nešvankybių: marškinėliai kaip dešimtmetės mergaitės, balti ap- 
tempti šortai, iš visų pusių kyšančios siaurikės, patarimai, kad Chu- 
pa-Chups sveika... ten buvo visko. „Taip, bet visa tai pavaizduota 
neįprastai“, — pabrėžė atstovė spaudai. „Beje, kad ir toks faktas: 
vyriausioji redaktorė vairuoja pati, manau, tai - ženklas...“ 

Atrodo, yra žmonių, netikinčių coup de foudre*. Neteiksime 
tam posakiui tiesioginės prasmės ir bus aišku, kad tarpusavio 
trauka visada pajuntama labai greitai. Jau pirmosiomis susitiki- 
mo su Izabele minutėmis supratau, kad mudviejų laukia roma- 
nas. Ir tas romanas truks ilgai. Supratau, kad ir jai pačiai tai 
aišku. Po kelių neesminių klausimų apie jaudulį prieš koncertą, 
mano ruošimosi metodiką ir t. t., ji nutilo. Aš vėl pradėjau sklai- 
dyti žurnalą. 

— Bet tai visai ne lolitos, - tariau galų gale. - Joms šešiolika, 
septyniolika metų. 

— Taip, - sutiko ji. - Nabokovas apsiriko penkeriais metais. 
Daugeliui vyrų patinka ne Lolitos amžiaus, o šiek tiek vyresnės 
merginos. Šiaip ar taip, jis nebuvo labai geras rašytojas. 

Aš irgi niekada negalėjau pakęsti to vidutiniško ir manieringo 
pseudopoeto, to nevykusio Džoiso imitatoriaus, kuriam net ne- 
teko laimė būti talentingam, nors neprotingam airiui talentas 
kartais leido sugalvoti galybę sunkiai suvokiamų dalykų. Nepa- 
vykusi sluoksninė tešla - štai ką visada manydavau apie Nabo- 
kovo stilių. 


* Žaibo tvykstelėjimas; prk. meilė iš pirmo žvilgsnio - (pranc.), red. pass. 

— Bet iš tikrųjų, - šnekėjo ji, - jei tokia bloga knyga, kurioje 
aiškiai persistengta ir padaryta šiurkšti klaida dėl veikėjos am- 
žiaus, vertinama kaip labai gera knyga ir net sukuriamas mitas, 
o vardas Lolita tampa bendrinis, tai, matyt, autorius kalbėjo apie 
esminius dalykus. 

Jei būtume buvę vienos nuomonės visais klausimais, interviu 
galėjo išeiti lėkštas. „Galėtume pratęsti pokalbį vakarieniauda- 
mi... - pasiūlė ji. - Abačių gatvėje Žinau tibetiečių restoraną.“ 


Žinoma, kaip ir visose rimtose istorijose, sugulėme jau pir- 
mąją naktį. Nusirengdama ji šiek tiek drovėjosi, paskui ėmė pui- 
kuotis: jos kūnas buvo nepaprastai tvirtas ir lankstus. Kad jai 
trisdešimt septyneri, sužinojau gerokai vėliau, o tada daviau dau- 
gių daugiausia trisdešimt. 

— Kaip tu treniruojiesi? - paklausiau. 

— Klasikiniai šokiai. 

— Nei tempimo pratimų, nei aerobikos, nieko panašaus? 

— Ne, visa tai kvailystės, patikėk mano žodžiu, jau dešimt me- 
tų dirbu moterims skirtuose žurnaluose. Vienintelis tikras daly- 
kas - klasikiniai šokiai. Bet tai ištverti sunku, būtina laikytis 
griežtos drausmės. Tačiau man patinka, aš psichiškai stabili. 

— Tu psichiškai stabili? 

— Taip, taip... Pamatysi vėliau. 


Kai galvodamas apie praeitį prisimenu Izabelę, mane vėl su- 
jaudina nepaprastai atviri mūsų santykiai. Nuo pačių pirmųjų 
akimirkų. Šnekučiuodavomės net ir apie tai, ką moterys linku- 
sios nutylėti, nes klaidingai mano, kad paslaptingumas ryšiams 
suteikia erotinį atspalvį, tuo tarpu daugelį vyrų, priešingai, ne- 
paprastai jaudina patys seksualiniai santykiai. „Ne taip jau sun- 
ku patenkinti vyrą, - nei iš šio, nei iš to pasakė ji man, kai pirmą 

kartą vakarieniavome tibetiečių restorane, - kad ir kaip ten bū- 
tų, man tai visuomet pavyksta.“ Ji sakė teisybę. Teisybę sakė ir 
tada, kai tvirtino, kad paslaptis, kaip patenkinti vyrą, nėra labai 
didelė. „Pakanka, —- dėstė dūsaudama, - prisiminti, kad vyrai 
turi kiaušius. Kad vyrai turi pimpalą, moterys žino, net pernelyg 
gerai Žino, nes, kai vyrai įgijo seksualinio objekto statusą, joms 
neduoda ramybės jų pimpalai. Bet mylėdamosi jos devynis kar- 
tus iš dešimties pamiršta, kad kiaušiai yra jautri zona. Kad ir kas 
būtų — masturbacija, lytiniai santykiai ar čiulpimas - retkarčiais 
reikia uždėti ranką vyrui ant kiaušių, nesvarbu, lengvai prisilie- 
Si, glamonėsi ar suspausi kiečiau, bet visada suprasi, kada jie 
bus daugiau ar mažiau šiurkštūs. Štai ir viskas.“ 

Turėjo būti apie penkta valanda ryto, aš ką tik buvau pasiten- 
kinęs su ja. Buvo gera, buvo tikrai gera, gaivu ir švelnu. Pajutau, 
kad įžengiau į laimingą savo gyvenimo etapą. Nežinau kodėl, 
bet atkreipiau dėmesį į kambario interjerą. Atsimenu, tą aki- 
mirką mėnulio šviesa krito ant graviūros, vaizduojančios raga- 
nosį. Graviūra buvo sena, tokių rasime XIX amžiaus enciklope- 
dijose apie gyvūnus. 

— Tau patinka pas mane? 

— Taip, tavo geras skonis. 

— Stebiesi, kad turiu skonį, nors dirbu šūdiname laikraštyje? 

Tikrai bus sunku slėpti nuo jos savo mintis. Keista, bet ta 
mintis mane savotiškai nudžiugino. Manau, tai - tikros meilės 
požymis. 

- Man gerai moka... Žinai, daugiau nereikia norėti. 

— Kiek? 

— Penkiasdešimt tūkstančių eurų per mėnesį. 

— Daug, taip, bet aš šiuo metu uždirbu daugiau. 

— Normalu. Tu esi gladiatorius, tu - arenos centre. Normalu, 
kad tau gerai moka. Tu rizikuoji savo kailiu ir bet kada gali viską 
prarasti. 

— Na... 

Aš maniau šiek tiek kitaip. Prisimenu, kad tada dar kartą ap- 
sidžiaugiau. Puiku, kai nuomonės visiškai sutampa, kai sutari 
visais klausimais. Iš pradžių tai netgi būtina. Bet neblogai patirti 
ir šiokių tokių nesutarimų, kad ir dėl to, jog vėliau draugiškai 
pasikalbėjęs galėtum išsiaiškinti. 

— Manau, kad tu pergulėjai ne su viena mergina. Iš tų, kurios 
lankosi tavo pasirodymuose, - tęsė. 

— Su kai kuriomis teko. 

Iš tikrųjų ne tiek daug jų buvo. Penkiasdešimt, daugių dau- 
giausia šimtas, bet susitvardžiau ir nepasakiau, kad mūsų nak- 
tis, palyginti su anomis, - pati geriausia. Jaučiau, kad ji tai su- 
prato. Ne iš pagyrūniškumo ar perdėtos tuštybės, o dėl nuojau- 
tos ir dėl to, kad suprato žmonių santykius, kad gerai Žinojo 
savo erotinę vertę. 

— Jei merginos jaučia seksualinį potraukį tipams, kurie lipa 
ant scenos, - tęsė, — tai ne vien dėl to, jog nori išgarsėti, bet ir 
dėl to, kad jaučia, jog lipantis ant scenos tipas rizikuoja savo 
kailiu. Juk publika yra didelis pavojingas žvėris ir bet kurią aki- 
mirką gali sunaikinti savo kūrinį, jį nuvaryti šalin, priversti sprukti 
sugėdytą ir užgauliojamą. Atlyginimas, kurį merginos gali pa- 
siūlyti ant scenos lipančiam ir savo kailiu rizikuojančiam tipui, 
yra jų kūnai. Visai taip pat vertinami gladiatoriai ar toreadorai. 
Būtų kvaila manyti, jog anas primityvus mechanizmas nebeeg- 
zistuoja. Gerai žinau, kad regbio žaidėjas, roko žvaigždė, teatro 
aktorius ar automobilių lenktynininkas labai jaudina erotiškai. 
Visa tai atsirado labai seniai, truputį kinta tik keičiantis madai 
arba atėjus naujai epochai. Geras laikraštis merginoms sugeba 
iš anksto atsargiai pateikti įvairių variantų. 

Kokią minutę mąsčiau, norėjau, kad ji suprastų mano požiū- 
rį. Ar tai svarbu, ar ne, sakykime, kad aš to norėjau. 

— Tu visiškai teisi, - pasakiau. - Išskyrus tai, kad aš niekuo 
nerizikuoju. 

— Kodėl? -ji kilstelėjo lovoje ir nustebusi pažvelgė į mane. 

— Jei publika ir norėtų mane pašalinti, negalėtų to padaryti, 
nes neturi kuo manęs pakeisti. Aš tikrai nepakeičiamas. 

Ji suraukė antakius ir pažiūrėjo į mane. Buvo jau išaušę, ir 
mačiau, kaip speneliai kilnojasi jai kvėpuojant. Panorau apžioti 
vieną, čiulpti ir apie nieką nebegalvoti. Bet vis dėlto supratau, 
kad geriau leisti jai truputį pamąstyti. Jai prireikė ne daugiau 
kaip trisdešimties sekundžių, tikrai protinga mergina. 

— Teisybė, - atsakė. - Tu nepaprastai atviras. Nežinau, ar toks 
gimei, ar tai auklėjimo rezultatas, ar dar kas nors. Bet toks reiš- 
kinys niekada nepasikartoja toje pačioje kartoje. Iš tiesų, tu la- 
biau reikalingas žmonėms, negu jie tau. Bent jau mano amžiaus 
žmonėms. Po kelerių metų situacija pasikeis. Žinai, kokiame laik- 
raštyje dirbu. Tai, ką mes bandome sukurti, bus dirbtinė, leng- 
vabūdė žmonija. Ji niekada neįvertins nei rimtų dalykų, nei hu- 
moro ir iki mirties gyvens vis beviltiškiau prašinėdama malonu- 
mų ir sekso. Tai beviltiškų kids* karta. Žinoma, mes ją sukursi- 
me, bet tarp tokių Žmonių tau neatsiras vietos. Manau, kad tai 
nelabai svarbu, nes tau turėjo pakakti laiko susitaupyti pinigų. 

- Šešis milijonus eurų, - atsakiau spontaniškai, net nepagal- 
vojęs. Jau kelias minutes man ramybės nedavė kitas klausimas. 

— Tavo laikraštis... Aš visiškai nepanašus į tavo publiką. Esu 
cinikas, kandus ir galiu dominti tik linkusius abejoti, tuos, kurie 
žaidimo pabaigoje ima pasitikėti savimi. Interviu netiks tavo ve- 
damajam. 

— Tai tiesa, - atsakė ramiai, šiandien ta ramybė mane stebina, 
nes Izabelė buvo labai atvira ir nuoširdi, nemokėjo meluoti. 


* Vaikų - (angl.), vert. past. 

— Interviu nebus, tai buvo tik pretekstas pasimatyti su tavimi. 

Ji žiūrėjo man tiesiai į akis, o mano būsena buvo tokia, kad tų 
žodžių pakako, jog man pasistotų. Manau, kad ją sujaudino to- 
kia jausminga, tokia žmogiška erekcija. Ji išsitiesė greta manęs, 
padėjo galvą man ant peties ir ėmė man smaukyti. Ji ramiai spaudė 
plaštaka mano kiaušius, jos pirštų judesiai buvo miklūs ir tvirti. 
Atsipalaidavau ir visiškai atsidaviau glamonėms. Mes patyrėme 
kažką nenusakoma, tarsi pasiekėme skaistumo būseną - aš tik- 
rai nebuvau toks didelis cinikas. Ji gyveno XIV apygardoje, Pasi 
aukštumose; tolumoje Seną kirto į paviršių iškilusi metro linija. 
Išaušo, aiškiai buvo girdėti transporto keliamas triukšmas. Iš- 
tryškusi sperma išsiliejo ant jos krūtų. Apkabinau ją. 

— Izabele, - sušnibždėjau į ausį, - norėčiau, kad papasako- 
tum, kaip atsidūrei tame laikraštyje. 

— Bus gal kiek daugiau nei metai, nes išėjo tik 14 Lolitos nu- 
meris. Labai ilgai užsibuvau 20 metų. Užėmiau iš eilės visas pa- 
reigas. Vyriausioji redaktorė Žermena viską buvo užkrovusi man. 
Pabaigoje, kaip tik prieš tai, kai laikraštį perpirko, ji mane pa- 
skyrė vyriausiojo redaktoriaus pavaduotoja. Ne kažin kas, jau 
dvejus metus dirbau už ją visus darbus. Bet ji vis tiek manęs 
nekentė. Prisimenu, kokį neapykantos kupiną žvilgsnį man me- 
tė, kai parodžiau jai Lažuani pasiūlymą. Žinai, kas toks Lažua- 
ni, esi ką nors girdėjęs? 

— Truputį... 


- Taip, plačiuosiuose sluoksniuose jis nelabai žinomas. Jis buvo 
20 metų akcininkas. Akcijų turėjo nedaug, bet inicijavo perpar- 
davimą. Laikraštį nupirko italų grupuotė. Žermeną, aišku, išva- 
rė. Italai neketino manęs atleisti, bet Lažuani pasikvietė sekma- 
dienį vėlyvų pusryčių tik todėl, kad buvo man kažką numatęs. 
Žermena, aišku, tai nujautė ir siuto iš pykčio. Jis gyveno Mare, 

visai greta Vogėzų aikštės. Atvykusi vis dėlto buvau priblokšta. 
Dalyvavo Karlas Lagerfeldas, Naomi Kembel, Tomas Kruzas, 
Džadas Džageris, Bjork... Kad ir kaip būtų, jie tikrai ne tie žmo- 
nės, su kuriais esu pripratusi bendrauti. 

— Ar ne jis pedikams įsteigė tą iliustruotą Žurnalą, turintį di- 
džiulę paklausą? 

— Ne visai, iš pradžių GO buvo skirtas ne pedikams, 0 antros 
rūšies falokratams: bimbo, seni automobiliai, šiek tiek karinių 
žinių. Tiesa, po šešių mėnesių jie pastebėjo, kad tarp pirkėjų 
nepaprastai daug gėjų. Bet to niekas nesitikėjo, nemanau, kad 
jiems tiksliai pavyko nustatyti priežastį. Kad ir kaip būtų, netru- 
kusjis laikraštį pardavė, ir tai turėjo daug įtakos jo tolesnei veik- 
lai. Jis pardavė GO labai brangiai, beje, buvo manoma, kad kai- 
na dar kils, ir įkūrė 217. Nuo tada GO ėmė smukti, manau, kad 
prarado 40 procentų šalies skaitytojų, o 2/ tapo labiausiai skai- 
tomu mėnesiniu leidiniu vyrams. Ir neseniai aplenkė Prancūzi- 
Jos medžiotoją. Receptas paprastas - leidinys labai poetiškai sek- 
sualus. 

Viskas tinkamai sutvarkyta, gražu, aiškios tendencijos. Kul- 
tūros nė per nago juodymą, nė gramo aktualumo, jokio humoro. 
Trumpai tariant, ilgai mąsčiau, ką jis man pasiūlys. Jis priėmė 
mane labai maloniai, pristatė visiems, pasisodino šalia savęs. „Aš 
labai gerbiu Žermeną...“ — pradėjo kalbą. Vos susivaldžiau ne- 
pašokusi iš vietos: niekas negalėjo gerbti Žermenos. Ta sena al- 
koholikė galėjo sukelti panieką, užuojautą, pasišlykštėjimą, galų 
gale dar daug ką, bet jokiu būdu ne pagarbą. Vėliau supratau, 
koks buvo jos metodas valdyti kolektyvą: niekada jokiomis ap- 
linkybėmis nesakyti nieko bloga nė apie vieną žmogų, priešin- 
gai, apipilti visus pagyromis, nors jie to nenusipelnė, tačiau nė 
nemirktelėjusi galėjo juos atleisti progai pasitaikius. Aš vis dėl- 
to truputį sutrikau ir pabandžiau pasukti kalbą apie 27. 

„Mes pri-valome, - jis kalbėjo keistai, skiemenuodamas, lyg 
kalbėtų ne gimtąja kalba, - mano kolegos, aš taip ma-nau, per- 
nelyg do-mi-si a-me-ri-kie-čių spauda. Mes eu-ro-pie-čiai... Mums 
svar-bu, kas vyksta Anglijoje. Žinoma, 2/ leidžiamas pagal an- 
glišką pavyzdį, bet GO taip pat.“ Neaišku, kokiu būdu jis supra- 
to, kad nuo pirmojo reikia pereiti prie antrojo. Gal mokėsi An- 
glijoje, gal pajuto, į kurią pusę krypsta skaitytojų simpatijos? 
„Mano nuomone-ne... Jūs labai graži, - kalbėjo toliau, netikėtai 
pakeitęs temą, - galėtumėte labiau išgarsėti spau-doje...“ Sėdė- 
jau greta Karlo Lagerfeldo, kuris be paliovos valgė. Nesikuklin- 
damas dorojo lašišą, vilgė gabalus į grietinės ir krapų padažą ir 
šingai, atrodė viskuo besižavinti. Turiu pasakyti, kad ji visada 
vaidino besižavinčią sagų poetiškumu, islandų energija ir t. t., 
nors iš tikrųjų buvo visiškai banali ir be galo manieringa, tad 
tikrai turėjo džiaugtis pakliuvusi į tikro laukinio draugiją. Staiga 
supratau, kad siuvėjui pakaktų nuvilkti jam marškinius su žabo, 
nusegti peteliškę, nurengti smokingą su satino atvartais ir ap- 
gaubti Žvėrių kailiais. Tada kuo puikiausiai tiktų tikro teutono 
vaidmeniui. Prieš kreipdamasis į mane, jis griebė virtą bulvę, 
gausiai aptepė ją ikrais: „Būtina išgarsėti spaudoje, nors šiek 
tiek. Pavyzdžiui, apie mane /abai daug rašo. Esu didelė, spaudos 
mėgstama bulvė*...“ Manau, kad jis neseniai atsisakė antros die- 
tos, bent jau buvo parašęs knygą apie pirmąją. 

Kažkas įjungė muziką, publika šiek tiek sujudo, man atrodo, 
Naomi Kembel nuėjo šokti. Aš toliau stebėjau Lažuani ir lau- 
kiau pasiūlymo. Pradėjau tuščią pokalbį su Džadu Džageriu, kal- 
bėjomės lyg apie Formenterą ar apie kažką panašaus. Iėma ne- 
sudėtinga, bet Naomi man padarė gerą įspūdį. Protinga, papras- 


* Une patate (pranc.) - bulvė; prk. kvailys. Red. past. 

ta mergina. Lažuani sėdėjo prisimerkęs, atrodė, snaudžia, bet 
dabar manau, kad stebėjo, kaip elgiuosi draugijoje. Tai irgi buvo 
vienas iš jo kolektyvo valdymo metodų. Vienu metu kažką su- 
murmėjo, bet neišgirdau, nes per garsiai grojo muzika. Paskui 
susierzinęs žvilgtelėjo kairėn: kambario kampe Karlas Lagerfel- 
das vaikščiojo ant rankų, o Bjork žiūrėjo ir kvatojo. Tada siuvė- 
jas vėl atsisėdo, skambiai pliaukštelėjo man per pečius ir rikte- 
lėjo: „Kaip laikotės, puikiai?“ Paskui vieną po kito prarijo tris 
gabalus ungurio. „Jūs čia pati gražiausia! Pranokstate visas!“ Ir 
čiupo padėklą su sūriais. Man atrodo, tikrai jam patikau. Lažu- 
ani nepatikliai žiūrėjo, kaip jis rijo Livaro sūrį. Tu tikrai didelė 
bulvė, Karlai“, - atsiduso. Paskui atsigręžė į mane ir ištarė: „Pen- 
kiasdešimt tūkstančių eurų.“ Ir viskas. Tą dieną jis daugiau nie- 
ko nepasakė. 

— Kitą dieną užsukau į jo biurą ir jis man paaiškino šiek tiek 
daugiau. Iliustruotas leidinys turės vadintis Lolita. „Bandysime 
keistis“, — tarė. Maždaug supratau, ką jis norėjo pasakyti: 20 
metų, pavyzdžiui, labiausiai pirko penkiolikmetės ir šešiolikme- 
tės, kurios norėjo atrodyti visiškai laisvos, ypač sekso srityje. 
Leisdamas Lolitą, jis turėjo priešingą tikslą. „Pradėsime nuo de- 
šimtmečių... — pradėjo jis, — bet amžiaus neribosime.“ Jis laži- 
nosi, kad motinos vis dažniau bando pamėgdžioti dukras. Žino- 
ma, trisdešimtmetei šiek tiek kvaila pirkti žurnalą, kuris vadina- 
si Lolita, bet ne daugiau, negu pirkti aptemptą madingą drabužį 
arba mini šortus. Jis lažinosi, kad varžymasis labai būdingas mo- 
terims, ypač prancūzėms, po truputį nyksta, nes jos ima žavėtis 
amžina jaunyste. 

— Mažų mažiausia, ką galima pasakyti, yra tai, kad jis laimėjo 
lažybas. Vidutinis mūsų skaitytojų amžius - dvidešimt aštuoneri 
metai. Ir kiekvieną mėnesį po truputį didėja. Atsakingiems už 
reklamą aišku, kad žurnalas virsta informaciniu leidiniu mote- 

rims - Sakau tai, ką sakė man, bet pati nelabai tuo tikiu. Bandau 
suprasti, stengiuosi, 0 gal tik vaidinu bandančią, tačiau iš tikrųjų 
nieko nebesuprantu. Esu profesionalė, tai tiesa. Sakiau tau, kad 
esu psichiškai beveik stabili. Laikraštyje niekada nebūna spau- 
dos klaidų, nuotraukos parinktos tinkamai, išleidžiamas laiku, 
bet turinys... Normalu, kad žmonės bijo senatvės, ypač mote- 
rys. Taip būdavo visais laikais, bet šiuo atveju... Tai pranoksta 
viską, ką galima įsivaizduoti. Manau, kad jos visiškai išprotėjo. 


DANIELIUS24,2 


Šiandien, kai viskas iškyla tuštumos šviesoje, aš turiu galimy- 
bę žiūrėti į sniegą. Mano tolimas pirmtakas, nevykęs komikas, 
gyventi pasirinko šią vietą. Namas kadaise stovėjo (tai patvirti- 
na kasinėjimai ir palydovo nuotraukos) ten, kur dabar Projek- 
ciones XXI, 13 padalinys. Tada tai buvo (keista ir truputį liūdna 
taip teigti) poilsinė. 

Nebėra jūros, dingo prisiminimai apie bangas. Liko garso ir 
vaizdo įrašai. Bet nei vieni, nei antri neperduoda mums to nepa- 
liaujamo žavėjimosi, kurį jautė žmogus (tai liudija daugybė tuo 
metu parašytų poemų) žiūrėdamas amžiną vaidinimą - kaip van- 
denynas dūžta į smėlį. 

Ne ką daugiau galime suprasti, koks įkarštis apimdavo Žžmo- 
nes medžiojant ar persekiojant grobį. Nei kas yra religinis jau- 
dulys, nei kas yra nepajudinamas, neturintis pagrindo entuziaz- 
mas, kurį žmonės vadino mistine ekstaze. 


Anksčiau, kol žmonės gyveno kartu, jie dar jausdavo pasiten- 
kinimą, nes egzistavo fiziniai kontaktai. Mes tai supratome, nes 
gavome žinią iš Aukščiausiosios sesers. Štai Aukščiausiosios se- 
sers pranešimas, jo perpasakotas variantas: 

„Pripažinti, kad žmonės nieko verti, kad neturi jokių teisių; 
kad gėris ir blogis tėra paprastos sąvokos, jos tėra teoriškai api- 
brėžtos malonumo ir skausmo formos. 

Dėl jų sielų ir kūnų visada vertinti žmones kaip gyvulius, ku- 
rie nusipelnė supratimo ir gailesčio. 
Eiti šiuo kilniu, tikru keliu.“ 


Išsukę iš malonumų kelio ir neradę, kuo jį pakeisti, mes tik 
pratęsėme vėlyvąsias žmonijos tendencijas. Kai prostitucija bu- 
vo visiškai uždrausta ir tas draudimas efektyviai įgyvendintas 
visoje planetoje, žmonėms atėjo pilkasis amžius. Jiems nebuvo 
lemta išjo išeiti, bent jau iki tol, kol Žmonių giminė praras sava- 
rankiškumą. Nebuvo sukurta jokia įtikinama teorija, kuri paaiš- 
kintų, kad kolektyvinė savižudybė yra galima. 

Rinkoje pasirodė androidinių robotų su puikiomis dirbtinė- 
mis vaginomis. Ekspertų būrys tam tikrą laiką analizavo vyriškų 
lyties organų konfigūraciją, skaičiavo temperatūrą ir spaudimą; 
radiometrinis sensorius įgalino numatyti ejakuliacijos laiką, ati- 
tinkamai modifikuoti stimuliaciją, nustatyti pageidaujamą san- 
tykių trukmę. Keletą savaičių tvyrojo smalsumas, paskui staiga 
smuko kainos. Kai kurios robotus gaminančios bendrovės, in- 
vestavusios ne vieną šimtą milijonų eurų, viena po kitos ėmė 
skelbti bankrotą. Kai kas įvykį vertino kaip norą grįžti prie na- 
tūralumo, prie tikrų žmogiškų santykių. Žinoma, viskas buvo 
netiesa, tai aiškiai parodė vėlesni įvykiai; tiesa ta, kad žmonės 
tiesiog sudėjo ginklus. 


DANIELIUS1,3 


Automatas įpylė puikaus karšto šokolado. 
Prarijome jį neslėpdami malonumo. 


Patrikas Lefebvras, gyvulių sanitaras 


Pasirodymas „MUMS PATINKA KEKŠYTĖS PALESTINIE- 
TĖS“, be abejo, buvo mano karjeros viršūnė, - taip teigė žiniasklai- 
da. Skubiai lioviausi skaityti dienraščių skyrių „Spektakliai“ ir pra- 
dėjau naują: „Teisingumas - Visuomenė“. Skundėsi musulmonų 
asociacijos, buvo pagrasinta mane susprogdinti, neišvengiau netgi 
šiokių tokių veiksmų. Aš rizikavau, tai tiesa, bet rizika buvo ap- 
skaičiuota: musulmonų ortodoksus, atsiradusius 2000-ųjų metų 
pradžioje, ištiko beveik toks pat likimas kaip ir pankus. Iš pra- 
džių į juos buvo žiūrima kaip į senieną, nes atsirado mandagių, 
mielų, pamaldžių musulmonų, kažkas panašaus į new wave*, jei 
ieškosime analogo. Merginos tuo metu dar dėvėjo perregimus šy- 
dus, gražius, puošnius, su mezginiais. Iš tikrųjų tie šydai labiau 
panėšėjo į erotiškus aksesuarus. Paskui, žinoma, viskas po trupu- 
tį pasikeitė. Už didžiulius pinigus pastatytos mečetės ištuštėjo, o 
sekso rinkoje drauge su kitų tautybių merginomis vėl pasirodė 
arabės iš Šiaurės Afrikos. Juk žinome, kokioje visuomenėje gyve- 
name, taigi taip ir turėjo atsitikti, nieko kita nereikėjo tikėtis. Tad 
vieną ar du sezonus išbuvau raiškos laisvės didvyrio kailyje. Jei 
kalbėsime apie laisvę, tai aš greičiau buvau jos priešas. Keista kon- 
statuoti, kad laisvės priešininkams vienu ar kitu gyvenimo mo- 
mentu labiausiai prireikia laisvės. 


* Naujoji banga - (angl.), vert. past. 

Izabelė man padėjo, ji nešykštėjo puikių patarimų. „Reikia, — 
iš karto paaiškino, - kad tave palaikytų prastuomenė. Jei ji tave 
palaikys, niekas nieko tau negalės padaryti.“ 

— Ji mane palaiko, - paprieštaravau, - ji ateina į mano pasiro- 
dymus. 

— To negana, reikia ko nors daugiau. Prastuomenė labiausiai 
vertina babkes. Babkių tau pakanka, bet reikia dažniau tai de- 
monstruoti. Turėtum išleisti truputį daugiau pinigų. 

Paklausiau jos patarimo ir nusipirkau Bentley Continental GT, 
„nuostabią ir tikrą“ kupė, kuri, kaip rašė „Automobilininkų laik- 
raštis“, „simbolizuoja Bentley firmos grįžimą prie tikrojo pašau- 
kimo: tiekti aukščiausios klasės sportinius automobilius“. Po mė- 
nesio aš, tiksliau, mano automobilis, puikavosi Radikal Hip-Hop 
pirmame puslapyje. Dauguma reperių pirko Ferrari, keletas ori- 
ginalų - Porsche, bet Bentley jiems visiškai apdūmė akis. Tie kvai- 
liukai nieko neišmanė, net apie automobilius. Pavyzdžiui, Kei- 
tas Ričardsas, kaip ir visi rimti muzikai, turėjo Bentley. Būčiau 
galėjęs nusipirkti Aston Martin, bet jis kainavo brangiau. Galų 
gale Bentley geresnis, jo variklio dangtis ilgesnis - be vargo suso- 
dintum tris kekšytes. Už šimtą šešiasdešimt tūkstančių eurų iš 
esmės tai buvo neblogas verslas. Kad ir kaip būtų, manau, ši 
investicija padėjo man pelnyti prastuomenės simpatijas. 


Tas pasirodymas buvo ir trumpos, bet pelningos mano karje- 
ros kine pradžia. Į šou įterpiau trumpametražį filmuką. Pirmąjį 
bandymą pavadinau taip: „NULEISKIME PARAŠIUTAIS 
ANT PALESTINOS MINI SIJONĖLIUS.“ Jame jau išryškėjo 
groteskiškas, šiek tiek islamofobiškas tonas, būtent dėl jo vėliau 
ir išgarsėjau. Bet, Izabelei patarus, sumaniau, kad reikėtų kruo- 
pelės antisemitizmo, kuris atsvertų tikrai antiarabišką pasirody- 
mo pobūdį. Išmintingas pasirinkimas. Tad pasirinkau pornofil- 

mą, tiksliau, pornofilmo parodiją. Šį žanrą, beje, lengva parodi- 
juoti. Tas filmas vadinosi „Nugraužk Gazos ruožo žolę (mano 
storas žydų koloniste)“. Vaidino tikros Šiaurės Afrikos arabės, 
tikros kurvytės, bet su šydais, toks stilius. Peizažą filmavome 
Ermenonvilyje prie Smėlio jūros. Vaizdas komiškas, žinoma, kiek 
perdėtas. Žmonės juokėsi, bent jau daugelis. Džamelis Debuzas 
po kryžminio interviu mane pavadino „superfainu vyruku“. Ga- 
lų gale geriau ir nereikėjo norėti. Tiesą sakant, Džamelis iš ma- 
no persirengimo kambario išėjo prieš pat laidą: „Negaliu tavęs 
girti, vyruti. Mudviejų tie patys žiūrovai.“ Susitikimą organiza- 
vęs Fožjelis greitai perprato mūsų susiuostymą ir ėmė leisti į 
kelnes. Turiu pasakyti, kad jau seniai norėjau pamokyti tą šū- 
džių. Bet susivaldžiau, aš iš tikrųjų buvau puikus, superfainas. 
Rengdamasis pasirodymui iškirpau tik dalį ttumpametražio — 
vieną nelabai įdomią vietą. Ji buvo nufilmuota Frankonvilyje, 
griaunamame pastate, bet veiksmas vyko rytų Jeruzalėje. Kal- 
bėjosi Hamas teroristas ir vokiečių turistas. Dialogas kartais 
panėšėjo į Paskalio samprotavimus apie žmogaus identiteto at- 
siradimą, kartais į ekonominius pamąstymus (kažkas panašaus į 
Šumpeterį). Palestinietis teroristas teigė, kad metafizikos po- 
žiūriu įkaitas nieko vertas, nes kalbama apie netikėlį. Bet kalbė- 
ti apie jį blogai nereikia, taip vertėtų daryti, pavyzdžiui, tuo at- 
veju, jei jis būtų žydas. Jį nužudyti nebūtina, bet jei tai nutiks — 
nieko baisaus. Priešingai, ekonominiu požiūriu įkaito vertė di- 
delė, nes jis priklauso turtingai nacijai, kuri garsėja solidarumu 
su tevynainiais, pakliuvusiais į bėdą. Išdėstęs preambules, pa- 
lestinietis teroristas pradėjo eksperimentą. Pirmiausia išrovė vie- 
ną įkaito dantį (plikomis rankomis), tada padarė išvadą, kad įkai- 
to prekinė vertė nepakito. Paskui tokią pačią operaciją atliko su 
nagu, bet šį kartą naudojosi replėmis. Pasirodė antrasis teroris- 
tas. Abu palestiniečiai trumpai pasikalbėjo, jų teiginiai daugiau 

ar mažiau rėmėsi Darvino mokymu. Baigdami jie nurovė įkaitui 
kiaušius, bet nepamiršo kruopščiai susiūti žaizdos, nes nenorė- 
jo, kad jį ištiktų priešlaikinė mirtis. Abu padarė vieną išvadą, 
kad po operacijos pakito tik biologinė įkaito vertė; metafizinė 
liko tokia pati (bevertis), o prekinė labai išaugo. Trumpai ta- 
riant, tai vis labiau panėšėjo į Paskalį, o vizualiai darėsi vis la- 
biau nepakenčiama. Aš, beje, nustebau supratęs, kad gore* fil- 
mų triukai menkaverčiai. | 

Visa trumpametražio versija po kelių mėnesių buvo parodyta 
„Keistame festivalyje“, ir tada pasipylė kinematografininkų 
siūlymai. Įdomiausia, kad mane vėl susirado Džamelis Debu- 
zas. Jis norėjo liautis vaidinti įprastą komišką personažą ir imtis 
bad boy**, tikrai blogo žmogaus, vaidmens. Jo agentas suskubo 
paaiškinti, kad tai klaida, tad galų gale nieko neįvyko, bet šis 
įdomus atvejis man pasirodė reikšmingas. 

Kad geriau suprastume, turime prisiminti, jog tuo metu (pas- 
kutiniais ekonomiškai nepriklausomo prancūzų kino metais) vie- 
nintelis realus prancūzų pasiekimas buvo komedijos žanras, vie- 
nintelis žanras, kuris galėjo jeigu ne varžytis su amerikiečių pro- 
dukcija, tai nors pretenduoti šiek tiek padengti išlaidas. Nesvar- 
bu, kokia ta komedija, subtili ar vulgari, tiko ir viena, ir kita. 
Menininkai pirmiausia privalėjo būti nuovokūs, nes tik įžvalgūs 
sugebėdavo ir finansavimą iš valstybės gauti, ir žiniasklaidos pa- 
laikymą užsitikrinti. Taisyklė galiojo tiek kinui, tiek kitoms kul- 
tūros sritims, kurių kuriama produkcija vertintina kaip blogio 
apologija ar, mažų mažiausia, smarkiai puolanti „įprastas“ (taip 
dažniausiai sakoma) moralines vertybes ir vadinanti jas savotiš- 
ka anarchija valstybėje. Tą anarchiją įamžina trumpos pantomi- 


* Fantastinis kūrinys, kuriame gausu kruvinų scenų. Vert. past. 
** Blogas vaikinas - (angl.), vert. past. 

mos; nors jos panašios, bet, kritikų akimis, puikios. Kritikai ra- 
šė palankias klasikines anotacijas, kurios galėjo būti vertinamos 
kaip naujovės. Moralės numarinimas iš esmės tapo lyg ir rituali- 
nės produkcijos auka, teigiančia žmonių grupės svarbiausias ver- 
tybes, kurios jau keletą dešimtmečių labiau rėmėsi kompetenci- 
ja, naujovėmis, energingumu, o ne ištikimybe ar pareiga. Jei iš- 
vystytos ekonomikos skatinamas elgesio laisvumas ir buvo ne- 
suderinamas su įprastomis ribojamomis elgesio normomis, tai 
jis, priešingai, puikiai derėjo su nuolatiniu noriu ir aš garbinimu. 
"Tad teigiamai vertinamos buvo visos žiaurumo, ciniško egoizmo 
ar prievartos formos. Kai kurie reiškiniai, pavyzdžiui, tėvažu- 
dystė, kanibalizmas, pradėti vertinti kaip normalūs. Tad komi- 
kas, pripažintas komikas, tarp kita ko, gali sėkmingai reikštis 
žiaurumo ir blogio sferoje, o profesija būtinai reikalavo elektros 
šoko efekto. Mano agentą užgriuvo, turėčiau pripažinti, lavina — 
mažiau kaip per du mėnesius gavau siūlymų parašyti keturias- 
dešimt įvairiausių scenarijų. Tačiau didelio entuziazmo nepaju- 
tau. Žinoma, pasak agento, uždirbčiau daug pinigų, jis taip pat 
uždirbtų, bet visiškai aišku, kad daug ir prarasčiau. Scenarijų 
autorius klysta manydamas, kad yra pagrindinis kuriamo filmo 
elementas. Plačiajai publikai jis lieka visiškai nežinomas. O pa- 
rašyti scenarijų — vis dėlto didelis darbas, ir aš rizikavau, nes 
galėjau prarasti šoumeno kvalifikaciją. 

Agentas buvo teisus: aš, kaip scenaristas, bendraautoris ar 
paprasčiausias konsultantas, sukūręs trisdešimt filmų, tikrai ne- 
išgarsėsiu, bet jis labai vertino galimybę uždirbti daug pinigų. 
Filmų režisieriai ne paties aukščiausio lygio, netrukus galėjau 
tuo įsitikinti. Pakanka pakišti jiems mintį, situaciją, nuotykio frag- 
mentą, bet ką, ko jie patys nesugebėtų sukurti, pridėti keletą 
dialogų, tris keturis pokštus apie antrą galą, o aš galėjau per 
dieną parašyti apie keturiasdešimt puslapių scenarijaus, įteikti 

jiems, ir jie žavėdavosi. Paskui jie nuolat keisdavo nuomonę. Vi- 
sais klausimais. Dėl paties filmo, aktorių, dėl visko. Pakakdavo 
nueiti į gamybinius pasitarimus, pasakyti, kad jie visiškai teisūs, 
perrašyti pagal jų nurodymus, ir reikalas baigtas. Niekada man 
neteko lengvesniu būdu uždirbti pinigų. 

Didžiausia mano, kaip pagrindinio scenarijaus autoriaus, sėk- 
mė buvo, žinoma, „CINIKAS DIOGENAS“. Priešingai, nei ga- 
lima tikėtis iš pavadinimo, filmas nebuvo intelektualus. Cinikai 
(tai beveik pamirštas jų doktrinos teiginys) tvirtino vaikams, kad 
reikia užmušti ir suėsti savo tėvus, kai tik pastarieji nebegalės 
dirbti ir bus nebereikalingos burnos. Nesunku įsivaizduoti šian- 
dienos požiūrį į problemas, kurias iškėlė nuolat didėjantis senų 
žmonių skaičius. Vienu metu man kilo mintis pagrindinį vaid- 
menį pasiūlyti Mišeliui Onfrė, kuriam, žinoma, ta mintis pasiro- 
dė patraukli. Bet vargeta grafomanas, puikiai pasirodantis tele- 
vizijos laidų vedėjams arba apykvailiams studentams, visiškai su- 
bliūško prieš kamerą ir nieko iš jo negalėjai išspausti. Teko 1š- 
mintingai viską apmąstyti, kai ką prisiminti, ir Žanas Pjeras Ma- 
rielis, kaip visada, tapo pagrindiniu veikėju. 

Beveik tuo pačiu metu Andalūzijoje nusipirkau antrą namą. 
Tada tai buvo tikrai laukinis kraštas kiek į šiaurę nuo Almerijos 
ir vadinosi Kabo de Gata draustiniu. Architekto sumanymas di- 
dingas - palmės, oranžerijos, sūkurinės vonios, kriokliai. Jei at- 
sižvelgsime į gamtos sąlygas (tai buvo pats sausiausias Europos 
regionas), visas sumanymas galėjo atrodyti šiek tiek pamišėliš- 
kas. Aš tikrai nežinojau, kad tas regionas buvo vienintelė turis- 
tų dar neatrasta Ispanijos pakrantė. Po penkerių metų Žemės 
sklypai pabrango trigubai. Apibendrindamas galiu tvirtinti: tuo- 
met aš buvau lyg karalius Midas. 

Tada nusprendžiau vesti Izabelę. Buvome pažįstami jau tre- 
jus metus ir todėl tarp mūsų jau buvo užsimezgę ikivedybiniai 

ryšiai. Ceremonija buvo kukli, kiek liūdna. Izabelei neseniai su- 
kako keturiasdešimt metų. Šiandien man aišku, kad abu įvykiai 
susiję. Parodęs prieraišumą aš norėjau kiek sušvelninti keturias- 
dešimties metų jubiliejaus sukeltą šoką... Ne todėl, kad ji būtų 
tą šoką demonstravusi skundais, rodžiusi nerimą, nors tai pa- 
stebėti tikrai sunku. Nors ir skausmingas, tas nerimas greitai 
praeidavo. Kartais, ypač Ispanijoje, kai ruošdavomės į paplūdi- 
mį ir ji vilkdavosi maudymosi kostiumėlį, aš tai pajusdavau. Tuo 
metu, kai mano žvilgsnis nukrypdavo į ją, ji vos vos palinkdavo, 
lyg būčiau smogęs kumščiu į tarpumentį. Jos nuostabius bruo- 
žus, subtilaus veido grožį iškreipdavo skausmo grimasa, bet ją ji 
greitai nuvydavo. Ji priklausė tiems žmonėms, kurie atsparūs 
laikui. Bet jos kūnas, nepaisant plaukiojimo ir klasikinių šokių, 
pradėjo rodyti pirmąsias amžiaus žymes. Tos žymės, ji pati tai 
puikiai suprato, netrukus turėjo baigtis visišku kūno sunykimu. 
Tada nelabai gerai supratau, kas atsispindi mano veide ir kodėl 
tai verčia ją labai kentėti. Būčiau daug davęs, kad neparodyčiau 
nieko, nes, kartoju, aš ją mylėjau. Deja, nesugebėjau to nuslėpti. 
Taip pat nesugebėjau jai kartoti, kad ji tokia pat geidžiama, to- 
kia pat graži. Aš niekada nesugebėjau jai meluoti, nors truputė- 
li. Suprasdavau jos žvilgsnį po viso to. Jis buvo nuolankus ir 
liūdnas lyg sergančio žvėries, kuris pasitraukia nuo būrio, pasi- 
deda galvą sau tarp letenų ir vos girdimai dūsauja. Nes jaučia 
ligą ir žino, kad iš gentainių nesulauks nė menkiausio gailesčio. 


DANIELIUS24,3 


Virš jūros kyla absurdiškai vertikalios uolos, ir žmonių kan- 
čios neturi pabaigos. Pirmame plane matau aštrias ir juodas uo- 
las. Toliau ekrane silpnai pikselizuojasi dumblinas paviršius. Jį 
sunku atskirti, bet mes ir toliau jį vadiname jūra. Kadaise tai 
buvo Viduržemio jūra. Į pirmąjį planą artėja būtybės. Jos trau- 
kia uolų viršūnėmis, kaip ir jų protėviai prieš keletą amžių. Tų 
būtybių mažiau ir jos labai purvinos. Jos niršta, bando persigru- 
puoti, telkiasi į būrius arba ordas. Jų užpakaliai - raudona mė- 
sa, nuoga, be odos, mėsą ėda kirminai. Jos krūpčioja iš skaus- 
mo, vos dvelktelėjus vėjeliui, nešiojančiam sėklas ir smėlį. Ret- 
karčiais puola vienos kitas, grumiasi, sužeidžia vienos kitas smū- 
giais arba žodžiais. Kai kurios kartais atsiskiria nuo grupės, ju- 
da lėčiau, griūva ant nugaros. Elastingos ir baltos jų nugaros 
priešinasi sąlyčiui su uola. Dabar jos panašios į apverstus vėž- 
lius. Vabzdžiai ir paukščiai puola nuogą odą, atvirą dangui, ją 
lesa ir ryja. Būtybės dar kurį laiką kenčia, paskui nustoja judėti. 
Likusios už kelių žingsnių toliau kovoja ir klastauja. Retkarčiais 
prieina pasižiūrėti į draugų agoniją. Tada jų žvilgsniuose gali 
įžvelgti tik beprasmį smalsumą. 


Išjungiu stebėjimo programą. Vaizdas dingsta, susigeria į įran- 
kių juostą. Nauja Žinia iš Marijos22: 

Sutraiškytoje erdvėje 
Užsimerkiančios akies 
Sunumeruotame luite 
Nurodytas paskutinis terminas. 


247,214327,4166,8275. Plyksteli šviesa, ji auga, kyla, aš pra- 
smengu šviesos tunelyje. Suprantu, ką jautė vyrai, skverbdamie- 
Si į moterį. Suprantu moterį. 


DANIELIUS1,4 


Kadangi esame žmonės, mums derėtų 
ne juoktis iš žmonijos nelaimių, bet jas apraudoti. 
Demokritas Abderietis 


Izabelė silpo. Žinoma, ligos pakirstai moteriai nebuvo lengva 
dirbti tokiame žurnale kaip Lolita, kuriame kiekvieną mėnesį 
pasirodydavo naujos kekšytės. Vis jaunesnės, vis seksualesnės ir 
arogantiškesnės. Prisimenu, pirmas prakalbau apie tai. Mes vaikš- 
tinėjome Karboneraso uolų viršūnėmis. Juodos uolos niro į žė- 
rinčius mėlynus vandenis. Ji nebandė išsisukinėti, gudrauti. Jos 
darbe niekaip negalėjai išvengti kontliktinių situacijų, narciziš- 
kumo varžybų, o ji kasdien jautėsi vis labiau nepajėgianti to daryti. 
„Gyvenimas žemina“, - sakydavo Anri de Renjė, gyvenimas 
išsunkia, be abejo, egzistuoja tai, ko pažeminti neįmanoma, - 
tai gyvenimo branduolys, bet ką tas branduolys reiškia, jeigu 
palyginsime jį su visišku kūno susidėvėjimu? 

Man reikėtų pasiderėti dėl kompensacijos už išėjimą iš dar- 
bo... - kalbėjo ji. - Neįsivaizduoju, kaip tai padaryti. Žurnalas 
klesti vis labiau. Nežinau, kokią priežastį sugalvoti dėl savo pa- 
sitraukimo. 

— Susitik su Lažuani ir paaiškink. Tiesiog pasakyk tai, ką sa- 
kei man. Jis jau senas, manau, pajėgs suprasti. Žinoma, tai — 
verslo ir valdžios žmogus, o tokios savybės išlieka ilgai, bet, iš- 
girdęs tai, ką man išdėstei, manau, tas vyras gali būti jautrus 
kito ligai. 

Ji paklausė manęs, ir jos sąlygos buvo priimtos. Reikia pripa- 
Žinti, kad žurnalas jai buvo skolingas beveik už viską. Aš dar 

negalėjau mesti savo darbo, tikrai ne. Keistai pavadintas „PIR- 
MYN, MILOU. TRAUK Į ADENĄ“, mano paskutinis pasiro- 
dymas buvo pramintas „10070 neapykantos“. Užrašas užgožė 
afišą, grafika kaip Eminemo. Ir tai tikrai nebuvo hiperbolė. Dar 
iš pradžių ėmiausi Artimųjų Rytų kontlikto temos. Ta tema man 
jau buvo atnešusi neblogą sėkmę žiniasklaidoje. Kaip rašė Mon- 
de žurnalistas, mano mintys „verčia susimąstyti“. Pirmajame ske- 
če, pavadintame „MAŽYČCIŲ KOVA“, scenoje pasirodė persi- 
krikštiję arabai - „Alacho parazitai“ — „apipjaustytomis utėlė- 
mis“ vadinami žydai ir net Libano krikščionys, išmoningai pra- 
vardžiuojami ,„Marijos kūšio utėlėmis“. Apskritai, kaip rašė Point 
kritikas, Šventojo Rašto religijos buvo „išnarstytos po kaulelį“, 
bent jau šiame skeče. Pasirodymo tęsinys buvo komiškas ske- 
čas, pavadintas „PALESTINIEČIAI JUOKINGI“. Jame įter- 
piau daugybę groteskiškų ir gašlių užuominų apie dinamito laz- 
deles, kuriomis Hamas kovotojai apsivyniodavo kūnus, kad iš- 
eitų žydams paruošta mėsa. Paskui ėjau toliau - sąmoningai už- 
sipuldavau bet kokias maišto formas, nacionalistinius ar revo- 
liucinius išpuolius. Iš tikrųjų — pačią politinę veiklą. Žinoma, 
savo šou nepamiršdavau esąs dešinysis anarchistas. Maždaug 
toks: „iš rikiuotės išvestas kovotojas — vienu kvailiu mažiau, jis 
nebegalės kautis“. Nuo Selino iki Odjaro ši tema prancūzų ko- 
mikams nešė sėkmę. Bet šiandien, vėl susidomėjus švento Pau- 
liaus mokymu, kuris teigia, kad visa valdžia kyla iš Dievo, kar- 
tais pakildavau iki abejotino lygio apmąstymų, nesakau, kad jie 
nesisiejo su krikščionybės apologetika. Žinoma, visiškai atsisa- 
kydavau bet kokių teologinių idėjų ir vadovaudavausi beveik ma- 
tematine struktūrine ir logine argumentacija, kuri rėmėsi bū- 
tent „geros tvarkos“ sąvoka. Apskritai tai buvo klasikinis spek- 
taklis ir iš karto imtas vertinti kaip toks. Nekyla nė menkiausios 
abejonės, kad tai, kritikų nuomone, buvo mano didžiausia sėk- 

mė. Visi manė, kad niekados dar mano komizmas nebuvo pasie- 
kęs tokių aukštumų, arba niekada nebuvo toks menkas. Du va- 
riantai, abu reiškiantys beveik tą patį. Mane dažnai lygino su 
Šamforu, netgi Larošfuko. 

Jei kalbėsime apie sėkmę tarp žiūrovų, tai ji kiek vėlavo. Iki 
tol, kol Bernaras Kušneris paskelbė esąs „asmeniškai pasišlykštė- 
1ęs“ pasirodymu. Paskui bilietai į visus spektaklius būdavo par- 
duodami iš karto. Izabelė patarė ir aš padariau „žingsnelį atgal“ — 
Libėration išspausdinau straipsnį, pavadintą „Ačiū, Bernarai“. 
Galų gale viskas klojosi gerai, tikrai gerai, o tai buvo dar keis- 
čiau, nes man tikrai buvo nusispjaut, ir aš tik per plauką visko 
nemečiau. Jei reikalai būtų ėmę klostytis blogai, manau, būčiau 
sprukęs net nemąstydamas. Mano polinkis į kino publicistiką, 
kitaip tariant, mirusią publicistiką, kuri anais laikais skambiai 
vadinta gyvu spektakliu, be abejo, buvo pirmas signalas, kad aš 
prarandu domėjimąsi publika, netgi imu bjaurėtis ja, o gal ap- 
skritai ir žmonija. Tada filmuodavau savo skečus su nedidele 
vaizdo kamera, pastatyta ant trikojo ir sujungta su monitoriumi, 
kuriame kada panorėjęs galėjau sekti savo intonacijas, mimikas, 
judesius. Mano principas visada buvo paprastas - jei scena ma- 
ne prajuokina, vadinasi, yra vilties, jog ji gali prajuokinti ir Žiū- 
rovus. Peržiūrinėdamas savo kasetes, po truputį ėmiau suprasti, 
kad mane apima vis didesnė negalia, kartais sukelianti net pasi- 
šlykštėjimą. Likus dviem savaitėms iki premjeros, aiškiai nusta- 
čiau tos negalios priežastį: man labiausiai nepakenčiamas darėsi 
net ne mano veidas, net ne besikartojančios įprastos standarti- 
nės mimikos, be kurių tikrai negalėjau apsieiti. Aš nebegalėjau 
pakęsti juoko, paties juoko, to staigaus ir smarkaus bruožų iš- 
kraipymo, deformuojančio žmogaus veidą ir per sekundę atiman- 
čio iš jo bet kokį orumą. Jei žmogus juokiasi, jei jis vienintelis iš 
gyvų būtybių demonstruoja tokią žiaurią veido deformaciją, va- 

dinasi, jis vienintelis pranoko gyvūnų pasauliui būdingą egoizmą 
ir pasiekė pragarišką, aukščiausią žiaurumo stadiją. 

Trys savaitės pasirodymų tapo nesibaigiančia golgota. Pirmą 
kartą iš tikrųjų supratau, kas yra tas garsus, baisus komikų liū- 
desys. Pirmą kartą iš tikrųjų supratau žmoniją. Išmontavau savo 
aparatą. Galėjau juo naudotis, kada panorėjęs. Kiekvieną vaka- 
rą, prieš pakildamas ant scenos, prarydavau visą lapelį ksanak- 
so. Kiekvieną kartą, kai publika juokdavosi (aš iš anksto žino- 
jau, kada tai atsitiks, nes mokėjau tinkamai panaudoti efektus ir 
buvau tikras profesionalas), turėdavau nusigręžti, kad nematy- 
čiau tų snukių, tų šimtų trūkčiojančių, neapykantos tampomų 
snukių. 


DANIELIUS24,4 


Šis Danieliaus1 pasakojimo skyrelis mums, be abejo, vienas 
sunkiausiai suprantamų. Vaizdajuostės, apie kurias jis užsime- 
na, buvo perrašytos ir pridėtos prie jo gyvenimo aprašymo. Per- 
žiūrėjau tuos dokumentus. Genetiškai esu kilęs iš Danieliaus1, 
tad maniau turįs tuos pačius bruožus, tokį pat veidą, net dauge- 
lis mūsų mimikų panašios (nors manosios, gyvenančio nesocia- 
linėje aplinkoje, aišku, yra ribotos), bet to staigaus ekspresy- 
vaus bruožų iškraipymo, lydimo būdingo kvaksėjimo, kurį jis 
vadino juoku, aš nebesugebu pakartoti. Net nebesuprantu, ko- 
kiu būdu jam tai pavykdavo. 

Iš mano pirmtakų — Danieliaus2 ir Danieliaus3 - užrašų irgi 
aišku, kad ir jiems tai buvo nesuprantama. Danielius2 ir Danie- 
lius3 teigia galintys pakartoti tą veiksmą po to, kai pavartodavo 
tam tikrų skysčių, bet Danieliui4 tai jau buvo nepasiekiama. Apie 
naujųjų žmonių nebesugebėjimą juoktis parašyta daug darbų. 
Visuose teigiama, kad tai įvyko greitai. 


Buvo pastebėta analogiška, tik lėtesnė ašarų, kito būdingo žmo- 
nių giminės bruožo, evoliucija. Danielius9 pažymi, kad verkė, ir 
tiksliai nurodė kodėl (atsitiktinė jo šuns Fokso mirtis; Foksą už- 
mušė apsaugine užtvara tekanti elektros srovė), bet Danielius10 
apie tai jau nebekalba. Danielius! juoką vertina kaip tikrą žmo- 
nių žiaurumo išraišką, o ašaras sieja su užuojauta. Niekada žmo- 

gus neverkia tik pats sau, kažkada rašė nežinomas autorius. Šie 
du jausmai, žiaurumas ir užuojauta, aišku, nebeturi didesnės 
reikšmės visiškos vienatvės, kur teka mūsų gyvenimas, sąlygo- 
mis. Kai kurie mano pirmtakai, pavyzdžiui, Danielius13, savo 
komentaruose teigia jaučiantys keistą nostalgiją dėl šio dvigubo 
praradimo. Vėliau nostalgija dingo ir užleido vietą epizodiniam 
smalsumui. Šiandien galima teigti, kad ji beveik užgeso, ir tai 
patvirtina visi mano tinkle išsaugoti duomenys. 


DANIELIUS1,5 


Atsipalaidavau įjungęs silpną hiperventiliaciją, tačiau, Barnabai, 
negalėjau liautis galvojęs apie didelius gyvsidabrio ežerus Saturne. 
Kapitonas Klarkas 


Izabelė, iš anksto pranešusi apie atsistatydinimą, išdirbo tris 
privalomus mėnesius ir gruodžio mėnesį išėjo paskutinis jos re- 
daguojamos Lolitos numeris. Surengtas nedidelis priėmimas, pa- 
vadinkime jį kokteiliu. Jis buvo organizuotas laikraščio patalpo- 
se. Atmosfera buvo kiek įtempta, nes visi dalyviai galvojo apie 
tą patį: kas vietoj jos bus vyriausiasis redaktorius? Lažuani pasi- 
rodė penkiolikai minučių, suvalgė tris rusiškus blynus su ikrais 
ir nieko konkretaus nepasakė. 

Kalėdų išvakarėse mudu išvykome į Andalūziją. Paskui slin- 
ko trys keisti mėnesiai; juos praleidome beveik visiškai vieni. 
Mūsų naujasis būstas stovėjo truputį piečiau nuo San Chosė, 
netoli nuo Plaja de Monsul. Paplūdimį supo milžiniški granito 
luitai. Ir mano agentas pritarė, kad atitolčiau nuo reikalų. Jo 
nuomone, verta šiek tiek pailsėti ir pakurstyti publikos susido- 
mėjimą. Nežinojau, kaip jam prisipažinti, jog Žadu viską mesti. 

Jis turbūt vienintelis. žinojo mano telefono numerį. Negaliu 
pasakyti, kad buvau susiradęs labai daug draugų per tuos sėk- 
mės metus. Atvirkščiai, nemažai jų praradau. Vienintelis daly- 
kas, galintis išsklaidyti paskutines iliuzijas apie žmoniją, - grei- 
tai uždirbti daug pinigų. Tada prie tavęs suskrenda veidmainiai 
vanagai. Kad akys atsivertų, būtina uždirbti daug pinigų. Turtuo- 
liai, jau gimę turtingi ir niekada nepažinę kitokios būsenos, tik 
turtą, atrodo, turi imunitetą. Tarsi su turtais būtų paveldėję iš- 

skirtinį cinizmą, todėl, žaidimui tik prasidėjus, žino, kad beveik 
visi, su kuriais teks susidurti, turi vienintelį tikslą - visais įma- 
nomais būdais išpešti iš jų pinigų. Todėl yra atsargūs ir dažniau- 
siai išsaugo savo turtą. Gimusiųjų vargšų šeimose padėtis daug 
pavojingesnė. Pagaliau aš pats buvau neblogas šunsnukis ir cini- 
kas, ir tai supratau. Man pavyko išvengti daugumos spąstų, bet 
draugų dėl to nepadaugėjo. Žmonės, su kuriais bendravau jau- 
nystėje, dažniausiai buvo komikai, būsimieji nevykėliai komi- 
kai. Bet, manau, nedaug kas būtų pasikeitę kitomis sąlygomis. 
Izabelė taip pat neturėjo draugų, ypač pastaraisiais metais, ją 
supo tik tie, kurie svajojo užimti jos vietą. Tad neturėjome ką 
pasikviesti į savo prabangią buveinę ir negalėjome nieko pavai- 
šinti Rioja vyno taure žvaigždžių šviesoje. 


Tad kas mums beliko daryti? Toks klausimas kilo vaikštinė- 
jant kopose. Gyventi? Atsidūrę būtent tokioje situacijoje, sle- 
giami savo pačių nereikšmingumo, žmonės nusprendžia pasida- 
ryti vaikų. Tokiu būdu atsikuria žmonija, tiesa, šis procesas lėtė- 
ja. Izabelė buvo pusiau hipochondrikė, neseniai jai sukako ke- 
turiasdešimt metų, bet įgimtas polinkis sirgti šia liga sparčiai 
progresavo. Jutau, kad problema ne ta, problema buvau aš. Aš 
ne tik jaučiau nenugalimą pasibjaurėjimą, kurį jaučia kiekvienas 
normalus vyras, pamatęs kūdikį. Aš ne tik buvau tvirtai įsitiki- 
nęs, kad vaikui, savotiškam ydų nykštukui, įgimtas žiaurumas, 
jame iš vaikystės ima reikštis blogiausi žmonių giminės bruožai. 
Naminiai gyvūnai išmintingai jų vengia. Dar giliau glūdėjo siau- 
bas, tikras siaubas susidūrus su nesibaigiančia golgota - Žmonių 
gyvenimu. Jei žmonių žinduklis, vienintelis iš visų gyvūnų, savo 
atsiradimą pasaulyje tuoj pat išreiškia rėkdamas dėl nesibaigian- 
čių kančių, vadinasi, jam nepakenčiamai sunku. Tai turbūt tas 
pats, kaip nuskusti plaukus nuo odos. Oda tampa labai jautri 

temperatūrų svyravimams, bet iš tikrųjų neapsaugo nuo parazi- 
tų. Tai galbūt nenormalus nervinis jautrumas, koks nors sanda- 
ros defektas. Bet kuris nešališkas stebėtojas tikrai pasakys, kad 
žmogus negali būti laimingas, kad jis tikrai nesukurtas laimei, 
kad vienintelis įmanomas jo likimas - skleisti aplink save nelai- 
mes ir paversti kitų gyvenimą tokiu pat nepakenčiamu, koks yra 
jo paties gyvenimas, kurio pirmosios aukos visada yra tėvai. 

Tie nelabai humaniški įsitikinimai tapo mano vieno scenari- 
jaus, laikinai pavadinto „SOCIALINIO SAUGUMO DEFICI- 
TAS“, pagrindu. Jame atskleisti visi pagrindiniai problemos ele- 
mentai. Pirmąsias penkiolika minučių filme matyti didelio ka- 
libro revolverio šūvių be perstojo skaldomos kūdikių galvutės. 
Apgalvojau, kur reikia sulėtinti kadrus, kur šiek tiek pagreitinti, 
taigi sukūriau tikrą smegenų choreografiją pagal Džoną Vu. To- 
liau viskas buvo ramiau. Iyrimą atliko stiprų humoro jausmą 
turintis inspektorius, bet jo metodai nebuvo visai banalūs (mąs- 
čiau apie Džamelį Debuzą). Išvada buvo tokia: egzistuoja vaikų 
žudikų tinklas, puikiai organizuotas, inspiruotas teiginių, pana- 
šių į visuotinės ekologijos teiginius. JNN (Judėjimas Už Nykš- 
tukų Naikinimą) liaupsino žmonių giminės išnykimą, nes tas iš- 
nykimas nepažeis biosferos pusiausvyros, 0 žmonių giminę pa- 
keis ypač protingų lokių rūšis. Tuo pat metu laboratorijose vyko 
tyrimai, kurių tikslas - vystyti lokių protą, svarbiausia - suteikti 
jiems kalbos dovaną (mąsčiau apie Žerarą Depardjė, atliekantį 
lokių vado vaidmenį). 

Nors parinkau tinkamus aktorius, o problemos buvo aktua- 
lios, projektas žlugo. Susidomėjo vienas korėjietis prodiuseris, 
bet nesugebėjo gauti tinkamo finansavimo. Toks projekto žlugi- 
mas buvo neįprastas, tad galėjo pažadinti manyje snaudžiantį 
moralistą (beje, snaudžiantį ramiai). Kad projektas žlugo ir bu- 
vo atmestas, taip atsitiko tik todėl, kad egzistavo tabu (šiuo at- 

veju — vaikų žudymas). Galbūt ne viskas buvo galutinai prarasta. 
"Tad moralistą manyje greitai pakeitė praktiškas žmogus. Jei eg- 
zistuoja tabu, tai, aišku, egzistuoja ir problema. Tais pačiais me- 
tais Floridoje atsirado pirmosios childfree zones* —vietos, skirtos 
nekompleksuotiems trisdešimtmečiams, kurie nedviprasmiškai pri- 
sipažindavo nebegalintys pakęsti riksmo, seilėjimosi, išmatų, taigi 
tų buities nepatogumų, kurie dažniausiai lydi būrius vaikų. Tad 
paprasčiausiai į tas vietas neįleisdavo vaikų, jaunesnių nei trylikos 
metų; buvo numatytos pereinamosios zonos - greitojo maisto už- 
eigėlės, kad būtų galima bendrauti su šeimomis. 

Buvo žengtas svarbus žingsnis. Jau keletą dešimtmečių gy- 
ventojų mažėjimas Vakarų šalyse (beje, tai visiškai nebuvo spe- 
cifinis Vakarų šalių reiškinys, nes tas pats procesas vyko visose 
šalyse, visose kultūrose, jau pasiekusiose tam tikrą ekonominio 
išsivystymo lygį) virkdė veidmainius, nors ir ne visus. Pirmą kartą 
išsilavinę, kilę iš aukšto socialinio ekonominio sluoksnio jau- 
nuoliai viešai skelbė nenorintys vaikų, nejaučiantys noro kęsti 
rūpesčių ir leisti pinigų augindami savo įpėdinius. Aišku, tokia 
laisvė tegalėjo sukelti varžybas: kas pirmesnis. 


* Pažodžiui: vietos, kur neįleidžiami vaikai. Vert. past. 


DANIELIUS24,5 


Pažinęs žmonių kančias, aš nutraukiu su jais ryšį ir nurimstu. 
Kai nužudau laukinį, drąsesnį už kitus, pernelyg ilgai užtrukusį 
prie apsauginio aptvaro (dažniausiai tai būna patelė jau išglebu- 
siomis krūtimis, sūpuojanti savo mažylį lyg prašytų malonės), 
jaučiuosi atlikęs neišvengiamą darbą. Ir teisėtą. Mūsų veidai pa- 
našūs ir tai dar labiau jaudina, nes dauguma tų, kurie klaidžioja 
šiuose kraštuose, yra kilę iš Ispanijos arba Magrebo šalių, tad 
man tai - tikras ženklas, jog jie nusipelnę mirties. Žmonių gimi- 
nė išnyks, ji privalo išnykti, nes turi išsipildyti Aukščiausiosios 
sesers žodžiai. 

Į šiaurę nuo Almerijos klimatas švelnus, didžiųjų grobuonių 
nedaug. Be abejo, dėl šių priežasčių paplitę laukiniai, ir jų ne- 
mažėja. Prieš keletą metų net pastebėjau, ne be baimės, šimto 
individų grupę. Mano korespondentai liudija ką kita. Beveik iš 
visų žemės kampelių. Laukiniai baigia išnykti. Daugelyje regio- 
nų. Jų nematyti jau keletą amžių. Kai kas net ėmė jų egzistavimą 
vertinti kaip mitą. 


Tarpininkų valdose nėra apribojimų, bet yra tam tikrų nusi- 
stovėjusių dalykų. Aš esu Vartai. Aš esu Vartai ir Vartų Sargas. 
Mano įpėdinis atvyks, jis privalo atvykti. Aš egzistuoju tam, kad 
užtikrinčiau Ateities žmonių atėjimą. 


DANIELIUS1,6 


Yra puikių žaisliukų šunims. 
Petra Durstas Beningas 


Vienatvė dviese yra sutartas pragaras. Poros gyvenime iš pat 
pradžių atsiranda šiokių tokių nesutarimų, apie kuriuos nuspren- 
džiama nekalbėti, nes karštai tikimasi, kad meilė galų gale iš- 
spręs visas problemas. Tų problemų po truputį nepastebimai dau- 
gėja, po kelerių metų jos prasiveržia ir sunaikina bet kokią gali- 
mybę gyventi kartu. Jau iš pat pradžių Izabelė pageidavo, kad 
paimčiau ją iš užpakalio. Kaskart, kai bandydavau kitą būdą, ji 
iš pradžių nesipriešindavo, paskui nusisukdavo, lyg ir nenoro- 
mis, ir droviai sukikendavo. Aš visą laiką maniau, kad ji to pa- 
geidauja dėl savo anatominių ypatumų, vaginos pasvirimo kam- 
po ar nežinia dėl kokių priežasčių. Galų gale yra dalykų, kurių 
vyrai, nepaisydami gerų norų, niekada nesupras. Praėjus šešioms 
savaitėms po mūsų atvykimo, aš su ja mylėjausi (kaip įpratęs, 
pradėjau iš užpakalio, bet mūsų kambaryje buvo didelis veidro- 
dis) ir pastebėjau, kad artėjant orgazmui ji užsimerkė ir atsi- 
merkė gerokai po to, kai baigėme aktą. 

Apie tai, tuštindamas du butelius gana bjauraus ispaniško bren- 
džio, mąsčiau visą naktį. Mintyse perkračiau visus meilės aktus, 
glamones, visus mūsų meilės momentus. Supratau, kad kiekvie- 
ną kartą ji nusuka žvilgsnį arba užsimerkia. Aš pravirkau. Iza- 
belė leidžiasi sujaudinama, pati jaudina mane, bet nemėgsta or- 
gazmo, nemėgsta jo sukeliamų pojūčių. Nemėgsta, kai aš patiriu 
orgazmą ir, be abejo, dar labiau nemėgsta orgazmo pati. Viskas 

sutampa. Ji mėgo tik plastišką grožį, dažniausia tokius dailinin- 
kus, kaip Rafaelis ir Botičelis. Mėgo šaltą švelnumą. Ir būtinai 
ramų. Ji niekada nesuprato begalinio mano žavėjimosi El Gre- 
ku, ji niekada nevertino ekstazės. Aš raudojau, nes labiausiai 
savyje vertinau gyvulį, sugebėjimą visiškai atsipalaiduoti orgaz- 
mo ir ekstazės metu, tačiau niekinau savo protą, įžvalgumą, hu- 
morą. Mudviem nelemta žiūrėti vienam į kitą tuo paslapties ku- 
pinu žvilgsniu, žvilgsniu laimėje besimaudančios poros, kuri nuo- 
lankiai paklūsta savo organams ir jų teikiamam džiaugsmui. Mes 
niekada nebūsime tikri meilužiai. 


Žinoma, nutiko blogiau, Izabelė vis labiau tolo nuo plastiško 
grožio idealo ir mano akyse po truputį prarado žavesį. Pirmiau- 
sia krūtys, kurių ji nebegalėjo pakęsti (jos iš tikrųjų truputį nu- 
karo), paskui sėdmenys, kuriuos ištiko toks pat likimas. Vis daž- 
niau teko gesinti šviesą, paskui išnyko ir seksualinis potraukis. 
Ji nebegalėjo to pakęsti, ėmė niekinti meilę, kuri jai atrodė ne- 
tikra. Man vis dėlto dar pasistodavo. Iš pradžių, šiek tiek. Bet ir 
tai liovėsi, ir nuo tos akimirkos viskas tapo aišku. Beliko prisi- 
minti vieno Andalūzijos poeto gal kiek ironiškus žodžius: 


O, gyvenimas, kurį vyrai bando gyventi! 

O, gyvenimas, kurį jie gyvena 

Šiame pasaulyje! 

Vargšai žmonės, vargšai žmonės... Jie nemoka mylėti. 


Kai dingsta seksualinis potraukis, tai ir žmogaus kūnas tampa 
šiek tiek svetimas. Tas kūnas, kurio tu nebegali liesti, kurio ne- 
begali sakralizuoti su juo patirdamas sąlytį, po truputį ima var- 
žyti. Blogiausia, kad visa tai žinoma. Išnykus erotiškumui, visa- 
da tuoj pat ima nykti ir švelnumas. Nebūna išgryninto ryšio, aukš- 

čiausios sielų sąjungos ar ko nors panašaus į tai. Nežinome net 
panašaus modelio. Kai dingsta fizinė meilė, dingsta viskas. Mū- 
sų dienų virtinę užpildo niūrus, nesuprantamas susierzinimas. 
O dėl fizinės meilės aš nebeturėjau iliuzijų. Jaunystė, grožis, jė- 
ga: fizinės meilės kriterijai tokie patys, kaip ir nacizmo. Apiben- 
drindamas galiu pasakyti: gerokai įklimpau. 


Sprendimas kilo greitkelio A2 atšakoje tarp Saragosos ir 'Ia- 
ragonos, už kelių dešimčių metrų nuo stotelės, kurioje su Izabe- 
le sustojome papietauti. Naminius gyvūnėlius ispanai ėmė laiky- 
ti nelabai seniai. Tradicinės katalikiškos, žiaurios macho kultū- 
ros šalis dar neseniai buvo jiems abejinga, o kartais net negailes- 
tinga. Bet niveliacija neaplenkė ir jos. Visose srityse. Ir Ispanija 
priartėjo prie Europos, o ypač prie Anglijos normų. Vis daugėjo 
homoseksualų ir juos toleravo. Ėmė plisti vegetariškas maistas, 
taip pat New Age* žaisliukai. Naminiai gyvūnėliai, čia gražiai 
vadinami mascotas, šeimose po truputį ėmė keisti vaikus. Bet 
procesas buvo tik prasidėjęs ir todėl nutikdavo įvairių kuriozų. 
Kalėdų proga kaip žaislą padovanotą šuniuką po kelių mėnesių 
numesdavo prie autostrados. "Taip šalies vidurio lygumose atsi- 
rado klaidžiojančių šunų bandos. Jų gyvenimas būdavo trumpas 
ir varganas. Apnikti niežų ir kitokių parazitų, jie maitindavosi 
pakelės stotelių šiukšlių dėžėse ir dažniausiai baigdavo gyveni- 
mą po sunkvežimių ratais. Jie ypač kentėjo dėl to, kad negalėjo 
bendrauti su žmonėmis. Prieš tūkstančius metų palikęs bandą ir 
pasirinkęs žmonių draugiją, šuo jau niekada nesugebėjo vėl tap- 
ti laukinis. Bandose nebuvo tvirtos hierarchijos, šunys nuolat 
pjaudavosi dėl maisto ar dėl patelių. Mažylius palikdavo likimo 
valiai ir kartais juos surydavo vyresnieji broliai. 


* Naujųjų laikų - (angl.), vert. past. 

Tuo metu aš gėriau vis daugiau ir daugiau. Buvau išgėręs tre- 
čią taurę anyžinės ir svirduliavau Bentley link. Nustebau pama- 
tęs Izabelę, lendančią pro tvoros skylę. Ji nuėjo prie maždaug 
dešimties šunų, besisukiojančių dykvietėje netoli stovėjimo aikš- 
telės, būrio. Žinojau, kad ji baikštoka, o tie gyvūnai dažnai pa- 
vojingi. Tačiau šunys stebėjo, kaip ji artinasi, be pykčio ir bai- 
mės. Mažiukas, baltai rusvas mišrūnas smailomis ausimis, dau- 
gių daugiausia trijų mėnesių amžiaus, ėmė šliaužti prie jos. Ji 
pasilenkė, paėmė jį ant rankų ir grįžo prie automobilio. Taip į 
mūsų gyvenimą atėjo Foksas, o kartu su juo ir meilė be jokių 
išlygų. 


DANIELIUS24,6 


Proteinų raizginys, sudarantis primatų branduolio apvalkalą, 
per keletą dešimtmečių pasikeitė taip, kad klonuoti žmones ta- 
po pavojinga, nesaugu, tad galų gale to beveik atsisakyta. Ir at- 
virkščiai, naminių gyvūnėlių operacijos iš pat pradžių buvo sėk- 
mingos. Šiek tiek vėliau jos buvo sėkmingai atliekamos ir šu- 
nims. Taigi dabar, kai rašau šias eilutes, prie mano kojų guli bū- 
tent tas pats Foksas ir tradiciškai prisideda prie mano kūrybos. 
Taip darė ir mano pirmtakai, aprašydami protėvių gyvenimą. 

Gyvenu ramiai ir be džiaugsmo. Namo kiemo pakanka trum- 
piems pasivaikščiojimams, puikus treniruoklių kompleksas ne- 
leidžia suglebti raumenims. Foksas irgi laimingas. Jis šokinėja 
kieme, jam pakanka turimos erdvės, greitai išmoko laikytis ato- 
kiau nuo apsauginės užtvaros. Jis žaidžia su kamuoliu arba su 
kokiu nors plastikiniu gyvūnėliu (turiu jų keletą šimtų, juos pa- 
liko mano pirmtakai). Labai mėgsta grojančius žaisliukus, ypač 
lenkų gamybos antį, kuri visaip cypauja. Labai patenkintas, kai 
paimu jį ant rankų. Tadajis ilsisi, glostomas saulės. Jis užsimer- 
kia, padeda galvą man ant kelių ir laimingas snūduriuoja. Mie- 
game kartu ir kiekvieną rytą jis mane laižo ir kepsi letenėlėm. 
Jis tikrai laimingas, kad atsibudo ir mato pasaulį. Džiaugiasi taip 
pat kaip ir jo protėviai, visiškai taip pat džiaugsis jo įpėdiniai. 
Laimės pojūtis įrašytas jo prigimtyje. 

Aš tesu tik naujasis žmogus ir mano prigimtyje nieko pana- 

šaus neįrašyta. Žmonės jau žinojo, kad meilė be išlygų yra gali- 
mybės būti laimingam sąlyga. Bent jau pažangiausi iš jų. Nors 
problema visiškai aiški, iki mūsų dienų nepavyko rasti jokio spren- 
dimo. Nagrinėjant šventųjų biografijas, į kurias ne vienas dėjo 
tiek vilčių, nieko nepaaiškėjo. Šventieji, siekdami išganymo, ne 
tik vadovavosi motyvais, kurie tik iš dalies buvo altruistiški (net 
ir paklusnumas Viešpaties valiai, kurio jie reikalaudavo, dažnai 
galėjo būti tik patogi priemonė kitų akyse pateisinti savo įgimtą 
altruizmą), bet ir giliai tikėdami nematoma dieviška esybe jie 
visada tapdavo nepakantūs ir šiurkštūs. Technologinei civiliza- 
cijai tai buvo priimtina. Jei kalbėsime apie altruizmo geną, tai ši 
hipotezė sukėlė tiek nusivylimo, jog šiandien niekas nedrįsta apie 
tai atvirai kalbėti. Nesunku buvo įrodyti, kad žiaurumą, morali- 
nius sprendimus ir altruizmą reguliuojantys centrai yra susitel- 
kę smegenų žievėje. Bet tyrinėjimai ir baigėsi šia anatomine iš- 
vada. Kai atsirado naujieji žmonės, apie jausmų genetinę kilmę 
pasirodė ne mažiau kaip trys tūkstančiai pranešimų, ir kiekvie- 
ną kartą pasisakydavo itin autoritetingi mokslininkai. Bet iki mū- 
sų dienų nė vienam nepavyko to įrodyti bandymais. Beje, darvi- 
nistinės teorijos, aiškinančios, kad gyvūnų altruizmas atsirado 
dėl atrankos, nes atranka padarė juos vieninga grupe, tebuvo 
įvairių netikslių, prieštaringų tyrinėjimų objektas, galų gale pa- 
čios susipainiojo ir buvo pamirštos. 


Gerumas, užuojauta, ištikimybė, altruizmas egzistuoja greta 
mūsų lyg nesuvokiama paslaptis, tačiau jie telpa į nedidelį šuns 
kūniškąjį apvalkalą. Nuo šios problemos sprendimo priklauso, 
pasirodys ar ne Ateities žmonės. 


Tikiu, kad Ateities žmonės pasirodys. 


DANIELIUS!,7 


Zaidimas linksmina. 


| Petra Durstas Beningas 


Šunys sugeba ne tik mylėti, seksualiniai impulsai jiems, atro- 
do, irgi nekelia didelių problemų. Kai jie susitinka rujojančią 
patelę, ši prisileidžia partnerį. Priešingu atveju jie nerodo noro 
ir neliūdi dėl sekso nebuvimo. 

Šunys - ne tik nuolatinio susižavėjimo objektai, žmonėms jie — 
puiki pokalbių tema. Ji tarptautinė, demokratiška, konsensuali. 
Kaip tik todėl aš ir susitikau Harį, vokietį eksastrofiziką, ir Tru- 
maną, jo anglų basetą. Taikus gamtos tyrinėtojas šešiasdešimt- 
metis Haris, jau pensininkas, laiką leido stebėdamas žvaigždes. 
Jis man paaiškino, kad regiono dangus nepaprastai švarus. Die- 
ną jis dirbo darže, kiek pasitvarkydavo būstą. Gyveno vienas su 
žmona Hildegarda ir, žinoma, su Trumanu. Vaikų jie neturėjo. 
Aišku, jei nebūtų buvę šuns, nebūčiau turėjęs apie ką kalbėtis 
su tuo žmogumi. Net ir apie šunį, beje, kalba nesimezgė (jis mus 
pakvietė kitą šeštadienį vakarienės, nes gyveno už penkių šimtų 
metrų — buvo artimiausias kaimynas). Laimė, jis nekalbėjo pran- 
cūziškai, 0 aš nė kiek ne geriau vokiškai. Tai, kad teko įveikti 
kalbos barjerą (keletas sakinių angliškai, keli žodžiai ispaniš- 
kai), galų gale sudarė įspūdį, jog vakarienė pavyko, nors mes dvi 
valandas tik pliurpėme banalybes (jis buvo pusiau kurčias). Kai 
pavalgėme, jis manęs paklausė, gal norėčiau pasižiūrėti Saturno 
žiedų. Aš norėjau, aišku, norėjau. Vaizdas, atsivėręs žmogaus 
akims, buvo nuostabus, nežinia, gamtiškos ar dieviškos kilmės. 


MICHEL HOUELLEBECO m SALOS GALIMYBĖ 65 


Nieko nepridursi. Hildegarda grojo arfa, manau, ji grojo nuo- 
stabiai, bet, tiesą sakant, nežinau, ar galima blogai groti arfa. 
Noriu pasakyti, kad šio instrumento konstrukcija man visada 
atrodė tokia tobula, jog ja įmanoma skleisti tik melodingus gar- 
sus. Manau, kad nesusinervinau dėl dviejų priežasčių: Izabelė 
išmintingai pareiškė esanti pavargusi ir pageidavo išeiti kuo anks- 
čiau, bent jau iki tol, kol spėjau pabaigti butelį kiršo, be to, pa- 
stebėjau, kad vokietis turi įrištą visų Teėjaro de Šardeno kūrinių 
rinkinį. Jei kas nors ir galėjo man sukelti liūdesį ar užuojautą, 
pagaliau bet kokią kitą būseną, tik ne pyktį ar ironiją, tai buvo 
Tėjaras de Šardenas. Ne vien todėl, kad jis egzistavo, bet todėl, 
kad turėjo skaitytojų, arba galėjo turėti, tegul ir nedaug. Tėjaro 
de Šardeno skaitytojo akivaizdoje jaučiuosi beginklis, suglumęs, 
pasiruošęs apsipilti ašaromis. Turėdamas penkiolika metų nety- 
čia aptikau „Dieviškąją aplinką“, kurią pasišlykštėjęs skaityto- 
jas greičiausiai paliko ant suolelio Etrėši Šamarand stotyje. Ke- 
letas kūrinio puslapių privertė mane kaukti. Nusivylęs į rūsio 
sieną sudaužiau lenktyninio dviračio pompą. Tėjaras de Šarde- 
nas, žinoma, buvo žmogus, kokius įprasta vadinti užsidegan- 
čiais... Tačiau dėl to neprarado sugebėjimo įvaryti mirtiną nuo- 
bodulį. Jis šiek tiek panėšėjo į vokiečių mokslininkus krikščionis, 
kuriuos kitados aprašė Šopenhaueris. Tieji „nuo tada, kai padeda 
retortą arba skalpelį, pradeda filosofuoti apie sąvokas, kurias iš- 
moko, ruošdamiesi Pirmajai komunijai“. Jis taip pat buvo užsi- 
krėtęs iliuzija, būdinga visiems kairiųjų pažiūrų krikščionims, pa- 
galiau ir krikščionims centristams. Sakykime, krikščionims, užsi- 
krėtusiems pažangiomis idėjomis nuo Revoliucijos laikų, tikin- 
tiems, kad geidulingumą galima atleisti, kad jis ne toks svarbus, 
kad dėl jo žmogus galės būti išganytas, kad vienintelė tikra nuo- 
dėmė yra puikybė. Ar aš buvau gašlus? Ar puikavausi? Ar prara- 
dau teisę būti išganytas? Man atrodo, kad atsakyti į tuos klausi- 

mus nesunku. Paskalis, pavyzdžiui, niekada nebūtų nusiritęs iki 
tokio absurdo. Jį skaitydamas supranti, kad kūniški malonumai 
jam buvo nesvetimi, kad jis galėjo pateisinti libertinizmą. Jis pasi- 
rinko Kristų, o ne sanguliavimą ar atsiskyrimą ir tai padarė ne dėl 
pramogų ar neišmanymo. Paprasčiausiai todėl, kad Kristus jam 
atrodė esantis tikrai Aigh dope*. Apibendrindamas galiu tvirtinti, 
kad jis rimtas autorius. Jei Tėjaro de Šardeno kūryboje būtų buvę 
erotikos, manau, tai būtų mane visiškai nuraminę, bet tuo nė aki- 
mirką nepatikėjau. Kaip gerai patetiškasis Tėjaras turėjo gyventi, 
pas ką turėjo lankytis, kad nutarė, jog žmonija esanti labai gera- 
širdė ir labai Žiopla? Juk tuo pačiu metu, toje pačioje šalyje siau- 
tėjo tokie garsūs šunsnukiai, kaip Selinas, Sartras ar Ženė. Skai- 
tydamas jo dedikacijas beveik gali atspėti, kam jas rašė. Rašė gra- 
žučiams katalikams, aukštesnės ar žemesnės kilmės, dažniausiai 
jėzuitams. Nekaltiesiems. 


— Ką ten vapalioji? - nutraukė mano mintis Izabelė. Tada su- 
pratau, kad mes išėjome iš vokiečio, einame jūros pakrante ir 
netrukus būsime namie. Ji man pasakė, kad dvi minutes kalbė- 
jau pats su savimi, bet ji beveik nieko nesuprato. Trumpai išdės- 
čiau jai reikalo esmę. 

— Lengva būti optimistu, — baigiau nenatūraliai, - lengva būti 
optimistu, jei nereikia nieko daugiau, tik šuns, jei nereikia vaikų. 

— Tavo padėtis tokia pati, bet dėl to netapai tikru optimistu, — 
pastebėjo ji. - Problema ta, kad jie seni, - tęsė švelniai. - Kai 
sensti, nori galvoti apie ramius ir malonius dalykus. Įsivaizduo- 
ti, kad danguje mūsų laukia kas nors gražaus. Taip po truputį 
pratinamės prie mirties. Jei nesame pernelyg kvaili arba perne- 
lyg turtingi. 


* Apsvaigęs nuo narkotikų - (angl.), vert. past. 

Stabtelėjau, žiūrėjau į vandenyną ir žvaigždes. Tas pačias 
žvaigždes, kurioms Haris aukojo bemieges naktis, o Hildegarda 
free classic stiliumi improvizavo Mocarto temomis. Dangiška mu- 
zika, žvaigždėtas dangus, moralumas mano širdyje. Mąsčiau apie 
kaifą, apie tai, kas mane nuo jo skiria. Naktis buvo labai šilta. 
Uždėjau ranką ant Izabelės užpakaliuko, per lengvą vasarinės 
suknelės audinį labai gerai apčiuopiau jos sėdmenis. Ji išsitiesė 
ant kopos, nusimovė kelnaites, išskėtė kojas. Paėmiau ją atgręž- 
tu veidu. Pirmą kartą. Ji žiūrėjo man tiesiai į akis. Labai gerai 
atsimenu jos putės judesius, šūkčiojimus baigiant. Prisimenu la- 
bai gerai, nes tada mylėjomės paskutinį kartą. 


Praėjo keletas mėnesių. Sugrįžo vasara, paskui atėjo ruduo. 
Izabelė neatrodė nelaiminga. Ji žaidė su Foksu, prižiūrėjo azali- 
jas; aš plaukiojau ir iš naujo skaičiau Balzaką. Vieną vakarą, kai 
saulė švietė virš namų, ji švelniai prakalbo: 

— Tu paliksi mane dėl jaunesnės... 

Šokau prieštarauti, kad niekada jos neapgaudinėjau. 

- Žinau, - atsakė. - Vienu metu jau pamaniau, kad taip pada- 
rysi - išdulkinsi kokią kekšytę iš tų, kurios sukiojasi laikraštyje. 
Paskui grįši pas mane, išdulkinsi kitą kekšytę ir taip toliau. Bū- 
čiau labai kentėjusi, bet galų gale galbūt taip būtų buvę geriau. 

— Vieną kartą bandžiau, bet mergina nenorėjo. 

Prisiminiau, kad tą rytą ėjau pro Fenelono licėjų. Buvo per- 
trauka, merginos turėjo keturiolika, penkiolika metų ir visos bu- 
vo viena už kitą gražesnės, labiau geidžiamos nei Izabelė. Pa- 
prasčiausiai todėl, kad jaunesnės. Jos, be abejo, dalyvavo žiau- 
riose narcizių varžybose. Kai kurias bendraamžiai vaikinai laikė 
labai mielomis, į kitas nekreipė dėmesio, nes manė, kad jos bjau- 
rios. Penkiasdešimtmetis visada būtų pasiruošęs sumokėti už bet 
kurį iš tų jaunų kūnų. Ir sumokėti brangiai, rizikuoti savo repu- 

tacija, laisve ir net gyvybe. Koks iš tikrųjų paprastas gyvenimas! 
Be jokios išeities! Eidamas į redakciją ieškoti Izabelės užkalbi- 
nau kažkokią baltarusę, ji laukė, kada galės pozuoti 8 puslapyje. 
Mergina sutiko išgerti taurelę, bet paprašė manęs penkių šimtų 
eurų už pačiulpimą. Atsisakiau. Tuo metu griežtėjo juridinis ar- 
senalas; tikslas - sugriežtinti atsakomybę už seksualinius santy- 
kius su nepilnamečiais. Buvo organizuojami kryžiaus žygiai už 
cheminę kastraciją. Kelti geidulius iki tokio lygio, kad nebegalė- 
tum tverti, ir vis labiau varžyti priemones tuos geidulius paten- 
kinti - toks vienintelis Vakarų visuomenės principas. Aš visa tai 
žinojau, labai gerai Žinojau, apie tai kalbėjau ne viename savo 
skeče. Bet tai nesukliudė man nesipriešinti tam procesui. Pra- 
budau naktį, išgėriau vieną po kito tris didelius stiklus van- 
dens. Supratau, kad norėdamas sugundyti kokią nors paauglę 
turėčiau iškęsti ne vieną pažeminimą. Sunku būtų susitarti, pas- 
kui mergina gėdytųsi išeiti kartu į gatvę, abejotų, ar gali supa- 
žindinti mane su savo draugais. Ir ramiai mestų mane dėl ben- 
draamžio vaikino. Įsivaizdavau viską būtent taip, nes daugybę 
kartų apie tai mąsčiau ir suvokiau, jog negalėčiau to išgyventi. 
Aš nepuoselėjau iliuzijų, kad manęs neveiks gamtos dėsniai. 
Nuolat mažėjantis varpos standumas, būtinybė surasti jaunų 
kūnų, kad to išvengčiau... Atplėšiau pakelį saliamio ir atkim- 
šau butelį vyno. „Ką gi, sumokėsiu, - mąsčiau, - kai to pri- 
reiks, kai panorėsiu mažų šiknų, kad pasistotų, sumokėsiu.“ 
Bet sumokėsiu rinkos kaina. Penki šimtai eurų už pačiulpimą, 
kas ta slavė įsivaizduoja esanti? Penkiasdešimt eurų, ne dau- 
giau. Daržovių pintinėje aptikau prapjautą šveicariško sūrio 
gabalą. Labiausiai tuo metu mane stulbino ne tai, kad yra mer- 
giočių už pinigus, bet tai, kad yra tokių, kurios už pinigus ne- 
parsiduoda, arba nori nerealių kainų. Trumpai tariant, aš pasi- 
sakau už rinkos reguliavimą. 

— Vadinasi, tu nesumokėjai, - tarė Izabelė. - Ir po penkerių 
metų vis dar neapsisprendei. Ne, atsitiks štai kas, tu susitiksi 
merginą, ne Lolitą, tikriausiai ji turės dvidešimt ar dvidešimt 
penkerius metus, ir tu įsimylėsi. Ji bus protinga, simpatiška mer- 
gina, be abejo, graži. Mergina, kuri galėtų būti draugė. 

Sutemo ir aš nebegalėjau įžiūrėti jos veido. „Kas būtų galėjęs 
būti mano vietoje?“ Ji kalbėjo ramiai, bet aš nežinojau, kaip ver- 
tinti tą ramybę. Jos balse vis dėlto galėjai išgirsti kažką neįpras- 
ta, be to, nebuvau pripratęs prie tokių dalykų. Aš niekada nebu- 
vau įsimylėjęs, kol sutikau Izabelę, jokia moteris irgi nebuvo 
įsimylėjusi manęs. Išskyrus Didžiąją Šikną, bet tai kitas reika- 
las. Kai ją susitikau, ji turėjo mažiausiai penkiasdešimt penke- 
rius metus. Manau, galėjo būti mano motina, bent taip galvojau 
tuo metu. Aš jos tikrai nemylėjau, net tokia mintis nekilo. Meilė 
iš nevilties - kitas reikalas. Tiesa, tai labai sunku, bet tokia meilė 
niekada nesukuria tikro artumo, dėl jos tu netampi jautrus kitam 
žmogui, net tam, kuris myli be vilties. Ta moteris labai kankinosi 
nekantriai laukdama kokio nors atsako, bijodama pražiopsoti men- 
kiausią to atsako ženklą. Apibendrindamas galiu pasakyti, kad 
mano gyvenime prieš tai nėra buvę nieko panašaus. 

Niekas negali peržengti per save, rašė Šopenhaueris, aiškin- 
damas, kad du pernelyg skirtingo intelekto individai negali keis- 
tis mintimis. Akivaizdu, šią akimirką Izabelė galėjo peržengti 
per mane, tad man užteko proto nutilti. „Galų gale, - pagalvo- 
jau, - aš galėjau ir nesutikti merginos, juk nesu linkęs į ilgalai- 
kius santykius.“ 

Ji ir toliau pirko prancūziškus laikraščius, na, nedažnai, pa- 
kako vieno per savaitę. Parodydavo man straipsnį ir niekinamai 
sušnirpšdavo. Maždaug tuo metu prancūzų žiniasklaida pradėjo 
didelę kampaniją už draugystę, ją greičiausiai inicijavo Le Nou- 
vel Observateur. „Meilė gali nuvilti, draugystė - niekados“, - maž- 

daug tokia buvo straipsnių tema. Nesupratau, kokiu tikslu sklei- 
džiamos panašios kvailystės. Izabelė paaiškino, kad tai straips- 
nis apie būsimą situaciją, kad paprasčiausiai kalbame apie metų 
variaciją štai tokia tema: „Mes išsiskirsime, bet liksime geri drau- 
gai.“ Ji manė, kad meilė tęsis dar ketverius ar penkerius metus, 
kol bus galima pripažinti, jog perėjimas nuo meilės prie drau- 
gystės, tai yra nuo gilaus jausmo prie menkesnio, yra tikras pre- 
liudas tam, kad dingtų bet koks jausmas. Istoriniu požiūriu tai 
teisinga, nes individualiu požiūriu abejingumas toli gražu nėra 
geriausia išeitis. Apskritai žlugusi meilė pavirsta ne abejingu- 
mu, juo labiau ne draugyste, ji virsta neapykanta. Tai supratęs 
parašiau apmatus scenarijaus, kurį pavadinau „DVI MUSĖS VĖ- 
LIAU“. Jis turėjo būti kulminacinis ir paskutinis mano, kaip 
kinematografininko, karjeros taškas. Mano agentas buvo suža- 
vėtas, kad vėl ėmiausi darbo: dveji su puse metų pertraukos — 
ilgas laiko tarpas. Kai gavo į rankas baigtą darbą, jo susižavėji- 
mas išblėso. Neslėpiau nuo jo, kad tai filmo, kurį planavau pats 
pastatyti ir jame vaidinti, scenarijus. „Problema ne ta, priešin- 
gai, - kalbėjo jis man, - žmonės jau seniai laukia, ir gerai, kad 
juos nustebinsime, galime netgi sukurti kultą. Bet turinys... Jei 
kalbėsime atvirai, ar šiek tiek nepersistengta?“ 

Filmas pasakojo apie žmogų, kurio mėgstama pramoga - mušti 
gumines muses (iš čia ir pavadinimas); dažniausiai jis nepatai- 
kydavo. Vis dėlto išėjo trijų valandų ilgametražis. Kita šio išsila- 
vinusio žmogaus, labai mėgusio skaityti Pjerą Luisą, pramoga — 
duoti čiulpti lytiškai dar nesubrendusioms mergaitėms (daugių 
daugiausia keturiolikos metų). Ir tai jam sekėsi geriau nei su 
musėmis. 

Priešingai, negu vėliau kartojo samdyta žiniasklaida, filmas 
nepatyrė visiško kracho, kai kuriose užsienio šalyse netgi buvo 
priimtas su triumfu, o Prancūzijoje atnešė ir nemenką pelną, 

nors ir nepasiekė tos sumos, kurios galima buvo tikėtis, nes ma- 
no karjera iki tol tik svaiginamai kilo. Viskas. 

"Tuo tarpu kritika buvo tikrai negailestinga. Ir šiandien ma- 
nau, kad nepelnytai. „Nelabai patrauklus komedianto farsas“, 
taip jį pavadino Le Monde, mikliai atsiribojęs nuo moralizuoti 
linkusių spaudos brolių, kurie vedamuosiuose nuolat siūlė filmą 
uždrausti. Aišku, šis filmas buvo komedija, o daugelis juokelių 
lėkšti, net vulgarūs. Tačiau vertindamas dabar manau, jog vie- 
nas kitas dialogas kai kuriose scenose yra geriausia iš to, ką su- 
kūriau. Ypač ilgoje filmo atkarpoje, nufilmuotoje Bavelos kal- 
vos šlaituose: Korsikoje į savo laikiną buveinę herojus (vaidinau 
aš) atsiveda mažąją Aurorą (devynerių metų), kurią neseniai už- 
kariavo per Disnėjaus tipo pavakarius Bonifacijaus Merilende. 

— Neverta gyventi Korsikoje, - įžūliai sviedė mergaitė, - jei 
matai tik posūkius... 

— Stebėti, kaip pravažiuoja automobiliai, - atsakė jis (atsa- 
kiau aš), - tai juk irgi beveik gyvenimas. 

Niekas nesijuokė. Nei bandomajame seanse, nei premjeroje, 
nei komiškų filmų festivalyje Monbazene. „Tačiau, tačiau, - gal- 
vojau, - niekada nebuvau pasiekęs tokių aukštumų. Ar Šekspy- 
ras būtų galėjęs parašyti tokį dialogą? Ar tas liūdnas kaimietis 
būtų galėjęs jį tik įsivaizduoti?“ 

Nepaisant banalaus siužeto apie pedotfiliją (ir net nelabai ba- 
nalaus, cha, cha, cha, taip tuo metu kalbėdavau duodamas inter- 
viu), filmas pretendavo tapti karšta kalba, nukreipta prieš drau- 
gystę, apskritai — prieš neseksualinių ryšių visumą. Apie ką iš 
tikrųjų būtų galėję kalbėtis du žmonės, sulaukę tam tikro am- 
žiaus? Dėl kokių priežasčių du žmonės galėjo būti kartu, išsky- 
rus, žinoma, atvejį, kai kyla interesų konfliktas, taip pat išsky- 
rus atvejį, kai kuria kokį nors bendrą planą (nuversti vyriausy- 
bę, nutiesti greitkelį, parašyti komikso scenarijų, žudyti žydus)? 

Sulaukus tam tikro amžiaus (kalbu apie tam tikrą intelekto lygį 
pasiekusius žmones, 0 ne apie pasenusius primityvus) pasidaro 
visiškai aišku — viskas baigta. Argi iš esmės beprasmis ketini- 
mas pabūti minutėlę kartu gali dviem Žmonėms sukelti kitokių 
jausmų, išskyrus nuobodulį, nepakantumą ir galų gale atvirą prie- 
šiškumą? Tačiau nepaisant visko tarp vyro ir moters visada eg- 
zistuoja šioks toks ryšys: šiek tiek susižavėjimo, šiek tiek vilties, 
šiek tiek svajonių. Ginčų ir nesutarimų kalba visada kovinga. 
Žodžiai griauna, žodžiai skiria. Kai vyrui ir moteriai lieka tik 
žodžiai - ryšys nutrūksta, tai tiesa. Ir priešingai, jei žodžius pa- 
pildo, daro švelnesnius ir savotiškai šventus glamonės, tie Žo- 
džiai gali įgauti kitokią reikšmę, ne tokią dramatišką, daug giles- 
nę. Tai ir būtų intelektualus, savarankiškas, laisvas kontrapunk- 
tas; ryšys nenutrūktų staiga. 

"Tad užsipuolęs ne tik draugystę, bet ir socialinių santykių visu- 
mą nuo to momento, kai santykių nebelydi joks fizinis ryšys, fil- 
mas tapo (tik žurnalas S/lut Zone sugebėjo tai pasakyti) netiesio- 
gine biseksualizmo, net hermafroditizmo, apologija. Apskritai aš 
vėl susidomėjau graikais. Senstant visada susidomima graikais. 


DANIELIUS24,7 


Yra 6174 žmonių gyvenimo aprašymai, - skaičius, atitinkan- 
tis pirmąją Kaprekaro konstantą. Jie vyrų ar moterų, iš Euro- 
pos ar Azijos, Amerikos ar Afrikos, baigti jie ar ne, - visuose 
randame vieną bendrą dalyką, beje, tik vieną: senatvės teikiamos 
moralinės kančios yra nepakeliamos. 

Be abejo, Briuno1 trumpame brutaliame pasakojime pateikia 
ypač sukrečiamą pavyzdį: teigia esąs „pilnas jaunatviškų geis- 
mų, bet seno kūno“. Kartoju, visi liudijimai sutampa. Ir Danie- 
liaus1, tolimo mano pirmtako, ir Rašido1, Pauliaus1, Džono1, 
Felisitės1, ir Esperansos1; o) šis liudijimas ypač skaudus. Nie- 
kada žmonija netikėjo, kad senatvė yra malonumo dalis, bet per 
tuos metus, kai nyko žmonių giminė, išryškėjo Žiauri tikrovė — 
išaugo savanoriškų mirčių skaičius. Sveikatos apsaugos institu- 
cijos tą reiškinį droviai vadino išėjimu. Jis artėjo prie 10076. 
Vidutinis išėjimo amžius pasaulyje buvo šešiasdešimt metų, bet 
labiausiai išsivysčiusiose šalyse - tik apie penkiasdešimt metų. 

Šie skaičiai — ilgos evoliucijos rezultatas. Danieliaus1 laikais 
tas reiškinys tik prasidėjo, vidutinis mirtingumo amžius buvo 
daug vėlyvesnis, o pagyvenusių žmonių savižudybės - dar retos. 
Bet bjaurūs, sunykę senių kūnai jau buvo tapę visuotinio pasi- 
bjaurėjimo objektais. Be abejo, 2003 metų vasaros karščiai, su- 
kėlę Prancūzijoje ypač didelį mirtingumą, turėjo priversti su- 
prasti reiškinio esmę. „Senių paradas“, - rašė Libėration kitą 

dieną po to, kai buvo paskelbti pirmieji skaičiai (šalyje per dvi 
savaites mirė daugiau negu dešimt tūkstančių žmonių). Vieni 
mirė vieniši savo butuose, kiti ligoninėse ar senelių namuose, 
bet kad ir kaip būtų, visi mirė dėl priežiūros stokos. Per keletą 
kitų savaičių tas pats laikraštis išspausdino seriją žiaurių repor- 
tažų, iliustruotų nuotraukomis, vertomis koncentracijos stovyk- 
lų. Buvo aprašyta senių, sugrūstų į dideles bendras palatas, agoni- 
ja. Jie nuogi, tik su sauskelnėmis, guli lovose, dejuoja visą dieną, 
bet niekas neprieina pagirdyti ištroškusiųjų — paduoti stiklinės 
vandens. Aprašė ir slaugių pastangas, slaugės negalėjo surasti atos- 
togaujančių giminaičių. Tik nuolat išnešdavo lavonus, kad būtų 
vietos vėl atgabentiems žmonėms. „Vaizdai, nederantys moder- 
niai šaliai“, - rašė žurnalistas, nesuprasdamas, kaip galima įrody- 
ti, jog Prancūzija tampa moderni, kai šioje modernioje šalyje sčniai 
yra atliekos, tokios nepagarbos protėviams neįmanoma įsivaiz- 
duoti Afrikoje arba tradicijų besilaikančioje Azijos šalyje. 

Tie vaizdai tuoj pat sukėlė teisėtą pasipiktinimą. Skatinama ir 
vis dažniau laisvai pasirenkama eutanazija per keletą artimiau- 
sių dešimtmečių turėjo išspręsti problemą. 


Žmonėms buvo patarta kiek įmanoma labiau pasistengti ir 
baigti gyvenimo aprašymą (kiekvienas rašo remdamasis savo ti- 
kėjimu), kad paskutinės gyvenimo akimirkos taptų savotišku ap- 
reiškimu. Instruktoriai dažniausiai cituodavo Marselio Prusto 
pavyzdį. Jis, jausdamas artėjančią mirtį, pirmiausia suskubo rašyti 
„Prarasto laiko beieškant“, kad spėtų užfiksuoti savo įspūdžius 
artėjant mirčiai. 


Iš tikrųjų tik nedaugeliui pakako drąsos. 


DANIELIUS1,8 


Apskritai, Barnabai, mums reikėtų galingo laivo ir 
trijų šimtų kilotonų postūmio. Tada galėtume įveikti 
Žemės trauką ir skrieti tarp Jupiterio palydovų. 
Kapitonas Klarkas 


Pasiruošimas, filmavimas, tiražavimas, trumpa reklaminė ke- 
lionė („DVI MUSĖS VĖLIAU“) vienu metu vyko daugelyje Eu- 
ropos sostinių, bet aš apsiribojau Prancūzija ir Vokietija: ap- 
skritai buvau išvykęs truputį ilgiau negu metus. Pirmoji staig- 
mena manęs laukė Almerijos oro uoste: nedidelė penkiasdešim- 
ties Žmonių grupė, susispietusi už išėjimo koridoriaus užtvaros, 
mojavo užrašų knygelėmis, marškinėliais, filmo afišomis. Aš jau 
Žinojau pirmuosius duomenis: nelabai palankiai sutiktas Pary- 
Žiuje, filmas triumfavo Madride, beje, ir Londone, Romoje ir 
Berlyne. Aš tapau Europos žvaigžde. 

Kai grupė pagaliau išsivaikščiojo, pamačiau Izabelę, išsidrė- 
busią ant kėdės laukiamosios salės gilumoje. Patyriau šoką. Vil- 
kėjo kelnes ir beformius marškinėlius. Žiūrėdama mano pu- 
sėn ji mirkčiojo akimis. Jose mišo baimė ir gėda. Kai atsidū- 
riau už kelių metrų nuo jos, ji pradėjo verkti. Ašaros tekėjo 
skruostais, bet ji nebandė jų šluostyti. Ji priaugo mažiausiai 
dvidešimt kilogramų. Šį kartą nukentėjo ir veidas. Išpurtusi, 
nesveikai raudona, riebaluotais, nesušukuotais plaukais, ji at- 
rodė siaubingai. Foksas, aišku, pakvaišo iš džiaugsmo, šokinė- 
jo ir gal penkiolika minučių laižė mano veidą. Supratau, kad 
tai ne viskas. Ji nenorėjo nusirengti prie manęs, todėl ir atėjo 
apsivilkusi šilta palaidine, kuria rengdavosi eidama miegoti. Tak- 
Si, važiuodami iš oro uosto, nepersimetėme nė žodžiu. Ant kam- 


76 MICHEL HOUELLEBECO iš SALOS GALIMYBĖ 


bario grindų mėtėsi kuentro buteliai. Atseit kambariai buvo su- 
tvarkyti. 

Per savo karjerą pakankamai dažnai komentavau, kad erotika 
ir švelnumas - prieštaringi dalykai, suvaidinau visokiausio plauko 
veikėjus: merginą, besilankančią triukšminguose vakarėliuose, bet 
vėliau skaisčiai, be nuodėmės, lyg sesuo bendraujančią su vyru 
suradus savąją meilės išraišką. Pusiau impotentą naivuolį, priimantį 
jos meilę, tą meilę išnaudojantį ištvirkėlį. Vartojimas, užmarštis, 
skurdas. Šios temos privertė leipti iš juoko pilnas žiūrovų sales, ir 
aš uždirbdavau nemenkas sumas. Šį kartą tai buvo susiję tiesio- 
giai su manimi ir prieštaravimas tarp erotikos ir švelnumo man 
atrodė neabejotinai viena iš blogiausių mūsų amžiaus šlykštynių, 
be gailesčio nulemsiančių civilizacijos žlugimą. „Su juoku baigta, 
kvailiuk...“ - kartodavau linksmai, tačiau sunerimęs (nes tuo pat 
metu mintys sukdavosi galvoje ir negalėdavau jų išmesti iš galvos, 
nepadėdavo nė aštuoniolika tablečių atarakso, galų gale prireik- 
davo pastišo ir migdomųjų). „Bet ar myli tas, kuris myli ką nors 
tik dėl jo grožio? Ne, nes dėl vėjaraupių, kurie naikina grožį, bet 
nenužudo žmogaus, jis nustoja mylėti tą žmogų.“ Paskalis neži- 
nojo, kas yra kuentro. Tiesa ir tai, kad jis gyveno tokiu metu, kai 
kūnai buvo daug labiau pridengti, todėl nemažai dėmesio skyrė 
veido grožiui. Baisiausia, kad Izabelė mane patraukė tikrai ne sa- 
vo grožiu; kai sutikdavau protingą moterį, man visada pasistoda- 
vo. Iš tiesų protas ne ypač svarbus seksualiniams santykiams, jis 
reikalingas tik vienam dalykui: žinoti, kada dera uždėti ranką ant 
vyro penio viešoje vietoje. Tai patinka visiems vyrams, nes tokios 
beždžioniškų įpročių liekanos. Kvaila būtų nekreipti į tai dėme- 
sio. Belieka sulaukti tinkamo momento ir vietos. Kai kuriems vy- 
rams patinka, kad tą nepadorų gestą matytų moteris, kiti, grei- 
čiausiai šiek tiek linkę į pederastiją arba labai valdingi, norėtų, 
kad tai būtų kitas vyras. Pagaliau yra tokių, kurie mato tik porą, 

žiūrinčią bendrininkų žvilgsniais. Vieniems labiausiai patinka 
traukiniai, kitiems — baseinai, tretiems — naktinės diskotekos 
arba barai. Protinga moteris tai žino. Galų gale aš vis dėlto turė- 
jau gerų prisiminimų apie Izabelę. Nakčiai baigiantis mano min- 
tys sušvelnėjo, apėmė švelni nostalgija. O šalia manęs lyg karvė 
knarkė Izabelė. Auštant supratau, kad mano atsiminimai gana 
greitai išblės, tada kibau į pastišą ir trankseną. 

Vertinant kritiškai, problemų nebuvo. Mes turėjome septy- 
niolika kambarių. Įsikūriau viename iš tų, kurie kilo virš jūros 
uolų. Izabelė, aišku, buvo linkusi tyrinėti žemės sandarą. Fok- 
sas bėgiojo iš vieno kambario į kitą, šitaip jis linksminosi. Fok- 
sas sielojosi ne daugiau kaip vaikas, kurio tėvai skiriasi. Saky- 
čiau, netgi mažiau. 

Ar tai galėjo ilgai tęstis? Gaila, bet taip. Kol manęs nebuvo, 
atkeliavo septyni šimtai trisdešimt dvi faksogramos (turiu pri- 
pažinti, kad ji reguliariai keitė popieriaus ritinėlius). Likusias 
savo gyvenimo dienas galėčiau praleisti lankydamasis festivaliuo- 
se, nes į juos esu kviečiamas. Retkarčiais grįžčiau: paglostyčiau 
Foksą, išgerčiau tabletytę trankseno ir op. Kad ir kaip būtų, tuo 
metu man reikėjo visiško poilsio. Tad eidavau į paplūdimį, žino- 
ma, vienas, šiek tiek masturbuodavausi spoksodamas į nuogas 
paaugles (aš irgi nusipirkau teleskopą, bet ne dėl to, kad žiūrė- 
čiau į žvaigždes, cha, cha, cha), pagaliau aš tvarkiau savo gyve- 
nimą. Tvarkiau kartais geriau, blogiau, bet vis dėlto per dvi sa- 
vaites tris kartus vos nešokau nuo uolų. 


Vėl susitikau Harį, jam gerai sekėsi. Trumanas, atvirkščiai, pa- 
seno. Mus vėl pakvietė vakarienės. Šį kartą kompanijoje buvo ir 
belgų pora, neseniai įsikūrusi netoliese. Haris vyrą pristatė kaip 
belgų filosofą. Iš tikrųjų, apgynęs filosofijos daktaro disertaciją, 
jis dalyvavo konkurse, kad gautų administracinį darbą, paskui gy- 

veno nuobodų gyvenimą, dirbdamas mokesčių inspektoriumi 
(beje, simpatizavo socialistams, todėl buvo įsitikinęs, kad fiska- 
linė valstybės intervencija yra naudinga). Jis šen bei ten išspaus- 
dino keletą filosofinių straipsnių materialistinės pakraipos Žur- 
naluose. Jo žmona, nykštukės ūgio, šviesiais trumpais plaukais, 
irgi visą gyvenimą praleido mokesčių inspekcijoje. Ji buvo keis- 
tai pamėgusi astrologiją, tad užsispyrė sudaryti mano horosko- 
pą. Mano ženklas - žuvys, artėjančios prie dvynių, bet man į tai 
nusispjaut, galėčiau būti pudelis, artėjantis prie mechaninio krau- 
tuvo, cha, cha, cha. Dėl šių charakterio savybių pelniau filosofo 
pagarbą, nes jis mėgo pasišaipyti iš žmonos keistenybių — jie 
buvo vedę prieš trisdešimt trejus metus. Jis pats visą gyvenimą 
kovojo su obskurantizmu; buvo kilęs iš tikrų katalikų šeimos, 
todėl, paaiškino man virpančiu balsu, tai buvo rimta kliūtis ieš- 
kant seksualinio pasitenkinimo. „Kas šie žmonės? Kas šie žŽmo- 
nės?“ - klausiau pats savęs, beviltiškai kramsnodamas silkę (Ha- 
ris, kai jį apimdavo gimtojo Meklenburgo nostalgija, pirkdavo 
produktus vokiškoje Almerijos parduotuvėje). Buvo aišku, kad 
abu nykštukai nugyveno gyvenimą be sekso, arba galbūt tik tiek, 
kiek reikėjo pasidaryti vaikui (vėliau sužinojau, kad jie iš tikrųjų 
turėjo sūnų). Jie nepriklausė tiems žmonėms, kurie užsiiminėja 
seksu. Bet tai jiems nekliudė piktintis, kritikuoti popiežių, skųs- 
tis dėl AIDS, kurio jie niekada nebūtų galėję pasigauti. Nuo vi- 
so to man kilo noras (nedidelis) mirti, bet susilaikiau. 

Laimė, įsikišo Haris ir kalba nukrypo į transcendentinius da- 
lykus (žvaigždės, begalybė ir t. t.). Tad nedvejodamas galėjau 
kibti į dešreles. Aišku, tais klausimais vėl nesutarė materialistas 
ir Tejaro šalininkas (supratau, kad jie dažnai matosi, disputai 
jiems malonūs, ir tai galėjo tęstis trisdešimt metų be ypatingų 
pokyčių, nes abiem tai buvo malonu). Vėl prakalbome apie mir- 
tį. Visą gyvenimą kovojęs už sekso, kurio nepažino, laisvę, bel- 

gas Robertas šiuo metu kovojo už eutanaziją, nors dabar, priešin- 
gai, turėjo visas galimybes sužinoti, kas tai. „O siela, o siela?“ — 
net springdamas kartojo Haris. Apskritai jų mažasis šou buvo 
vykęs. Trumanas užmigo beveik kartu su manimi. 

Hildegardos arfa visus sutaikė. Na, žinoma, muzika. Ypač kai 
jos nedaug. „Net nebūtų iš ko parašyti skečo“, - pamaniau. Ne- 
beįstengiau juoktis iš kvailių, kovojančių už amoralumą ir kal- 
bančių maždaug taip: „Vis dėlto daug maloniau, kai esi dorybin- 
gas, nors ir turi polinkį nusidėti.“ Nebegalėjau tverti. Nebejsten- 
giau juoktis iš siaubingos celiulitą turinčių penkiasdešimtmečių 
moterų širdgėlos dėl noro pamišėliškai mylėtis be galo. Nei dėl 
luošo vaiko, kurį joms pavyko pagimdyti beveik išprievartavus 
kokį autistą („Davidas yra mano saulės spindulys“). Apskritai 
nebejstengdavau juoktis iš daugelio dalykų. Mano karjera buvo 
beveik baigta, tai aišku. 


Tą vakarą, grįždami per kopas, nesimylėjome. Vis dėlto reikėjo 
baigti ir po kelių dienų Izabelė man pasakė, kad nusprendė išva- 
žiuoti. „Nenoriu būti našta“, - kalbėjo. „Linkiu tau laimės, nes tu 
jos nusipelnei“,- pridūrė. Vis dar mąstau, ar tai buvo jos kiaulystė. 

— Ką tu veiksi? — paklausiau. 

— Manau, grįšiu pas motiną... Galų gale mano padėtyje atsi- 
dūrusios moterys taip daro, ar ne? 

Tai buvo vienintelis kartas, vienintelis, kai ji parodė šiek tiek 
kartėlio. Žinojau, kad jos tėvas paliko motiną prieš dešimtį me- 
tų dėl jaunesnės. Žinoma, dabar vyko kažkas panašaus, bet pa- 
galiau - nieko nauja. 


Mes išlikome civilizuota pora. Aš uždirbau iš viso keturias- 
dešimt du milijonus eurų. Izabelei pakako pusės kartu užgyven- 
to turto. Ji neprašė jokių kompensacijų. Tai buvo vis dėlto septyni 
milijonai eurų, toli gražu ne skurdas. 

— Galėtum kiek užsiimti sekso turizmu, - pasiūliau. - Kuboje 
yra labai mielų vaikinų. 

Ji nusišypsojo, pakraipė galvą. „Sovietų pedikai labiau verti- 
nami“, - tarė lengvabūdiškai, nejučia mėgdžiodama tą stilių, ku- 
ris man atnešė šlovę. Paskui vėl surimtėjo, pasižiūrėjo tiesiai man 
į akis (rytas buvo labai ramus, jūra - žydra, rami). 

— Vis dar nedulkini kekšių? — paklausė. 


— Ne. 

Ji suvirpėjo, nors buvo karšta, nuleido akis, paskui vėl pa- 
žvelgė į mane. 

— Tai, - tęsė, — tu jau dvejus metus nesidulkinai? 

— Ne. 

— Ką gi, aš irgi ne. 


Mes buvome du maži elniukai, sentimentalūs elniukai, ir tai 
turėjo mus pražudyti. 


Dar buvo paskutinis rytas, paskutinis pasivaikščiojimas; jūra 
visada buvo tokia pati rami, uolos tokios pat juodos, ir Foksas 
bidzeno greta. „Išsivešiu jį, - tučtuojau prakalbo Izabelė. - Tai 
normalu, jis ilgai buvo su manimi, bet tu galėsi jį pasiimti, kai 
panorėsi.“ 

Be galo civilizuoti. 

Viskas jau buvo supakuota, sunkvežimis turėjo atvažiuoti rytoj 
ir nuvežti jos daiktus į Biaricą. Jos motina, daugelį metų dirbusi 
dėstytoja, keistai pasirinko regioną gyvenimo pabaigai, nes jis bu- 
vo pilnas velniškai pinigingų buržua, kurie ją be galo niekino. 

Kartu dar penkiolika minučių palaukėme taksi, kuris turėjo 
nuvežti ją į oro uostą. „Gyvenimas prabėgs greitai“, - tarė ji. 
Man pasirodė, kad ji kalba pati su savimi; nieko neatsakiau. Jau 
įsėdusi į taksi, ji paskutinį kartą mostelėjo ranka. Taip, dabar 
turėjo ateiti visiška ramybė. 


DANIELIUS24,8 


Žmogaus gyvenimo aprašymas dažniausiai netrumpinamas, 
nors turinys ir kelia pasibjaurėjimą arba nuobodulį. Jei nenori- 
me išsiskirti iš kitų, turime ugdytis būtent pasibjaurėjimą ir nuo- 
bodulį. Kaip perspėja Aukščiausioji sesuo, būtent tada atsiras 
sąlygos pasirodyti Ateities žmonėms. 

Jei nusižengiu tai taisyklei - nenutrūkstančiai tradicijai nuo 
Danieliaus17 laikų, tai tik todėl, kad kiti devyniasdešimt Danie- 
liaus rankraščio puslapių mokslo evoliucijoje tapo visiškai be- 
verčiai*. Tuo metu, kai gyveno Danielius1, buvo manoma, jog 
vyriškos negalios priežastys yra psichologinės. Šiandien aišku: 
pagrindinė priežastis - hormonų veiklos sutrikimai, o psicholo- 
giniai veiksniai visai menki, ir niekada negali žinoti, ar tikrai 
pasireiškia jų įtaka. 

Sunkios mintys apie vyriškų galių nusilpimą susipina su por- 
nografiniais, kupinais nusivylimo intarpais apie nepasisekusius 
andalūziečių prostitučių gundymus; tie devyniasdešimt puslapių 
vis dėlto yra pamoka mums. Ją tobulai reziumavo Danielius17 
šiomis eilutėmis, kurias radau jo komentare: 

Žmogaus patelės senėjimas iš esmės yra daug komponentų tu- 
rinti degradacija. Tie komponentai ir estetiniai, ir funkciniai, tad 


* Smalsus skaitytojas vis dėlto galės juos perskaityti Danieliaus17 komentarų priede, 
tas pats IP adresas. 

labai sunku apibrėžti, kuris iš jų pats skausmingiausias, daugeliu 
atvejų beveik neįmanoma rasti galutinio vienareikšmio atsakymo. 

Atrodo, visai kita situacija, kai kalbame apie žmogų patiną. 
Jis, kaip ir patelė, irgi neišvengdavo estetinės ir funkcinės degra- 
dacijos, tačiau pajėgė tai ištverti tol, kol varpa dar sustandėdavo. 
Kai ši savybė negrįžtamai dingdavo, dažniausiai po dviejų savai- 
čių ivykdavo savižudybė. 

Be abejo, šis skirtumas paaiškina įdomius Danieliaus3 statis- 
tinius duomenis: paskutinių žmonių giminės kartų vidutinis mo- 
terų amžius siekė 54, 1 metų, vyrų ilgesnis - 63,2 metų. 


DANIELIUS!1,9 


Tai, ką tu vadini svajone, kariui yra normalus dalykas. 
Andrė Berkofas 


Pardaviau Bentley, nes jis man pernelyg priminė Izabelę, be 
to, jo prašmatnumas ėmė mane slėgti. Nusipirkau Mercedes 600 
SL. Šis automobilis irgi labai brangus, bet ne taip krinta į akis. 
Visi turtingi ispanai važinėjo Mercedes. Ne dėl to, kad buvo sno- 
bai, jie paprasčiausiai puikavosi. Be to, kabrioletu patogiau ve- 
žioti bobas, čia vadinamas chicas (man labai patiko tas žodis). 
Skelbimai laikraštyje Voz de Almeria* būdavo labai tikslūs: pie! 
dorada, culito melocoton, guapisima, boca supersensual, labios 
expertos, muy simpatica, complaciente**. Tikrai graži kalba, la- 
bai raiški, nuostabiai poetiška. Beveik viską gali rimuoti. Taip 
pat buvo barų su kekšėmis, tiems, kurie sunkiai skaitė. Mergi- 
nos atrodė gerai, jų išvaizda atitiko aprašymą, jos laikėsi nusta- 
tytų kainų, visa kita irgi gerai. Bandydamos atsipalaiduoti jos 
per garsiai įjungdavo televizorių ar kompaktinių plokštelių gro- 
tuvą, iki minimumo pritemdydavo šviesą. Aišku, pašaukimo to- 
kiam darbui neturėjo. Žinoma, galėjai jas priversti sumažinti gar- 
są, paryškinti šviesą. Po visko laukdavo arbatpinigių, o mokėti 
reikėjo už viską. Be abejo, yra žmonių, kurie mėgaujasi tokiais 
ryšiais, puikiai juos įsivaizdavau, paprasčiausiai pats buvau ne 


* „Almerijos balsas“ — (isp.), vert. past. 
** Bronzinė oda, užpakaliukas kaip persikas, žavinga, itin jausmingos lūpos, labai 
simpatiška, patyrusios lūpos, meili — (isp.), vert. past. 

toks. Be to, daugelis buvo rumunės, baltarusės, ukrainietės, pa- 
galiau iš bet kurios absurdiškos šalies —- žlugusio Rytų bloko. 
Negali teigti, kad komunizmas ugdė sentimentalius žmonių san- 
tykius. Apskritai visiems ekskomunistams labiau būdingas bru- 
talumas. Jei lyginsime su Balzako laikų visuomene, atsiradusia 
sugriuvus monarchijai, tai ji atrodys kaip gailestingumo ir švel- 
numo idealas. Nedera pasikliauti doktrinomis apie brolybę. 
Tik išvykus Izabelei iš tikrųjų suradau vyrų pasaulį. Patetiš- 
kai klaidžiodamas apytuščiais centrinės ir pietų Ispanijos 
greitkeliais. Išskyrus savaitgalius ir metą, kai vykstama atosto- 
gų, greitkeliai yra beveik vien vyrų pasaulis. Apgyvendintas pre- 
kybos agentų ir sunkvežimių vairuotojų. Tai agresyvūs ir liūdni 
žmonės, kurių vienintelis skaitalas - pornografiniai žurnalai ar- 
ba iliustruoti leidiniai apie automobilių puošybą. Arba plastiki- 
nis stovas su DVD tokiais pavadinimais: Tii mejores peliculas*. 
Jais tegalima praturtinti Dirty debutantes** kolekciją. Aš ten ne- 
užmezgiau jokių draugiškų vyriškų ryšių ir tikrai nesijaučiau su 
niekuo suartėjęs per tas kelias savaites, bet tai ir nebuvo svarbu, 
tame pasaulyje niekas niekam nėra artimas ir net nepadorus pa- 
vargusių padavėjų, aptempusių nudribusias krūtis Naughty Girl 
marškinėliais, flirtas tegalėjo, aš tai Žinojau, išimtiniais atvejais 
baigtis apmokama sueitimi, visados pernelyg skubota. Daugių 
daugiausia, skendėdamas dyzelino garuose, stovėjimo aikštelėje 
galėjau susimušti su vilkiko vairuotoju ir netekti dantų. Kitokių 
nuotykių tame pasaulyje tikėtis nevalia. Taip praleidau kiek dau- 
giau nei du mėnesius. Iššvaisčiau tūkstančius eurų mokėdamas 
už prancūzišką šampaną primityvioms rumunėms, kurios po de- 
šimties minučių bent jau neatsisakydavo man pačiulpti be gu- 


* Tavo geriausios juostos — (isp.), vert. past. 
** Pasileidusios debiutantės - (angl.), vert. past. 

melės. Važiuodamas būtent Viduržemio jūros greitkeliu, tiks- 
liau - prie Totana Siur atšakos, nusprendžiau baigti varginančią 
iškylą. Pastačiau automobilį paskutinėje laisvoje vietoje stovėji- 
mo aikštelėje prie viešbučio-restorano Los Kamioneros ir užsu- 
kau išgerti stiklo alaus. Aplinka visiškai tokia pati, kokią maty- 
davau visas praėjusias savaites. Dešimt minučių nekreipiau jo- 
kio dėmesio į nieką, nes jaučiausi visiškai prislėgtas, mano jude- 
siai pasidarė neryžtingi ir vangūs, kamavo sunkumas skrandyje. 
Išėjęs supratau, kad negalėsiu niekur važiuoti, nes kelią užtvėrė 
nerūpestingai skersai pastatytas Chevrolet Corvette. Minties, kad 
turėsiu grįžti į barą ir ieškoti savininko, pakako, jog prarasčiau 
drąsą. Atsirėmiau į betoninius turėklus ir be perstojo rūkyda- 
mas bandžiau suvokti, kokioje situacijoje atsidūriau. Tarp visų 
rinkoje parduodamų sportinių automobilių Chevrolet Corvette 
dėl šiurkščių vyriškų formų, dėl tikrai neypatingos įrangos ir 
labai nedidelės kainos, be abejo, yra automobilis, kuriam labiau- 
siai tinka pavadinimas pretenzinga gelda. Su kokiu šlykščiu An- 
dalūzijos macho gali tekti susidurti? Kaip ir visi tokio tipo indi- 
vidai, šis vyras, be abejo, neblogai nusimanė apie automobilius 
ir puikiausiai suprato, kad mano automobilis atrodo kukliau nei 
jo, bet yra tris kartus brangesnis. Jis pademonstravo vyriškumą, 
pastatydamas automobilį taip, kad negalėčiau išvažiuoti, be abejo, 
jaučia man slepiamą socialinę neapykantą, tad galėjau tikėtis blo- 
giausia. Kol pasiryžau grįžti į barą, man prireikė keturiasdešimt 
penkių minučių ir pusės pakelio Camel cigarečių. 

Tuoj pat pamačiau žmogų, įsitaisiusį baro pakraštyje su dube- 
nėliu žemės riešutų. Jis laukė, kol sušils alus, ir vis beviltiškai 
žvilgčiojo į milžinišką televizoriaus ekraną, kuriame merginos 
su šortukais judino klubus skambant lėtai groove* muzikai. Bu- 


* Madinga - (angl.), vert. past. 

vo aišku, kad tai alaus vakarėlis. Vis aiškiau ir aiškiau matėsi 
merginų pasturgaliai, standžiai aptempti trumpais šortais, ir vy- 
ro neviltis vis didėjo. Jis buvo mažas, pilvotas, plikas, turėjo apie 
penkiasdešimt metų, vilkėjo kostiumu ir buvo pasirišęs kakla- 
raištį. Mane užplūdo užuojautos banga. Aišku, Chevrolet Cor- 
vette jam nepadės užkariauti bobų, daugių daugiausia jis pasiro- 
dys esąs storas pagyrūnas. Gėrėjausi jo kasdiene drąsa, dėl ku- 
rios jis nieko nepaisydamas vairavo Chevrolet Corvette. Argi ga- 
nėtinai jauna ir seksuali mergina galėjo ištverti neprunkštelėjusi, 
matydama, kaip tas žmogeliukas išlipa iš savo Chevrolet Corvet- 
te“? Tačiau reikėjo viską baigti, tad kreipiausi į jį kaip galėdamas 
švelniau, šypsodamasis, nes tai mokėjau. Iš pradžių, kaip ir bai- 
minausi, jis atrodė karingas, pabandė kviestis liudininke pada- 
vėją, bet ji net nepakėlė akių nuo kriauklės, kurioje plovė stik- 
lus. Paskui dar kartą pažvelgė į mane ir tai, ką pamatė, turėjo jį 
nuraminti. Aš pats jaučiausi labai senas, nuvargęs, nelaimingas, 
vidutinybė. Tad dėl šių priežasčių jis turėjo padaryti išvadą, kad 
Mercedes SL savininkas irgi /iūzeris, beveik nelaimės draugas, tad 
iš karto pabandė būti vyriškai solidarus. Pastatė man stiklą alaus, 
paskui dar vieną ir pasiūlė baigti vakarą „Naujajame Orleane“. 
Norėdamas jo atsikratyti pasakiau, kad manęs laukia tolima ke- 
lionė, - tokie argumentai vyrams dažniausiai atrodo rimti. Iš tik- 
rųjų iki mano namų tebuvo mažiau nei penkiasdešimt kilometrų, 
bet aš ką tik supratau, kad ir namie galiu tęsti savo road movie“. 


Autostrada iš tikrųjų driekėsi už kelių kilometrų nuo mano 
buveinės, buvo ir panaši užeiga. Kai išeidavau iš Diamond Nights, 
dažniausiai traukdavau į Rodalkilaro paplūdimį. Mano kupė Mer- 
cedes 600 SL riedėjo smėliu, įjungdavau stogo pakėlimo me- 


* Kino žanras, vert. past. 


MICHEL HOUELLEBECO m SALOS GALIMYBĖ 87 


chanizmą: per dvidešimt dvi sekundes automobilis pavirsdavo 
kabrioletu. Tai buvo nuostabus paplūdimys, beveik visada tuš- 
čias, geometriškai paprastas, su švarutėliu smėliu. Jį supo ver- 
tikaliai stačios juodumu spindinčios uolos. Žmogus, apdova- 
notas tikru menininko temperamentu, būtų, be abejo, galėjęs 
išnaudoti tą vienatvę, tą grožį. O aš prieš tokią beribę erdvę 
jaučiausi kaip blusa ant vaškuotos drobės. Iš tikrųjų nežino- 
jau, ką veikti su visu tuo grožiu, ta geologine didybe. Viskas 
atrodė net šiek tiek pavojinga. „Pasaulis nėra panorama“, — 
sausai rašė Šopenhaueris. Greičiausiai pernelyg sureikšminau 
seksualumą, iš tikrųjų. Bet vienintelė vieta pasaulyje, kur aš 
jaučiausi gerai, buvo moters glėbys, jos vaginos gelmės. Sulau- 
kęs tokio amžiaus, neturėjau jokio noro, kad situacija keistųsi. 
Putės egzistavimas savaime yra palaima, maniau. Paprasčiau- 
sias faktas, kad galiu ten būti, gerai jaustis, jau pakankama prie- 
žastis tęsti varginančią kelionę aplink pasaulį. Kitiems taip ne- 
pasisekė. „Tiesa tai, kad šioje žemėje man niekas negalėjo įtik- 
ti“, - rašė Kleistas savo dienoraštyje prieš pat savižudybę prie 
Vansės krantų. Tuo metu dažnai galvojau apie Kleistą. Ant jo 
kapo buvo užrašytos kelios eilutės: 


Nun 
O Unsterblichkeit 
Bist du ganz mein. * 


Nukeliavau ten vasario mėnesį — atlikau piligrimo kelionę. 
Sniego buvo dvidešimt centimetrų, šakos raitėsi po pilku dangu- 
mi, jos buvo nuogos ir juodos. Atrodė, kad viskas aplink šliau- 
žioja. Kiekvieną dieną ant kapo būdavo padėta šviežių gėlių 


* Dabar. o nemirtingume, esi tu visas mano - (vok.), vert. past. 

puokštė, bet niekada nesutikau ją paliekančio žmogaus. Gėtė 
prasilenkė su Šopenhaueriu, prasilenkė su Kleistu, iki galo jų 
nesupratęs: prūsai, pesimistai, štai ką pamanė abiem atvejais. 
Gėtės itališkosios poemos mane visada skatino teisti. Ar tam, 
kad suprastumei, reikėjo gimti po amžinai pilku dangumi? Taip 
nemaniau, dangus buvo ryškiai mėlynas, o ant Karboneraso uo- 
lų nesimatė jokios augmenijos. Bet tai nelabai ką keitė. Ne, Ži- 
noma, aš nesureikšminau moters svarbos. O dar poravimasis... 
geometrinė realybė. 


Pasakiau Hariui, kad Izabelė „išvykusi į kelionę“; praėjo trys 
mėnesiai, bet neatrodė, kad jis stebėtųsi, net panašu, kad pamir- 
šo jos buvimą. Apskritai, manau, jis nelabai domėjosi žmogiš- 
kosiomis būtybėmis. Dar kartą diskutavau su belgu Robertu. 
Panašiai kaip ir pirmąjį kartą. Buvo ir trečioji diskusija, tik šį 
kartą su belgais sėdėjo jų sūnus Patrikas, atvažiavęs savaitei atos- 
togų, ir jo draugė Fadia, ypač puikios figūros juodaodė. Patrikas 
galėjo būti keturiasdešimt penkerių. Jis dirbo banke Liuksem- 
burge ir man iš karto padarė gerą įspūdį, bent jau neatrodė toks 
kvailas kaip jo tėvai. Vėliau sužinojau, kad jo darbas labai atsa- 
kingas - per jo rankas keliauja dideli pinigai. O Fadia negalėjo 
būti daugiau nei dvidešimt penkerių, tad buvo sunku žiūrėti į ją 
kitaip nei į erotikos objektą. Beje, neatrodė, kad ji labai dėl to 
suktų galvą. Baltas raištis pusiau dengė jos krūtis, segėjo ap- 
temptu sijonėliu, beveik ir viskas. Aš į tokius dalykus žiūrėjau 
atlaidžiai, taigi man nepasistojo. 

Pora buvo eloimitai, taigi priklausė sektai, garbinančiai eloi- 
mus - nežemiškas būtybes, atsakingas už žmonijos sukūrimą, ir 
laukė jų grįžtančių. Niekada nebuvau girdėjęs tokių kvailysčių, 
tad per vakarienę klausiausi šiek tiek susidomėjęs. Apskritai, jų 
nuomone, dėl visko kalta klaida Pradžios knygoje: Kūrėjas Eloi- 

mas buvo ne vienas, jų buvo daug. Mūsų kūrėjai nebuvo dieviš- 
kos kilmės, neturėjo antgamtinių galių. Jie buvo paprastos ma- 
terialios būtybės, labiau išsivysčiusios nei mes. Mokėjo keliauti 
erdvėje ir kurti gyvas būtybes. Taip pat įveikė senatvę ir mirtį ir 
tenorėjo atskleisti savo paslaptis labiausiai nusipelniusiems iš 
mūsų. Tai va, pamaniau, štai kur šuo pakastas. 

Jei norime, kad eloimai grįžtų ir išmokytų mus įveikti mirtį, 
mes (taip sakant, žmonės) turime dar iki jų sugrįžimo pastatyti 
jiems ambasadą. Ne krištolo rūmus hiacintų ir berilo sienomis, 
ne, ne, ką nors paprasto, modernaus ir simpatiško. Patogumai 
vis dėlto turėtų būti. Pranašas teigė žinąs, kad jiems patinka sū- 
kurinės vonios (nes vienas pranašas buvo kilęs iš Klermono-Fe- 
rano). Ambasados statybai pirmiausia galvojo rinktis Jeruzalę 
(gana klasikinis variantas). Bet atsirado problemų, nesantaika 
su kaimynais, pagaliau šiandien tai - netikusi vieta. Pokalbis apie 
šį bei tą su rabinu iš Mesijų komisijos (speciali Izraelio tarnyba 
tokiems reikalams tirti) jam pakišo naujų minčių. Visiškai aiš- 
ku, kad žydai išsirinko blogą vietą žemėje. Kai buvo įkurtas Iz- 
raelis, galvota, žinoma, apie Palestiną, taip pat ir apie kitas vie- 
tas, pavyzdžiui, Teksasą arba Ugandą. Truputį pavojinga, bet ne 
taip. Apskritai, geraširdiškai apibendrino rabinas, nereikėjo vi- 
siems susitelkti vienoje geografinėje vietoje. Dievas yra visur, 
sušuko jis, jis kiekviename visatos kampelyje (noriu pasakyti, 
atsiprašė, jums, eloimams). 

Iš tikrųjų pranašui tai netiko. Eloimai įsikūrę Eloimo plane- 
toje, kartais jie leidžiasi į keliones, ir viskas. Bet jis susilaikė ir 
nepradėjo naujos geografinės diskusijos, nes pokalbis jį šio to 
pamokė. Jei eloimai atkeliavo iki Klermono-Ferano, pagalvojo 
jis, turėjo būti kokia nors priežastis, turbūt susijusi su vietos 
geologiniais ypatumais. Ugnikalnių zonose vyksta intensyvių pul- 
savimų, visi tai žino. Todėl, tarė man Patrikas, pranašas po trum- 

po tyrimo pasirinko Lansarotės salą Kanarų archipelage. Žemė 
jau nupirkta, telieka pradėti statybas. 

Gal jis netyčia bandė man pasufleruoti, kad tinkamas metas 
investuoti? Ne, ne, nuramino jis mane, šiuo požiūriu mes šva- 
rūs, įmokos labai menkos, kiekvienas panorėjęs gali patikrinti 
mūsų sąskaitas. Jei tu žinotum, ką aš Liuksemburge kartais da- 
rau kitiems klientams... (mes labai greitai ėmėme sakyti vienas 
kitam „tu“), ne, jei iš tikrųjų kur nors ir yra vieta, kurioje mes 
nepažeidžiami, tai ši. 

Baigdamas savo taurę kiršo pamaniau, kad Patrikas pasirinko 
originalią tėvo materialistinės pasaulėžiūros ir motinos astrali- 
nių kaprizų sintezę. Paskui įvyko tradicinis seansas: arfa - žvaigž- 
dės. „Oho! Rimtas dalykas!“ - šūktelėjo Fadia, pamačiusi Sa- 
turno žiedus, ir atsisėdo į sudedamąją kėdę. Iš tikrųjų, iš tikrų- 
jų, regiono dangus buvo labai giedras. Grįždamas prie butelio 
kiršo pamačiau, kad ji praskėtė šlaunis. Tamsoje man pasirodė, 
kad ji pakišo ranką po sijonu. Kiek vėliau išgirdau ją sunkiai 
kvėpuojant. Taigi žvelgdami į žvaigždes Haris galvojo apie Kris- 
tų Omegą, belgas Robertas nežinia apie ką. Gal apie helio susi- 
darymą arba savo žarnyno problemas, Fadia masturbavosi. Kiek- 
vienam pagal jo charizmą. 


DANIELIUS24,9 


Realus pasaulis skleidžia savo džiaugsmą. Esu susijęs su Žeme. 

Visiškai juodos uolos šiandien pamažu leidžiasi žemyn į trijų 
tūkstančių metrų gylį. Tas vaizdas gąsdina laukinius, bet man 
nekelia jokios baimės. Žinau, kad prarajos gelmėse nesislepia 
jokia pabaisa. Yra tik ugnis, pirmapradė ugnis. 

Ledynai ėmė tirpti baigiantis Pirmajam Žmonių Giminės Ma- 
žėjimui. Dėl šios priežasties planetos gyventojų sumažėjo nuo 
keturiolikos milijardų iki septynių šimtų milijonų. 

Antrasis Mažėjimas buvo ne toks spartus. Jis tęsėsi per visą 
Didįjį Išsausėjimą, nesibaigė dar ir mūsų dienomis. 

Trečiasis Mažėjimas bus paskutinis. Telieka jo sulaukti. 


Niekas nežino, kodėl prasidėjo Didysis Išsausėjimas, bent jau 
tikrosios priežasties. Girdėjome daug kalbų apie tai, jog jis pra- 
sidėjo todėl, kad pasikeitė Žemės sukimosi ašis. Bet, remiantis 
kvantine teorija, tai neįtikinama. 

Didysis Išsausėjimas buvo neišvengiama parabolė. Taip aiški- 
na Aukščiausioji sesuo. Jis buvo teologinė sąlyga, kad vėl prasi- 
dėtų Drėgmės Grįžimas. 

Didysis Išsausėjimas tęsis ilgai, toliau aiškina Aukščiausioji 
Sesuo. 

Drėgmės Grįžimas bus ženklas, kad pasirodys Ateities žmonės. 


DANIELIUS 1,10 


Dievas yra, aš jį jutau savyje. 


Anonimas 


Iš pirmojo apsilankymo pas Švenčiausiuosius prisimenu rūke 
skendintį slidininkų keltuvą. Vasaros praktika vyko Hercegovi- 
noje ar kažkokioje panašioje vietoje, ypač garsėjančioje kruvi- 
nais konfliktais. Bet man labai patiko kalnų nameliai, tamsaus 
medžio smuklės su užuolaidomis, išmargintomis baltais ir rau- 
donais kvadratais, sienomis, kurias dabina šernų ir elnių galvos. 
Visada mėgau tokį Vidurio Europos kičą. „Karas - vyrų kvailys- 
tė, Didžioji Nelaimė...“ - kartojau sau nevalingai pamėgdžioda- 
mas Fransisą Blanšą. Jau seniai buvau tapęs savotiško dvasinio 
pamėgdžiojimo auka. Bet įsimindavau ne garsių dainų arijas, o 
klasikų komikų intonacijas. Kai, pavyzdžiui, pradėdavau klau- 
sytis, kaip Fransisas Blanšas kartoja „KOL-LOS-SALUS-SU- 
SI-ŠAU-DYMAS“ (kaip jis tai darė filme „Ar eina Babetė į ka- 
rą?“ ), labai sunku būdavo išmesti tai iš galvos, reikėdavo di- 
džiulių pastangų. Dar blogiau su Fiunesu. Ištisas valandas lyg 
apsėstas galėjau mėgdžioti jo nutylėjimus, mimikas, gestus. 

Iš tikrųjų aš daug dirbau, mąsčiau, leidau gyvenimą, dirbda- 
mas be poilsio. Aktoriai, kuriuos pažinau, kai man buvo dvide- 
šimt metų, neturėjo jokio pasisekimo, tai tiesa, daugelis jų net 
metė savo amatą. Bet turiu pasakyti, kad jie nepersidirbdavo. 
Jie leisdavo laiką gurkšnodami baruose ir pamėgtuose naktiniuose 
klubuose. O aš tuo metu užsidaręs vienas kambaryje valandų 
valandas šlifavau kiekvieną intonaciją, tobulinau kiekvieną ju- 

desį. Pats rašiau skečus, rašiau iš tikrųjų. Ir prireikė daug metų, 
kol tas darbas tapo man lengvas. Tiek daug dirbau tikriausiai 
todėl, kad nemokėjau linksmintis. Būčiau nekaip jautęsis baruose 
ar naktiniuose klubuose, vakarėliuose, kuriuos rengdavo siuvė- 
jai ir kur defiliuodavo VIP'ai*. Mano neišsiskirianti išvaizda ir 
introvertiškas charakteris neteikė daug vilčių, kad būsiu šventės 
karalius. Taigi dirbau, nes kito užsiėmimo neturėjau. Užtai ga- 
lėjau atsirevanšuoti. Jaunystėje iš esmės mąsčiau kaip Ofelija 
Vinter, kuri taip mąstė apie ją supančius žmones: „Juokitės, kvai- 
liukai. Paskui aš, o ne kas kitas užlipsiu ant podiumo ir parody- 
siu jums špygą.“ Taip ji išdėstė interviu 20 metų. 

Privalėjau liautis galvojęs apie 20 metų, privalėjau liautis gal- 
vojęs apie Izabelę, privalėjau beveik apskritai liautis galvojęs. 
Įbedžiau žvilgsnį į žalius, drėgnus šlaitus, stengiausi matyti tik 
rūką. Rūkas man visada padėdavo. Slidininkų keltuvai rūke. Va- 
dinasi, ir tarp dviejų etninių karų jie sugebėjo slidinėti. Reikia 
gerai pamokyti jų separatistus, pamaniau, ir sumečiau skečo prad- 
menis. Scenoje turėjo būti du budeliai, Zagrebo muskulatūros 
auginimo treniruočių salėje besidalijantys patirtimi, kaip įgyti 
gerą formą. To buvo per daug, ir aš negalėjau ištverti. Buvau 
juokdarys, liksiu juokdarys, padvėsiu kaip juokdarys, kupinas 
ūmios neapykantos. 


Jei aš ir vadinau eloimitus Švenčiausiaisiais, tai tik todėl, kad 
jie iš tikrųjų nepaprastai šventi. Jie norėjo ilgai likti jauni, todėl 
nerūkė, vartojo laisvuosius antiradikalus ir kitokius vaistus, ku- 
rių dažniausiai galima rasti didžiulių vaistinių kioskuose. Nei- 
giamai vertino narkotikus. Iš alkoholio buvo leidžiama gerti rau- 
donąjį vyną. Ne daugiau kaip dvi taures per dieną. Taigi laikėsi 


* Anglų kalbos Žodžių very important person (tikrai svarbus asmuo, vert. past.) santrumpa. 

savotiškos Kretos dietos. Pranašas aiškino, kad visa tai nesusiję 
su jokiomis moralės normomis. Tikslas - Žmonių sveikata. Visa, 
kas naudinga sveikatai, ypač tai, kas susiję su seksualumu, lei- 
džiama. Tuoj pat visa tai būdavo pateikiama vizualiai. Interneto 
svetainėje arba brošiūrose: įdomūs erotiniai kičai, nelabai sko- 
ningos, prerafaelitų maniera vaizduojamos didelės krūtys. Pa- 
našiai kaip Valterio Džiroto kūryboje. Rečiau galėjai pamatyti 
vyrų ir moterų homoseksualizmo vaizdų. Pats pranašas buvo tik- 
ras heteroseksualas, bet ne homofobas. Šikna, pizė, pranašui 
tiko viskas. Mane pasitiko jis pats. Baltai apsirengęs ištiesė man 
ranką Cvorko oro uoste. Buvau jų pirmasis tikras VIP'as, tad jis 
stengėsi. Iki tol jie teturėjo visai menką VIP'ą, beje, prancūzą. 
Menininką, vardu Vincentas Grelsameris. Vis dėlto jis buvo su- 
rengęs parodą Bobure*. Tiesa ir tai, kad net Bernaras Brankse- 
nas buvo surengęs parodą Bobure. Galų gale jis buvo tik VIP'u- 
kas, Plastinių Menų VIP'as. Beje, mielas vaikinas. Ir greičiau- 
siai geras menininkas. Tuo įsitikinau vos jį pamatęs. Smailiavei- 
dis, protingas, žvilgsnis keistai įtemptas, beveik mistiškas, noriu 
pasakyti, kad kalbėjo normaliai, protingai, pasverdamas kiek- 
vieną žodį. Visiškai nežinojau, kuo jis užsiima. Vaizdo produk- 
cija, instaliacijos ar kas nors panašaus, bet juste jutau, kad tas 
žmogus dirba iš tikrųjų. Buvome vieninteliai oficialūs rūkaliai. 
Be mūsų, kaip VIP'ų, statuso, mus suartino ir šis pomėgis. Mes 
vis dėlto neišdrįsome rūkyti pranašo akivaizdoje, bet kartkartė- 
mis per paskaitas kartu išeidavome patraukti dūmo. Gana grei- 
tai tam buvo tyliai pritarta. Ką padarysi, VIP'ų elgesys. 

Vos spėjau įsikurti ir įsipilti puoduką tirpios kavos, prasidėjo 
pirmoji paskaita. Kad galėtum dalyvauti „mokyme“, derėjo ant 
kasdienių drabužių užsivilkti ilgą baltą tuniką. Ją vilkdamasis, 


* Paryžiaus rajonas, vert. past. 

aišku, jaučiausi kiek juokingas, bet netrukus susidomėjau tuo 
juokingu apdaru. Viešbučio planas buvo labai sudėtingas. Pasta- 
tus jungė įstiklinti perėjimai, koridoriai, požeminės galerijos. Už- 
rašai keista kalba, kiek primenančia galų kalbą. Kad ir kaip bū- 
tų, aš nieko nesupratau, tad teko sugaišti pusvalandį, kad ras- 
čiau kelią. Per tą laiką prasilenkiau su dvidešimčia žmonių, ku- 
rie, kaip ir aš, klaidžiojo tuščiais koridoriais, kaip ir aš, vilkėjo 
ilgomis baltomis tunikomis. Atėjęs į paskaitų salę, supratau pri- 
valąs dalyvauti protinėje veikloje, nors tas žodis man niekada 
neturėjo nė menkiausios prasmės, beje, jis visada buvo bepras- 
mis. Nors ir nebuvo prasmės, bet mane įtraukė į šį žaidimą. 
Paukštį pažinsi iš plunksnų. 


Tą dieną paskaitą skaitė labai aukštas, labai liesas, nuplikęs 
vyras. Jis buvo toks rimtas, kad pabandęs pokštauti sukeldavo 
šiek tiek baimės. Praminiau jį Mokslininku, ir iš tikrųjų jis buvo 
vieno Kanados universiteto dėstytojas. Labai nustebau, nes kal- 
bėjo įdomiai ir kartais netgi patraukliai. Jis aiškino, kad žmo- 
gaus protas vystosi, kai smegenyse susidaro ir stiprėja cheminis 
įvairaus ilgio neuronų grandinės junginys. Neuronų gali būti nuo 
dviejų iki penkiasdešimties, netgi daugiau. Žmogaus smegenys 
turi keletą milijardų neuronų, todėl įmanomas kombinacijų, tai- 
gi ir grandinių, skaičius yra milžiniškas. Jis, pavyzdžiui, daug 
kartų viršija visatos molekulių skaičių. 

Kiekvieno žmogaus grandinių skaičius vis kitoks, todėl Moks- 
lininkas teigė, kad to pakanka paaiškinti, kodėl toks didžiulis 
laipsniškumo skirtumas tarp kvailumo ir genialumo. Bet dar įdo- 
miau tai, kad neuronų grandinę dėl joje besikaupiančių jonų da- 
rosi vis lengviau dirbtinai sukurti, rezultatas - grandinė savaime 
progresuoja. Galutinis rezultatas - mąstymo pakitimai, toksi- 
komanija, bloga nuotaika. Reiškinį patvirtino ir individualios psi- 

chologinės reakcijos, ir socialiniai ryšiai. Susijungę į visumą tie 
reiškiniai sustiprėja, bandymas nuraminti dviejų žmonių kon- 
fliktą dažniausiai tampa neįmanomas. Tada Mokslininkas negai- 
lestingai užsipuolė Froido teoriją, nes ji esą ne tik nesiremia jo- 
kiu tvirtu fiziologiniu pagrindu, bet ir veda prie dramatiškų re- 
zultatų, visiškai priešingų, nei tikėtasi. Ekrane nyko viena kitą 
keičiančios schemos, pagrindžiančios jo teoriją, ir pasirodė trum- 
pas, skaudus dokumentinis filmukas apie Vietnamo veteranų mo- 
ralines kančias, kartais nepakeliamas. Jie negali užsimiršti, kiek- 
vieną naktį mato košmarus, net nebegali vairuoti, savarankiškai 
pereiti gatvę, gyvena nuolatinėje baimėje, ir, atrodo, neįmano- 
ma jų sugrąžinti į normalų socialinį gyvenimą. Tada kadre išryš- 
kėjo sulinkusio, raukšlėto žmogaus vaizdas. Ant jo galvos tebu- 
vo plonas netvarkingų rausvų plaukų vainikėlis, ir visas jis atro- 
dė panašus į tikrą skudurą. Jis visą laiką drebėjo, nebeįstengė 
išeiti iš namų, jam nuolat reikėjo medikų pagalbos. Jis kentėjo, 
be paliovos kentėjo. Valgomojo sekcijoje saugojo mažą flakoną 
su Vietnamo žeme. Kiekvieną kartą, kai atidarydavo sekciją ir 
išsiimdavo flakoną, apsipildavo ašaromis. 

„Stop“, - tarė Mokslininkas. „Stop.“ Kadre stambiu planu 
sustingo ašarojantis senis. „Kvailumas, - kalbėjo toliau Moksli- 
ninkas. - Visiškas ir nepagydomas kvailumas. Pirmiausia tas vy- 
ras turėjo paimti flakoną su Vietnamo žeme ir išmesti pro langą. 
Kiekvieną kartą, kai jis atidaro sekciją ir pasiima flakoną, o tai 
kartoja penkiasdešimt kartų per dieną, jis sustiprina neuronų 
grandinę ir pats save pasmerkia dar didesnėms kančioms. Todėl 
kiekvieną kartą, kai vėl imame nagrinėti praeitį ir prisimename 
kokį skausmingą epizodą, atsiranda daugiau galimybių tą epizo- 
dą pakartoti. Taip bendrais bruožais aiškina psichoanalitikai. 
Užuot žengę į priekį, mes užsisklendžiame savyje. Kai mus kan- 
kina sielvartas, kai mes nusivylę, kai mums kas nors trukdo gy- 

venti, privalome pirmiausia persikraustyti į kitą vietą, sudeginti 
nuotraukas, stengtis apie tai su niekuo nekalbėti. Slopinami pri- 
siminimai ima nykti. Tai gali trukti ilgai, bet jie tikrai nyksta. 
Grandinė nutrūksta.“ 

„Turite klausimų?“ Ne, klausimų niekas neturėjo. Ilgiau nei 
dvi valandas užsitęsusi paskaita buvo labai aiški. Įeidamas į val- 
gomąjį pamačiau manęs link skubantį Patriką. Besišypsantį ir 
tiesiantį ranką. Ar kelionė buvo sėkminga, ar gerai įsikūriau ir 
t. t. Kol maloniai šnekučiavomės, iš užpakalio mane apglėbė mo- 
teris. Ji trynė savo gaktą į mano sėdmenis, rankas uždėjo ant 
papilvės. Atsigręžiau, Fadia buvo nusivilkusi savo baltą tuniką 
ir užsitempusi leopardo spalvos vinilinę glaustinukę. Atrodė kuo 
puikiausiai nusiteikusi. Tebesitrindama gakta į mane ji irgi pasi- 
teiravo, kokie mano pirmieji įspūdžiai. Patrikas geraširdiškai mus 
stebėjo. „Žinai, ji su visais taip elgiasi...“ - pasakė man, kai ėjo- 
me prie stalo, prie kurio jau sėdėjo penkiasdešimtmetis vyras, 
plačiapetis, vešliais, žilais, ežiuku kirptais plaukais. Pasitikda- 
mas mane atsistojo, paspaudė ranką ir atidžiai stebėjo. Valgant 
kalbėjo nedaug, tenkinosi retkarčiais pasakydamas vieną kitą Žžo- 
dį apie stažuotės logistiką, bet jutau, kad jis mane tyrinėja. Jo 
vardas Žeromas Pamokslininkas, bet aš tuoj pat pakrikštijau jį 
Faru. Jis tikrai buvo dešinioji pranašo ranka. 2 numeris organi- 
zacijoje (jie, beje, vadino kitaip, turėjo krūvą titulų, panašių į 
„Septinto rango arkivyskupas“, bet esmė buvo tokia). Jis rimtai 
man paaiškino, kad karjeros laiptais kylama su metais ir dėl nuo- 
pelnų. Tokia tvarka visose organizacijose. Metai ir nuopelnai. 
Pavyzdžiui, Mokslininkas, nors eloimitu teišbuvo penkerius me- 
tus, buvo 3 numeris. Patrikas ėmė aiškinti, kad būtinai supažin- 
dins mane su 4 numeriu, nes pastarasis labai gerai vertina mano 
darbą ir pats turi stiprų humoro jausmą. Susilaikiau nepasakęs: 
„Na, humoras...“ 

Po pietų paskaitą skaitė Odilė, penkiasdešimtmetė, kurios sek- 
sualinis gyvenimas kaip ir Katerinos Milė. Beje, ji šiek tiek į ją 
panėšėjo. Simpatiška moteris, neturinti problemų (vėl kaip ir 
Katerina Milė), bet jos pranešimas buvo skystokas. Žinojau, kad 
yra moterų, panašių į Kateriną Milė, jų panašus skonis. Maniau, 
kad jų galėtų būti maždaug viena iš šimto tūkstančių. Tas skai- 
čius nekito nuo amžių ir vargu ar galėjo didėti. Odilė kiek pagy- 
vėjo pradėjusi kalbėti apie galimybę užsikrėsti AIDS virusu ora- 
liniu būdu. Matyt, tai buvo jos arkliukas, nes pažėrė krūvą skai- 
čių. Ji iš tikrųjų buvo asociacijos „Poros prieš AIDS“ viceprezi- 
dentė ir stengėsi šia tema pateikti protingą informaciją, kad žmo- 
nės galėtų naudoti prezervatyvus tik esant būtinam reikalui. Aš 
pats niekada nenaudojau prezervatyvų ir ne mano amžiaus, to- 
bulėjant vaistams nuo AIDS, pradėti juos naudoti, net jei many- 
čiau, kad vėl turėsiu progą pasidulkinti. Buvau tokios būklės, 
kad perspektyva pasidulkinti, ir pasidulkinti jaučiant malonu- 
mą, man atrodė pakankamas motyvas negalvoti apie jokius pre- 
zervatyvus. 

Pagrindinis paskaitos tikslas buvo išvardyti išlygas ir suvaržy- 
mus, kuriuos eloimitai taikė seksualumui. Gana paprasta, jokių 
suvaržymų tarp sutariančių suaugusiųjų, kaip sakoma. 

Šį kartą kilo klausimų. Dauguma buvo apie pedofiliją, nes dėl 
jos eloimitai jau bylinėjosi teismuose, bet kas mūsų laikais nesi- 
bylinėjo teismuose dėl pedofilijos? Odilė priminė, kokia prana- 
šo pozicija. O ji visiškai aiški. Žmogaus gyvenime ateina metas, 
vadinamas branda. Tada atsiranda seksualinis potraukis. Am- 
žius priklauso nuo individo ir šalies, svyruoja nuo vienuolikos 
iki keturiolikos metų. Mylėtis su tuo, kuris nepageidauja arba 
nesugeba aiškiai išdėstyti motyvų, kodėl sutinka, ergo*, yra ne- 


* Taigi - (lot), vert. past. 

subrendęs, blogai. Tai, kas gali dėtis sulaukus brandos, aišku, 
negali būti smerkiama moralės požiūriu. Tuo klausimu beveik 
nieko daugiau pasakyti negalima. Popietė baigėsi proto triumfu, 
ir aš pajutau poreikį išgerti aperityvo. Šiuo klausimu jie vis dėlto 
buvo šiek tiek šikniai. Laimė, savo lagamine turėjau atsargų, o 
kadangi buvau VIP'as, man, žinoma, paskyrė vienvietį kambarį. 
Po valgio snūduriavau lengvai apsvaigęs. Vienas savo king size* 
lovoje su švarutėlėmis paklodėmis. Pasidariau savotišką pirmo- 
sios dienos apyskaitą. Buvo keista, kad dauguma narių pamiršo 
būti kvailiais, o daug moterų, tai dar labiau stebino, pamiršo 
būti raganomis. Tiesa ir tai, kad jos nevengė jokių priemonių, 
siekdamos pasirodyti. Pranašas šia tema skelbė tik viena: vyras 
privalo tramdyti savo vyriškumą (macho pernelyg suteršė pa- 
saulį, susijaudinęs šūkavo jis, duodamas įvairiausius interviu, ku- 
riuos perskaičiau jo internetinėje svetainėje), moteris, priešin- 
gai, turi blykstelėti savo moteriškumu. Moterims būdingas eks- 
hibicionizmas, kurį jos demonstruoja žėrinčiais, permatomais 
ar prigludusiais rūbais, siūlomais siuvėjų ir dizainerių. Bet eloi- 
mų akims už tai nėra nieko malonesnio ir žavingesnio. 

Jos taip ir darė. Tad vakarieniaujant buvo justi tam tikra 
erotinė įtampa, nedidelė, bet nenykstanti. Jaučiau, kad ji tik 
didės visą savaitę, bet jaučiau ir tai, kad išties man neteks ken- 
tėti. Tyliai kauštelėjęs pasitenkinsiu stebėdamas rūko tumulus, 
plaukiojančius mėnesienoje. Ganyklų gaiva, Milka karvės, snie- 
gas ant viršukalnių, - puiki vietelė, jei nori užsimiršti arba nu- 
mirti. 


Kitą rytą pirmojoje paskaitoje pasirodė pats pranašas. Jis puolė 
į sceną baltai apsitaisęs, apšviestas prožektorių šviesos. Griau- 


* Karališko dydžio - (angl.), vert. past. 

dėjo plojimai. Jau iš pat pradžių tai buvo standig ovation* . Žiū- 
rėdamas iš toli pamaniau, kad jis šiek tiek panašus į beždžionę. 
Be abejo, dėl santykio tarp viršutinių ir apatinių galūnių, kūno 
padėties apskritai, nežinau, viskas truko neilgai. Bet nepanėšėjo 
į blogą beždžionę. Buvo beždžionė paplota galva, malonumų ieš- 
kotojas, ne daugiau. 

Neginčytina tai, kad jis taip pat panėšėjo į prancūzą: ironiš- 
kas, kunkuliuojantis klasta ir pašaipa žvilgsnis, puikus Feido vo- 
devilių personažas. 

Visiškai nepanašus į šešiasdešimt penkerių metų vyrą. 

„Kiek bus išrinktųjų?“ — iš karto paklausė pranašas. „Ar jų 
bus 1 729, mažiausiai dviejų skaičių, pakeltų kubu, suma? O gal 
9 240, nes tas skaičius turi 64 daliklius? O gal 40 755, tuo pat 
metu turintis trikampio, penkiakampio ir šešiakampio požymių? 
O gal 144 000, kaip to pageidauja mūsų draugai Jehovos liudy- 
tojai - tarp kita ko, tikrai pavojinga sekta?“ 

Kaip profesionalas, turėjau pripažinti, kad scenoje jis laikėsi 
šauniai. Rytas, beje, buvo nekoks, viešbučio kava bjauri, bet su- 
sigundžiau. 

„O gal palindromas 698 896, skaičiaus 836 kvadratas? - klau- 
sinėjo toliau. - O gal 12 960 000, antrasis geometrinis Platono 
skaičius? O gal 33 550 336, penktasis tobulas skaičius, kaip vi- 
duramžių rankraštyje teigė anonimas?“ 

Jis sustingo pačiame prožektorių spindulių centre ir ilgokai 
patylėjęs tęsė: „Bus išrinktas tas, kuris to troško (trumpesnė 
pauzė) ir tinkamai elgėsi.“ 

Paskui gana logiškai ėmė samprotauti apie rinkimų sąlygas ir 
perėjo prie ambasados įkūrimo. Ši tema jam aiškiai buvo prie 
širdies. Paskaita truko kiek daugiau nei dvi valandas ir, atvirai 


* Plojimai stovint - (angl.), vert. past. 

kalbant, buvo puikiai surežisuota, šaunus darbas, ėmiau ploti 
tikrai ne paskutinis. Sėdėjau greta Patriko, kuris pašnibždėjo 
man į ausį: „Siais metais jis tikrai puikios formos...“ 


Mums einant iš paskaitų salės pietauti prisistatė Faras. „Pra- 
našas tave kviečia prie savo stalo...“ - pasakė oriai. „Tave, Patri- 
kai, irgi...“ — pridūrė. Pastarasis paraudo iš pasitenkinimo, o aš, 
norėdamas atsipalaiduoti, tankiai kvėpavau. Faras veltui stengė- 
Si, net pranešdamas gerą naujieną, sugebėdavo įvaryti baimės. 

Pranašui buvo rezervuotas visas viešbučio priestatas, ten jis 
turėjo nuosavą valgomąjį. Laukiant prie įėjimo, kur mergina siun- 
tinėjo Žinutes savo talkie-walkie aparatėliu, prie mūsų prisidėjo 
Vincentas, Plastinių Menų VIP'as. Jį atvedė Faro parankinis. 

Pranašas tapė, tad priestatas buvo papuoštas jo kūriniais, ku- 
riuos parsisiųsdino iš Kalifornijos stažuotės laikotarpiui. Juose 
buvo vien nuogos ar pikantiškais drabužiais apsirengusios mo- 
terys įvairiausiuose gamtos vaizdų fonuose. Nuo Tirolio iki Ba- 
hamų. Dabar supratau, iš kur brošiūrų ir interneto svetainės 
iliustracijos. Eidamas koridoriumi pastebėjau, kad Vincentas 
stengiasi nežiūrėti į drobes ir vos susilaiko nesivaipęs iš pasi- 
bjaurėjimo. Aš irgi priėjau arčiau, bet tuoj pat atsitraukiau pasi- 
šlykštėjęs; „kičas“ būtų buvęs per švelnus terminas tiems kūri- 
niams apibūdinti. Pasižiūrėjęs Iš arti, supratau, kad niekada ne- 
teko matyti tokių bjaurių darbų. 

Parodos „vinis“ kabojo valgomajame, didžiuliame kambaryje, 
apšviestame vitražų, išeinančių į kalnų pusę. Už pranašo kėdės 
kabojo paveikslas (aštuonikart keturi metrai), jame pranašas bu- 
vo pavaizduotas apsuptas dvylikos jaunų moterų, vilkinčių per- 
matomomis tunikomis. Jos tiesė į jį rankas. Vienų veidai skleidė 
susižavėjimą, kitos žiūrėjo daug išraiškingiau. Ten buvo baltųjų, 
juodaodžių, viena azijietė ir dvi indės. Pranašas bent jau nebuvo 

rasistas. Užtat jį aiškiai kamavo didelių krūtų manija ir jam pa- 
tiko gana vešliai apaugusios pilvo apačios. Apskritai tas vyras 
nebuvo išrankus. 

Belaukiant pranašo, Patrikas man pristatė Žerarą, humoris- 
tą, 4 numerį organizacijoje. Šią privilegiją jis gavo už tai, kad 
tapo vienu pirmųjų pranašo bendrų. Patrikas su juo buvo tuo 
metu, kai kūrėsi sekta, prieš trisdešimt septynerius metus. Ir 
liko jam ištikimas nepaisant kartais netikėtų nuomonės svyravi- 
mų. Iš keturių „pirmųjų valandų bendrų“ vienas buvo miręs, 
antras tapo adventistu, o trečiasis pasitraukė prieš keletą metų, 
kai pranašas paragino balsuoti už Žaną Mari Le Peną prieš Ža- 
ką Širaką antrajame prezidento rinkimų ture, kad „pagreitintų 
prancūzų pseudodemokratijos irimą“. Panašiai kaip maoistai, bū- 
dami šlovės viršūnėje, ragino balsuoti už Žiskarą prieš Mitera- 
ną, nes taip būtų galima pagilinti kapitalizmo prieštaravimus. 
Taigi liko tik Žeraras, jo stažas teikė kai kurių privilegijų. Pa- 
vyzdžiui, kasdien pietaudavo su pranašu, o to nedarė Moksli- 
ninkas, netgi pats Faras. Kartais ironiškai kalbėdavo apie prana- 
šo fizinę išvaizdą, pavyzdžiui, sakydavo „jo stora šikna“ arba 
„kiauliškos akys“. Besišnekučiuojant paaiškėjo, kad Žeraras gerai 
mane pažįsta, matė visus mano pasirodymus, seka mano veiklą 
nuo pat karjeros pradžios. Gyvendamas Kalifornijoje ir, beje, 
būdamas visiškai abejingas bet kokiai kultūrinei veiklai (žinojo 
tik tokių aktorių vardus kaip Tomas Kruzas ir Briusas Vilisas), 
pranašas niekada nebuvo girdėjęs kalbant apie mane. Tad už sa- 
vo, VIP'o, statusą turėjau dėkoti Žerarui, ir tik Žerarui. Jis taip 
pat tvarkė spaudos reikalus ir ryšius su žiniasklaida. 


Šokčiodamas pagaliau pasirodė pranašas. Ką tik iš dušo, vil- 
kįs džinsais ir marškinėliais Lick my balls, su krepšiu per petį. 
Visi atsistojo, aš pasekiau jų pavyzdžiu. Jis priėjo prie manęs, 

ištiesė ranką, nusišypsojo: „Na, tai kaip mane radai?“ Keletą 
sekundžių buvau sutrikęs, kol susigaudžiau, kad jo klausime nė- 
ra jokių spąstų: jis kalbėjosi su manimi kaip su tikru kolega. „Na... 
gerai. Tiesą sakant, labai gerai, - atsakiau. Man labai patiko pra- 
džia su išrinktųjų skaičiumi ir visais skaičiais. - Cha, cha, cha!“ 
Jis išsitraukė iš krepšio Josteino Gorderio knygą „Įdomioji ma- 
tematika“: „Štai čia, joje yra viskas!“ Trindamas rankas atsisėdo 
ir tuoj pat ėmė doroti tarkuotas morkas. Pasekėme jo pavyz- 
džiu. 

Vėliau užsimezgė pokalbis apie komikus, greičiausiai mano 
garbei. Humoristas gerai apie juos išmanė, bet ir pranašas turė- 
jo ką pasakyti, jis netgi pažinojo Koliušą, kai pastarasis pradėjo 
savo karjerą. „Vieną vakarą abu buvome pavaizduoti to paties 
pasirodymo afišose Klermone-Ferane...“ - kalbėjo man nostal- 
giškai. Iš tikrųjų tuo metu plokšteles gaminančios firmos patyrė 
šoką dėl roko muzikos atsiradimo ir įrašinėjo bet ką. Pranašas 
(tada jis dar nebuvo pranašas) išleido 45 greičio plokštelę sceni- 
niu slapyvardžiu Travi Davi, kiek pavaidino centriniuose regio- 
nuose, tuo viskas ir baigėsi. Vėliau pabandė prasimušti automo- 
bilių lenktynėse, irgi nelabai sėkmingai. Apskritai jis pabandė 
visko po truputį. Susitikimas su eloimais pataikė tiesiai į tikslą. 
Jei ne jis, gal būtų atsiradęs antrasis Bernaras Tapi. Šiandien jis 
nebedainavo, bet ir toliau labai domėjosi greitais automobiliais, 
todėl žiniasklaida galėjo tvirtinti, kad jis savo name Beverli Hil- 
se turėjo tikrą lenktyninių automobilių sandėlį, išlaikomą už 
sekėjų pinigus. Man jis paaiškino, kad tai tikra nesąmonė. Pir- 
miausia jis gyvena ne Beverli Hilse, bet Santa Monikoje, be to, 
turi tik Ferrari Modena Stradale (įprastas, kiek patobulinto va- 
riklio Modena, jo svoris sumažintas naudojant anglies pluoštą, 
titaną ir aliuminį) ir Porsche 911 GT2. Taigi iš viso net mažiau 
nei vidutinis Holivudo aktorius. Tiesa, jis ketino pakeisti Stra- 

dale į Enzo, 0 911 GT2 į Carrera GI, bet nebuvo tikras, ar jam 
pakaks pinigų. 

Beveik galėjau tuo patikėti; jis man labiau panėšėjo į vyrą, 
besidomintį moterimis, nei sugebantį uždirbti pinigų, o tie du 
dalykai dera tik iki tam tikro laiko. Laimingi jau gali būti tie, 
kuriems pavyko išsaugoti bent vieną iš tų sugebėjimų. Buvau 
dvidešimčia metų jaunesnis už jį ir tikrai jau artimas nuliui. No- 
rėdamas pratęsti pokalbį, užsiminiau apie savo Bentley Conti- 
nental GT, kurį neseniai išmainiau į Mercedes 600 SL. Tvirtai 
tikėjau, kad toks žingsnis gali pasirodyti kaip sumiesčionėjimas. 
Jei nebūtų automobilių, tikrai kiltų klausimas, apie ką galėtų 
kalbėtis vyrai. 


Pietaujant apie eloimus niekas neištarė nė žodžio, ir bėgant sa- 
vaitės dienoms pradėjau pats savęs klausinėti, ar iš tikrųjų jais 
tiki. Sunkiausia diagnozuoti nedidelę šizofreniją, tad apie daugelį 
sekėjų nelabai galėjau ką nors pasakyti. Patrikas, aišku, jais tikė- 
jo, tai, beje, šiek tiek kėlė nerimą, nes tas žmogus užėmė svarbų 
postą Liuksemburgo banke, per kurį tekėjo sumos, kartais virši- 
jančios milijardą eurų, o jis pats tikėjo fikcijomis, visiškai priešta- 
raujančiomis patiems elementariausiems Darvino teiginiams. 

Dar įdomesnis man atrodė Mokslininkas, tad galų gale tiesiai 
jo paklausiau, nes su tokiu protingu žmogumi maniau negalįs 
gudrauti. Kaip ir tikėjausi, jo atsakymas buvo visiškai aiškus. 
Pirma, visiškai įmanoma ir net tikėtina, kad kažkur Visatoje yra 
gyvų būtybių, iš jų kai kurios pakankamai protingos, kad galėtų 
sukurti visuomenę ir joje tvarkytis. Antra, žmogus tikrai atsira- 
do dėl evoliucijos, tad teiginys, kad jį sukūrė eloimai, turėtų būti 
vertinamas tik kaip metafora. Tačiau perspėjo mane, kad perne- 
lyg aklai netikėčiau primityvoka Darvino teorija, kuria vis ma- 
Žiau tiki rimti tyrinėtojai. Iš tikrųjų žmonių giminę labiausiai 

paveikė ne natūralioji atranka, bet genetikos kaprizai, taigi gry- 
nas atsitiktinumas ir tai, kad atsirado geografiškai izoliuotos vi- 
suomenės arba atskiri biotopai. Trečia, visiškai įmanoma, kad 
pranašas susitiko tegul ir ne nežemišką būtybę, bet Žmogų iš 
ateities. Kai kurios kvantinės mechanikos teorijos tikrai nenei- 
gia galimybės, kad informacija gali būti perduodama į ateitį, ten 
gali atsidurti ir materialios esybės, nes įmanomas judėjimas prieš 
laiko rodyklę. Jis man pažadėjo surasti literatūros tuo klausi- 
mu, netrukus po stažuotės pažadą ištesėjo. 

Įsidrąsinęs ėmiau klausinėti apie tai, kas mane jaudino iš pat 
pradžių. Apie eloimitams žadamą nemirtingumą. Žinojau, kad 
iš kiekvieno sekėjo buvo paimtos kelios odos ląstelės, o šiandie- 
ninės technologijos leidžia jas išsaugoti neribotą laiką. Tikrai 
neabejojau, kad nedideli sunkumai, kylantys šiandien klonuo- 
jant žmogų, vėliau ar anksčiau bus įveikti, bet kaip bus su asme- 
nybe? Kaip naujasis klonas perims savo pirmtako atmintį, tegul 
ir ne visą? Ojei atminties neišliks, tai kaip jis galės jaustis esan- 
tis ta pati reinkarnuota būtybė? 

Pirmą kartą jo žvilgsnyje perskaičiau ne šaltą kompetentingu- 
mą žmogaus, pripratusio prie tikslių sąvokų, bet jaudulį ir entu- 
ziazmą. Tai buvo jo tema, kuriai paskyrė savo gyvenimą. Jis pa- 
sikvietė mane į barą, užsisakė sau kakavos ir daug grietinėlės, o 
aš paprašiau taurelės viskio. Jis, atrodo, net nepastebėjo, kad 
pažeidžiu sektos taisykles. Prie lango priėjo karvės ir sustojo, 
lyg ketintų mus stebėti. 

— Tyrinėjant kai kurias apvaliąsias kirmėles buvo gauti įdo- 
mūs rezultatai, - pradėjo jis, - paprasčiausiai buvo centrifuguo- 
jamijų neuronai ir įterpiami į kito objekto smegenis. Pastebėta, 
kad atsirado pasipriešinimo reakcijų, panašių į tas, kurios susi- 
daro taikant elektros šoką, ir net pasikeitė kai kurių paprastų 
raizginių matmenys. 

Man pasirodė, kad tuo metu karvės ėmė linguoti galvas, bet 
jis nematė net ir karvių. 

— Aišku, tie rezultatai netinka stuburiniams, o dar mažiau iš- 
sivysčiusiems primatams, pavyzdžiui, žmogui. Manau, kad jūs 
prisimenate, ką kalbėjau pirmąją stažuotės dieną apie neuronų 
grandines... Taigi toks mechanizmas gali būti sukurtas - ne šian- 
dieniniais kompiuteriais, bet kai kuriomis Tiuringo tipo maši- 
nomis, kurias būtų galima pavadinti bevielio jungimo automa- 
tais, dabar aš juos kuriu. Kitaip nei klasikiniai kompiuteriai, be- 
vielio jungimo automatai teikia galimybę jungti visus kompiute- 
rius įvairiausiais, vis sudėtingesniais būdais. Taigi jie jau turės 
atmintį ir galės perteikti informaciją. A priori visi kompiuteriai 
galės būti jungiami vieni su kitais, taigi grandinių skaičius irgi 
taps begalinis. Didelis sunkumas, kylantis šioje stadijoje, yra tas, 
kad reikia sukurti žmogaus smegenų neuronų, paimtų praėjus 
kelioms minutėms po jo mirties, ir neužprogramuoto automato 
atminties abipusį ryšį. Pastarasis gali veikti praktiškai neribotą 
laiko tarpą, tad kitas etapas būtų informacijos perdavimas prie- 
šinga kryptimi, į klono smegenis. Tai downloading* fazė. Esu 
tikras, kad ji nesukels jokių didesnių sunkumų po to, kai bus 
realizuota uploading** fazė. 

"Iemo, karvės viena po kitos patraukė į ganyklą, o aš vis galvo- 
jau, kadjos pritaria Mokslininko optimizmui. Mums atsisveiki- 
nant, jis įteikė savo vizitinę kortelę: Toronto universiteto dėsty- 
tojas Slotanas Miskievičius. Jis man pasakė, kad malonu buvo 
pasišnekučiuoti, tikrai malonu. Jei pageidaučiau daugiau infor- 
macijos, tikrai turėčiau nesivaržyti ir išsiųsti žinutę elektroniniu 
paštu. Jo tyrinėjimai šiuo metu sparčiai juda į priekį, ir jis tikrai 


* Parsisiųsti - (angl.), vert. past. 
** Įkrauti - (angl), vert. past. 

tikisi įgyvendinti daug savo sumanymų kitais metais. Man pasi- 
rodė, kad jo tikėjimas šiek tiek dirbtinis. 


Išvykimo dieną į Cvorko oro uostą mane lydėjo tikra delegaci- 
ja. Be pranašo, dar buvo Faras, Mokslininkas, Humoristas ir ke- 
letas ne taip nusipelniusių narių, tarp jų Patrikas, Fadia ir Plasti- 
nių Menų VIP'as Vincentas. Su juo mane siejo tikra simpatija: 
pasikeitėme adresais, jis mane pakvietė užsukti, kai būsiu Pary- 
žiuje. Aišku, buvau pakviestas į stažuotę žiemą. Ji turėjo įvykti 
kovo mėnesį Lansarotėje. Pranašas mane perspėjo, kad bus labai 
daug Žmonių, nes pakviesti nariai iš viso pasaulio. Per šią savaitę 
susiradau tik draugų, mąsčiau eidamas pro metalo detektorių. Ir 
jokios panos. Tiesa, man tai visiškai nerūpėjo. Savaime aišku, ne- 
turėjau nė menkiausio noro prisidėti prie jų judėjimo, nes iš tik- 
rųjų mane kurstė tik smalsumas, senas, jau nuo vaikystės man 
būdingas smalsumas, kuris dabar įveikė geismą. 

Orlaivis buvo dvimotoris, su propeleriais ir atrodė, kad gali 
sprogti bet kurią sekundę. Skrisdamas virš ganyklų supratau, kad 
per stažuotę (nekalbu net apie save) niekas nesidulkino. Tokią 
išvadą padariau iš to, ką galėjau pastebėti, o, manau, pastebėjau 
nemažai. Poros gyveno poromis, negirdėjau kalbant nei apie gru- 
pinį seksą, nei apie elementarų seksą trise. Tie, kurie atvyko vieni 
(daugelis), liko vieniši. Teoriškai sekso reikalai tikrai buvo open, 
buvo toleruojamos visos sekso formos, pranašas jas netgi skatino. 
Moterys dėvėjo erotiškus drabužius, mėgo glaustytis, bet viskas 
tuo ir baigdavosi. Tikrai įdomu, būtų įdomu pasikapstyti giliau, 
pagalvojau prieš užmigdamas ant savo padėklo su valgiu. 

"Iris kartus persėdęs, nepaprastai išvargęs kelionėje, nusilei- 
dau Almerijos oro uoste. Buvo beveik 45*C, taigi trisdešimčia 
laipsnių daugiau nei Cvorke. Neblogai, bet negana, kad dingtų 
kylantis nerimas. Eidamas marmuru grįstais savo namų korido- 

riais vieną po kito išjunginėjau kondicionierius, kuriuos prižiū- 
rėtoja buvo įjungusi išvakarėse, nes laukė manęs grįžtant. Tai 
buvo rumunė, sena ir bjauri, ypač sugedę buvo jos dantys, bet ji 
puikiai kalbėjo prancūziškai. Aš ja, kaip sakoma, visiškai pasiti- 
kėjau, nors ir nebeleidau jai tvarkyti kambarių, nes nebegalėjau 
pakęsti, kad koks nors žmogus žiūrėtų į mano asmeninius daik- 
tus. Kartais šluodamas pagalvodavau, kad juokinga pačiam tvar- 
kyti kambarius, kai turiu keturiasdešimt milijonų eurų. Bet bu- 
vo, kaip buvo, nieko negalėjau padaryti. Mintis, jog žmogiška 
būtybė, kad ir kokia menka, gali apžiūrinėti mano buities smul- 
kmenas ir matyti mano gyvenimo tuštybę, buvo nepakeliama. 
Eidamas pro didžiosios svetainės veidrodį (didžiulį, dengiantį 
dalį sienos; su mylima moterimi būtume galėję išdykauti, stebė- 
dami savo atvaizdus ir t. t.) buvau priblokštas, pamatęs savo 
atspindį: taip sulysau, kad atrodžiau beveik permatomas. Vai- 
duoklis, štai į ką buvau pradėjęs virsti. Saulėtų kraštų vaiduok- 
lis. Mokslininkas buvo teisus: reikėjo keisti gyvenamąją vietą, 
sudeginti nuotraukas ir visa kita. 


Finansinės persikraustymo problemos buvo įdomios. Nuo to 
laiko, kai čia įsikūriau, žemės kaina beveik patrigubėjo. Terei- 
kėjo susirasti pirkėją, bet tarp turtuolių (jų buvo), o Marbeljoje 
jųjau beveik pakako. Turtingieji mėgsta turtingųjų draugiją, aiš- 
ku; manau, kad tokia draugija juos ramina, nes malonu būti kar- 
tu su būtybėmis, patiriančiomis tokias pačias kančias, su jomis 
nebūtina kalbėtis tik apie verslą. Turtingiesiems malonu įsitikin- 
ti, kad Žmonių giminėje yra ne tik grobuonių ir parazitų. Bet vis 
dėlto kai jų susikaupia pakankamai daug, rinka prisisotina. Šiuo 
metu turtuolių tankis Almerijos provincijoje nebuvo didelis, tad 
reikėjo surasti gan jauną turčių, kuris būtų savo srities jaunas 
pionierius, intelektualą, galbūt jaučiantį simpatijas ekologijai, tur- 

čių, kuris apžiūrinėdamas akmenis jaustų malonumą, pavyzdžiui, 
tokį, kuris susikrovė turtus iš informacinių technologijų. Blogiau- 
siu atveju Marbelja tik už šimto penkiasdešimties kilometrų, ir 
greitkelio projektas jau gerokai įsibėgėjęs. Kad ir kaip būtų, ma- 
nęs čia niekas nepasiges. Bet kur išvykti? Ir ką toliau veikti? Tie- 
sa buvo tokia, kad gėdijausi, gėdijausi prisipažinti nekilnojamojo 
turto agentui, jog mano pora iširo, kad neturiu ir meilužių, kurios 
galėtų suteikti šiek tiek gyvybės šiam didžiuliam namui, pagaliau 
gėdijausi prisipažinti, kad esu vienas. 

Sudeginti nuotraukas buvo paprasčiau. Rinkau jas visą dieną, 
turėjau tūkstančius negatyvų, nes visada buvau fotografavimo 
maniakas, nes norėjau turėti nuotraukų prisiminimui. Rūšiavau 
gana paviršutiniškai, tad galimas daiktas, kad ta pačia proga dingo 
kai kurios meilužės. Saulei leidžiantis viską išvežiau vienračiu į 
smėlėtą aikštelę greta terasos. Užpyliau kanistrą benzino ir 
brūkštelėjau degtuką. Laužas išėjo puikus, liepsnos mušė kelis 
metrus aukštyn, turėjo matytis už daugelio kilometrų, gal net 
Alžyro pakrantėje. Malonumas buvo didelis, bet truko labai trum- 
pai: apie ketvirtą valandą ryto vėl prabudau. Atrodė, kad po 
mano oda šliaužioja tūkstančiai kirminų, ir kilo beveik neįvei- 
kiamas noras nusidraskyti iki kraujo. Paskambinau Izabelei. Ji 
pakėlė ragelį po antro signalo, vadinasi, irgi nemiegojo. Susita- 
rėme, kad netrukus užsuksiu pas ją pasiimti Fokso ir jis pabus 
su manimi iki rugsėjo pabaigos. 


Kaip ir visų galingų Mercedes, išskyrus SLR Mac Laren, SL 
greitis elektronikos prietaisais irgi ribojamas iki 250 km/h. Ma- 
nau, kad atstumą tarp Mursijos ir Albasetės įveikiau ne mažes- 
niu greičiu. Buvo keletas ilgų posūkių, labai pavojingų; jaučiau 
kažkokią abstrakčią jėgą, tokią, be abejo, jaučia žmogus, nebi- 
jantis mirties. Puiki trajektorija, net jei jos gale - mirtis: gali 

susidurti su sunkvežimiu, užlėkti ant apvirtusio automobilio, gali 
būti visokių netikėtumų. Bet trajektorija vis tiek puiki. Vos pra- 
važiavęs Tarankoną šiek tiek sulėtinau greitį ir įsukau į R 3, 
paskui į M 45 kelią, bet greitis buvo ne mažesnis nei 180 km/h. 
Kelyje R 2, kuris buvo visiškai tuščias (jis suko maždaug trisde- 
šimt kilometrų nuo Madrido), vėl ėmiau važiuoti maksimaliu grei- 
čiu. Važiuodamas N 1 kirtau Kastiliją ir iki Vitorijos-Gasteiso lai- 
kiau 220 km/h. Paskui pasukau į labai vingiuotus baskų krašto 
kelius. Vienuoliktą valandą vakaro pasiekiau Biaricą ir išsinuo- 
mojau kambarį Sofitel Miramar viešbutyje. Turėjau susitikti su Iza- 
bele kitą dieną dešimtą valandą „Sidabriniame banglentininke“. 
Labai nustebau, kad ji sulyso, man net pasirodė, kad ji atsikratė 
antsvorio. Jos veidas buvo liesas, šiek tiek raukšlėtas, jame taip 
pat atsispindėjo sielvartas, bet ji vėl buvo elegantiška ir graži. 

— Kaip sugebėjai mesti gerti? - paklausiau. 

— Mortijus. 

— Nesunku jo gauti"? 

— Ne, ne, priešingai, čia labai lengva, visose arbatinėse yra 
taškai. 

Vadinasi, Biarico poniutės dabar badosi - švirkščiasi mortijų. 
Įdomūs dalykėliai. 

— Tai - kartos problema, - tęsė ji. - Dabar pilna prašmatnių 
poniučių, mėgstančių roc and roll'ą, bet joms būtinai reikia ir 
kai ko kita. Taigi, - kalbėjo toliau, - nekurk sau iliuzijų: mano 
veidas pasidarė beveik normalus, bet kūnas visiškai suseno, net 
nedrįstu tau parodyti, kas slepiasi po marškinėliais. - Ji bakste- 
lėjo į trimis numeriais didesnę, nei jai derėjo, jūrinikę. - Nebe- 
šoku, nesportuoju, nieko, net neinu plaukioti. Įsišvirkščiu ryte, 
paskui vakare, o tarp injekcijų Žiūriu į jūrą, ir viskas. Nepasi- 
gendu net tavęs, galų gale nedažnai. Man nieko nereikia. Foksas 
daug žaidžia, jis čia labai laimingas... 

Linktelėjau galvą, baigiau gerti kakavą ir nuėjau apmokėti vieš- 
bučio sąskaitos. Po valandos buvau netoli Bilbao. 


Mėnuo atostogų su šunimi. Ridenu laiptais kamuolį, kartu 
bėgiojame po paplūdimį. Gyvenu. 


Rugsėjo 30 dieną septynioliktą valandą Izabelės automobilis 
sustojo prie mano namų durų. Buvo išsirinkusi Mitsubishi Spa- 
ce Star. „Automobilininkų laikraštis“ šį automobilį priskyrė „pra- 
moginių“ klasei. Paklausiusi motinos galų gale nusipirko Box Of- 
fice modelį. Paviešėjusi maždaug keturiasdešimt minučių ji išva- 
žiavo į Biaricą. 

— Aš iš tikrųjų netrukus būsiu maža senutė, - kalbėjo sodin- 
dama Foksą ant užpakalinės sėdynės. - Miela maža senutė Mit- 
subishi Box Ofice. 


DANIELIUS24,10 


Vincentas27 jau kelios savaitės bando užmegzti ryšį. Su Vin- 
centu26 buvau susisiekęs tik epizodiškai. Jis nepranešė man nei 
to, kad greitai mirs, nei to, kad pereina į tarpinę stadiją. Naujųjų 
žmonių tarpinės fazės dažnai būna trumpos. Kiekvienas turi tei- 
sę pakeisti savo elektroninį adresą ir tapti nepasiekiamas. Aš 
užmezgiau labai mažai ryšių, tad man ši procedūra niekada ne- 
atrodė būtina. Pasitaiko, kad su niekuo nebendrauju ištisas sa- 
vaites, ir tai varo į neviltį mano uoliausią pašnekovę Mariją22. 
Kaip jau sakė Smitas, subjektai atsiskyrė nuo objektų, nes ne- 
sėkmių gausa privertė žmones mąstyti. Naželis nurodo, kad taip 
bus ir tarp subjektų (tik dabar nesėkmė bus ne empirinė, bet 
emocinė). Subjektas formuojasi nesėkmėje ir per ją, 1r Žmonių 
virtimas naujaisiais žmonėmis po to, kai išnyko bet kokie kore- 
liaciją palaikę fiziniai kontaktai, visiškai nepakeitė šio pagrindi- 
nio ontologinio duomens. Mes, kaip ir senieji žmonės, neatsi- 
kratėme individo statuso ir su juo susijusio nemalonaus visiškos 
vienatvės pojūčio. Bet, priešingai nei jie, mes žinome, kad tas 
statusas yra tik suvokiamos nesėkmės pasekmė, kitas nebūties 
vardas, Žodžio išnykimas. Apgaubti mirties, žinodami, kad ji 
neišvengiama, mes nebepajėgiame gyventi Dabartyje. Kai ku- 
riems Žmonėms vienatvė galėjo sukelti džiaugsmą, nes jie atsi- 
kratė kolektyvo, bet tie vienišiai, kurie neteko įprastos aplin- 
kos, tuoj susidurdavo su naujais dėsniais ir kitu kolektyvu. Šian- 

dien nebėra jokio kolektyvo, visos gentys išsibarstė, ir mes su- 
prantame, kad esame atsiskyrę vieni nuo kitų, bet panašūs vieni 
į kitus, ir jau nebenorime būti kartu. 


Kitas tris dienas Marija22 neatsiuntė man jokio pranešimo, 
tai buvo neįprasta. Pasvyravęs išsiunčiau jai koduotą žinutę, ku- 
ri nukeliavo į Projekciones XXI, 13 vaizdo apsaugos kamerą. Ji 
atsiliepė po minutės ir parašė tokią žinutę: 


Po mirusio paukščio saule, 
Dykuma, driekis iki begalybės; 
Mirtis niekad nebūna rami: 
Parodyk man dalelę savo kūno. 


4262164, 51026, 21113247, 6323235. Nurodytu adresu ne- 
radau nieko, net pranešimo apie nelaimę, ekranas buvo visiškai 
baltas. Taigi ji panoro pereiti prie atviro teksto. Kol abejojau, 
baltame ekrane labai iš lėto ėmė rastis toks pranešimas: „Tu grei- 
čiausiai supratai, kad esu tarpininkė.“ Raidės dingo, pasirodė 
naujas pranešimas: „Mirsiu rytoj.“ 

Atsidusęs įjungiau vaizdo kamerą ir nukreipiau į savo apnuo- 
gintą kūną. „Būk geras, žemiau“, - parašė ji. Pasiūliau jai pereiti 
prie garsinio ryšio. Atsiliepė po minutės: „Esu sena tarpininkė, 
mano galas jau netoli. Nežinau, ar tau patiks mano balsas. Paga- 
liau, jei tu labiau mėgsti, taip...“ Supratau, kad ji nenorės paro- 
dyti jokios savo kūno dalies. Tarpininko stadijoje degradacija 
dažnai labai staigi. 

Jos balsas iš tiesų buvo sintetinis, bet dar girdėjosi naujųjų 
žmonių intonacija. Ypač tariant balsius jos buvo keistai švel- 
nios. Iš lėto pasukau kamerą prie savo pilvo. „Dar Žemiau...“ — 
ištarė beveik negirdimu balsu. „Būk geras, parodyk savo vyrišką 

organą.“ Paklusau, ėmiau masturbuotis, nes tokias taisykles bu- 
vo padiktavusi Aukščiausioji sesuo. Kai kurios tarpininkės savo 
dienų pabaigoje pajunta vyriško organo ilgesį ir joms patinka į jį 
žiūrėti paskutinėmis gyvenimo akimirkomis. Aišku, tokia buvo 
ir Marija22. Nenustebau, nes praeityje su ja nemažai teko ben- 
drauti. 


Trys minutės tylos, paskui gavau paskutinį pranešimą (ji vėl 
grįžo prie begarsio ryšio): „Ačiū, Danieliau. Dabar aš išjungsiu 
ryšį, užbaigsiu rašyti paskutinius savo komentaro puslapius ir pa- 
siruošiu mirčiai. Po kelių dienų tarp šių sienų įsikurs Marija23. 
Paliksiu jai tavo elektroninio pašto adresą ir kvietimą palaikyti 
ryšį. Nemažai įvykių atsitiko per mūsų dalines reinkarnacijas; tuo 
metu, kai vyko Antrasis mažėjimas; kiti vyks per mūsų būsimą- 
sias reinkarnacijas. Išsiskyrimas nebus amžinas, jaučiu tai.“ 


DANIELIUS!,11 


Esame tokie patys kaip ir visi menininkai, 
tikime tuo, ką kuriame. 


„Vakaro debiuto“ grupė 


Spalio pradžioje, neatsispyręs apnikusiam liūdesiui, vėl ėmiau- 
si darbo, nes tikrai nieko daugiau nesugebėjau. Pagaliau žodis 
darbas gal kiek per stiprus, jei kalbėsime apie mano projektą — 
repo muzikos plokštelę pavadinimu „IŠDULKINK BEDUI- 
NUS“, o titras buvo toks: Tribute to Ariel Sharon*. Palankūs 
kritikų atsiliepimai (vėl atsidūriau Radikal Hip-Hop viršelyje, 
tik šį kartą be automobilio), bet realizavimas vidutiniškas. Spauda 
dar kartą mane parodė kaip laisvojo pasaulio paradoksalų riterį, 
tačiau triukšmo vis dėlto buvo mažiau nei tuo metu, kai pasiro- 
dė „MUMS PATINKA KEKŠYTĖS PALESTINIETĖS“. Jaus- 
damas savotišką nostalgiją pamaniau, kad šį kartą radikalieji is- 
lamistai tikrai apsikiaulino. 

Sąlyginė finansinė nesėkmė, be abejo, ištiko dėl vidutiniškos 
muzikos. Vargu ar tai galima pavadinti repu. Pasitenkinau įter- 
pęs įskečą mušamuosius ir bosą, šen bei ten keletą vokalo gaba- 
lų. Džamelis Debuzas dainavo viename iš chorų. Vis dėlto sukū- 
riau originalų pavadinimą: „Išmalkime negrų išeinamąsias an- 
gas.“ Pavadinimas man ganėtinai patiko: žodį „negras“ rimavau 
su „zebras“ arba „manevras“, „anga“ su „klaida“ arba „šikna“; 
puiki lyrika, skaityk ir norėk. Radikal Hip-Hop žurnalistui, ku- 
riam nelabai sekėsi privatus gyvenimas, nors redakcijoje jis apie 


* Duoklė Arieliui Šaronui - (angl.), vert. past. 

tai nedrįsdavo užsiminti, labai patiko ir savo straipsnyje jis mane 
palygino net su Morisu Sevu*. Iš tikrųjų sukūriau hitą, be to, tai 
buvo ir nebloga reklama, aišku, gaila, kad be muzikos. Mane labai 
išgyrė atseit nepriklausomas menininkas Bertranas Batasuna, ke- 
pęs puikias plokšteles, nes jų buvo neįmanoma rasti perpildytoje 
plokštelių rinkoje. Labai nusivyliau. "Tas tipas ne tik buvo visiškai 
sterilus kurdamas (per sesijas jis nesidrovėdavo knarkti išsitiesęs 
ant kiliminės dangos ir kas penkiolika minučių pirsčioti), bet ir 
nepakenčiamas privačiame gyvenime. Tikras nacis. Vėliau suži- 
nojau, kad jis tikrai priklausė FANE**. Ačiū Dievui, mokėjo jam 
nelabai daug, Virženas įstengė surasti tik tokius „naujuosius pran- 
cūzų talentus“, ir jie buvo verti tik tiek, kad juos išpūtė reklama. 
„Jei būtume susitarę su Goldmanu arba Obispo, kaip visi daro, 
taip nebūtų nutikę“, - reziumavau Virženo meno skyriaus direk- 
toriui. Pastarasis tik ilgai dūsavo. Širdies gilumoje jis sutiko su 
manimi, nes prieš tai su Batasuna vykdė projektą „Pirėnų avelių 
polifonija“. Beje, sulaukė visiško finansinio kracho. Tačiau jis tu- 
rėjo patvirtintą biudžetą ir negalėjo savarankiškai jo viršyti, būtų 
reikėję apie tai informuoti valdybą Naujajame Džersyje, tad pali- 
kau jį ramybėje. Nesame bendradarbiai. 

Kol vyko įrašymas, galima sakyti, Paryžiuje gyvenau beveik 
šauniai. Išsinuomojau butą „Lutecijos“ viešbutyje, tai man pri- 
minė Fransisą Blanšą, vokiečių Komendantūrą, galų gale mano 
gražiausius metus, kai buvau karštas, neapkenčiau, tikėjau atei- 
timi. Norėdamas užmigti, vakarais iš naujo skaitydavau Agatą 
Kristi, ypač pirmuosius jos kūrinius, nes paskutinės knygos ma- 
ne pernelyg sukrėtė. Nekalbėsiu net apie Endless Night***, nes 


* XVI amžiaus prancūzų rašytojas, vert. past. 
** Nacionalinio ir Europos judėjimo federacija, vert. past. 
*** Nesibaigiančios naktys - (angl.), vert. past. 

tas kūrinys įvarydavo man sielvartą, bet visada neišlaikydavau ne- 
apsiverkęs skaitydamas paskutinius Curtain: Poirot's Last Case* 
puslapius. Paskutinius sakinius iš Puaro atsisveikinimo laiško Has- 
tingsui: „Bet dabar esu labai nuolankus ir kaip mažas vaikas sa- 
kau: „Nežinau... Sudie, mielasis. Nepaliečiau amilnitrino ampu- 
lių, gulinčių prie lovos. Pageidauju atsiduoti į Viešpaties rankas. 
"Te greičiau jis mane nubaudžia arba man atleidžia! Niekada ne- 
bemedžiosime kartu, gerasis drauge. Pirmą kartą medžiojome čia, 
Stailyje. Stailyje įvyks ir paskutinė mūsų medžioklė. Laimingos 
buvo dienos. Taip, tai buvo tikrai laimingos dienos...“ 


Išskyrus Kyrie Eleison ir Messe en si ir dar galbūt Barberio 
adagio, nelabai kas galėjo mane taip sujaudinti. Luošumas, liga, 
užmarštis, ką gi, tai - realybė. Iki Agatos Kristi niekas nesuge- 
bėjo taip jaudinamai aprašyti, kokia baisi yra senatvės karšatis, 
kai po truputį prarandi visa tai, kas sudaro gyvenimo prasmę ir 
teikia džiaugsmą. Niekam po jos nepavyko tai padaryti geriau. 
Tada keletą dienų vėl panorau padirbėti iš tikrųjų. Užsiimti rim- 
ta veikla. Taip nusiteikęs paskambinau Vincentui Grelsameriui, 
menininkui eloimitui. Man pasirodė, kad jis patenkintas, jog kalba 
su manimi, tad susitarėme tą patį vakarą išgerti po taurelę. At- 
vykau į alinę prie Versalio vartų, kurioje buvome paskyrę susiti- 
kimą, pavėlavau dešimt minučių. Jis atsistojo, mostelėjo man 
ranka. Sektantus smerkiančios asociacijos ragina nepasitikėti ge- 
rais pirmųjų susitikimų įspūdžiais arba sėkminga bendravimo 
pradžia, nes būtent tuo momentu gali būti nutylimi klastingi ke- 
tinimai. Bet aš ir dabar nesuprantu, kur tie spąstai. Tipelis atro- 
dė normalus. Žinia, šiek tiek introvertiškas, be abejo, gana vie- 
nišas, bet ne daugiau negu aš. Kalbėjo aiškiai, paprastai. 


* Uždanga: paskutinė Puaro byla - (angl.), vert. past. 

— Nesuprantu šių dienų meno, - atsiprašiau. - Girdėjau apie 
Marselį Diušaną, viskas. 

— Būtent jis padarė didžiausią įtaką dvidešimtojo amžiaus me- 
nui, tikrai. Rečiau minimas Ivas Kleinas, vis dėlto žmonės, ku- 
rie užsiima performansais, hepeningu, kurie dirba su savo kūnu, 
labiau pasikliauja pastaruoju. 

Jis nutilo. Pamatęs, kad tyliu ir net nesistengiu suprasti, apie 
ką jis kalba, tęsė: 

— Schema tokia: egzistuoja trys polinkiai. Pirmasis, svarbiau- 
sias, pasiglemžia 8076 investicijų ir kainuoja daugiausia, - tai 
kruvini siaubo filmai: žmonės kapojami į gabalus, kanibalizmas, 
išduriamos akys ir t. t. Pavyzdys galėtų būti bet kokio pobūdžio 
bendradarbiavimas su kriminalinių serialų kūrėjais. Antrasis po- 
linkis — polinkis į humorą. Tu aiškiai pasakai, kad meno rinką 
vertini ironiškai. Kaip Benas. Išreiški ir subtilesnį požiūrį, kaip 
Bruteris: stengiesi, kad Žiūrovas pasijustų negerai ir susigėstų. 
Taip elgiasi ir menininkas ar abu kartu. Tad kuri apgailėtiną, 
vidutinišką kūrinį, apie tokio kūrinio net ir menkiausią meninę 
vertę nera ko nė kalbėti. Dar yra kičas, prie jo artėjame, su juo 
susiduriame. Kartais galime suvaidinti ir jį neigti, pakaks trum- 
pai metaforiškai paaiškinti štai ką: nesi toks kvailas, kad juo ža- 
vėtumeisi. Pagaliau egzistuoja trečiasis polinkis — polinkis į vir- 
tualumą. Jį dažniausiai jaučia jauni žmonės, kuriuos labai veikia 
japonų komiksai ir herojiški pramanai. Ne vienas taip pradėjo, 
bet netrukus atėjo į protą, nes suprato, kad iš interneto nepra- 
gyvensi. 

— Manau, kad tu neturi nė vieno iš šių trijų polinkių. 

— Man labai patinka kičas, kartais, tikrai neturiu jokio noro iš 
jo tyčiotis. 

— Eloimitai šiuo požiūriu pažengė toliau, ar ne? 

Jis nusišypsojo: 

— Pranašas viską daro neturėdamas blogų ketinimų, tikrai ne- 
ironizuoja, tai daug geriau... 

Pastebėjau, kad žodį „pranašas“ jis ištarė visiškai natūraliai, 
be jokios balso moduliacijos. Ar jis tikrai tikėjo eloimais? Vis 
dėlto kartais turėjo jaustis nepatogiai, nes pranašo piešiniai jam 
kėlė pasibjaurėjimą. Nevisiškai perpratau tą vyruką. Reikėjo būti 
labai dėmesingam, kad nesusipykčiau su juo. Užsakiau dar vie- 
ną alaus. 

— Iš esmės tai tėra laipsnio klausimas, - kalbėjo toliau. - Vis- 
kas yra kičas, jei taip vertinsime. Visa muzika yra kičas, menas 
yra kičas, pati literatūra yra kičas. Bet koks jausmas yra kičas, 
praktiškai jis taip ir apibrėžiamas, ir bet kokia mintis, ir net tam 
tikra prasme bet kokia veikla yra kičas. Vienintelė nebūtis tikrai 
nėra kičas. 


Jis leido man apmąstyti, ką pasakė, paskui kalbėjo toliau: 

— Norėtum pamatyti, ką aš veikiu? 

Sutikau iš karto. Nuvykau pas jį kitą sekmadienį, netrukus po 
vidurdienio. Namelis stovėjo Ševiji Lariu. Aplinką, kaip pasakytų 
Šumpeteris, galima apibūdinti taip: „Naikinama todėl, kad būtų 
kuriama.“ Kiek akys užmato, driekėsi purvinos dykvietės, pasišiau- 
šusios statybų kranais ir tvoromis. Tėn dar buvo keletas pastatų 
karkasų. Kiekvienas pasiekęs skirtingą statybos fazę. Akmeninis 
namelis buvo pastatytas apie 1930-uosius ir likęs vienintelis tos 
epochos liudininkas. Vincentas pasitiko mane tarpduryje. 

— Namas priklausė mano seneliams, - paaiškino. - Senelė mi- 
rė prieš penkerius metus, senelis ją pergyveno tik trimis mėne- 
siais. Manau, mirė 1š sielvarto, net stebėjausi, kad ištempė tris 
mėnesius. 

Įėjęs į valgomąjį, patyriau savotišką šoką. Pats tikrai nebuvau 
kilęs iš liaudies, priešingai nei buvau įpratęs teigti duodamas in- 

terviu. Mano tėvas jau buvo atlikęs pirmą sunkiausią darbą, kil- 
damas socialiniais laiptais, - jis tapo valdininku. Žinoma, aš 
pažinojau darbo liaudį, nes nuolat turėjau progų vaikystėje. Mano 
dėdės ir tetos neiškilo iš jos. Žinojau jų požiūrį į šeimą, kvailą 
sentimentalumą, pomėgį menkaverčių paveikslų su Alpių vaiz- 
dais ir įžymių autorių kūrinių, įrištų į dirbtinę odą, rinkinių. Vi- 
sa tai buvo Vincento namuose. Net įrėmintos nuotraukos, žaliu 
aksominiu audeklu uždengtas telefonas. Seneliams mirus tikrai 
niekas nepasikeitė. 

Truputį sutrikęs leidausi nuvedamas iki fotelio ir tada pastebė- 
jau ant sienos kabantį daiktą, kuris turbūt vienintelis buvo ne pra- 
ėjusio amžiaus. Tai buvo Vincento, sėdinčio prie didelio televizo- 
riaus, nuotrauka. Prieš jį ant žemo staliuko stovėjo dvi gana pri- 
mityvios, beveik vaikiško lygio skulptūrėlės, vaizduojančios ke- 
palą duonos ir žuvį. Televizoriaus ekrane milžiniškomis raidėmis 
buvo užrašyta: „PAMAITINKITE ŽMONES. TELKITE JUOS.“ 

— Tai - pirmasis mano kūrinys, tikrai turėjęs pasisekimą, — 
paaiškino Vincentas. —- Kai pradėjau kurti, man didžiulę įtaką 
darė Jozefas Boisas* ir ypač akcija „ICH FUHRE BAADER- 
MEINHOF DURCH DOKUMENTA***“. Tai vyko 1970 me- 
tais. Tuo metu visoje Vokietijoje buvo ieškoma Rote Armee Frak- 
tion*** teroristų. Kaselio Dokumenta buvo ryškiausias dabar- 
tinio pasaulio meno pavyzdys. Boisas pakabino tą šūkį prie įėji- 
mo, nes norėjo parodyti, kad į parodą kviečiami Baderis ir Main- 
hof. Tada, kai jie panorės. Savo revoliucinę energiją jie galėtų 
paversti pozityvia jėga, kuri tarnautų visuomenei. Jis buvo tik- 
rai nuoširdus, čia ir slypi visas grožis. Aišku, nei Baderis, nei 
Mainhof neatvyko. Pirma, jie manė, kad modernusis menas yra 
* XX a. vokiečių menininkas avangardininkas, vert. past. 


** Aš vedu Baderį - Mainhofą per Dokumenta - (vok.), vert. past. 
*** Raudonosios armijos frakcija - (vok.), vert. past. 

viena iš buržuazijos degradacijos formų, antra - jie bijojo poli- 
cijos pasalos. Tai, beje, buvo visiškai įmanoma, nes Dokumenta 
nebuvo oficialiai pripažinta, bet apsėstas didybės manijos, klie- 
dintis Boisas greičiausiai net nepagalvojo apie tai, kad policija 
egzistuoja. 

- Prisiminiau kai ką apie Diušaną... Žmonių būrelis, plakatas 
su užrašu: „MARSELIO DIUŠANO TYLĖJIMAS PERVER- 
TINAMAS.“ 

— Tikrai, išskyrus tai, kad sakinys buvo parašytas vokiškai. 
Bet tai ir yra oratorinio meno principas; sukuri skambią para- 
bolę, kurią paskui pasigauna ir savaip interpretuodami perteikia 
kiti ir tokiu būdu netiesiogiai veikia visuomenę. 


Suprantama, buvau žmogus, pažįstantis gyvenimą, visuome- 
nę ir realybę; Žinių sėmiausi iš gyvenimo, tad žinojau tik tiek, 
kokie motyvai dažniausiai skatina veikti žmogiškąją mašiną. Mano 
vizija buvo tokia - griežtas visuomenės stebėtojas, balzakiškas 
medium light* „toje pasaulio vizijoje Vincentui neliko kokios nors 
apibrėžtos vietos ir pirmą kartą po daugelio metų, tikrai pirmą 
kartą nuo to laiko, kai susitikau Izabelę, pasijutau kiek sutrikęs. 
Jo kalba man sukėlė minčių, kad „DVI MUSĖS VĖLIAU“ — 
geresnis kūrinys. Ypač jei prisiminsim palaidinių istoriją. Ant 
kiekvienos buvo užrašyta kokia nors citata iš Pjero Luiso „Gero 
elgesio vadovėlio mergaitėms, skirto ugdymo įstaigoms“. Vado- 
vėlis - filmo herojaus mėgstama knyga. Citatų buvo apie dvyli- 
ka, visos skirtingos. Palaidinės iš naujos rūšies pluošto, švytin- 
ČIO ir vos permatomo, labai lengvo, tad prieš filmui pasirodant 
ant Lolitos numerių buvo galima priklijuoti prekės po plastiki- 
niu gaubtu pavyzdį. Ta proga teko susitikti su Izabelės įpėdine, 


* Beveik lengvas - (angl.), vert. past. 

nekompetentinga groove muzikos mėgėja, vos pajėgiančia prisi- 
minti savo kompiuterio slaptažodį, bet laikraščiui tai neužkliu- 
vo. Išrinkau Lolitai tokią citatą: „Duoti duonos neturinčiam varg- 
šui dešimt su - puiku, bet jam čiulpti todėl, kad neturi meilužės, 
būtų per daug, ir mes neprivalome to daryti.“ 

— Apskritai, - paaiškinau Vincentui, - pats to nežinodamas 
ėmiausi oratorinio meno. 

— Taip, taip, - atsakė sunerimęs. 

Tada pamačiau (ir sumišau), kad jis išraudo. Buvo graudu ir 
truputį keista. Tą akimirką supratau, kad turbūt jokia moteris 
niekada nebuvo užsukusi į tą namelį. Moteris pirmiausia būtų 
pakeitusi kambarių interjerą, bent jau keletą tų daiktų, dėl ku- 
rių namo aplinka atrodė ne tik ssnamadiškai, bet, tiesą sakant, 
ir gana gedulingai. 

— Manau, sulaukus tam tikro amžiaus pasidaro sunkoka ben- 
drauti, - prakalbo Vincentas, lyg būtų atspėjęs mano mintis. — 
Nelieka nei progų, nei noro kur nors išeiti. Be to, turiu daug 
darbų - visokie formalumai, rūpesčiai... pirkiniai, skalbiniai. Dau- 
giau laiko tenka skirti sveikatos priežiūrai, vien todėl, kad kū- 
nas dar tavęs klausytų. Nuo tam tikro amžiaus gyvenimas neiš- 
vengiamai tampa suvaržytas. 

Izabelei išvykus, buvau kiek atpratęs kalbėtis su protinges- 
niais už save žmonėmis, galinčiais atspėti mano minčių seką. 
Tai, ką jis pasakė, buvo skaudi tiesa, ir abu šiek tiek sutrikome. 
Pokalbiai seksualinėmis temomis niekada nebūna lengvi. Nuta- 
riau, kad bus geriau, jei pakalbėsime apie politiką ir šiek tiek 
pajuokausime. Pakalbėsime ir apie retorikos meną. Papasako- 
jau jam, kad „Darbininkų kova“ praėjus kelioms dienoms po 
Berlyno sienos griuvimo prilipdė Paryžiuje keletą dešimčių pla- 
katų su šūkiu „KOMUNIZMAS VISADA BUS PASAULIO 
ATEITIS“. 

Jis manęs klausėsi rimtai, kaip vaikas, ir man suspaudė širdį, 
nors dar nebuvau reziumavęs štai ko: nors ta organizacija tikrai 
galinga, bet ji bevertė poezijos bei meno požiūriu. Nes „Darbi- 
ninkų kova“ visų pirma yra partija, ideologijos mašina, o menas 
visada buvo cosa individuale*. Ir protestas buvo vertingas tik 
tiek, kiek išreiškė individualumą. Vincentas atsiprašė dėl savo 
dogmatizmo, liūdnai nusišypsojo ir paklausė: 

— Eisime pažiūrėti, ką aš veikiu? Leisimės apačion... Manau, 
kad paskui daug kas bus aiškiau. 

Pakilau iš fotelio ir nuėjau paskui Vincentą į koridorių prie 
laukujų durų. Žemyn leidosi laiptai. 

— Išardžius pertvaras, rūsys padidėjo dvidešimčia metrų. Iš 
viso keturi šimtai kvadratinių metrų. Mano dabartinei veiklai 
tinka, - neryžtingai kalbėjo. 

Jaučiausi vis blogiau. Su manimi dažnai kalbėdavo apie šou 
verslą, žiniasklaidos projektus, taip pat ir apie mikrosociologiją, 
bet niekada apie meną. Apėmė nuojauta, kad susidūriau su kaž- 
kokiu nauju, pavojingu, gal net mirtinai pavojingu reiškiniu. Pa- 
našiai kaip meilėje - išlošti beveik neįmanoma, o prarasti gali 
beveik viską. 


Žengiau lygiu paviršiumi; pasiekęs paskutinę pakopą, palei- 
dau laiptų turėklus. Tamsa buvo neperžvelgiama. Už mano nu- 
garos Vincentas paspaudė jungiklį. 

Pirmiausia pamačiau kažkokias neaiškias formas, jos mirgė- 
j0. Lyg mini vaiduoklių procesija. Paskui nušvito erdvė man iš 
kairės. Keletą metrų. Visiškai nesupratau, iš kur sklinda šviesa. 
Atrodė, kad ji sklinda iš pačios erdvės. „ŠVIESA YRA META- 
FIZIKA...“ Sakinys keletą sekundžių sukosi mano galvoje, pas- 


* Asmeninis reikalas - (if.), vert. past. 

kui dingo. Priėjau prie objekto. Į vieną Vidurio Europos kuror- 
to geležinkelio stotį buvo įvažiavęs traukinys. Tolumoje matėsi 
apsnigti, saulės apšviesti kalnai. Švytėjo ežerai, Alpių ganyklos. 
Mačiau žavingas paneles, vilkinčias ilgomis sukniomis, su vua- 
liais. Šypsodamiesi jas sveikino ponai. Jie kėlė savo cilindrus. 
Visi atrodė laimingi. Akimirką švystelėjo sakinys „GERIAU- 
SIAS PASAULYJE...“, paskui dingo. Iš garvežio kilo dūmelis, 
tarsi rūkytų didelis mandagus žvėris. Viskas atrodė suderinta, 
savo vietose. Šviesa iš lėto ėmė gesti. Kazino vitražuose atsispin- 
dėjo besileidžianti saulė, ir tas gražus vaizdas dvelkė vokišku 
kuklumu. Vėl nušvito šviesa, ir erdvėje išryškėjo kreiva linija. Ją 
sudarė permatomos raudono plastiko širdys, iki pusės pripildy- 
tos skysčio, besiteliūškuojančio į jų sieneles. Žiūrėjau į širdžių 
liniją, kol pasirodė naujas vaizdas - šį kartą tai buvo azijietiškos 
vestuvės, švenčiamos galbūt Taivane arba Korėjoje. Kad ir kaip 
būtų, ta šalis dar neseniai sužinojo, kas yra turtas. Iš šviesiai 
rožinių Mercedes į neogotikinės katedros šventorių lipo svečiai. 
Jaunikis vilkėjo baltu smokingu. Jis skriejo oru, pakilęs kokį 
metrą, mažaisiais pirštais susikibęs su savo išrinktąja. Pilvoti ki- 
nų Budos, apgaubti įvairiaspalvių elektrinių lempučių, krūpčio- 
jo iš džiaugsmo. Iš lėto stiprėjo vingri keista muzika, o jaunave- 
džiai oru atskriejo iki palydos. Dabar jie atsidūrė priešais kated- 
ros roželę. Jie ilgai bučiavosi. Jų bučinys buvo ir skaistus, ir 
karštas. Palyda plojo, mačiau, kaip juda jų mažos rankutės. Gi- 
lumoje smuklininkai kėlė dangčius nuo puodų su garuojančiais 
patiekalais, ant ryžių krūvelių matėsi spalvotos daržovių dėme- 
lės. Sproginėjo petardos, sutrimitavo trimitai. 

Vėl pasidarė tamsu, ir aš nuėjau neaiškiu keliu, lyg nutiestu 
miškuose, liečiau kažką paauksuota ir žalia. Angelų laukymėje 
dūko, vartaliojosi saulėje šunys. Paskui šunys atsirado prie savo 
šeimininkų, saugojo juos meilės kupinais žvilgsniais. Paskui jie 

padvėsė, ir laukymėje stūksojo mažos stelos, atlygis už meilę, 
pasivaikščiojimus šviečiant saulei ir žmogui skirtą džiaugsmą. 
Nebuvo pamirštas nė vienas šuo: stelas puošė reljefinės šunų 
nuotraukos, 0 jų papėdėse šeimininkai išdėliojo šunų mėgtus žais- 
lus. Džiugus vaizdas, visiškai nekilo noras verkti. 

"Iolėliau ėmė ryškėti žodžiai iš aukso raidžių. Atrodė, kad jie 
pakabinti ant siūbuojančių užuolaidų. Tie žodžiai: „MEILĖ“, „GE- 
RUMAS“, „ŠVELNUMAS“, „IŠTIKIMYBĖ“, „LAIMĖ“. At- 
ėję iš tamsos, jie keitėsi: nuo matinės aukso spalvos iki akinančio 
spindėjimo. Paskui jie vėl vienas po kito dingdavo naktyje, atrodė, 
kad išnykdamas kiekvienas jų pagimdo naują žodį. Tęsiau kelionę 
rūsyje. Orientavausi į apšvietimą, nes šviesa vieną po kito apšvies- 
davo vis naujus kambario kampus. Pamačiau daugiau vaizdų, ki- 
tokių vizijų. Nuo tų įspūdžių praradau laiko pojūtį ir visiškai atsi- 
peikėjau tik pakilęs laiptais ir atsisėdęs ant suolo, nupinto iš kar- 
klų, gal terasoje, o gal žiemos sode. Virš dykvietės temo ir Vin- 
centas uždegė didelę lempą su gaubtu. Buvau tikrai sukrėstas, tad 
jis neprašomas pripylė man stiklą konjako. 

— Problema ta, - prakalbo Vincentas, - kad nebegaliu visa tai 
rodyti, labai dažnai tenka derinti techniką, beveik neįmanoma 
transportuoti. Buvo atėjusi žmonių iš Plastinių menų delegacija, 
jie ketina nupirkti namelį, galbūt filmuoti čia videofilmus ir juos 
pardavinėti. 

Supratau, kad jis tik iš mandagumo kalba apie praktinę, arba 
finansinę, reikalo pusę, nes nori, kad mūsų pokalbis grįžtų į nor- 
malias vėžes, aišku, po tokios didelės emocinės įtampos mate- 
rialiniai klausimai negali būti labai svarbūs. Neatsakiau jam, iš 
lėto palingavau galvą, įsipyliau dar vieną stiklą konjako. Mane 
gąsdino jo sugebėjimas tvardytis. Vincentas tęsė: 

— Teigiama, jog menininkai skirstomi į dvi kategorijas: revo- 
liucionierius ir dekoratorius. Sakykime, kad aš pasirinkau de- 

koratorių stovyklą. Pagaliau nelabai turėjau iš ko rinktis, už ma- 
ne nusprendė kiti. Prisimenu savo pirmąją parodą Niujorke, Sa- 
či galerijoje, akciją „FEED THE PEOPLE. ORGANIZE 
THEM“*. Jie išvertė pavadinimą. Man tai padarė didelį įspūdį, 
po gana ilgos pertraukos buvau pirmas prancūzų menininkas, 
dalyvaujantis garsios Niujorko galerijos parodoje. Taip pat bu- 
vau to meto revoliucionierius ir tikėjau savo darbo revoliucine 
verte. Tą žiemą Niujorke buvo labai šalta, kiekvieną rytą gatvė- 
se aptikdavo negyvai sušalusių valkatų. Tikėjau, kad vos pamatę 
mano darbus Žmonės pasikeis: išėję į gatvę tuoj ims vykdyti tele- 
vizijoje paskelbtų nurodymų. Žinoma, nieko panašaus neįvyko: 
žmonės ateidavo, palinguodavo galvomis, pasakydavo vieną kitą 
protingą pastabą, paskui išeidavo. Manau, kad revoliucionieriai 
yra tie, kurie sugeba pasitikti pasaulio brutalumą ir atsakyti dar 
didesniu brutalumu. Man paprasčiausiai trūko drąsos. Buvau 
ambicingas, bet turbūt taip jau yra, kad dekoratoriai iš esmės 
turi daugiau ambicijų nei revoliucionieriai. Iki Diušano svarbiau- 
sias menininko tikslas buvo pasiūlyti pasaulio viziją. Ji turi būti 
paties sukurta ir tiksli. Vadinasi, jaudinanti, o tai jau didžiulės 
ambicijos. Po Diušano menininkui nebepakanka siūlyti pasaulio 
viziją 1 jis stengiasi kurti savo pasaulį, tad tikrai tampa Dievo 
varžovu. Esu Dievas savo rūsyje. Nusprendžiau sukurti mažą 
pasaulėlį, kuriame būtų tik laimė. Puikiai suprantu, kad mano 
darbas yra regresyvus, žinau, kad jį galima palyginti su tais su- 
augusiaisiais, kurie, užuot sprendę gyvenimo problemas, ima ko- 
lekcionuoti pašto ženklus, rinkti herbariumus arba atsiduoda 
bet kokiems patraukliems nesudėtingiems dalykėliams. Niekas 
man to neišdrįs pasakyti į akis, nes turiu gerų kritikų Art Press, 
beje, ir daugelyje kitų Europos žiniasklaidos leidinių. Bet mer- 


* Pamaitinkite žmones. Telkite juos - (angl.), vert. past. 

ginos iš Plastinių menų delegacijos akyse įskaičiau panieką. Ji 
buvo liesa, vilkėjo baltos odos drabužiais, tamsaus gymio, labai 
seksuali. Iš karto supratau, kad ji mane vertina kaip mažą luošą, 
labai sergantį vaiką. Ji neklydo, tikrai esu luošas, labai sergantis 
vaikas, negalintis gyventi. Negaliu sutikti su pasaulio brutalu- 
mu, paprasčiausiai negaliu. 


Grįžus į „Luteciją“, sunkiai sekėsi užmigti. Žinoma, Vincen- 
tas kai ką pamiršo paaiškinti. Būdamas revoliucionierius humo- 
ristas mato pasaulio brutalumą ir atsako dar didesniu brutalu- 
mu. Vis dėlto jo veiklos tikslas - ne keisti pasaulį, o padaryti jį 
priimtiną. Tam reikia smurto formas, nes smurtas neatskiria- 
mas nuo bet kokios revoliucinės veiklos, paversti juoku, taip pat 
neblogai užsikalti pinigėlio. Apskritai, kaip ir visi juokdariai iš 
prigimties, buvau savotiškas collabo*. Nenorėjau pasaulyje 
skausmingų ir nereikalingų revoliucijų, nes bet kokio skausmo 
šaknys yra biologinės ir nepriklauso nuo jokių įmanomų sociali- 
nių transformacijų. Tad propagavau aiškumą, neigiau veiksmą, 
grioviau viltį. Apskritai ne taip jau blogai. 


Per kelias minutes perkračiau visą savo karjerą, ypač kinema- 
tografijoje. Rasizmas, pedofilija, kanibalizmas, tėvų žudymas, 
kankinimai ir barbariškas elgesys: mažiau nei per dešimtmetį 
nugraibiau grietinėlę beveik nuo pusės patraukliausių temų. Vėl 
mąsčiau, kad vis dėlto įdomu, jog kinematografininkai pykčio ir 
juoko junginį vertino kaip didelį novatoriškumą. Vargu ar dirb- 
dami dažnai skaitė Bodlerą. 

Liko pornografija, nuo jos atšipo visų dantys. Iki šiol maniau, 
kad ji atsispyrė bet kokiems mėginimams ją sofistikuoti. Nepa- 


* Kolaborantas - (isp.), vert. past. 

dėjo nei virtuoziškas darbas su kamera, nei rafinuotas apšvieti- 
mas, - atrodo, tai tik dar labiau viską sugadino. Mėginimai pasi- 
telkti DV kameras ir slaptų vaizdo įrašų medžiagą irgi nedaug ką 
davė. Žmonės norėjo grynų vaizdų. Bjaurių, bet grynų. Bandymai 
kurti „aukštos kokybės pornografiją“ buvo ne tik nesėkmingi, bet 
ir baigėsi visišku finansiniu fiasko. Senas vadybininkų vadovų šū- 
kis „Žmonės nepirks prabangos dalykų ne todėl, kad jiems labiau 
patinka masinė produkcija“ šį kartą, atrodė, pasiteisino kaip nie- 
kada. Vienas pelningiausių profesijos sektorių liko nežinomų veng- 
rų, net latvių padienių darbininkų rankose. Tuo metu, kai kūriau 
„NUGRAUŽK MAN GAZOS RUOŽO ŽOLE“, vieną popie- 
tę, norėdamas gauti daugiau informacijos, praleidau pas paskuti- 
nį dar filmuojantį prancūzų režisierių - tokį Ferdinandą Kabarelį. 
Popietė buvo naudinga (vertinant iš humanizmo pozicijų). Nors 
Ferdinandas Kabarelis buvo kilęs tikrai iš pietvakarių, jis labai 
oda, riebaluoti nešvarūs plaukai, palaidinė su užrašu Fuck your 
cunts*, žiedai su kaukolėmis. Švystelėjo mintis, kad retai kada 
teko sutikti tokį kvailį. Išgyventi jam pavykdavo tik dėl nežmoniš- 
ko savo darbuotojų muštro. Jis tyčiodavosi maždaug keturiasde- 
šimt minučių per parą, nes tik tiek dirbo, bet pateikdavo Hot Vi- 
deo reklamines nuotraukas ir už tokį amatą buvo vertinamas kaip 
didelis intelektualas. Pats teigė, kad dirba greitai. Dialogai tokie: 
„Ar aš tave jaudinu, kekšyte?“ „Taip, tu mane jaudini, šunsnuki“, 
be to, vengdavo daug nurodymų scenoje. „Dabar dublis“, - aiš- 
kiai visiems pranešdavo, kad aktorė ruošiasi sekso scenos dub- 
liui. Mane ypatingai sukrėtė neįtikėtina panieka aktoriams, ypač 
vyriškosios lyties. Kabarelis be jokios ironijos, be jokių pašalinių 
minčių per megafoną švaistė savo darbuotojams tokius nurody- 


* Eik pyzdon - (angl.), vert. past. 

mus: „Jeijums, vyrukai, nepasistos, nieko nemokėsiu!“ Arba: „Jei- 
gu kam įvyks ejakuliacija, tegul įvaro kitas.“ Aktorė bent jau tu- 
rėjo netikrus kailinius ir tarp dviejų filmavimų galėjo savo nuogu- 
mą pridengti, o aktoriai, kad sušiltų, privalėjo atsitempti su savi- 
mi antklodes. Be to, žiūrovai vyrai juk eis Žiūrėti būtent aktorės, 
vieną dieną ji, ko gero, papuoš Hot Video viršelį. O aktoriai tebu- 
vo vaikščiojantys bybiai. Dar sužinojau (būta sunkumų, nes pran- 
cūzai, visiems žinoma, nemėgsta kalbėti apie tai, kiek uždirba), 
kad aktorė už filmavimosi dieną gaudavo penkis šimtus eurų, o jie 
turėjo tenkintis šimtu penkiasdešimt. Jie netgi nedirbo dėl pinigų. 
Gali pasirodyti neįtikima ar patetiška, bet jie dirbo tam, kad galė- 
tų dulkinti panas. Ypač įstrigo scena požeminiame garaže. Buvo 
šalta ir žiūrėdamas į du tipelius, Fredą ir Benžameną (vienas buvo 
ugniagesių leitenantas, antrasis dirbo administracinį darbą), me- 
lancholiškai besičiustijančius, kad galėtų būti tinkamos formos, 
kai bus filmuojamas dublis, pamaniau, kad vyrai tikrai šaunūs gal- 
vijai, kartais, kai kalbama apie putę. 

Tas nelabai patrauklus prisiminimas, nakčiai baigiantis (miego- 
ti beveik neteko), mane paskatino parašyti apmatus scenarijaus, 
kurį laikinai pavadinau taip: „PASIKEITIMAS SEKSUALINIAIS 
PARTNERIAIS KELYJE.“ Tikėjausi mikliai suderinti finansinę 
naudą, gaunamą iš pornografijos ir ekstremalios prievartos. Ryte, 
„Lutecijos“ bare rydamas amerikietiškus šokoladinius pyragai- 
čius su riešutais, apmąsčiau pirmuosius kadrus. 

Didžiulis juodas limuzinas (galbūt 1960 metų Packard) lėtai 
rieda kaimo keliu tarp pievų ir ryškiai geltonų zuikiakrūmių (ma- 
niau filmuoti Ispanijoje, greičiausiai Hurdo regione, kur labai 
gražu gegužės mėnesį). Automobilis važiuodamas skleidžia duslų 
ūžesį (maždaug kaip grįžtantis į bazę bombonešis). 

Pievos viduryje gamtos prieglobstyje mylisi pora (pievoje dau- 
gybė gėlių, žolė aukšta, žydi aguonos, rugiagėlės ir geltonos gė- 

lės, kurių pavadinimo niekaip negalėjau prisiminti, bet paraštėje 
pažymėjau: „Nepamiršti geltonų gėlių“). Merginos sijonas užsi- 
vertęs, marškinėliai virš krūtų, apskritai ji panaši į gražią kėk- 
šaitę. Ji atsagsto vyrui kelnes ir meiliai čiulpia jo organą. Kadro 
gilumoje lėtai sukiojasi traktorius, tad kyla mintis, jog tai — 
žemdirbių pora. Šiek tiek linksmybių atsipūsti, Pavasario Šventė 
ir t. t. Tačiau antrame plane veikia kamera ir netrukus supranta- 
me, kad balandėliai dūksta jos sskamame plote ir iš tikrųjų čia 
filmuojamas pornografinis filmas. Tikriausiai gana aukšto lygio, 
nes dirba visa filmavimo grupė. 

Limuzinas Packard sustoja, dabar jis dominuoja pievoje; iš jo 
išlipa du smogikai, vilkintys juodais tankios medžiagos kostiu- 
mais. Jie negailestingai automatais sušaudo jaunuolius ir filma- 
vimo grupę. Suabejojau, paskui išbraukiau žodį „automatais“. 
Geriau tiktų originalesnis ginklas, pavyzdžiui, mina, prikimšta 
aštrių metalinių spyglių. Jie sukapotų visa, kas gyva, taip pat ir 
abu meilužius. Nereikia šykštauti, galima parodyti nukirstą by- 
bį, tebestyrantį merginos gerklėje, ir t. t. Pagaliau gerai būtų, 
kad mano kūrinio „CINIKAS DIOGENAS“ vadybininkas pa- 
vadintų kadrus nelabai patraukliais. Paraštėje pažymėjau: „Su- 
galvoti ginklą, galintį nutraukti kiaušius.“ 

Pabaigoje pro galines dureles iš automobilio išlipa storas vy- 
ras, labai tamsiais plaukais, blizgančiu ir vėjaraupių išvagotu vei- 
du, taip pat vilkintis juodu tankios medžiagos kostiumų. Kartu 
rouzą*). Jo kūnas maskatuoja pilkame apsiauste. Jis apžvelgia 
skerdynių vietą (kruvini mėsos gabalai pievoje, geltonos gėlės, 
juodais kostiumais vilkintys vyrai), tyliai atsidūsta ir pasisukęs į 
savo draugą sako: A moral duty, John**. 


* XX amžiaus amerikiečių rašytojas, rašęs avangardine maniera, vert. past. 
** Už laisvą moralę, Džonai - (angl.), vert. past. 

Po to - kitos žudynės. Dažniausiai nukentėdavo jaunuolių po- 
ros, net paaugliai, paaiškėjo, kad tie nelabai pageidaujami vyru- 
kai priklausė katalikų vienybės asociacijai, galbūt besiglaudžian- 
čiai prie Opus Dei. Mano nuomone, tokios kovos už moralę kri- 
tika turėjo man padėti pelnyti kairiųjų kritikų simpatijas. Kiek 
vėliau turėjo paaiškėti, kad pačius žudikus filmavo dar viena fil- 
mavimo grupė ir iš tikrųjų buvo kuriami ne pornografiniai, o 
apie ekstremalią prievartą filmai. Pasakojimas pasakojime, fil- 
mas filme ir t. t. Projektas - nei pridėsi, nei atimsi. 

Apskritai, kaip tą patį vakarą pasakiau savo agentui, aš paju- 
dėjau, ėmiau dirbti, pagaliau įsibėgėjau. Jis pareiškė esąs lai- 
mingas ir prisipažino, kad buvo ėmęs nerimauti. Pasakiau jam 
tiesą, bet ne visą. Tik po dviejų dienų, kai vėl išskridau į Ispani- 
ją, supratau, kad niekada nebaigsiu to scenarijaus. Apie jo įgy- 
vendinimą nėra ko nė kalbėti. Paryžiuje tu - sociali būtybė ir 
susikuri iliuziją, kad turi projektų; žinojau, kad grįžęs į San Chosė 
visiškai apsileisiu. Veltui stengiausi vaidinti gražuolį, jau ėmiau 
suktis kaip sena beždžionė. Jaučiausi visiškai išsunktas, netekęs 
jėgų. Burbėjau ir niurnėjau kaip senis. Jau sulaukiau keturias- 
dešimt septynerių metų. Trisdešimt metų linksminu savo gentai- 
nius. Šiandien jaučiuosi bejėgis, išsekęs, inertiškas. Žvelgiant | 
pasaulį smalsumo kibirkštėlės mano akyse dar atsirasdavo, bet 
netrukus turės užgesti, o aš pavirsiu akmeniu ir beprasmiškai 
kankinsiuosi. Mano karjera buvo sėkminga, ypač finansiniu po- 
žiūriu. Jei parodai pasauliui užtektinai agresijos, tai pagaliau ga- 
li švaistyti jo nešvarius pinigus, bet niekada, niekada tie pinigai 
neteiks džiaugsmo. 


DANIELIUS24,11 


Tikriausiai Marija23, kaip ir jos amžiaus Marija22, buvo links- 
ma, žavinga naujos kartos Žemės gyventoja. Nors senatvė mums, 
paskutinio periodo žmonėms, nebėra tragedija, ji vis dėlto ne- 
apsaugo mūsų nuo kai kurių kančių. Tegul nedidelių, bet tokie 
patys nedideli ir mūsų džiaugsmai, be to, kiekvienas žmogus in- 
dividualus. Pavyzdžiui, Marija22, atrodo, kartais keistai artima 
žmonijai. Liudijimas - jos pranešimas, visiškai nepanašus į nau- 
jos kartos atstovės. Jį Marija22 man atsiuntė ne pati (pranešimą 
aptiko jos archyvus skaitanti Marija23): 


Sena nusivylusi moteris, 

Su nosimi lyg kablys, 
Apsivilkusi lietpaltį 

Eina per Švento Petro aikštę. 


37510,236,43725,82556. Žmogiškosios būtybės, nuplikusios, 
senos, rimtos, vilkinčios pilkai, kelių metrų atstumu viena nuo 
kitos važinėjasi neįgaliųjų vežimėliais. Jos juda didžiulėje erdvė- 
je, pilkoje ir tuščioje. Nei dangaus, nei horizonto, nieko, tik pil- 
kuma. 

Kiekvienas burba pats sau, įtraukęs galvą į pečius, jis nepa- 
stebi kitų, net nekreipia dėmesio į erdvę. Įsižiūrėjęs atidžiau ma- 
tai, kad paviršius, kuriuo jie juda, šiek tiek pasviręs. Nedideli 

paviršiaus aukščio skirtumai padaryti taip, kad susikurtų trasų 
tinklas vežimėliams, kad negalėtų iš trasų išsukti, tad susidūri- 
mai teoriškai neįmanomi. 

Man atrodo, kad Marija22 šiuo vaizdu norėjo išreikšti, ką jaus- 
tų senosios kartos atstovai, jei susidurtų su objektyvia mūsų dienų 
realybe. Nekalbu apie laukinius. Nors jie juda tarp mūsų buvei- 
nių, nors greitai išmoksta laikytis atokiau nuo jų, vis tiek nieka- 
da nesupras mūsų gyvenimo tikrųjų sąlygų ir technologijų. 

Tai supratau perskaitęs jos komentarą. Atrodo, kad Marija22 
į gyvenimo pabaigą net ėmė šiek tiek gailėtis laukinių. Tuo ji 
panaši į Paulių24, su kuriuo, beje, ilgai susirašinėjo. Bet Pau- 
lius24, aiškindamas laukinių gyvenimo (kuris buvo nuolatinė kan- 
čia) absurdiškumą, rėmėsi Šopenhauerio mintimis ir lyg palai- 
mos prašė jiems greitos mirties. Marija22 nuėjo toliau, ji netgi 
teigė, kad jų likimas galėjęs būti kitoks ir, susiklosčius tam tik- 
roms sąlygoms, jų mirtis galėjo būti lengvesnė. Tačiau daugybę 
kartų įrodyta, jog žmogaus gyvenimą lydintis skausmas neatsie- 
jamas nuo būties, nes skauda todėl, kad netobula nervų sistema. 
Lygiai taip žmogus nesugeba susikurti kitokių santykių bendruo- 
menėje, tik pagrįstus smurtu. Tai atsitiko todėl, kad žmogaus 
socialiniai instinktai reliatyviai buvo nepakankami, jei juos ly- 
ginsime su sudėtingomis visuomenėmis, kurias sukurti įgalino 
žmogaus intelektinės galios. Tai jau buvo akivaizdu vidutinio dy- 
džio gentyje. Apie milžiniškus konglomeratus, kurie privalėjo 
likti vieningi pirmuoju tikrojo nykimo etapu, neverta nė kalbėti. 

Protas leido dominuoti pasaulyje, dėl kalbos jis galėjo atsiras- 
ti tik socialinėje terpėje. Tas pats socialumas, dėl kurio atsirado 
protas, vėliau ėmė kliudyti tam protui vystytis, ypač tada, kai 
buvo įdiegtos dirbtinės žinių perdavimo technologijos. Aukščiau- 
SiOji sesuo teigia, kad socialinio gyvenimo išnykimas buvo tei- 
singas kelias. Ne mažiau svarbu, kad bet kokio fizinio kontakto 

trūkumas galėjo, o kartais ir dabar gali būti vertinamas kaip as- 
kezė. Tokį terminą, beje, savo pranešimuose vartoja Aukščiau- 
sioji sesuo, pirmiausia tų pranešimų tarpiniuose variantuose. Kai 
kurie mano pranešimai Marijai22 buvo gerokai daugiau nei in- 
formacija arba pasiūlymai. Nebandžiau jai aiškinti, ką žmonės 
vadino geismu, kartais trumpai užsimindavau apie jausmą. 

Netvirta, lygi, blogai drėkinama žmonių oda buvo nepapras- 
tai jautri glamonių stygiui. Geresnė odos kraujo indų cirkuliaci- 
ja, kiek sumažintas L tipo nervinių skaidulų jautrumas jau pir- 
mosioms naujųjų žmonių kartoms leido sumažinti skausmą dėl 
to, kad nebeliko fizinio kontakto. Bet net dabar aš negaliu išgy- 
venti nė dienos, nepakedenęs Foksui kailiuko, negaliu būti be jo 
mylinčio kūnelio šilumos. Nors mano jėgos senka, tas poreikis 
nemažėja, man atrodo, kad jis netgi auga. Foksas tai jaučia, jis 
rečiau prašo pažaisti su juo, glaudžiasi prie manęs, deda galvą 
man ant kelių. Taip mes miegame ištisas naktis, nes niekas ne- 
prilygs miegui kartu su mylimu padaru. Paskui išaušta diena, ji 
įsiskverbia į mano būstą. Pridedu maisto į Fokso lėkštelę, sau 
išsiverdu kavos. Jau Žinau, kad nebaigsiu savo komentaro. Tik- 
rai nesigailėsiu išeidamas iš gyvenimo, nes jis man nedavė jokio 
tikro džiaugsmo. Mąstydami apie mirtį, mes pasiekiame tokį laips- 
nį, kokį bandė pasiekti hinajaną išpažįstantys budistai (taip tei- 
gia Ceilono vienuolių raštai). Besibaigiantis mūsų gyvenimas „pa- 
našus į užpučiamą žvakę“. Remdamiesi Aukščiausiosios sesers 
žodžiais, galime teigti, jog kartos keičia viena kitą kaip „varto- 
mos knygos lapai“. 


Marija23 vieną po kito siunčia man pranešimus, bet aš neat- 
sakinėju. Tai jau Danieliaus25 reikalas. Jei jis to panorės. Galū- 
nėse imu jausti šaltuką, ženklas, kad prasideda paskutinės mano 
gyvenimo valandos. Foksas tai supranta, tyliai inkščia, laižo man 

kojų pirštus. Daug kartų mačiau, kaip dvėsė Foksas, kurį pa- 
keisdavo panašus į jį šuo. Mačiau, kaip užsimerkia akys, jau- 
čiau, kad širdis liaujasi plakusi, bet visiškai ramus lieka gražus 
gyvūnėlio rudų akių žvilgsnis. Negaliu būti toks tobulas, joks 
naujasis žmogus negalės to pakartoti. Galiu tik pasistengti - lė- 
čiau kvėpuoti, stengtis negalvoti. 

Saulė pakilo dar aukščiau, pasiekė zenitą. Bet šaltis kūne vis 
stiprėja. Trumpai šmėkšteli blausūs prisiminimai, paskui išnyks- 
ta. Žinau, kad mano patarimai, kaip palengvinti gyvenimą, ne- 
buvo nereikšmingi, žinau, kad įsikūnysiu Ateities žmonėse. 

Nyksta ir mintys. Liko kelios minutės. Jaučiu tik nedidelį liū- 
desį. 


ANTRA DALIS 


Danieliaus25 komentaras 


DANIELIUS1,12 


Kad buvai laimingas pirmojoje gyvenimo pusėje, supranti tik 
tada, kai tą laimę prarandi. Paskui ateina kitas laikotarpis, kai, 
būdamas laimingas, jau Žinai, kad galų gale tos laimės neteksi. 
Susitikęs Gražuolę, supratau, kad sulaukiau minėto antrojo lai- 
kotarpio. Taip pat supratau, kad dar neatėjo trečiasis — tikroji 
senatvė, nes tada nuojauta, jog laimę prarasi, neleidžia mėgautis 
esama laime. 

Neperdėdamas ir nevartodamas metaforų, paprasčiausiai pa- 
sakysiu, kad Gražuolė sugrąžino mane į gyvenimą. Su ja paty- 
riau didelės laimės akimirkų. Sakinys paprastas, galbūt pirmą 
kartą pasitaikė proga jį ištarti. Patyriau didelės laimės akimirkų. 
Kai būdavau joje ar šalia, vėl joje, vėl šalia, arba truputį prieš tai, 
arba truputį po to - buvau laimingas. Toje stadijoje dar egzistavo 
laikas. Kartais ilgam stodavo ramybė, paskui vėl prasidėdavo „pas- 
kui“. Vėliau, praėjus kelioms savaitėms po mūsų susitikimo, tie 
laimės momentai susijungė į vieną, ir, kai ji būdavo greta, žiūrė- 
davo į mane, visas mano gyvenimas tapdavo laime. 

Gražuolė iš tikrųjų buvo vardu Estera. Niekada nepavadinau 
jos Gražuole, niekada jai girdint. 


Tai buvo keista istorija. Mano Gražuolė buvo jaudinanti, la- 
bai jaudinanti. Keisčiausia, be abejo, yra tai, kad aš tuo visai 
nesistebėjau. Be abejo, bendraudamas su žmonėmis (vos nepa- 

rašiau „oficialiuose santykiuose su žmonėmis“ ), turėjau polin- 
kį, be abejo, turėjau polinkį pervertinti savo neviltį. Manyje tvy- 
rojo nuojauta, visada tvyrojo, kad vieną dieną sutiksiu meilę. 
Kalbu apie abipusę meilę, nes ji vienintelė turi vertę, vienintelė 
gali mus tikrai išmokyti kitaip suvokti pasaulį, suvokti, kad indivi- 
dualybė skyla, kad pasaulis, pasaulio dėsniai keičiasi, o jo tąsa — 
normalus dalykas. Tikrai nebuvau naivuolis. Žinojau, kad dau- 
guma Žmonių gimsta, pasensta ir numiršta nepažinę meilės. Ne- 
trukus po to, kai kilo epidemija, pavadinta „kvaila karve“, buvo 
sukurtos naujos taisyklės, kaip paaiškinti, kokių gyvulių mėsą 
valgome. Prekybos centrų mėsos skyriuose, greitojo maisto res- 
toranuose pasirodė mažos, dažniausiai tokio turinio etiketės: „Gi- 
mė ir užaugintas Prancūzijoje. Paskerstas Prancūzijoje.“ Tikrai 
paprastas gyvenimas. 


Prisiminus, kokiomis aplinkybėmis susipažinome, mūsų nuo- 
tykio pradžia nepaprastai banali. Kai susitikome, turėjau ketu- 
riasdešimt septynerius metus, jai buvo dvidešimt dveji. Aš buvau 
turtingas, ji —- graži. Be to, aktorė, o filmų režisieriai miega su 
savo aktorėmis, tai visi žino. Kai kurie filmai, atrodo, tik dėl to ir 
pastatyti. Ar mane, taip sakant, buvo galima vadinti režisieriumi ? 
Kaip režisierius, teturėjau tik „DVI MUSĖS VELIAU“ ir keti- 
nau atsisakyti filmuoti „KEISKIMĖS SEKSUALINIAIS PART: 
NERIAIS KELYJE“. Iš tikrųjų atsisakiau jau tada, kai grįžau iš 
Paryžiaus. Taksi sustojus prie mano buveinės San Chosė supra- 
tau, kad neklystu, manydamas, jog nebeturiu jėgų ir mesiu savo 
projektą. Ir nebesiimsiu jokio kito. Tačiau reikalai jau pajudėjo ir 
manęs laukė dešimtys faksogramų. Europos prodiuseriai pagei- 
davo smulkesnės informacijos. Mano kūrybiniai ketinimai buvo 
išdėstyti vienu sakiniu: „Sujungti pornografijos ir ekstremalios prie- 
vartos komercinius privalumus.“ Tai ne kūrybiniai ketinimai, ge- 

riausiu atveju tai po smūgiavimo nukritęs golfo kamuoliukas, bet 
neblogai, kaip pasakė mano agentas. Šiandien taip elgiasi daug 
jaunų režisierių. Pats to nenorėdamas buvau modernus profe- 
sionalas. Taip pat atkeliavo trys DVD, kuriuos atsiuntė žymiau- 
si Ispanijos meno vadybininkai. Pradėjau ieškoti tinkamų part- 
nerių, nurodydamas, kad filmo turinys „eventualiai seksualus“. 

Štai taip prasidėjo didžiosios mano gyvenimo meilės istorija. Pra- 
sidėjo įprastai ir net, galima sakyti, vulgariai. Įdėjau į mikrobangų 
krosnelę Arroz Tres Delicias pusfabrikatį, o į DVD grotuvą - pir- 
mą pakliuvusią plokštelę. Kol patiekalas šilo, pakako laiko išbraukti 
tris pirmąsias merginas. Po dviejų minučių nuaidėjo skambutis, 
ištraukiau iš krosnelės patiekalą, įsidėjau Sjuzi Veng kvapiųjų ankš- 
tinių pipirų košės. Tuo metu svetainės gilumoje didžiuliame televi- 
zoriaus ekrane pasirodė Esteros reklaminis įrašas. 

Padidinau sukimosi greitį ir peržiūrėjau dvi pirmąsias scenas: 
kažkokios televizinės komedijos ištraukas ir dar menkesnės vertės 
laidą su policija. Tačiau kažkas patraukė mano dėmesį. Laikiau 
pirštą ant valdymo pulto ir, kai pasirodė kita scena, skubiai per- 
ėjau į normalų greitį. 


Ji stovėjo nuoga kambaryje, kurį būtų gana sunku aprašyti. 
Be abejo, tai buvo menininko dirbtuvė. Pirmajame kadre ją ap- 
tėškė geltonų dažų srove. To, kuris paleido srovę, nesimatė. Paskui 
ji gulėjo švytinčioje geltonų dažų baloje. Matėsi tik menininko 
rankos, jis iš kibiro pylė ant jos mėlynus dažus, paskui jais ište- 
pė pilvą ir krūtis. Ji išdykėliškai patikliai žiūrėjo į menininką, o 
pastarasis, paėmęs už rankos, padėjo jai judėti. Estera atsigulė 
ant pilvo, ir jis vėl užpylė dažų ant juosmens, ištepė jais nugarą 
ir sėdmenis. Jos sėdmenys judėjo nuo menininko rankų judesių. 
Veidas, kiekvienas judesys - jaudinantis nekaltumas, žavingas 
jausmingumas. 

Buvau susipažinęs su Ivo Kleino darbais, paskaičiau apie juos 
po to, kai susitikau su Vincentu. Žinoj au, kad meno požiūriu čia 
nėra nieko nei originalaus, nei įdomaus. Bet kas gi galvos apie 
meną, jei gali rasti laimę? Peržiūrėjau ištrauką dešimt kartų iš 
eilės. Man pasistojo, tikrai, bet manau, kad taip pat daug ką 
supratau jau po pirmųjų minučių. Supratau, kad pamilsiu Este- 
rą, kad pamilsiu ją audringai, į nieką nekreipdamas dėmesio ir 
negalvodamas apie kelią atgal. Supratau, kad tai bus labai stip- 
ru, kad galiu neišlaikyti, kad greičiausiai neišlaikysiu, kai Estera 
nustos mane mylėjusi. Juk tam tikros ribos vis dėlto egzistuoja. 
Mes visi klystame galvodami, kad esame atsparūs. Visi baigia 
tuo, kad miršta dėl meilės, arba tiksliau dėl to, kad meilė baigia- 
si, nes tai neginčytinai mirtinas pavojus. Taip, jau po pirmųjų 
minučių daug kas buvo nuspręsta ir procesas iš tikrųjų prasidė- 
jo. Dar galėjau jį nutraukti, galėjau nesusitikti su Estera, sunai- 
kinti DVD, iškeliauti labai toli, bet jau kitą dieną pasikviečiau 
jos vadybininką. Jis, aišku, susižavėjo, taip, tai įmanoma, ma- 
nau, kad dabar ji laisva, konjunktūrą išmanote geriau už mane, 
ji sudėtinga, ar mes niekada nedirbome kartu? Sakykite, jei klystu. 
Jai bus malonu. „DVI MUSĖS VĖLIAU“ tikrai nuskambėjo 
visur, ne tik Prancūzijoje. Angliškai kalbėjo visiškai taisyklin- 
gai. Ispanija iš tikrųjų modernėjo nepaprastai greitai. 


Mūsų pirmasis pasimatymas įvyko viename Kaljė Obispo de 
Leon bare. Baras gana didelis, gana tipiškas, su tamsiomis plokš- 
tėmis ir ispaniškų užkandžių rinkinėliais aperityvui, buvau jai 
dėkingas, kad nepasirinko Planet Holiwood. Pavėlavau dešimt 
minučių, ir vos ji pažvelgė į mane, supratau, kad negalėsiu būti 
nešališkas teisėjas, mūsų būseną galima buvo apibūdinti žodžiais: 
aišku, kad. Atsisėdau priešais ją ant suoliuko. Jaučiau beveik tą 
patį, ką prieš keletą metų, kai man padarė anesteziją: atrodė, 

kad iš lėto nesipriešindamas kažkur dingstu, nuojauta kuždėjo, 
kad mirtis galų gale bus visai paprastas dalykas. Ji vilkėjo ap- 
temnptais džinsais žemu liemeniu ir labai madinga aptempta raus- 
va palaidine, nedengiančia pečių. Kai ji atsistojo ir nuėjo ko nors 
užsakyti, pamačiau jos siaurikes, irgi rausvas. Jos kyšojo iš džinsų 
ir man ėmė stotis. Kai ji grįžo nuo baro, vos įstengiau atplėšti 
akis nuo jos bambos. Ji suprato, nusišypsojo, atsisėdo greta ma- 
nęs ant suolo. Šviesiaplaukė, labai baltos odos, ji tikrai nepanė- 
šėjo į tipišką ispanę. Sakyčiau, greičiau į rusę. Gražios akys bu- 
vo rudos, dėmesingos. Nelabai gerai prisimenu savo pirmuosius 
žodžius, bet manau, kad beveik iš karto pasakiau jai, kad ketinu 
atsisakyti planų kurti filmą. Ji atrodė labiau nustebusi nei nusi- 
vylusi. Paklausė manęs kodėl. 

Iš tikrųjų aš nežinojau. Atrodo, leidausi į gana ilgus aiškinimus 
ir pradėjau nuo kalbos apie jos amžių. Jos vadybininkas man bu- 
vo sakęs, kad jai dvidešimt dveji. Paaiškinau, kad mano gyveni- 
mas liūdnas, aš vienišas, nepaprastai daug dirbau, dažnai užeina 
depresijos periodai. Žodžiai liejosi, kalbėjau angliškai, retkarčiais 
ji paprašydavo pakartoti. Baigdamas pasakiau, kad ketinu atsisa- 
kyti ne tik šio filmo, bet beveik visko. Nejaučiau nė menkiausių 
ambicijų, nebenorėjau nertis iš kailio, kad ko nors pasiekčiau ar 
panašiai, man atrodė, kad dabar esu tikrai pavargęs. 

Ji pažvelgė į mane sutrikusi, lyg būčiau pasakęs ne tuos žo- 
džius. Bet tai buvo tiesa. Gal ne fizinis nuovargis, nes mano at- 
vėju tai tikriausiai buvo nervai, bet koks skirtumas? 

— Nieko nebesitikiu, - užbaigiau. 

— Maybe it's better* ... — atsakė ji, paskui padėjo ranką ant 
mano organo. Galva įsikniaubė man į petį ir švelniai pirštais su- 
spaudė bybį. 


* Galbūt taip geriau - (angl.), vert. past. 

Viešbučio kambaryje apie save ji papasakojo daugiau. Žino- 
ma, galėjai pamanyti, kad ji aktorė. Vaidino televizijos komedi- 
jose, laidose su policija, taigi galima sakyti, ją prievartavo ir du- 
sino daugiau ar mažiau psichopatų; būta ir kelių reklamų. Net 
suvaidino pagrindinį vaidmenį ispanų ilgametražiam, bet filmas 
dar neišėjo į ekranus. Be to, tai buvo prastas filmas. Kaip pati 
sakė, ispanų kinas netrukus bus pasmerktas žlugti. 

Pasakiau, kad galėjo išvykti į užsienį. Prancūzijoje, pavyzdžiui, 
dar kuriami filmai. Taip, bet ji nežino, ar yra gera aktorė, net ar 
nori būti aktore. Ispanijoje jai retkarčiais pavykdavo rasti dar- 
bo. Dėl netipiškos išvaizdos. Ji suprato, kad tai jos laimė, kaip ir 
neblogas charakteris. Širdies gilumoje aktorės darbą ji vertino 
kaip darbelį, už kurį moka geriau nei pardavinėjant picas ar da- 
lijant prospektus per vakarėlius diskotekose. Bet tokį sunkiau 
susirasti. Be to, ji mokėsi skambinti pianinu ir studijavo filosofi- 
ją. O ypač norėjo gyventi. 

Beveik tokie patys mokslai, kaip XIX amžiaus apsišvietusios 
merginos, pagalvojau, mechaniškai atseginėdamas jos džinsus. 
Man niekada nesisekė su džinsais dėl jų didelių metalinių sagų. 
Jai teko padėti. Užtat puikiai jaučiausi joje. Manau, kad pamir- 
šau, kaip buvo gera. O gal tai niekada nebuvo taip puiku, gal aš 
niekada nebuvau patyręs tokio malonumo. Kai tau keturiasde- 
šimt septyneri, gyvenimas darosi keistas. 

Estera gyveno su seserimi. Jos keturiasdešimt dvejų metų se- 
suo atstojo jai motiną. Tikroji motina buvo pusiau išprotėjusi. 
Tėvo nepažinojo, nežinojo netgi pavardės, niekada nebuvo ma- 
čiusi jo nuotraukos, nieko. 

Jos oda buvo labai švelni. 


DANIELIUS25,1 


Tuo metu, kai užsivėrė apsauginės užtvaros vartai, debesų pro- 
peršoje pasirodė saulė, ir visą būstą užliejo akinanti šviesa. Iš- 
orės sienos nudažytos dažais, kuriuose buvo šiek tiek sumažin- 
to radioaktyvumo radžio. Puiki apsauga nuo magnetinių audrų, 
bet pastato sienos labiau atspindėjo šviesą. Pirmosiomis dieno- 
mis patartina dėvėti apsauginius akinius. 

Foksas atbėgo prie manęs iš lėto vizgindamas uodegą. Žmo- 
nių draugai šunys retai kada išgyvena mirus naujajam Žmogui, 
su kuriuo jie nugyveno gyvenimą. Jie, aišku, atpažįsta įpėdinio 
genetinį identiškumą, nes jo kūno kvapas toks pats, bet daž- 
niausiai to nepakanka, jie nustoja žaidę, nebeėda ir greitai nu- 
dvesia. Per kelias savaites. Tad žinojau, kad mano tikrasis gyve- 
nimas prasidės gedulu. Taip pat žinojau, kad gyvensiu regione, 
tankiai apgyvendintame laukinių, todėl reikės griežtai laikytis 
saugumo taisyklių. Tarp kita ko, buvau supažindintas su pagrin- 
diniais klasikinio gyvenimo reikalavimais. 

Užtai nežinojau (ir aptikau tik patekęs į savo pirmtako kabi- 
netą), kad Danielius24 paliko ranka rašytus užrašus, bet neįtrau- 
kė jų į savo komentarą, saugomą elektroninėje atmintyje. Tai 
neįprasta. Kai kur užrašuose jaučiamas iliuzijų neturinčio Žmo- 
gaus kartėlis. Pavyzdžiui, šiame tekste, iškeverzotame ant lapo, 
išplėšto iš užrašų knygelės: 

Vabzdžiai daužosi į sieną, 

Išsekę nuo varginančio skraidymo, 
Kuris nieko nereiškia, 

Tik kartoja, kad viskas blogai. 


Kituose tekstuose juntamas nuovargis, keistai žmogiškai su- 
vokiama tuštuma: 


Jau keli mėnesiai nieko nerašiau 
Ir nėra net menkiausio dalykėlio, 
Kuris būtų vertas aprašyti. 


Abiem atvejais rašė atviru tekstu. Nors nebuvau tiesiogiai pa- 
rengtas tokiam atvejui, nelabai nustebau. Žinojau, kad Danie- 
liaus giminė jau nuojjos pradininko buvo linkusi kiek abejoti ir į 
autodepresiją. Bet perskaičius paskutines eilutes, kurias jis pali- 
ko ant naktinio staliuko, mane vis dėlto ištiko šokas. Sprendžiant 
iš popieriaus, tekstas turėjo būti rašytas visai neseniai: 


Skaitant Bibliją baseine, 

Neaukštos klasės viešbutyje, 

Danieliau, tavo pranašystės mane sekina, 
Dangus nusidažęs dramos spalvomis. 


Humoristinis lengvabūdiškumas, taigi auto - ir - onija, beje, 
ir tiesioginės užuominos apie žmonių gyvenimą čia buvo taip 
aiškiai juntamos, kad nesunkiai galėjai atspėti, jog tie užrašai 
priklausė tolimam protėviui Danieliui1, o ne vienam iš jo pali- 
kuonių - naujajam žmogui. Piršosi išvada: pradėjęs gilintis į Da- 
nieliaus1 juokingą ir kartu tragišką biografiją, mano pirmtakas 
po truputį perėmė kai kuriuos jo asmenybės bruožus. Būtent 

tokį tikslą turėjo Įkūrėjai. Bet, priešingai nei moko Aukščiau- 
sioji sesuo, mano pirmtakas buvo nepakankamai kritiškas. Už- 
fiksavau pavojų ir buvau pasiruošęs nepasiduoti, nes Žinojau, 
kad kitos išeities nėra. Jei norime pasirengti Ateities Žmonių 
pasirodymui, iš anksto turime išnagrinėti žmonijos silpnybes, 
neurozės, abejones, turime įsivaizduoti, kad tai mūsų bėdos, tik 
tada galėsime žengti toliau. Nuolatinis genetinio kodo gerini- 
mas, pirmtako gyvenimo aprašymo nagrinėjimas, to aprašymo 
komentaras - štai trys stulpai, remiantys mūsų tikėjimą. Jie ne- 
pakito nuo Įkūrėjų laikų. Prieš pradėdamas gaminti lengvą už- 
kandį, sudėjau rankas trumpai maldai Aukščiausiajai seseriai ir 
vėl pasijutau esąs šviesus, susitvardęs, veiklus. 

Prieš užmigdamas peržiūrėjau Marijos22 komentarą. Žino- 
jau, kad netrukus užmegsiu ryšį su Marija23. Foksas išsitiesė 
greta manęs, tyliai atsiduso. Jis žinojo, kad išleis kvapą greta 
manęs. Tai buvo jau senas šuo. Dabar jis užmigo beveik iš karto. 


DANIELIUS!,13 


Tai kitas pasaulis, nuo įprasto pasaulio jį skyrė keletas centi- 
metrų drabužių audeklo - būtinos socialinės apsaugos, nes 9076 
vyrų, teoriškai galinčių susitikti Esterą, tuoj pat būtų kilęs noras 
ją pamylėti. Kai džinsai buvo numauti, šiek tiek pažaidžiau su 
jos rausvomis siaurikėmis ir nustačiau, kad jos intymi vietelė 
greitai sudrėko. Buvo penkta valanda po pietų. Taip, tai buvo 
kitas pasaulis, gyvenau jame iki kitos dienos vienuoliktos valan- 
dos ryto. Tai paskutinė galimybė papusryčiauti, o aš iš tikrųjų 
panorau ką nors suvalgyti. Turbūt miegojau, trumpais laiko tar- 
pais. Tos kelios valandos pateisino mano gyvenimą. Neperdedu 
ir nenoriu perdėti, tuo metu mums viskas buvo labai aišku. Sek- 
sualumas, arba, tiksliau sakant, geismas, aišku, buvo tema, ku- 
rią daug kartų gvildendavau savo skečuose, tvirtindamas, kad 
šiame pasaulyje daug dalykų susiję su seksualumu, arba, tiks- 
liau, su geismu. Supratau tai, kaip ir visi kiti, nors turbūt geriau 
nei kiti. Buvau senstantis komikas, tad, taip susiklosčius aplin- 
kybėms, kartais galėjau sau leisti pasiduoti skepticizmui. Seksu- 
alumas turbūt, kaip ir daugelis dalykų (jei ne viskas šiame pa- 
saulyje), buvo pervertinamas, nors tai turbūt tik banali klasta, 
turinti skatinti varžybas tarp vyrų ir pagreitinti įvykius. Gal sek- 
sas neteikė didesnio malonumo negu priešpiečiai pas Tajevaną 
arba Bentley Continental GT. Niekas to nepaaiškins. 

"Ta naktis turėjo man įrodyti, kad klydau, ir paskatinti blaiviau 

žiūrėti į pasaulį. Kitą dieną grįžau į San Chosė ir patraukiau į 
Plaja de Monsul. Žiūrėdamas į jūrą ir į ją besileidžiančią saulę, 
parašiau poemą. Pats faktas jau savaime įdomus, anksčiau ne tik 
niekada nerašiau poemų, bet beveik niekada jų ir neskaityda- 
vau, išskyrus Bodlero eiles. Beje, mano nuomone, poezija miru- 
si. Gana reguliariai pirkdavau literatūros žurnalą, išeinantį kar- 
tą per tris mėnesius. Jis buvo ezoteriškas, rimtai nenagrinėjo 
literatūros, kuri kartais man pasirodydavo esanti artima. Juk 
rašiau skečus ir, net jei neturėjau kito tikslo, tik parodijuoti, o 
mano kalba buvo artima šnekamajai, žinojau, kad nėra lengva 
rikiuoti žodžius, sudaryti sakinius, nes dažnai turinys tapdavo 
nerišlus arba nuobodus. Prieš dvejus metus tame žurnale per- 
skaičiau ilgą straipsnį apie poezijos mirtį. Autoriaus nuomone, 
jos mirtis neišvengiama, nes poezija yra nekontekstuali kalba, 
atsiradusi anksčiau, nei ėmėme skirti objektus - nuosavybes, ir 
todėl dabar visiškai pasitraukė iš mūsų gyvenimo. Ji egzistavo 
primityviame „šiapus“, bet mums niekada nepavyks įsiskverbti į 
tą „šiapus“, nes jis atsirado anksčiau už objektą ir kalbą. Poezija 
nesugeba perduoti kitokios informacijos, tik paprastus kūno jaus- 
mus ir emocijas, ji susijusi su žmogaus proto polinkiu į tai, kas 
magiška. Ji visiškai paseno po to, kai atsirado objektyvių vaiz- 
davimo būdų. Tuo metu patikėjau, bet šį rytą dar buvau nesi- 
prausęs ir prisisunkęs Esteros kvapo ir kūno (mes niekada ne- 
naudojome prezervatyvų, paprasčiausiai apie tai nekalbėjome, 
manau, kad ji apie juos net nepagalvodavo, aš irgi ne. Tai gana 
keista, nes mūsų pirmieji žaidimai prasidėjo tada, kai jau buvo 
žinomas AIDS, o AIDS tais laikais neišvengiamai reiškė mirtį, 
ir tai negalėjo manęs nejaudinti). Pagaliau AIDS, be abejo, pri- 
klausė kontekstualiam pasauliui, ar bent taip galėjai pamanyti. 
Kad ir kaip ten būtų, parašiau tą rytą savo pirmąją poemą, nes 
dar kvepėjau Esteros kvapu. Štai ta poema: 

Sielos gilumoj visada žinojau, 
Kad surasiu meilę, 

Ir tai atsitiks 

Netrukus prieš mano mirtį. 


Visada tikėjau 

Ir dabar tikiu dar, 

Kad tavęs nematęs, 

Jau žinojau, kad tu man skirta. 


Tu, o ne kas kitas būsi 
Mano gyvenimas, 

Aš džiaugsiuosi 

Tavo nuostabiu kūnu, 


Kuris toks švelnus, kai jį dlamonėji, 
Toks lengvas ir subtilus, 

Jis ne dievybė, 

Jis - švelnumo žvėris. 


Po tos nakties virš Madrido vėl ėmė šviesti saulė. Išsikviečiau 
taksi ir keletą minučių laukiau viešbučio hole kartu su Estera, ji 
tuo metu atsakinėjo į daugybę žinučių, susikaupusių jos mobi- 
liajame telefone. Ji dar naktį keletą kartų skambino, atrodo, kad 
jos socialinis gyvenimas buvo labai intensyvus. Dauguma jos po- 
kalbių baigdavosi vienodai - „un besito“, kartais „un beso“*. 
Aš prastokai kalbėjau ispaniškai, tad nelabai nutuokiau niuan- 
sus, jei tokių buvo, bet kai taksi sustojo prie viešbučio durų, 
supratau, kad ji nelabai nori su manimi bučiuotis. Tai sukėlė 


* Bučinukas, bučinys - (isp.), vert. past. 

mano smalsumą, nes jai patiko mylėtis visokiais būdais, ji žavin- 
gai atkišdavo savo šikną (jos sėdmenys dar nenudribę, labiau 
panėšėjo į vaikino), ji čiulpė nedvejodama ir netgi entuziastin- 
gai. Bet kiekvieną kartą, kai mano lūpos priartėdavo prie jos 
lūpų, ji šiek tiek varžydamasi nusigręždavo. 

Įmečiau savo kelioninį krepšį į bagažinę, ji man atkišo skruos- 
tą, greitai pakštelėjau porą kartų, paskui sėdau į automobilį. Nu- 
važiavęs keletą metrų aveniu, atsigręžiau, norėdamas pamoti ran- 
ka, bet ji jau kalbėjosi telefonu ir nepamatė mano ženklo. 


Almerijos oro uoste supratau, kad per artimiausias savaites ji 
bus mano gyvenimas. Jau daugelį metų savo mobilųjį telefoną be- 
veik nuolat laikydavau išjungtą. Paisiau galiojančios taisyklės — 
buvau Europos žvaigždė, tad norintys su manimi susisiekti priva- 
lėjo palikti žinutę ir laukti, kol paskambinsiu. Kartais būdavo sun- 
ku, bet nepažeidinėjau tos taisyklės daugelį metų, ir man tai išėjo 
į naudą. Prodiuseriai palikdavo žinutes, garsūs aktoriai palikdavo 
žinutes, laikraščių redaktoriai palikdavo žinutes. Buvau pirami- 
dės viršūnėje ir tikrai tikėjausi ten likti. Bent jau keletą metų, kol 
pats oficialiai paskelbsiu, kad nueinu nuo scenos. Šį kartą pirmas 
darbas man išlipus iš lėktuvo - įjungti mobilųjį telefoną. Nuste- 
bau ir netgi išsigandau nusivylimo, kuris mane apėmė, kai pama- 
čiau, kad iš Esteros nėra jokios Žinutės. 

Kai esi tikrai įsimylėjęs, vienintelis būdas išgyventi yra to ne- 
parodyti mylimai moteriai, kad ir kas būtų, turi apsimesti esąs 
šiek tiek abejingas. Paprasta, bet labai liūdna tiesa! Didelis kal- 
tinimas vyrui!.. Visada maniau, kad šis teiginys — tikra tiesa, ir 
niekada neketinau elgtis kitaip. Meilė tave padaro silpną, o sil- 
pnesnis poroje yra engiamas, kankinamas ir galų gale nužudo- 
mas partnerio, kuris savo ruožtu engia, kankina ir nužudo ne- 
galvodamas nieko bloga. Net nejaučia malonumo, būna visiškai 

abejingas. Vyrai dažniausiai tai vadina meile. Pirmąsias dvi die- 
nas kartais imdavau smarkiai abejoti. Dėl telefono. Žirgliojau 
po kambarius prisidegdamas cigaretę nuo cigaretės, kartais nu- 
eidavau iki jūros. Grįždamas suvokdavau, kad nemačiau jūros, 
kad nežinau, gyvas aš ar ne. Eidamas pasivaikščioti prisiversda- 
vau neimti telefono ir jį palikdavau ant naktinio staliuko. Be to, 
nejungdavau jo dvi valandas, kad įjungęs galėčiau įsitikinti, jog 
žinutės ji man nepaliko. Trečiosios dienos rytą nusprendžiau lai- 
kyti telefoną įjungtą visą laiką ir pabandyti negalvoti apie tai, 
kad laukiu skambučio. Vidurnaktį, nurijęs penktą mepronizino 
tabletę, supratau, kad tai nepadės, ir pabandžiau susitaikyti su 
mintimi, kad Estera stipresnė, o aš nebegaliu pats tvarkyti savo 
gyvenimo. 


Penktos dienos vakare paskambinau jai. Išgirdusi mano balsą ji 
visai nenustebo. Atrodo, kad jai laikas prabėgo labai greitai. Ji iš 
karto sutiko aplankyti mane San Chosė. Ji pažinojo Almerijos 
provinciją, nes čia keletą kartų atostogavo dar tuomet, kai buvo 
mergaitė. Pastaraisiais metais važiuodavo į Ibisą arba Formente- 
rą. Ji gali atvažiuoti savaitgalį, ne kitą, bet po dviejų savaičių. Gi- 
liai kvėpavau, nes nenorėjau parodyti esąs nusivylęs. „Un besi- 
to...“ — ištarė 1r padėjo ragelį. Taigi teks pasisemti kantrybės. 


DANIELIUS25,2 


Praėjus dviem savaitėms po mano atvykimo, vos tik nusileido 
saulė, padvėsė Foksas. Gulėjau lovoje, jis prišliaužė prie manęs, 
pabandė šiaip taip užlipti ant lovos. Nervingai vizgino uodegą. 
Nuo to momento, kai pasirodžiau, jis nė karto nepalietė savo 
dubenėlio, tad labai sulyso. Padėjau jam užsikarti ant manęs. 
Keletą sekundžių žiūrėjo į mane. Žvilgsnis - bejėgiškumo ir iš- 
sekimo mišinys. Paskui dar labiau nusilpo ir padėjo galvą man 
ant krūtinės. Kvėpavimas ėmė lėtėti, akys užsimerkė. Po dviejų 
minučių išleido paskutinį atodūsį. Užkasiau jį kieme, vakarinia- 
me pakraštyje greta pirmtakų. Kiemas buvo saugomas užtvaro. 
Naktį atvyko greitasis transportas iš Centrinio miesto ir atvežė 
tokį pat šunį. Darbuotojai žinojo užtvaro kodą ir sistemą, tad 
nesivarginau ir jų nepasitikau. Prie manęs vizgindamas uodegą 
pribėgo mažas, baltai rusvas mišrūnas. Pamojau jam. Jis užšoko 
ant lovos ir įsitaisė greta. 


Nesunku pasakyti, kas yra meilė, bet tarp gyvų būtybių ji ne- 
dažna. Šunų dėka galime gerbti meilę ir džiaugtis, kad galime ją 
pajusti. Kas, jei ne mylinti mašina, yra šuo? Jam parodoma žmo- 
giška būtybė, o jo misija — mylėti tą būtybę. Kad ir nemielas 
žmogus, niekšas, sugedęs arba kvailas, šuo vis tiek jį myli. Se- 
niesiems žmonėms ta jo savybė buvo tokia netikėta ir jaudinan- 
ti, kad dauguma jų, kaip tvirtina visi šaltiniai, atsilygindavo jiems 

tuo pačiu - meile. Taigi šuo buvo mylinti ir prie savęs traukianti 
mašina, bet taip elgėsi tik šunys. Mylėjo tik vieną žmogų. 


Žmonių gyvenimo aprašymuose ir tarp literatų meilės tema — 
dažniausiai aptinkama. Kalbama apie homoseksualią ir apie he- 
teroseksualią meilę, nors iki šiol neaišku, koks esminis skirtu- 
mas. Jokia kita tema nebuvo taip mėgstama, tokia kontroversiš- 
ka, ypač baigiamuoju Žmonijos egzistavimo periodu, kada leng- 
vos maniakinės depresijos proveržiai, jei kalbėsime apie tikėji- 
mą meile, buvo nuolatiniai ir svaigino žmones. Apskritai jokia 
kita tema taip nejaudino žmonių, net pinigai, net laimėta kova ir 
šlovė dramatizmu neprilygo meilės temai. Atrodo, paskutinio 
periodo žmonėms meilė buvo visa ko viršūnė ir nepasiekiamu- 
mas, apgailestavimas ir malonė, optinis židinys, kuriame galėjo 
susikoncentruoti bet kokia kančia ir bet koks džiaugsmas. Da- 
nieliaus1 gyvenimo aprašymas, kontrastingas, skausmingas, daž- 
nai nepaprastai sentimentalus ir atvirai ciniškas, labai priešta- 
ringas, yra šiuo požiūriu būdingas pavyzdys. 


DANIELIUSI,14 


Važiuodamas pasiimti Esteros į Almerijos oro uostą vos neiš- 
sinuomojau kito automobilio. Bijojau, kad Mercedes 600 SL ku- 
pė padarys jai blogą įspūdį. Taip pat baseinas, sūkurinė vonia, 
apskritai mano gyvenimo būdą rodanti prabanga. Klydau, Este- 
ra buvo realistė. Ji žinojo, kad man sekasi, tad logiškai mąstė, 
jog galiu gyventi prabangiai. Ji pažinojo visokių žmonių. Vieni 
jų buvo labai turtingi, kiti gyveno labai varganai, bet Estera ne- 
matė nieko smerktina. Ji susitaikė su nelygybe taip pat kaip ir 
visi kiti. Paprastų paprasčiausiai susitaikė. Mano kartos žmonės 
dar gerai prisiminė diskusijas apie tai, kokia turėtų būti ekono- 
minė santvarka. Tų diskusijų išvada visada būdavo viena - ge- 
riausia yra rinkos ekonomika. Būtent tas nenuginčijamas teigi- 
nys privertė tautas, kurioms buvo bandyta primesti kitokį eko- 
nominį mechanizmą, skubiai ir veržliai, kai tik atsirado galimy- 
bė, to primesto mechanizmo atsisakyti. Esteros kartai nebeteko 
girdėti diskusijų, nes niekas nebediskutavo. Kapitalizmas jai bu- 
vo natūrali erdvė, kurioje ji sėkmingai prisitaikė, ir visi jos dar- 
bai liudijo, kad ji čia puikiai orientuojasi. Protestai prieš planus 
atleisti iš darbo darbininkus jai būtų atrodę tokie pat absurdiš- 
ki, kaip ir pasisakymai prieš klimato atšalimą arba prieš skėrių 
antplūdį į Šiaurės Afriką. Bet kokia mintis apie kolektyvinį pro- 
testą jai buvo svetima. Jai atrodė savaime suprantama, jog savo 
finansais ir kitais pagrindiniais gyvenimo klausimais kiekvienas 

privalo rūpintis pats, be kieno nors pagalbos, ir vairuoti savo 
laivą, nesitikėdamas, kad kas nors padės. Be abejo, tam, kad 
užsigrūdintų, ji siekė kiek įmanoma didesnės finansinės nepri- 
klausomybės. Nors jos sesuo tikriausiai buvo turtinga, nuo pen- 
kiolikos metų ji stengėsi pati užsidirbti kišenpinigių ir pati pirk- 
tis plokšteles ir drapanas, nors dėl to teko imtis tokių nuobo- 
džių darbų, kaip dalyti prospektus arba išnešioti picas. Vis dėlto 
ji nežengė taip toli, kad pasiūlytų pati susimokėti restorane ar 
ką nors panašaus. Bet jau iš pat pradžių supratau, kad jai nepa- 
tiktų pernelyg prašmatni dovana, nes tai - šioks toks pasikėsini- 
mas į jos nepriklausomybę. 


Ji atvyko vilkėdama plisuotu turkio spalvos sijonu ir Bety Bup 
palaidine. Oro uosto stovėjimo aikštelėje pabandžiau ją apka- 
binti, bet ji varžėsi ir mikliai išsisuko. Kol dėjo lagaminą į baga- 
Žinę, vėjo gūsis užvertė sijoną, ir man pasirodė, kad ji be kelnai- 
čių. Paklausiau jos, ar tai tiesa, jau sėdėdamas prie vairo. Ji juok- 
damasi linktelėjo galva, pasikėlė sijoną iki juosmens ir šiek tiek 
praskėtė šlaunis. Jos putės plaukai atrodė kaip šviesus gražiai 
pakirptas trikampis. Kai pradėjau važiuoti, ji nuleido sijoną. Da- 
bar Žinojau, kad ji be kelnaičių, tikslas pasiektas, to buvo gana. 
Kai atvykome į mano būstą ir aš kėliau iš bagažinės lagaminą, ji 
pirma manęs palypėjo keletą pakopų durų link. Kai pamačiau jos 
mažų sėdmenų apačią, taip apsvaigau, kad vos nenuleidau į kel- 
nes. Pasivijau ją, apkabinau ir prisispaudžiau. Open the door...* — 
pasakė, nerūpestingai trindama savo užpakaliuką į mano bybį. 
Paklusau, bet vos tik atsidūrėme koridoriuje, vėl prilipau prie 
jos. Ji atsiklaupė ant netoli patiesto kilimo ir atsirėmė rankomis 
į grindis. Atsisegiau kelnių prakarpą ir įsiskverbiau į ją. Nelai- 


* Atidaryk duris - (angl.), vert. past. 

mė, kelionė automobiliu mane taip sujaudino, kad beveik iš kar- 
to pasitenkinau. Atrodo, ji truputį nusivylė, bet ne per daug. 
Estera panoro persirengti ir išsimaudyti. 

Jei garsusis Stendalio posakis, kad grožis yra laimės garantas, 
iš esmės klaidingas (nors jį labai vertino Nyčė), tai jis visiškai 
pasiteisina, kai kalbame apie erotiškumą. Estera buvo žavinga, 
bet Izabelė taip pat, jaunystėje ji greičiausiai buvo dar gražesnė. 
Bet Estera buvo erotiškesnė, ji buvo neįtikėtinai, subtiliai ero- 
tiška. Dar kartą tai supratau, kai ji grįžo iš vonios kambario. 
Vos spėjusi užsivilkti platų megztuką, jį nusmaukė ant pečių, 
kad pasimatytų liemenėlės petnešos, paskui taip pasitaisė siau- 
rikes, kad jos kyšotų iš džinsų. Visi judesiai buvo automatiški, 
apie juos negalvojo. Negalėjai atsispirti jos natūralumui ir nuo- 
širdumui. 

Kitą rytą pabudęs krūptelėjau iš džiaugsmo nuo minties, kad 
kartu eisime į paplūdimį. Plaja de Monsul, kaip ir visuose lauki- 
niuose paplūdimiuose, į kuriuos sunku patekti ir kurie Kabo de 
Gata draustinyje buvo beveik tušti, nudizmas tyliai leidžiamas. 
Žinoma, nuogumas nėra erotiškas, galų gale tai visi sako, bet aš 
visada maniau, kad nuogumas vis dėlto erotiškas. Kai kūnas tik- 
rai gražus. Sakykime, kad tai nėra pats erotiškiausias dalykas. 
Apie tai kitados teko ilgai diskutuoti su žurnalistais po to, kai 
mano skečuose atsirado nudistai neonaciai. Vis dėlto buvau įsi- 
tikinęs, kad ji ką nors sugalvos. Laukti teko tik kelias minutes, 
paskui ji atėjo mūvėdama baltais šortukais. Ji neužsisegė dviejų 
viršutinių sagų, tad matėsi, kur pradeda želti jos gaktos plaukai. 
Ant krūtų į mazgą surišo aukso spalvos šalį ir pasistengė pakelti 
aukštyn, taip, kad matytųsi krūtų apačia. Jūra buvo labai rami. 
Atėjusi ji išsirengė nuoga, atsigulė, plačiai praskėtė šlaunis ir 
atstatė saulei savo intymią vietą. Užpyliau jai ant pilvo aliejaus 
ir pradėjau glamonėti. Tokiam darbui visada turėjau pakanka- 

mai įgūdžių. Galų gale žinau, kaip sumaniai masažuoti šlaunų 
vidines puses, tarpvietę, tai vienas iš mano mažų talentų. Dar- 
bavausi išsijuosęs ir nudžiugau pamatęs, kad Estera panoro, kad 
ją pamylėčiau. Bet tada išgirdau: „Laba diena!“ Jaunas ir džiu- 
gus balsas sklido už kelių metrų nuo mano nugaros. Atsisukau. 
Mūsų link artėjo Fadia. Taip pat nuoga, per petį persimetusi bal- 
tos drobės paplūdimio krepšio diržą. Krepšys buvo papuoštas 
daugiaspalve žvaigžde užlenktais spinduliais: eloimitų dėkingu- 
mo ženklas. Jos kūnas buvo tikrai nuostabus. Atsistojau, su- 
pažindinau moteris, ir mes pradėjome gyvai šnekučiuotis angliš- 
kai. Balta Esteros subinė buvo labai patraukli, bet apvalūs ir 
gražiai išriesti Fadios sėdmenys irgi buvo gundantys. Kad ir kaip 
ten būtų, manasis kietėjo vis labiau ir labiau, bet jos vaidino, 
kad nepastebi. Pornografiniuose filmuose visada būna bent vie- 
na sekso scena su dviem moterimis. Buvau įsitikinęs, kad Estera 
nebūtų prieš, o vidinis jausmas man sakė, kad neprieštarautų ir 
Fadia. Lenkdamasi užsirišti atsileidusių sandalų raištelių Estera 
lyg netyčia palietė mano bybį, bet galvą guldau - ji tai padarė 
tyčia. Žengiau žingsnį jos link, ir mano organas atsidūrė ties jos 
veidu. Patriko pasirodymas mane šiek tiek nuramino. Jis buvo 
gražiai sudėtas, bet šiek tiek apkūnus. Pastebėjau, kad ėmė aug- 
ti jo pilvas, tikriausiai dėl dažnų dalykinių priešpiečių. Jis buvo 
šaunus vidutinio ūgio žinduolis. Širdies gilumoje nebuvau nusi- 
teikęs prieš seksą keturiese, bet tą akimirką mano nedrąsūs sck- 
sualiniai ketinimai atvėso. 

Kalbėjomės toliau, visi keturi nuogi, keli metrai nuo jūros. 
Nei Patrikas, nei Fadia neatrodė nustebę, kad atsirado Estera, 
bet nebėra Izabelės. Eloimitų poros retai būna stabilios, jie gali 
gyventi kartu dvejus trejus metus, bet pranašas nuolat visus ra- 
gina saugoti savarankiškumą ir nepriklausomybę, ypač finansi- 
nę. Nė vienas neturėtų ilgam atsisakyti asmeninės laisvės, ne- 

svarbu, susituokęs ar sudaręs PACS'o* sutartį. Meilė negali bū- 
ti įkalinta, žmogus turi būti bet kada pasiruošęs įsimylėti. To- 
kius principus skelbė pranašas. Net jei Fadia naudojosi gausio- 
mis Patriko pajamomis ir jų teikiamais gyvenimo malonumais, ji 
greičiausiai neturėjo su juo bendro turto, o jų sąskaitos banke, 
be abejo, buvo atskiros. Paklausiau Patriko, kaip laikosi jo tėvai, 
ir jis man pranešė liūdną naujieną - jo motina mirė. Tai įvyko 
labai netikėtai, infekcinis užkratas Lježo ligoninėje, kur jai bu- 
vo padaryta gana nesudėtinga klubo operacija. Mirė po kelių 
valandų. Jis pats tuo metu dirbo Korėjoje ir negalėjo aplankyti 
motinos ligos patale. Kol spėjo grįžti, ji jau buvo užšaldyta. Savo 
kūną ji liepė atiduoti prozektoriumui. Jo tėvas Roberas labai 
skausmingai išgyveno tokį smūgį. Tad nusprendė išvykti iš Ispa- 
nijos ir įsikurti senelių globos namuose Belgijoje. Sūnui užrašė 
nekilnojamąjį turtą. 


Vakare kartu pavakarieniavome San Chosė žuvų patiekalų res- 
torane. Belgas Robertas iš lėto kinkavo galvą, kalbėjo mažai. 
Nuo raminamųjų jis buvo beveik visiškai apkvaišęs. Patrikas man 
priminė, kad žiemos kursai įvyks po kelių mėnesių Lansarotėje 
ir kad labai tikisi, jog aš dalyvausiu. Aną savaitę apie tai vėl už- 
siminė pranašas, nes padariau jam labai gerą įspūdį. Šie kursai 
bus tikrai puikūs, atvyks narių iš viso pasaulio. Aišku, laukiama 
ir Esteros. Toji nieko nebuvo girdėjusi apie sektą, tad susidomė- 
jusi išklausė doktrinos teiginių. Patrikas, be abejo, įkaitęs nuo 
vyno (Tėsoro de Bullas iš Mursijos regiono, tas vynas gerai trenkia 
į galvą), ypač domėjosi sekso problemomis. Meilė, apie kokią 
kalbėjo pranašas ir kokią rekomendavo, turėjo būti tikra, o ne 


* Pacte civil de solidaritė akronimas (Prancūzijoje nuo 1999 m. egzistuojanti sutartis 
tarp dviejų skirtingos arba tos pačios lyties asmenų dėl jų bendro gyvenimo) - vert. past. 

dalinė. Jei tikrai myli moterį, tai ar neturėtum džiaugtis, kai ma- 
lonumą jai suteikia kiti vyrai? O ji neturėtų nieko bloga manyti, 
jei jums malonumą suteiktų kitos moterys. Tokie postringavi- 
mai man nebuvo naujiena, kitados teko tuo klausimu daug dis- 
kutuoti su žurnalistais, o mano skečuose atsirado tokių veikėjų, 
kaip anoreksiškos kekšytės. Belgas Robertas pritardamas bevil- 
tiškai linkčiojo galvą. Jis greičiausiai gyvenime neturėjo kitos 
moters, tik savo žmoną, jau mirusią, ir pats, be abejo, netrukus 
mirs Brabano senelių globos namuose, pūdamas savo šlapime, 
ir jausis laimingas, jei jo neūdys slaugytojos. Fadia, atrodo, irgi 
neprieštaravo, ji mirkė krevetes į majonezą ir gurmaniškai laižė 
lūpas. Tikrai nežinojau, ką galėjo pamanyti Estera. Galbūt jai 
tos teorinės šnekos turėjo atrodyti gana senamadiškos. Tiesą 
sakant, aš irgi galvojau panašiai, bet dėl kitų priežasčių - bjau- 
rėjausi teorinėmis diskusijomis. Man vis sunkiau sekėsi jose 
dalyvauti, bent jau apsimesti, kad man įdomu. Aišku, būčiau 
galėjęs prieštarauti. Pavyzdžiui, galėjau teigti, kad dalinė meilė 
įmanoma tik tada, jei pats gyveni ydingai. Tada neturi ko bai- 
mintis, net vienatvės ir mirties. Tada (tarp kita ko) net ir amži- 
nybė praranda prasmę, nes tu jos nenusipelnei. Prieš keletą 
metų tikrai būčiau išdėstęs argumentus, bet dabar jaučiausi ne- 
turįs tam jėgų. Kad ir kaip ten būtų, tai nelabai svarbu, Patri- 
kas sėdėjo įkaušęs ir mielai klausėsi, žuvis atšalo. Vakaras, kaip 
įprasta sakyti, praėjo puikiai. Pažadėjau atvažiuoti į Lansaro- 
tę, Patrikas plačiu mostu stengėsi įtikinti mane, kad ten turė- 
siu išskirtines VIP'o sąlygas. Estera nežinojo, ar galės daly- 
vauti, gali būti, kad tuo metu teks laikyti egzaminus. Atsisvei- 
kindamas ilgai spaudžiau Robertui ranką. Jis kažką sumurmė- 
jo, bet aš nieko nesupratau. Robertas truputį drebėjo, nors 
buvo šilta. Man pagailo to seno materialisto skausmo iškreiptu 
veidu, staigiai pražilusiais plaukais. Jam liko gyventi ne daugiau 

kaip keli mėnesiai, galbūt savaitės. Kas jį apverks? Nedaug kas. 
Gal Haris, kuris nebeturės su kuo maloniai, prasmingai, ypatin- 
gai nesiginčydamas pasikalbėti. Supratau, kad Haris turbūt daug 
lengviau nei Robertas išgyventų Žmonos mirtį. Jis galėjo įsivaiz- 
duoti Hildegardą, grojančią arfa tarp Viešpaties angelų, arba, jei 
kalbėtume sąmojingai, susigūžusią kokiame nors topologiniame 
omegos užkampyje. Ar kažką panašaus. Belgo Roberto padėtis 
buvo beviltiška. 


What are you thinking?“ - paklausė Estera, kai mes peržengė- 
me slenkstį. Sad things**, - mįslingai atsakiau. Ji papurtė galvą, 
rimtai žvilgtelėjo į mane, suprato, kad aš tikrai liūdnas. Don f 
worry***,- atsakė ir atsiklaupė, kad galėtų man čiulpti. Jos tech- 
nika buvo nepriekaištinga. Aišku, išmoko žiūrėdama pornogra- 
finius filmus, supratau iš karto, nes kartojo judesį, ne kartą ma- 
tytą filmuose - atmetami plaukai, kad vaikinas ir be kameros 
galėtų matyti, kaip mergina darbuojasi. Oralinis seksas visada 
buvo pagrindinis pornografinių filmų akcentas, vienintelis, ga- 
lintis išmokyti merginas, taip pat vienintelis, kuriame atsispindi 
kažkas panašaus į tikrą lytinio akto sukeltą emociją, nes tik taip 
aiškiai matyti moters veidas, kuriame gali įskaityti džiugų išdi- 
dumą, vaikišką susižavėjimą dėl to, kad ji teikia malonumą. Es- 
tera iš tikrųjų vėliau papasakojo man, kad nesutiko taip glamo- 
nėti partnerio per pirmąjį lytinį aktą ir pasiryžo tik pasižiūrėjusi 
ne vieną filmą. Dabar ji tai darė nuostabiai, mėgavosi savo meist- 
riškumu. Ir visada vėliau nesivaržydamas jos prašydavau pačiulp- 
ti, net jei man atrodydavo, kad ji pernelyg pavargusi arba negali 


* Ką tu manai? - (angl.), vert. past. 
** Apgailėtinas dalykas - (angl.), vert. past. 
*** Nesijaudink - (angl.), vert. past. 

dulkintis. Prieš pat ejakuliaciją truputį atsilošdavo, kad sperma 
pataikytų jai į veidą arba burną, bet paskui vėl imdavosi darbo ir 
kruopščiai nulaižydavo, iki paskutinio lašo. Kaip ir daugelis la- 
bai gražių merginų, ji šiek tiek bjaurėjosi maistu ir buvo išranki, 
tad iš pradžių rijo abejodama, bet patirtis ją išmokė: reikia ryž- 
tis, nes vyro spermos ragavimas vyrams ne tik svarbus ir būti- 
nas, bet ir nepakeičiamas asmeninis meilės įrodymas, tad dabar 
darė tai džiaugsmingai, ir jaučiausi nepaprastai laimingas galė- 
damas išsilieti jos mažytėje burnoje. 


DANIELIUS25,3 


Keletą savaičių pasvarstęs užmezgiau ryšį su Marija23; papras- 
čiausiai nurodžiau jai savo adresą. Ji man atsiuntė tokį pranešimą: 


Aš aiškiai mačiau Dievą 
Jo nebuvime, 

Jo brangioje nebūtyje 

Ir pasirinkau savo dalią. 


12924, 4311, 4358, 212526. Nurodytas adresas buvo toks pat, 
kaip pilkas, švelnus, šilkinis paviršius, lengvai judantis nuo savo 
svorio lyg aksominė vėjo judinama užuolaida, skambant tolimiems 
varinių pučiamųjų instrumentų garsams. Tekstas ir ramino, ir bu- 
vo šiek tiek euforiškas. Ne iš karto supratau, ką ji nori pasakyti. 
Kol prisiruošiau atsakyti, ji atsiuntė antrą pranešimą: 


Po to, kai pasitrauks Tuštuma, 
Pagaliau plauksime skystoje Mergelėje. 


51922624, 4854267. Sunaikintame gamtovaizdyje, kur styro 
aukštų pilkų pastatų su atvirais langais karkasai, milžiniškas bul- 
dozeris stumdė purvą. Atsargiai stambiu planu filmavau didžiu- 
lę geltoną apvalių formų mašiną, judančią kaip radijo bangomis 
valdomas žaisliukas. Atrodė, kad kabinoje nėra vairuotojo. 

Juodame purve buldozerio peilis savo judėjimo kryptimi drabs- 
tė žmonių kaulus. Filmavau toliau ir aiškiau įžiūrėjau blauzdi- 
kaulius, kaukoles. 


„Štai ką matau pro savo langą...“ - netikėtai parašė man Ma- 
rija23, perėjusi į nekoduotą tekstą. Šiek tiek nustebau. Taigi ji 
priklausė tam nedideliam naujųjų Žmonių, įsikūrusių senosiose 
miestų aglomeracijose, ratui. Priežastis aiški. Iš karto supratau, 
kad Marija22 niekada nebendravo su mano pirmtaku, bent jau 
jos komentare apie tai nebuvo jokios užuominos. „Taip, aš ma- 
čiau Niujorko griuvėsius“, - atsakė Marija23. „Buvau ten, ką 
žmonės vadino Manhetenu...“ - pridūrė kiek vėliau. 

Aišku, tai nebuvo labai svarbu, nes neįsivaizduojama, kad nau- 
jieji Žmonės imtų rizikuoti gyvybe už savo būsto ribų. Atsakiau, 
kad esu patenkintas, jog gyvenu gamtos prieglobstyje. Ji atsakė, 
kad Niujorkas visai nebloga vieta. Po Didžiojo Išsausėjimo nuo- 
lat pūtė vėjas, dangus niekad nebuvo giedras. Ji gyveno aukštai 
ir daug laiko praleisdavo žiūrėdama, kaip plaukia debesys. Kai 
kurios iš toli matomų chemijos gamyklų, greičiausiai Naujajame 
Džersyje, dar veikė. Saulei leidžiantis nuo teršalų dangus nusi- 
dažydavo keistomis rožinėmis ir žaliomis spalvomis. Buvo ir van- 
denynas, labai toli Rytuose. Tai tikrai nebuvo optinė apgaulė, 
labai giedru oru kartais galima įžiūrėti neryškų spindesį. 


Paklausiau, ar ji turi laiko pabaigti komentuoti Marijos1 gy- 
venimo aprašymą. „Na, žinoma, - atsakė, - tuoj pat. Jis labai 
trumpas, mažiau kaip trys puslapiai. Atrodo, ji turėjo talentą 
sintetinti...“ 

Tai irgi buvo neįprasta, bet įmanoma. Pavyzdžiui, Rebekal 
išgarsėjo daugiau nei dešimties tūkstančių puslapių gyvenimo 
aprašymu, beje, aprašė tik trijų valandų laikotarpį. Tad ir šioje 
srityje nebuvo jokių ribų. 


DANIELIUS!,15 


Vyro seksualiniame gyvenime būna dvi fazės: pirmoji - ejaku- 
liacija įvyksta per anksti, antroji - jam nebesistoja. Per pirmą- 
sias mano santykių su Estera savaites supratau, kad esu pirmo- 
joje fazėje, nors maniau, kad esu pasiekęs antrąją. Kartais, kai 
vaikščiodavau su ja parke ar žingsniuodavau paplūdimiu, mane 
apimdavo nepaprastas entuziazmas, įsivaizduodavau esąs jos am- 
žiaus vaikinas. Tada paspartindavau žingsnį, giliai kvėpuodavau, 
išsitiesdavau, kalbėdavau garsiai. Būdavo ir priešingai, pasižiū- 
rėjęs į mūsų atspindžius veidrodyje, pasibjaurėdavau ir, sulaikęs 
kvapą, susigūždavau tarp antklodžių. Iš karto pasijusdavau la- 
bai senas, visai išglebęs. Apskritai mano kūnas vis dėlto buvo 
neblogai išsilaikęs. Neturėjau nė sluoksnelio riebalų, matėsi netgi 
keli raumenys, bet nukaro sėdmenys, o ypač kiaušiai. Jie leidosi 
vis žemiau ir žemiau. Procesas nesustabdomas. Niekada nebu- 
vau girdėjęs apie kokį nors gydymą. Tačiau ji laižė tuos kiaušius, 
glamonėjo juos ir visiškai nesivaržė. Jos pačios kūnas buvo toks 
gaivus, toks glotnus. 

Sausio viduryje turėjau kelioms dienoms nuvažiuoti į Paryžių. 
Didelio šalčio banga užplūdo Prancūziją. Kiekvieną rytą ant ša- 
ligatvių rasdavo sušalusių benamių. Tikrai žinojau, kad jie nesu- 
tinka eiti į jiems paskirtus nakvynės namus ir visai nepageidauja 
būti tarp savo bendrų. Tai - laukinis pasaulis, jo gyventojai Žiau- 
rūs ir kvaili. Tas ypatingas atstumiantis kvailumas dar labiau ska- 

tino žiaurumą. Tame pasaulyje nebuvo nei solidarumo, nei gai- 
lesčio - vaidai, smurtas, kankinimai ten buvo kasdieniai reiški- 
niai. Tas pasaulis buvo beveik toks pat žiaurus, kaip ir gyveni- 
mas kalėjime. Tik nebuvo sargybos, bet pavojus grėsė nuolat. 
Aplankiau Vincentą, jo namelis buvo prikūrentas. Pasitiko ma- 
ne įsispyręs į šlepetes, vilkėdamas chalatą. Jis mirkčiojo ir pri- 
reikė kelių minučių, kad galėtų normaliai kalbėti. Buvo dar la- 
biau sulysęs. Man pasirodė, kad esu pirmas svečias per kelis 
mėnesius. Papasakojo, kad daug dirbo savo rūsyje, ir paklausė, 
ar nenorėčiau apžiūrėti. Nesiryžau ir, išgėręs kavos, atsisveiki- 
nau. Jis nepajėgė ištrūkti iš savo stebuklingo fantazijų pasaulio, 
ir aš pagalvojau, kad ten daugiau nieko nebejsileis. 

Gyvenau viešbutyje netoli Kliši aikštės, todėl pasinaudojau 
proga ir apsilankiau keliose sekso reikmenų parduotuvėse. No- 
rėjau nupirkti seksualių apatinių Esterai. Ji man sakė, kad labai 
mėgsta lateksą, kad jai patinka gobtuvai, antrankiai, grandinės. 
Pardavėjas man pasirodė esąs nepaprastai kompetentingas. Pa- 
pasakojau jam, kad per anksti įvyksta ejakuliacija. Jis pasiūlė 
neseniai prekyboje pasirodžiusį vokišką kremą iš kelių ingre- 
dientų — benzokaino sulfato, kalio hidrochlorido ir kamparo. 
Patepus varpą prieš lytinį aktą ir gerai įtrynus, jautrumas suma- 
Žėja, daug vėliau ima reikštis malonumo požymiai ir įvyksta eja- 
kuliacija. Išbandžiau jį grįžęs į Ispaniją, ir efektas buvo puikus. 
Galėjau mylėtis valandų valandas, kliudė tik tai, kad uždusda- 
vau. Pirmą kartą gyvenime panorau mesti rūkyti. Dažniausiai 
pabusdavau anksčiau nei ji ir iš karto imdavau ją laižyti. Jos 
putė labai greitai sudrėkdavo, ir ji išskėsdavo kojas, kad galė- 
čiau ją pamylėti. Mylėdavomės lovoje, ant kilimų, baseine, pa- 
plūdimyje. Gal žmonės taip gyvena daugybę metų, bet aš niekad 
nebuvau patyręs tokios laimės ir mąsčiau, kaip galėjau gyventi 
anksčiau. Jos mimika, gestai buvo natūralūs (smaguriškai su- 

drėkindavo lūpas, suimdavo delnais krūtis ir pasiūlydavo). To- 
dėl mergina šiek tiek panėšėjo į kekšę, bet toks elgesys nepa- 
prastai įaudrina vyrą. Būti joje, vadinasi, gerti iš begalinio 
džiaugsmo šaltinio. Jaučiau kiekvieną jos putės judesį, kai ji sil- 
pniau ar stipriau suspausdavo mano įnagį. Ištisas minutes rėk- 
davau ir tuo pat metu verkdavau. Visiškai nebesusivokdavau, 
kur esu. Kartais, kai ji atsitraukdavo, išgirsdavau, kad labai gar- 
siai groja muzika, o aš nieko iki tol negirdėjau. Iš namų išeida- 
vome retai, kartais nueidavome išgerti kokteilio į San Chosė ba- 
rą, bet ir ten ji prisėsdavo labai arti prie manęs, priglausdavo 
galvą prie peties, o jos pirštai per ploną audinį spausdavo mano 
bybį. Dažnai tuoj pat bėgdavome mylėtis į tualetą. Nebedėvėjau 
apatinių, ji niekada neužsimaudavo kelnaičių. Ji tikrai nelabai 
varžėsi. Kartais, kai mes bare būdavome vieni, ji atsiklaupdavo 
ant kiliminės dangos tarp mano kojų ir čiulpdavo, tuo pat metu 
mažais gurkšneliais baigdavo gurkšnoti kokteilį. Vienos dienos 
pavakare tokius mus užklupo padavėjas. Ji atstūmė mano bybį 
nuo savo burnos, bet nepaleido iš rankų, pakėlė galvą ir plačiai 
nusišypsojo. Bet ir toliau dviem pirštais man smaukė. Padavėjas 
irgi nusišypsojo ir paėmė pinigus. Viskas vyko taip, lyg būtų bu- 
vę numatyta iš anksto, jau seniai parengta aukščiausios valios, o 
mano laimė irgi to vyksmo dalis. 

Jaučiausi esąs rojuje ir norėjau taip gyventi iki savo dienų pa- 
baigos, bet savaitei baigiantis ji turėjo išvykti, nes vėl reikėjo 
mokytis skambinti pianinu. Jos išvykimo rytą, kol dar nebuvo 
pabudusi, kruopščiai įtryniau varpą vokišku tepalu, paskui atsi- 
klaupiau ties jos veidu, nubraukiau ilgus šviesius plaukus ir įsprau- 
džiau organą jai tarp lūpų. Ji ėmė žįsti net neatsimerkusi. Vė- 
liau, kai mes pusryčiavome, pasakė, kad ryte mano organo sko- 
nis, sumišęs su kremu, jai priminė kokainą. Žinojau, kad pauos- 
tę daugelis žmonių būtinai nulaižydavo likusias kokaino dulke- 

les. Ji man paaiškino, kad kai kada merginos linksmindavosi už- 
berdamos kokaino ant vaikinų organų, bet dabar tokie žaidimai 
jai ne prie širdies. Taip darydavo, būdama šešiolikos, septynioli- 
kos metų. 

Skaudoka buvo tai girdėti. Visų vyrų svajonė - susipažinti su 
mažomis nekaltomis kekšytėmis, pasiruošusiomis ištvirkauti vi- 
sokiais būdais. O tokios yra beveik visos paauglės. Vėliau mote- 
rys po truputį surimtėja ir vyrams belieka amžinai gailėtis tų 
laikų, kai jos jaunystėje ištvirkavo. Kai nebedarai to, ką darei 
kadaise, nes jau viską žinai, greitai imi save naikinti, taip pat 
naikinti ir kitus. Prarandi bet kokį norą gyventi ir nebematai at- 
eities. Panyri į slogų nuobodulį, kuris virsta baisiu kartėliu, lydi- 
mu neapykantos ir pagiežos tiems, kurie dar gyvena. Laimė, Es- 
tera tikrai neatėjo į protą, bet negalėjau susilaikyti ir paklausiau 
apie jos seksualinį gyvenimą. Kaip ir tikėjausi, ji man atsakė ne- 
išsisukinėdama ir labai paprastai viską paaiškino. Pirmą kartą 
mylėjosi dvylikos metų. Po diskotekos. Anglijoje, kur buvo nu- 
vykusi tobulinti kalbos. Nieko rimta, tiesiog atsitiktinumas. Pas- 
kui beveik dvejus metus nieko. Vėliau ji pradėjo lankytis pasi- 
linksminimo vietose Madride, o ten, žinoma, būta neblogų daly- 
kėlių ir ji išmoko sekso žaidimų. Keletą kartų keistasi partne- 
riais, šiek tiek papuošalų intymiose vietose. Su merginomis ne- 
labai. Jos sesuo tikra biseksualė, bet jai labiau patinka vaikinai. 
Per aštuonioliktąjį gimtadienį pirmą kartą panoro vienu metu 
permiegoti su dviem vaikinais. Prisiminimai nuostabūs. Vaikinai 
buvo puikios formos ir nuotykiai trise kiek užsitęsė. Vaikinai po 
truputį specializavosi. Ji smaukė ir čiulpė abiem, bet vienas daž- 
niau ją mylėdavo iš priekio, kitas - iš užpakalio, ir, atrodo, ant- 
rasis patiko labiau. Jis tikrai sugebėdavo ją iškrušti labai stip- 
riai, ypač po to, kai ji nupirko uostomų afrodiziakų. Įsivaizda- 
vau, kaip jauna trapi mergina įeina į kokią nors Madrido sekso 

reikmenų parduotuvę ir prašo uostomų afrodiziakų. Egzistuo- 
jančiose griežtos religinės moralės visuomenėse ateina momen- 
tas, kai jaunimą apima noras gyventi laisvai, nevaržomai, džiaugtis 
gyvenimu. Paskui jaunimas pavargsta, prabunda narciziškumas, 
ir galų gale jaunuoliai dulkinasi dar mažiau nei griežtos religinės 
moralės laikais. Bet Estera dar priklausė tam trumpam idealiam 
laikotarpiui, kuris Ispanijoje vėlavo. Ji buvo tikrai, sąžiningai 
seksuali, puikiai išmokusi daugybės sekso žaidimų ir naujovių. 
Ir niekada nepamanė, kad tai galėtų būti bloga, tad net nesuge- 
bėjau ant jos pykti. Mane kamavo įkyrus skausmas, kad sutikau 
ją per vėlai, daug vėliau, negu reikėjo, ir veltui iššvaisčiau savo 
gyvenimą. Aš taip galvojau, ta mintis nėjo man iš galvos. Papras- 
čiausiai todėl, kad ji buvo teisinga. 


Per kitas savaites matėmės labai dažnai, beveik visus savait- 
galius praleisdavau Madride. Tikrai nežinojau, ar ji guli su kitais 
vaikinais, kai manęs nėra. Manau, kad taip, bet aš nesunkiai at- 
sikratydavau tos minties. Be to, ji kiekvieną kartą sutikdavo bū- 
ti su manimi, džiaugėsi mane matydama, mylėdavosi nuoširdžiai, 
nesivaržydama, tad tikrai nemanau, jog būčiau galėjęs dar ko 
nors iš jos reikalauti. Man net nešaudavo į galvą mintis, arba 
labai retai, klausti savęs, kodėl patinku tokiai gražiai merginai. 
Tarp kita ko, buvau juokingas, ji labai jauokdavosi būdama su 
manimi. Gal tai ir gelbėjo mane. Šiandien taip pat, kaip su Silvi- 
ja prieš trisdešimt metų, kai pradėjau žaisti meilės žaidimus, nors 
apskritai jie nesuteikdavo man didelio džiaugsmo ir dažnai il- 
gam juos mesdavau. Ją traukė tikrai ne mano pinigai ir tikrai ne 
mano garsus vardas. Kiekvieną kartą, kai mane atpažindavo gat- 
vėje ir ji būdavo šalia, Estera lyg ir susigėsdavo. Ir pati nenorė- 
jo, kad ją atpažintų kaip aktorę, nes taip irgi atsitikdavo, tik 
rečiau. Ji tikrai nemanė esanti aktorė, nors dauguma aktorių ne- 

sikuklina ir pageidauja, kad juos mylėtų dėl jų garsaus vardo. Ir 
to iš tikrųjų nori, nes tas vardas yra jų dalis, jų asmenybės dalis, 
ar bent todėl, kad patys tiki esantys garsūs. Tik nedaugelis vyrų 
norėtų būti mylimi dėl pinigų, bent jau Vakaruose. Kitaip mano 
kinų prekybininkai, jie nuoširdžiai tiki, kad jų S klasės Merce- 
des, vonia su vandens masažu ir apskritai uždirbti pinigai yra jų 
pačių dalis, būtent dėl to jie ir yra reikšmingi, tad visiškai nesu- 
pranta, kodėl merginos negalėtų jais žavėtis dėl tų materialių 
gėrybių. Jų ryšys su pačiais savimi yra netarpiškas, tiesioginis. 
Vakarietis tokį ryšį gali jausti tik matydamas savo gražų veidą. 
Ir tikrai jaus, nes, kai politinė ekonominė sistema ganėtinai sta- 
bili (nors ligos dažnai subjauroja vyrų veidus, o senatvė tikrai 
subjauros, ir to neišvengsi), jie daug rečiau praranda vilas Žyd- 
rajame Krante arba savo S klasės Mercedes. Taigi lieka paaiški- 
nimas, kad buvau vakarietis neurotikas, o ne kinų prekybinin- 
kas ir sielos gilumoje labiau troškau, kad mane vertintų už hu- 
morą, O ne už pinigus ar net garsų vardą. Nors mano karjera 
truko ilgai ir dirbau daug, tikrai netikėjau, kad padariau tai, ką 
galėjau padaryti, kad išnaudojau visas galias. Nebuvau tikras me- 
nininkas, koks, pavyzdžiui, gal buvo Vincentas, nes puikiai Ži- 
nojau, kad gyvenimas visiškai nejuokingas, bet apie tai nemąs- 
čiau. Vis dėlto buvau šiokia tokia kekšė, nes pataikavau publi- 
kos skoniui, niekada nebuvau tikrai nuoširdus, net jei įsivaiz- 
duosime, kad tai įmanoma. O įsivaizduoti reikėjo, nes jei nuo- 
širdumas pats savaime yra niekis, tai jis yra visko sąlyga. Sielos 
gilumoje gerai supratau, kad nė vienas mano varganas skečas, 
apverktinas scenarijus, kuriuos mechaniškai suregzdavau, nes 
buvau apsukrus gudragalvis profesionalas, tam, kad linksmin- 
čiau šunsnukius ir beždžiones, neišliks žmonių atmintyje. Kar- 
tais ta mintis būdavo skausminga, bet žinojau, kad ir jos sugebė- 
siu greitai atsikratyti. 


MICHEL HOUELLEBECO m SALOS GALIMYBĖ 171 


Vienintelis dalykas, kurio nesupratau - kodėl viešbutyje Es- 
tera lyg ir drovisi, kai jai paskambina sesuo. Prisiminiau, kad 
mačiau kai kuriuos jos draugus, daugiausia homoseksualus, bet 
niekada nemačiau sesers, nors Estera su ja gyveno. Truputį pa- 
abejojusi ji prisipažino, kad niekada nepasakojo seseriai apie mū- 
sų santykius. Kiekvieną kartą, kai jos susitikdavo, ji bemeilyda- 
vo atsivesti su savimi draugę arba kokį vaikiną. Paklausiau ko- 
dėl. Ji niekada rimtai nesvarstė to klausimo. Jautė, kad sesuo 
būtų priblokšta, bet nebandė gilintis kodėl. Aišku, ne dėl mano 
kūrinių turinio, nesvarbu, šou ar filmų. Jie niekuo dėti. Kai mirė 
Frankas, ji dar buvo paauglė, dalyvavo po diktatoriaus mirties 
prasidėjusiame judėjime, o pati gyveno gana laisvai. Išbandė vi- 
sų rūšių narkotikus: nuo kokaino iki LSD, dar ir haliucinogeni- 
nių grybų, marihuanos bei ecstasy. Kai Esterai buvo penkeri, 
sesuo gyveno su dviem vyrais, abu buvo biseksualai. Visi trys 
miegojo vienoje lovoje ir kartu ateidavo palinkėti Esterai labos 
nakties prieš miegą. Vėliau gyveno su moterimi ir tuo pat metu 
priiminėjo gausius meilužius. Ne kartą jos bute vyko gana pi- 
kantiškų vakarėlių. Estera ateidavo visiems palinkėti labos nak- 
ties, paskui grįždavo į savo kambarį skaityti vaikiškų knygelių. 
Tačiau sesuo neperžengdavo tam tikrų ribų ir vieną dieną kuo 
ramiausiai išvijo iš namų svečią, kuris pernelyg uoliai puolė gla- 
monėti mergaitę. Net pagrasino iškviesti policiją. „Meilė tarp 
sutariančių suaugusiųjų“ — toks buvo jos devizas. Pilnametystė, 
anot jos, prasideda subrendus, viskas buvo aišku, ir aš supratau, 
kokia tai moteris. Mene ji, aišku, pasisakė už visišką raiškos 
laisvę. Ji, kairiųjų pažiūrų Žurnalistė, turėjo gerbti pinigėlius, 
dinero*, bet nesupratau, kuo galėčiau jai neįtikti. Turėjo būti 


* Pinigai - (isp.), vert. past. 

kas nors daugiau, paslaptingiau ir nesakoma. Norėdamas suži- 
noti tiesą, be užuolankų paklausiau Esteros. 

Keletą minučių pagalvojusi, mąsliai atsakė: „Manau, tu jai pa- 
sirodysi per senas...“ Taip, priežastis ta, patikėjau iš karto, vos ji 
tai pasakė. Nenustebau, išgirdęs priežastį. Tai buvo nedidelio, 
laukto šoko aidas. Amžiaus skirtumas buvo paskutinis tabu, ga- 
lutinė riba. Tuo labiau griežtesnė, nes paskutinė; kitos ribos jau 
neegzistavo. Šiandieniniame pasaulyje gali keistis partneriais, bū- 
ti biseksualas, transvestitas, zoofilas, puošti intymias vietas bliz- 
gučiais, bet negali būti senas. „Ji pamanytų, kad tai nepadoru, 
nenormalu, jog nesusirandu savo amžiaus vaikino“, - paaiškino 
nuolankiai. Na, ką gi, buvau pradėjęs senti vyras, mane slėgė ta 
bėda, jei kalbėsime Kutsės** terminais; žodis man labai patiko, 
neradau geresnio. Tokia žavinga, gaivi ir gundanti paauglių pa- 
pročių laisvė mano atžvilgiu netiko, nes, jei imčiau elgtis taip 
pat, būčiau vertinamas kaip nesugebantis pasitraukti į šalį senas 
kiaulė. Visi pagalvotų tą patį, ką ir jos sesuo, ir nieko čia nepa- 
keisi. Nebent būtum kinas prekybininkas. 

Nusprendžiau pasilikti Madride visą savaitę. Po dviejų dienų 
šiek tiek susiginčijau su Estera dėl Ken Park, paskutinio Lario 
Klarko filmo, kurį ji privertė pamatyti. Nemėgau Kids, Ken Park 
nemėgau dar labiau, ypač šlykšti buvo scena, kurioje ta šiukšly- 
tė muša savo senelius. Pasibjaurėjau režisieriumi. Be abejo, tas 
nuoširdus pasišlykštėjimas neleido man tylėti, nors neabejojau, 
kad Esterai filmas tikrai patinka, nes ji prie tokių įpratusi, be to, 
yra konformistė. O demonstruoti pritarimą smurtui mene yra 
cool. Filmas jai patiko, nors tikrai negalėjo pasakyti kodėl. Ji 
taip pat, pavyzdžiui, mėgo Maiklą Hanekę, nors vargu ar pagal- 
vojo, kad skausmingi ir moralūs Maiklo Hanekės filmai yra tikri 


* John Maxwell Coetzee, PAR XX amžiaus rašytojas — vert. past. 

Lario Klarko filmų antipodai. Žinojau, kad man geriau būtų buvę 
patylėti, kad tada, kai nevaidinu įprasto komiko vaidmens, galiu 
susilaukti tik nemalonumų. Bet neištvėriau, užsispyrimo demo- 
nas buvo stipresnis. Sėdėjome keistame bare, tikras kičas su veid- 
rodžiais ir paauksavimais. Pilna paroksistiškų homoseksualistų, 
kurie nesivaržydami krušosi gretimuose kambariuose. Bet bare 
galėjo lankytis kas tik pageidavo. Vaikinų ir merginų būreliai ra- 
miai gėrė Coca-Colą prie gretimų stalų. Greitomis sriūbčioda- 
mas atšaldytą tekilą, aiškinau jai, kad karjerą padariau ir turtą 
susikroviau blogus žmonių instinktus pavertęs komercija, nes Va- 
karai absurdiškai gerbia cinizmą ir blogį. Kad jaučiuosi galįs teig- 
ti, jog iš visų prekybininkų, pardavinėjančių blogį, Laris Klarkas 
yra vienas tipiškiausių, vienas vulgariausių. Vien todėl, kad jis ne- 
sivaržo aukštinti jaunų ir niekinti senų, kad visi jo filmai skatina 
vaikus elgtis su savo tėvais be menkiausio humaniškumo, be užuo- 
jautos, kad juose nėra nieko naujo nei originalaus. Jau penkiasde- 
šimt metų tas pats kartojosi visose kultūros srityse. Ši neva kultū- 
rinė tendencija 1š tikrųjų tik slepia norą grįžti į primityvią visuo- 
menę, kai jauni, be skrupulų ir nesusimąstydami, atsikrato senių. 
Vien todėl, kad pastarieji neturi jėgų apsiginti. Taigi ši tendenci- 
ja tebuvo modernios visuomenės brutalus, tipiškas žingsnis at- 
gal, į stadiją, buvusią iki civilizacijos, nes kiekviena civilizacija 
verta tiek, kiek ji skiria dėmesio patiems silpniausiems, tiems, 
kurie jau nebėra nei produktyvūs, nei pageidautini. Apskritai 
Laris Klarkas ir jo niekinga bendrininkė Harmonija Korin tebu- 
vo tik du patys nemaloniausi (meno požiūriu ir labiausiai nevy- 
kę) pavyzdžiai iš tų Nyčės gerbėjų sąvartyno, kuris jau labai se- 
niai sparčiai veisėsi kultūros sferoje. Jų nieku gyvu negalima ly- 
ginti su tokiais žmonėmis kaip Maiklas Hanekė arba, pavyzdžiui, 
aš. Juk aš visada stengiausi savo spektakliuose pasėti kiek nors 
abejonės, netikrumo, nerimo, net jei tie spektakliai buvo (tai 

pripažindavau pirmasis) šlykštūs. Ji klausėsi manęs nusivylusi, 
bet labai dėmesingai. Net neparagavo fantos. 

Naudinga nagrinėti moralines problemas, kurios daugelį me- 
tų buvo labai griežtai cenzūruojamos, tad dažniausiai visi įtari- 
nėja, kad jos nepadorios, todėl iš karto ima domėtis. Kliūtis tik 
tokia, kad tos problemos niekada nevertinamos kaip labai rim- 
tos. Tai, kad Estera rimtai ir atidžiai klausėsi, mane trumpai 1š- 
mušė iš vėžių, bet užsisakiau antrą stiklą tekilos ir kalbėjau to- 
liau, nors ir supratau, kad pats save dirbtinai erzinu ir kad mano 
nuoširdumas šiek tiek veidmainiškas. Be neginčijamo fakto, kad 
Laris Klarkas tebuvo smulkus, neturintis užmojo prekijas ir jo 
vardą minėti greta Nyčės jau savaime šiek tiek juokinga, sielos 
gilumoje suvokiau, kad jo nagrinėjamos temos man gana arti- 
mos, labiau nei badas pasaulyje, žmogaus teisės ar bet kokios 
kitos panašaus pobūdžio kvailystės. Bet vis kandžiau kalbėjau 
toliau, mane įkvėpė keistas pykčio ir mazochizmo mišinys. Gal- 
būt troškau, kad tie jausmai mane sunaikintų, nors dėl jų išgar- 
sėjau ir praturtėjau. Seniai ne tik nebeturi teisės dulkintis, tę- 
siau Žiauriai, bet jie nebeturi teisės pasipriešinti juos be skrupu- 
ly naikinančiam pasauliui. Jie tapo bejėgiu grobiu smurtaujan- 
tiems kriminalinių polinkių jaunuoliams. Paskui paprasčiausiai 
uždaromi į šlykščią marintuvę, kur juos žemina ir su jais blogai 
elgiasi besmegeniai slaugytojai. Be to, jiems neleidžiama maiš- 
tauti, iš jų atimta teisė į seksualumą, teisė į malonumus, teisė į 
meilę. Tai - jaunimo privilegija ir, jei tų dalykų ima norėti kiti, jų 
elgesys stebina. Viskas, kas neatitinka jaunimo interesų, iš anks- 
to pasmerkiama. Apskritai seniai visais atžvilgiais vertinami kaip 
grynos atliekos, kurioms leidžiama vegetuoti su daugybe išlygų, 
ojų gyvenimas vis labiau ir labiau reglamentuojamas. Savo sce- 
narijuje „SOCIALINIO SAUGUMO DEFICITAS“, kuris man 
nepasisekė, beje, tai buvo vienintelis nenusisekęs scenarijus, ir 

aš tai palaikiau labai reikšmingu ženklu, tad kalbėjau beveik ne- 
sivaldydamas, elgiausi priešingai — kursčiau senius sukilti prieš 
jaunimą, jį išnaudoti ir pažaboti. Kodėl, pavyzdžiui, paaugliai 
patinai ir patelės, rajūs ir lyg avinų banda besielgiantys vartoto- 
jai, visada godžai prašantys kišenpinigių, negalėtų verstis prosti- 
tucija, juk jiems tai — vienintelė galimybė nors kiek atsilyginti už 
milžiniškas pastangas ir vargus, kuriuos kiti skiria jų gerovei su- 
kurti? Ir kodėl epochoje, kai sukurtos patikimos kontracepti- 
nės priemonės ir visuomenė apsaugota nuo genetinių išsigimi- 
mų, dar egzistuoja žeminantis ir absurdiškas tabu kalbėti apie 
incestą? Štai apie ką reikėtų kalbėti, štai tikrosios moralinės pro- 
blemos, kalbėjau karščiuodamasis. Apie tai Laris Klarkas ne- 
kalba. 

Aš buvau kandus, ji rami. Jei aš be išlygų užstojau senius, tai 
ji to nepadarė ir negynė jaunimo. Kalbėjomės ilgai, kalba darėsi 
vis jausmingesnė ir švelnesnė. Iš pradžių tame pačiame bare, 
paskui restorane, paskui nuėjome į kitą barą, pagaliau grįžome į 
viešbutį. Tą vakarą net užmiršome pasimylėti. Pirmą kartą kal- 
bėjomės apie rimtas problemas ir aš, beje, pamaniau, kad tai 
buvo pirmas rimtas pokalbis po daugelio metų. Paskutinį kartą 
rimtai kalbėjausi su Izabele, kai pradėjome gyventi kartu. Tur- 
būt niekada neteko rimtai kalbėtis su kuo nors kitu, išskyrus 
mylimą moterį. Sielos gilumoje tikėjau, kad mintimis galima keis- 
tis tik su tuo, kuris pažįsta tavo kūną, gali padaryti tau bloga, 
arba, atvirkščiai, suteikti džiaugsmą. Kitaip būti negali ir neįma- 
noma, nes mes esame kūnai, pirmiausia, ypač, ir beveik vien tik 
kūnai. Tik pažindamas kūną gali paaiškinti intelektines ir mora- 
lines nuostatas. Estera pasipasakojo, kad būdama trylikos sirgo 
labai sunkia inkstų liga, jai padarė ilgai trukusią operaciją ir vie- 
nas inkstas visiškai atrofavęsis. Ji turi per parą išgerti ne mažiau 
kaip du litrus vandens. Antrasis, dabar veikiantis, inkstas gali 

bet kada atsisakyti. Supratau, kad tai - pagrindinis veiksnys, ko- 
dėl ji visiškai nesivaržė sekso metu. Ji žinojo gyvenimo kainą ir 
tai, kad jis labai trumpas. Taip pat išgirdau, ir man tai pasirodė 
dar svarbiau, kad ji turėjo Madrido gatvėje priglobtą šunį, kad 
pasiėmė jį auginti būdama dešimties metų. Pernai šuo nudvėsė. 
Labai graži mergina, jai didžiulį dėmesį nuolatos rodė visi vyrų 
giminės atstovai, net ir tie, kurie (absoliuti dauguma) nebeturi 
jokios vilties sulaukti sėkmės sekso srityje. Tiesą sakant, ja do- 
mėjosi būtent tokie vyrai ir dar šlykščiai lenktyniavo tarpusavy- 
je. Tokios lenktynės kai kuriuos penkiasdešimtmečius paverčia 
tikrais vaikais. Labai graži mergina visus priverčia šypsotis, ją 
pamačius nebelieka jokių sunkumų, ją visur sutinka kaip pasau- 
lio karalienę. "Tad ji neišvengiamai tampa savotiška egoizmo ir 
žavėjimosi savimi kupina pabaisa. Šiuo atveju fizinis grožis vai- 
dina tokį pat vaidmenį kaip mėlynas kraujas Senojo režimo lai- 
kais. Paauglystėje tokia mergina gali trumpai suvokti, kad jos 
grožis —- paprasčiausias atsitiktinumas, bet daugumai tokią min- 
tį greitai užgožia įsitikinimas, kad jų išskirtinumas įgimtas, na- 
tūralus, instinktyvus ir todėl jos tikrai aukščiau nei visi kiti. Kiek- 
vienas, turintis reikalų su tokia mergina, stengiasi, kad ji neturė- 
tų jokių rūpesčių, bando atspėti menkiausią norą, o tada labai 
graži mergina neišvengiamai pradeda vertinti visus kaip tarnus, 
O pati mano turinti tik vieną rūpestį - išlikti erotiškai patraukli. 
Jai belieka sulaukti, kol atsiras tinkamas vaikinas, kuriam nusi- 
šypsos laimė. Moralės požiūriu ją išgelbėti gali tik vienintelis 
dalykas - atsakomybė už silpnesnį, kada pati turės stengtis pa- 
tenkinti tos būtybės fizinius poreikius, rūpintis jos sveikata, gy- 
vybe. Ta būtybė galėtų būti brolis arba jaunesnė sesuo, naminis 
gyvūnas ar bet kas kitas. 

Estera, žinoma, nebuvo gerai išauklėta, kaip mes tai supran- 
tame. Jai niekada nebūtų kilusi mintis iškratyti peleninę ar iš- 


MICHEL HOUELLEBECO B SALOS GALIMYBĖ 177 


plauti lėkštę pavalgius. Išeidama iš kambario ji kuo ramiausiai 
paskos ir išjungti septyniolika jungiklių). Nereikėjo tikėtis, kad 
paprašyta ji ką nors nupirks, kad iš parduotuvės, kurioje lankė- 
Si, parsiveš ne savo reikmėms skirtą daiktą ar apskritai padarys 
kokią nors paslaugą. Kaip ir visos labai gražios merginos, ji iš 
esmės tiko tik dulkintis, ir būtų buvę kvaila skirti jai kitokį vaid- 
menį ar įžvelgti joje ką nors kita, o ne prabangų žaisliuką, visų 
globojamą ir paikinamą, apsaugotą nuo bet kokių rūpesčių ar 
nuobodžių varginančių darbų. Tikslas - tokia mergina turi atsi- 
duoti tik seksui. Esterai nedaug trūko, kad pavirstų arogantiš- 
ka, pilna egoizmo ir šalčio pabaisa, arba, imituojant Bodlerą, 
pragariška kekšyte, nes tokios dažniausiai būna labai gražios mer- 
ginos. Ji suprato, kas yra liga, silpnumas ir mirtis. Nors buvo 
graži, labai graži, nepaprastai erotiška ir geidžiama, Estera vis 
dėlto buvo jautri bejėgiams gyvūnams, nes suvokė jų negalią. Tą 
vakarą tai supratau ir tikrai ją įsimylėjau. Kad ir koks nesuval- 
domas būtų fizinis potraukis, jo man niekada nepakako, kad pa- 
milčiau. Kad pasiekčiau tą aukščiausią stadiją, man reikėjo fizi- 
nį potraukį lydinčios (keistas derinys) užuojautos geidžiamai bū- 
tybei. Aišku, kiekvienas gyvas padaras nusipelno užuojautos vien 
todėl, kad jis gyvas ir todėl neapsaugotas nuo begalinių kančių, 
bet kai susiduri su jauna, sveikata trykštančia būtybe, toks po- 
žiūris lieka tik teorija. Turėdama nesveikus inkstus, fiziškai sil- 
pna, nors to iš pažiūros ir nematyti, Estera galėjo pažadinti ma- 
nyje tikrą užuojautą kiekvieną kartą, kai kildavo noras jos pa- 
gailėti. Kadangi mokėjo užjausti, kartais mokėjo būti gera, tai 
galėjo sukelti manyje pagarbą. Tai - viršūnė, nes nebuvau užuo- 
jautos kupina būtybė, tikrai ne. Jei aš galėjau norėti to, kas tik- 
rai bjauru, jei keletą kartų dulkinau merginas, turėdamas vie- 
nintelį tikslą parodyti savo pranašumą prieš jas ir jas užvaldyti, 


178 MICHEL HOUELLEBECO E SALOS GALIMYBĖ 


jei net keletą kartų tą nelabai pagirtiną savybę pasitelkiau savo 
skečuose ir net pademonstravau, kad tikrai suprantu prievar- 
tautojus, kurie atsikrato savo aukos iš karto po to, kai pasinau- 
doja jos kūnu, tai, norėdamas pamilti, visada jaučiau poreikį gerbti 
tą, kurį ketinau mylėti. Iš tikrųjų niekada nesijaučiau gerai, jei 
lytiniai santykiai - paprasčiausias fizinis potraukis, o aš abejin- 
gas partnerei. Kad pajusčiau sekso malonumą, man visada rei- 
kėjo (nekalbėsiu apie meilę) bent šiek tiek simpatijos, pagarbos, 
tarpusavio supratimo. Ne, aš neišsižadėjau Žmonių. 


Estera ne tik sugebėjo užjausti ir buvo švelni, ji buvo pakan- 
kamai protinga ir subtili, kad tai suprastų. Po šio pokalbio, kai 
taip karštai ir aštriai, tarp kita ko, ir kvailai, nors ji tikrai nelaikė 
manęs kvailiu, gyniau senstančių žmonių teisę į laimę, ji nuspren- 
dė papasakoti apie mane savo seseriai ir artimiausiu metu pasi- 
stengti mus supažindinti. 

Tą savaitę Madride aš beveik nesiskyriau su Estera, ir tas lai- 
kotarpis vienas laimingiausių mano gyvenime. Taip pat supra- 
tau, kad jei ji ir turi kitų meilužių, tai tikrai nesigiria ir, jei nebu- 
vau vienintelis, nors tai, beje, irgi įmanoma, tai, be jokių abejo- 
nių, buvau mylimasis. Pirmą kartą gyvenime neabejojau, kad esu 
laimingas dėl to, jog esu vyras, noriu pasakyti — vyriškosios ly- 
ties žmogiška būtybė, nes pirmą kartą gyvenime radau moterį, 
kuri man atsivėrė, kuri neabejodama atidavė viską, ką moteris 
gali duoti vyrui. Pirmą kartą pajutau kitiems gailestį ir draugiš- 
kumą, panorau, kad visi būtų laimingi kaip aš. Tikrai dingo juok- 
darys, atsikračiau Aumoristo vaidmens. Apskritai pradėjau vėl 
gyventi, nors žinojau, kad šis kartas paskutinis. Visa energija 
kyla dėl seksualumo. Išimčių nebūna. Kai gyvūnas nebegali dau- 
gintis, jis tampa visiškai niekam nereikalingas. Tas pats atsitinka 
ir vyrams. Kai dingsta seksualinis instinktas, rašė Šopenhaueris, 

tikrasis gyvenimas baigiasi. Viena jo metafora pasibaisėtinai Žiau- 
ri: „Žmogaus gyvenimas panašus į teatro spektaklį, kurio pra- 
džioje aktoriai gyvi, o pabaigoje vaidina tais pačiais rūbais ap- 
rengti automatai.“ Nenorėjau pavirsti automatu, Estera man grą- 
žino, kaip rašė Dostojevskis, suvokimą, kad gyvenu, grąžino gy- 
vo gyvenimo džiaugsmą. Kam saugoti kūną, kurio niekas nepa- 
liečia? Kam nuomoti viešbutyje puikų kambarį, jei jame miegosi 
vienas? Kaip ir daugeliui kitų, kurie nors ir šaipėsi darydami 
grimasas, tačiau galiausiai pasidavė likimui, man beliko nulenkti 
galvą: tikrai didi ir nuostabi yra meilės jėga. 


DANIELIUS25,4 


Po ryšio seanso su Marija23 naktį susapnavau keistą sapną. 
Buvau kalnuose, oras buvo toks vaiskus, kad matėsi menkiau- 
sios uolų detalės, ledo kristalai. Galėjai įžvelgti toli virš debesų, 
virš miškų iki pat skardingų viršukalnių, spindinčių amžino sniego 
apklotu. Netoli manęs, keli metrai žemiau, nedidelio ūgio senis, 
vilkintis apdaru iš kailių, raukšlėtu lyg kalmukas medžiotojas 
veidu, kantriai rausė sniegą greta gairės. Paskui paprastu peiliu 
pradėjo brūžinti permatomą gyslą, pilną optinių pluoštų. Žino- 
jau, kad ta gysla veda į permatomą salę, stūksančią viduryje snie- 
gynų, joje ir renkasi valdantieji pasaulį. Senio žvilgsnis buvo pro- 
tingas ir žiaurus. Žinojau, kad seniui pavyks baigti darbą, nes 
laiko turi pakankamai, ir pasaulio pamatai iširs. Senis neturėjo 
konkretaus tikslo, bet dirbo su gyvulišku užsispyrimu. Pagalvo- 
jau, kadjis intuityviai nuovokus ir turi šamano galių. 

Kaip ir visų Žmonių, mūsų sapnai yra keisti ankstesnių įvykių 
atspindžiai. Todėl kai kurie įžvelgia įrodymą, kad realybė nevie- 
nalytė. Jie mano, kad mūsų sapnuose trumpam atsispindi visa- 
tos atšakos, kurias egzistuojant teigė Everetas de Vitas. Kitaip 
sakant, tai dieną matytų vaizdų išsišakojimai, taigi tikrai nereiš- 
kia nei noro, nei baimės, 0 yra mentalinis reikšmingų įvykių se- 
kos perdavimas, nors patys įvykiai tiesiogiai neatsispindi. Tie 
įvykiai suderinti su evoliucionuojančia Visatos skleidžiama ban- 
ga. Šioje hipotezėje neužsimenama, kad sapnai neriboja pažini- 

mo, todėl juos regintis negali matyti netiesioginių įvykių savo pa- 
ties visatos atšakoje. Beje, tikrai nemaniau, kad mano gyvenime 
dėl kokių nors priežasčių galėtų atsirasti tokia visatos atšaka. 

Kitos teorijos teigia, kad mūsų sapnai kyla dėl kitų priežas- 
čių, nei kildavo anuometinių žmonių sapnai. Jų kilmė dirbtinė, 
jie yra spontaniški mentalinių pusiau modelių produktai, atsi- 
randantys susipynus ir tinklo elektroniniams elementams ir jiems 
kintant. Milžiniškai organizacijai būtina veikianti bendra infor- 
macinė sistema, bet dabar įmanoma tik įsivaizduoti būsimas fan- 
tastines bangas, kurias skleistų tinklo padaliniai, o jas perdavi- 
nėtų naujųjų žmonių sukurti perdavimo kanalai. Organizacija 
stengtųsi kontroliuoti tų kanalų veiklą. Mes - tik netobulos bū- 
tybės - pereinamoji grandis - ir turime pastatyti būsimojo skait- 
meninio pasaulio pamatus. Ta hipotezė gali pasirodyti parano- 
jiška, bet tiesa tai, kad pasikeitė informacinės technologijos. Grei- 
čiausiai prasidėjus Antrajam Žmonių giminės mažėjimui. Iš pra- 
džių pradėta diegti kodavimo sistema, paskui pamažu dėmesys 
sutelktas į viso tinklo informacijos perdavimo grandis. Niekas 
tiksliai nežinojo, kokia tos sistemos apimtis, bet ji turėtų būti 
didelė, tad mūsų perdavimo sistemos patikimumas geriausiu at- 
veju labai abejotinas. 

Jau Įkūrėjų epochoje pastebėta, kad bangų perteklius gali tapti 
pavojingas. Tai galima paaiškinti tuo paprastu faktu, kad mes 
gyvename visiškos fizinės izoliacijos sąlygomis. Ir net nenutuo- 
kiame, ką iš tikrųjų privalome daryti. Vienintelė išeitis - atsisa- 
kyti pranešimų, nutraukti bet kokius ryšius su naujųjų žmonių 
bendruomene ir susitelkti į asmeninę fiziologiją. Aš prisiverčiau 
taip elgtis ir ėmiau naudotis biocheminės apsaugos prietaisais. 
Prireikė kelių savaičių, kad mano virtuali kūryba pasiektų rei- 
kalingą pakopą, o aš vėl galėčiau susitelkti ir nagrinėti Danie- 
liaus1 gyvenimo aprašymą ir tęsti savo komentarą. 


DANIELIUS1,16 


Kad galėtum valdyti ir kontroliuoti interneto tinklą, 
turi pats dalyvauti tame procese, todėl nėra kito pasirinkimo, 
tik kontroliuoti ir valdyti visą vartotojų informacinę sistemą. 


www. kdm.fr.st 


Jau buvau primiršęs, kad egzistuoja eloimitai, bet man pa- 
skambino Patrikas ir priminė, kad žiemos kursai prasidės dviem 
savaitėmis vėliau, ir paklausė, ar ketinu juose dalyvauti. Man 
išsiųstas kvietimas. Kvietimas VIP'ui, patikslino. Aš jį radau tarp 
gautos korespondencijos. Popierius buvo su vandens ženklais. 
Matėsi tarp gėlių šokančios nuogos merginos. Jo Šventenybė 
pranašas kvietė mane ir kitus garsius draugus kaip ir kasmet 
dalyvauti „stebuklingojo susitikimo“ metinių minėjime. Manau, 
kad turėtas galvoje susitikimas su Eloimu. Minėjimas bus ypa- 
tingas, jo metu paaiškės kai kurios smulkmenos, kurios dabar 
nutylimos, - bus svarstomas ambasados įkūrimo klausimas. Da- 
lyvaus tikintieji iš viso pasaulio, bus devyni arkivyskupai ir ketu- 
riasdešimt devyni vyskupai. Tos garbės pareigos neturi nieko ben- 
dra su oficialia hierarchija. Jas sugalvojo Faras, nes manė, kad 
tai būtina sąlyga deramai valdyti žmonių organizaciją. „Pasiau- 
sime kaip ligoniai!“ - pridėjo pranašas. Kaip man pasirodė, prie- 
rašas rašytas jo paties ranka. 

Estera jau žinojo, kad tuo metu laikys egzaminus, todėl nega- 
lės manęs lydėti. Kadangi ji neturės laiko susitikinėti su manimi, 
neabejodamas sutikau su pasiūlymu. Be to, buvau pensininkas, 
galėjau truputį pakeliauti, panagrinėti sociologines problemas, 
pabandyti gyventi įdomiai arba kvailiodamas. Niekada savo ske- 
čuose nebandžiau kalbėti apie sektas, nors tai tikrai nūdienos 

reiškinys. Jos sparčiai dauginasi, nors prieš jas vykdomos kam- 
panijos ir perspėjama dėl jų veiklos, bet, atrodo, niekas negali to 
proceso sustabdyti. Kurį laiką veltui mąsčiau, ar galėsiu sukurti 
skečą eloimitų tema, paskui nusipirkau lėktuvo bilietą. 


Lėktuvas turėjo nusileisti tarpiniame oro uoste Gran Kanari- 
joje ir, kol sukiojomės ore laukdami laisvo oro koridoriaus nusi- 
leisti, aš smalsiai tyrinėjau Maspalomaso kopas. Didžiuliai smė- 
lio dariniai niro į nepaprastai žydrą vandenyną. Skridome nedi- 
deliame aukštyje, todėl galėjau įžiūrėti smėlyje susiformavusias 
figūras, kurias pagimdė vėjas. Vienos buvo panašios į raides, ki- 
tos į gyvūnus arba žmonių veidus. Negalėjau neįžiūrėti ženklų, 
nematyti Dievo valios pasireiškimo ir pasijutau prislėgtas, gal- 
būt dėl to, kad žydruma buvo monotoniška. 

Las Palmaso oro uoste lėktuvas beveik ištuštėjo, įlipo tik 
keli keleiviai, klajojantys po salas. Dauguma panėšėjo į nuola- 
tinius keliautojus, australų backpackers, apsiginklavusius va- 
dovu Let's go Europe ir McDonald išsidėstymo planu. Jie buvo 
ramūs, irgi domėjosi gamtovaizdžiu, pusbalsiu laidė protingas 
arba poetiškas pastabas. Prieš pat lėktuvui nusileidžiant, pra- 
skridome ugnikalnių zoną, sudarkytą tamsiai raudonos spal- 
vos uolų. Patrikas lūkuriavo manęs Aresifės oro uosto atvyki- 
mo - išvykimo salėje. Vilkėjo kelnėmis ir balta tunika, joje bu- 
vo išsiuvinėta daugiaspalvė sektos žvaigždė. Plačiai šypsojosi, 
tad pamaniau, kad pradėjo šypsotis dar likus penkioms minu- 
tėms iki mano atvykimo. Nepaliovė šypsotis ir vėliau, kai va- 
žiavome per stovėjimo aikštelę, nors nežinau, kodėl jis taip 
darė. Įsodino mane į baltą Zoyota markės mikroautobusą, taip 
pat papuoštą daugiaspalve žvaigžde. Įsitaisiau ant priekinės sė- 
dynės. Patriko veide tebešvietė neaišku kam skirta šypsena. 
Laukdamas eilėje, kol galės įkišti taloną į stovėjimo aikštelės 

automatą, pradėjo barbenti pirštais į vairą ir judinti galvą, lyg 
girdėtų kokią melodiją. 

Važiavome tamsiai juoda, beveik į melsvą spalvą pereinančia 
lyguma, kurioje dominavo didelės kampuotos uolos, šiek tiek 
nugludintos erozijos. Jis vėl prašneko. 

— Pamatysi, kursai bus nuostabūs, — kalbėjo tyliai, lyg pats 
sau, tarsi išduodamas paslaptį. - Sugalvoti specialūs virpesiai... 
Tikrai labai dvasinga. 

Mandagiai linktelėjau galvą. Nenustebau, juk naujųjų laikų 
kūriniuose galima rasti klasikinį teiginį, kad per vulkaninius ra- 
jonus teka telūro srovės, o daugelis žinduolių, ypač žmonės, yra 
jautrūs toms srovėms. Be to, manoma, kad jos skatina seksuali- 
nį potraukį. 

— Taigi taigi, — vis dar entuziastingai kalbėjo Patrikas, - esame 
ugnies sūnūs. 

Susilaikiau nuo komentarų. 

Kelionei baigiantis, pervažiavome juodo smėlio paplūdimį, pri- 
barstytą mažų baltų akmenukų. Turiu pasakyti, kad tai buvo keista 
ir neįprasta. Iš pradžių Žiūrėjau dėmesingai, paskui nusisukau. 
Jaučiausi šiek tiek sutrikęs dėl tokios šiurkščios spalvų kaitos. 
Man būtų patikusi raudona jūra, bet ji tebebuvo vis tokia pat 
beviltiškai mėlyna. 


Staiga kelias pasuko į salos gilumą, ir už penkių šimtų metrų 
sustojome prie tvirtos metalinės tvoros. Ji buvo trijų metrų aukš- 
čio, su spygliuota viela, pabaigos nesimatė. Du automatais gin- 
kluoti sargybiniai patruliavo prie pagrindinio įėjimo, tikrai vie- 
nintelio. Patrikas davė ženklą, jie atšovė vartų skląstį, priėjo ar- 
tyn, atidžiai mane apžiūrėjo, paskui mus įleido. 

— Tai būtina, - švelniai paaiškino Patrikas, - Žurnalistai... 


+ 

barstytą mažų raudonų akmenukų. Tuo metu tolumoje pastebė- 
jau kažką panašaus į baltų palapinių kaimelį, ir Patrikas pasuko 
į kairę, prie uolėto stataus skardžio, iš vienos pusės paveikto 
erozijos. Tokia pat juoda uola, tikriausiai vulkaninės kilmės, ko- 
kias mačiau anksčiau. Po dviejų trijų kelio kilpų jis sustabdė au- 
tomobilį ant pylimo ir toliau teko eiti pėsčiomis. Nepaisydamas 
protesto, jis paėmė gana sunkų mano lagaminą. 

— Ne, ne, prašau tavęs... "Tu esi svečias VIP'as. 

Kalbėjo lyg pokštaudamas, bet man kažkodėl pasirodė, kad iš 
tikrųjų reikalas gana rimtas. Praėjome gal dešimt olų, išraustų 
uolos šone, ir jau beveik kalnelio viršūnėje priartėjome prie dar 
vieno pylimo. Trijų metrų pločio ir dviejų aukščio anga vedė į 
daug didesnę už kitas olą. Prie jos irgi stovėjo du ginkluoti sar- 
gybiniai. 

Įėjome į pirmą maždaug dešimties metrų ilgio kvadratinę sa- 
lę. Sienos buvo plikos, išilgai jų stovėjo tik kelios sulankstomosios 
kėdės. Paskui sargybinis nuvedė koridoriumi, jį apšvietė Žibin- 
tai, įtaisyti ant aukštų, kolonų formos stovų, gana panašių į tuos, 
kurie buvo madingi 1970 metais. Kolonų viduje švytėjo lipnus, 
geltonas, turkio spalvos, oranžinis arba rausvai violetinis skys- 
tis, kuriame susidarydavo dideli rutuliai, jie iš lėto kildavo švy- 
tinčiomis kolonomis ir išnykdavo. 

Pranašo kambariai irgi apstatyti 1970 metų stiliaus baldais. 
Ant grindų išklota tanki oranžinė, su violetiniais ruožais kilimi- 
nė danga. Kambaryje bet kaip sustatytos žemos, kailiais uždeng- 
tos sofos. Gilumoje pakopos vedė prie galinčio sukiotis rausvos 
odos fotelio poilsiui su pritaisyta atrama kojoms. Fotelis buvo 
tuščias. Už jo pamačiau paveikslą, kuris kabojo pranašo valgo- 
majame Cvorke. Sode, greičiausiai rojaus, dvylika merginų, vil- 
kinčių permatomomis tunikomis, susižavėjusios geidulingai Žiū- 
ri į pranašą. Galima sakyti, kad tai juokinga, bet nemanau, kad 


186 MICHEL HOUELLEBECO E SALOS GALIMYBĖ 


per daug. Tik tiek, kiek tikrai su seksu susijęs objektas gali būti 
juokingas. Humoras ir mokėjimas juokinti (man mokėjo, ir net- 
gi gerai mokėjo už tai, kad sugebėjau tai daryti) gali įveikti tik 
jau savaime nusilpusius jausmus, tokius kaip religingumas, sen- 
timentalumas, ištikimybė, garbės suvokimas ir t. t. Tačiau hu- 
moras bejėgis ir negali labai pakenkti tikriems, egoistiniams, gy- 
vuliškiems žmonių polinkiams. Paveikslas, kad ir koks jis būtų, 
buvo taip blogai nutapytas, jog turėjau sugaišti šiek tiek laiko, 
kad atpažinčiau tikruosius modelius - ant laiptelių sėdinčias mer- 
ginas, kurios kaip išmanydamos stengėsi imituoti paveikslo sce- 
nas. Jos turėjo būti informuotos apie mūsų atvykimą, bet įsten- 
gė tik iš dalies-atkurti drobės vaizdą. Vienos vilkėjo tokiomis 
pačiomis, neva graikiškomis, tunikomis, pakeltomis iki juosmens, 
kitos pasirinko juodo latekso liemenėles be petnešų ir keliaraiš- 
čius. Beje, visos neprisidengusios intymių vietų. „Tai - pranašo 
sužadėtinės“, - pagarbiai paaiškino Patrikas. Jis dar pridūrė, kad 
išrinktosios turi privilegiją nuolat būti greta pranašo. Visos tu- 
rėjo kambarius jo būstinėje Kalifornijoje. Merginos buvo visų 
Žemėje aptinkamų rasių atstovės ir dėl savo grožio galėjo tar- 
nauti tik eloimams. Taigi galėjo lytiškai santykiauti tik su jais, 
žinoma, jei jie vieną dieną pagerbtų Žemę savo apsilankymu. Ir 
su pranašu. Jam pageidaujant, galėjo santykiauti viena su kita. 
Ėmiau mąstyti apie tokią galimybę ir vis stengiausi jas suskai- 
čiuoti — iš tikrųjų jų buvo tik dešimt. Tuo metu dešinėje išgirdau 
vandens pliuškenimą. Lubose užsidegė halogeninės lempos, ir 
nušvito uoloje iškaltas baseinas, apsuptas vešlios augmenijos. 
Dvi merginos, kurių pasigedau, pagarbiai laukė prie baseino ko- 
pėtėlių ir laikė baltą chalatą ir baltą rankšluostį, papuoštus dau- 
giaspalve žvaigžde. Pranašas neskubėjo, vartėsi vandenyje, tin- 
giai plūduriavo gulėdamas ant nugaros. Patrikas nutilo, nuleido 
galvą. Girdėjosi tik tylus pliuškenimas. 

Pagaliau pranašas išlipo iš vandens ir tuoj buvo susuptas į cha- 
latą, antroji mergina priklaupė ir ėmė trinti jo pėdas. Dabar pa- 
stebėjau, kad jis ne toks didelis ir ne toks tvirtas, kokį prisimi- 
niau. Žinoma, greičiausiai lavino raumenis, treniravosi. Prana- 
šas plačiai išskėtė rankas, pasuko prie manęs ir priėjęs apkabi- 
no. „Aš patenkintas, — tarė giliu balsu, - patenkintas, kad tu 
atvykai...“ Kelionėje daug kartų klausiau savęs, ko jis iš tikrųjų 
siekia. Gal pervertina mano garsų vardą? Scientologų bažnyčia, 
pavyzdžiui, tikrai džiūgautų, jei tarp sekėjų būtų Džonas Tra- 
volta arba Tomas Kruzas, bet aš tikrai ne tokia garsenybė. Ma- 
nau, kad paaiškinimas gana paprastas - jis tenkinosi tuo, ką tu- 
rėjo po ranka. 


Pranašas atsisėdo į fotelį. Mes susėdome žemiau ant minkštų 
kėdučių. Jis ranka davė ženklą, merginos išėjo ir grįžo nešinos 
keraminėmis plačiomis taurelėmis, pilnomis migdolų ir džiovin- 
tų vaisių. Kitos atnešė amforas su skysčiu, kuris pasirodė esąs 
ananasų sultys. Taigi vėl graikiškos gaidos. Spektaklis vis dėlto 
nebuvo be priekaištų. Keistoka matyti ant staliuko panaudotiems 
indams gulinčius mišinio pakelius, tokius kaip televizijos rekla- 
moje. „Suzana...“ - švelniai kreipėsi pranašas į sėdinčią prie jo 
kojų labai šviesią merginą mėlynomis akimis, Žavingu atviru vei- 
du. Ji iš karto pakluso, atsiklaupė jam tarp šlaunų, praskleidė 
chalatą ir ėmė čiulpti. Pranašo penis trumpas, storas. Aiškiai 
norėjo iš pat pradžių parodyti, kad jis čia viršiausias. Dingtelėjo 
mintis, kodėl jis tai daro: tik iš malonumo, ar tai jo plano pada- 
ryti man įspūdį dalis. Man tikrai nepadarė jokio įspūdžio, bet 
pamačiau, kad Patrikas susigėdo, droviai apžiūrinėja savo kojas, 
truputį paraudo. Nors iš esmės tai neprieštaravo tam, kuo jis 
tikėjo. Pradėjome pašnekesį tarptautinėmis temomis. Pranašo 
nuomone, šiais laikais iškilo didelė grėsmė demokratijai. Mu- 

sulmonų vienijimosi keliamas pavojus, anot jo, irgi neperdeda- 
mas. Jį pasiekė neramios žinios, kurias perdavė sekėjai iš Afri- 
kos. Nelabai ką turėjau pridurti tuo klausimu, bet tai išėjo į nau- 
dą, nes galėjau nutaisyti pagarbią miną ir vaidinti, kad man įdo- 
mu. Kartkartėmis pranašas uždėdavo ranką merginai ant gal- 
vos. Toji stabteldavo, paskui, vėl jam davus ženklą, pradėdavo 
čiulpti. Pašnekėjęs keletą minučių pranašas panoro sužinoti, gal 
pageidaučiau pailsėti prieš valgį. Kartu valgys aukščiausio rango 
vadovai. Pamaniau, kad geriausias atsakymas bus „taip“. 

— Puiku, viskas praėjo labai puikiai, - virpėdamas iš susijaudi- 
nimo pakuždėjo man Patrikas, kai tuo pačiu koridoriumi grįžo- 
me atgal. 

Jo demonstruojamas nuolankumas atrodė keistas, tad paban- 
džiau prisiminti, ką buvau girdėjęs apie primityvias gentis, hie- 
rarchinius ritualus, bet nelabai kas atėjo į galvą. Jaunystėje, maž- 
daug tuo metu, kai mokiausi aktorystės meno, buvau šį tą skai- 
tęs. Tada tikėjau, kad moderniose visuomenėse galioja tie patys, 
tik šiek tiek pakitę, dėsniai, ir, išbandęs juos, savo patirtį galėsiu 
panaudoti rašydamas skečus. Beje, hipotezė tikrai pasitvirtino — 
man ypač padėjo Levi-Strosas. Užkopęs ant pylimo, sustojau iš 
nuostabos - štai ką pamačiau. Priešais - palapinių miestelis, ku- 
riame, penkiasdešimt metrų žemiau mūsų, gyveno sekėjai. Apie 
tūkstantis eskimų palapinių, greta viena kitos, visos vienodos, 
spindinčios baltumu ir sustatytos taip, kad sudarytų žvaigždę 
lenktais galais - sektos simbolį. Patrikas pašnibždėjo, kad vaiz- 
das atsiveria tik iš viršaus arba iš dangaus. Bus pastatyta ir am- 
basada, ji turės tokią pačią formą. Pranašas pats nubraižė planą 
ir, aišku, norėtų parodyti man. 

Tikėjausi, kad valgis bus daugiau ar mažiau prašmatnus, pa- 
brėžtinai sibaritiškas, bet greitai turėjau nusivilti. Pranašas ten- 
kinosi labai skurdžiu maistu: pomidorai, pupos, alyvuogės, kruo- 

pos. Visko po truputį. Gabalėlis avies sūrio ir stiklas raudonojo 
vyno. Pranašas ne tik laikėsi Kretos dietos, bet ir mankštinda- 
vosi kas dieną po vieną valandą. Pratimai kruopščiai parinkti, 
kad pagerintų širdies darbą, be to, gėrė pantestono ir MDMA 
tabletes bei kitus vaistus, kurių buvo galima gauti tik JAV. Jam 
nedavė ramybės fizinis organizmo senėjimas, tad pokalbis pa- 
krypo beveik vien apie tai, kaip greitai dauginasi laisvieji radika- 
lai, apie kolageno grandinių susidarymą, lipofuscino kaupimąsi 
kepenų ląstelėse. Atrodė, kad viską buvo išnagrinėjęs nuodug- 
niai. Mokslininkas įsiterpdavo tik norėdamas patikslinti kokią 
nors detalę. Kartu valgė Humoristas, Faras ir Vincentas. Pasta- 
rąjį atvykęs pamačiau pirmą kartą. Man pasirodė, kad jis dar 
labiau sutrikęs ir mąsto apie asmeninius, kitiems nesuvokiamus 
dalykus. Jo veidu nuslinkdavo nervinis drebulys, ypač tada, kai 
pasirodydavo Suzana. Mus aptarnavo pranašo sužadėtinės, ta 
proga vilkinčios ilgomis baltomis, šonuose skeltomis tunikomis. 

Pranašas negėrė kavos, tad vaišėms baigiantis gavome žalio, 
labai kartaus užpilo. Pranašo teigimu, tas užpilas turėjo visiškai 
apsaugoti nuo lipofuscino kaupimosi organizme. Mokslininkas 
tai patvirtino. Išsiskyrėme anksti, nes pranašas paaiškino turįs 
ilgai miegoti, kad atgautų jėgas. Vincentas suskubo paskui mane 
į koridorių, pamaniau, kad neatstos, nes nori pasikalbėti. Man 
skirta ola buvo kiek didesnė nei jo ir turėjo atvirą galeriją, iš 
kurios matėsi palapinių miestelis. Buvo tik vienuolikta valanda 
vakaro, bet visur viešpatavo ramybė. Nesigirdėjo jokios muzi- 
kos, tarp palapinių vaikščiojo vos vienas kitas žmogus. Įpyliau 
Vincentui stiklą Glenfidich, kurio nusipirkau Madrido oro uos- 
to parduotuvėje be muito. 

Tikėjausi, kad jis pradės pokalbį, bet Vincentas tylėjo. Tik įsi- 
pylė dar vieną stiklą 1r teliūskavo skystį. Paklaustas apie darbą, 
atsakinėjo trumpai ir nedrąsiai. Buvo dar labiau sulysęs. Galų ga- 

le pradėjau pasakoti apie save. Tiksliau - apie Esterą. Dabartinia- 
me mano gyvenime tai buvo beveik vienintelis šio to vertas daly- 
kas, apie kurį galima kalbėti. Buvau įsirengęs naują automatinę 
laistymo sistemą, bet supratau, kad apie tai ilgai kalbėti nesuge- 
bėsiu. Vincentas paprašė, kad daugiau papasakočiau apie Esterą, 
ir aš mielai sutikau. Jo veidas po truputį šviesėjo, ir Vincentas 
pasakė, kad džiaugiasi dėl manęs. Supratau, jog kalba nuoširdžiai. 
Sunku būti švelniam, kai bendrauja vyrai, nes jų švelnumą sunku 
apibūdinti, jis nenusakomas, bet visada šiek tiek skausmingas. Po 
dešimties minučių jis išėjo, taip ir nepakalbėjęs su manimi apie 
save. Išsitiesiau tamsoje ir ėmiau mąstyti apie pranašo psichologi- 
nę strategiją, nes jos nesupratau. Gal jis ruošėsi man pasiūlyti ko- 
kią sekėją, galinčią išblaškyti mane seksu? Greičiausiai abejojo, nes 
vargu ar jam dažnai teko bendrauti su VIP'ais. Seksas šiuo metu 
rūpesčių man nekėlė. Mylėjausi su Estera dar šį rytą. Ilgiau ir sma- 
giau nei paprastai. Visai netroškau jokios kitos moters. Netgi ne- 
buvau tikras, kad, progai pasitaikius, pajėgsiu kuo nors susidomėti. 
Šiaip jau vyrai vertinami kaip kojas turintys bybiai, galintys išdul- 
kinti bet kokią paną, jei tik ji bus ganėtinai gundanti. Apie jokius 
jausmus neverta nė kalbėti. Portretas beveik tikslus, bet vis dėlto 
šiek tiek perdėtas. Žinoma, Suzana buvo žavinga, bet kai pamačiau 
ją čiulpiančią pranašo uodegą, nepajutau jokio adrenalino antplū- 
džio, jokio beždžioniško noro varžytis. Taigi man įspūdžio nesukė- 
lė, ir aš jaučiausi nepaprastai ramus. 


Pabudau apie penktą ryto, prieš pat aušrą. Energingai pradė- 
jau rytinį tualetą, jį baigiau lediniu dušu. Negaliu paaiškinti ko- 
dėl, bet man pasirodė, nors nuojauta, beje, galėjo klaidinti, kad 
ši diena bus lemiama. Išsiviriau juodos kavos ir galerijoje, stebė- 
damas pradedantį busti palapinių miestelį, ją išgėriau. Keletas 
sekėjų ėjo į viešuosius tualetus. Dienai brėkštant, akmeninga 

lyguma nusidažė tamsiai raudonai. Toli į rytus driekėsi metalinė 
tvora, sektai skirta teritorija turėjo užimti bent dešimt kvadrati- 
nių kilometrų. Leisdamasis vingiuotu keliu keletu metrų žemiau 
staiga pamačiau Vincentą kartu su Suzana. Jie stovėjo ant pyli- 
mo, kur vakar palikome mikroautobusą. Vincentas mojavo ran- 
komis, atrodo, karštai kažką įrodinėjo, bet kalbėjo tyliai. Buvau 
per toli, tad nesupratau, ką jis kalba. Suzana ramiai Žiūrėjo į jį, 
bet šis nesiliovė. Ji pasuko galvą ir pamatė, kad stebiu juos. Ta- 
da palietė Vincento ranką, kad nutiltų. Susimąstęs grįžau į savo 
olą. Pamaniau, kad Vincentas pradėjo netikusiai. Merginos žvilgs- 
nis buvo aiškus, atrodė, kad niekas negali jos sutrikdyti. Atletiš- 
ko kūno sudėjimo, sveika jauna protestantė sportininkė atrodė 
esanti tikrų tikriausia fanatikė. Kuo puikiausiai galėjai įsivaiZ- 
duoti ją dalyvaujančią radikaliame evangeliniame judėjime ar ko- 
kios nors deep ecology* draugijos veikloje. Ji turėjo būti kūnu ir 
siela atsidavusi pranašui, ir niekas neįstengtų jos atkalbėti ne- 
vykdyti ypatingų seksualinių pareigų. Dabar supratau, kodėl sa- 
vo skečuose niekada nerodydavau sektų: lengva šaipytis iš žmo- 
giškų būtybių, matyti vien juokingus mechanizmus, kuriuos val- 
do tik banalūs jausmai - godumas arba aistra. Bet kai pamatai, 
kad jas akina gilus tikėjimas, kai kas daugiau nei instinktas išgy- 
venti, sutrinki, ir juokauti nebesinori. 


Sekėjai ėmė lįsti iš palapinių. Jie vilkėjo baltomis tunikomis. 
Visi patraukė prie įėjimo, iškalto uolingos viršūnės papėdėje. Jis 
vedė į didžiulę gamtos sukurtą olą, kurioje vykdavo mokymai. 
Man pasirodė, kad daugelis palapinių tuščios. Iš tikrųjų po kelių 
minučių, pasikalbėjęs su Faru, sužinojau, kad šiais metais į Žie- 


* „9170 709 oe 


* Tikrai ekologinės - (angl.), vert. past. 

skelbėsi turintis pasaulyje aštuoniasdešimt tūkstančių sekėjų, tai 
buvo mažai. Faras nesėkmę pabandė paaiškinti tuo, kad Miskie- 
vičiaus paskaitų lygis pernelyg aukštas. „Tai tikrai netelpa žmo- 
nėms į galvas... Kursuose, kurie skirti visiems, derėtų akcentuo- 
ti paprastesnius, visiems suprantamus jausmus. Bet pranašas su- 
sižavėjęs mokslu...“ — karčiai užbaigė. Nustebau, kad jis taip at- 
virai kalbasi su manimi. Atrodo, kad išnyko nepasitikėjimas, kurį 
man rodė per kursus Cvorke. Be abejo, neieškos manyje sąjungi- 
ninko. Jis turėtų žinoti, kad esu labai svarbus VIP'as, gal man net 
skirtas vaidmuo organizacijoje, gal net patarinėsiu pranašui. Jo 
santykiai su Mokslininkų nebuvo geri, ir to negalėjai nematyti. 
Pastarasis jį laikė lyg kokiu puskarininkiu, tinkančiu organizuoti 
kasdienius darbus ar rūpintis maitinimu. Jie aštriai pasikalbėda- 
vo, tada Humoristas gudriai traukdavosi į šalį, kalbėdavo ironiš- 
kai, stengdavosi nepalaikyti nė vienos pusės ir užsimindavo apie 
savo asmeninius ryšius su pranašu. 

Pirmoji tos dienos paskaita prasidėjo aštuntą valandą. Aišku, 
tai buvo Miskievičiaus paskaita „Žmogiškoji būtybė: medžiaga ir 
tas, rankoje laikė pluoštą užrašų. Pamaniau, kad jis iš tikrųjų būtų 
savo vietoje, jei vestų seminarą aukštesniųjų kursų studentams, 
bet čia - vargu. Prieš pradėdamas paskaitą paskubomis pasisvei- 
kino su klausytojais. Į publiką net nežvilgtelėjo, nebandė pokštau- 
ti, net nepamėgino apeliuoti į bendražmogiškus ar religinius jaus- 
mus ir sukelti klausytojams bendrumo jausmą. Tik sausos žinios. 

Pusvalandį kalbėjo apie šiais laikais labai gerai išstudijuotą 
genetinį kodą ir dar menkai tyrinėtą jo poveikį proteinų sinte- 
zei. Paskui vis dėlto pademonstravo trumpą mizansceną. Du asis- 
tentai šnopuodami įnešė stalą, ant jo pastatytas maždaug cemento 
maišo dydžio konteineris. Jis buvo iš permatomų, greta vienas 
kito sudėliotų, nevienodo dydžio plastikinių maišelių su įvairio- 

mis cheminėmis medžiagomis. Iš toli žiūrint didžiausiame, atro- 
do, buvo vanduo. 

— Tai ir yra žmogiška būtybė! - beveik pompastiškai šūktelėjo 
Mokslininkas. 

Vėliau sužinojau, kad, įvertinęs Faro pastabas, pranašas papra- 
šė Mokslininko šiek tiek pajvairinti tą trumpą paskaitą ir net už- 
rašė jį į greitesnio mokymo žodinės raiškos kursus su vaizdo tre- 
niruotėmis, tuose kursuose dalyvavo ir profesionalių aktorių. 

— Ant šio stalo esantis konteineris, - tęsė, - pilnas lygiai tokių 
pačių cheminių medžiagų, iš kurių sudarytas suaugęs septynias- 
dešimt kilogramų sveriantis žmogus. Kaip matote, mes sudaryti 
daugiausia iš vandens... 

Paėmęs zondą perdūrė permatomą maišelį. Ištryško srovelė. 

- Žinoma, yra didelių skirtumų... 

Vaidinimas baigtas, jis vėl surimtėjo. Vandens maišelis sugle- 
bo, iš lėto ėmė bliūkšti. 

— Tuos skirtumus, kad ir kokie dideli jie būtų, galima apibūdinti 
vienu žodžiu - informacija. Žmogiška būtybė - tai medžiaga plius 
informacija. Iš ko susideda medžiaga, šiandien žinome gramo tiks- 
lumu. Tai paprasti cheminiai elementai, kurių gausu negyvojoje 
gamtoje. Žinome ir kas yra informacija, bent jau jos funkcionavi- 
mo principus. Pagrindas - DNR. Tiek branduolio, tiek mitochon- 
drijų. DNR užrašyta ne tik visam kūnui sukurti ir embriogenezei 
būtina informacija, vėliau ji reguliuoja organizmo funkcijas. Taigi 
ar galėtume išvengti embriogenezės stadijos? Kodėl, pasinaudo- 
jus DNR teikiama schema, iš cheminių elementų nesukūrus su- 
augusio žmogaus? Visiškai aišku, kad ateityje mūsų laukia toks 
kelias. Ateities žmonės gims kaip jau suaugę aštuoniolikmečiai, 0 
vėliau tas modelis bus kartojamas. Dėl šios idealios formos žmo- 
nės taps nemirtingi, nemirtingi tapsime ir mes, jei mano tyrimai 
seksis taip, kaip aš tikiuosi. Klonavimas tėra primityvus būdas, 

tiesiogiai nukopijuotas iš dauginimosi natūraliuoju būdu. Emb- 
riono vystymasis nieko neduoda, jis gali būti išsigimimų ir klai- 
dų šaltinis. Kai mes sukursime struktūrą ir turėsime būtinas me- 
džiagas, tas etapas taps nereikalingas. Bet jei kalbėsime apie žmo- 
gaus smegenis, - tęsė, — kitas reikalas, į šį faktą ir kviečiu at- 
kreipti dėmesį. Iš tikrųjų egzistuoja keletas įgimtų dalykų, į ge- 
netinį kodą būna įrašyti keletas pagrindinių elementų - gabumai 
ir charakterio bruožai. Bet iš tiesų Žmogaus asmenybė - tai, kas 
sudaro mūsų individualumą ir mūsų atmintį, - formuojasi iš lė- 
to, per visą mūsų gyvenimą, nes intensyvėja antrinių neuroninių 
tinklų ir sinapsių cheminiai procesai. Apibendrindamas galiu tvir- 
tinti, kad asmeninis gyvenimas sukuria individą. 


Valgis buvo toks pat skurdus, kaip ir anąsyk. Pavalgęs sėdau 
greta pranašo į jo Range Rover. Miskievičius atsisėdo priekyje, 
vienas sargybinių prie vairo. Kelias driekėsi už palapinių mies- 
telio. Jis buvo nutiestas tarp uolų. Mus tuoj pat apgaubė rau- 
donų dulkių debesis. Po ketvirčio valandos automobilis susto- 
jo prie visiškai baltos, keturkampio formos įdubos uoloje. Įva- 
žiavimo nebuvo. Įdubos parametrai: maždaug dvidešimties met- 
rų pločio ir dešimties aukščio. Miskievičius paspaudė nuotoli- 
nio valdymo pulto mygtuką. Didžiuliai vartai (sandūros nesi- 
matė) atsivėrė į vidų. 

Jis man paaiškino, kad viduje ištisus metus dieną ir naktį bū- 
na vienoda temperatūra ir apšvietimas. Laiptais pakilome į ko- 
ridorių, kuris juosė pastatą. Iš jo galėjai patekti į ten esančius 
kabinetus. Sienoje įtaisytose metalinėse spintose gulėjo DVD su 
duomenimis ir kruopščiai surašytomis etiketėmis. Apatiniame 
aukšte stovėjo tik pusrutulis permatomomis plastikinėmis sie- 
nelėmis. Jį drėkino šimtai irgi plastikinių vamzdžių, kurie vedė į 
šlifuoto plieno konteinerius. 

— Šiuose vamzdžiuose - cheminės medžiagos, būtinos sukurti 
gyvai būtybei, - toliau aiškino Miskievičius. - Juose anglis, van- 
denilis, deguonis, azotas ir įvairūs mikroelementai... 

— Būtent šiame permatomame burbule, - pridūrė pranašas 
virpančiu balsu, - gims pirmasis žmogus, pradėtas tikrai dirbti- 
niu būdu. Pirmasis tikras interneto pasaulio gyventojas! 


Atidžiai žvilgtelėjau į abu vyrus. Nuo tos dienos, kai pirmą 
kartą sutikau pranašą, mačiau jį tokį rimtą, ateities perspekty- 
vos jam irgi darė įspūdį ir net atėmė drąsą. Miskievičius, atrodė, 
visiškai pasitikėjo savimi ir ketino aiškinti toliau. Šioje salėje jis 
buvo tikrasis šeimininkas, o pranašas neturėjo balso. Supratau, 
kad įrengti laboratoriją kainavo brangiai, net labai brangiai. Jai 
turbūt atiteko didžioji dalis narių įmokų ir gaunamų pajamų. 
Apskritai ši salė buvo pagrindinė priežastis, dėl kurios žmonės 
ėjo į sektą. Atsakydamas į mano klausimus, Miskievičius pa- 
tikslino, kad jau pradėti bandymai susintetinti proteinus ir fos- 
folipidus, dalyvaujančius ląstelių veikloje. Taip pat jie galėjo su- 
kurti organoidus Goldžio aparatu, nors ir trumpaamžius, tačiau 
susidūrė su nenumatytomis kliūtimis sintetindami plazminę 
membraną ir dar nėra pajėgūs sukurti visiškai gyvybingos ląste- 
lės. Paklaustas, ar jie aplenkė kitas mokslininkų komandas, susi- 
raukė ir ėmė dėstyti, kad aš tikrai ne viską supratau, jie tikrai 
nieko neaplenkė, pasaulyje jie - vienintelis kolektyvas, dirbantis 
dirbtinės sintezės srityje. DNR nebekurs embriono apvalkalo, 
jos užduotis bus tik informacija, kurią turint bus valdomos su- 
kurto organizmo funkcijos. Tad, aišku, nebereikės embriogene- 
zės stadijos ir bus galima iš karto kurti suaugus; žmogų. Jei žmo- 
gus liktų priklausomas nuo normalaus biologinio vystymosi, rei- 
kėtų maždaug aštuoniolikos metų sukurti naujai žmogiškai bū- 
tybei. Kai pavyks suvaldyti visus procesus, jis tikisi tai padaryti 
mažiau nei per valandą. 

Iš tikrųjų prireikė trijų šimtmečių darbo, kol buvo pasiektas 
tikslas, kurį Miskievičius užsibrėžė įveikti pirmaisiais XXI am- 
žiaus metais. Pirmosios naujųjų žmonių kartos buvo klonavimo 
vaisius, nors jis tikėjosi daug greičiau atsisakyti to būdo. Tad 
Miskievičiaus intuicija apie embriologiją ilgainiui pasitvirtino, ir 
pasitvirtino su kaupu. Blogiausia, kad jo idėjos apie smegenų 
veiklos moduliavimą irgi turėjo pasitvirtinti, bet Žmogaus sme- 
genų palyginimas su Turingo skystųjų kristalų mašina galų gale 
turėjo būti pripažintas visiška nesąmone. Žmogaus sąmonėje tik- 
rai vyko nealgoritminiai procesai, ir tikrovėje tai jau 1930 me- 
gali būti pripažinti teisingais. Ir dabar prireikė beveik trijų am- 
žių, kol buvo atsisakyta tų tyrinėjimų ir vėl imti taikyti senieji 
refleksų sudarymo ir žinių perdavimo būdai, kurie vis dėlto bu- 
vo patobulinti ir tapo greitesni bei patikimesni, nes į naują orga- 
nizmą buvo įkeliami proteinai, išgauti iš senojo organizmo sme- 
genų skilčių. Toks metodas - biochemijos ir eksperimentų hib- 
ridas - nelabai atitiko Miskievičiaus ir jo pirmųjų sekėjų tvirtą 
tikėjimą. Jis tegalėjo, remdamasis operacionalistiniu apibrėži- 
mu ir arogantišku Pyrso teigimu, parodyti „tai, ką mes, atsižvelg- 
dami į mūsų žinių galias, geriausia galime padaryti realiame pa- 
saulyje“. 

Jei pavyktų įsibrauti į kompiuterio atmintį, 
būtų galima modifikuoti jo veikimą. 


www.kdm.fr.st 


Pirmosios dvi dienos buvo skirtos beveik vien Miskievičiaus 
paskaitoms. Nei dvasios, nei emocijų jos nepaveikė. Pradėjau 
suprasti, kodėl Faras tam nepritarė. Niekada, jokiu žmonijos 
istorijos laikotarpiu, remdamasi vien protu, religija negalėjo da- 
ryti įtakos masėms. Pats pranašas irgi laikėsi šiek tiek nuošaliau. 
Susitikdavau su juo dažniausiai tada, kai valgyydavome. Daugiau- 
sia laiko jis leido savo oloje, tad manau, tikintieji buvo šiek tiek 
nusivylę. 

Trečiosios dienos rytą viskas pasikeitė. Tą dieną reikėjo pas- 
ninkauti ir medituoti. Apie septintą valandą mane iš miego iš- 
plėšė melancholiškas ir orus tibetietiškų trimitų garsas. Melodi- 
ja buvo paprasta, trys be galo ilgai tęsiamos natos. Išėjau į gale- 
riją. Virš akmenuotos lygumos aušo diena. Vienas po kito iš pa- 
lapinių lindo eloimitai, jie tiesė ant žemės demblius ir gulėsi ant 
jų aplink pakylą, ant kurios kartu su pranašu, sėdinčiu lotoso 
poza, buvo ir du trimitininkai. Kaip ir sekėjai, jis vilkėjo ilga 
balta tunika, bet visų tunikos buvo paprastos medvilnės, o jo — 
pasiūta iš balto blizgančio satino, tviskančio auštančios dienos 
šviesoje. Po minutės kitos pranašas prakalbo. Kalbėjo lėtai, giliu 
balsu, tas balsas, sustiprintas garsiakalbių, permušė net trimitų 
skambesį. Kalbėjo paprastai, ragino sekėjus suprasti, kas yra jų 
kūnus nešiojanti žemė, suprasti, kad iš žemės sklinda vulkaninė 
energija, ji neįtikėtinai galinga, pranoksta pačias galingiausias 

atomines bombas. Ragino pajungti sau tą energiją, sugerti ją sa- 
vo kūnais, kūnais, kurių laukia nemirtingumas. 

Paskui pakvietė nusivilkti tunikas ir parodyti saulei nuogus kū- 
nus, įsivaizduoti, kokios galios ta kolosali energija, kurią sukuria 
milijonai vienu metu vykstančių termobranduolinių reakcijų. Tai 
saulės energija, tokia pati, kokią skleidžia visos žvaigždės. 

Paprašė galvoti plačiau, ne vien apie kūną, ne vien apie savo 
kailį, pabandyti medituojant įsivaizduoti savo ląsteles ir dar dau- 
giau — tų ląstelių branduolius, kuriuose slypi DNR, jų genetinės 
informacijos saugotoja. Pakvietė suvokti savąją DNR, įsisąmo- 
ninti tai, kad ji saugo jų schemą, jų kūno sandaros schemą, ir tai, 
kad informacija, skirtingai nei medžiaga, nemirtinga. Pakvietė 
įsivaizduoti, kaip ta informacija ištisus amžius laukia eloimų, 
nes jie sugebės atkurti jų kūnus, nes yra įvaldę pačių sukurtą 
technologiją ir moka pasinaudoti DNR saugoma informacija. 
Pakvietė įsivaizduoti tą akimirką, kai grįš eloimai, ir tą akimir- 
ką, kai jie patys po laikotarpio, panašaus į ilgą miegą, prisikels 
gyvenimui. 

Palaukiau, kol baigsis meditacijos seansas, ir prisidėjau prie 
minios, judančios olos, kurioje Miskievičius skaitydavo paskai- 
tas, link. Mane stebino kunkuliuojantis, ne visai įprastas links- 
mumas, apėmęs meditacijos dalyvius. Daug kas garsiai šnekėjo- 
Si, sustodavo ir apsikabinę stovėdavo keletą sekundžių, kiti šo- 
kinėjo ir išdarinėjo antreša, treti žygiuodami traukė ritmingas 
daineles. Priešais olą buvo ištemptas plakatas su žodžiais iš spal- 
votų raidžių: „AMBASADOS PRISTATYMAS.“ Prie įėjimo 
susidūriau su Vincentu, jis tikrai nedžiūgavo. Abu buvome 
VIP'ai, tad, be abejo, religinio uolumo demonstravimas mums 
nebuvo privalomas. Įsimaišėme tarp kitų, ir balsų gaudesys nu- 
tilo, vos tik milžiniškas, trisdešimties metrų pločio ekranas išsi- 
vyniojo ant galinės sienos. Paskui užgeso šviesos. 

Ambasados projektą sumanė 3D skyriaus, greičiausiai Auto- 
Cad ir Freehand firmos, logistikos specialistai. Vėliau nustebęs 
sužinojau, kad pranašas viską padarė pats. Nors nieko neišma- 
nė beveik visose srityse, jis aistringai domėjosi informatika. Ir 
ne tik vaizdo žaidimais, jis išmoko gerai dirbti su grafiką brai- 
žančiais tobuliausiais prietaisais ir, pavyzdžiui, pats sukūrė sek- 
tos miestelio planą, naudodamasis Dreamweaver MX, ir net įsi- 
gudrino parašyti šimtą puslapių HTML* kodu. Kurdamas am- 
basados planą ir miestelio koncepciją, jis vis dėlto liko ištikimas 
savo įgimtam polinkiui į bjaurumą. Šalia skausmingai aiktelėjo 
Vincentas, paskui nuleido galvą ir užsispyręs atkakliai žiūrėjo į 
savo kelius tol, kol buvo rodomi kadrai, taigi šiek tiek ilgiau nei 
pusvalandį. Skaidrė keitė skaidrę, perėjimą dažniausiai palydė- 
davo sprogimo garsas, ir tada pasikeisdavo vaizdas. Skambėjo 
Vagnerio uvertiūros. Technika dirbo visu garsu. Dauguma am- 
basados salių (taip sumanyta menininko) buvo tobulų geometri- 
nių formų: nuo dvylikakampio iki dvidešimtkampio; patalpa, be 
abejo, nebuvo užgriozdinta, ir virtualaus žiūrovo žvilgsnis lais- 
vai klaidžiojo aukštyn žemyn po kambarius, kuriuos vieną nuo 
kito skyrė sūkurinės vonios, perkrautos brangakmenių inkrus- 
tacijomis, pertvaros, apkabinėtos pornografinėmis, šlykščiai re- 
alistinėmis graviūromis. Kai kurios salės turėjo spalvotus vitra- 
žų langus, pro juos matėsi vešlios pievos, pilnos įvairiaspalvių 
gėlių. Galvojau apie tai, kaip pranašui pavyks sukurti tokį peiza- 
žą, nes Lansarotės klimatas nepaprastai sausas. Pamatęs perne- 
lyg ryškias gėles ir žolę, supratau, kad tokios smulkmenos jo 
nesustabdys ir jis greičiausiai sukurs dirbtines pievas. 

Pasigirdo finale ir, atidengdama visą ambasados vaizdą, į orą 
pakilo šešiakampė žvaigždė lenktais galais, paskui antrame svai- 


* Hypertext mark-up language - (angl.), vert. past. 

ginančiame plane pasimatė Kanarų salos, Žemės rutulys, ir tuo 
metu nugriaudėjo pirmieji „Taip kalbėjo Zaratustra“ taktai. Pas- 
kui stojo tyla, nors ekrane mirgėjo kadrai - neryškūs galaktikų 
vaizdai. Pagaliau dingo ir vaizdas, ir scenoje suspindo šviesos 
skritulys, jis apšvietė ir pasirodžiusį pranašą, šokinėjantį ir švy- 
tintį išeiginiu balto satino kostiumu su įsiuvais, nuo kurių sklido 
deimantiniai atspindžiai. Salėje kilo audringos ovacijos, visi plo- 
dami atsistojo ir šaukė: „Bravo!“ Mes su Vincentu pamanėme, 
kad ir mums turbūt derėtų atsistoti ir ploti. Tai truko mažiausiai 
dvidešimt minučių. Kartais aplodismentai pritildavo ir atrody- 
davo, kad jie baigiasi, bet tuoj pliūptelėdavo nauja banga, dar 
stipresnė. Ypač stengėsi nedidelė grupelė, pirmosiose eilėse su- 
sispietusi aplink Farą. Prie tų naujų plojimų prisidėdavo visa sa- 
lė. Taigi penkis kartus plojimai silpo ir penkis kartus atsinauji- 
no. Galų gale pranašas, turbūt pajutęs, kad plojimai greitai nu- 
trūks, plačiai išskėtė rankas. Tuoj pat įsivyravo tyla. Giliu, turiu 
pripažinti, neblogą įspūdį paliekančiu balsu (bet garso stiprin- 
tuvai neblogai stiprino aidą ir žemus garsus) užtraukė pirmąsias 
giesmės, skirtos eloimų sutikimui, eilutes. Daugelis greta manęs 
pusbalsiu pritarė. ,„Mes atstatysime ambasadą...“ Pranašo bal- 
sas perėjo į aukštas natas. „Mums padės tie, kurie mus myli.“ 
Aplink mane vis daugiau žmonių ėmė giedoti. „Jos piliorius ir 
jos kolonadas.“ Ritmas darėsi pakrikas ir sulėtėjo, bet pranašas 
užtraukė perdėtai triumfuojančiu balsu, suskambėjusiu visoje 
oloje: „Naująją Jeruzalę!..“ Tas pats mitas, ta pati svajonė, vis 
tokia pat galinga po trijų tūkstantmečių. „Ir jis nušluostys aša- 
ras nuo jų akių...“ Per minią nuvilnijo jaudulys, ir visi paskui 
pranašą užtraukė keturių natų priedainį, kuriame buvo tik vie- 
nas, nuolat kartojamas žodis: „Eee-loo-iii-maas!.. Eee-lo00-iii-ma- 
as!..“ Faras iškėlė rankas į dangų ir giedojo nepaprastai galingu, 
skambiu balsu. Už kelių metrų nuo savęs pamačiau Patriką. Pro 

akinių stiklus matėsi, kad jis užsimerkęs; laikė iškėlęs rankas, 
lyg būtų apimtas ekstazės. Tuo metu šalia jo stovinti Fadia ran- 
gėsi vietoje ir monotoniškai kartojo nesuprantamus žodžius. 


Vėl visi paniro į meditaciją. Oloje buvo tylu ir tamsu. Paskui 
prakalbo pranašas. Visi jo ne tik susikaupę klausėsi, bet ir tylu- 
tėliai, susižavėję, tikrai juo gėrėdamiesi džiaugėsi. Manau, kaip 
tik dėl to, jog patiko balso tonas, lankstus ir lyriškas. Kartais jis 
darydavo švelnias pauzes, lyg medituotų, kartais trykšdavo en- 
tuziazmu. Jo kalba iš pradžių man pasirodė šiek tiek nerišli. Pra- 
dėjo nuo gyvulių pasaulio formų ir spalvų įvairovės (paragino 
mus mąstyti apie drugelius, kurie, atrodo, neturėjo kito tikslo 
gyvenime, tik džiuginti mus savo spalvingais skrydžiais). Paskui 
perėjo prie neįprastų kai kurių gyvūnų dauginimosi būdų (pa- 
vyzdžiui, įsivažiavo pasakoti apie vabzdžių rūšį, kai penkiasde- 
šimt kartų už patelę mažesnis patinėlis gyvena kaip parazitas jos 
pilvo ertmėje, paskui išlenda, ją apvaisina ir miršta). Savo bib- 
liotekoje, matyt, turėjo kažką panašaus į „Įdomiąją biologiją“. 
Įtariu, kad tokio turinio knygų turėjo iš visų mokslų sričių. Ia- 
čiau ši netvarkinga samplaika vis dėlto vedė prie aiškios minties, 
kurią netrukus išdėstė: mus sukūrę eloimai taip pat sukūrė ir 
visa kita šioje planetoje. Jie neabejotinai buvo labai aukšto lygio 
mokslininkai, ir mes jų pavyzdžiu turime didžiai vertinti moks- 
lą, visų praktinių pasiekimų pagrindą, privalome jį gerbti ir ap- 
rūpinti tuo, kas būtina jo vystymuisi, dar labiau turime džiaug- 
tis, kad tarp mūsų yra vienas garsiausių pasaulio mokslininkų 
(parodė į Miskievičių, tasai atsistojo ir nerangiai pasveikino mi- 
nią, griaudint audringiems plojimams). Bet jei eloimai ir labai 
gerbė mokslą, tai pirmiausia buvo menininkai. Mokslas tebuvo 
būtina priemonė įgyvendinti nuostabią gyvenimo įvairovę, kurią 
galima vertinti tik kaip meno kūrinį, didingiausią iš visų kūrinių. 

Tik daugybė menininkų galėjo sukurti tokią gausą, tokį grožį, 
nuostabią įvairovę ir estetinę fantaziją. 

— Mums taip pat didžiulė garbė, - tęsė, - matyti šiuose kur- 
suose kartu su mumis du labai talentingus pasaulinio lygio me- 
nininkus... 

Jis mostelėjo mūsų pusėn. Vincentas abejodamas atsistojo, aš 
pasekiau jo pavyzdžiu. Aplink mus stovintieji sujudėjo, pasitraukė 
toliau ir apsupę ratu plačiai šypsodamiesi ėmė ploti. Už kelių 
metrų pastebėjau Patriką. Jis karštai plojo man ir atrodė dar 
labiau susijaudinęs. 

— Mokslas, menas, kūryba, grožis, meilė... Žaismas, švelnu- 
mas, juokas... Koks gražus gyvenimas, mieli draugai! Koks jis 
stebuklingas ir kaip mes norėtume, kad jis tęstųsi amžinybę!.. 
Tai, mano mielieji draugai, bus įmanoma, bus įmanoma labai 
greitai... Pažadas duotas ir jis bus įvykdytas. 

Ištaręs šiuos paskutinius mistiškai švelnius žodžius, pranašas 
nutilo, po pauzės vėl užtraukė eloimų sutikimo giesmę. Šį kartą 
visi ėmė giedoti galingai, iš lėto plodami. Šalia manęs stovintis 
Vincentas giedojo visa gerkle, o ir aš buvau tik per plauką nuo 
tikrai visuotinio jaudulio. 


Pasninkas baigėsi dvidešimt antrą valandą, po žvaigždėtu dan- 
gumi buvo sustatyti dideli stalai. Mūsų paprašė įsitaisyti, kur 
norime, nepaisyti pažinčių ir draugysčių. Tai padaryti buvo ne- 
sunku, nes tamsoje beveik nieko negalėjai įžiūrėti. Pranašas atsi- 
sėdo prie stalo, stovinčio aukščiau, ant pakylos. Visi lenkė galvas, 
kol jis tarė keletą žodžių apie pomėgių ir skonių įvairovę - kitą 
malonumų šaltinį, dar labiau vertintiną po pasninko dienos. Taip 
pat pridūrė, kad būtina kramtyti lėtai. Paskui pakeitė temą ir 
paragino mus susikaupti ir susimąstyti, kokia nuostabi prieš mus 
sėdinti žmogiška būtybė, kokios apskritai nuostabios žmogiš- 

kos būtybės, kokią šviesą skleidžia jų individualybės. Tai, kad 
jos skirtingos, irgi puiki sąlyga joms susitikinėti, džiaugtis ir pa- 
justi daug malonių akimirkų. 

Ne iš karto, kiek pašnypštusios, užsidegė stalų galuose įtai- 
sytos dujinės lempos. Pakėliau akis: mano lėkštėje gulėjo du 
pomidorai. Priešais sėdėjo jauna, maždaug dvidešimties metų 
mergina. Jos oda buvo labai šviesi, taisyklingi veido bruožai 
priminė Botičelio paveikslus. Ilgos, tankios juodų plaukų gar- 
banos krito iki juosmens. Keletą minučių ji ramiai pasėdėjo, 
paskui nusišypsojo, užkalbino mane, pabandė daugiau ką nors 
sužinoti apie nuostabią žmogišką būtybę, koks aš galėjau būti. 
Ji pati vardu Frančeska, italė, jei tiksliau, tai iš Umbrijos, bet 
mokosi Milane. Jau dvejus metus žino apie eloimitų mokymą. 
Dešinėje sėdintis jos draugužis gana greitai prisidėjo prie po- 
kalbio. Jis pats vardu Džanpaulas, aktorius, na, vaidina rekla- 
moje, kartais televizijos filmuose, apskritai, panašiai kaip Es- 
tera. Jis irgi buvo labai gražus: ilgoki plaukai, kaštoniniai, auk- 
so atspalvio, veidas toks, kokį tapė italų primityvistai, bet jų 
vardų tuo metu neprisiminiau. Gana tvirto sudėjimo, įdegę ran- 
kų ir krūtinės raumenys aiškiai matėsi po marškinėliais. Pats 
jis budistas ir tik smalsumo vedamas atvyko į šiuos kursus. 
Beje, pirmieji įspūdžiai geri. Gana greitai jie nustojo manimi 
domėtis ir ėmė gyvai pliaukšti itališkai. Jie buvo ne tik puiki 
pora, bet ir atrodė rimtai įsimylėję. Jie dar buvo toje žavingoje 
stadijoje, kai žmogus stengiasi pažinti kito pasaulį, kai nori ža- 
vėtis tuo, kuo žavisi kitas, pralinksmėti nuo to, nuo ko pra- 
linksmėja kitas, kai jis dalijasi kito linksmybėmis, džiaugsmais, 
sunkumais. Ji žiūrėjo į jį švelniai susižavėjusi, kaip moteris, 
kuri žino, kad ją pasirinko vyras, ir dėl to džiaugiasi, kuri dar 
ne visai įprato turėti greta draugą, tik jai skirtą vyrą, ir mano, 
kad gyvenimas bus puikus. 

Valgis skurdus kaip visada: du pomidorai, tabule* , gabalas 
ožkos sūrio. Kai stalai buvo nukraustyti, alėjose pasirodė dvyli- 
ka sužadėtinių. Jos vilkėjo ilgomis baltomis tunikomis ir nešė 
amforas su saldintu, iš obuolių pagamintu gėrimu. Svečius apė- 
mė visuotinė euforija. Visi šnekučiavosi vienas kitą pertraukda- 
mi, pokalbių temos nesudėtingos. Keletas pusbalsiu niūniavo. 
Patrikas priėjo ir pritūpė greta. Ėmė kalbėti, kad Ispanijoje daž- 
nai matysimės, kad tapsime tikrais draugais, kad galėsiu jį ap- 
lankyti Liuksemburge. Kai pranašas vėl atsistojo norėdamas tarti 
žodį, dešimt minučių griaudėjo ovacijos. Prožektorių šviesoje jo 
sidabrinis siluetas buvo apgaubtas švytinčios aureolės. Jis mus 
paragino mąstyti apie pasaulių gausą, nukreipti mintis į žvaigž- 
des, kurias matome, jas visas supa planetos, įsivaizduoti tose 
planetose egzistuojančią gyvybės formų įvairovę, keistus auga- 
lus, mums neregėtus gyvūnus ir civilizacijas. Kai kurios iš jų, 
pavyzdžiui, eloimų, pažengusios daug toliau nei mūsiškė ir trokšta 
pasidalyti su mumis savo žiniomis, priimti mus į savo tarpą, kad 
gyventume visatoje su jais ir gyventume maloniai, nuolat atsi- 
naujindami ir džiaugdamiesi. 

— Gyvenimas, - užbaigė, - puikus, ir tik nuo mūsų priklauso, 
ar kiekviena nugyventa akimirka bus to verta. 

Kai jis nulipo nuo pakylos, visi atsistojo, jam einant susidarė 
gyvas mokinių koridorius. Visi kėlė į dangų rankas ir ritmingai 
traukė: „Eee-loo-iii-maas!“ Vieni vos susilaikė nesijuokę, kiti rau- 
dojo. Priėjęs iki Fadios pranašas sustojo, lengvai paglostė jos 
krūtis. Ji šoktelėjo iš džiaugsmo ir riktelėjo kažką panašaus į 
„Oooo!“ Jie nuėjo kartu, skindamiesi kelią per giedančių ir karš- 
tai plojančių mokinių minią. 

— Jau trečią kartą! Trečią kartą ją išskiria iš kitų! - išdidžiai 


* Libaniečių patiekalas - vert. past. 

sušnibždėjo Patrikas. Paskui papasakojo, kad, be dvylikos suža- 
dėtinių, pranašas kartais paprastai mokinei suteikia garbę pra- 
leisti naktį savo draugijoje. Jaudulys po truputį rimo, sekėjai 
patraukė į palapines. Patrikas nusišluostė akinių stiklus, apraso- 
jusius nuo ašarų, paskui uždėjo ranką man ant peties ir pažvelgė 
į dangų. 

— Nepaprasta naktis, - tarė. 

Jis geriau nei paprastai jautė iš žvaigždžių sklindančias ban- 
gas. Tos bangos buvo pilnos meilės, kurią mums siunčia eloimai. 
Jis tikino, kad tokią naktį eloimai sugrįš pas mus. Nelabai žino- 
jau, ką jam atsakyti. Aš ne tik niekada nepriklausiau jokiai reli- 
ginei bendruomenei, bet net niekada nemąsčiau apie tokią gali- 
mybę. Viską vertinau taip, kaip viskas iš tikrųjų atrodė. Žmogus 
yra gyvūnas, vingiuotu ir sunkiu evoliucijos keliu išsivystęs iš 
kitų gyvūnų. Jis sudarytas iš materijos, kuriai suteiktos organų 
formos, po mirties tie organai suyra, virsta paprastesnėmis mo- 
lekulėmis. Nebelieka jokios protinės veiklos, minčių, nieko pa- 
našaus, ką galėtume vadinti protu arba siela. Mano ateizmas bu- 
vo toks nepalaužiamas ir radikalus, kad niekada nesistengiau 
rimtai nagrinėti tų problemų. Kai mokiausi licėjuje ir diskutuo- 
davau su krikščioniu, musulmonu arba žydu, man visada susida- 
rydavo įspūdis, kad jų tikėjimas netikras, kad iš tikrųjų jie neti- 
ki, netiki tikrąja to žodžio prasme, netiki pačiomis dogmomis. 
Jų tikėjimas - tai padėka, savotiškas slaptažodis, atveriantis jiems 
duris į tikinčiųjų bendruomenę, panašiai kaip grunge* muzika ar- 
gėjams. Kai kurios rimtos moralinės abejonės, kurias pašneko- 
vai kartais bandydavo išsakyti diskutuodami absurdiškomis te- 
ologinėmis temomis, atrodo, prieštaraudavo šiai hipotezei. Bet 


* Indiškas arba alternatyvusis rokas — vert. past. 

taip pat atsitinka ir rimtiems žaidėjams. Žaidžiančiam šachma- 
tais arba mėgstančiam improvizuoti duota tema nereali Žaidimo 
erdvė yra tikrai rimtas ir realus dalykas, netgi galima teigti, kad 
jam daugiau niekas neegzistuoja, bent jau tol, kol žaidžiama. 

Kai imdavau mąstyti apie eloimitus, manyje prabusdavo be- 
veik toks pat erzinantis tikinčiųjų mįslingumas. Kai kuriais at- 
vejais išspręsti dilemą nesunku. Mokslininkas, pavyzdžiui, tik- 
rai negalėjo tikėti tomis tuščiomis kalbomis, bet turėjo svarių 
priežasčių priklausyti sektai. Kadangi jo tyrimai heterodoksiški, 
jis niekada nebūtų galėjęs kur nors gauti tokių didelių pinigų ir 
turėti moderniausiais prietaisais aprūpintą laboratoriją. Kiti va- 
dovai - Faras, Humoristas ir, žinoma, pranašas - iš sektos irgi 
turėjo materialinės naudos. Patriko atvejis įdomesnis. Aišku, eloi- 
mitų sekta jam davė galimybę susirasti ypač erotišką meilužę. 
Greičiausiai tokią karštą, kokia ir atrodė esanti. Be sektos to- 
kios tikrai neturėtų. Nepaisant turimų pinigų, bankininkų ir įmo- 
nių vadovų seksualinis gyvenimas apskritai yra labai apgailėti- 
nas. Jie priversti tenkintis trumpais, aukso kaina apmokėtais pa- 
simatymais su escort girls*, kurios juos niekina ir progai pasitai- 
kius leidžia suprasti, kad fiziškai jais bjaurisi. Tad beliko many- 
ti, kad Patrikas tikrai tikėjo ir neapsimesdamas amžinybėje vy- 
lėsi sulaukti pranašo žadamų malonumų. Keista, nes jis tikrai 
buvo pilnas buržuazinio racionalumo. 

Prieš užmigdamas ilgai galvojau apie Patriką ir Vincentą. Pas- 
tarasis nekalbėjo su manimi jau nuo pirmojo vakaro. Kitą rytą 
prabudau anksti ir vėl pamačiau jį leidžiantis keliu, serpantinu 
juosiančiu kalvą. Kartu su Suzana. Atrodo, jie vėl intensyviai ir 
nevaisingai kalbėjosi. Abu išsiskyrė prie pirmojo pylimo. Atsi- 
sveikindami tik linktelėjo vienas kitam galvas. Paskui Vincentas 


* Palydovėmis - vert. past. 


MICHEL HOUELLEBECO E SALOS GALIMYBĖ 207 


pasuko atgal, savo kambario link. Palaukiau prie įėjimo, mane 
pamatęs krūptelėjo. Pakviečiau išgerti kavos. Netikėtai užklup- 
tas jis sutiko. Kol šilo vanduo, galerijos sode ant mažo staliuko 
išdėliojau puodukus ir kitus indus bei įrankius. Saulė vangiai 
švysteldavo iš po tankių, reljefiškų, tamsiai pilkų debesų. Plonas 
violetinis spindulėlis bėgo tiesiai virš horizonto linijos. Įpyliau 
Vincentui kavos, jis įsidėjo tabletę sacharino ir susimąstęs puo- 
delyje ėmė maišyti skystį. Atsisėdau priešais. Jis tylėjo nudūręs 
akis žemyn, pakėlė puodelį prie lūpų. 

— "Tu įsimylėjai Suzaną? - paklausiau. 

Sunerimęs žvilgtelėjo į mane. 

— Tai jau pastebima? - paklausė ilgokai patylėjęs. 

Linktelėjau galvą patvirtindamas. 

— Turėtum liautis... - kalbėjau toliau ir mano rimtas tonas 
turėjo parodyti, kad aš iš anksto viską gerai apsvarsčiau, nors ką 
tik apie tai pagalvojau. Važiavau toliau: 

— Galėtume nuvykti į salą... 

— Tu nori pasakyti... išvykti iš stovyklos"? 

— Tai draudžiama? 

— Ne... Ne, nemanau. Reikėtų paklausti Žeromo, kaip tai pa- 
daryti... 

Atrodo, jis vis dėlto sunerimo dėl tokios perspektyvos. 


- Žinoma, taip! Žinoma, taip! - geranoriškai sušuko Faras. — 
Čia ne kalėjimas. Paprašysiu ko nors, kad nuvežtų jus į Aresifę, 
O gal į oro uostą, ten lengviau išsinuomoti automobilį. 

— Jūs vakare vis dėlto grįšit'? - paklausė tuo metu, kai sėdome 
į mikroautobusą. - Klausiu tik todėl, kad žinočiau... 

Neturėjau konkretaus plano, tik norėjau nuvežti Vincentą vie- 
nai dienai į normalų pasaulį. Vadinasi, nesvarbu kur, vadinasi, 
(atsižvelgiant į tai, kur esame dabar) greičiausiai į paplūdimį. 

Jis pakluso neįtikėtinai nuolankiai, neparodė jokios iniciatyvos. 
Automobilių nuomotojas mums davė salos žemėlapį. 

— Galėtume nuvykti į Tegisės paplūdimį, - tariau, - tai būtų 
paprasčiausia. 

Vincentas net nesivargino atsakyti. 

Jis turėjo pasiėmęs maudymosi kelnaites, rankšluostį ir ne- 
protestuodamas atsisėdo tarp dviejų kopų. Atrodė, jei prireiks, 
bus pasiruošęs čia būti visą dieną. 

— Yra daug kitų moterų, - pasakiau lyg tarp kitko, norėdamas 
pradėti pokalbį. Tik paskui supratau, kad kalbu nekonkrečiai. 
Šiltasis metų laikas buvo pasibaigęs, tad mūsų akiplotyje tesi- 
matė koks penkiasdešimt žmonių: patrauklių kūnų paauglės, ša- 
lia sukinėjosi vaikinai ir šeimų motinos, jų kūnai jau nebebuvo 
tokie patrauklūs, ir atvyko jos kartu su mažesniais vaikais. Mū- 
sų įsitraukimas į tą bendruomenę galėjo būti tik grynai teorinis. 
Nė vienas čia esantis asmuo nebuvo tame realybės lauke, kuria- 
me mes vienaip ar kitaip galėjome reikštis. Mūsų akimis, tie žmo- 
nės buvo tiek pat gyvi, kiek būtų buvę kino ekrane. Galima sa- 
kyti, dar mažiau. Pradėjau suprasti, kad ši ekskursija į normalų 
pasaulį pasmerkta žlugti, paskui suvokiau, kad, ko gero, ji dar 
gali baigtis gana nemaloniai. 

Vietą išsirinkau netyčia, bet mes įsitaisėme toje paplūdimio 
dalyje, kuri priklausė Thomson Holidays viešbučiui. Grįždamas 
iš vėsokos jūros, kurioje taip ir neišsimaudžiau, pamačiau apie 
penkiasdešimt žmonių, susibūrusių aplink pakylą, ant kurios sto- 
vėjo kilnojama garso aparatūra. Vincentą radau toje pat vietoje. 
Sėdėdamas publikos viduryje jis visiškai nekreipė dėmesio į šur- 
mulį aplink. Priėjęs prie jo pamačiau plakatą su užrašu Miss Bi- 
kini Contest. Iš tikrųjų apie dešimt kekšyčių nuo trylikos iki ke- 
turiolikos metų nenustygo vietoje ir šūkčiodamos laukė prie laip- 
tų, vedančių ant pakylos. Po įspūdingos, vaizduotę kaitinančios 

muzikinės įžangos aukštas juodaodis, apsirengęs kaip cirko bež- 
džionėlė, užlėkė ant scenos ir pakvietė merginas pasekti jo pa- 
vyzdžiu. 

— Ladies and Gentlemen, boys and girls, - šūktelėjo į HF mik- 
rofoną, - welcome to the Miss Bikini Contest! Have we g0t some 
sexy girls for you today!“ 

Jis pasisuko į pirmą merginą, ištįsusią ilgais rausvais plaukais 
paauglę, apsivilkusią baltu mini bikiniu. 

— What's your name?** - paklausė. 

— Ilona, - atsakė mergina. 

— A beautiful name for a beautiful girl! - smagiai šūktelėjo. — 
And where are you from, Ilona ?*** 

Mergina buvo iš Budapešto. 

— Budaaaa-pest! That city's hoooot!**** — sustaugė paraudęs 
iš entuziazmo. Mergina pratrūko nervingai juoktis. 

Paskui tas pats su antrąja mergina. Pastaroji buvo platininė 
blondinė rusė, puikiai sudėta, nors teturėjo keturiolika metų. 
Panėšėjo į tikrą kekšę. Paskui juodaodis uždavė po du tris klau- 
simus visoms kitoms. Jis šokinėjo ir pūtėsi gėrėdamasis savo 
sidabro plokštelėmis puoštu smokingu. Pokštai buvo daugiau ar 
mažiau nešvankūs. Beviltiškai žvilgtelėjau į Vincentą. Šioje su- 
maištyje paplūdimyje jis jautėsi beveik taip pat gerai, kaip Samjue- 
lis Beketas repo klipe. Pristatęs visas merginas, juodaodis atsi- 
gręžė į keturis šešiasdešimties septyniasdešimties metų nutukė- 
lius, sėdinčius prie nedidelio staliuko. Prieš kiekvieną gulėjo už- 
rašų knygutė. Pristatė juos su euforija: 


* Ponios ir ponai, vaikinai ir merginos, sveiki atvykę į Mis Bikinis konkursą. Šiandien 
jums parodysime keletą seksualių merginų - (angl.), vert. past. 

** Kuo jūs vardu? — (angl.), vert. past. 

*** Nuostabus vardas nuostabiai merginai. Iš kur jūs, Ilona? - (angl.), vert. past. 
**** Budapeštas! Karštas miestas! - (angl.), vert. past. 

— And judging theeem is our international jury!.. The four mem- 
bers of our panel have been around the world a few times-that's 
the least you can say! They know what sexy boys and girls look 
like! Ladies and Gentlemen, a special hand for our experts!* 

Pasigirdo skysti plojimai, o senjorai, iš kurių buvo pasišaipy- 
ta, rodė ženklus savo šeimoms, pasklidusioms tarp žiūrovų. Po 
to prasidėjo pats konkursas. Bikiniais vilkinčios merginos viena 
po kitos lipo į sceną ir rodė kažką panašaus į erotinius šokius. 
Kraipė pasturgalius, tepliojosi aliejumi nuo saulės, žaidė su lie- 
menėlių petnešomis ir t. t. Garsiai skambėjo populiarios melo- 
dijos... Tai štai, buvome normaliame pasaulyje. Prisiminiau, ką 
kalbėjo Izabelė pirmąjį vakarą mums susitikus: visiškų kids pa- 
saulis. Juodukas buvo suaugęs kid, žiuri nariai - senstantys kids. 
Niekas negalėjo paskatinti Vincentą grįžti į visuomenę. Pasiū- 
liau išvykti tuo metu, kai rusė bruko ranką į savo bikinio kelnai- 
tes. Jis abejingai sutiko. 


Žemėlapyje, kurio mastelis 1:200 000, o ypač Mišlino firmos 
žemėlapyje atrodo, kad visi laimingi. Reikalai pablogėja, kai pa- 
žvelgi į didesnio mastelio žemėlapį, pavyzdžiui, tokį, kokį turė- 
jau Lansarotėje. Ten gali pamatyti viešbučius, pramogų vietas. 
Kai mastelis 1:1, atsiduri normaliame pasaulyje, kuris tikrai ne- 
džiugina. Bet jį padidinus, prasidės košmarai. Pamatysi erkes, 
mikozę sukeliančius parazitus, parazitus, graužiančius kūnus. 
Apie antrą valandą buvome stovykloje. 

Faras entuziastingai krūpčiojo ir vis klausinėjo, ar mums ge- 
rai sekėsi. Pranašas ekspromtu nutarė surengti vakarienę, ku- 


* Konkursui teisėjauja tarptautinis žiuri. Keturi mūsų teisėjai teisėjavo tokiuose kon- 
kursuose mažiausiai keletą kartų. Jie žino, kaip atrodo seksualūs vaikinai ir merginos. 
Ponios ir ponai, suteikime įgaliojimus mūsų ekspertams! - (anigl.), vert. past. 

rioje dalyvaus stovykloje esančios asmenybės. "Tai yra tie, kurie 
vienaip ar kitaip gali turėti ryšį su žiniasklaida arba su publika. 
Šalia esantis Humoristas energingai linkčiojo galvą ir mirkčiojo 
man akimi lyg norėdamas pasakyti, kad nedera visko priimti rim- 
tai. Iš tikrųjų, manau, jis daug tikėjosi iš manęs, nes reikėjo ge- 
rinti situaciją. Jis buvo atsakingas už ryšius su spauda, bet iki 
šiol visi jo planai sužlugdavo. Apie sektą geriausiu atveju rašė 
tai, kad ji yra vėjavaikių ir fantazuotojų sambūris, blogesni atsi- 
liepimai buvo tokie - tai pavojinga organizacija, propaguojanti 
eugeniką, netgi nacizmą. Iš pranašo nuolat šaipydavosi dėl jo 
praeityje žlugusių karjerų (lenktynininko, varjetė dainininko...) 
Trumpai kalbant, šiek tiek žinomas VIP'as, toks kaip aš, buvo 
jiems netikėtas laimikis, deguonies balionas. 

Valgomajame sėdėjo apie dešimt žmonių. Pamačiau Džan- 
paulą su Frančeska. Už tai, kad jį pakvietė, turbūt reikėjo dė- 
koti aktoriaus karjerai, tegul ir kukliai. Aišku, žodį asmenybės 
reikėjo suprasti plačiąja prasme. Pažinau ir penkiasdešimtme- 
tę platininės spalvos blondinę, gerokai prisidengusią, eloimų 
sutikimo giesmę ji giedojo taip garsiai, kad vos galėjai iškęsti. 
Man pasisakė esanti operos dainininkė, tiksliau - choristė. Sė- 
dėjau garbingiausioje vietoje, tiesiai prieš pranašą. Pastarasis 
mane sutiko nuoširdžiai, bet atrodė įsitempęs, sunerimęs, su- 
sirūpinęs dairėsi į visas puses. Šiek tiek nurimo, kai Humoris- 
tas atsisėdo greta. Vincentas atsisėdo man iš kairės ir aštriai 
žvilgtelėjo į pranašą, kuris iš duonos minkštimo lipdė kamuo- 
liukus ir mechaniškai ritinėjo stalo paviršiumi. Šią akimirką jis 
atrodė pavargęs, mintimis nuklydęs kažkur kitur, išties šešias- 
dešimt penkerių metų. 

- Žiniasklaida mūsų nekenčia, - tarė karčiai. - Jei dabar tek- 
tų numirti, nežinau, koks likimas ištiktų pradėtą darbą. Visi im- 
tų vienas kitą plėšyti gabalais. 


212 MICHEL HOUELLEBECO iš SALOS GALIMYBĖ 


Humoristas rengėsi leptelti kokį pokštą, bet žvilgtelėjo į pra- 
našą, iš jo balso tono suprato, kad šis kalba rimtai, ir išsižiojęs 
nutilo. Jo suplotas, lyg lygintuvu išlygintas veidas, maža nosytė, 
reti styrantys plaukai - viskas tiko, kad imtųsi juokdario vaid- 
mens. Jis priklausė toms nelaimingoms būtybėms, kurių net siel- 
vartą kiti laiko pokštu. Jei sekta netikėtai iširtų, jis sulauktų tik- 
rai nepavydėtino likimo. Nelabai tikėjau, kad turi kitą pajamų 
šaltinį. Kartu su pranašu gyveno Santa Monikoje tame pačiame 
name, kur ir dvylika pranašo sužadėtinių. Pats neturėjo seksua- 
linio gyvenimo ir apskritai gyveno nelabai turiningai. Vienintelis 
jo ekscentriškas pomėgis buvo parsisiųsdinti iš Prancūzijos čes- 
nakinės dešros, nes jam nepakako parduotuvėlių, prekiaujančių 
Kalifornijos Delikatessen. Rinko žvejybos kabliukus ir apskritai 
panėšėjo į gana apgailėtiną marionetę, neturinčią jokių asmeni- 
nių norų ir nežinančią, kodėl gyvena. Pranašas greta savęs jį lai- 
kė tikriausiai iš gailestingumo, o gal todėl, kad esant reikalui 
galėjo būti kaip priedanga arba sugerti jo pyktį. 

Pasirodė dvylika pranašo sužadėtinių su užkandžiais. Be abe- 
jo, norėdamos pagerbti susirinkusiųjų meninius gabumus, jos 
pakeitė savo tunikas labai drąsiais Meluzinos fėjų drabužiais: 
užsidėjo kūgio formos kepuraites, papuoštas žvaigždėmis, vil- 
kėjo aptemptomis suknelėmis su pasidabruotais blizgučiais, net 
išryškėjo nuogi užpakaliai. Pasistengta ir su virtuve: pyragėliai 
su mėsa ir įvairiausių zakuskų*. Pranašas automatiškai paglostė 
jį zakuskomis vaišinančios brunetės pasturgalį, bet to nepaka- 
ko, kad jam grįžtų gera nuotaika. Jis nervingai pareikalavo, kad 
tuoj pat paduotų vyno, iš karto vieną po kitos išlenkė dvi taures, 
paskui atsilošė savo sėdynėje ir ilgai žiūrėjo į susirinkusius. 

— Reikia kažką daryti su žiniasklaida... - pagaliau tarė Hu- 


* Užkandžių - (rus.), vert. past. 

moristui. - Perskaičiau šios savaitės Le Nouvel Observateur. Mus 
nuolat koneveikia, to nebegalima pakęsti... 

Humoristas suraukė antakius, mažiausiai minutę mąstė, pas- 
kui lyg didelę naujieną pranešė: 

— Tai sunku. 

Balsas buvo abejojantis. Pagalvojau, kad abejoti jam nederė- 
tų, nes šiaip jau būtent jis buvo vienintelis, oficialiai už tai atsa- 
kingas. Nesunku suprasti, nes nei Mokslininkas, nei Faras ne- 
buvo pakviesti vakarienės. Be abejo, jis nieko neišmanė šioje 
srityje, kaip ir visose kitose. Buvo įpratęs prie blogų rezultatų ir 
manė, kad taip bus visada, kad visi susitaikė su prastais rezulta- 
tais. Jis irgi artėjo į šešiasdešimt penktuosius metus ir nedaug 
besitikėjo iš gyvenimo. Jo burna tyliai išsižiodavo ir susičiaup- 
davo, jis tikrai mąstė, ką čia pasakius juokinga, kad grįžtų gera 
nuotaika, bet nieko negalėjo sugalvoti. Buvo laikinai praradęs 
komiškumo jausmą. Galų gale liovėsi stengtis. Turbūt pamanė, 
kad pranašas šį vakarą blogai nusiteikęs, bet tai praeis. Nurimęs 
neskubėdamas kibo į pyragėlį su mėsa. 

— Kokia tavo nuomonė? - pranašas kreipėsi tiesiai į mane. 
Žiūrėjo tiesiai į akis. - Ar spaudos priešiškumas - ilgalaikis 
reiškinys"? 

— Apskritai, taip. Vaidinant kankinį, skundžiantis, kad esi ne- 
pateisinamo ostrakizmo taikinys, tikrai gali patraukti į savo pu- 
sę negausius kitaip manančius. Le Penui kitados tai pavyko. Bet 
galų gale toks metodas pralaimi. Ypač tada, kai nori užmegzti 
suprantamą kalbą, tai yra kai nori paveikti tam tikrą skaičių Žmo- 
nių, besidominčių žiniasklaida. 

— Taip, taip! Klausykite, ką man ką tik pasakė Danielius! 

Pranašas patogiau įsitaisė kėdėje ir prakalbo taip, kad visi gir- 
dėtų: 

— Žiniasklaida mus kaltina, kad esame sekta, o tikrieji sektan- 
tai yra tie, kurie mums neleidžia tapti religija, nes nuolat iškrai- 

po mūsų teiginius, atitraukia nuo mūsų žmones, nors idėjos, ku- 
rias siūlome, gali būti naudingos kiekvienam žmogui. Nesvarbu 
nei tautybė, nei rasė, nei anksčiau išpažintas tikėjimas! 

Valgantieji liovėsi valgę, kai kurie palinksėjo galvas, bet nė 
vienas nesugebėjo ištarti nė sakinio. Pranašas vėl atsisėdo, jis 
prarado energiją. Galva davė ženklą brunetei ir toji vėl pripylė 
jam stiklą vyno. Kurį laiką tvyrojo tyla. Paskui kalbos atgijo. 
Daugiausia buvo kalbama apie vaidmenis, scenarijus, įvairius ki- 
nematografinius projektus. Atrodo, kad daugelis svečių buvo 
aktoriai, debiutantai arba antrarūšiai. Tikriausiai dėl to, kad at- 
sitiktinumas gali jiems pamėtėti lemtingą vaidmenį gyvenime, 
aktoriai, kaip aš jau buvau pastebėjęs, dažnai tampa lengvu gro- 
biu visoms sektoms, tikėjimams ir pasiduoda keistiems dvasi- 
niams mokymams. Keista, nė vienas nepažino manęs. Tačiau tai 
man tikrai patiko. 


Harley de Dude was right... — susimąstęs ištarė pranašas. — 
Life is basically a conservative option...* 

Ne iš karto supratau, į ką jis kreipiasi, paskui suvokiau, kad į 
mane. Jis susigriebė ir toliau kalbėjo prancūziškai. 

— Supranti, Danieliau, - tarė neapsimestinai liūdnai, 0 tai jam 
nebuvo būdinga, - vienintelis žmonijos tikslas yra daugintis, pra- 
tęsti giminę. Ir to tikslo tikrai negalima ignoruoti, nes žmonija 
jo siekia siaubingai aršiai. Žmonės veltui mano esą nelaimingi, 
baisiai nelaimingi, nes jie visomis išgalėmis priešinasi bet kam, 
kas galėtų pagerinti jų dalią. Jie nori vaikų, panašių į juos pa- 
čius, taigi patys kasa sau kapą ir siekia įamžinti nelaimės prie- 
žastis. Kai jiems siūloma keistis ir ieškoti kito kelio, galima tikė- 
tis aršios atmetimo reakcijos. Neturiu iliuzijų dėl artimiausių 


* Harlis de Diudas teisus... Gyvenimas iš esmės yra konservatyvus... - (angl.), vert. past. 

metų. Mums artėjant prie projekto techninio įgyvendinimo pa- 
baigos, prieštaraujančių vis daugės ir daugės. Intelektualų val- 
džioje daugumą sudaro status guo šalininkai. Kova bus sunki, 
nepaprastai sunki... 

Pranašas atsiduso, baigė gerti stiklą vyno ir ėmė vaizduoti mąs- 
tantį ar bent jau nepasiduodantį apatijai. Vincentas Žiūrėjo į jį 
labai įdėmiai, nes pranašo nuotaika svyravo nuo apatijos iki ne- 
rūpestingumo, nuo gręžimosi į mirtį iki šuolio į gyvenimą. Jis 
darėsi vis panašesnis į seną pavargusią beždžionę. Po kokių dviejų 
trijų minučių išsitiesė kėdėje ir jau gyvesniu žvilgsniu apžvelgė 
susirinkusiuosius. Manau, būtent tą akimirką ir pastebėjo Fran- 
českos grožį. Pranašas davė ženklą vienai iš jam patarnavusių 
merginų, japonei, ir pašnibždėjo jai į ausį keletą žodžių. Pasta- 
roji priėjo prie italės ir perdavė jai pranašo žodžius. Frančeska 
iš karto pašoko, net žvilgsniu neatsiklaususi savo draugo ir pri- 
ėjusi atsisėdo pranašui iš kairės. 

Džanpaulas išsitiesė, veidas visiškai nepasikeitė. Nusukau galvą 
ir nenorom pamačiau, kaip pranašas ėmė pirštais kedenti mer- 
ginai plaukus. Ėmiau tyrinėti savo lėkštę, bet po trisdešimties 
sekundžių man nusibodo gėrėtis sūrio gabaliukais, tad mečiau 
žvilgsnį į šalį. Vincentas nesivaržydamas žiūrėjo į pranašą. Net 
šiek tiek džiūgaudamas, kaip man pasirodė. Pastarasis dabar buvo 
apkabinęs merginą, o ji - padėjusi galvą jam ant peties. Tuo me- 
tu, kai pranašas įkišo ranką jai už liemenėlės, nenorom žvilgte- 
lėjau į Džanpaulą. Jis šiek tiek pakilo nuo savo krėslo, jo akyse 
plykstelėjo įniršis. Stebėjau jį ne aš vienas. Kalbos nutilo. Džan- 
paulas pasidavė, iš lėto atsisėdo, suglebo, nuleido galvą. Kalbos 
po truputį atgijo. Iš pradžių tylios, paskui normalios. Net nepa- 
davus deserto, pranašas išėjo su Frančeska. 

Kitą dieną susitikau merginą išeidamas iš rytinės paskaitos. 
Ji kalbėjosi su drauge itale. Eidamas pro ją sulėtinau žingsnį ir 

išgirdau, kaip ji ištarė: Communicare... Frančeskos veidas švy- 
tėjo, buvo ramus, ji atrodė laiminga. Kursai vėl plaukė tokiu 
pat ritmu, kaip kelionė laivu. Buvau nutaręs dalyvauti rytinėse 
paskaitose, bet atsisakyti popietinių užsiėmimų. Grįžau prieš 
vakarinę meditaciją. Pastebėjau, kad Frančeska vėl buvo greta 
pranašo. Pavalgę jie išėjo kartu. Bet visą dieną nemačiau Džan- 
paulo. 

Prie įėjimo į vieną iš olų buvo savotiškas įvairių žolelių užpilų 
baras. Pamačiau Farą ir Humoristą sėdinčius prie stalo greta 
liepos. Faras kalbėjo gyvai, kalbą paįvairindamas energingais mos- 
tais. Tema jam aiškiai buvo prie širdies. Humoristas neatsakinė- 
j0, susirūpinęs lingavo galvą ir laukė, kol pašnekovas ims kan- 
džiotis. Priėjau prie eloimito, triūsiančio prie virdulių. Nežino- 
jau, ką gerti, nes niekada nemėgau užpilų. Galų gale išsirinkau 
karštą kakavą. Pranašas toleravo kakavą, tik reikalavo, kad ji 
būtų gerokai nuriebinta. Greičiausiai Nyčės garbei, nes gerbė 
pastarojo idėjas. Kai ėjau pro jų stalą, abu vadai nutilo. Faras 
griežtu žvilgsniu tyrinėjo salę. Jis gyvai pamojo man ranka kvies- 
damas prisėsti prie jų. Suvokęs, kad gali atsirasti dar vienas pa- 
šnekovas, jis aiškiai atgijo. 

— Sakiau Žerarui, - tęsė (ką gi, net tas vargšas nelaimėlis tu- 
rėjo vardą, tikriausiai anksčiau turėjo šeimą, galbūt mylinčius 
tėvus, kurie jį supo ant kelių, gyvenimas pernelyg sunkus, jei ir 
toliau mąstyčiau apie tokius dalykus, baigčiau tuo, kad, be jo- 
kios abejonės, nusišaučiau). - Sakiau Žerarui, kad, mano nuo- 
mone, pernelyg daug kalbame apie mūsų teiginių mokslinę pu- 
sę. Egzistuoja ekologinis judėjimas Naujasis amžius, jo narius 
baimina agresyvios technologijos, todėl jie smerkia žmogaus do- 
minavimą gamtoje. Tie žmonės visiškai atmeta krikščionišką- 
sias tradicijas, jiems artimesnė pagonybė arba budizmas; tarp jų 
galėtume rasti potencialių gerbėjų. 

- Kita vertus, - gudriai atsakė Žeraras, - atkeliauja nauja tech- 
nika. 

— Taip... - mąsliai atsakė Faras, - jos ypač gausu Kalifornijo- 
je, garantuoju, kad Europoje jos turime nedaug. 

Jis vėl pasisuko į mane: 

— Ką tu apie tai manai? 

Neturėjau tvirtos nuomonės. Maniau, kad ilgainiui genetinės 
technologijos šalininkų gretos viršys jos priešininkų gretas. Ypač 
stebėjausi dėl to, kad jie vėl teiraujasi mano nuomonės dėl savo 
vidinių ginčų. Nelabai supratau kodėl, bet mane, meno žmogų, 
matyt, manė intuityviai suvokiantį mintis, viešąją nuomonę jaudi- 
nančius įvykius. Nenutuokiau jokios priežasties, kodėl turėčiau 
nurodinėti jų klaidas, tad pasakiau keletą banalybių, jie išklausė 
pagarbiai, ir aš šypsodamasis pakilau nuo stalo. Pasiskundęs nuo- 
vargiu mikliai išsmukau iš olos ir patraukiau į palapinių miestelį. 
Norėjau iš arčiau pasižiūrėti, kaip laikosi eiliniai sekėjai. 

Buvo dar anksti, tad niekas nemiegojo. Dauguma sėdėjo prieš 
palapines parietę po savimi kojas, dažniausiai vieni, rečiau po- 
romis. Daugelis buvo nuogi (nudizmas nebuvo privalomas, bet 
labai populiarus tarp eloimitų, nes mūsų kūrėjai eloimai buvo 
puikiai prisitaikę prie savo gimtosios planetos klimato ir, beje, 
vaikščiojo nuogi, nes tai tinka kiekvienai laisvai ir išdidžiai būty- 
bei, atmetusiai kaltės ir gėdos jausmą. Pranašas mokė, kad Ado- 
mo nuodėmės pėdsakai jau išnyko ir mes dabar gyvename pagal 
naują tikros meilės įstatymą). Apskritai jie nieko neveikė, nors 
galbūt meditavo, kaip buvo įpratę. Daugelis laikė atsukę delnus 
į viršų, o žvilgsniai buvo nukreipti į žvaigždes. Organizacijos 
duotos palapinės panėšėjo į tipi, bet balta ir šiek tiek švytinti 
medžiaga, iš kurios jos buvo pasiūtos, buvo išausta pagal nau- 
jausias technologijas, apibūdinamas maždaug taip: „naujos rū- 
šies medžiagos, sukurtos remiantis erdviniais tyrinėjimais.“ Ga- 

lų gale tai buvo savotiška gentis, indėnų gentis, turinti moder- 
niausią techniką. Manau, kiekvienas narys turėjo interneto ryšį, 
nes to griežtai reikalavo pranašas. Kitaip būtų buvę neįmanoma 
jiems greitai perdavinėti nurodymų. Matyt, jie intensyviai ben- 
draudavo internetu, bet dabar į akis krito tai, kad sėdėjo vieniši 
ir tylūs. Kiekvienas tylėdamas prie savo palapinės. Vienas nuo 
kito buvo per keletą metrų, bet atrodė, kad vieni kitų nepastebi. 
Žinojau, kad dauguma neturi nei vaikų, nei naminių gyvūnų (tai 
nebuvo draudžiama, bet vis dėlto primygtinai rekomenduoja- 
ma, nes pirmiausia reikėjo rūpintis, kad būtų sukurta nauja rū- 
Šis, O jau egzistuojančios rūšies dauginimasis buvo vertinamas 
kaip pasenęs reiškinys, konservatyvaus, silpno charakterio po- 
žymis, tikrai nerodantis karšto tikėjimo. Nelabai tikėtina, kad 
šeimos tėvas būtų galėjęs labai aukštai iškilti organizacijoje). Per- 
ėjau visas alėjas, praėjau pro keletą šimtų palapinių, bet niekas 
manęs neprašnekino. Tik linktelėdavo galvą ir kukliai nusišyp- 
sodavo. Iš pradžių maniau, kad jie galbūt šiek tiek drovisi. Aš 
buvau VIP'as, turėjau privilegiją kalbėtis su pačiu pranašu. Bet 
labai greitai prisiminiau, kad ir alėjoje, susitikę vieni kitus, jie 
elgėsi visai taip pat: šypsena, galvos linktelėjimas, ir viskas. Iš- 
ėjęs iš kaimo patraukiau toliau. Nužingsniavau keletą šimtų metrų 
akmenuotu taku, paskui sustojau. Buvo pilnatis, puikiai matėsi 
žvyruotas kelias, lavos uolos. Toli rytuose įžiūrėjau metalinės 
užtvaros, juosiančios neryškią vietovę, skleidžiamą šviesą. Bu- 
vau niekieno pasaulyje, naktis buvo šilta ir labai norėjosi ką nors 
sugalvoti. 


Sieloje tuščia. Turbūt taip rymojau ilgai, nes, kai grįžau į sto- 
vyklą, visur viešpatavo tyla. Visi tikriausiai miegojo. Žvilgtelė- 
jauį laikrodį, buvo šiek tiek po trijų. Mokslininko vienutėje dar 
degė šviesa. Jis pats sėdėjo prie darbo stalo, bet išgirdo mano 

žingsnius ir davė ženklą užeiti. Interjeras buvo ne toks santū- 
rus, kaip įsivaizdavau. Stovėjo sofa su gana dailiomis šilkinėmis 
pagalvėlėmis, olos grindis dengė abstrakčiais raštais išmarginti 
kilimai. Jis pasiūlė stiklinę arbatos. 

— Tu turėjai suprasti, kad tarp organizacijos vadovų tvyro šio- 
kia tokia įtampa... - pradėjo patylėjęs. 

Žinoma, jų nuomone, aš buvau kietas riešutėlis. Aš pats nuo- 
lat galvojau, kad jie pervertina mano svarbą. Tiesa, galėjau kal- 
bėti bet ką, visada atsirastų žiniasklaidos priemonių, kurioms 
mano mintys patiktų, bet tarp šio fakto ir sugebėjimo priversti 
žmones manęs klausytis ir keisti savo pažiūras, yra tarpas. Visi 
įprato, kad asmenybės pasisako žiniasklaidoje ir kalba įvairiau- 
siomis temomis. Bet jų mintys nuspėjamos, ir niekas į jas ne- 
kreipia rimto dėmesio. Apskritai sensacijų besivaikanti sistema 
skatina šlykštų konsensusą ir jau seniai susikompromitavo dėl 
savo menkavertiškumo: Nebandžiau įrodinėti, kad jis klysta. Pri- 
tariau kaip neutralus geranoris žmogus, nes tokia pozicija man 
ne kartą padėjo gyvenime. Man pasakodavo intymius dalykus, 
buvau priimamas visuose sluoksniuose. Paskui visa tai panaudo- 
davau savo skečuose. Faktai būdavo šiurkščiai iškraipyti, neat- 
pažįstami. 

— Aš pats nesijaudinu, pranašas manimi pasitiki, - tęsė. - Bet 
mūsų įvaizdis žiniasklaidoje - katastrofiškas. Mus laiko vėjavai- 
kiais, nors šiandien pasaulyje nėra laboratorijos, kurioje būtų 
pasiekta mūsų lygio rezultatų. 

Jis mostelėjo ranka lyg kviesdamas visus kambaryje esančius 
daiktus, biochemijos knygas anglų kalba iš Elzevier Publications, 
virš rašomojo stalo esančius DVD su duomenimis, kompiuterio 
vaizduoklį pabūti liudininkais, kad jo tyrimai rimti. 

— Atėjimas čia pakenkė mano karjerai, - karčiai kalbėjo to- 
liau, - manęs niekas nespausdina... 

Visuomenė yra sluoksniuota tešla, savo skečuose niekada ne- 
vaizdavau mokslininkų. Mano nuomone, tai specifinis sluoks- 
nis, kurį išjudina ambicijos ir vertinimo kriterijai, neperduoda- 
mi paprastiems mirtingiesiems. Taigi apibendrindami galime tvir- 
tinti, kad tie kriterijai visiškai netinka, jei kalbėsime apie garsius 
žmones. Tačiau klausiausi jo, klausiausi taip, kaip klausydavausi 
visų, nes mane veikė senas įprotis: buvau savotiškas senas žmo- 
nijos šnipas, šnipas pensininkas, bet dar galintis dirbti, turėjau 
gerus refleksus ir man net atrodo, kad purčiau galvą skatinda- 
mas kalbėti toliau. Klausiausi, bet negirdėjau, jo žodžiai nepa- 
siekdavo mano proto, nes prieš savo valią buvau pasistatęs gal- 
voje savotišką filtrą. Vis dėlto tikėjau, kad Miskievičius yra įžy- 
mus žmogus, galbūt net vienas garsiausių žmonijos istorijoje, jis 
bando modifikuoti savo likimą pačiu aukščiausiu biologiniu lyg- 
meniu, jis turi įgūdžių ir moka dirbti, bet turbūt aš jau nelabai 
domėjausi žmonijos istorija, aš taip pat buvau senas pavargęs 
vyras ir, kai jis gyrė savo eksperimentinius darbus, aiškino, ko- 
kią naudą davė įstaigai ir kaip įgyvendino savo neįtikėtinus pa- 
siūlymus, mane staiga apėmė noras pamylėti Esterą. Prisiminiau 
jos elastingą gražią vaginą, judesius, kai suspausdavo mano uo- 
degą. Maniau norįs miego, bet vos išėjęs iš Mokslininko olos 
surinkau jos mobiliojo numerį. Tyla, atsiliepė tik atsakiklis, o aš 
nelabai norėjau smaukyti. Mano amžiaus vyrui spermatozoidai 
gaminasi lėčiau, latentinis periodas ilgėja, siūlymai pasimylėti 
vis retesni, kol galiausiai jų nebegausiu. Žinoma, buvau nemir- 
tingumo šalininkas, žinoma, Miskievičiaus tyrinėjimai teikė vil- 
čių, iš esmės vieną viltį, bet tai ne man ir ne kam nors iš mano 
kartos. Šiuo klausimu nepuoselėjau jokių iliuzijų. Jo greitos sėk- 
mės optimizmas greičiausiai buvo ne sąmoningas melas, bet fan- 
tazija, kuria visi privalėjo tikėti. Jos reikėjo ne tiek eloimitams, 
davusiems pinigų tyrinėjimams, kiek pirmiausia jam pačiam. Joks 

žmogaus sumanytas projektas nekuriamas nesitikint jį įgyven- 
dinti artimiausiu metu. Tiksliau - maksimalus terminas priklau- 
so nuo to, kiek tikisi gyventi projekto autorius. Žmonija nieka- 
da nemokėjo iš kartos į kartą dirbti kaip viena komanda, nors 
galų gale visada buvo taip: žmonės gyveno, mirė, o naujos kar- 
tos naudojosi praeities laimėjimais, nebent panorėdavo sunai- 
kinti kitų triūso rezultatus. Tačiau taip niekada nekalbėjo pro- 
jektų autoriai. Jie nūdo tą faktą nutylėti, nes kitu atveju papras- 
čiausiai būtų nustoję dirbti — tik atsigulę ir laukę mirties. Todėl 
Mokslininkas, labai modernus intelektualas, man regis, buvo ro- 
mantikas, nes gyvenime vadovavosi senomis iliuzijomis. Pradė- 
jau galvoti, ką galėtų padaryti Estera, jei jos maža elastinga vagi- 
na imtų susitraukinėti aplink kitų uodegas, ir man kilo ūmus 
noras išplėšti iš savo kūno vieną ar du organus. Laimė, buvau 
nusipirkęs dešimt dėžučių rohipnolio, nepagailėjau, tad išmie- 
gojau daugiau kaip penkiolika valandų. 

Kai pabudau, saulė buvo žemai ir iš karto pajutau, kad kažkas 
įvyko. Oras pranašavo audrą, bet žinojau, kad jokios audros ne- 
bus, nes jų niekada nebūna. Saloje beveik nelydavo. Sekėjų kai- 
mą buvo nušvietusi neryški geltona šviesa. Kelių palapinių au- 
deklą prie angų judino silpnas vėjas, bet šiaip stovykla jau buvo 
tuščia, alėjomis niekas nevaikščiojo. Žmonės nieko neveikė, vieš- 
patavo visiška tyla. Kopdamas į kalvą praėjau pro Vincento, 
Mokslininko ir Faro kambarius, bet nieko nesutikau. Pranašo 
buveinės durys buvo plačiai atvertos ir pirmą kartą nuo mano 
atvykimo įėjimas nesaugomas. Įeidamas į salę nejučia pasisten- 
giau, kad nesigirdėtų žingsnių. Eidamas koridoriumi, vedančiu į 
jo privačius kambarius, išgirdau prislopintus balsus, grindimis 
stumdomų baldų triukšmą ir kažką panašaus į raudą. 

Salėje, kurioje pranašas priėmė mane tą dieną, kai atvykau, 
degė visos šviesos, bet ji buvo tuščia. Apėjau ratą, pastūmiau į 

biurą vedančias duris ir pasukau atgal. Dešinėje pusėje, prie ba- 
seino į koridorių, durys buvo atvertos. Man pasirodė, kad balsai 
sklinda iš ten. Atsargiai žingtelėjau pirmyn ir prie posūkio į kitą 
koridorių užgriuvau ant Žeraro. Jis stovėjo durų, vedančių į pra- 
našo kambarį, angoje. Humoristo išvaizda buvo nekokia. Veidas 
išbalęs labiau nei paprastai, jį vagojo gilūs ratilai, atrodė lyg bū- 
tų nemiegojęs naktį. 

— Atsitiko... atsitiko... 

Balsas silpnas, virpantis, vos girdimas. 

— Atsitiko baisus dalykas, - šiaip taip užbaigė. 

Priėjo Faras ir atsistojo priešais mane. Veidas liepsnojo pyk- 
čiu, jis įbedė į mane žvilgsnį. Humoristas išleido kažkokį skaus- 
mingą mekenimą. 

— Ką gi, jau nieko nepakeisi, - suniurnėjo Faras, - teks jį įleisti... 


Pranašo kambaryje daug vietos užėmė milžiniška apvali lova, 
skersmuo - trys metrai. Ji buvo aptraukta rožiniu satinu. Kam- 
baryje šen bei ten išdėlioti rožiniu satinu vilkti pufai, ant sienų iš 
trijų pusių kabojo veidrodžiai. Ketvirtojoje sienoje buvo didelis 
langas į akmeningą lygumą. Toliau matėsi pirmieji ugnikalniai. 
Audros šviesoje jie atrodė šiek tiek baugiai. Langas išmuštas, o 
lovos viduryje - pranašo lavonas perpjauta gerkle. Pranašas ne- 
teko daug kraujo, nes miego arterija buvo tiksliai perrėžta. Moks- 
lininkas nervingai žingsniavo iš vieno kambario krašto į kitą. 
Vincentas sėdėjo ant pufo, atrodė, kad jis mintimis ne čia. Išgir- 
dęs mano žingsnius, vos kilstelėjo galvą. Mergina ilgais juodais 
plaukais (iš jų atpažinau Frančeską) leisgyvė sėdėjo kambario 
kampe. Vilkėjo krauju ištepliotus naktinius marškinius. 

— Tai italas... - sausai paaiškino Faras. 

Pirmą kartą mačiau lavoną, bet didelio įspūdžio man tai ne- 
padarė. Nelabai ir nustebau. Kai vakar, po vakarienės, pranašas 

pasirinko italę, išvydęs jos draugo išvaizdą, akimirką pagalvo- 
jau, kad šį kartą jis nuėjo per toli ir šį kartą viskas nesibaigs taip 
paprastai. Bet paskui Džanpaulas, atrodė, pasidavė. Pamaniau, 
kad jis palūš, kaip ir kiti. Aš tikrai suklydau. Smalsumo veda- 
mas priėjau prie lango: šlaitas buvo labai status, beveik vertika- 
lus. Kai kur matėsi keletas siūlių, bet uola buvo vientisa, be įtrū- 
kimų ir kieta, tad užkopti ja buvo tikrai nelengva. 

— Taip, - niūriai pakomentavo prie manęs priėjęs Faras, - jis 
tikrai buvo išmuštas iš pusiausvyros. 

Paskui vėl ėmė dideliais žingsniais vaikščioti po kambarį, bet 
stengėsi neprisiartinti prie Mokslininko, vaikštinėjančio kitapus 
lovos. Humoristas sustingo prie durų ir tik skėsčiojo rankomis. 
Atrodė visiškai paklaikęs, beveik apimtas panikos. Tą akimirką 
supratau, kad nepaisant sektos propaguojamo hedonizmo ir li- 
"bertinizmo nė vienas artimas pranašo draugas neturėjo seksua- 
linių ryšių. Dėl Humoristo ir Mokslininko abejonių nekilo. Pir- 
masis nesugebėjo, antrasis nenorėjo. Faras buvo vedęs savo am- 
žiaus moterį, gerokai peržengusią per penktą dešimtį. Kitaip sa- 
kant, vargu ar kasdien jį užplūsdavo Jausmai. Jis tikrai nesinau- 
dojo aukšta padėtimi organizacijoje tam, kad gundytų jaunas 
sekėjas. Pastebėjau, kad sekėjai paprastai buvo monogamai, daž- 
niausiai dargi visai nesidomėjo priešinga lytimi. Išskyrus jaunas 
gražias sekėjas, kurias pranašas pasikviesdavo pasidžiaugti vie- 
nai nakčiai. Apskritai pranašas savo sektoje elgėsi kaip domi- 
nuojantis vienvaldis patinas, jis sunaikino savo draugų vyrišku- 
mą. Jie ne tik atsisakė sekso, bet net nebandė jo ieškoti, patys 
sau draudė ieškoti patelių artumo, manydami, kad seksualumas 
yra pranašo prerogatyva. Dabar supratau, kodėl pastarasis savo 
paskaitose garbstė moterų dorybes ir negailestingai kritikavo ma- 
cho tendencijas. Jo tikslas buvo pats paprasčiausias - iškastruo- 
ti klausytojus. Iš tikrųjų daugumai beždžionių patinų, paklūs- 

tančių bandos vedliui, testosteronas gaminasi vis lėčiau, kol tas 
procesas visai liaujasi. 


Dangus po truputį blaivėsi, debesys sklaidėsi. Prieš sutems- 
tant lygumą turėjo nušviesti vilčių neteikianti šviesa. Mes buvo- 
me visai greta atogrąžų Vėžio, mes buvome grosso merdo* , kaip 
būtų pasakęs Humoristas, kol dar sugebėjo pokštauti. Mūsų kas- 
dienybę jis dažniausiai pralinksmindavo tokiais puikiais sąmo- 
jais: „Tai ne-tu-ri jokios reikš-mės sky-lėje“ arba „aš turiu šiurkš- 
tų bybį** ir per pusryčius valgau grūdus.“ Kas dabar laukia to 
vargšo žmogelio, kai nebėra Beždžionės Nr.17 Jis sutrikęs Žvilg- 
čiojo į Farą ir Mokslininką, atitinkamai Beždžionę Nr. 2ir Bež- 
džionę Nr. 3, tiedu skersai ir išilgai tebevaikštinėjo po kambarį 
ir žvilgsniais jau ėmė vienas kitą vertinti. Kai bandos vadas ne- 
begali atlikti savo pareigų, daugumai beždžionių testosteronas 
vėl ima gamintis. Faras galėjo tikėtis, kad jį parems organizaci- 
jos ginkluotoji frakcija, nes pasamdė sargybinius, jiems vadova- 
vo, jie klausydavo tik Faro įsakymų. Kol buvo gyvas, pranašas 
tuose reikaluose Faru visiškai pasikliovė. Tačiau laborantai ir 
technikai, atsakingi už genetinio projekto įgyvendinimą, bendravo 
tik su Mokslininku ir tik su juo. Taigi apskritai brendo visos 
sąlygos klasikiniam konfliktui tarp brutalios jėgos ir proto, tarp 
testosterono simptomo ir intelekto. Kad ir kaip ten būtų, jau- 
čiau — viskas užtruks, todėl atsisėdau ant pufo greta Vincento. 
Šis, atrodo, pastebėjo mane, išspaudė vangią šypsenėlę ir vėl nu- 
grimzdo į savo svajas. 


* Žodžių žaismas. Lotyniškai grosso modo reiškia „apytikriai“, O grosso merdo tektų 
versti „didelis šūdas“ — vert. past. 

** Žodžių žaismas. Pirmuoju atveju tai iškraipytas prancūziškas sakinys Ca n'a aucu- 
ne importance (tai neturi jokios reikšmės), antruoju - J'ai Vhabitude (esu įpratęs) - 
vert. pasl. 

Visi tylėjo apie penkiolika minučių. Mokslininkas ir Faras ir 
toliau dideliais žingsniais žirgliojo po kambarį. Kiliminė danga 
sugėrė jų žingsnių garsą. Tokiomis sąlygomis aš likau gana ra- 
mus. Supratau, kad šiuo metu nei aš, nei Vincentas nebūsime 
pagrindiniai veikėjai. Šioje istorijoje mes buvome antrarūšės bež- 
džionės, garbės beždžionės. Teėmo, į kambarį papūtė vėjas, nes 
italas buvo išmušęs langą. 

Staiga Humoristas išsitraukė iš drobinio bluzono skaitmeninį 
fotoaparatą Sony DSCF-101 (trys milijonai pikselių). Modelis 
man žinomas, nes turėjau tokį patį, tik vėliau pakeičiau į Minol- 
ta Dimage A2, nes jis turėjo aštuonis milijonus pikselių, pusiau 
reftlektinę nutaikymo sistemą ir buvo jautresnis silpnai šviesai. 
Faras ir Mokslininkas sustingo išsižioję ir žiūrėjo, kaip vargšas 
pajacas laksto po kambarį ir fotografuoja vieną kadrą po kito. 

- Viskas gerai, Žerarai? - paklausė Faras. 

Man neatrodė, kad viskas gerai, jis fotografavo mechaniškai, 
net nesitaikydamas, o kai prisiartino prie lango, pamaniau, kad 
iššoks. 

— Gana, - šūktelėjo Faras. 

Humoristas sustingo, jo rankos taip virpėjo, kad net išmetė 
aparatą. Kambario kampe sušnarpštė vis dar bejėgė Frančeska. 
Dabar sustingo ir Mokslininkas, atsistojo prieš Farą ir pažvelgė 
jam tiesiai į akis. 

— Dabar turime nuspręsti, - tarė bejausmiu balsu. 

— Pranešime policijai, tai vienintelis įmanomas sprendimas. 

— Jei pranešime policijai, organizacijai galas. Tokio skandalo 
neatlaikysime, ir tu tai Žinai. 

— Turi kitokių pasiūlymų ? 


Vėl stojo tyla, tik dabar įtampa buvo dar didesnė. Susidūri- 
mas prasidėjo, supratau, kad šį kartą bus aiškinamasi iki galo. 

Nuojauta man kuždėjo, kad netrukus galiu tapti kitos smurtinės 
mirties liudininku. Charizminio lyderio pasitraukimas religinė- 
se bendruomenėse visada sukelia nepaprastai daug problemų, 
jei lyderis nepasistengė paskirti abejonių nekeliančio įpėdinio. 
Tokiais atvejais skilimas beveik neišvengiamas. 

- Jis mąstė apie mirtį, - pradėjo Žeraras tyliu, virpančiu, be- 
veik vaikišku balsu. - Jis man apie ją kalbėdavo vis dažniau ir 
dažniau. Jis nebūtų norėjęs, kad organizacija žlugtų, labai neri- 
mavo, kad po jo mirties viskas bus baigta. Privalome ką nors 
daryti, privalome susitarti... 

Faras susiraukė ir iš lėto pasisuko į Žerarą. Taip reaguojama į 
įkyrų triukšmą. Suvokęs savo visišką menkystę, Žeraras atsisė- 
do ant pufo šalia mūsų, nuleido galvą ir ramiai pasidėjo rankas 
ant kelių. 

— Priminsiu tau, - ramiai dėstė Mokslininkas, žiūrėdamas tie- 
siai Farui į akis, - kad mirtis mums nėra pabaiga. Tai - pirmoji 
dogma. Turime genetinį pranašo kodą, tad reikia palaukti, kol 
baigsime darbus... 

— Manai, kad lauksime dvidešimt metų, kad reikalas pajudė- 
tų? - aršiai paprieštaravo Faras, jau net nesistengdamas paslėpti 
priešiškumo. 

Mokslininkas sudrebėjo nuo įžeidimo, bet ramiai atsakė: 

— Krikščionys laukia jau du tūkstančius metų... 

- Galbūt, bet per tą laiką teko sukurti Bažnyčią, o šioje srity- 
ję aš būčiau geriausias. Kai prireikė paskirti mokinį įpėdiniu, 
Kristus išsirinko Petrą, nors šis nebuvo nei pats nuostabiausias, 
nei pats protingiausias, nei pats mistiškiausias. Tačiau jis buvo 
geriausias organizatorius. 

— Jei aš pasitrauksiu, neturėsi kuo manęs pakeisti. O tokiu 
atveju visos viltys apie nemirtingumą pasmerktos žlugti. Nema- 
nau, kad taip susiklosčius aplinkybėms ilgai išsilaikysi... 

Vėl stojo tyla, ji slėgė vis labiau ir labiau. Supratau, kad jie 
nesusitars, jų santykiai buvo pernelyg susikomplikavę, ir jau la- 
bai seniai. Nors buvo beveik visiškai tamsu, pastebėjau, kad Fa- 
ras sugniaužė kumščius. Tada prakalbo Vincentas. 

— Aš galiu užimti pranašo vietą, — ištarė negarsiai, beveik 
džiugiai. 

Abu pašoko, Faras nulėkė prie jungiklio, uždegė šviesą ir pri- 
puolęs prie Vincento jį papurtė: 

— Ką čia šneki, ką čia šneki? — rėkė jam tiesiai į veidą. 

Vincentas nesipriešino, palaukė, kol jį paleis, ir pridūrė tokiu 
pat džiaugsmingu balsu: 

— Galų gale, aš - jo sūnus... 

Praėjus pirmai nuostabos akimirkai, Žeraras prakalbo gailiu 
balsu: 

— Gali būti... Tikrai gali būti... Žinau, kad pranašas turėjo 
sūnų prieš trisdešimt penkerius metus. Tuoj po to, kai įkūrė Baž- 
nyčią. Žinau, kad retkarčiais jį lankė, bet niekada apie tai nekal- 
bėjo, net su manimi. Tą sūnų turėjo su viena pirmųjų sekėjų, bet 
ji nusižudė netrukus po sūnaus gimimo. 

— Tai tiesa, - ramiai atsakė Vincentas, ir jo balse suskambėjo 
labai tolimo liūdesio aidas. - Mama neištvėrė jo nuolatinės neišti- 
kimybės, neištvėrė ir priverstinio mylėjimosi keliese. Ji nutraukė 
ryšius su savo tėvais, jie buvo buržua, protestantai iš Elzaso. Šei- 
ma labai griežta ir niekada neatleido už tai, kad tapo eloimite. 
Galų gale nutraukė ryšius su visais. Mane užaugino seneliai iš 
tėvo pusės, pranašo tėvai. Pirmaisiais gyvenimo metais jo beveik 
nemačiau, jis nesidomėjo mažais vaikais. Paskui, kai man sukako 
penkiolika metų, ėmė lankyti vis dažniau ir dažniau. Kalbėdavosi 
su manimi, norėjo Žinoti, ką ketinu veikti gyvenime, galiausiai pa- 
kvietė į sektą. Prireikė penkiolikos metų, kol apsisprendžiau. Pas- 
taruoju metu mūsų santykiai, sakyčiau... buvo ramesni. 

Dabar supratau tai, kas turėjo mane sukrėsti jau iš pat pradžių, 
Vincentas labai panėšėjo į pranašą. Jų žvilgsnių išraiška buvo skir- 
tinga ir netgi priešinga. Be abejo, tai man ir sukliudė susivokti, 
bet veido bruožai - forma, akių spalva, antakių linija - neįtikėti- 
nai identiški. Be to, jie abu beveik vienodo ūgio ir kūno sudėjimo. 
Mokslininkas irgi labai įdėmiai žiūrėjo į Vincentą ir, atrodo, pa- 
darė tokias pačias išvadas. Galų gale jis pirmas nutraukė tylą: 

— Niekas tikrai nežino, kiek pasistūmėjo mano bandymai. Kol 
kas tai — visiška paslaptis. Galime kuo ramiausiai pareikšti, kad 
pranašas nutarė palikti savo senstantį kūną ir perkelti savo ge- 
netinį kodą į naują organizmą. 

— Niekas tuo nepatikės! - tuoj pat piktai paprieštaravo Faras. 

— Nedaugelis, iš tikrųjų. Negalime nieko tikėtis iš didžiosios 
žiniasklaidos, ji visa prieš mus. Žiniasklaida bus pilna straips- 
nių, klestės visuotinis skepticizmas, bet niekas nieko negalės įro- 
dyti. Mes vieninteliai turime pranašo DNR, niekur daugiau nė- 
ra kito pavyzdžio. Svarbiausia, kad patikės sekėjai, nes jau dau- 
gelį metų juos tam ruošiame. Kai Kristus prisikėlė trečią dieną, 
niekas tuo nepatikėjo, tik pirmieji krikščionys. Būtent tuo jie 
išsiskyrė iš kitų — patikėjo Kristaus prisikėlimu. 

— Ką darysime su kūnu? 

— Tai, kad kūnas bus surastas, jokia problema. Pakanka, kad 
neaptiktų žaizdos gerklėje. Galima rasti kokį ugnikalnio plyšį ir 
įmesti kūną į besilydančią lavą. 

— O Vincentas? Kaip paaiškinsime, kur dingo Vincentas? 

Faras aiškiai susvyravo, jo prieštaravimai darėsi vis neryžtin- 
gesni. 

— Na, aš nedaug ką pažįstu... - su palengvėjimu ištarė Vincen- 
tas, — be to, manoma, kad esu linkęs į savižudybę, tad mano 
dingimas nieko nenustebins. Manau, kad plyšys ugnikalnyje ge- 
ra mintis, taip galėsime suvaidinti Empedoklio mirtį. 

Ir keistai besiliejančiu balsu atmintinai pacitavo: „Pasakysiu 
tau dar štai ką, išmintingasis Pausanijau, kad niekas, kas yra mir- 
tingas, negimsta, o mirtis nėra pabaiga. Yra tik gyvybės ir mir- 
ties mišinys bei to mišinio sudedamųjų dalių irimas.“ 


Faras tylėdamas mąstė minutę ar dvi, paskui sviedė: 

— Teks pasirūpinti ir italu. 

Supratau, kad Mokslininkas laimėjo. Faras tuoj pat pasišaukė 
tris sargybinius, įsakė jiems apieškoti apylinkes, jei aptiktų kū- 
ną, jį suvynioti į audeklą ir tyliai pargabenti visureigio bagažinė- 
je. Jie sugaišo tik penkiolika minučių: nelaimingasis buvo toks 
sutrikęs, kad pabandė perkopti elektrinę užtvarą. Aišku, jį nu- 
trenkė vietoje. Lavoną paguldė ant grindų, prie pranašo lovos. 
"Tuo metu Frančeska atsitokėjo, pamatė savo draugo kūną ir ėmė 
nerišliai staugti, beveik kaip gyvulys. Mokslininkas priėjo ir skė- 
lė antausį, ramiai, bet stipriai ir keletą kartų. Staugimas pavirto 
nauju raudų pliūpsniu. 

— Teks pasirūpinti ir ja, - niūriai ištarė Faras. 

— Manau, kad neturime iš ko rinktis. 

— Ką tu nori pasakyti? 

Vincentas iš karto išsiblaivė ir pasisuko į Mokslininką: 

— Manau, vargu ar galime tikėtis, jog ji tylės. Jei išmesime 
kūnus pro langą, jie kris tris šimtus metrų ir iš jų liks tik košė. 
Stebėčiausi, jei policija pareikalautų atlikti autopsiją. 

— Nebloga mintis... - ištarė kiek pamąstęs Faras. - Gana gerai 
pažįstu vietinės policijos vadą. Jei papasakosiu, kad prieš kelias 
dienas užklupau juos besiropščiančius siena, kad perspėjau dėl 
gresiančio pavojaus, bet jie tik pasišaipė... Beje, tuo patikėti la- 
bai lengva, tas tipelis mėgo ekstremalų sportą, manau, kad jis 
plikomis rankomis laipiojo į uolas Dolomitiniuose kalnuose. 

— Gerai, - ramiai sutiko Mokslininkas. 

Jis nežymiai linktelėjo galva Farui. Du vyrai pakėlė italo kū- 
ną, vienas už kojų, kitas už pažastų, žengė keletą žingsnių ir 
sviedė į bedugnę. Tai padarė taip greitai, kad nei aš, nei Vincen- 
tas nespėjome sureaguoti. Mokslininkas labai energingai priėjo 
prie Frančeskos, pakėlė ją už pažastų ir nutempė ant kiliminės 
dangos. Frančeską vėl apėmė apatija ir ji reagavo ne daugiau nei 
kokia dėžė. Tuo metu, kai Faras griebė ją už kojų, Vincentas 
ėmė šaukti: „Aaaa!“ Mokslininkas paleido italę ir suirzęs atsi- 
suko. 

— Kas dar? 

— Tu negali to padaryti! 

— Kodėl gi? 

— Tai - žmogžudystė... 

Mokslininkas nieko neatsakė, sunėrė rankas ir niekinamai nu- 
žvelgė Vincentą: 

— Suprantu, nemalonu, - ištarė galų gale. - Tačiau manau, 
kad tai būtina, - pridūrė kiek patylėjęs. 

Ilgi juodi merginos plaukai draikėsi ant išbalusio veido, rudos 
akys šokinėjo nuo vieno prie kito. Pamaniau, kad visiškai nebe- 
susivokia, kas čia vyksta. 

— Ji tokia jauna, tokia graži... - maldaujamu balsu sumurmėjo 
Vincentas. 

— Vadinasi, jei moteris būtų bjauri ir sena, jos pašalinimą būtų 
galima pateisinti..: 

— Ne, - užprotestavo susigėdęs Vincentas, — ne... aš visai ne 
tai norėjau pasakyti. 

— Būtent tai, - negailestingai atrėmė Mokslininkas. —- Tu no- 
rėjai pasakyti būtent tai, bet tiek to. Įsivaizduok, kad ji - pa- 
prasta mirtingoji, tokia pati, kaip ir mes iki šios dienos. Laikinas 
molekulių junginys. Sakykime, šiuo atveju susidūrėme su gražiu 
junginiu. Tačiau ji turi tik tiek konsistencijos, kiek šerkšno raštai 

ant stiklo. Menkiausias atlydys juos sunaikins. Nelaimė, bet jos 
mirtis būtina tam, kad žmonija galėtų eiti užsibrėžtu keliu. Ta- 
čiau pažadu tau: jai neteks kentėti. 

Iš kišenės išsitraukė HF siųstuvą ir pusbalsiu pasakė keletą 
žodžių. Po minutės įžengė du sargybiniai, nešini minkštos odos 
lagaminėliu. Mokslininkas jį atidarė, išėmė mažą stiklinį bute- 
liuką ir švirkštą su ilga adata. Faras davė ženklą ir abu sargybi- 
niai išėjo. 

— Palauk, palauk, palauk, - įsiterpiau, - aš irgi nepageidauju 
tapti žmogžudystės bendrininku. Be to, neturiu tam priežasties. 

— Turi, - sausai atsakė Mokslininkas, - turi labai rimtą prie- 
žastį — aš galiu vėl pašaukti sargybinius. Tu irgi nepatogus liudi- 
ninkas. Esi žinomas, todėl tavo dingimas, be abejo, sukeltų dau- 
giau problemų. Bet žinomi žmonės irgi miršta. Kad ir kaip ten 
būtų, pasirinkimo mes neturime. 

Jis kalbėjo ramiai, žiūrėjo man tiesiai į akis, supratau - tikrai 
nejuokauja. 

— Jai neskaudės, - švelniai pakartojo ir skubiai pasilenkė prie 
merginos, apčiuopė veną ir suleido tirpalą. Kaip ir visi kiti, bu- 
vau įsitikinęs, kad tai - migdomieji, bet po kelių sekundžių ji 
pastiro, oda pamėlo, galiausiai ji nustojo kvėpuoti. Išgirdau, kaip 
už nugaros gailiai, lyg gyvulys, ėmė kaukti Humoristas. Atsigrę- 
žiau. Drebėjo visas jo kūnas, pats teįstengė veblenti: „A, a, a...“ 
Kelnių priekyje ryškėjo dėmė, supratau, apsimyžo. Nusikama- 
vęs Faras taip pat išsitraukė iš kišenės siųstuvą ir davė trumpą 
įsakymą. Po kelių sekundžių pasirodė penki automatais ginkluoti 
sargybiniai ir mus apsupo. Farui įsakius, mus nuvedė į gretimą 
kambarį, kuriame stovėjo stalas ant pastovų ir metalinė spinta 
dokumentams, paskui užrakino duris. 

Vis dar negalėjau patikėti, kad tai, kas įvyko, yra realybė. Ne- 
patikliai žvilgčiojau į Vincentą, man pasirodė, kad jis irgi jaučia- 

si panašiai. Abu tylėjome, girdėjosi tik Žeraro vaitojimas. Po 
dešimties minučių į kambarį grįžo Mokslininkas, ir aš supratau, 
kad tai - tiesa, kad prieš mane - žudikas, kad jis peržengė ribą. 
Žiūrėjau į jį instinktyviai, nevalingai šlykštėdamasis, bet jis at- 
rodė labai ramus. Jo nuomone, jis atliko tik techninį darbą. 

— Jei būčiau galėjęs, būčiau palikęs ją gyvą, - tarė nesikreip- 
damas nė į vieną iš mūsų. - Bet, kartoju, ji buvo mirtingoji, o aš 
netikiu, kad moralė turi kokią nors prasmę, jei subjektas yra 
mirtingas. Mes tapsime nemirtingi, ir jūs būsite vienos iš pirmų- 
jų būtybių, kurios pasieks tą nemirtingumą. Tai ir bus savotiškas 
užmokestis už jūsų tylėjimą. Rytoj čia bus policija. Turite apie 
ką mąstyti visą naktį. 


Kitos dienos man paliko nei šiokį, nei tokį įspūdį, lyg būtume 
gyvenę savotiškoje erdvėje, kur neveikia normalūs įstatymai, kur 
kiekvieną sekundę gali įvykti kas nors labai gera arba labai bai- 
su. Tačiau, žvelgdamas į praeitį, turiu pripažinti, kad visa tai 
turėjo savitą logiką. Miskievičiaus logiką. Jo planas buvo vyk- 
domas žingsnis po žingsnio, iki menkiausių smulkmenų. Pirmiau- 
sia policijos viršininkui nekilo jokių abejonių - jaunuolių mirtis 
atsitiktinė. Pamačius sudarkytus kūnus, kaulus ir mėsą, iš kurių 
ant uolos buvo likusi tik kruvina dėmė, iš tikrųjų sunku likti 
šaltakraujiškam, sunku net pabandyti įtarti, kad jų mirties prie- 
žastis galėjo būti ne kritimas, o kas nors kita. Be to, šį nereikš- 
mingą įvykį greitai užgožė Žinia, kad dingo pranašas. Prieš pat 
aušrą Faras ir Mokslininkas nutempė kūną į nedidelį veikiančio 
ugnikalnio kraterį. Išsilydžiusi lava jį tuoj pat prarijo ir teko 
kviesti iš Madrido specialią komandą, kad ištrauktų. Aišku, ne- 
buvo nė kalbos apie autopsiją. Tą pačią naktį jie sudegino krau- 
juotas paklodes, meistras, atlikdavęs ūkio priežiūros darbus, pa- 
keitė langą. Be to, jie veikė ryžtingai. Kai Civilinės gvardijos 

inspektorius suprato, jog tai - savižudybė (pranašas ketino po 
trijų dienų reinkarnuotis į atjaunėjusį kūną), jis mąsliai pasikasė 
smakrą. Inspektorius buvo šiek tiek susipažinęs su sektos veik- 
la, be to, manė turįs reikalų su grupuote kuoktelėjusių žmonių, 
kurie dievina skraidančiąsias lėkštes. Tuo jo žinios baigėsi, ir jis 
nutarė, kad geriausia bus viską išdėstyti savo vyresnybei. Moks- 
lininkas to ir telaukė. 

Jau kitą dieną byla didelėmis raidėmis mirgėjo laikraščių pir- 
muosiuose puslapiuose. Ne tik Ispanijoje, bet ir visoje Euro- 
poje, o netrukus ir visame pasaulyje. „Žmogus, kuris tikėjo 
esąs amžinas“, „Kvailos žmogaus - Dievo lažybos“, - maždaug 
tokios buvo straipsnių antraštės. Po trijų dienų prie apsauginių 
užtvarų būriavosi septyni šimtai žurnalistų. BBC ir CNN at- 
siuntė sraigtasparnius, kad iš jų nufilmuotų stovyklą. Miskie- 
vičius išsirinko penkis žurnalistus iš mokslinių anglosaksiškų 
žurnalų. 

Ir surengė trumpą spaudos konferenciją. Iš karto uždraudė 
lankytis laboratorijoje. Paaiškino, kad oficialusis mokslas at- 
metė jo idėjas ir privertė dirbti mokslo užribyje. Jis tai įsidė- 
mėjo, tad rezultatus paskelbs tik tada, kai bus pripažintas. Jei- 
gu vertintume juridiškai, nebūtų prie ko prikibti. Laboratorija 
privati, ir jis tikrai turėjo teisę niekam neleisti joje lankytis. Jis 
dar pridūrė, kad ir teritorija privati, tad skraidymai virš jos ir 
fotografavimas taip pat kelia rimtų abejonių dėl tų veiksmų 
teisėtumo. Be to, jis nedirba nei su gyvais organizmais, nei su 
embrionais, o tik su paprastomis DNR molekulėmis, ir tik ga- 
vęs donoro raštišką sutikimą. Tikrasis klonavimas daugelyje 
šalių, žinoma, yra uždraustas arba ribojamas, bet šiuo atveju 
tai ne klonavimas, ir joks įstatymas nedraudžia kurti dirbtinę 
gyvybę. Tai tokia mokslinių tyrinėjimų sritis, apie kurią įstaty- 
mų leidėjai paprasčiausiai nepagalvojo. 


234 MICHEL HOUELLEBECO E SALOS GALIMYBĖ 


Žinoma, žurnalistai iš pradžių tuo netikėjo, nes jų išsilavini- 
mas leido šaipytis iš tokios hipotezės. Tačiau supratau, kad Mis- 
kievičiaus asmenybė, prieš jų pačių valią, ir jiems padarė įspūdį, 
nes Miskievičius atsakinėjo tiksliai ir griežtai. Baigiantis pokal- 
biui, garantuoju, mažiausiai du žurnalistai ėmė abejoti. To visiš- 
kai pakako, kad abejonės (perdėtos) pasklistų visuomenės in- 
formavimo priemonėmis. 

Užtat mane nustebino tai, kad sekėjai iš karto viskuo patikė- 
jo. Kitą dieną po pranašo mirties Faras skubiai sušaukė visuoti- 
nį susirinkimą. Kalbėjo jis pats ir Mokslininkas. Jie pranešė, kad 
pranašas padarė pasiaukojamą ir vilčių teikiantį gestą - išpildė 
pirmąjį pažadą. Jis šoko į kraterį, atidavė jam savo senstantį 
fizinį kūną, nes norėjo trečią dieną atgimti naujame kūne. Šioje 
reinkarnacijoje paskutiniai jo žodžiai, turintys perduoti žinią mo- 
kiniams, buvo tokie: „Ir jūs paskui mane greit išeisite ten, kur aš 
išeinu.“ Maniau, kad minia sunerims, tikėjausi visko, gal net ne- 
vilties, bet nieko neįvyko. Visi buvo susikaupę, tylūs, bet jų žvilgs- 
niuose švietė viltis. Atrodė, kad jie seniai laukė šios naujienos. 
Maniau, kad apskritai neblogai pažįstu žmones, bet mano nuo- 
monė buvo pagrįsta įprastais motyvais. O jie tikėjo, ir man tai 
buvo nauja. Ir viską keitė. 

Po dviejų dienų, vidurnaktį, visi spontaniškai išėjo iš palapi- 
nių, susibūrė prie laboratorijos ir laukė, netardami nė žodžio. 
Tarp jų buvo penki žurnalistai, kuriuos išsirinko Mokslininkas. 
Jie buvo iš dviejų spaudos agentūrų - AFP ir Reuters - ir trijų 
televizijos kompanijų - CNN, BBC ir, atrodo, Sky News. Taip 
pat du iš Madrido atvykę policininkai. Jie pageidavo, kad labo- 
ratorijoje sukurtas dirbtinis padaras pasirašytų deklaraciją. At- 
virai kalbant, jam prikišti nebuvo ko, bet atvejis beprecedentis: 
jis pretenduos būti pranašu, kuris oficialiai miręs, nors iš tikrų- 
jų nebus pranašas. Jis gims neturėdamas nei biologinio tėvo, nei 

motinos. Ispanijos vyriausybė suko galvas, bet negalėjo rasti nieko 
panašaus, kas tiktų šiam atvejui. Taigi buvo nuspręsta pasiten- 
kinti formalia deklaracija, kurioje Vincentas raštu patvirtins sa- 
vo prašymą laikinai suteikti jam pamestinuko statusą. 

Kai laboratorijos durys atsivėrė, sukdamosi ant nematomų vy- 
rių, visi atsistojo, vienu metu įkvėpė šimtai Žmonių, ir man pasi- 
rodė, kad minia šnopuoja dusliai lyg žvėris. Aušros šviesoje pa- 
sirodė Mokslininko veidas. Įsitempęs, išvargęs, nebylus. Jis pra- 
nešė, kad per atgimimo operaciją atsirado nenumatytų sunku- 
mų. Pasitaręs su asistentais, jis nusprendė viską atidėti dar trims 
dienoms, tad kviečia sekėjus grįžti į palapines, likti jose kiek 
įmanoma ilgiau, sutelkti mintis į būsimąją transformaciją, nuo 
kurios priklausys likusios žmonijos dalies išgelbėjimas. Paskyrė 
susitikimą po trijų dienų, saulei leidžiantis, kalno papėdėje. Jei 
viskas bus gerai, pranašas jau bus grįžęs į savo būstą ir galės 
pirmą kartą pasirodyti viešai. 

Miskievičiaus balsas buvo rimtas, jautei, tarsi būtų šiek tiek 
sunerimęs. Šį kartą minia sujudo, pasigirdo kuždesių. Nuste- 
bau, kad jis taip gerai išmano minios psichologiją. Buvo numa- 
tyta baigti kursus rytoj, bet, manau, iš tikrųjų niekas nė nesiruo- 
šė išvykti. Buvo nupirkta trys šimtai dvylika bilietų grįžti namo 
ir grąžinta trys šimtai dvylika. Man pačiam prireikė kelių valan- 
dų, kol prisiminiau, kad turiu paskambinti Esterai. Ir vėl įjung- 
tas autoatsakiklis, ir vėl palikau žinutę. Labai stebėjausi, kodėl 
ji nepaskambina, juk turėjo žinoti tai, kas vyksta saloje. Apie tai 
rašė viso pasaulio Žiniasklaida. 

Atidėtas terminas, aišku, sukėlė natūralų žiniasklaidos nepa- 
sitikėjimą, bet susidomėjimas neslūgo, priešingai, jis augo kas 
valandą, o būtent to ir siekė Miskievičius. Jis padarė du trum- 
pus pareiškimus, po vieną per dieną. Šį kartą kalbėjosi tik su 
penkiais mokslinėmis temomis rašančiais žurnalistais, kuriuos 

pats ir pasirinko savo pašnekovais. Pripažino, kad paskutinėmis 
minutėmis susidūrė su sunkumais. Jis puikiai plėtojo temą ir 
man susidarė įspūdis, kad visi vis labiau ėmė juo tikėti. 

Man nuostabą kėlė ir Vincento elgesys, nes Vincentas vis la- 
biau įsijautė į vaidmenį. Kai pamąstydavau apie fizinį panašu- 
mą, planas iš pradžių man atrodė šiek tiek abejotinas. Vincentas 
vyzdžiui, pasakoti apie savo meninius darbus, pranašas keletą 
kartų jo prašė, be to, dauguma sekėjų pastaraisiais metais ne 
kartą turėjo progų su juo susitikti. Po kelių dienų mano abejo- 
nės išsisklaidė. Nustebau, kad Vincentas keičiasi fiziškai. Pir- 
miausia nusprendė nusiskusti galvą ir tapo dar panašesnis į pra- 
našą. Tačiau labiausiai stebino tai, kad po truputį keitėsi jo žvilgs- 
nis ir balsas. Dabar jo akyse galėjai įžvelgti energingą, apsukrų, 
klastingą nuomininką, kokio niekada jame nepastebėjau. Jo bal- 
se atsirado švelnumo ir gundymo intonacijų, o tai mane dar la- 
biau stebino. Vincentas visada turėjo kažką rimto, gilaus, to nie- 
kada neturėjo pranašas. Bet tos savybės irgi galėjo sutapti: ne- 
trukus gimsianti būtybė galėjo nuspręsti, kad ji peržengė mirties 
ribas. Galėjai patikėti, kad jis kilęs iš kokio nors jam nesupran- 
tamo, keisto eksperimento. Vienintelis Žeraras visa tai vertino 
neigiamai, tad man vis sunkiau buvo vadinti jį Humoristu. Jis 
ištisas dienas klaidžiojo požeminėmis galerijomis, lyg tikėtųsi 
ten susitikti pranašą, liovėsi praustis ir ėmė dvokti. Į Vincentą 
žiūrėjo nepatikliai, priešiškai, visai taip, kaip šeimininko nebe- 
atpažįstantis šuo. Pats Vincentas kalbėjo mažai, bet jo žvilgsnis 
buvo šviesus, linkintis gera, atrodė, kad jis ruošiasi ordalijoms ir 
išvijo iš savęs baimę. Vėliau man prisipažino, kad tomis dieno- 
mis jau mąstė apie ambasados statybą, jos papuošimą, nesiruošė 
įgyvendinti jokių pranašo planų. Jis tikrai pamiršo italę, nors jos 
mirtis tuo metu, atrodo, sukėlė skausmingų sąžinės priekaištų. 

Aš irgi turiu prisipažinti, kad šiek tiek ją primiršau. Iš esmės 
Miskievičius turbūt teisus — ji tebuvo šerkšno piešinys, laikinas 
gražus padarėlis... Mano darbo metai, praleisti šou versle, kiek 
nuslopino moralines vertybes, bet manau, kad dar išsaugojau 
šiokius tokius įsitikinimus. Žmonės, kaip ir visos kitos socialios 
būtybės, neleido žudyti vieni kitų grupės viduje. Apibendrinant 
galima teigti, kad smurto lygis, leistinas sprendžiant konfliktus 
tarp individų, buvo ribojamas. Net pati civilizacija neturėjo kito 
tikro turinio. Ši idėja tiko visoms žinomoms civilizacijoms, vi- 
soms „protingoms būtybėms“, kaip būtų sakęs Kantas, nesvar- 
bu, mirtingi jie ar ne. Tos tiesos nenuginčysi. Pamąstęs kelias 
minutes supratau, kad Miskievičius Frančeskos nelaikė grupės 
nare. Pats jis kūrė naują rūšį, o Frančeska žmonių atžvilgiu turė- 
tų ne daugiau moralinių įsipareigojimų, negu Žmonės jų turi drie- 
žams arba medūzoms. Supratau, tikrai kuo puikiausiai pritap- 
čiau prie tos naujos rūšies, juk mano pasibjaurėjimas nužudymu 
yra sentimentalus ir emocinis, bent jau labiau toks negu racio- 
nalus. Prisiminęs Foksą suvokiau, kad šuns nužudymas mane 
sujaudintų tiek pat, kiek ir žmogaus, o gal net labiau. Paskui 
paprasčiausiai lioviausi mąstęs, taip visada elgdavausi sunkoko- 
mis savo gyvenimo akimirkomis. 

Pranašo sužadėtinės liko savo kambariuose, apie įvykius joms 
pranešdavo tiek pat, kiek ir kitiems sekėjams. Jos išklausė nau- 
jieną taip, kaip buvo įpratusios, ir pasitikėdamos laukė, kol pa- 
sirodys jų atjaunėjęs mylimasis. Kurį laiką galvojau, kad galbūt 
vis dėlto kils problemų dėl Suzanos; juk ji pažinojo Vincentą, 
kalbėdavosi su juo. Paskui supratau - problemų nekils, nes ji 
irgi tikėjo, be abejo, stipriau nei kitos, ir pati jos prigimtis neleis 
abejoti. Šiuo požiūriu, pamaniau, ji labai skiriasi nuo Esteros. 
Niekada negalėčiau įsivaizduoti, kad Estera galėtų patikėti to- 
kiomis neįtikinamomis dogmomis. Taip pat supratau, kad jau 

nuo viešnagės pradžios apie ją mąstau vis rečiau ir rečiau. Beje, 
tai buvo puiku, nes ji visai liovėsi atsakinėti į mano žinutes. Pali- 
kau gal dešimt pranešimų jos autoatsakiklyje, nieko. Bet nesisie- 
lojau, buvau savotiškai nutolęs nuo jos, tarp žmonių giminės, kuri 
labai skyrėsi nuo to, ką pažinau iki šiol. Net ir kai kurie žurnalis- 
tai jautriai reagavo į tą ypatingą aplinką, tą apokalipsės laukimo 
momentą (tai pastebėjau vėliau, skaitydamas jų ataskaitas). 

Prisikėlimo dieną kalno papėdėje tikintieji susirinko auštant, 
nors Vincento pasirodymas buvo numatytas tik saulei leidžian- 
tis. Po dviejų valandų virš zonos pradėjo dūgzti interneto kom- 
panijų sraigtasparniai. Mokslininkas galų gale jiems davė leidi- 
mą skraidyti, bet į teritoriją neįsileido jokio žurnalisto. Iš pra- 
džių operatoriai neturėjo kokios nors apčiuopiamos naudos: ke- 
letas taikios, tyliai laukiančios, negausios minios vaizdų. Nei žo- 
džio, nei krustelėjimo, kad įvyks stebuklas. Kai sraigtasparniai 
apsuko ratą, atmosfera kiek įkaito, nes sekėjai nekentė žinia- 
sklaidos. Tai nesunku suprasti, kai Žinai, kaip žurnalistai iki šiol 
buvo vertinami. Tačiau priešiškumo minia nerodė: nei grėsmin- 
gų judesių, nei riksmo. 

Maždaug penktą valandą po pietų per minią nuvilnijo mur- 
mesys. Vieni pradėjo giedoti, kiti tyliai pritarė, paskui vėl stojo 
tyla. Vincentas, sukryžiavęs kojas, sėdėjo pagrindinėje oloje. Jis 
atrodė ne tik susikaupęs, bet netgi praradęs laiko nuovoką. Apie 
septintą valandą olos prieangyje pasirodė Miskievičius. 

— Manai, kad esi pasiruošęs? - paklausė. 

Vincentas tylėdamas linktelėjo, lengvai atsistojo; jo ilgas bal- 
tas drabužis plaikstėsi aplink sulysusį kūną. 


Miskievičius išėjo pirmas ir žengė ant pylimo, besidriekiančio 
dė tik įkyrus sraigtasparnių, kabančių ore, zvimbimas. 
— Žingsnis žengtas, — tarė. 

Jo balsas buvo puikiai girdimas, jokio iškraipymo ar aido. Bu- 
vau įsitikinęs, kad su geru kryptiniu mikrofonu žurnalistai pa- 
darys puikų įrašą. 

— Žingsnis žengtas, į vieną ir į kitą pusę, - tęsė. - Mirties 
nebėra. Tai, kas buvo išpranašauta, įvyko. Pranašas nugalėjo mir- 
tį. Jis vėl su mumis. 

"Taręs šiuos žodžius, pasitraukė kelis žingsnius į šalį, pagar- 
biai nulenkė galvą. Maždaug minutę truko tyla, ir man pasirodė, 
toji minutė niekada nesibaigs. Jokių kalbų, jokio krustelėjimo, 
visų akys įsmeigtos tiesiai į olos, atsiveriančios vakarų pusėn, 
angą. Tuo metu, kai besileidžiančios saulės spindulys perskrodė 
debesis ir apšvietė angą, pasirodė Vincentas ir žengė ant pylimo. 
Šis vaizdas, nufilmuotas BBC operatoriaus, apskriejo viso pa- 
saulio televizijų stotis. Žmonių veiduose sušvito susižavėjimas, 
kai kurie į dangų pakėlė ištiestas rankas. Bet nepasigirdo nė men- 
kiausio garso. Vincentas pakėlė rankas ir keletą sekundžių tik 
kvėpavo į mikrofoną. Girdėjosi kiekvienas įkvėpimas ir iškvėpi- 
mas. Paskui prabilo: 

— Aš kvėpuoju taip pat, kaip ir jūs... - ištarė švelniai. - Tačiau 
priklausau jau kitai rūšiai. Skelbiu jums naujos Žmonijos pra- 
džią, - kalbėjo toliau. - Nuo pat savo egzistavimo pradžios visa- 
ta laukia, kol gims nemirtinga būtybė, koegzistuojanti su ja, nes 
nori atsispindėti toje būtybėje kaip švariame veidrodyje, kurio 
nesutepė laiko tėkmė. Ta būtybė gimė šiandien, šiek tiek po sep- 
tynioliktos valandos. Aš esu Parakletas ir įkūniju pažadą. Šian- 
dien aš vienas, bet vienatvė nebus ilga, nes jūs netrukus prisi- 
dėsite prie manęs. Jūs - mano pirmieji draugai, jūsų trys šimtai 
dvylika. Jūs - pirmoji naujos rūšies, kuri turės pakeisti žmogų, 
karta. Jūs - pirmieji naujieji žmonės. Aš esu nulinis taškas, jūs 
pirmoji banga. Šiandien mes įžengiame į kitą erą, kurioje laiko 
tėkmė įgis kitą prasmę. Šiandien mes įžengiame į amžinąjį gyve- 
nimą. Ši diena liks visų atmintyje. 


DANIELIUS25,6 


Apie anas lemtingas dienas, be Danieliaus1, paliudyti gali tik 
trys tiesioginiai liudininkai. Tai Slotano1, kurį Danielius vadino 
Mokslininku, ir Žeromo, kurį pakrikštijo Faro pravarde, gyve- 
nimų aprašymai. Iš esmės šie aprašymai sutampa su Danieliaus 
pasakojimu, kad tikintieji tučtuojau šventai viskuo patikėjo, net 
ir pranašo prisikėlimu... Atrodo, kad iš pradžių planas pavyko, 
beje, tiek, kiek jį galima vadinti „planu“. Slotano1 gyvenimo ap- 
rašyme teigiama, kad jis tikrai nevertino viso to kaip apgavystės 
ir tikėjo, kad per keletą metų bus pasiekta efektyvių rezultatų. 
Jis manė, kad tai tebuvo gal kiek ankstyvas bandymas. 

Visiškai kitaip ir, beje, labai glaustai parašytas (o tai trikdė 
komentatorius) Vincento1 gyvenimo aprašymas irgi tiksliai at- 
pasakoja įvykių seką iki pat patetiško epizodo — Žeraro savižu- 
dybės. To paties Žeraro, kurį Danielius1 pakrikštijo Humoristo 
pravarde. Jis buvo aptiktas pasikoręs savo vienutėje, o prieš tai 
niekingai slampinėjo be tikslo kelias savaites, tad Slotanas1 ir 
Žeromas1 ėmė mąstyti, kaip jį pašalinti. Vis labiau įjunkdamas į 
alkoholį, Žeraras ašarodamas prisimindavo jaunystės metus, pra- 
leistus su pranašu, ir kartu sukurptas apgavystes. Atrodo, nei 
vienas, nei kitas nė sekundę netikėjo, kad eloimai egzistuoja. 

— Tai buvo tik pokštas... - kartodavo jis, - puikus narkašų 
pokštas. Pasiėmėme grybų, nusibeldėme prie ugnikalnių ir ėmė- 
me svaičioti. Niekada nemaniau, kad reikalas nueis taip toli... 

Jo plepalai darėsi nepatogūs, nes eloimų kulto niekad oficia- 
liai nebuvo atsisakyta, nors jis greitai tapo išmariniu turtu. Nei 
Vincentas1, nei Slotanas1 iš esmės nekreipė didesnio dėmesio į 
hipotezę apie nežemiškos kilmės kūrėjų rasę, bet abu palaikė 
mintį, kad žmogiškoji būtybė išnyks, todėl reikia ruoštis jos įpė- 
dinių atėjimui. Vincentas1 aiškino taip: net jeigu žmogų sukūrė 
eloimai, tai paskutiniai įvykiai tikrai įrodo, jog Žmogus pats be- 
veik prilygsta eloimams, nes šiandien savo ruožtu tapo gyvybės 
šeimininku ir kūrėju. Tokiomis sąlygomis ambasada tapo savo- 
tišku paminklu, primenančiu žmoniją. Jos paskirtis - liudyti žmo- 
nijos troškimus ir vertybes būsimosios rasės akyse. Beje, tai pui- 
kiai sutapo su klasikinio meno tradicijomis. Žeromui1 eloimų 
klausimas tapo visiškai nesvarbus nuo tos akimirkos, kai tik ga- 
lėjo atsiduoti savo tikrajai aistrai - kurti ir organizuoti valdžios 
struktūras. 

Tokia įkūrėjų triumvirato nuomonių įvairovė tikrai labai daug 
prisidėjo prie to (tai jau buvo pabrėžta), kad jie sugebėjo išvys- 
tyti veiklą, kartu paaiškina žaibišką eloimizmo sėkmę per keletą 
metų po Vincento „prisikėlimo“. Antra vertus, dėl tokios įvai- 
rovės liudijimų sutapimas dar labiau jaudina. 


DANIELIUSI,18 


Negalima paaiškinti, kodėl pasaulis yra sudėtingas. 
Ivo Ruasi atsakymas Marseliui Fretrezui 


Ir dienos prieš pranašo prisikėlimą Vincento pavidalu, ir apo- 
gėjus - jo pasirodymas žiniasklaidos atstovams olos angoje besi- 
leidžiančios saulės spinduliuose - visas tas laikas buvo labai įtemp- 
tas, kitos dienos atmintyje išliko kaip neapibrėžtas, beveik džiaugs- 
mingas atsipalaidavimas. Faras ir Mokslininkas greitai nustatė sa- 
vo gerbtinų pareigų ribas, ir aš iš karto supratau, kad jie sutars. 
Nors tarp jų negalėjo būti jokios simpatijos, jie dirbs kaip puikiai 
veikiantis tandemas, nes reikalingi vienas kitam, ir abu tai žinojo. 
Be to, abu norėjo, kad organizacija liktų vieninga. 

Po pirmojo vakaro Mokslininkas visiškai uždraudė žurnalis- 
tams pasirodyti valdose ir Vincento vardu atsisakė bet kokių 
interviu. Netgi pareikalavo uždrausti skraidyti virš teritorijos, ir 
policijos viršininkas tuoj pat įvykdė šį norą, nes ir pats turėjo 
tikslą kiek įmanoma nuraminti kilusį šurmulį. Taip elgdamasis 
jis neturėjo jokio asmeninio suinteresuotumo, jei neminėsime 
noro parodyti pasaulio žiniasklaidos atstovams, kad jis turi visą 
būtiną informaciją, yra įvykių centre ir be jo leidimo nieko ne- 
gali įvykti. Be tikslo pastovyklavę prie valdų ribos žurnalistai 
pagaliau pradėjo skirstytis. Išvykstančiųjų kasdien vis daugėjo 
ir po savaitės likome vieni. Atrodė, kad Vincentas galutinai atsi- 
dūrė kitame pasaulyje, ir aš nebeturėjau su juo jokio ryšio. Vis 
dėlto vieną dieną, susitikęs mane ant stataus tako, vedančio į 
mūsų senąsias vienutes, pakvietė pasižiūrėti, kiek pažengė į priekį 

ambasados planai. Kartu su juo nusileidau į požeminę salę bal- 
tomis sienomis, kur buvo prikabinėta garsiakalbių ir daugialypės 
terpės aparatų. Jis įjungė programą „Pristatymas“. Tai buvo ne 
ambasada, ir net tai nebuvo tikri planai. Įspūdis buvo toks, lyg 
eičiau kiaurai pro didžiules šviesos užuolaidas, kurios čia iškyla, 
čia dingsta. Štai aš jau tarp nedidelių, švytinčių gražių objektų, 
ir jų apsuptam man malonu, paskui didžiulė šviesos banga pra- 
ryja viską ir išnyra kitos dekoracijos. Mus apgaubia balta spal- 
va, jos atspalviai keičiasi nuo krištolinės iki pieno spalvos, nuo 
matinių iki švytinčių. Jokio ryšio su egzistuojančia tikrove, bet 
gražu. Pamaniau tada, jog tokia ir yra tikroji meno paskirtis — 
parodyti įsivaizduojamus pasaulius, neegzistuojančius pasaulius, 
man niekada neteko patirti ką nors panašaus ir net neįsivaizda- 
vau, kad tai įmanoma. Supratau ir tai, kad ironija, komizmas, 
humoras privalės išnykti, nes ateities pasaulis bus laimės pasau- 
lis ir tokiems dalykams tikrai neliks vietos. 

Vincentas tikrai neturėjo jokių dominuojančio patino savybių 
ir net nesvajojo apie haremą. Praėjus kelioms dienoms po pra- 
našo mirties, jis ilgai kalbėjosi su Suzana. Paskui visoms kitoms 
merginoms grąžino laisvę. Nežinau, apie ką jie kalbėjosi, neži- 
nau, ką ji manė. Gal pamatė pranašo reinkarnaciją, gal atpaži- 
no, kad tai Vincentas, gal jis prisipažino esąs pranašo sūnus, o 
gal tai buvo abiejų mišinys. Bet manau, kad jai tai neturėjo dide- 
lės reikšmės. Ji gyveno tikrai nerealiame pasaulyje ir tikrai nela- 
bai domėjosi, kur tiesa, o kur melas. Suzana galėjo gyventi tik 
mylėdama, ir mylėdama be išlygų. Suradusi naują būtybę, kurią 
galima mylėti, o gal ir seniai ją mylėjo, ji vėl suprato, kad gyventi 
verta. Žinojau, kad neklystu, manydamas, jog jie liks kartu iki 
paskutinės dienos, iki tol, kol, kaip sakoma, mirtis juos išskirs. 
Nors galbūt šį kartą mirties pavyks išvengti, jei Miskievičius 
įstengs įgyvendinti savo ketinimus. Tada jie kartu atgims nau- 

juose kūnuose ir pirmą kartą pasaulio istorijoje iš tikrųjų atsiras 
meilė, neturinti pabaigos. Meilė miršta ne dėl to, kad ja persisoti- 
nama, greičiau tas persisotinimas atsiranda dėl nekantrumo, ne- 
kantrumo kūnų, kurie žino esą pasmerkti ir norėtų gyventi, norė- 
tų per jiems skirtą laikotarpį nepraleisti jokios progos, neleisti 
pasprukti jokiai galimybei, kurie norėtų maksimaliai išnaudoti tą 
ribotą, vis trumpėjantį, menką gyvenimo laiką, o išeidami negali 
mylėti nieko, nes visi kiti jiems atrodo riboti, senstantys, menki. 

Nors Vincentas buvo linkęs į monogamiją, ir tai, beje, supran- 
tama, tuo klausimu nepareiškė jokios nuomonės ir nedavė jokio 
nurodymo. Tai, kad išsirinko vienintelę Suzaną, buvo grynai in- 
dividualus pasirinkimas. Savaitė po „prisikėlimo“ pasižymėjo pa- 
didėjusiu seksualiniu aktyvumu: seksualinis gyvenimas tapo lais- 
vesnis, įvairesnis. Netgi girdėjau kalbant apie tikras kolektyvi- 
nes orgijas. Centre buvusios sutuoktinių poros dėl to, atrodo, 
visiškai nenukentėjo, neteko girdėti, kad būtų iširęs kieno nors 
vedybinis gyvenimas, netgi jokių diskusijų. Galbūt netolima ne- 
mirtingumo perspektyva jau suteikė pagrindą meilei be įsiparei- 
gojimų, kurią pranašas skelbė visą savo gyvenimą, nors jam ne- 
pavyko niekada nieko tikrai įtikinti. Manau, dingus jo slegian- 
čiam vyriškumui, sekėjai išsilaisvino, atgavo norą gyventi lais- 
viau ir Žaismingiau. 

Tai, kas manęs laukė mano paties gyvenime, vargu ar galėjo 
būti taip linksma. Tai jaučiau vis aiškiau. Tik išvykimo išvakarė- 
se pagaliau pavyko pasikalbėti su Estera. Ji paaiškino, kad buvo 
labai užsiėmusi. Suvaidino pagrindinį vaidmenį trumpametraži- 
niame filme. Jai netikėtai pavyko, nes ją surado paskutinę minu- 
tę. Filmavimas prasidėjo tuoj po egzaminų, kuriuos ji, beje, iš- 
laikė puikiai. Apskritai ji kalbėjo tik apie save. Ji vis dėlto žino- 
jo, kas nutiko Lansarotėje, žinojo ir tai, kad buvau tų įvykių 
tiesioginis liudininkas. 

— Oue fuerte!* - šūktelėjo, bet man pasirodė, kad toks įverti- 
nimas pernelyg švelnus. 

"Tada supratau, kad nieko nepapasakosiu ir jai, kad laikysiuosi 
versijos apie galimą apgavystę, bet niekada neprisipažinsiu, kad 
šiuo požiūriu ir aš nesu be nuodėmės ir kad Vincentas galbūt 
vienintelis žmogus pasaulyje, su kuriuo vieną dieną galėsiu apie 
tai pasikalbėti. Tada supratau, kodėl pilkieji kardinolai ir net 
paprasti istorinio įvykio liudininkai, kurių paslaptinga veikla lie- 
ka nežinoma plačiajai visuomenei, vėliau ar anksčiau pajunta 
poreikį palengvinti sąžinę ir viską, ką Žino, išdėstyti popieriuje. 

Kitą dieną Vincentas palydėjo mane į Aresifės oro uostą, jis 
pats vairavo visureigį. Kai vėl važiavome pro tą keistą paplūdimį 
su juodu smėliu, pribarstytą mažų baltų akmenukų, pabandžiau 
jam paaiškinti, kad man būtina atlikti išpažintį raštu. Išklausė 
dėmesingai ir, kai sustojome stovėjimo aikštelėje, tiesiai prieš 
išvykimo salę, atsakė, kad supranta, ir leido aprašyti tai, ką ma- 
čiau. Tik paprašė, kad tai būtų išspausdinta po mano mirties, ar 
bent jau šiek tiek palaukčiau ir išspausdinčiau vėliau ir, prieš 
duodamas kam nors skaityti, gaučiau oficialų Bažnyčios vyriau- 
siosios tarybos sutikimą (turiu galvoje triumviratą - jį patį, Moks- 
lininką ir Farą). Išklausęs tas sąlygas, su kuriomis lengvai suti- 
kau, nes žinojau, kad jis manimi pasitiki, supratau, kad jis mąs- 
to, nes mano prašymas sukėlė jam visokių minčių, kurias dar 
pernelyg sunku sukonkretinti. 

Kol pakvies į lėktuvą, laukėme salėje su didžiuliais langais, 
išeinančiais į pakilimo takus. Tolumoje ryškėjo gerai pažįstami 
ugnikalniai. Jų vaizdas tamsiai mėlyno dangaus fone veikė be- 
veik raminamai. Jaučiau, kad Vincentas norėtų atsisveikinti šil- 
čiau. Jis spūsčiojo man ranką arba apkabindavo per pečius. Bet 


* Koks pasiekimas - (isp.), vert. past. 

nerado žodžių ir nemokėjo elgtis. Dar ryte iš manęs paėmė DNR 
mėginį, taigi tapau tikru Bažnyčios nariu. Kai stiuardesė prane- 
šė, kad keleiviai sodinami į Madrido reisą, supratau, kad toji 
sala su nuosaikiu, pastoviu klimatu, kur daug saulėtų dienų ir 
temperatūra mažai keičiasi ištisus metus, yra tikrai ideali vieta 
pasiekti amžinąjį gyvenimą. 


DANIELIUS25,7 


Tikrai, iš Vincento1 sužinome, kad pasikalbėjus su Danieliu- 
mil Aresifės oro uosto stovėjimo aikštelėje jam pirmą kartą ki- 
lo mintis apie gyvenimo aprašymą. Iš pradžių kaip apie antraeilį 
dalyką, paprasčiausią paliatyvą laukiant Slotano1 darbų dėl ga- 
limybės kitam asmeniui perduoti atminties tinklus. Bet vėliau, 
kai Pyrsas paskelbs savo loginius konceptus, gyvenimo aprašy- 
mas įgis didelę svarbą. 


DANIELIUS1,19 


Prieš sėsdamas į lėktuvą, skrendantį į Almeriją, turėjau dvi va- 
landas laukti Madrido oro uoste. Tų dviejų valandų pakako, kad 
atsikratyčiau tos nenusakomos, keistos būsenos, kuri atsirado man 
viešint pas eloimitus, ir tuoj pat panirčiau į kančią. Lygiai taip, 
kaip žingsnis po žingsnio brendi į ledinį vandenį. Nors lauke buvo 
karšta, lipdamas į lėktuvą jau drebėjau iš nerimo. Estera žinojo, 
kad išskrendu šiandien, ir aš vos susivaldžiau nepasakęs jai, kad 
turėsiu dvi valandas laukti Madrido oro uoste. Man būtų buvę 
nepakeliama išgirsti jos atsakymą, kad dvi valandos labai mažai, 
kad teks važiuoti taksi ir t. t. Tačiau tas dvi valandas, klaidžioda- 
mas po CD pardavinėjančias parduotuves, kuriose įžūliai buvo 
siūloma paskutinė Deivido Bisbalio kompaktinė plokštelė (ji, ga- 
na apsinuoginusi, vaidino viename paskutinių dainininko klipų), 
Punta de Fumadores ir Jennyfer skudurų parduotuvėles, jaučiau 
vis labiau kylantį nesuvaldomą norą pamatyti jos jauną kūną, ero- 
tišką po vasarine suknele. Esantį už kelių kilometrų nuo manęs, 
varstomą susižavėjusių vaikinų žvilgsnių. Užsukau į „Tap Tap Ta- 
pa“ ir užsisakiau šlykščių dešrelių, plaukiojančių itin riebiame pa- 
daže. Teko užgerti keletu stiklų alaus. Pajutau, kad mano skran- 
dis išsipūtė, prisipildė šūdo. Kilo mintis sąmoningai pagreitinti 
naikinimo procesą, senėjimą, tapti bjauriam, nutukusiam. Tada 
tikrai lengviau bus jausti, kad esu nevertas Esteros kūno. Tuo me- 
tu, kai gėriau ketvirtąjį stiklą Mahou alaus, per baro radiją skli- 

do daina. Nežinojau, kas dainininkas, bet tai nebuvo Deividas 
Bisbalis, tikriausiai koks nors tradicinis lotynų amerikietis. Jo 
dainavimo maniera jauniems ispanams šiandien atrodė juokin- 
ga. Tokie dainininkai apskritai labiau patinka namų šeiminin- 
kėms, o ne jaunoms pupytėms. Priedainis vis toks pat: Mujer es 
fatal*. Supratau, kad tai labai paprasta, labai kvaila, bet niekada 
nebuvau girdėjęs, kad ši mintis būtų išreikšta taip tiksliai, o pa- 
prasta poezija tokia įdomi, tikrai the big thing**. Žodis fatal is- 
paniškai skambėjo puikiai. Pamaniau, kad joks kitas žodis taip 
netiktų apibūdinti mano situacijai. Pragaras, tikras pragaras. Aš 
pats grįžau į spąstus, norėjau į juos grįžti, bet nežinojau, kur 
išėjimas, ir net nebuvau tikras, ar noriu ištrūkti. Mano protas 
vis labiau drumstėsi, jei aš apskritai jį dar turėjau. Kad ir kaip 
būtų, turėjau kūną, kenčiantį ir draskomą geismo. 

Grįžęs į San Chosė, tuoj pat atsiguliau, prieš tai prarijęs di- 
džiulę dozę migdomųjų. Kitas dienas tik slampinėjau savo būste 
iš kambario į kambarį. Žinoma, buvau nemirtingas, bet šiuo metu 
tai nelabai ką reiškė. Estera vis neskambino, ir tai buvo vienin- 
telis dalykas, kuris, atrodė, turi reikšmę. Atsitiktinai Žiūrėda- 
mas ispanišką kultūros laidą (beje, tai buvo daugiau negu atsi- 
tiktinumas, tai buvo stebuklas, nes Ispanijos televizija retai ro- 
do kultūros laidas. Ispanai visiškai nemėgsta nei kultūros laidų, 
nei apskritai kultūros. Ši sritis jiems iš esmės svetima. Kartais 
susidaro įspūdis, jog kalbėjimas apie kultūrą - tai savotiškas as- 
meninis įžeidimas), taigi šioje laidoje išgirdau, kad paskutiniai 
Kanto žodžiai mirties patale buvo: „Gana.“ Mane tuoj pat ištiko 
skausmingo juoko priepuolis, prisidėjo dar ir skrandžio skaus- 
mai, jie tęsėsi tris dienas. Pabaigoje pradėjau vemti tulžimi. Išsi- 


* Moteris yra fatališka - (isp.), vert. past. 
** Didelis dalykas - (angl), vert. past. 

kviečiau gydytoją, jo diagnozė - apsinuodijimas. Išklausinėjo ma- 
ne, ką valgiau per pastarąsias dienas, ir patarė nusipirkti pieno 
produktų. Nusipirkau pieno produktų ir tą patį vakarą užsukau 
į Diamond Nights. Mano prisiminimuose tai buvo padori įstaiga, 
kurioje jūsų neverčia gerti per prievartą. Prie baro sėdėjo apie 
trisdešimt merginų, o klientų - tik du. Išsirinkau marokietę, ku- 
ri vargiai turėjo daugiau nei septyniolika metų. Iškirptė puikiai 
demonstravo dideles krūtis. Tikrai maniau, kad viskas bus ge- 
rai. Bet kambaryje susidūriau su realybe: man nepasistojo tiek, 
kad ji galėtų užmauti prezervatyvą. Tada ji atsisakė čiulpti. Ką 
beliko daryti? Galų gale ji ėmė man smaukyti, atkakliai įbedusi 
žvilgsnį į kambario kampą. Ji tai darė smarkiai ir man skaudėjo. 
Po minutės ištryško skaidri srovelė ir ji tuoj pat paleido mano 
bybį. Pasitaisiau drabužius prieš eidamas myžti. 

Kitą rytą gavau faksogramą iš „CINIKO DIOGENO“ reži- 
sieriaus. Jis išgirdo, kad atsisakau projekto „KEISKIMĖS SEK- 
SUALINIAIS PARTNERIAIS KELYJE“, ir labai dėl to apgai- 
lestauja. Jis pats jaučiasi galįs užtikrinti filmavimą, jei aš parašy- 
čiau scenarijų. Jis ketina kitą savaitę užsukti į Madridą ir siūlo 
man susitikti ir apie tai pasikalbėti. 

Tikrai nepalaikiau su tuo tipu nuolatinio ryšio. Iš tikrųjų nebu- 
vau jo matęs daugiau nei penkerius metus. Įėjęs į kavinę suvo- 
kiau, kad visiškai pamiršau, kaip jis atrodo. Atsisėdau prie pirmo 
pakliuvusio stalo ir užsisakiau vieną alaus. Po dviejų minučių prie 
mano stalo šypsodamasis sustojo maždaug keturiasdešimties me- 
tų mažas, apvalutis, garbiniuotais plaukais vyras, vilkintis keista 
rusvai žalsvos spalvos medžiokline striuke su daugybe kišenių. 
Rankoje laikė stiklą. Buvo blogai nusiskutęs, veidas suktas. Vis 
dar jo neatpažinau, bet pakviečiau prisėsti. Jis ėmė aiškinti, kad 
jo agentas supažindino su mano ketinimais ir parodė nufilmuotus 
titulinius kadrus. Jam atrodo, kad projektas tikrai nepaprastai 

įdomus. Abejingai sutikau, paslapčiomis dirsčiodamas į savo mo- 
biliojo telefono ekraną. Iš oro uosto buvau pasiuntęs Esterai ži- 
nutę, perspėjau ją, kad aš Madride. Ji paskambino tinkamu laiku, 
kai aš pradėjau painiotis ir pats sau prieštarauti. Pažadėjo pasiro- 
dyti po dešimties minučių. Vėl pažvelgiau į režisierių. Vis dar ne- 
galėjau prisiminti jo vardo, bet suvokiau, kad jo nemyliu, juolab 
man svetimos jo pažiūros į žmoniją. Jei dar tiksliau, tai neturėjau 
nieko bendra su tuo tipu. Tada jis man pasiūlė kartu rašyti scena- 
rijų. Krūptelėjau nuo tokios minties. Jis tai pastebėjo, ėmė trauk- 
tis ir patikino, kad jei man patogiau, galiu dirbti vienas, nes visiš- 
kai manimi pasitiki. Neturėjau nė menkiausio noro prasidėti su 
tuo supistu scenarijumi, tenorėjau gyventi, dar šiek tiek pagyven- 
ti, jei tai įmanoma. Bet negalėjau jam tiesiai to pasakyti, nes tas 
tipas turėjo gyvatės liežuvį, ir naujiena būtų greitai pasklidusi tarp 
kolegų, o aš nežinia kodėl įsivaizdavau (gal paprasčiausiai dėl nuo- 
vargio), kad pasinaudodamas juo galėsiu dar keletą mėnesių visus 
apgaudinėti. Pagaliau, norėdamas, kad pokalbis nenutrūktų, pa- 
pasakojau jam apie vokietį, surijusį savo tautietį, su kuriuo susi- 
pažino internetu. Pirmiausia nupjovė jam penį ir iškepė jį su svo- 
gūnais. Ragavo abu. Paskui nužudė ir sukapojo gabalais ir juos 
užšaldė šaldiklyje. Retkarčiais išsitraukdavo gabalą, jį atšildyda- 
vo ir išsivirdavo. Receptas kiekvieną kartą būdavo kitas. Iardyto- 
jams pareiškė, kad tai, jog jie kartu valgė penį, buvo tikras religi- 
nis aktas, jo ir aukos komunija. Režisierius klausėsi šypsodama- 
sis. Kvailai ir tuo pat metu žiauriai. Tikriausiai įsivaizdavo, kad tą 
elementą pavaizduosiu būsimame kūrinyje, ir jau mėgavosi bjau- 
riais vaizdais, kuriuos tikėjosi nufilmuoti. Laimė, pasirodė Este- 
ra. Ji šypsojosi, plisuota vasarinė suknelė plaikstėsi aplink šlau- 
nis. Ji nesivaržydama puolė man į glėbį ir privertė viską pamiršti. 
Atsisėdo ir užsisakė limonado su mėtų sirupu. Mandagiai laukė, 
kol baigsime pokalbį. Režisierius retkarčiais tiriamai ją nužvelg- 

davo. Estera susikėlė kojas ant priešais stovinčios kėdės ir jas 
išskėtė. Kelnaičių nemūvėjo, tad viskas atrodė natūralu ir logiš- 
ka - paprasčiausiai todėl, kad lauke per karšta. Laukiau, kol ji 
nusišluostys putę popierine baro servetėle. Pagaliau režisierius 
atsisveikino. Pažadėjome vienas kitam palaikyti ryšį. Po dešim- 
ties minučių buvau joje. Ir buvau puikus. Stebuklas tęsėsi, toks 
pat didelis kaip ir pirmąją dieną. Patikėjau, paskutinį kartą, kad 
jis tęsis amžinai. 


Vienpusė meilė yra kraujavimas. Kitus mėnesius, kai Ispanijoje 
įsiviešpatavo vasara, dar būčiau galėjęs aiškinti pats sau, kad vis- 
kas gerai, kad meilėje mes lygūs. Nelaimė, niekada nesugebėjau 
meluoti pats sau. Po dviejų savaičių ji aplankė mane San Chosė. 
Nors visiškai nesivaržydama, nesikuklindama atiduodavo man savo 
kūną, bet pastebėjau, kad vis dažniau pasitraukia keletą metrų į 
šalį ir kalba mobiliuoju telefonu. Kalbėdamasi labai juokiasi. Daž- 
niau nei būdama su manimi. Žadėdavo greitai grįžti, mintis, kuri 
buvo šovusi man į galvą - pasiūlyti praleisti vasarą su manimi, 
ėmė rodytis vis beprasmiškesnė. Beveik su palengvėjimu palydė- 
jaująį oro uostą. Man pavyko nenutraukti santykių, mes dar bu- 
vome kartu, kaip sakoma, ir kitą savaitę aš išskridau į Madridą. 

Ji dažnai išeidavo linksmintis (aš tai žinojau). Kartais šokda- 
vo visą naktį, bet niekada nepasiūlė vykti kartu. Įsivaizdavau, 
kaip ji sako pasilinksminti kviečiantiems draugams: „Šį vakarą 
ne, aš su Danieliumi...“ Dabar pažinojau nemažai jos draugų. 
Daug studentų arba aktorių. Dažnai tai buvo groove stiliaus žmo- 
nės. Pusilgiais plaukais, vilkintys prabangiais drabužiais. Kai ku- 
rie, priešingai, ypač stengėsi vaikytis humoristinės mados. Ma- 
cho ir latin lover* stilius. Aišku, visi jauni, argi galėjo būti ki- 


* Lotynų meilužis - (angl.), vert. past. 

taip? Kartais paklausdavau savęs, kiek iš jų galėjo būti jos mei- 
lužiai? Ji niekada nepadarė nieko, dėl ko turėčiau jaustis nepa- 
togiai; bet lygiai taip niekada nesijaučiau esąs tikras jų grupės 
narys. Prisimenu vieną vakarą. Galėjo būti dvidešimt antra va- 
landa. Gal dešimt buvome susirinkę bare ir visi gyvai kalbėjo 
apie įvairių naktinių klubų privalumus, vienuose dažniau galėjai 
girdėti house, kituose trance muziką. Po dešimties minučių siau- 
bingai panorau pasakyti, kad irgi noriu patekti į jų pasaulį, kartu 
linksmintis, sulaukti su jais ryto. Buvau pasiruošęs maldauti pa- 
imti mane kartu. Paskui netyčia pamačiau veidrodyje savo veido 
atspindį ir supratau. Man jau buvo gerokai per keturiasdešimt, 
veide atsispindėjo rūpesčiai, jis buvo sustiręs, įrašyta gyvenimo 
patirtis, atsakomybė, sielvartas. Tikrai neatrodžiau kaip žmo- 
gus, su kuriuo kiltų noras /inksmintis. Buvau pasmerktas. 


Naktį, pasimylėjęs su Estera (tai buvo vienintelis dalykas, ku- 
ris tikrai sekėsi, tai buvo, be abejo, vienintelis likęs jaunatvės 
požymis), stebėdamas jos baltą, glotnų kūną, besiilsintį mėnulio 
šviesoje, skausmingai prisiminiau Didžiąją Šikną. Jei, Evangeli- 
jos žodžiais, turėjau būti matuojamas tuo pačiu matu, kuriuo 
matuodavau pats, tai pradėjau ne nuo to, nes, be abejo, su Di- 
džiąja Šikna elgiausi be gailesčio. Beje, gailestis gal ir nebūtų 
labai padėjęs. Daug dalykų gali padaryti iš užuojautos, bet, kad 
tau pasistotų, ne, tai neįmanoma. 

Tuo metu, kai susitikau Didžiąją Šikną, galėjau turėti trisde- 
šimt metų ir man jau ėmė sektis. Tai dar nebuvo didžiosios pub- 
likos užkariavimas, bet vis dėlto jau buvau vertinamas. Greitai 
pastebėjau tą storą blyškią moterį, kuri ateidavo į visus mano 
spektaklius, atsisėsdavo pirmoje eilėje ir kiekvieną kartą paduo- 
davo man pasirašyti savo autografų knygelę. Jai prireikė maž- 
daug šešių mėnesių, kol išdrįso mane prakalbinti. Nors gal ne, 

manau, kad galų gale iniciatyvą parodžiau aš. Ji buvo išsilavinu- 
si moteris, dėstė filosofiją viename Paryžiaus universitetų, ir aš 
tikrai visiškai jos nebijojau. Ji paprašė, kad leisčiau išspausdinti 
savo skečų retranskripciją „Fenomenologijos studijų sąsiuviny- 
je“. Žinoma, sutikau. Prisipažinsiu, kad buvau šiek tiek pamalo- 
nintas. Kaip ir kaip būtų, niekada nepakilau virš bakalauro“, oji 
mane lygino su Kierkegoru. Keletą mėnesių susirašinėjome in- 
ternetu, ir viskas po truputį ėmė rimti. Sutikau pavakarieniauti 
jos namuose. Kai pamačiau, kokią suknelę ji užsivilko, iš karto 
kilo įtarimų. Vis dėlto sugebėjau atsisveikinti jos pernelyg nepa- 
žeminęs. Bent taip maniau. Tačiau kitą dieną pasipylė pirmosios 
pornografinės elektroninės žinutės. „Ak, jaučiu tave savyje, jau- 
čiu, kaip tavo mėsos stiebas išskečia mano žiedą...“ Tai buvo bai- 
su, ji rašė kaip Žeraras de Viljė. Nebuvo gerai išsilaikiusi, atrodė 
vyresnė, bet iš tikrųjų turėjo tik keturiasdešimt septynerius me- 
tus tuo metu, kai ją susitikau. Lygiai tiek, kiek turėjau aš tuo me- 
tu, kai susitikau Esterą. Šokau iš lovos tą pačią akimirką, kai tik 
tai supratau. Dusau iš nerimo ir zujau po visą kambarį. Estera 
ramiai miegojo. Nusimetė antklodę. Dieve, kokia ji graži. 

Tada aš maniau, ir po penkiolikos metų gėdydamasis ir bjau- 
rėdamasis prisiminiau, kad sulaukus tam tikro amžiaus seksua- 
linis geismas dingsta ar bent jau sąlygiškai palieka ramybėje. Kaip 
aš galėjau, aš, manantis, kad turiu aštrų, kandų protą, kaip aš 
galėjau sugalvoti tokią juokingą iliuziją? Iš esmės pažinojau gy- 
venimą, net skaičiau knygų ir, jei siužetas būdavo paprastas, toks, 
kuriame, kaip sakoma, viskas sutampa, man patikdavo. Seksua- 
linis geismas ne tik neišnyksta, bet metams bėgant tampa vis 
nuožmesnis, vis labiau draskantis, nepasotinamas. Netgi vyrams 
(tarp kita ko, tai gana reti atvejai), kuriems nebesigamina vy- 


* Prancūzijoje tai būtų vidurinio mokslo baigimas, vert. past. 

riškų hormonų, nebeįvyksta erekcija ir kiti panašūs reiškiniai, 
jaunų moterų kūnų trauka nesumažėja. Ji tampa, ir tai turbūt 
dar blogiau, cosa mentale ir geismo geismu. Štai tiesa, štai realy- 
bė, štai ką nepavargdami kartojo visi rimti autoriai. 

Didžiajai Šiknai blogiausiu atveju būčiau galėjęs pasiūlyti ku- 
nilingą. Įsivaizdavau savo veidą, išdrįsusį pasirodyti tarp sugle- 
busių jos šlaunų, blyškių pusrutulių ir bandymus sujaudinti nu- 
karusį klitorį. Esu įsitikinęs, kad net to nebūtų pakakę. Gal tik 
būtų dar padidinę jos kančias. Kaip ir daugelis kitų moterų, ji 
norėjo, kad į ją įsiskverbių. Mažesni dalykai jos nepatenkintų, 
tai neginčytina. 

Pasprukau, kaip daugelis į tokias aplinkybes patekusių vyrų, 
pasprukau. Nustojau atsakinėti į elektronines žinutes, uždrau- 
džiau rodytis savo persirengimo kambaryje. Ji neatstojo metų 
metus. Penkerius, galbūt septynerius, ji neatstojo baisiai daug 
metų. Manau, kad ji spyriojosi iki pat kitos dienos po mano su- 
sitikimo su Izabele. Aš jai tikrai nieko nepasakiau, nepalaikiau 
jokio ryšio. Gal galų gale intuicija egzistuoja, moters intuicija, 
kaip sakoma. Šiaip ar taip, ji pasirinko būtent tą dieną ir dingo. 
Iš mano gyvenimo, o gal apskritai iš gyvenimo, kaip ne kartą 
grasino. 


Rytą po tokios varginančios nakties sėdau į pirmą Paryžiaus 
reisą. Estera atrodė kiek nustebusi, ji manė, kad Madride pra- 
leisiu visą savaitę. Aš, beje, irgi buvau sumanęs tą patį, tad net 
nenutuokiau, kodėl paskubomis išvykstu. Gal norėjau būti pir- 
mas, parodyti, jog ir pats turiu savo gyvenimą, reikalų, esu ne- 
priklausomas, nors tai ir nepasisekė. Ji liko visiškai rami, o nau- 
jiena jos neišmušė iš pusiausvyros. Tarė: Bueno... * Ir viskas. Ma- 


* Gerai - (isp.), vert. past. 

nau, kad mano veiksmai iš tikro jau buvo nereikšmingi, kad ėmiau 
elgtis kaip senas, mirtinai sužeistas žvėris, kuris puldinėja į visas 
puses, atsitrenkia į visas kliūtis, griūva, vėl stojasi, vis labiau 
įniršęs, vis labiau silpstantis, apdujęs ir apsvaigęs nuo savo pa- 
ties kraujo kvapo. 

Sugalvojau priežastį - noriu pamatyti Vincentą. Taip paaiški- 
nau Esterai, bet tik leisdamasis Ruasi oro uoste supratau, kad iš 
tikrųjų nenoriu jo matyti. Ir vėl nežinia kodėl. Gal paprasčiau- 
siai todėl, kad suprasiu, jog laimė yra įmanoma. Jis su Suzana 
vėl įsikūrė savo senelių namelyje. Namelyje, kuriame jis gyveno 
visą gyvenimą. Buvo birželio pradžia, bet dangus apsiniaukęs, o 
raudonos namelio plytos atrodė niūriai. Mane nustebino pavar- 
dės ant laiškų dėžutės. Iezbūnie Suzana Longfelov, bet kodėl Vin- 
centas Makori? Na, žinoma, pranašo pavardė buvo Makori, Ro- 
beras Makori, o Vincentas nebeturėjo teisės vėl vadintis moti- 
nos pavarde. Įsaku jis gavo Makori pavardę, nes taip reikėjo, 
kol bus sulaukta teismo sprendimo. „Aš esu klaida...“ Taip vie- 
ną kartą pasakė Vincentas, užsimindamas apie savo giminystės 
ryšį su pranašu. Galbūt, bet seneliai jį priėmė ir labai mylėjo 
todėl, kad vertino jį kaip auką. Patys karčiai nusivylė dėl savo 
sūnų egoistiško malonumų ieškojimo ir neatsakingumo. Beje, 
tas egoizmas buvo būdingas visai kartai, kol reikalai pakrypo į 
blogą pusę ir liko tik egoizmas, nes malonumai nuskrido. Kad ir 
kaip būtų, seneliai jį priglaudė, atvėrė jam savo namų duris. O 
to, aš, pavyzdžiui, nebūčiau niekada padaręs savo paties sūnui, 
nes mintis gyventi kartu po vienu stogu lyg šiknos skylutėje man 
būtų buvusi nepakenčiama. Paprasčiausiai jis ir aš buvome žmo- 
nės, kurių neturėjo būti. Priešingai, negu, pavyzdžiui, Suzana, 
kuri dabar gyveno tarp senų daiktų, apsikrovusi darbais, liūdna, 
taip toli nuo gimtosios Kalifornijos. Tačiau ji labai greitai ten 
pasijuto savo vietoje, nieko neišmetė. Atpažinau šeimos nuo- 

traukas rėmuose, senelio medalius už darbą ir tikroviškai atro- 
dančius jaučius, suvenyrus iš kelionės į Kosta Bravą. Ji turbūt 
išvėdino patalpas, nupirko gėlių. Nežinau, nes nieko apie tai ne- 
suprantu, nes pats visada gyvenau lyg viešbutyje. Aš neturiu na- 
mų instinkto. Nebuvo moters; manau, todėl apie tuos dalykus 
niekada net nesusimąstydavau. Kad ir kaip būtų, dabar tai na- 
mai, kuriuose, kaip susidaro įspūdis, žmonės gali būti laimingi. 
Ji sugebėjo tai padaryti. Ji mylėjo Vincentą, supratau iš karto, 
tai akivaizdu, bet svarbiausia tai, kad ji mylėjo. Jos prigimtis — 
mylėti, taip, kaip karvės - ėsti žolę (paukščio - giedoti, Žiurkės — 
uostyti). Netekusi senojo šeimininko, beveik tučtuojau susirado 
naują, ir pasaulis vėl tapo pozityviai aiškus. Pavakarieniavau su 
jais. Vakaras praėjo smagiai, harmoningai, su šiokia tokia liūde- 
sio gaidele. Tačiau neišdrįsau likti nakvoti ir apie vienuoliktą 
valandą išvažiavau, prieš tai užsisakęs kambarį „Lutecijoje“. 
Monparnaso - Bienveniu stotelėje prisiminiau poeziją, tik- 
riausiai todėl, kad vėl pamačiau Vincentą, o tai man padėdavo 
aiškiau suvokti savo galimybių ribas. Kūrybos ribas, tai pat ir 
meilės. Turiu pasakyti, kad tuo metu ėjau pro plakatą „RATP 
poezija“*. Tiksliau - pro plakatą, kuriame buvo reprodukuota 
Andrė Bretono „Laisvoji meilė“. Kad ir kokį pasibjaurėjimą ga- 
li sukelti Andrė Bretono asmenybė, kad ir koks kvailas būtų 
pavadinimas, apgailėtina antinomija, kuri parodo ne tik tam tik- 
rą smegenų suminkštėjimą, bet ir reklaminį instinktą, charakte- 
rizuojantį ir galiausiai apibūdinantį siurrealizmą, reikia pripa- 
žinti — šį kartą kvailys parašė nuostabią poemą. Buvau ne vie- 
nintelis, vertinantis šiek tiek kritiškai, po dviejų dienų, eidamas 
pro tą patį plakatą, pamačiau, kad jis ištepliotas tokio turinio 


* RATP - Paryžiaus transporto autonominis valdymas, viešoji įstaiga, eksploatuojanti 
metro, priemiestinius traukinius, vert. past. 

grafitais: „Užuot rašinėjęs supistą poeziją, geriau piko valando- 
mis parūpintumėte daugiau metro vagonų.“ To pakako, kad visai 
popietei grįžtų gera nuotaika ir netgi imčiau šiek tiek pasitikėti 
savimi. Žinoma, buvau tik komikas, bet vis dėlto buvau komikas. 

Kitą dieną po vakarienės pas Vincentą perspėjau „Lutecijos“ 
administraciją, kad ir toliau nuomosiu kambarį, veikiausiai ke- 
letą dienų. Jie naujieną sutiko mandagiai, kaip bendrasąmoksli- 
ninkai. Kad ir kaip būtų, aš buvau garsenybė, tai tiesa. Aš kuo 
puikiausiai galėjau švaistyti savo babkes gerdamas bare aleksan- 
drus* su Filipu Soleru arba Filipu Buvaru. Su Filipu Leotaru 
turbūt ne, nes jis miręs. Pagaliau, jeigu atsižvelgsime į tai, kad 
buvau garsus, galėjau susieiti su tomis trimis Filipų kategorijo- 
mis. Galėjau praleisti naktį su transseksualia kekše slovėne, ga- 
lų gale galėjau gyventi nuostabų aukštuomenės gyvenimą. "To grei- 
čiausiai iš manęs ir buvo tikimasi. Žmonės išgarsėja dėl vieno ar 
dviejų talentingų darbų, ne daugiau. Tai jau gana keista - kad 
žmogiška būtybė gali pasakyti vieną ar du dalykus. Paskui žmo- 
nės geriau ar blogiau susitvarko su nuosmukiu. Jiems tai dau- 
giau ar mažiau skausminga. Kaip kam. 

Kitomis dienomis nieko panašaus nedariau. Užtat kitą dieną 
vėl paskambinau Vincentui. Jis greitai suprato, kad jo šeimyni- 
nės laimės spektaklis gali būti man nemalonus ir pasiūlė susitik- 
ti „Lutecijos“ bare. Tiesą sakant, kalbėjo tik apie savo ambasa- 
dos projektą. Ta ambasada bus instaliacija, o jos Žiūrovai - atei- 
ties žmonės. Užsisakė limonado, bet nepalietė savo stiklo. Ret- 
karčiais pro barą praeidavo people. Jie mane pastebėdavo ir lyg 
sąmokslininkai duodavo kokį ženklą. Vincentas į tai nekreipė 
jokio dėmesio. Kalbėjo nežiūrėdamas į mane, netgi nesidomė- 
damas, ar aš klausau. Jo balsas buvo mąslus, bet tuščias. Atro- 


* Kokteilis iš konjako, šviežios grietinėlės ir kakavos, vert. past. 

dė, kad jis kalba į magnetofoną arba liudija tardytojams. Iš to, 
kaip man aiškino savo idėją, supratau, kad po truputį tolsta nuo 
savo pirminių ketinimų, kad projektas vis labiau jį traukia dėl am- 
bicijų ir kad dabar ketina daryti visai ką kita, o ne pripažinti tai, 
ką XX amžiaus autorius girtuoklis manė tinkant pavadinti „žmo- 
giškąja sąlyga“. Ėmė dėstyti, kad apie žmoniją visko prišnekėta ir 
visos šnekos vienodai apverktinos: apskritai siužetas žinomas. Ra- 
miai, bet užtikrintai jis tolo nuo žmogiškosios karalystės ir plaukė 
į absoliutų kažkur. Nesijaučiau galįs keliauti kartu. Be abejo, tai 
buvo vienintelė vieta, kur jis pats galėjo kvėpuoti, be abejo, jo 
gyvenime niekada nebuvo kito tikslo, bet to tikslo jis privalėjo 
siekti vienas. Vienas, vadinasi, visada buvo vienišas. 

Švelniu balsu tvirtino, kad nebesame tokie, kokie buvome, 
nes tapome amžini. Žinoma, mums reikės laiko, kol priprasime 
prie tos minties, kol ji taps mums artima. Aišku, dabar viskas 
pasikeitė. Po to, kai išvyko sekėjai, Mokslininkas su keliais tech- 
nikais liko Lansarotėje. Ir tęsia savo tyrinėjimus. Nėra jokios 
abejonės, kad sėkmingai juos baigs. Žmogaus smegenų tūris di- 
delis, bet smegenys neproporcingai didelės, jei palyginsime su 
primityviais poreikiais, kuriuos pagimdė būtinybė išgyventi, ele- 
mentarus maisto ir sekso ieškojimas. Pagaliau galėsime tas sme- 
genis išnaudoti. Paskui pridūrė, kad jokia proto kultūra niekada 
negalėjo vystytis visuomenėje, kurioje didelis nusikalstamumas, 
paprasčiausiai todėl, kad fizinis saugumas yra laisvos minties 
sąlyga. Jokio mąstymo, jokios poezijos, jokios net ir pačios pa- 
prasčiausios minties niekada negalėjo pagimdyti individas, kuris 
priverstas rūpintis išgyvenimu, kuris nuolat turi būti budrus. Kai 
mes užtikrinome, kad bus išsaugotas mūsų DNR, tapome po- 
tencialiai nemirtingi ir absoliučiai saugūs fizine prasme. Tokių 
sąlygų niekada neturėjo joks žmogus. Niekas negali žinoti, kas 
iš to išeis. Protas to dar neaprėpia. 

Ramus, niekuo neįpareigojantis pokalbis mane nuostabiai pa- 
veikė, ir pirmą kartą ėmiau galvoti apie tai, kad aš pats tapau 
nemirtingas, ir plačiau suvokti, kas vyksta. Bet grįžęs į savo kam- 
barį radau mobiliajame telefone žinutę nuo Esteros. Ji parašė 
paprastai: Žmiss you*. Vėl pasijutau savo kailyje ir man prireikė 
jos. Džiaugsmo taip maža. Kitą dieną išskridau į Madridą. 


* Pasiilgau tavęs - (angl.), vert. past. 


DANIELIUS25,8 


Žmonėms buvo neįtikėtinai svarbūs seksualiniai žaidimai. Kai 
naujieji žmonės komentuodavo tuos laikus, visada apstulbę baisė- 
davosi. Kad ir kaip būtų, sunku matyti, kaip Danielius1 po tru- 
putį artėja Blogosios paslapties link, tos, apie kurią kalba Aukš- 
čiausioji sesuo. Sunku suprasti, kaip palengva jis ima suvokti 
tiesą, kuriai vieną kartą paaiškėjus jis bus pasmerktas. Įvairiais 
istorijos periodais dauguma Žmonių, sulaukę tam tikro amžiaus, 
manė, kad apie sekso problemas tinka kalbėti tik kaip apie ne- 
ypatingai svarbų išdykavimą, ir teigė, kad tikrieji tikslai, verti 
žmogaus dėmesio, yra politika, verslas, karas ir t. t. Danieliaus1 
epochoje tiesa ėmė aiškėti. Ji darėsi vis aiškesnė ir vis sunkiau 
buvo paslėpti, kad tikrieji žmonių tikslai, vieninteliai, kurių jie 
būtų spontaniškai siekę, jei tik būtų galėję, buvo seksas. Mums, 
naujiesiems žmonėms, tai tikrai rimta kliūtis. Aukščiausioji se- 
suo mus perspėjo, kad niekada negalėsime iki galo suprasti to 
reiškinio. Galėsime priartėti prie jo suvokimo tik nuolat mąsty- 
dami apie tikras tiesas, iš jų svarbiausia yra ta, kad žmonių ben- 
druomenėje, kaip ir prieš juos buvusiose gyvūnų bendruomenė- 
se, visiškai jokios reikšmės neturi individo išlikimas. Darvino 
fikcija apie „kovą už būvį“ palengva užmaskavo elementarią tie- 
są, kad individo genai, jo sugebėjimas perduoti palikuonims sa- 
vo ypatumus, labai šiurkščiai gali būti išreikšti vienu parametru: 
palikuonių, kuriuos jis galų gale pajėgs palikti, skaičiumi. Tad 

visai nereikia stebėtis, kad gyvūnas, nesvarbu koks, yra pasiruo- 
šęs paaukoti savo laimę, fizinę sveikatą ir net gyvybę dėl ele- 
mentaraus sekso. Rūšies reikalavimai (jei kalbėsime galutiniais 
terminais), reguliuojama galingai veikianti hormoninė sistema 
(jei vertinsime determinizmo požiūriu) beveik neišvengiamai tu- 
rėjo priversti jį elgtis būtent taip. Puošnūs kailiai ir plunksnos, 
triukšmingi ir jaudinantys meilės šokiai tikrai leisdavo grobuo- 
nims pamatyti ir sudoroti patinus. Genetikos požiūriu tokia iš- 
eitis nėra bloga, nes tik todėl vyksta efektyvesnė reprodukcija. 
Individas pavaldus rūšies dėsniams, pagrindas - nekintantys bio- 
cheminiai procesai; gyvūnas - žmogus to irgi neišvengė. Proble- 
ma ta, kad seksualinės pulsacijos, audringos poravimosi metu 
gyvūnų organizmuose, žmoguje reiškėsi nuolat. Žmonių gyveni- 
mų aprašymai mums, pavyzdžiui, aiškiai rodo, kad fizinės išorės 
puoselėjimas, jei siekiama sugundyti kitos lyties atstovą, buvo 
vienintelė svari priežastis būti sveikam, o kruopšti kūno priežiū- 
ra, kuriai Danieliaus amžininkai skyrė vis didesnę laisvo laiko 
dalį, 1rgi neturėjo kito tikslo. 

Naujųjų žmonių sekso biochemija, o tai, be abejo, buvo vie- 
nintelė tikra priežastis, dėl ko dusdavau ir negaluodavau, kai 
imdavau skaityti Danieliaus1 pasakojimą ir prieidavau iki jo gol- 
gotos kelio, liko beveik tokia pati. 


DANIELIUS1,20 


Nebūtis veda į nebūtį. 
Martinas Heidegeris 


Nuo rugpjūčio pradžios virš centrinės lygumos nusistovėjo 
aukšto slėgio zona, atskridęs į Barachaso oro uostą, pajutau, 
kad viskas baigsis blogai. Karštis buvo beveik nepakeliamas, ir 
Estera vėlavo. Pasirodė po pusvalandžio. Vasarinę suknelę buvo 
užsivilkusi ant nuogo kūno. 

„Lutecijoje“ pamiršau ejakuliaciją vėlinantį kremą, ir tai bu- 
vo pirmoji klaida. Pasitenkinau per greitai ir pirmą kartą paju- 
tau, kad ji šiek tiek nusivylė. Ji dar šiek tiek laiko judėjo aplink 
mano organą, kuris nesulaikomai glebo, paskui nepatenkinta nuo- 
lankiai pasitraukė. Būčiau daug davęs, kad man vėl pasistotų. 
Vyrai nuo gimimo gyvena sunkų gyvenimą, vienareikšmių negai- 
lestingų Žaidimų gyvenimą. Jei jų nesuprastų moterys, tai retai 
kuriam pavyktų išgyventi. Tą akimirką, atrodo, supratau - kol 
manęs nebuvo, ji su kažkuo miegojo. 

Sėdome į metro, nes panorome nuvažiuoti išgerti po stiklą su 
dviem jos draugais. Prakaitas lipdė audinį prie jos kūno, puikiai 
matėsi jos krūtų aureolės, sėdmenų perskyrimas. Visi vagone bu- 
vę vaikinai, suprantama, žiūrėjo į ją. Kai kurie net jai šypsojosi. 

Man sunkiai sekėsi dalyvauti pokalbyje, retkarčiais pavykda- 
vo pagauti kokį sakinį, pasakyti kokią repliką, bet labai greitai 
netekau po kojomis pagrindo. Kad ir kaip būtų, galvojau apie 
kitus dalykus. Jaučiausi ant slidaus, nepaprastai slidaus šlaito. 
Kai grįžome į viešbutį, paklausiau jos. Prisipažino kuo ramiau- 

siai. t was an ex boyfriend...* - tarė, norėdama pasakyti, kad tai 
nelabai svarbu. And a friend of him**, - pridūrė kiek padvejojusi. 

Taigi du vaikinai. Na, ką gi, du vaikinai. Be to, tai ne pirmas 
kartas. Ji atsitiktinai susitiko bare savo ankstesnį vaikiną. Šis bu- 
vo su vienu iš savo draugų, vienas nuotykis provokuoja kitą, trum- 
piau tariant, jie visi trys atsidūrė vienoje lovoje. Negalėjau susilai- 
kyti ir paklausiau, kaip viskas pasisekė. Good... good...*** - at- 
sakė kiek sunerimusi dėl taip pakrypusios pokalbio temos. /t 
was... comfortable**** — patikslino, negalėdama sulaikyti šyp- 
senos. Patogu, taip, galėjau įsivaizduoti. Man prireikė siaubingų 
pastangų, kad susilaikyčiau ir nepaklausčiau jos, ar čiulpė tik 
savo draugui, ar abiem, ar leidosi išdulkinama per užpakalį. Vaiz- 
dai užplūdo ir sujaukė mano smegenis. Tai buvo akivaizdu, nes 
ji nutilo, o jos veidas vis labiau niaukėsi. Ji labai greitai rado 
vienintelį įmanomą sprendimą - užsiėmė mano organu. Jos pirštai 
ir burna tai darė taip švelniai, taip įgudusiai, kad, nors tikrai 
nesitikėjau, man vėl ėmė stotis ir po minutės buvau joje. Ir vis- 
kas buvo gerai, vėl buvo gerai. Dalyvavo visas mano kūnas, jos 
taip pat. Netgi manau, kad seniai taip nesimėgavo meile. Bent 
jau su manimi, pamaniau po dviejų minučių, bet šį kartą sugebė- 
jau išvyti tą mintį iš galvos. Labai švelniai suspaudžiau ją savo 
glėbyje. Taip švelniai, kaip tik mokėjau, ir visas savo jėgas atida- 
viau jos kūnui, nes tas kūnas buvo čia, šiltas ir gyvas. 

Tokia švelni, tokia santūri, tokia natūrali scena kaip dabar, 
manau, turėjo Esterai lemiamą poveikį, nes kitomis savaitėmis 
jos elgesį nulėmė tik viena mintis — neskaudinti manęs, netgi 
dėti visas pastangas, kad būčiau laimingas. Būdai, kuriais ji darė 


* Tai — buvęs vaikinas - (angl.), vert. past. 
** Ir jo draugas - (angl.), vert. past. 
*** Gerai, gerai - (angl.), vert. past. 
**** Tai buvo patogu - (angl.), vert. past. 

vyrą laimingą, buvo nuostabūs, ir aš prisimenu tą laikotarpį kaip 
didžiulį džiaugsmą, kiekvieną akimirką spinduliuojantį kūniška 
palaima, palaima, kurios, maniau, neišlaikysiu, kurios, maniau, 
neišgyvensiu. Taip pat prisimenu jos meilumą, protingumą, už- 
jaučiantį atsidavimą ir žavesį, bet iš tikrųjų aš net gerai nieko 
neprisimenu, neryškėja joks vaizdas, Žinau, kad keletą dienų, be 
abejo, keletą savaičių gyvenau tam tikros būklės. Ta būklė buvo 
tobula, tai — pilnatvė, labai žmogiška. Kai kurie vyrai kartais 
jaučia, jog tai įmanoma pasiekti, nors nė vienam iki šiol nepavy- 
ko to įtikinamai aprašyti. 


Ji jau seniai planavo surengti party* savo gimtadienio proga 
ir kitomis dienomis pradėjo ruoštis. Panoro pasikviesti nemažai 
žmonių, apie šimtą svečių, ir nutarė kreiptis į vieną draugą, ku- 
ris gyveno Kaljė San Izidore. Tas draugas turėjo didelę meninin- 
ko studiją paskutiniame buvusio sandėlio aukšte, su dideliu bal- 
konu ir baseinu. Jis mus pakvietė ko nors išgerti ir pasikalbėti 
apie reikalą. Buvo aukšto ūgio vyrukas, vardu Pablas. Plaukai 
ilgi, garbanoti, tamsūs. Liuks vyrukas. Eidamas atidaryti durų 
užsimetė lengvą, voniai skirtą chalatą, bet balkone jį nusimetė. 
Nuogas kūnas buvo raumeningas, įdegęs. Pasiūlė apelsinų sul- 
čių. Ar jis miegojo su Estera? Gal aš dabar pradėsiu savęs to 
klausinėti apie kiekvieną vyrą, kurį mums teks susitikti? Nuo to 
vakaro, kai sugrįžau, ji buvo dėmesinga ir atsargi. Turbūt mano 
akyse sugavo nerimo kibirkštėles. Atmetė pasiūlymą šiek tiek 
pasideginti prie baseino ir stengėsi, kad pokalbis apsiribotų pa- 
siruošimu šventei. Nebuvo nė kalbos, kad visiems nupirksime 
pakankamai kokaino ir ekstazio tablečių. Estera pasiūlė nupirk- 
ti po pirmą dozę, kad visi užsivestų, ir paprašyti dviejų ar trijų 


* Vakarėlis - (angl.), vert. past. 

narkotikų prekeivių užsukti vėliau. Pablas galėjo tuo pasirūpin- 
ti. Šiuo metu jis turi puikių tiekėjų. Užėjus dosnumo priepuoliui 
netgi pasisiūlė nupirkti keletą ampulių uostomų afrodiziakų. 


Mergelės Marijos dangun ėmimo dieną, rugpjūčio 15-ąją, Es- 
tera mylėjosi su manimi dar gašliau nei paprastai. Mes buvome 
„Sanso“ viešbutyje. Priešais lovą kabojo didelis veidrodis. Buvo 
taip karšta, kad kiekvienas judesys išsunkdavo iš mūsų gausybę 
prakaito. Buvau išskėtęs rankas ir kojas ir jaučiausi nebeturįs 
jėgų judėti. Visas mano jautrumas susikoncentravo į falą. Dau- 
giau nei valandą ji jodinėjo ant manęs, pakildama ir vėl nusileis- 
dama ant bybio. Ji sutraukdavo ir atpalaiduodavo neseniai nu- 
skustą putytę. Visą laiką ranka glamonėjo savo prakaitu žvilgan- 
čias krūtis ir žiūrėjo tiesiai į akis. Besišypsanti ir susitelkusi, 
sekdama kiekvieną mano malonumo apraišką. Laisva ranka su- 
ėmė man už kiaušių ir spaudė juos tai švelniau, tai stipriau — 
pagal savo putės judesių ritmą. Vos pajusdavo, kad išsiliesiu, iš 
karto liaudavosi, stipriai suspausdavo dviem pirštais, kad sulai- 
kytų ejakuliaciją, kol ji neprasidėjo. Paskui, pavojui praėjus, vėl 
imdavo kilnotis. Taip ties tvykstelėjimo riba praėjo valanda, gal 
dvi. Tai buvo didžiausias džiaugsmas, kokį gali pažinti vyras. Galų 
gale pats paprašiau pasigailėti, nes panorau pasitenkinti jai į bur- 
ną. Ji išsitiesė, pakišo man po sėdmenimis pagalvę, paklausė, ar 
gerai matau veidrodį, ne, reikėtų truputį pasislinkti. Pasitrau- 
kiau prie lovos krašto. Ji priklaupė tarp mano šlaunų. Veidas 
atsidūrė bybio aukštyje, tad pradėjo metodiškai laižyti. Centi- 
metras po centimetro, kol apžiojo varpą. Paskui darbo ėmėsi 
rankos ir pradėjo man iš lėto smaukyti. Stipriai, lyg norėdama 
išsunkti iš mano gelmių kiekvieną spermos lašą. O jos liežuvis 
judėjo greitai. Prakaitas kliudė ką nors įžiūrėti, tikrai neaiškiai 
suvokiau erdvę ir laiką, bet pajėgiau šiek tiek pratęsti tą akimir- 

ką ir jos liežuviui pakako laiko du tris kartus apeiti pilną ratą, 
kol aš išsiliejau. Atrodė, kad visas mano malonumu spinduliuo- 
jantis kūnas išnyko nebūtyje, palaimintoje energijos mūšoje. Ji 
neišsižiojo, beveik nejudėjo, lėtai žisdama mano organą, užsi- 
merkusi, lyg norėtų geriau girdėti mano laimės šauksmą. 

Paskui atsigulė, įsitaisė mano glėbyje, virš Madrido jau spar- 
čiai leidosi naktis. Tik po pusvalandžio švelnaus nejudrumo ji 
pasakė man tai, ką jau keletą savaičių norėjo pasakyti. To dar 
niekas nežinojo, išskyrus jos seserį. Ji ketino naujieną papasa- 
koti savo draugams per gimtadienio šventę. Ją priėmė į prestiži- 
nę pianino akademiją Niujorke, kur ketina išbūti bent vienerius 
mokslo metus. Taip pat gavo nedidelį vaidmenį ilgame Holivudo 
filme apie Sokrato mirtį. Jame įkūnys Afroditės tarnaitę, o Sok- 
rato vaidmenį suvaidins Robertas de Niro. Vaidmuo nedidelis, 
filmuotis reikės ne ilgiau kaip savaitę, bet tai - Holivudas ir ho- 
noraro pakaks sumokėti už vienerius studijų metus ir pragyve- 
nimą. Išvyks rugsėjo pradžioje. 

Atrodo, kad visiškai nieko neištariau. Suakmenėjau, neįsten- 
giau reaguoti. Pamaniau, kad jei ištarsiu žodį, tai prapliupsiu 
raudoti. Bueno...* It's a big chance in my life...** — graudžiai 
užbaigė ir priglaudė galvą ant mano peties. Vos nepasiūliau ke- 
liauti į Jungtines Valstijas, įsikurti ten su ja, bet dar neištarti 
žodžiai užgeso lūpose. Gerai supratau, kad ji net nesvarstė to- 
kios galimybės. Nepasiūlė man net jos aplankyti. Tai buvo nau- 
jas etapas jos gyvenime, naujas startas. Uždegiau naktinę lem- 
pą, atidžiai pažiūrėjau, ar pamatysiu Esteros akyse kokį nors 
susižavėjimo Amerika ir Holivudu pėdsaką. Ne, nieko panašaus, 
ji atrodė nesudrumsta ir rami. Paprasčiausiai priėmė geriausią 


* Na ką gi - (isp.), vert. past. 
** Tai didelė sėkmė mano gyvenime - (angl.), vert. past. 

sprendimą, patį racionaliausią, atsižvelgusi į aplinkybes. Nuste- 
bo, kad taip ilgai tyliu, pasuko galvą ir žvilgtelėjo į mane. Ilgi 
plaukai apgaubė mano veidą. Žvilgsnis nevalingai nukrypo į jos 
krūtis. Aš vėl atsiguliau, užgesinau lempą ir ėmiau giliai kvė- 
puoti. Nenorėjau nieko komplikuoti, nenorėjau, kad pamatytų 
mane verkiantį. 

Kitą dieną ruošėsi šventei. Netoliese grožio salone užsisakė 
molio kaukę, nes norėjo išvalyti odą. Rūkydamas cigaretes lau- 
kiau viešbučio kambaryje. Ir kitą dieną beveik tos pačios proce- 
dūros. Apsilankiusi pas kirpėją, užsuko į keletą parduotuvių, 
nusipirko auskarus ir naują diržą. Mano galvoje buvo keistai 
tuščia. Manau, panašiai jaučiasi pasmerkti mirti, kai laukia teis- 
mo nuosprendžio įvykdymo. Išskyrus galbūt tuos, kurie tiki Die- 
vą. Niekada netikėjau, kad jie paskutines valandas praleidžia mąs- 
tydami apie prabėgusį gyvenimą ir suvedinėdami sąžinės balan- 
są. Paprasčiausiai manau, kad jie bando praleisti laiką kiek įma- 
noma ramiau. Laimingiausieji miega, bet tai ne mano atvejis. 
Manau, kad nesumerkiau akių per visas tas dvi dienas. 

Kai ji rugpjūčio septynioliktą apie dvidešimtą valandą pabeldė į 
mano kambario duris ir išdygo durų angoje, supratau, kad jos 
išvykimo neištversiu. Dėvėjo trumpa permatoma palaidinuke, su- 
rišta į mazgą po krūtimis taip, kad galėtum matyti jų išlinkimą. 
Aukso spalvos kojinės per centimetrą nesiekė sijono. Sijonas itin 
trumpas, beveik diržas iš aukso spalvos vinilo. Nevilkėjo apatinių 
drabužių ir, kai pasilenkė surišti atsileidusį aukštais aulais batų 
raištelį, nuo to judesio atsivėrė puikus sėdmenų vaizdas. Prieš 
savo valią ištiesiau ranką ir norėjau ją paglamonėti. Ji atsigręžė, 
apsikabino mane ir žvilgtelėjo su tokia užuojauta, taip švelniai, 
kad vieną akimirką patikėjau, jog pasakys, kad atsisako pasiūly- 
mų, lieka su manimi. Dabar ir visiems laikams. Bet taip neįvyko, 
mes sėdome į taksi ir nuvažiavome į Pablo studiją. 

Pirmieji svečiai pasirodė apie dvidešimt trečią valandą, bet 
šventė iš tikrųjų prasidėjo tik po trečios valandos ryto. Iš pra- 
džių laikiausi gana korektiškai, pusiau nerūpestingai vaikštinė- 
jau tarp svečių su taure rankoje. Daugelis mane pažinojo arba 
buvo matę kine, tad keletą kartų galėjau pasikalbėti nesudėtin- 
gomis temomis. Bet muzika buvo per tranki, tad netrukus teko 
pasitenkinti galvos linktelėjimu. Susirinko apie du šimtus žmo- 
nių ir, be abejo, buvau vienintelis, turintis daugiau nei dvidešimt 
penkerius metus, bet net ir tai neišmušė manęs iš vėžių. Buvau 
keistai ramus. Supratau, kad mano katastrofa jau įvyko. Estera 
švytėjo ir sveikino naujai atvykstančius. Dabar jau visi žinojo, 
10g ji po dviejų savaičių išvyksta į Niujorką, tad iš pradžių bijo- 
jau, kad tapsiu juokingas. Kad ir kaip būtų, buvau vyrukas, kurį 
palieka mylimoji, bet niekas to neparodė. Žmonės kalbėjo su 
manimi, lyg nieko nebūtų atsitikę. 

Apie dešimtą valandą ryto house muziką pakeitė trance. Re- 
guliariai išgerdavau stiklą punšo ir vėl jį pripildydavau, tad paju- 
tau šiokį tokį nuovargį. Būtų nuostabu, jei galėčiau užmigti, pa- 
maniau, bet pats tuo netikėjau. Alkoholis neleido augti nerimui, 
bet jaučiau jį tūnant savyje, pasiruošusį mane praryti, vos tik 
parodysiu menkiausią silpnumo ženklą. Porelės jau anksčiau buvo 
pradėjusios formuotis, pastebėjau, kad traukia į kambarius. Nu- 
ėjau pirmu pakliuvusiu koridoriumi, atidariau duris, papuoštas 
afiša, kurioje stambiu planu pavaizduoti spermatozoidai. Pama- 
niau, kad atėjau pasibaigus mini orgijai. Pusiau nusirengę vaiki- 
nai ir merginos drybsojo skersai lovos. Kampe čiulpė paauglė 
blondinė, marškinėliai užversti iki krūtų. Dėl visa ko priėjau ar- 
čiau, bet ji davė man ženklą pasitraukti. Atsisėdau priešais lovą 
netoli brunetės matine oda, su nuostabiomis krūtimis, jos sijo- 
nas buvo užverstas iki juosmens. Atrodė, kad ji giliai įmigusi ir 
nesureagavo, kai praskėčiau šlaunis, tačiau kai įkišau pirštą jai į 

putę, ji mechanišku judesiu atstūmė mano ranką, bet nepabudo. 
Nuolankiai atsisėdau šalia lovos ir gal pusvalandžiui panirau į 
niūrų slogutį, paskui pamačiau įeinant Esterą, lydimą draugo — 
mažo šviesiaplaukio homoseksualisto. Jis buvo mielas, trumpai 
kirptais plaukais, pažinojau jį iš matymo. Ji buvo nupirkusi dvi 
dozes kokaino ir atsiklaupė, norėdama paruošti porcijas. Padė- 
jo ant grindų gabalą kartono, kuriuo naudojosi. Kad aš čia, ne- 
pastebėjo. Pirmąją dozę suvartojo draugas. Kai ji irgi priklaupė 
ant grindų, sijonas ant šiknos pasikėlė labai aukštai. Įkišo karto- 
ninį vamzdelį sau į šnervę ir tuo metu, kai greitai, mikliu ir tiks- 
liu judesiu įtraukė baltus miltelius, supratau, kad mano atminty- 
je išliks tos mažos nekaltos, amoralios, nei geros, nei blogos, 
paprasčiausiai ieškančios savo dirginimo ir malonumo dalies, bū- 
tybės paveikslas. Staiga prisiminiau, ką Mokslininkas kalbėjo apie 
italę: gražus dalelių derinys, glotnus paviršius, jokio individua- 
lumo, jos dingimas neturės jokios reikšmės... O čia buvo tai, ką 
aš mylėjau, vienintelė priežastis, verčianti gyventi. Blogiausia, 
kad niekas nepasikeitė. Ji staiga atsistojo, atidarė duris. Iki mū- 
sų atsklido muzika, daug garsesnė. Estera nuėjo ten, kur vyko 
šventė. Nenoromis atsistojau ir nuėjau iš paskos. Kai pasivijau 
ją didžiajame kambaryje, jau buvo įsimaišiusi tarp šokėjų. Pra- 
dėjau šokti netoli jos, bet neatrodė, kad ji mane matytų. Plaukai 
plaikstėsi aplink veidą, marškinėliai visiškai permirkę prakaitu, 
po audiniu pūpsojo krūtų speneliai. Ritmas vis greitėjo, mažiau- 
siai 160 BPM, ir man vis sunkiau sekėsi suspėti su ritmu. Mus 
trumpam išskyrė trijų vaikinų grupelė, paskui susirėmėme nu- 
garomis. Priklijavau savo užpakalį prie jos. Ji atsakydama ėmė 
judėti, mūsų subinės trynėsi vis stipriau ir stipriau, paskui ji at- 
sigręžė ir atpažino mane. „Ola, Danieliau...“ — tarė man šypso- 
damasi ir vėl pradėjo šokti. Paskui mus išskyrė kita vaikinų gru- 
pė ir aš iš karto pasijutau nepaprastai pavargęs, galintis tuoj pat 

pargriūti. Atsisėdau ant sofos ir įsipyliau viskio, bet tai nebuvo 
gera mintis, nes mane tuoj pat suėmė baisus šleikštulys. Vonios 
kambario durys buvo užsklęstos ir aš beldžiausi keletą kartų vis 
kartodamas: I'm sick! I'm sick!*, kol kažkokia mergina atėjo 
atidaryti. Ji apsisuko juosmenį rankšluosčiu ir uždariusi duris vėl 
nuėjo į vonią, kur jos laukė du vyrukai. Ji priklaupė ir vienas iš jų 
tuoj pat įvarė jai savo falą, o antrasis tuo metu atsistojo taip, kad 
ji galėtų čiulpti. Puoliau prie unitazo ir įsikišau pirštus į gerklę. 
Vėmiau ilgai, skausmingai, kol pasijutau kiek geriau. Paskui nuė- 
jau prigulti į kambarį. Ten nebuvo nieko, tik neseniai mane atstū- 
musi brunetė. Ji tebemiegojo ramiai, sijonas užverstas iki juos- 
mens. Prieš savo valią pasijutau baisiai liūdnas, tad atsikėliau ir 
ėmiau ieškoti Esteros. Prikibau prie jos, tikra to žodžio prasme, 
ir begėdiškai. Apkabinau per liemenį ir maldavau pasikalbėti su 
manimi, dar kartą pasikalbėti, būti su manimi, nepalikti vieno. Ji 
vis labiau nekantraudama bandė išsivaduoti ir grįžti pas draugus, 
bet aš neatstojau, vėl apkabinau, ji vėl mane atstūmė. Mačiau, 
kaip jų veidai tampa nedraugiški. Aišku, jie man irgi kažką kalbė- 
jo, bet nieko nesupratau, muzikos triukšmas užgožė viską. Paga- 
liau išgirdau, kaip ji kartoja: Please, Daniel, please... It's a party!“* 
Balsas buvo atkaklus, bet tai nepadėjo. Manyje vėl sukilo nuoskau- 
da, kad esu paliekamas, ji užliejo mane. Vėl priglaudžiau galvą 
prie jos peties, bet ji mane šiurkščiai atstūmė abiem rankomis ir 
suriko: Stop that/*** Dabar buvo tikrai įpykusi. Keletas Žmonių 
aplink mus nustojo šokti. Apsisukau ir grįžau į kambarį. Susigū- 
žiau ant grindų, pasirėmiau galvą rankomis ir pirmą kartą ma- 
žiausiai po dvidešimties metų pravirkau. 


* Man bloga, man bloga! - (angl.), vert. past. 
** Prašau, Danieliau, prašau... Tai vakarėlis! - (angl.), vert. past. 
*** Baik! - (angl.), vert. past. 

Šventė užsitęsė visą dieną. Apie penktą valandą po pietų vėl 
pasirodė Pablas šu šokoladinėmis bandelėmis ir raguoliais. Paė- 
miau vieną raguolį ir ėmiau mirkyti puodelyje su baltinta kava. 
Muzika buvo ramesnė, melodinga ir rami, cAi/l out stiliaus. Ke- 
letas merginų šoko lėtai kilnodamos rankas. Lyg didelius spar- 
nus. Estera buvo už kelių metrų, bet, kai aš atsisėdau, neatkrei- 
pė į mane jokio dėmesio. Ji ir toliau plepėjo su draugais, prisi- 
mindama kitus vakarėlius. Tą akimirką aš supratau. Ji vyksta į 
Jungtines Valstijas vieneriems metams, galbūt visiems laikams. 
Ien ji susiras naujų draugų ir, žinoma, kitą boyfriend. Mane pa- 
lieka, tai aišku, bet aš neturėjau jokio išskirtinio statuso, kaip ir 
kiti jos draugai. Tas ypatingas prieraišumo jausmas, kurį aš jau- 
čiau, kuris mane vis labiau kankino, jai buvo absoliučiai sveti- 
mas. Ji negalėjo jo suvokti ir nesuprato, kodėl jis turėtų atsiras- 
ti. Mūsų kūnai buvo skirtingi. Mes negalėjome nei vienodai ken- 
tėti, nei vienodai džiaugtis. Mes buvome išties skirtingi. Izabelė 
nemėgo malonumo, bet Estera nemėgo meilės, ji nenorėjo įsi- 
mylėti, atmetė išskirtinumo, priklausomybės jausmą. Visa jos 
karta irgi tuos jausmus atmetė. Klaidžioju tarp jų kaip priešisto- 
rinė pabaisa su savo romantiškomis kvailystėmis, prieraišumu ir 
kitais pančiais. Esterai, kaip ir visoms jos kartos merginoms, 
seksas tebuvo maloni pramoga, kurią valdo gundymas ir erotiš- 
kumas, nesukeliantis jokių sentimentalių įsipareigojimų. Gal mei- 
lė, kaip ir gailestis, anot Nyčės, visada buvo tik fikcija, kurią 
sugalvojo silpnieji, kad galėtų kaltinti stipriuosius ir apriboti pas- 
tarųjų laisvę ir įgimtą žiaurumą. Moterys buvo silpnos, ypač ta- 
da, kai gimdydavo, tad joms nuolat reikėjo galingo globėjo, to- 
dėl jos sugalvojo meilę. Bet šiandien jos stiprios, nepriklauso- 
mos ir laisvos, todėl nebesutinka nei įkvėpti, nei pačios patirti 
jausmą, kurio niekaip negalima motyvuoti. Tai, apie ką vyrai sva- 
jojo tūkstantį metų (šiandien tai su kaupu rodoma pornografi- 

niuose filmuose, iš sekso siekiama atimti emocinę konotaciją ir 
patalpinti jį gryno malonumo sferoje), išsipildė šioje kartoje. To, 
ką jaučiau aš, tie jaunuoliai negalėjo nei jausti, nei gerai suprasti. 
Jei jie galėtų tai padaryti, pajustų savotišką sumišimą, lyg matyda- 
mi kažką juokinga ir šiek tiek gėdinga, lyg senųjų laikų geležimi 
išdegintą įspaudą. Kelis dešimtmečius mąstyta ir stengtasi, kol 
pagaliau pavyko iš savo širdžių išvyti vieną seniausių Žmonijos 
jausmų. Tai jau padaryta. To, kas sunaikinta, nebeatkursi. Taip, 
kaip sudužusio puoduko šukės nesusiklijuos pačios. Jie pasiekė 
tikslą: niekada gyvenime nesužinos, kas yra meilė. Jie laisvi. 


Apie vidurnaktį kažkas paleido techno muziką ir visi vėl ėmė 
šokti. Narkotikų prekeiviai išvažiavo, bet dar liko nemažai eksta- 
zio ir uostomų afrodiziakų. Klaidžiojau po namo erdves. Nemalo- 
nias, besijungiančias tarpusavyje. Lyg iš vieno tamsaus kambario į 
kitą. Nežinia kodėl prisiminiau Žerarą, eloimitų humoristą. „Tai 
ne-tu-ri jokios reikš-mės sky-lė-je...“ —- pasakiau jaunai atbukusiai 
švedei, kuri, beje, kalbėjo tik angliškai. Ji keistai pasižiūrėjo į ma- 
ne. Tada pamačiau, kad keletas žmonių žiūri į mane keistai, 0 aš 
kalbu pats su savimi, matyt, jau keletą minučių. Papurčiau galvą, 
žvilgtelėjau į laikrodį, atsisėdau į gulimąjį krėslą, stovintį prie ba- 
seino. Jau buvo antra valanda ryto, bet karštis dusino. 

Vėliau susivokiau, kad seniai nemačiau Esteros, ir šiaip taip 
patraukiau jos ieškoti. Didžiajame kambaryje žmonių ne kažin 
kiek. Peržengiau per keletą gulinčių koridoriuje ir galų gale 
aptikau ją viename tolimesniame kambaryje gulinčią tarp kelių 
žmonių. Ji vilkėjo tik aukso spalvos sijonėlį, užverstą iki juos- 
mens. Už jos gulintis vaikinas, aukštas brunetas ilgais garba- 
notais plaukais (tai galėjo būti Pablas), glamonėjo jos užpaka- 
liuką ir ruošėsi į ją įsiskverbti. Ji kalbėjosi su kitu vaikinu, irgi 
tamsiaplaukiu, labai raumeningu, bet aš jo nepažinojau. Tuo 

pat metu ji žaidė su jo organu, šypsodamasi tapšnojo juo per 
savo nosį, skruostus. 

Iyliai uždariau duris. Dar nežinojau, bet tai buvo paskutinis 
vaizdas, kuris liks apie ją mano atmintyje. 

Kiek vėliau, kai saulė tekėjo virš Madrido, aš paskubom mas- 
turbavausi prie baseino. Už kelių metrų nuo manęs stovėjo juo- 
dai apsirengusi mergina, įbedusi tuščią žvilgsnį. Pamaniau, kad 
net nemato, jog aš čia, bet ji nusispjovė tą akimirką, kai man 
įvyko ejakuliacija. 

Galų gale užmigau. Turbūt miegojau ilgai, nes kai prabudau, 
nieko nebebuvo. Dingo net Pablas. Ant mano kelnių bolavo iš- 
džiūvusios spermos liekanos. Turbūt apsipyliau marškinius vis- 
kiu, nes dvokė. Sunkiai pakilau, perėjau terasą. Visur mėtėsi kal- 
nai maisto liekanų ir tušti buteliai. Atsirėmiau į balkono turėk- 
lus ir pažvelgiau į žemai esančią gatvę. Saulė jau pradėjo leistis, 
netrukus turėjo stoti naktis. Maždaug žinojau, kas manęs lau- 
kia. Prasidėjo paskutinis mano gyvenimo etapas. 


DANIELIUS25,9 


Ore sklandė spindinčio metalo rutuliai. Jie lėtai sukosi aplink 
ašį, iš jų sklido gal kiek jaudinanti giesmė. Vietiniai gyventojai 
tuos rutulius vertino savotiškai. Pagarbiai ir kartu ironiškai. Gy- 
ventojai, be abejo, socialūs primatai. Gal tai buvo laukiniai, gal 
naujieji žmonės, 0 gal trečioji žmonių rūšis? Iš drabužių - plačių 
juodų apsiaustų, juodų gobtuvų su išpjautomis skylėmis akims — 
neįmanoma nustatyti, kas jie. Griuvėsiai aplinkui tikriausiai ža- 
dino kažin kokių realiai egzistavusių vaizdų prisiminimus: kai 
kurie galėjo priminti Danieliaus! aprašytą Lansarotę. Nesupra- 
tau, ko siekė Marija23, suradusi tokį ikonografijos šaltinį: 


Mes viešai liudijame, 

Kad egzistuoja realus centras, 
Jaudinantis IGUS, 

Išlikes po potvynio. 


Net jei Marija23, net jei visi naujieji Žmonės ir aš būtume, 
kaip kartais įtarinėdavau, tik informacinės programos fikcija, 
tai pats tos fikcijos sukeltas įspūdis įrodytų, kad egzistuoja vie- 
nas arba keli IGUS. Nesvarbu, biologinės, skaitmeninės ar tar- 
pinės kilmės. To, kad egzistavo IGUS, pakako, jog kuriuo nors 
laikotarpiu, veikiant daugybei jėgų, įvyktų nuosmukis. Tas nuos- 
mukis buvo egzistencijos paradigmos sąlyga. Patys būsimieji 

žmonės, jei tokie buvo neseniai atsiradę, turėjo suderinti savo 
ontologinį statusą su pagrindinėmis IGUS funkcionavimo sąly- 
gomis. Jau Hartlis ir Gelmanas nustatė, kad pažintinė IGUS 
(Information Gathering Utilizing Systems) veikla leidžia iš anks- 
to nuspėti, ar įvykiai tarpusavyje klostysis normaliai, ar bandys 
vienas kitą užgožti. Vienam IGUS - stebėtojui, nesvarbu, jis gy- 
vas ar dirbtinis, realiai gali egzistuoti tik viena visatos šaka. Jei 
ši išvada tikrai nepaneigia, kad egzistuoja kitos visatos šakos, tai 
minėtas stebėtojas jų tikrai nematys; Gelmanas gana paslaptin- 
gai, bet apibendrintai teigė, kad „ant kiekvienos šakos yra išsau- 
gota tik ta šaka“. Tai, kad egzistavo stebėtojų bendruomenė, net 
jei tai buvo tik dviejų IGUS bendruomenė, jau įrodo, kad realy- 
bė egzistuoja. 

Jei tikėsime populiaria hipoteze, kuri teigia, kad evoliucija 
nesugeba garantuoti amžinybės „anglies biologijos“ produktams, 
tai nėra jokio pagrindo manyti, kad laukinių evoliuciją nutraukė 
Didysis Išsausėjimas. Jokių įrodymų, kad jie vėl išmoko kalbėti 
ar susiformavo protingos bendruomenės (kaip spėjo Marija23), 
O iš jų pagal dėsnius, kurie prieštarauja Įkūrėjų nustatytiems, 
susikūrė naujos visuomenės. 

Ši tema apie laukinių visuomenes vis dėlto įkyriai persekiojo 
Mariją23. Ji vis dažniau grįžta prie tos temos mudviem vis in- 
tensyviau susirašinėjant. Jaučiu jos savotišką dvasinį susijaudi- 
nimą, nerimą, kuris po truputį persiduoda ir man, nors jokios 
išorinės sąlygos neskatina mūsų išsijudinti iš stazės būsenos, ir 
aš dažnai ryšio seansą baigiu sudirgęs ir netekęs jėgų. Laimė, 
turiu Foksą, jis mane netrukus nuramina, tad įsitaisau mėgsta- 
mame fotelyje šiauriniame didžiojo kambario kampe ir užsimer- 
kęs šviesoje ramiai laukiu kito ryšio seanso. 


DANIELIUS!,21 


Tą pačią dieną sėdau į Biarico traukinį. Handajuje reikėjo per- 
sėsti. Pilna merginų trumpais sijonėliais, visus apėmusi atostogų 
nuotaika. Man tai nelabai rūpėjo, bet dar pajėgiau suvokti, jog 
kol kas esu žmogus. Nederėjo puoselėti iliuzijų, nebuvau visiš- 
kai apsišarvavęs, niekada galutinai neišsivaduosiu, niekada iki 
pat tikros mirties. Atvykęs įsikūriau „Eugenijos viloje“, sename 
kurortiniame name, kurį Napoleonas III padovanojo imperato- 
rienei. XX amžiuje vila tapo prabangiu viešbučiu. Restoranas 
irgi vadinosi „Eugenijos vila“, „Mišleno vadove“ jis buvo pažy- 
mėtas žvaigždute. Užsisakiau mažų kalmarų ir ryžių su grietine 
bei juodu padažu. Skanu. Pamaniau, kad galėčiau tai valgyti kiek- 
vieną dieną, ir apskritai galėčiau čia pasilikti labai ilgai, keletą 
mėnesių, gal net visą gyvenimą. Kitą rytą nusipirkau nešiojamąjį 
kompiuterį Samsung X10 ir spausdintuvą Canon I60. Turėjau 
šiokių tokių ketinimų - pradėti įgyvendinti planą, apie kurį kal- 
bėjau Vincentui: abejojančiai publikai aprašyti Lanserotės įvy- 
kius, kurių liudininkas aš pats buvau. Tik daug vėliau keletą kartų 
kalbėjausi su juo, ilgai aiškinau, jog esu nurimęs, nors gal ir ne 
visai, jog iš dalies suprantu, ką turiu rašyti, tada jam ir kilo min- 
tis pasiūlyti visiems, norintiems tapti nemirtingiems, pradėti kurti 
gyvenimo aprašymus, tačiau pasakoti kiek galima išsamiau. Ne- 
jučia pasigavau tą mintį ir mano kūrinys tikrai tapo panašus į 
autobiografiją. 

Važiuodamas į Biaricą rimtai ketinau pasimatyti su Izabele, 
bet, kai įsikūriau viešbutyje, pamaniau, kad iš tikrųjų nėra ko 
skubėti. Keista, beje, nes jau supratau, kad turiu laiko tik tiek, 
kiek liko gyventi. Kas dieną vaikštinėdavau paplūdimyje. Maž- 
daug penkiolika minučių. Maniau, kad pavyks ją susitikti kartu 
su Foksu. Nepavyko, ir baigiantis antrajai savaitei nutariau jai 
paskambinti. Galų gale ji galbūt išvyko iš miesto, nes jau dau- 
giau nei metus nepalaikėme jokio ryšio. 

Ji neišvyko iš miesto, bet pasakė tai padarysianti, kai mirs jos 
mama, O tai atsitiks po savaitės ar dviejų, ilgų ilgiausiai po mė- 
nesio. Išgirdusi mano balsą ypatingai nenudžiugo, ir aš pats tu- 
rėjau pasiūlyti susitikti. Pakviečiau ją pietų į savo viešbučio res- 
toraną, bet ji atsakė, kad tai neįmanoma, nes ten neįleidžiami 
šunys. Galų gale sutarėme susitikti „Sidabriniame banglentinin- 
ke“, kaip ir buvome įpratę, bet iš karto pajutau, jog kažkas pasi- 
keitė. Tai buvo keista, sunkiai paaiškinama, bet pirmą kartą pa- 
jutau, kad ji ant manęs pyksta. Žinojau, kad niekada nepasako- 
jau jai apie Esterą. Nė žodelio, tad man sunku buvo suprasti, 
nes, kartoju, buvome civilizuoti žmonės, modernūs žmonės. Iš- 
siskyrėme nepridarę vienas kitam jokių niekšybių, ypač finansi- 
nių. Galima sakyti, išsiskyrėme kaip geri draugai. 

Foksas šiek tiek paseno ir sustorėjo, bet liko toks pat meilus 
ir linksmas. Reikėjo jam padėti užlipti ant kelių, ir tiek. Kalbė- 
jomės apie jį dešimt minučių, nes Foksu žavėjosi visos Biarico 
rokenrolo poniutės. Greičiausiai todėl, kad Anglijos karalienė 
turėjo tokį pat šunį. Taip pat ir Mikas Džageris, kai jam buvo 
suteiktas titulas. Foksas nėra joks mišrūnas, paaiškino Izabelė, 
jo veislė - Welsh Corgi Pemnbroke, tokį šunį visada turi karališko- 
ji šeima. Kaip tas kilmingas padarėlis, vos trijų mėnesių amžiaus, 
atsidūrė valkataujančių šunų bandoje Ispanijos greitkelio pakraš- 
tyje, visiems laikams liks paslaptis. 

Šia tema kalbėjomės maždaug dešimt minučių, paskui neiš- 
vengiamai, lyg paklusdami gamtos dėsniams, perėjome prie pa- 
grindinės temos, ir aš papasakojau Izabelei savo ir Esteros isto- 
riją. Papasakojau viską, iš pat pradžių. Kalbėjau kiek ilgiau nei 
dvi valandas, baigiau apie gimtadienio party Madride. Ji klausėsi 
manęs atidžiai, nepertraukinėjo ir neatrodė labai nustebusi. ,, Taip, 
tau visada patiko seksas...“ — apibūdino labai trumpai, tyliai. Kaip 
tik tada, kai aš leidausi į keletą erotinių svarstymų. Kai baigiau, 
ji man pasakė, kad seniai kažką įtarė, ir yra patenkinta, jog nu- 
tariau jai viską papasakoti. 

— Iš tikrųjų savo gyvenime turėjau dvi man brangias moteris, — 
užbaigiau. - Pirmoji - tu, bet tu nelabai mėgai seksą, o antroji — 
Estera, bet ji nelabai mėgo meilę. 

Šį kartą ji nuoširdžiai nusišypsojo. 

— Tai tiesa... - atsakė keistai klastingu ir jaunatvišku balsu, — 
tau nesisekė... 

Pamąsčiusi pridūrė: 

— Galų gale vyrai niekada nebūna patenkinti savo moterimis... 

— Kartais taip. 

- Jie, be abejo, nori nesuderinamų dalykų. Šiuolaikinės mote- 
rysjų taip pat nori, bet tai prasidėjo visai neseniai. Iš tikrųjų gal 
poligamija ir nebloga išeitis... 

Liūdna, kai žlunga civilizacija, liūdna, kai matai skęstant jos 
gražiausias vertybes. Pradedi nekaip jaustis gyvenime ir galų ga- 
le imi galvoti apie islamo respublikos įkūrimą. Nors galima sa- 
kyti, kad liūdna tik truputį, nes yra tikrai liūdnesnių dalykų. Iza- 
belei visada patiko teorinės diskusijos, iš dalies būtent dėl to 
mane traukė prie jos. Jei ką nors darai tik todėl, kad darai, tai 
tampa tuščiu darbu ir gali kelti liūdesį. Bet jei ką nors darai tuoj 
po meilės (iš karto po tikro gyvenimo), tai prasminga, kūrybin- 
ga ir malonu. Žiūrėjome vienas kitam tiesiai į akis ir aš žinojau, 

jaučiau, kad kažkas atsitiks. Kavinės triukšmas, atrodė, nurimo, 
lyg būtume atsidūrę tylos zonoje. Laikinai ar visiems laikams. 
To dar negalėjau pasakyti. Galų gale, vis tebežiūrėdama man į 
akis, aiškiu, nenuginčijamu balsu ji ištarė: 

— Aš tave tebemyliu. 

Tą pačią naktį miegojau pas ją. Ir kitas naktis taip pat, tačiau 
pasilikau ir kambarį viešbutyje. Kaip ir tikėjausi, jos buto inter- 
jeras buvo skoningas. Butas buvo nedideliame nuomojamame 
name viduryje parko, už šimto metrų nuo vandenyno. Aš mielai 
pridėdavau į Fokso dubenėlį maisto, išvesdavau pasivaikščioti. 
Dabar jis judėjo lėčiau ir mažiau domėjosi kitais šunimis. 

Kiekvieną rytą Izabelė sėsdavo į automobilį ir važiuodavo į 
ligoninę. Didžiąją dienos dalį ji praleisdavo motinos palatoje. 
įprasta. Ir šiemet, kaip kasmet, Prancūziją užplūdo didžiuliai 
karščiai. Ir, kaip kasmet, sčniai mirė masiškai. Dėl prastos prie- 
žiūros. Ligoninėse ir senelių namuose. Bet taip dėjosi jau se- 
niai, tad visi nustojo piktintis. Tai lyg ir tapo norma. Lyg natū- 
ralia priemone pagerinti statistinę situaciją, kad nebūtų perne- 
lyg daug senių, nes jie visai nenaudingi šalies ekonominiam sta- 
bilumui. Izabelė buvo kitokia, gyvendamas su ja, supratau, kad 
moraliniu požiūriu ji stovi ant aukštesnės pakylos negu jos kar- 
tos vyrai ir moterys. Ji buvo kilnesnė, dėmesingesnė, labiau 
mylinti. Sekso, taip sakant, tarp mūsų nebuvo jokio. Miegojo- 
me vienoje lovoje ir nesigėdijome, tačiau nepajėgėme savęs 
įveikti. Tiesą sakant, buvau pavargęs, be to, mane slėgė karš- 
tis. Turėjau maždaug tiek pat energijos, kiek jos gali turėti ne- 
gyva austrė, ir nepajėgiau nieko imtis. Sėsdavau rašyti prie ma- 
žo staliuko, nuo kurio matėsi vaizdas į parką, bet nekildavo 
jokių minčių. Viskas man atrodė nesvarbu ir nereikšminga. Ma- 
no gyvenimas baigiasi, ir viskas. Buvau toks kaip visi, mano 


MICHEL HOUELLEBECO E SALOS GALIMYBĖ 281 


šoumeno karjera šiandien atrodė labai tolima. Iš praeities neli- 
ko nieko. 

Tačiau kartais suvokdavau, kad mano kūrinys iš tikrųjų turi 
kitą tikslą. Gerai supratau, jog Lansarotėje dalyvavau viename 
svarbiausių, galbūt netgi lemiamame Žmonių giminės evoliuci- 
jos etape. Vieną rytą, kai pajutau turįs šiek tiek daugiau energi- 
jos, paskambinau Vincentui. Jis man paaiškino, kad dabar in- 
tensyviai kraustosi į kitą vietą, nes nutarta parduoti pranašo nuo- 
savybę Santa Monikoje ir perkelti Bažnyčios centrą į Ševiji La- 
riu. Mokslininkas liko Lansarotėje, laboratorijoje, bet Faras su 
žmona išvyko kartu su juo. Jie nusipirko namelį netoliese ir sta- 
to naujas patalpas, pasamdė darbuotojų, ketina pirkti televizijos 
kanalo, skirto naujiesiems kultams, laiko. Mokslininko darbai, 
aišku, svarbūs ir reikšmingi. Bent jau jis taip manąs. Negalėjau 
jam pavydėti: visą gyvenimą domėjausi tik savo bybiu arba nie- 
kuo. Dabar mano bybis mirė, o netrukus ir manęs laukia pana- 
šus liūdnas galas. Kartojau sau: gavau tai, ko nusipelniau, apsi- 
mečiau jaučiąs liūdną malonumą, nors mano dvasinė būsena da- 
rėsi vis bjauresnė. Tą bjaurastį dar didino nuolatinis ir Žiaurus 
karštis, ir visada vienodai spindinti jūros žydrynė. 

Manau, Izabelė visa tai jautė, nes Žiūrėjo į mane ir dūsavo. 
Baigiantis antrai savaitei, pradėjo aiškėti, kad reikalai pakryps į 
blogą pusę. Geriau būtų, jei aš ir vėl išvykčiau. Šį kartą visiems 
laikams, tiesą sakant. Juk mes jau buvome per seni, pernelyg 
susidėvėję, pernelyg kandūs, galėjome vienas kitą tik skaudinti, 
priekaištauti vienas kitam, kad nieko nebesugebame. Per mūsų 
paskutines vaišes (vakaras buvo šiek tiek gaivesnis, mes išsine- 
šėme stalą į parką, o Izabelė padirbėjo virtuvėje) pasakojau jai 
apie eloimitų Bažnyčią ir Lansarotėje duotą pažadą, kad tapsi- 
me nemirtingi. Žinoma, ji gaudavo informacijos, bet, kaip ir dau- 
gelis, manė, kad tai - melas, ir nežinojo, kad ten buvau. Tada 

prisiminiau, kad ji niekada nematė Patriko, nors ir prisiminė Ro- 
bertą Belgą, ir kad jai išvykus mano gyvenime iš tikrųjų būta 
daug ko. Keista, kodėl nepapasakojau anksčiau. Idėja, be abejo, 
buvo pernelyg nauja, tiesą sakant, aš pats dažniausiai pamiršda- 
vau, kad tapau nemirtingas. Kad to nepamirštum, reikia pasi- 
stengti. Vis dėlto jai paaiškinau, viską pradėjęs iš pradžių, su 
visomis būtinomis detalėmis. Pabrėžiau Mokslininko asmenybę 
ir tai, kokį didelį įspūdį padarė jo kompetencija. Izabelės protas 
taip pat buvo dar labai šviesus. Manau, ji visai neišmanė geneti- 
kos, bet niekada tuo ir nesidomėjo. Vis dėlto nesunkiai suprato 
mano aiškinimus ir iš karto padarė išvadas. 

— Taigi nemirtingumas, - tarė. - Tai lyg antroji galimybė. 

— Arba trečioji galimybė, arba daug galimybių, iki begalybės. 
Taip, nemirtingumas. 

— Gerai, sutinku jiems duoti savo DNR, užrašyti turtą. Duosi 
adresą. Tą patį padarysiu Foksui. Ir motinai... 

Ji suabejojo, paniuro. 

— Manau,jaijau per vėlu, ji nesupras. Dabar ji kenčia, manau, 
tikrai nori mirti. Ji trokšta nebūties. 

Nustebau, kad taip greitai apsisprendė, man regis, būtent tą 
akimirką suvokiau, jog netrukus pasaulyje prasidės naujas reiš- 
kinys. Tai, kad Vakaruose gali gimti nauja religija, jau savaime 
netikėta. Pastarųjų trisdešimties metų Europos istorija ypač iš- 
garsėjo visuotiniu, stulbinamai greitu tradicinių religijų žlugi- 
mu. Tokiose šalyse, kaip Ispanija, Lenkija, Airija, gilus, visų iš- 
pažįstamas, masinis katalikų tikėjimas jau nuo amžių veikė so- 
cialinio gyvenimo struktūrą: nustatydavo griežtus moralės rei- 
kalavimus, reguliavo santykius šeimoje, lėmė visą kultūrinę ir 
meninę kūrybą, socialinę hierarchiją, visuomenės susitarimus, 
diktavo gyvenimo taisykles. Per keletą metų, mažiau nei vienos 
kartos amžių, per neįtikėtinai trumpą laikotarpį visa tai dingo, 

išgaravo į nebūtį. Šiandien tose šalyse niekas nebetiki Dievo, 
visiškai jo nebepaiso, net pamiršo, kad tikėjo. Ir tai įvyko leng- 
vai, be konfliktų, be jokios prievartos ar protestų, net rimtai 
neaptarus, kas gi vyksta. Taip lengvai, kaip krinta išorinių jėgų 
prilaikomas sunkus daiktas, vos tik tos jėgos nustoja veikti. Gal 
žmonių tikėjimai tikrai nebuvo visuotiniai, tvirti, nenuginčijami, 
kokius juos paprastai manėme esant. Gal priešingai - jie buvo 
žmogui laikini, netvirti, greitai atsirandantys ir išnykstantys. 


DANIELIUS25,10 


Daugelis liudijimų patvirtina, kad iš tikrųjų tuo metu eloimitų 
Bažnyčia įgijo vis daugiau ir daugiau sekėjų bei be pasipriešini- 
mo plito visame Vakarų pasaulyje. Greičiau nei per dvejus me- 
tus eloimitų judėjimas itin greitai įveikė Vakarų budistų sroves, 
taip pat lengvai krikščionybės nuopuolio likučius, o tada atsi- 
gręžė į Aziją. Jos užkariavimas prasidėjo nuo Japonijos ir vyko 
taip pat stulbinamai greitai, ypač jei atsižvelgsime į faktą, kad 
šis žemynas ištisus šimtmečius pergalingai priešinosi bet kokiems 
krikščionių misionierių mėginimams. Tiesa, laikai pasikeitė, ir 
eloimizmas lyg bandė mėgdžioti vartotojiškąjį kapitalizmą, ku- 
ris jaunimą pavertė aukščiausia trokštama vertybe ir po truputį 
sunaikino pagarbą tradicijoms ir protėvių kultą, nes žadėjo am- 
žinai išsaugoti jaunystę ir jaunystės malonumus. 

Keista, bet ilgiausiai pasipriešinimo bastionu išliko islamas. 
Padėjo masinė ir nesiliaujanti imigracija į Europą, tad musul- 
monų religija sustiprino savo pozicijas Vakarų šalyse beveik 
taip pat greitai kaip ir eloimizmas. Ne mažiau sėkmingai isla- 
mas plito ir tarp „tikrųjų“ europiečių, tokią sėkmę galima pa- 
aiškinti tik tuo, kad islamo religija propagavo macho. Jei vyrai 
iš tikrųjų tapo nelaimingi po to, kai macho neliko, tai moterys 
tikrai dėl to netapo laimingos. Vis gausėjo vyrų, ir ypač mote- 
rų, svajojančių, kad sugrįžtų laikai, kai moterys buvo drovios 
ir klusnios, o jų nekaltybė saugoma. Suprantama, tuo pat metu 

nesiliauta erotiškai domėtis merginų kūnais, ir islamas plito tik 
todėl, kad prisitaikė prie gyvenimo. Padėjo naujos kartos ima- 
mai, kurie rėmėsi ir katalikybės tradicijomis, reality-show*, ir 
amerikiečių tele-evangeliškų spektaklių pamokymais. Jie musul- 
monų publikai perrašė pamokomą gyvenimo scenarijų, kurio es- 
mė - atsivertimas ir nuodėmių atleidimas. Vis dėlto abi idėjos 
nelabai derėjo su islamo tradicijomis. Tipiška schema, kurią ne- 
pakeistą rodė ne mažiau kaip dvylika telenovelių, dažniausiai fil- 
muotų Turkijoje arba Šiaurės Afrikoje, buvo tokia: iš pradžių 
mergina ištvirkauja, vartoja alkoholį ir narkotikus bei mėgaujasi 
nežabota seksualine laisve ir sukelia tėvams pasibaisėjimą. Pas- 
kui, atsitikus įvykiui, kuris jai sukelia išganingą šoką (skausmin- 
gas abortas, susitikimas su jaunu musulmonu, doru ir pamal- 
džiu, besimokančiu inžinieriaus specialybės), ji visiškai atsisako 
pasaulio gundymų ir tampa klusni, dora žmona, apsigaubusi gal- 
vą šydu. Buvo ir tokia pati schema vyrams, bet čia dažniausiai į 
sceną išeidavo reperiai ir daugiau dėmesio buvo skiriama nusi- 
kaltimams bei stipriems narkotikams. Tokie veidmainiški sce- 
narijai buvo gana populiarūs, nes tikrai vykusiai pasirinktas at- 
sivertėlių amžius. Magrebo šalių merginos būdavo nepaprastai 
gražios paauglystėje, bet paskui imdavo storėti ir joms prireik- 
davo kūną slepiančių drabužių. Per vieną du dešimtmečius isla- 
mui pavyko Europoje užimti vietą, kuri priklausė katalikybei 
jos geriausiais laikais. Jis tapo „pagrindiniu“ tikėjimu, pagal jį 
buvo pertvarkytas kalendorius ir nustatytos metų ciklą žymin- 
čios šventės. Dogmos liko gana primityvios, tad daugeliui suvo- 
kiamos. Išsaugotas dviprasmiškumas leido suvilioti įžvalgiausius 
protus. Iš esmės skelbta baisiai griežta moralė, bet praktiškai 
bet koks nusidėjėlis galėjo reintegruotis į visuomenę. Tas pats 


* Realybės šou - (angl.), vert. past. 

dėjosi Jungtinėse Valstijose, ypač juodaodžių bendruomenėse, 
tačiau lotynų amerikiečių imigrantų dėka katalikybė ilgai išlaikė 
geresnes pozicijas. 

Tačiau visa tai negalėjo tęstis amžinai. Nenoras senti, pasi- 
traukti ir virsti stora, gera šeimos motina po kelerių metų savo 
ruožtu išpopuliarėjo ir imigrantų bendruomenėse. Kai sugriau- 
nama socialinė sistema, ji sugriaunama visiems laikams, ir ne- 
įmanoma grįžti atgal. Socialinės entropijos dėsnius, teoriškai tin- 
kančius bet kokiai žmonių santykių sistemai, po dviejų amžių 
visiškai įrodė tik Hevletas ir Diudas. Bet intuityviai tuos dėsnius 
žmonės suvokė jau seniai. Islamo žlugimas Vakaruose iš tikrųjų 
įdomiai primena komunizmo žlugimą prieš keletą dešimtmečių. 
Ir vienu, ir kitu atveju nuosmukis prasidėjo tose šalyse, iš kur 
tos ideologijos buvo kilusios, ir per keletą metų nušlavė galingas 
ir labai turtingas tų ideologijų organizacijas tuose kraštuose, ku- 
riuose buvo sukurtos. Arabų šalyse griaunamąjį darbą daugiau- 
sia atliko slaptas naršymas internete ir smunkančios Europos 
kultūros teleprodukcija, tad arabų šalys pagaliau galėjo pereiti 
prie gyvenimo būdo, paremto visuotiniu vartojimu, seksualine 
laisve ir malonumais. Tų šalių žmonių susižavėjimas buvo toks 
didelis ir karštas, koks prieš pusę amžiaus buvo komunistinėse 
šalyse. Kaip dažnai atsitikdavo žmonijos istorijoje, judėjimas gi- 
mė Palestinoje. Tiksliau kalbant, tai įvyko staiga, kai palestinie- 
čių merginos atsisakė aukoti gyvenimą tam, kad nuolat gimdytų 
būsimuosius džihado kovotojus, ir panoro naudotis tokia pačia 
laisve, kokia naudojosi jų kaimynės izraelietės. Pasikeitimai, ku- 
riuos lėmė techno muzika (kapitalistiniame pasaulyje keletą me- 
tų tai darė rokas, ir net smarkiau, nes plito internetu ir kitomis 
ryšio priemonėmis), per keletą metų pasiekė visas arabų šalis, 
jas sukrėtė masinės jaunimo riaušės, su kuriomis tos šalys nepa- 
jėgė susidoroti. Vakarų gyventojams tapo visiškai aišku, kad mu- 

sulmonų šalys laikosi primityvaus tikėjimo tik dėl tamsumo ir 
prievartos. Netekęs Vakarų šalių paramos, islamistų judėjimas 
žlugo iš karto. 

Eloimizmas, priešingai, buvo puikiai pritaikytas malonumų ci- 
vilizacijai, nes ir gimė iš jos. Jis neprimetė jokių griežtų moralės 
suvaržymų, apsiribojo teigimu, kad žmonėms gyvenime pakan- 
ka rūpintis nauda ir malonumais, tačiau nepamiršo pagrindinio 
pažado, kurį žadėjo visos monoteistinės religijos - pergalės prieš 
mirtį. Atmesdamas bet kokį dvasingumą ir abejones, jis papras- 
čiausiai ėmė teigti, kad ta pergalė ir pažadas rodo, jog materia- 
lus gyvenimas bus pratęstas neribotą laiką. Vadinasi, fizinių ma- 
lonumų neribos laikas. 

Paėmus DNR, - tai pirmasis esminis žingsnis, įrodantis, kad 
naujasis sekėjas atsivertė, - būdavo pasirašomas dokumentas, ir 
prašytojas po mirties patikėdavo Bažnyčiai visą savo turtą, o 
toji pasilikdavo sau teisę tą turtą investuoti, bet įsipareigodavo 
grąžinti į prašytojo nuosavybę po to, kai jis prisikels. Tai netrik- 
dė todėl, kad buvo atmetami bet kokie giminystės ryšiai, taigi 
atsisakyta visos paveldėjimo sistemos. Mirtis tapo laikina, pa- 
prasčiausia pertrauka laukiant atjaunėjusio kūno. Įvykdžius in- 
tensyvią kampaniją amerikiečių verslininkams, pirmasis atsiver- 
tėlis buvo Stivas Džobsas. Jis paprašė, taigi jam buvo padaryta 
dalinė išimtis vaikų, kuriuos turėjo prieš sužinodamas apie eloi- 
mizmą, naudai. Jo pavyzdžiu pasekė Bilas Geitsas, Ričardas 
Bransonas, paskui vis daugiau didžiausių pasaulyje įmonių va- 
dovų. Taip Bažnyčia tapo nepaprastai turtinga ir netrukus po 
pranašo mirties, sprendžiant iš kapitalo investicijų ir sekėjų skai- 
čiaus, jau buvo pirmoji Europos religija. 

Antras esminis žingsnis buvo prisikėlimo laukimas, kitaip sa- 
kant — savižudybė. Iš pradžių buvo abejojama ir nesiryžtama, 
bet laikui bėgant susiformavo paprotys atlikti tai viešai. Ritua- 

las darnus ir nesudėtingas. Laiką pasirinkdavo pats sekėjas, nu- 
sprendęs, jog fizinis kūnas nebegali teikti džiaugsmo, į kurį ma- 
nė turįs neginčytiną teisę. Savižudybe buvo labai pasitikima, nes 
niekas neabejojo, kad netrukus prisikels. Tai buvo gana keista, 
nes Miskievičius nepasiekė jokių realių rezultatų, nors ir turėjo 
galimybę atlikti kolosalius tyrimus. Iš tikrųjų jis sugebėjo tik 
neribotam laikui užkonservuoti DNR. Šiuo metu jis negalėjo 
sukurti už ląstelę sudėtingesnio gyvo organizmo. Nemirtingu- 
mas, kurį kitados žadėjo krikščionybė, tiesą sakant, buvo dar 
miglotesnis. Iš tikrųjų mintis apie nemirtingumą niekada neap- 
leido žmogaus. Net jei jis privalėjo, būdavo verčiamas ar prie- 
vartaujamas atsisakyti išpažįstamo tikėjimo, visada jausdavo di- 
delę nostalgiją kuo nors tikėti. Jis niekada nepalūždavo ir būda- 
vo pasiruošęs (paaiškinimų, tegul ir nelabai įtikinamų, rasdavo) 
priimti naują tikėjimą. 


DANIELIUS1,22 


Taigi besikeičiantis tikėjimas turės empirinį pranašumą prieš 
sunykusią dogmą; tas pranašumas garantuos nenutrūkstantį progresą ir 
tai bus pozityvu, palyginti su emocijomis besiremiančia religija. 


Ogiustas Kontas, „Kreipimasis į konservatorius“ 


Pats nesijaučiau esąs tikintis, tad man iš tikrųjų beveik netu- 
rėjo reikšmės tai, kitas tiki ar ne. Tad lengvai, nekreipdamas 
jokio dėmesio, daviau Izabelei eloimitų Bažnyčios adresą. Pas- 
kutinę naktį pabandžiau su ja pasimylėti, bet ištiko visiška ne- 
sėkmė. Keletą minučių ji bandė žiaumoti mano bybį, bet gerai 
jutau, kad to nebuvo dariusi daug metų, kad seksu nebetikėjo; 
jei nori rimtai užsiiminėti tokiais dalykais, vis dėlto reikia bent 
minimaliai tikėti tuo, ką darai, reikia entuziazmo. Jos burna li- 
ko suglebusi, o mano nukarę kiaušiai nebereagavo į tokias „gla- 
mones“. Galų gale ji atsisakė tęsti ir paklausė, gal noriu migdo- 
mųjų. Taip, labai norėjau. Maniau, kad atsisakyti neverta, kam 
save kankinti. Ji visada galėjo atsikelti pirmoji ir išvirti kavos. 
Bent tiek dar sugebėjo. Ant alyvų užkrito rasa, temperatūra kiek 
nukrito. Buvau užsisakęs bilietą į traukinį aštuntą valandą tris- 
dešimt dvi minutės, o vasara ėjo į pabaigą. 


Kaip paprastai, apsistojau „Lutecijoje“ ir ilgai neprisiruošiau 
paskambinti Vincentui. Gal mėnesį, gal du, be aiškios priežasties. 
Dariau tą patį, ką ir anksčiau, bet dariau lėtai, lyg kiekvieną darbą 
turėčiau atlikti atskirai, jeigu noriu padaryti bent pakenčiamai. 
Kartkartėmis įsitaisydavau bare, ramiai, flegmatiškai lakdavau. 
Gana dažnai mane atpažindavo seni pažįstami. Nerodžiau jokių 
pastangų palaikyti pokalbį ir visai dėl to nesivaržiau. Štai dar vie- 

nas star* pranašumas. Tiksliau - mano atveju buvusios star. Kai 
ką nors susitinki ir kai pradedi (tai normalu) nuobodžiauti kartu, 
nors neaišku, kuris iš dviejų dėl to tikrai kaltas (tai savotiškas 
bendras susitarimas), antrasis visada jaučiasi atsakingas, kaltas 
dėl to, kad nesugeba palaikyti pokalbio pakankamai aukštu lygiu, 
nesugeba sukurti pakankamai gyvos ir šiltos aplinkos. Nuo tos 
akimirkos, kai viskas tampa tikrai nebesvarbu, jautiesi puikiai, 
netgi atsipalaiduoji. Kartais per patį pokalbį teikdavausi tik lin- 
guoti galva ir vaizduoti besiklausantį, o pats prieš savo valią užsi- 
svajodavau. Beje, dažniausiai tos svajos būdavo nemalonios. Vėl 
imdavau galvoti apie tai, kad Estera pakviesta filmuotis ir turės 
bučiuotis su vaikinais sekso scenose, kurias vaidins įvairiuose trum- 
pametražiuose filmuose. Prisimindavau, kiek daug kartų prisiim- 
davau atsakomybę sau. Beje, be reikalo. Būčiau tikrai galėjęs kel- 
ti jai scenas arba prapliupti raudoti, bet tai nebūtų nieko pakeitę. 
Gerai supratau: kad ir kaip būtų, visa tai negali tęstis ilgai, nes aš 
per senas, nebeturiu jėgų. Tokios išvados, beje, nemažino mano 
širdgėlos, nes dabar neturėjau kitos išeities. Galėjau tik kentėti 
iki galo. Niekada neužmiršiu nei jos kūno, nei odos, nei veido. 
Taip pat niekada taip aiškiai nesupratau, kad Žmonių santykiai 
gimsta, vystosi ir miršta remdamiesi neginčytinais determinizmo 
dėsniais. Jų neišvengsi, taip, kaip nepakeisi planetų judėjimo. Ab- 
surdiška ir beprasmiška nors kiek tikėtis pakeisti jų kelią. 


Galėjau likti „Lutecijoje“ gana ilgai. Gal trumpiau nei Biari- 
ce, nes nieko nepaisydamas pradėjau šiek tiek per daug gerti. 
Nerimas lėtai graužė mano organizmą, ir aš ištisas popietes pra- 
leisdavau Bon Marchė* *, apžiūrinėdamas megztukus. Toliau taip 


* Žvaigždė - (angl.), vert. past. 
** Parduotuvių tinklas, vert. past. 

gyventi nebuvo tikslo. Vieną spalio rytmetį, tikriausiai vieną pir- 
madienio rytą, paskambinau Vincentui. Atvykau į namelį Ševiji 
Lariu, įspūdis toks, lyg būtum patekęs į termityną ar avilį. Šiaip 
ar taip, pasijutau esąs vietoje, kur verda darbas ir kur kiekvie- 
nas tiksliai žino, ką turi dirbti. Vincentas laukė manęs prieš- 
kambaryje. Pasiruošęs išvykti, rankoje laikė mobilųjį telefoną. 
Mane pamatęs atsistojo, šiltai paspaudė ranką ir pakvietė kartu 
apžiūrėti naujų patalpų. Jie nusipirko nedidelį namelį, kuriame 
buvo įstaigos; statyba dar nebaigta. Darbininkai dėjo izoliacines 
plokštes ir montavo halogenines lempas, bet jau dabar dirbo apie 
dvidešimt Žmonių: vieni kalbėjo telefonais, kiti spausdino raš- 
tus, kūrė duomenų bazes ar dar kažką, nežinau. Taigi atsidūriau 
MVĮ“, tiesą sakant, didelėje įmonėje. Jei ko nors ir nesitikėjau 
pirmą kartą susitikęs Vincentą, tai tikrai to, kad jis taps įmonės 
vadovu. Galų gale viskas įmanoma, be to, atrodė, kad vaidmuo 
jam patinka. Kartais kai kurių Žmonių gyvenime vis dėlto įvyks- 
ta gerų pokyčių. Gyvenimo negalima vertinti tik kaip smukimo, 
tai būtų klaidingas supaprastinimas. Pristatęs mane dviem ben- 
dradarbiams, pranešė, jog neseniai laimėjo didelę pergalę: po 
kelių mėnesių juridinių batalijų Valstybės Taryba paskelbė, kad 
leidžia eloimitų Bažnyčiai pirkti savo reikmėms religinius pasta- 
tus, kurių Katalikų bažnyčia nebepajėgia išlaikyti. Vienintelis įpa- 
reigojimas (jau duotas ir ankstesniems savininkams) - bendra- 
darbiaujant su Valstybės kasa išlaikyti geros būklės istorinius 
paminklus, meninį ir architektūrinį paveldą. Jokių apribojimų 
nenustatyta pastatų viduje vyksiančioms kulto apeigoms. Vin- 
centas pridūrė, kad netgi estetikos požiūriu geresniais nei mū- 
siškis laikotarpiais būtų buvę neįmanoma per keletą metų sėk- 
mingai parengti koncepciją ir įgyvendinti planą, kad meno ver- 


* Maža arba vidutinė įmonė, vert. past. 

tybės taptų prieinamos visiems. Šis sprendimas leis atiduoti ti- 
kintiesiems daugelį nuostabaus grožio kulto apeigų vietų ir su- 
telkti visas pastangas ambasadai įkurti. 

Tuo metu, kai jis pradėjo aiškinti ritualinių ceremonijų esteti- 
kos viziją, į kabinetą užėjo Faras. Vilkėjo nepriekaištingu ryškiai 
mėlynu švarku, buvo puikios formos ir energingai paspaudė man 
ranką. Iš tikrųjų atrodė, kad sekta nieko neprarado dingus prana- 
šui. Net atvirkščiai, atrodė, kad reikalai klostosi vis geriau ir ge- 
riau. Po vasaros pradžioje Lansarotėje suvaidinto prisikėlimo nieko 
neįvyko. Bet tas įvykis sukėlė didžiulį žiniasklaidos susidomėji- 
mą, ir to pakako. Prašymai suteikti informaciją plūdo be palio- 
vos. Klausimai atkeliaudavo kartu su prašymais priimti į Bažny- 
čią. Tikinčiųjų skaičius ir pinigų sumos nuolat didėjo. 

Tą patį vakarą buvau pakviestas vakarienės pas Vincentą. Kar- 
tu buvo Faras ir jo žmona. Mačiau ją pirmą kartą. Ji man pasiro- 
dė rimta, tvirta ir šilta. Dar kartą nustebau, kad Faras taip pui- 
kiai tinka darbui įmonėje. Pavyzdžiui, žmogiškųjų ryšių direkto- 
riumi arba tarnautoju, dalijančiu subsidijas žemės ūkiui aukštai 
kalnų zonoje. Neįžvelgdavau jokio misticizmo, net paprasčiau- 
sio religingumo. Jis iš tikrųjų atrodė nepasiduodantis emocijoms 
ir visiškai nesijaudindamas pasakojo Vincentui apie nerimą ke- 
liantį nukrypimą nuo Bažnyčios dogmų (apie tai jam pranešė iš 
kai kurių zonų, kuriose sekta neseniai buvo pradėjusi veiklą — 
konkrečiai iš Italijos ir Japonijos). Dogma nieko nesakė apie 
tai, kokia turi būti savanoriško pasitraukimo iš gyvenimo cere- 
monija. Visa informacija kūnui atkurti buvo saugoma DNR mė- 
ginyje, tad patį kūną galima suskaidyti dalimis arba paversti pe- 
lenais, tai neturėjo nė menkiausios reikšmės. Atrodo, skaidant 
kūną į sudedamąsias dalis, kai kuriuose padaliniuose po truputį 
prasidėjo pavojinga teatralizacija. Tai ypač pajuto gydytojai, so- 
cialiniai darbuotojai, medicinos seselės. Prieš atsisveikindamas 

Faras įteikė Vincentui trisdešimties puslapių segtuvą ir tris DVD, 
nes dauguma ceremonijų buvo nufilmuotos. Sutikau pernakvoti. 
Kol Vincentas rengėsi skaityti, Suzana įpylė man konjako. Sėdė- 
jome jo senelių svetainėje. Nuo mano pirmo apsilankymo niekas 
nepasikeitė. Žaliu aksomu aptraukta sofa ir foteliai buvo apkrau- 
ti pagalvėlėmis su mezginiais, nuotraukos su Alpių vaizdais tebe- 
buvo savo rėmuose, atpažinau netgi monsterą prie pianino. Skai- 
tydamas segtuve sudėtą informaciją, Vincentas greitai paniuro. 
Jis reziumavo Suzanai angliškai, paskui keletą pavyzdžių perskai- 
tė man: „Riminio kuopelėje iš sekėjo kūno buvo išleistas visas 
kraujas, ceremonijos dalyviai juo išsitepliojo prieš suvalgydami 
kepenis ir lytinius organus. Barselonos kuopelėje vienas tipas pa- 
prašė, kad jį pakabintų ant mėsinės kablių ir paliktų (visiems pri- 
einamą). Taip jo kūnas iškabojo rūsyje dvi savaites, o ceremonijos 
dalyviai vaišinosi — atsipjaudavo po gabalą ir dažniausiai čia pat 
suvalgydavo. Osakoje sekėjas paprašė, kad jo kūnas būtų susmul- 
kintas ir pramoniniu presu supresuotas taip, kad pavirstų dvide- 
šimties centimetrų skersmens rutuliu, jį aptrauktų permatoma si- 
likonine plėvele, toks rutulys tiktų Žaisti kėgliais. Atrodo, būda- 
mas gyvas tas tipas buvo aistringas Žaidėjas kėgliais.“ 

Vincentas nutilo, jo balsas šiek tiek virpėjo. Jį tikrai pribloškė 
reiškinio mastai. 

— Tai - visuomenės tendencija, - pasakiau. — Visuotinė ten- 
dencija sugrįžti į barbarų laikus, ir nėra ko tikėtis, kad jūs to 
išvengsite... 

— Nežinau, ką daryti, nežinau, kaip tai sustabdyti. Problema 
ta, kad niekada nekalbėjome apie moralę, niekada... 

— There are not lot of basic socio-religious emotions... - įsiter- 
pė Suzana. - If you have no sex, you need ferocity. That's all...* 


* Nėra daug svarbiausių religinių ir socialinių išgyvenimų. Jei negaunate sekso, tada 
jums reikia žiaurumo. Štai ir viskas... - (angl.), vert. past. 

Vincentas nutilo, susimąstė, įsipylė dar stiklą konjako. Kitą 
rytą, kai mes pusryčiavome, jis pranešė savo sprendimą - pa- 
skelbti pasaulinę akciją „DUOKITE ŽMONĖMS SEKSO. PA- 
DARYKITE JIEMS MALONUMĄ.. Iš tiesų, praėjus kelioms 
savaitėms po pranašo dingimo, sekėjų seksualumas greitai su- 
mažėjo ir pasiekė nacionalinį vidurkį, tai yra tapo labai menkas. 
Seksualumo sumažėjimas buvo visuotinis reiškinys, bendras vi- 
siems socialiniams sluoksniams, visoms išsivysčiusioms tautoms. 
Jo išvengė tik paaugliai ir labai jauni. Net homoseksualistai, trum- 
pai pasiautėję po to, kai buvo liberalizuoti jų santykiai, gerokai 
nurimo. Dabar jie troško monogamijos ir ramaus gyvenimo. 
Tvarkingo, poroje, laiką skirti pažintiniam turizmui ir vynų ra- 
gavimui. Eloimitams tai buvo svarbus reiškinys: net jei ir žada- 
mas amžinas gyvenimas, religija tampa vis patrauklesnė tik ta- 
da, kai gali greitai pasiūlyti visapusiškesnį, turtingesnį, labiau 
egzaltuotą ir džiaugsmingesnį gyvenimą. „Su Kristumi tu stip- 
resnis.“ Maždaug tokia buvo reklaminių akcijų, kurias organi- 
zavo Katalikų bažnyčia (prieš jai išnykstant), nuolatinė tema. 
Vincentas ne tik mąstė apie Šarlio Furjė* idėjų propagavimą, 
bet ir sumanė atnaujinti šventą prostituciją, kuri buvo gerai 
žinoma Babilone, iš pradžių kreiptis į buvusias pranašo suža- 
dėtines ir paraginti jas surengti savotišką turnė su orgijomis, 
tikslas —- parodyti sekėjams, kad egzistuoja amžinas lytinis po- 
traukis, kartu Bažnyčios kuopelėse populiarinti gašlių malonu- 
mų protrūkį ir šitaip užkirsti kelią plintantiems nekrofiliškiems, 
žeminantiems poelgiams. Suzana manė, kad idėja nuostabi. Ji 
pažinojo merginas, galėjo joms paskambinti ir buvo tikra, kad 
dauguma jų entuziastingai sutiks. Naktį Vincentas pieštuku nu- 
piešė seriją eskizų internetui. Eskizai buvo atvirai pornografi- 


* Prancūzų socialistas utopistas (XVIII-XIX a.), vert. past. 

niai (pavaizduotos grupės nuo dviejų iki dešimties žmonių, vyrų 
ir moterų, besidarbuojančių rankomis, lyties organais ir burno- 
mis beveik visais įmanomais būdais), labai stilizuoti, linijos ne- 
priekaištingos - tikras kontrastas atstumiančiam fotografijos re- 
alizmui, būdingam pranašo produkcijai. 

Po kelių savaičių tapo akivaizdu, kad akcija labai gerai pavy- 
ko. Pranašo sužadėtinių turnė pasiekė triumfą - sekėjai kuope- 
lėse stengėsi pakartoti erotines konfigūracijas, kurias popieriu- 
je buvo apmetęs Vincentas. Jie patirdavo tikrą malonumą, tokį 
didelį, kad daugelyje šalių susirinkimai imti rengti tris kartus 
dažniau. Taigi ritualinės orgijos, priešingai nei kiti seksualiniai 
gundymai (įprasti ir neseniai atsiradę, tokie, kaip keitimasis part- 
neriais), vis dėlto nebuvo pasenusios. Dar svarbiau tai, kad sekėjų 
pašnekesiai kasdieniame gyvenime, kai jie būdavo nors minima- 
liai empatiški, vis dažniau baigdavosi prisilietimais, intymiomis 
glamonėmis, net vienas kito masturbavimu. Apskritai atrodė, 
kad santykių reseksualizacija pavyko. Tada suvokta viena deta- 
lė, kurią pirmosiomis entuziazmo dienomis visi pražiūrėjo: pa- 
mėgęs stilizaciją Vincentas labai nutolo nuo realistinio žmogaus 
kūno vaizdavimo. Falas dar buvo gana panašus į falą (gal tik per 
daug tiesus, be plaukų ir be matomų gyslų), o moters išoriniai 
lytiniai organai piešiniuose pavirto ilgu ir siauru plyšiu, be kai- 
liuko. Tas plyšys pavaizduotas kūno viduryje, lyg pratęstų sėd- 
menų vagą. Žinoma, jis galėjo plačiai atsiverti ir priimti bybius, 
bet ne mažiau tiko ir visoms ekskrecijos funkcijoms. Visi išori- 
niai organai apskritai buvo dingę, taip pavaizduotos būtybės gal 
ir galėjo mylėtis, bet valgyti tikrai ne. Viskas galėjo tuo ir baig- 
tis, paaiškinus, kad tai paprasčiausiai menininko vaizduotė. 
Mokslininkas, gruodžio pradžioje grįžęs iš Lansarotės pristatyti 
darbų eigos, nesikišo. Nors dar gyvenau „Lutecijoje“, daugiau- 
sia laiko praleisdavau Ševiji Lariu. Nebuvau direktorių komite- 

to narys, bet buvau tiesioginis liudininkas įvykių, kurie atsitiko 
dingus pranašui, tad visi manimi pasitikėjo. Faras irgi nieko ne- 
beslėpė nuo manęs. Žinoma, Paryžiuje gyvenimas nesustojo. To- 
liau vyko politinis, kultūrinis gyvenimas, tačiau buvau įsitikinęs, 
kad svarbūs ir reikšmingi įvykiai klostosi Ševiji Lariu. Tuo tikė- 
jaujau seniai, nors ir negalėjau pareikšti nuomonės nei savo fil- 
muose, nei skečuose. Todėl, kad su tuo reiškiniu nebuvau susi- 
dūręs anksčiau. Politiniai ir kariniai įvykiai, ekonominės trans- 
formacijos, estetiniai arba kultūriniai pokyčiai gali vaidinti žmo- 
nių gyvenime tam tikrą vaidmenį, kartais labai svarbų, bet nie- 
kas niekada neturės tokios didelės istorinės reikšmės, kurią bū- 
tų galima palyginti su naujos religijos plėtote ar egzistuojančios 
religijos žlugimu. Kartais „Lutecijos“ bare dar pasikalbėdavau 
su pažįstamais, sakydavau jiems, kad rašau. Jie turbūt manė, 
kad rašau romaną, ir nesistebėjo. Visada turėjau į literatūrą lin- 
kusio komiko reputaciją. Jei jie būtų galėję Žinoti, - kartais sa- 
kydavau sau, - tikrai būtų žinoję, kad kalbu ne apie paprastą 
fantastinį kūrinį, bet stengiuosi atkurti vieną svarbiausių žmoni- 
jos istorijos įvykių. Dabar mąsčiau, kad, jei jie būtų galėję žino- 
ti, net nebūtų dėl to labai nustebę. Juk buvo tokie, kokie buvo — 
įpratę gyventi niūrų ir gana monotonišką gyvenimą, po truputį 
atprantantys domėtis realiu gyvenimu ir jį komentuoti. Supra- 
tau juos, nes pats buvau toks pat, o ir dabar nelabai pasikeičiau, 
gal net pasidariau blogesnis. Po to, kai buvo paskelbta akcija 
„DUOKITE ŽMONĖMS SEKSO. PADARYKITE JIEMS MA- 
LONUMĄ.“, nė nepamaniau, kad pats galiu pasinaudoti prana- 
šo sužadėtinių seksualinėmis paslaugomis. Taip pat neprašiau 
išmaldos, kad kokia nors tikinčioji patenkintų mane oraliniu būdu 
arba paprasčiausiai pasmaukytų, nors man tokia paslauga tikrai 
būtų suteikta. Estera visą laiką neišėjo man iš galvos, ji buvo 
mano kūne, visur. Vieną dieną papasakojau tai Vincentui. Buvo 

rytas, labai gražus Žiemos rytas. Pro jo kabineto langą žiūrėjau į 
municipalinio parko medžius. Mane būtų galėjusi išgelbėti akci- 
ja „TAVES LAUKIA ŽMONA“, bet reikalai taip nepasisuko, 
net nieko panašaus. Vincentas liūdnai pažvelgė į mane, nes kė- 
liau jam rūpesčių, Vincentas turėjo mane suprasti be jokio var- 
g0, jis turėjo puikiai prisiminti tas nesenas akimirkas, kai jo meilė 
Suzanai atrodė beviltiška. Lėtai pamojavau ranka niūniuodamas: 
„Lia-lia-lia...“ Išsiviepiau, bet juokinga nebuvo. Paskui, lyg Za- 
ratustra, suvokęs savo vertės praradimą, pasukau į įmonės res- 
toraną. 

Šiaip ar taip, dalyvavau susirinkime, kur mokslininkas prane- 
šė, kad Vincento piešiniai toli gražu nėra menininko vizija, jie 
tiesiog nuspėja ateities žmogaus išvaizdą. Gyvūnų maitinimasis 
jam jau seniai atrodė primityvi sistema, energijos rentabilumas 
vidutiniškas, nepaprastai daug atliekų, kurias būtina pašalinti iš 
organizmo: kartkartėmis jos sukelia nepageidautinų reiškinių. 
Jau seniai jis mąstė, kaip naujajam gyvūnui - žmogui įtaisyti f0- 
tosintezės sistemą, kurią dėl evoliucijos keistenybių turėjo au- 
galai. Tiesioginis saulės energijos panaudojimas tikrai geresnė 
sistema: ji efektyvesnė ir patikimesnė. Tai liudija praktiškai ne- 
ribota augalų gyvenimo trukmė. Be to, suteikti žmogaus ląstelei 
autotrofinių savybių toli gražu nėra taip sudėtinga, kaip buvo 
galima manyti, nes tą procesą paveikiančių genų skaičius tikrai 
nedidelis. Taip pakeista žmogiškoji būtybė gyvens naudodama 
ne tik saulės energiją, bet ir vandenį bei nedidelį kiekį minerali- 
nių druskų. Virškinimo ir šalinimo organai galės sunykti, nes 
mineralų perteklius bus nesunkiai pašalinamas kartu su vande- 
niu, prakaituojant. 

Įpratęs nesigilinti į Mokslininko aiškinimus, Vincentas me- 
chaniškai sutiko, o Faras galvojo apie kai ką kita. Taip per ke- 
lias minutes, remiantis paskubomis menininko pieštais eski- 

zais, buvo patvirtinti Genetinių Standartų Pataisymai, kurie be 
išimčių turėjo būti taikomi visiems DNR mėginiams, skirtiems 
žmonių atkūrimui, ir privalėjo galutinai nutraukti ryšius tarp nau- 
jųjų Žmonių ir jų protėvių. Kita genetinio kodo dalis liko nepa- 
keista. Buvo kalbama ne tik apie naują rūšį, bet net ir apie naują 
viešpatavimą. 


DANIELIUS25,11 


Kvaila būtų manyti, kad operacinių sistemų tinklas, iš pradžių 
sukurtas tik dėl paprasčiausių estetinių paskatų, galėjo padėti nau- 
jiesiems žmonėms be didesnių sunkumų išgyventi netrukus prasi- 
dėjusias klimato katastrofas, kurių tuo metu niekas negalėjo nu- 
matyti, todėl žuvo beveik visi senosios rūšies žmonės. 

Šį svarbiausią klausimą Danieliaus1 gyvenimo aprašyme pui- 
kiausiai patvirtina ir Vincento1, ir Slotano1, ir Žeromo1 gyve- 
nimo aprašymai, tačiau kiekvienas jų tam įvykiui suteikė nevie- 
nodą reikšmę. Jei Vincentas! tik užsiminė apie tai kai kuriuose 
savo pasakojimo paragrafuose, o Žeromas1 beveik visiškai nu- 
tylėjo, tai Slotanas1 reklamai ir projektams, kurie po kelių mė- 
nesių turėjo sudaryti sąlygas operaciniams veiksmams, paskyrė 
dešimtis puslapių. Apibendrindami Danieliaus1 gyvenimo apra- 
šymą, komentatoriai dažnai jį vertina kaip pagrindinį ir kanoni- 
nį. Tuo tarpu Vincentas1 dažnai reikalauja, kad ritualuose būtų 
daugiau estetikos. Slotanas1 beveik ištisai kalba apie savo moks- 
linių darbų propagavimą, Žeromas1 - apie discipliną ir materia- 
lų aprūpinimą. Danielius1 vienintelis paliko mums tikslų, nors 
ir nelabai rišlų, eloimitų Bažnyčios gimimo aprašymą. Tuo tarpu 
kiti, užsiėmę kasdieniais rūpesčiais, tik stengėsi spręsti prakti- 
nes problemas, su kuriomis susidurdavo. Dažnai atrodo, kad 
Danielius vienintelis sugebėjo pasižiūrėti į reikalą iš šalies ir re- 
aliai suprato svarbą to, kas vyko jo akyse. 

"Tokia padėtis verčia mane, kaip ir visus mano pirmtakus iš 
Danieliaus serijos, jaustis ypač atsakingai. Mano komentaras ne 
tik nėra, bet ir būti negali paprastas komentaras, nes jis labai 
tiksliai pasakoja apie mūsų giminės atsiradimo sąlygas, jos siste- 
mą ir vertybes. 

Jo svarbą dar padidina faktas, kad mano tolimas protėvis, Vin- 
centol, be abejo, ir paties Danieliaus1 nuomone, buvo tipiška 
žmogiška būtybė, reprezentavo giminę, buvo žmogus tarp dau- 
gelio kitų. 

Aukščiausioji sesuo teigia, kad pavydo, geismo ir noro pra- 
tęsti giminę kilmė ta pati - gyvenimo kančia. Gyvenimo kančia 
kaip paliatyvas verčia mus ieškoti kitokio gyvenimo. Turime per- 
eiti šią stadiją, kad galėtume pasiekti būklę, kai paprasčiausias 
faktas, jog esame, jau savaime bus nuolatinio džiaugsmo prie- 
žastis, o tarpinė būsena tebus žaidimas savo noru, neesminis 
gyvenimo įvykis. Trumpiau tariant - turime pasiekti abejingumo 
laisvę, nes tai būtina tobulos ramybės sąlyga. 


DANIELIUS!,23 


Pirmą Kalėdų dieną, jau įdienojus, sužinojau, kad Izabelė nu- 
sižudė. Nenustebau. Keletą minučių jaučiau, kaip manyje ran- 
dasi kažkokia tuštuma, ir toji tuštuma jau numatyta, laukta. Iš- 
važiuodamas iš Biarico žinojau, kad ji pabaigs savižudybe. Ži- 
nojau dar tada, kai pasikeitėme žvilgsniais tą paskutinį rytą, ta- 
da, kai aš peržengiau virtuvės slenkstį ir sėdau į taksi, kuris ma- 
ne turėjo nuvežti į stotį. Taip pat abejojau, ar ji lauks, kol nu- 
mirs motina, nors norėjo ją slaugyti iki galo ir nesukelti sielvar- 
to. Pagaliau žinojau, kad ir aš pats, anksčiau ar vėliau, priimsiu 
panašų sprendimą. 

Jos motina mirė gruodžio 13 dieną. Izabelė išpirko vietą mu- 
nicipalinėse Biarico kapinėse, pasirūpino laidotuvėmis. Parašė 
testamentą, sutvarkė visus reikalus. Paskui, gruodžio 24-osios 
naktį, susileido milžinišką morfino dozę. Prieš mirtį ji ne tik 
nesikankino, bet tikriausiai džiaugėsi ar bent jau buvo tokios 
atsipalaidavimo būsenos, kokią sukelia tas produktas. Dar rytą 
Foksą atidavė į šunidę. Nepaliko man laiško, be abejo, manė, 
kad tai netikslinga, kad aš ir taip ją puikiai suprasiu. Bet padarė 
viską, kas būtina, kad šuo būtų man grąžintas. 

Išvykau po kelių dienų. Ji jau buvo kremuota. Gruodžio 30- 
osios rytą atvykau į Biarico kapinių „susikaupimo salę“. Tai bu- 
vo didelis apvalus kambarys su stikliniu stogu, pro kurį į kamba- 
rį liejosi švelni pilka šviesa. Lygiose sienose buvo padarytos lyg, 

korio akutės, į kurias galima įstumti metalinius paralelepipedus 
su mirusiųjų pelenais. Virš kiekvienos nišos kabėjo anglišku šriftu 
parašyta etiketė su išėjusiojo pavarde ir vardu. Centre marmu- 
rinį stalą, irgi apvalų, supo stiklinės, tiksliau, permatomo plasti- 
ko kėdės. Mane įleidęs sargas padėjo ant stalo dėžutę su Izabe- 
lės pelenais, paskui paliko mane vieną. Kol buvau kambaryje, 
niekas kitas negalėjo ten patekti. Apie tai, kad aš viduje, infor- 
mavo maža raudona lempelė, deganti išorėje. Panašiai kaip kino 
teatre, kai vyksta seansas. Kaip ir daugelis lankytojų, susikaupi- 
mo salėje išbuvau maždaug dešimt minučių. 


Praleidau keistą naujametę naktį. Vienas savo kambaryje „Eu- 
genijos viloje“, gromuliuodamas paprastas, aiškias, bet niūrias 
mintis. Sausio 2-osios rytą susiradau Foksą. Blogiausia, kad prieš 
išvykdamas turėjau užsukti į Izabelės butą ir pasiimti paveldėji- 
mui įteisinti būtinus dokumentus. Kai abu atvykome prie namo 
durų, pastebėjau, kad Foksas krūpčioja, džiugiai nekantrauda- 
mas. Jis dar šiek tiek sustorėjo, nes korgi veislės šunys linkę 
tukti. Nubėgo prie Izabelės durų, paskui uždusęs stabtelėjo ir 
palaukė, kol aš daug lėčiau kilau žiemos apnuoginta kaštonų alėja. 
Kol ieškojau raktų, jis nekantriai kiauksėjo. Vargšas gerulis, pa- 
galvojau, vargšas mažas gerulis. Kai atidariau duris, puolė į butą 
ir greitai jį apibėgo, paskui sugrįžo pas mane ir klausiamai žvilg- 
telėjo. Kol naršiau po Izabelės sekreterą, jis keletą kartų nubė- 
go ir, visur uostydamas, ištyrinėjo kambarį po kambario. Vis 
grįždavo pas mane, sustodavo prie durų ir nusivylęs žiūrėdavo. 
Kad ir kas mirtų, po mirties nori nenori tenka sutvarkyti reika- 
lus. Nebesinori pradėti naujų darbų, stengiamasi skubiai pabaigti 
jau pradėtus. Bet koks darbas, kurio niekada neteko daryti, ar 
tai būtų toks bereikšmis užsiėmimas kaip majonezo darymas ar 
šachmatų partija, po truputį darosi nebeįmanomas, dingsta bet 

koks noras eksperimentuoti ar patirti naujų įspūdžių. Kad ir kaip 
būtų, viskas puikiai sutvarkyta, ir man pakako kelių minučių, 
kol suradau Izabelės testamentą, buto nuosavybės dokumentus. 
Neketinau tuoj pat pasikalbėti su notaru, maniau, kad sugrįšiu į 
Biaricą vėliau, nors žinojau, kad ta kelionė bus nemaloni ir gal- 
būt niekada jai nepasiryšiu. Bet tai nebeturėjo didelės reikšmės, 
dabar jau niekas neturėjo didelės reikšmės. Atplėšęs voką, su- 
pratau, kad grįžti nereikės: Izabelė visą turtą užrašė eloimitų 
Bažnyčiai. Atpažinau tipišką sutartį. Viskuo pasirūpins juridi- 
nės tarnybos. 

Kai ėjau iš buto, Foksas noriai sekė iš paskos. Tikriausiai pa- 
manė, kad paprasčiausiai einame pasivaikščioti. Netoliese par- 
duotuvėje, prekiaujančioje gyvūnų priežiūros priemonėmis, nu- 
pirkau plastikinį narvą, kad galėčiau Foksą vežtis kelionėje. Pas- 
kui užsisakiau bilietą greituoju traukiniu į Irūną. 

Almerijos regione orai buvo švelnūs. Smulkaus lietaus uždanga 
užtverdavo trumpas dienas. Įspūdis toks, kad jos iš tikrųjų nie- 
kada ir neprasideda, ir ta niūri ramybė man tiko. Mes taip galė- 
jome leisti ištisas savaites, mano senas šuo ir aš. Svajodami net 
nežinia apie ką, bet, nelaimei, aplinkybės to neleido. Visur — 
aplink namus ir net kelių kilometrų spinduliu - prasidėjo darbai 
statė naujus namus nuomai. Riogsojo kranai, betonmaišės, bu- 
vo beveik neįmanoma nusigauti prie jūros per smėlio kalnus, 
metalinių sijų krūvas. Pilna buldozerių ir sunkvežimių, kurie ne- 
lėtindami greičio dūmė per taškomo purvo geizerius. Po truputį 
atpratau eiti pasivaikščioti, išskyrus du kartus per dieną, kai 1š- 
vesdavau Foksą, jis tikrai nebuvo patenkintas: urzgė ir glaudėsi 
prie manęs, įbaugintas sunkvežimių triukšmo. Iš laikraščių par- 
davėjo sužinojau, kad Hildegarda mirė ir Haris pardavė savo 
nuosavybę, nes nori baigti dienas Vokietijoje. Vis rečiau išeida- 
vau iš kambario ir galų gale didesnę dienos dalį išgulėdavau 10- 

voje. Sieloje buvo labai tuščia, tačiau skausmas neišnyko. Kar- 
tais prisimindavau, kaip mes su Izabele prieš keletą metų atvy- 
kome čia, prisimindavau, kad jai patiko tvarkyti aplinką, ypač 
sodinti gėles, prižiūrėti sodą. Mes vis dėlto patyrėme keletą 
trumpų laimės valandėlių. Taip pat prisiminiau mūsų paskuti- 
nes bendro gyvenimo dienas, naktį kopose grįžtant iš viešna- 
gės pas Harį. Bet kopų nebeliko, buldozeriai sulygino vietovę 
ir matėsi tik purvinas plotas, aptvertas lentinėmis tvoromis. 
Aširgi parduosiu, nebėra jokio tikslo čia pasilikti. Susisiekiau 
su nekilnojamojo turto agentu, kuris man paaiškino, kad da- 
bar sklypų kaina labai išaugo ir galiu tikėtis neblogo uždarbio. 
Neįsivaizdavau, kokios būklės numirsiu, bet, kad ir kaip būtų, 
numirsiu turtingas. Paprašiau pabandyti parduoti kuo skubiau, 
net jei gaus mažiau, nei tikisi. Aplinka kiekvieną dieną darėsi 
vis labiau nepakenčiama. Suvokiau, kad darbininkai ne tik ne- 
jaučia man jokios simpatijos, bet rodo atvirą priešiškumą. Jie 
tyčia stengdavosi pravažiuoti netoli manęs milžiniškais sunk- 
vežimiais ir aptėkšti purvu, terorizavo Foksą. Gal tai ir galima 
paaiškinti: buvau svetimšalis, žmogus Iš šiaurės. Be to, žinojo, 
kad esu už juos turtingesnis, daug turtingesnis. Jautė man ne- 
paaiškinamą, gyvulišką neapykantą. Ji buvo dar stipresnė dėl 
to, kad nieko negalėjo man padaryti. Socialinė sistema saugojo 
tokius žmones kaip aš, o socialinė sistema veikė gerai. Civilinė 
gvardija dirbo savo darbą ir vis dažniau patruliuodavo. Ispani- 
joje neseniai buvo sudaryta socialistų vyriausybė, mažiau nei 
kitos linkusi į korupciją, ne taip susijusi su vietine mafija ir 
tvirtai pasiryžusi saugoti apsišvietusią, pasiturinčią klasę, kuri 
sudarė daugumą jos elektorato. Niekada nejaučiau simpatijos 
vargšams. O šiandien, kai mano gyvenimas žlugo, jaučiau jos 
dar mažiau nei kada nors. Mano pinigėliai darė mane prana- 
šesnį už juos, ir tai netgi šiek tiek guodė. Galėjau žiūrėti į juos 

iš aukšto, kai jie kastuvais kasė statybinį laužą, sulinkę nuo 
pastangų, iškrovinėjo apipjautus rąstus ir plytas. Galėjau ironiš- 
kai žiūrėti į jų sudiržusias rankas, raumenis, kalendorius su nuo- 
gomis moterimis, kurie puošė dirbtuvėse stovinčius mechaniz- 
mus. Žinojau ir tai, kad toks menkas pasitenkinimas neatsvers 
pavydo dėl jų tikro, neabejotino vyriškumo. Taip pat jaunystės — 
šiurkščios, gyvuliškos proletariškos jaunystės. 


DANIELIUS25,12 


Šį rytą, prieš pat aušrą, gavau tokią Marijos23 žinutę: 


Membranos, apsunkintos 
Mūsų pusiau pabudimų, 
Turi kurtinančio 

Besaulių dienų žavesio. 


399, 2347, 3268, 3846. Ekrane pasirodė milžiniško miega- 
mojo baltomis sienomis vaizdas. Kambarys apstatytas žemomis, 
balta oda apvilktomis sofomis. Kiliminė danga irgi balta. Pro 
įstiklintą langą matosi Kraislerio dangoraižio bokštai. Jau turė- 
jau progos juos matyti senoje reprodukcijoje. Po kelių sekun- 
džių gana jauna naujoji moteris (daugiausia dvidešimt penkerių 
metų) įėjo į kameros aprėpiamą lauką ir atsistojo prieš objekty- 
vą. Juodi galvos ir gaktos plaukai buvo garbanoti ir tankūs. Kū- 
nas harmoningas, klubai platūs, krūtys apvalios. Ji darė tvirtos 
ir energingos moters įspūdį. Fizine prasme gana panaši į būtybę, 
kurią galėjau įsivaizduoti. Ekrane greitai slinko žinutė: 


Ir jūra, kuri mane nuramina, ir smėlis, 

Akimirkų tėkmė, kuri kartojasi, 

Kaip paukščiai, švelniai sklandantys virš Niujorko, 
Kaip didžiuliai paukščiai žiauriame skrydyje. 

Eime! Pats metas išsiveržti iš kiauto 

Ir eiti prie jūros, kuri žaižaruoja, 

Naujais keliais, kurie mūsų neatpažįsta, 
Kuriais mes seksime kartu, neryžtingi ir bejėgiai. 


Tai, kad naujieji žmonės kartais atsiriboja nuo savo bendrų, 
tikrai nėra paslaptis. Nors ši tema niekada ir nebuvo gvildena- 
ma, tačiau būta užuominų, šiokių tokių paskalų. Prieš dezerty- 
rus nesiimama jokių priemonių, nieko nedaroma, norint juos 
surasti. Punktas, kuriame jie gyveno, paprasčiausiai visiems lai- 
kams uždaromas. Tai atlieka komanda iš Centrinio miesto. Šei- 
mos, kuriai jie atstovavo, linija skelbiama nutrūkusi. 

Jeigu Marija23 jau nutarė išeiti iš savo punkto ir prisidėti 
prie laukinių bendruomenės, žinojau, kad tikrai nerasiu Žžo- 
džių, kurie ją priverstų pakeisti nuomonę. Keletą minučių ji 
skersai išilgai vaikštinėjo po kambarį. Atrodė, kad apsėdo smar- 
kus nervinis jaudulys. Du kartus vos nepasitraukė iš kameros 
aprėpiamo lauko. 

— Nežinau, kas manęs laukia, - galiausiai tarė atsisukusi į ob- 
jektyvą, - bet Žinau, kad iš gyvenimo noriu daugiau. Ilgai mąs- 
čiau, kol apsisprendžiau ir pabandžiau susipažinti su visa priei- 
nama informacija. Ilgai kalbėjau su Estera31. Ji irgi gyvena Niu- 
jorko griuvėsiuose. Netgi buvome susitikusios fiziškai. Prieš tris 
savaites. Iš pradžių kenti didelę psichinę įtampą, nes nelengva 
išeiti už punkto ribų, jauti didžiulį nerimą ir esi sumišęs, bet tai 
padaryti nėra neįmanoma... 


Suvirškinau informaciją ir lengvai linktelėjau galva parodyda- 
mas, kad supratau. 

— Kalbu apie palikuonę tos pačios Esteros, kurią pažinojo ta- 
vo protėvis, — tęsė. - Vienu metu maniau, kad ji prisidės prie 

manęs, bet galiausiai atsisakė. Bent jau dabar, bet jaučiu, kad ir 
jai nepatinka mūsų gyvenimo būdas. Daug kartų kalbėjome apie 
tave. Manau, kad ji būtų laiminga, jei atsidurtų tarpinėje fazėje. 

Vėl linktelėjau galvą. Keletą sekundžių nieko nesakė ir žiūrė- 
jo į objektyvą. Paskui keistai nusišypsojo, užsimetė ant pečių 
lengvą kuprinę ir dingo matymo lauko kairėje pusėje. Nejudė- 
damas ilgai sėdėjau prieš ekraną, vėl transliuojantį tuščio kam- 
bario vaizdą. 


DANIELIUS1,24 


Kelias savaites jaučiausi prislėgtas, paskui vėl ėmiausi gyveni- 
mo aprašymo, bet palengvėjo tik vos vos. Buvau bepradedąs ap- 
rašinėti susitikimą su Izabele, ir sušvelnintas mano tikro gyveni- 
mo pakartojimas popieriuje pasirodė esąs šiek tiek liguistas dar- 
bas. Šiaip ar taip, tikrai nemaniau, kad atlieku ką nors svarbaus 
ar reikšmingo, bet Vincentas, priešingai, teikė tam, atrodo, di- 
delę reikšmę. Skambino man kas savaitę ir klausinėjo, kiek esu 
parašęs. Kartą netgi pasakė manąs, jog tai, ką darau, taip pat 
svarbu, kaip ir mokslininko darbai Lansarotėje. Jis aiškiai per- 
dėjo, bet aš dar karščiau kibau į darbą. Keista, kad taip ėmiau 
juo pasitikėti, klausyti lyg orakulo. 

Dienos po truputį ilgėjo, orai tapo šiltesni ir sausesni, tad pra- 
dėjau dažniau išeidinėti iš namų. Vengdamas statybų aikštelės 
šalia namų, pasirinkdavau kelią, kylantį į kalvas. Paskui nusileis- 
davau prie uolų ir iš ten stebėdavau jūrą, didžiulę ir pilką. Tokią 
pat lėkštą, tokią pat pilką kaip mano gyvenimas. Sustodavau prie 
kiekvieno posūkio, nes taikiausi prie Fokso tempo. Jis buvo lai- 
mingas, mačiau tai, galėdamas ilgai bėgioti, nors dabar jam tai 
darėsi kiek sunkiau. Guldavomės labai anksti, saulei dar nenusi- 
leidus. Niekada nežiūrėdavau televizoriaus, nerūpėjo pratęsti su- 
tartį dėl palydovinės televizijos. Skaičiau taip pat nedaug ir net- 
gi nebesivarginau skaitydamas Balzaką. Be abejo, mažiau nei 
tais laikais, kai rašiau savo skečus, domėjausi ir socialiniu gyve- 

nimu. Jau tada Žinojau, kad pasirinkau ribotų galimybių žanrą, 
kuris per visą mano karjerą neleis padaryti nė dešimtos dalies 
to, ką Balzakas padarė parašęs vieną romaną. Antra vertus, pui- 
kiausiai supratau, kiek esu jam skolingas. Saugojau visus savo 
skečus, visi spektakliai buvo įrašyti maždaug į penkiolika DVD. 
Iomis nesibaigiančiomis dienomis niekada nekilo mintis juos per- 
žiūrėti. Dažnai buvau lyginamas su prancūzų moralistais, kar- 
tais su Lichtenbergu, bet niekas niekada nelygino manęs nei su 
Moljeru, nei su Balzaku. Vis dėlto dar kartą perskaičiau „Kurti- 
zanių spindesį ir skurdą“, ypač domėjausi Nusingeno asmeny- 
be. Nuostabu, kad Balzakas sugebėjo tą įsimylėjusį senioką pa- 
vaizduoti taip patetiškai, tiesa, patetiškumas paaiškėja, kai tik 
apie jį pagalvoji, net jo apibrėžimas tai atskleidžia, bet Moljeras 
apie tai net nepagalvojo. Tiesa, Moljeras - komedijos žanro 
rašytojas, bet problema lieka ta pati — visada susiduri su tuo 
pačiu sunkumu: gyvenimas iš tikrųjų nėra komiškas. 


Vieną balandžio rytą (o rytas buvo lietingas), penkias minu- 
tes paklampojęs po purvo pilnas vėžes, nusprendžiau sutrum- 
pinti pasivaikščiojimą. Atėjęs prie savo namų durų, pastebėjau, 
kad nėra Fokso. Lietus ėmė pilti kaip iš kibiro, nieko nesimatė 
net už penkių metrų. Netoliese girdėjau ekskavatoriaus keliamą 
triukšmą, bet negalėjau jo įžiūrėti. Įėjau vidun, pasiėmiau ne- 
peršlampamą apsiaustą ir vėl išskubėjau jo ieškoti pliaupiant lie- 
tui. Aplėkiau visas vietas, kur jis mėgdavo sustoti ir uostinėti. 

Radau jį tik vėlai po pietų, viso labo už trijų šimtų metrų nuo 
namų. Turėjau praeiti pro tą vietą keletą kartų, bet nežinia ko- 
dėl jo nepastebėdavau. Matėsi tik kyšanti, šiek tiek ištepliota 
krauju galva. Liežuvis išlindęs, žvilgsnyje sustingęs siaubas. Ran- 
komis rausdamas purvą, ištraukiau jo kūną, sprogusį lyg krauji- 
nė dešra. Žarnos išvirtusios. Jis buvo tikrai ne prie kelio ir sunk- 

vežimis turėjo pasukti į šoną, kad jį suvažinėtų. Nusivilkau ne- 
peršlampamą apsiaustą ir suvyniojau jo kūną. Namo grįžau su- 
linkęs, veidu sruvo ašaros. Nusukdavau žvilgsnį, kad nereikėtų 
žiūrėti į akis darbininkams, kurie sustodavo mano kelyje su pik- 
ta šypsena lūpose. 


Verkiau, be abejo, ilgai. Kai nurimau, buvo beveik sutemę. 
Statybų aikštelė buvo tuščia, bet tebelijo. Išėjau į sodą, į tai, kas 
vadinama sodu. Dabar tai buvo dykvietė, vasarą pilna dulkių, 
žiemą pavirstanti purvo ežeru. Be vargo išrausiau kapą prie na- 
mo kampo. Ant viršaus padėjau vieną iš jo mėgstamų žaislų — 
mažą plastikinę antelę. Lietus sukėlė dar vieną purvo nuošliau- 
žą, ir ji nusinešė antelę. Aš vėl iš karto apsiverkiau. 

Nežinau kodėl, bet tą naktį kažkas manyje nutrūko. Lyg pas- 
kutinė apsaugos užtvara, kuri nesugriuvo nei tada, kai išvyko 
Estera, nei tada, kai mirė Izabelė. Gal todėl, kad Fokso mirtis 
sutapo su momentu, kurį kaip tik dabar pasakojau aprašyda- 
mas gyvenimą. Kaip jį suradome greitkelio Saragosa — Tarago- 
na sankryžoje su šalutiniais keliais. Gal paprasčiausiai todėl, 
kad buvau senesnis ir nebe toks ištvermingas. Vis tebeašaro- 
damas vėlai naktį paskambinau Vincentui. Atrodė, kad ašaros 
niekada nesiliaus tekėjusios ir iki savo dienų pabaigos galėsiu 
tik verkti ir nieko daugiau. To nepaslėpsi, jau buvau pastebė- 
ję5, jog ašaroti būdinga kai kuriems pagyvenusiems žmonėms. 
Kartais jų veidai ramūs, sustingę, mintys ramios, o galvos tuš- 
čios, bet kai jie susiduria su realiu gyvenimu, kai atbunda jų 
protas ir ima mąstyti, tuoj pat vėl pravirksta. Verkia ramiai, be 
paliovos, ištisas dienas. Nors buvo vėlyvas metas, Vincentas 
išklausė mane dėmesingai, nepriekaištavo. Paskui pažadėjo tuoj 
pat paskambinti Mokslininkui. Netrukus paskambino pats 
Mokslininkas ir pranešė, kad Fokso genetinis kodas išsaugo- 

tas, o mes esame nemirtingi. Ir mes, ir naminiai gyvūnai, jei to 
pageidaujame. 

Atrodė, jis tuo tiki, atrodė, jis tikrai tiki, ir staiga tiesiog su- 
stingau iš džiaugsmo. Taip pat ir iš nepatiklumo: užaugau, pase- 
nau tikėdamas mirtimi ir tuo, kad jos karalystė egzistuoja. Tad 
tokios keistos dvasinės būsenos, lyg ketinčiau pabusti magiška- 
me pasaulyje, sulaukiau aušros. Ji pasirodė, bespalvė, virš jūros. 
Debesys nuplaukė, horizonte kyštelėjo kampelis mėlyno dan- 
gaus. Mažytis. 

Miskievičius paskambino truputį prieš septynias. Taip, Fokso 
DNR išsaugotas ir laikomas tinkamomis sąlygomis, nereikia ne- 
rimauti. Gaila, bet šiuo metu neįmanoma atlikti klonavimo ope- 
racijų šunims, žmonėms taip pat. Jis nebetoli tikslo, tai tik metų 
klausimas, gal net mėnesių. Tokia operacija jau pavyko su žiur- 
kėmis ir net su naminiu katinu, tik jos nebus galima pakartoti 
šiuo atveju. Keista, bet su šunimis, atrodo, iškils sudėtingesnių 
problemų. Tačiau pažadėjo nuolat mane informuoti, taip pat pa- 
žadėjo, kad Foksas bus pirmasis, kuriam atliks tokią operaciją. 

Seniai nebuvau girdėjęs jo balso. Balsas darė dalykiškumo, 
kompetencijos įspūdį. Kai dėjau ragelį, pasijutau keistai: nesėk- 
mė, šiuo metu nesėkmė, ir aš, be jokios abejonės, esu pasmerk- 
tas baigti gyvenimą visiškai vienišas. Tačiau pirmą kartą pradė- 
jau suprasti Vincentą ir kitus atsivertėlius. Pradėjau suprasti Pa- 
žado svarbą. Tuo metu, kai virš jūros ėmė kilti saulė, aš pirmą 
kartą pajutau dar neaiškų, tolimą, giliai sieloje slypintį jausmą, 
artimą vilčiai. 


DANIELIUS25,13 


Marijos23 pabėgimas mane trikdo labiau, nei maniau iš pra- 
džių. Buvau įpratęs prie mūsų pokalbių. Tai, kad nebesikalba- 
me, man sukelia kažką panašaus į liūdesį, praradimą. Dar ne- 
įstengiau pasiryžti ir užmegzti ryšį su Estera31. 

Kitą dieną po to, kai ji išvyko, išsispausdinau vietovės, per 
kurią Marija23 turės keliauti Lansarotės kryptimi, fragmen- 
tus. Dažnai galvoju apie ją, įsivaizduoju jos kelionės etapus. 
Mes gyvename lyg apgaubti audeklu, duomenų siena, bet turi- 
me pasirinkimą ir galime suplėšyti audeklą, pramušti sieną. Mū- 
sų kūnai dar tokie patys kaip žmonių, jie pasiruošę grįžti į gy- 
venimą. Marija23 nusprendė atsiskirti nuo mūsų bendruome- 
nės, taigi išvyko laisva valia ir visiems laikams. Man labai sun- 
ku pasekti jos pavyzdžiu. Taip susiklosčius aplinkybėms Aukš- 
čiausioji sesuo pataria skaityti Spinozą. Tam skiriu maždaug 
valandą kiekvieną dieną. 


DANIELIUS!1,25 


Tik po Fokso mirties iš tiesų supratau, kad neišsprendžiami 
prieštaravimai alina jėgas. Orai greitai keitėsi, karštis netruko 
įsitaisyti Ispanijos pietuose. Apsinuoginusios merginos pradėjo 
degintis, ypač savaitgaliais, paplūdimyje netoli nuo mano namų. 
Pajutau, kaip atgyja silpnas ir menkas geismas, netgi ne tikras 
geismas (nes tas žodis, nepaisant visko, vargu ar reiškė nors mi- 
nimalų tikėjimą, kad pavyks geismą patenkinti), taigi ne tikras 
geismas, o tik atsiminimai, šmėkla to, kas galėjo būti geismas. 
Suvokiau, kad tai cosa mentale, paskutinė kankynė, ir tą akimir- 
ką pagaliau galėjau aiškiai pasakyti — seksualinis malonumas 
aukščiau už kitus ne todėl, kad rafinuotesnis ar jame daugiau 
smurto, jei palyginsime su visais kitais malonumais, kuriuos gali 
duoti gyvenimas. Tai ne tik vienintelis malonumas, visiškai ne- 
kenkiantis organizmui, bet, priešingai, kad jį pajustum, reikia, 
jog organizmas būtų aukščiausio gyvybingumo ir stipriausių jė- 
gų. Jis - vienintelis malonumas, vienintelis tikras žmonių egzis- 
tencijos tikslas, nes visi kiti, susiję su prašmatniu maistu, taba- 
ku, alkoholiu ar narkotikais, tėra juokinga ir beviltiška kompen- 
sacija, tėra menka savižudybė, nedrįstanti savęs taip įvardyti, 
tėra mėginimas kuo greičiau sunaikinti savo kūną, nebegalintį 
pajusti to vienintelio malonumo. Žmogaus gyvenimas irgi su- 
tvarkytas siaubingai paprastai. Dvidešimt metų rašydamas sce- 
narijus ir skečus tik sukiojausi aplink realybę, kurią būčiau galė- 

jęs apibūdinti keliais sakiniais. Jaunystė - laimės metas, vienin- 
telis laimės laikas. Jaunų žmonių gyvenimas be darbo ir be rū- 
pesčių, šiek tiek laiko sugaištama mokslui, tad jaunuoliai kūno 
džiaugsmams gali skirti į valias laiko. Gali žaisti, šokti, mylėti, 
susigalvoti kitokių malonumų. Gali paryčiui išeiti iš šventės kar- 
tu su išsirinktais seksualiniais partneriais ir stebėti liūdną į dar- 
bą traukiančių tarnautojų vorą. Jie - žemės druska, jiems viskas 
duota, viskas leidžiama, viskas įmanoma. Vėliau, sukūrę šeimas 
ir atsidūrę suaugusiųjų pasaulyje, jie sužinos, kad gyvenime eg- 
zistuoja rūpesčiai, triūsas, atsakomybė, sunkumai. Turės mokė- 
ti mokesčius, paklusti administraciniams reikalavimams ir nuo- 
latos, bejėgiškai ir gėdydamiesi, stebėti, kaip nepaliaujamai, iš 
pradžių lėtai, paskui vis greičiau, degraduoja jų kūnai. Jie turės 
išlaikyti vaikus (kaip mirtinus priešus) savo pačių namuose, tu- 
rės juos puoselėti, maitinti, nerimauti, kai jie sirgs, uždirbti jų 
išsilavinimui ir malonumams. Skirtingai nei gyvūnų, tas laiko- 
tarpis netruks tik vieną sezoną, jie iki gyvenimo pabaigos liks 
savo palikuonių vergai, ir laimė baigsis visiems laikams. Jie tu- 
rės plušėti iki savo dienų galo, kęsti augančius kūno skausmus ir 
negalią. Iki tos dienos, kol niekam nebetiks ir juos visiems lai- 
kams išbrokuos kaip kitus varžančius ir nereikalingus senius. Jų 
vaikai tikrai neatsidėkos tuo pačiu, priešingai, tėvų pastangos, 
kad ir kokios įnirtingos, vaikams visada atrodys nepakankamos, 
ir visą laiką vaikai juos kaltins, kaltins tik todėl, kad buvo jų 
tėvai. Iš gyvenimo, kupino skausmo ir pažeminimo, bus be gai- 
lesčio išvytas džiaugsmas. Vos tik panorės prisiartinti prie jauno 
kūno, juos pradės persekioti, nustums, išjuoks, gėdins, mūsų die- 
nomis, beje, už tai vis dažniau ir dažniau sodinama į kalėjimą. 
Jaunų žmonių fiziniai kūnai, vieninteliai geistini ir visais laikais 
duodavę gyvybę palikuonims, be jokių išimčių skirti tik jauniems, 
senių dalia - dirbti ir kentėti. Tokia tikroji kartų solidarumo es- 

mė. Tai tikras ir paprastas holokaustas. Kiekvienos kitos kartos, 
turinčios ankstesniąją pakeisti, labui. Žiaurus, nesibaigiantis ho- 
lokaustas, kurio nelydi nusiraminimas, paguoda, materialus ar 
dvasinis atlygis. 

Aš išdaviau. Palikau žmoną netrukus po to, kai ji pastojo, 
atsisakiau domėtis sūnumi, likau abejingas, kai jis numirė. At- 
sisakiau grandinių, išsiveržiau iš nesibaigiančių kančių rato, gal- 
būt tai ir buvo vienintelis kilnus gestas, vienintelis tikras 
maištas, kuriuo galiu didžiuotis baigiantis menkam gyvenimui, 
nors jis atrodė esąs tikro menininko gyvenimas. Nors ir trum- 
pai, aš net miegojau su mergina, kuri turėjo tiek metų, kiek 
būtų galėjęs turėti mano sūnus. Tokia žavinga Žana Kalman, 
kurį laiką buvusi seniausia pasaulio gyventoja, galų gale mirusi 
turėdama šimtą dvidešimt dvejus metus, į naivų Žurnalistų klau- 
simą: „Taigi, Žana, jūs netikite, kad susitiksite su dukra? Jūs 
netikite, kad yra kažkas po t0?“, tvirtai atsakė: „Ne. Nieko. 
Nėra nieko. Aš nesusitiksiu su savo dukra, nes ji mirusi.“ Aš 
gerai įsiminiau teisingus žodžius ir sveikas pažiūras. Beje, aš 
kadaise šiek tiek pagerbiau Žaną Kalman. Parašiau skečą, ku- 
riame pavartojau jaudinamus jos žodžius: „Man šimtas šešioli- 
ka metų, o aš nenoriu mirti.“ Tuo metu niekas nesuprato, kad 
aš nevengiu dukart teisingos ironijos. Apgailestavau dėl to nesu- 
sipratimo, ypač apgailestavau, kad nepabrėžiau svarbesnių da- 
lykų, nepakankamai išryškinau, kad jos kova - tai visos žmoni- 
jos kova, kad iš esmės tik dėl to verta kovoti. Žinoma, Žana 
Kalman mirė, Estera galų gale paliko mane, ir biologija vis dėl- 
to atsikovojo savo teises. Tačiau tai įvyko prieš mūsų valią, 
prieš mano valią, prieš Žanos valią, nes mes nepasidavėme, iki 
galo nesutikome bendradarbiauti ir nepritarėme sistemai, su- 
kurtai tam, kad mus sunaikintų. 

Suvokęs savo didvyriškumą, praleidau puikią popietę. Tačiau 

nusprendžiau jau rytoj išvykti į Paryžių. Turbūt dėl paplūdimio, 
merginų krūtų ir trikampių kuokštų. Kad ir kaip būtų, tai ne 
vienintelė priežastis, net jei man norėjosi šiek tiek į viską pasi- 
žiūrėti iš šalies (kalbu apie krūtis ir trikampius kuokštus). Va- 
karykščiai apmąstymai mane sugrąžino į tokią būseną, kad pa- 
norau parašyti naują spektaklį — šį kartą ką nors aštraus, radika- 
laus. Greta jo ankstesnės provokacijos atrodys tik neskoningi 
humaniški plepalai. Paskambinau savo agentui ir paskyriau pa- 
simatymą, ketinau apie tai pasikalbėti. Jis truputį nustebo, nes 
seniai jam suokiau, kad esu nuvargęs, išsekęs, miręs, tad galų 
gale tuo patikėjo. Jis, tiesa, buvo maloniai nustebęs: buvau jam 
pridaręs šiek tiek rūpesčių, neblogai daviau uždirbti pinigų, ap- 
skritai jis mane tikrai mėgo. 


Lėktuve, skrendančiame į Paryžių, buteliukas Southern Com- 
fort, pirktas Almerijos neapmuitintoje parduotuvėje, paveikė ma- 
ne taip, kad kerštingas heroizmas virto savęs graudenimu, o dėl 
alkoholio tokia būsena buvo visai maloni, ir aš parašiau tokią 
poemą, kuri gana aiškiai perteikė mano dvasinę būseną pastaro- 
siomis savaitėmis. Mintyse dedikavau ją Esterai: 


Nėra meilės 

(Iš tikrųjų jos per maža) 
Gyvename be pagalbos, 
Mirštame apleisti. 


Gailestingumo meldimas 
Rezonuoja tuštumoje, 
Mūsų kūnai suluošinti, 
Bet mūsų norai godūs. 

Dingsta pažadai 

Iš paaugliško kūno, 
Įžengiam į senatvę, 

Kur niekas mūsų nelaukia. 


Tik tušti prisiminimai 
Mūsų išnykusių dienų, 
Neapykantos protrūkis 
Ir nuoga neviltis. 


Ruasi oro uoste išgėriau dvigubą espreso kavos, ir ji mane vi- 
siškai išblaivė. Beieškant mėlynosios kortelės, akyse vėl iškilo ei- 
lėraščio tekstas. Manau, neįmanoma ko nors parašyti, jei nejauti 
kažko panašaus į susinervinimą, nervinio jaudulio, dėl jaudulio 
turinys, kad ir koks niūrus būtų, tikrai nekelia slegiamo įspūdžio. 
Po kiek laiko viskas atrodys kitaip. Ir staiga suvokiau, kad poema 
atitiko ne tik mano dvasios būseną, bet ir banaliai suvokiamą rea- 
lybę. Kad ir kiek šokinėčiau, protestuočiau, išsisukinėčiau, aš tik- 
rai atsidūriau senių stovykloje, ir jokios vilties grįžti atgal. Kurį 
laiką kartojau šią liūdną mintį, panašiai būna, kai ilgai kramtai 
patiekalą, kad priprastum prie jo kartumo. Veltui: iš pradžių slė- 
gusi mintis ir po ilgų apmąstymų liko tokia pat slegianti. 

„Lutecijos“ viešbučio tarnautojai mane sutiko meilikaudami, 
supratau: kad ir kaip būtų, jie manęs nepamiršo. Žiniasklaidai 
dar buvau gyvas. 

— Atvykote dirbti? — paklausė registratorius ir sąmoksliškai 
nusišypsojo, lyg norėdamas sužinoti, ar reikia į kambarį atsiųsti 
kekšę. 

Patvirtindamas mirktelėjau. Tai sukėlė naują meilumo priepuo- 
lį, maždaug tokį: „Tikiuosi, kad jums čia patiks...“ Tie žodžiai 
nuskambėjo lyg malda. Tačiau po pirmos nakties Paryžiuje mano 

motyvacija ėmė mažėti. Mano įsitikinimai liko tokie pat tvirti, 
bet atrodė juokinga pradėti kokią nors meninę veiklą tada, kai 
kažkur pasaulyje, ir net visai greta, vyksta tikra revoliucija. Po 
dviejų dienų sėdau į traukinį, vykstantį į Ševiji Lariu. Kai išdės- 
čiau Vincentui savo išvadas apie nepriimtiną aukojimąsi pali- 
kuonių labui, pamačiau, kad jis lyg ir abejoja, varžosi, tik nesu- 
pratau kodėl. 

— Supranti, mes gana smarkiai įsitraukėme į judėjimą child- 
free*... - atsakė šiek tiek nekantriai. - Turiu supažindinti tave su 
Liuka. Ką tik nusipirkome televizijos kanalą, na, dalį kanalo, pa- 
skyrėme jį naujiesiems kultams. Liuka atsakingas už programas, 
įpareigojome jį rūpintis mūsų ryšiais. Manau, jis tau patiks. 

Liuka buvo trisdešimtmetis jaunuolis protingo, pailgo veido. 
Vilkėjo baltais marškiniais ir juodu minkšto audinio kostiumu. 
Jis irgi išklausė manęs šiek tiek sumišęs, paskui parodė pirmąjį 
reklamos serijos filmuką. Buvo nutarta juos rodyti jau nuo kitos 
savaitės per daugelį pasaulinių televizijos kanalų. Trukmė trisde- 
šimt sekundžių. Vaizdas kadre tik vienas. Įspūdis bjauriai tikro- 
viškas. Šešiametis vaikas, kurį ištiko nervų priepuolis, prekybos 
centre. Jis reikalauja dar vieno saldainių pakelio. Verksmingu (iš 
pat pradžių nemaloniu) balsu prašo, paskui, kai tėvai nesutinka, 
pradeda rėkti, raičiotis ant grindų, vos ne kaip ištiktas apopleksi- 
jos, bet retkarčiais užsičiaupia ir svaido klastingus žvilgsnius, kad 
įsitikintų, ar jo gimdytojai paklus. Pro šalį einantys žmonės žiūri 
pasipiktinę, net pardavėjai ima rinktis toje vietoje, iš kur sklinda 
triukšmas. Dar labiau sumišę tėvai galų gale atsiklaupia prieš ma- 
žąjį pabaisą ir tiesia jam visus pakelius, kuriuos tik gali pasiekti. 
Lyg aukotų. Tada vaizdas sustingsta, ir ekrane pasirodo užrašas 
didžiosiomis raidėmis: JUST SAY NO. USE CONDOMS.** 


* Be vaikų - (angl.), vert. past. 
** Tiesiog pasakykite „ne“. Naudokite prezervatyvus - (angl.), vert. past. 

Kita reklama irgi taip pat įtikinamai pasakojo apie svarbiau- 
sius eloimitų pasirinktus gyvenimo elementus: seksą, senėjimą, 
mirtį, pagaliau apie nuolatines žmonių problemas. Bet bažny- 
čios vardas nebuvo minimas, tik pačioje pabaigoje labai trum- 
pas informacinis subtitras, beveik neįžiūrimas. Paprasčiausiai pa- 
rašyta „Eloimitų bažnyčia“ ir kontaktinis telefono numeris. 

— Sunkiau sekėsi su pozityvia reklama... - pusbalsiu pašnibždė- 
jo Liuka. - Vieną vis dėlto paruošiau, manau, atpažinsi aktorių... 

Iš tikrųjų jau po kelių sekundžių atpažinau Farą, vilkintį džin- 
sinės medžiagos darbo chalatu. Jis triūsia pašiūrėje, suręstoje 
upės pakrantėje, turbūt taiso valtį. Apšvietimas puikus, banguoja 
upė; už jo nugaros karščio sukeltame rūke raibuliuoja vanduo. 
Primena viskio Jack Daniels reklamą, bet šioji šiek tiek gražes- 
nė, džiaugsmingesnė, be perdėto gyvumo. Lyg pavasaris su ru- 
dens ramybe. Faras dirba ramiai, neskubėdamas, stengiasi suda- 
ryti įspūdį, kad jam tai malonu ir turi laiko į valias. Paskui atsi- 
suka į kamerą ir plačiai šypsosi, o tuo metu kadre ryškėja užra- 
šas: AMŽINYBĖ. RAMIAI. 

Tada supratau, kad jie visi daugiau ar mažiau drovisi. Tikrai 
ne aš vienas padariau atradimą, kad laimė skirta jauniems, o 
kitos kartos turi aukotis. Čia visi tai puikiausiai suprato. Vin- 
centas suprato, Liuka suprato, ir dauguma sekėjų taip pat. Be 
abejo, Izabelė tai irgi jau seniai suvokė. Tad nusižudė, be emoci- 
jų priėmusi racionalų sprendimą. Taip prašoma perdalyti kor- 
tas, kai matai, kad negalėsi lošti. Nedaugelyje tų žaidimų, ku- 
riuose leidžiama. Tą patį vakarą, gerdamas pas Vincentą aperi- 
tyvą, paklausiau jo, ar aš kvailesnis už vidutinybę. Jis ramiai at- 
sakė, kad ne, intelekto požiūriu aš tikrai šiek tiek aukščiau nei 
vidutinybė, o moralės požiūriu panašus į visus kitus. Truputį sen- 
timentalus, truputį ciniškas, kaip dauguma žmonių. Aš tik labai 
sąžiningas, tai tikrai mane išskiria iš kitų. Aš, palyginti su žmo- 

nėms įprastomis normomis, esu beveik neįtikėtinai sąžiningas. 
Pridūrė, kad neturėčiau užsigauti dėl tokių pastabų. Visa tai jau 
galima buvo suvokti dėl mano didžiulės sėkmės visuomenėje. 
Todėl mano gyvenimo aprašymas įgyja neįkainojamą vertę. Tai, 
ką pasakysiu Žmonėms, jie priims kaip tiesą, kaip tikrą dalyką. 
Ir patys savo ruožtu, įdėję šiek tiek pastangų, galėtų padaryti 
tai, ką padariau aš. Jei aš atsiversčiau, tai reikštų, kad visi žmo- 
nės, sekdami mano pavyzdžiu, galėtų atsiversti. Sakė tai visiškai 
ramiai, žiūrėdamas tiesiai į akis, kuo nuoširdžiausiai. Be to, Ži- 
nojau, kad jis mane tikrai myli. Tada tikrai supratau, ką jis keti- 
na daryti. Tada taip pat supratau - jam pavyks. 

— Kiek narių turite? 

— Septynis šimtus tūkstančių. 

Atsakė per sekundės dalį, negalvodamas. Tada supratau tre- 
čią dalyką — Vincentas tapo tikru Bažnyčios vadovu, jos vedliu. 
Mokslininkas, kaip visados norėjo, atsidavė tik moksliniams dar- 
bams, o Faras atsistojo už Vincento, paklusdavo pastarojo įsa- 
kymams, neprieštaraudamas leido naudotis savo praktišku pro- 
tu ir įspūdingų rezultatų pasiekiančia veikla. Nekilo nė men- 
kiausios abejonės, kad būtent Vincentas pasamdė Liuką ir pra- 
dėjo akciją „DUOKITE ŽMONĖMS SEKSO. PADARYKITE 
JIEMS MALONUMĄ“. Būtent Vincentas nutraukė akciją, kai 
tikslas buvo pasiektas. Taigi jis iš tikrųjų užėmė pranašo vietą. 
Dabar prisiminiau savo pirmąjį apsilankymą Ševiji Lariu name- 
lyje. Tada pamaniau, kad jis priartėjo prie savižudybės ar nervi- 
nės krizės ribos. „Akmuo, kurį statybininkai išmetė“, - pama- 
niau. Nejaučiau Vincentui nei pavydo, nei noro būti jo vietoje. 
Jis iš kito molio nei aš. Tai, ką darė jis, nebūčiau galėjęs padary- 
ti. Jis daug pasiekė, bet taip pat daug ir statė lošdamas, jis pasta- 
tė visą save, viską metė ant svarstyklių, ir jau seniai, iš pat pra- 
džių, būtų negalėjęs pasielgti kitaip. Niekada nieko neišmanė 

apie strategiją, nemokėjo skaičiuoti. Paklausiau, ar vis dar ren- 
gia ambasados projektą. Jis nelauktai droviai nuleido akis, to 
jau seniai nebuvau matęs, ir atsakė „taip“, net netrukus tikisi 
pabaigti ir, jei pasiliksiu dar mėnesį ar du, galės parodyti. Jis 
tikrai labai pageidauja, kad likčiau, kad aš pirmasis svečias, tuoj 
pat po Suzanos. Juk tai labai tiesiogiai susiję su Suzana. 
Žinoma, likau. Niekas manęs ypatingai nevertė grįžti į San 
Chosė. Paplūdimyje greičiausiai bus šiek tiek daugiau krūtų ir 
trikampių plaukų kuokštų, be to, teks tvarkyti reikalus. Iš nekil- 
nojamojo turto agento gavau faksogramą. Vienas anglas, tikriau- 
siai roko dainininkas, pateikė viliojantį pasiūlymą, bet ir dėl to 
tikrai nereikėjo skubėti. Mirus Foksui ir aš galėjau žūti toje pa- 
čioje vietoje ir būti palaidotas greta jo. Sėdėjau „Lutecijos“ bare 
ir, baigdamas gerti trečiąjį stiklą aleksandro, pamaniau, kad tai 
tikrai puiki mintis. Ne, neparduosiu, tegul stovi tuščias, net te- 
stamentu uždrausiu parduoti. Paliksiu pinigų jo priežiūrai, pa- 
versiu tą namą gal mauzoliejumi, gal šūdinų daiktų muziejumi, 
nes mano gyvenimas jame iš esmės buvo šūdinas. Vis dėlto tai 
bus mauzoliejus. „Šūdinas mauzoliejus...“ — pakartojau posakį 
pusbalsiu, jausdamas, kaip manyje, kartu su alkoholio šiluma, 
sklinda piktas džiūgavimas. Kartais, kad pasaldinčiau paskuti- 
nes gyvenimo dienas, pasikviesiu kekšių. Ne, ne kekšių, nuta- 
riau šiek tiek pamąstęs, jos aptarnauja kaip automatai, labai vi- 
dutiniškai. Galiu pasikviesti paauglių, besikaitinančių paplūdi- 
myje. Dauguma atsisakys, bet viena kita turbūt sutiks. Buvau 
įsitikinęs, kad jos, šiaip ar taip, nebus priblokštos. Aišku, šiek 
tiek rizikinga, jos gali turėti į nusikaltimus linkusių draugelių. 
Dar yra namų tvarkytojos, galėčiau pamėginti. Kai kurios visai 
tinkamos ir greičiausiai joms patiktų mintis gauti papildomų pi- 
nigų. Užsisakiau ketvirtą kokteilį ir, teliūskuodamas stikle alko- 
holį, lėtai svarsčiau įvairias galimybes, kol supratau, kad grei- 

čiausiai nieko nedarysiu, kad nebesusidėsiu su prostitutėmis da- 
bar, kai mane paliko Estera. Taip nedariau ir išvykus Izabelei. 
Išsigandęs, pasibjaurėjęs savimi taip pat supratau, kad tebetikiu 
(tiesa, grynai teoriškai, nes gerai Žinojau, kad su manimi viskas 
baigta, iššvaisčiau paskutines galimybes, dabar ruošiuosi išvyk- 
ti, reikia viskam padaryti galą, baigti), vis dėlto sielos gilumoje 
tebetikiu meile, nepaisydamas savo darbų. 


DANIELIUS25,14 


Pirmasis ryšio seansas su Estera31 mane nustebino. Tikriau- 
siai paveiktas savo pirmtako — Žmogaus gyvenimo aprašymo — 
tikėjausi, kad ji jauna. Perspėta, kad noriu su ja pabendrauti, ji 
įjungė vaizdo ryšį. Atsidūriau prieš oraus, rimto veido moterį. 
Ji buvo vos perkopusi penkiasdešimt. Stovėjo tiesiai prieš ekra- 
ną mažame, gerai sutvarkytame kambaryje, kuris tikriausiai buvo 
jos darbo kabinetas, ir buvo užsidėjusi akinius. Prie jos vardo 
esantis kelintinis skaitvardis 31-0ji mane truputį nustebino. Ji 
paaiškino, kad Esteros linijos palikuonės paveldėjo iš savo pirm- 
takės nesveikus inkstus, todėl jų visų gyvenimo trukmė trum- 
pesnė. Ji, aišku, žinojo apie Marijos23 išvykimą. Ji taip pat be- 
veik buvo įsitikinusi, kad evoliucionavusių primatų bendruome- 
nė įsikūrė vietovėje, kurioje kadaise stovėjo Lansarotė. Este- 
ra31 man paaiškino, kad ši Šiaurės Atlanto zona patyrė audrin- 
gų geologinių pokyčių. Žemę visiškai pasiglemžė vandenynas per 
Pirmąjį žmonių giminės sumažėjimo laikotarpį. Sala vėl iškilo 
po naujų ugnikalnio išsiveržimų. Per didįjį Išsausėjimą tapo be- 
veik pusiasaliu ir siaura žemės juosta ją dar tebejungia (paskuti- 
niais stebėjimais) su Afrikos krantais. 

Skirtingai nei Marija23, Estera31 galvojo, kad šioje zonoje 
įsikūrusi bendruomenė nėra laukiniai, jie yra naujieji žmonės, 
atmetę Aukščiausiosios sesers mokymą. Palydovinės nuotrau- 
kos, tiesa, neišsklaidė abejonių. Tai galėjo būti, bet galėjo ir ne- 

būti būtybės, transtormuotos informacinių technologijų, bet kaip 
heterotrofai, pareiškė ji, būtų galėję išgyventi vietovėje, kur nė- 
ra jokių augmenijos pėdsakų? Ji buvo įsitikinusi, kad Marija23 
tikėjosi susitikti senosios kilmės žmonių, o iš tikrųjų susitiks 
naujuosius žmones, nuėjusius tą patį kelią kaip ir ji. 

— Galbūt ji to iš tikrųjų ir ieškojo... - pasakiau. 

Prieš atsakydama, ji ilgai mąstė, paskui abejingai ištarė: 

— Galbūt. 


DANIELIUS1,26 


Vincentas darbo vietą įsitaisė maždaug penkiasdešimties metrų 
ilgio pašiūrėje be langų, visiškai šalia Bažnyčios patalpų, su ku- 
riomis ją jungė dengta galerija. Einant per kabinetus, kuriuose 
nepaisant ankstyvo laiko prie kompiuterių ekranų jau triūsė sek- 
retorės, raštų tvarkytojai, buhalteriai, dar kartą į akis krito tai, 
jog galinga klestinti dvasinė organizacija, kuri Šiaurės Europos 
šalyse jau skelbėsi turinti narių ne mažiau nei pagrindiniai krikš- 
čioniški tikėjimai, kai kuriais atžvilgiais buvo organizuota kaip 
nedidelė įmonė. Žinojau, kad Faras gerai jaučiasi tokioje dar- 
bingoje ir kuklioje aplinkoje, kuri atitiko jam priimtinas verty- 
bes. Tviskanti pranašo pusė, jo show off*, Farui iš tikrųjų visada 
labai nepatiko. Jis buvo patenkintas savo nauja veikla ir elgėsi 
lyg socialinių reikalų departamento viršininkas. Įsiklausydavo į 
tarnautojų pageidavimus ir visada buvo pasirengęs suteikti pusę 
laisvos dienos arba išmokėti avansą. Organizacija dirbo puikiai, 
narių palikimai po mirties plaukė ir didino pajamas, kurios jau 
dvigubai pralenkė Muno sektos turtą. Sekėjų DNR (po penkis 
egzempliorius) saugomi žemoje temperatūroje požeminėse sau- 
gyklose, į kurias negali prasiskverbti jokia žinoma radiacija, ku- 
rios gali atlaikyti net termobranduolinį sprogimą. Laboratori- 
jos, kurioms vadovauja mokslininkas, buvo ne tik šiandieninių 


* Akių dūmimas - (angl.), vert. past. 

technologijų nec plus ultra*, iš tikrųjų niekas nei privačiame, 
nei valstybiniame sektoriuje negalėjo su jomis lygintis. Geneti- 
kos ir neuroninių tinklų srityje jis su savo komanda pasiekė ki- 
tiems nebeįveikiamų rezultatų. Ir visiškai nepažeidė galiojančių 
įstatymų. Gabiausi studentai, beveik visi iš Amerikos ir Euro- 
pos technologinių universitetų, dabar primygtinai prašo priima- 
mi dirbti su juo. 

Išsprendęs dogmos problemas, sureguliavęs kulto apeigas ir 
reglamentavęs gyvenimo būdą, dabar, kai neliko dvasinio pakly- 
dimo pavojaus, Vincentas tenkinosi tuo, kad retkarčiais trum- 
pai pasisakydavo žiniasklaidoje. Dabar jau galėjo leisti sau pra- 
bangą būti tolerantiškas ir sutikti su monoteistinių religijų va- 
dovais, kad egzistuoja visiems bendros dvasinės aspiracijos, ta- 
čiau vis dėlto neneigė, jog jų tikslai radikaliai skirtingi. Tokia 
taiki strategija pasiteisino: du pasikėsinimai į Bažnyčios kulto 
pastatus, vienas Stambule, kurį įvykdė islamistų grupė, kitas Tuk- 
sone, Arizonos valstijoje, priskirtas protestantų fundamentalis- 
tų grupuotei, sulaukė visuotinio pasmerkimo ir atsisuko prieš 
pačius kurstytojus. Eloimitų nuostatas dėl kasdienio gyvenimo 
dabar daugiausia įsipareigojo propaguoti Liuka. Jis buvo kan- 
dus bendraudamas ir norą turėti vaikų atvirai traukė per dantį, 
buvo saikingai įžūlus dviprasmiškai kalbėdamas apie jaunučių 
merginų seksualumą, nepuolė atvirai, bet kritikavo seną tabu 
dėl incesto, kiekviena jo spaudos kampanija būdavo tikslus šū- 
vis į taikinį, daug vertingesnis, negu kampanijai išleisti pinigai, 
be to, jo skleidžiamos idėjos visiems patiko, nes be galo, be krašto 
šlovino dominuojančias hedonistines vertybes ir pagarbiai verti- 
no Rytų sekso techniką. Viskas apvilkta vizualiniu apvalkalu, 
kuris buvo ir estetiškas, ir labai atviras, taigi pritraukė daug sekėjų 


* Geriausias, tobulumo viršūnė - (/ot.), vert. past. 

(garso ir vaizdo reklama „AMŽINYBĖ, RAMIAI“ buvo papil- 
dyta „AMŽINYBĖ, GEIDULINGAI“, paskui dar „AMŽINY- 
BĖ, MEILINGAI“, o tai, be menkiausios abejonės, buvo nau- 
jiena religinės reklamos srityje). Visiškai nesipriešindamos ir net 
nebandydamos kontratakuoti, senosios įteisintos Bažnyčios pa- 
matė (per keletą metų), kad dauguma jų tikinčiųjų išgaravo, o jų 
žvaigždė nublanko prieš naująjį kultą, kuris dažniausiai sekėjų 
surasdavo tarp ateistų, pasiturinčių, šiuolaikiškų CSP+ ir 
CSP+ +*,jei kalbėsime Liuka terminais, nes senosios įteisintos 
Bažnyčios jau seniai neberado kalbos su šiais žmonėmis. 


Žinodamas, kad reikalai klostosi gerai, kad jį supa patys ge- 
riausi, kokių tik įmanoma rasti, bendradarbiai, Vincentas pas- 
kutinėmis savaitėmis vis labiau ir labiau atsidėjo vien tik savo 
didžiajam projektui. Labai nustebau vėl pamatęs jį nedrąsų, su- 
nerimusį, kalbantį be pasitikėjimo ir iš lėto, kaip per pirmuosius 
mūsų susitikimus. Tą rytą jis ilgai dvejojo, kol parodė savo gyve- 
nimo kūrinį. Iš automato išgėrėme po vieną kavos, paskui po 
antrą. Sukiodamas tuščią puoduką rankose, jis galų gale man 
pasakė: 

— Manau, kad tai — paskutinis mano darbas... - Paskui nu- 
delbė akis. - Suzana sutinka, - pridūrė, - kai ateis ta akimir- 
ka... na, ta akimirka, kai reikės palikti šį pasaulį ir pereiti į 
kitos inkarnacijos laukimo stadiją, mes abu įeisime į tą salę, 
atsistosime jos centre ir kartu išgersime mirtiną mišinį. Kitos 
salės irgi bus įrengtos pagal tą patį pavyzdį ir visi sekėjai galės 
jomis pasinaudoti. Man atrodė... man atrodė, tikslinga forma- 
lizuoti tą akimirką. 


* Nomenclature des catėgories socioprofessionelles (socioprofesinių kategorijų nomen- 
klatūra) - (pranc.), vert. past. 

Jis nutilo, pažvelgė man tiesiai į akis. 

— Tai buvo sunkus pasirinkimas, - ištarė. - Aš daug mąsčiau 
apie Bodlero „Vargšų mirtį“ ir tai man nepaprastai padėjo. 

Puikios eilės tučtuojau iškilo mano atmintyje, lyg visada būtų 
tūnojusios sąmonės kamputyje, lyg visą gyvenimą būčiau jas ko- 
mentavęs. 


Deja, nuramina būtent mirtis! Ji skatina gyventi; 

Tai gyvenimo tikslas ir vienintelė viltis, 

Kuri kaip eliksyras pasklinda mumyse ir apsvaigina, 
Ir įkvepia mus keliauti iki vakaro; 


Per audrą, sniegą ir šerkšną 

Ji - virpanti viltis mūsų juodame horizonte; 
Ji - garsi smuklė, įrašyta knygoje, 

Ten galėsime pavalgyti, išmiegoti ir atsisėsti...* 


Linktelėjau galva, ką kita galėjau padaryti? Paskui nuėjau ko- 
ridoriumi pašiūrės link. Vos atidariau hermetiškas, šarvuotas duris 
į vidų, mane apžilpino akinanti šviesa ir trisdešimt sekundžių 
nieko neįžiūrėjau. Durys dusliai užsivėrė man už nugaros. 

Po truputį akys apsiprato, ėmiau skirti formas ir kontūrus. 
Visa tai buvo panašu į pseudoinformatyvią aplinką, kurią ma- 
čiau Lansarotėje, bet viskas dar labiau apšviesta, tikrai stengtasi 
išgauti kuo didesnį efektą iš baltos spalvos atspalvių, ir jokios 
muzikos, girdėti tik tylūs virpesiai, tarytum neaiški atmosferos 
vibracija. Įspūdis - lyg judėčiau pieno rūke, izotropiškame, ku- 
ris kartais staiga susikondensuoja į neturinčias aiškių kontūrų 
mikroformacijas. Priėjęs arčiau, išskyriau kalnus, slėnius, išti- 


* Pažodinis V. Baranausko vertimas. 

sus gamtos vaizdus, kurie kisdami darosi vis sudėtingesni, pas- 
kui akimirksniu išnyksta neaiškioje masėje, kurią skrodžŽia švy- 
tuojantys potencialai. Keista, nebematau nei savo rankų, nei jo- 
kios kitos kūno dalies. Labai greitai visiškai nebesuvokiu kryp- 
ties ir tada man ima rodytis, kad girdžiu žingsnius, kurie lyg 
aidas kartoja manuosius. Kai sustoju, tie žingsniai irgi sustoja, 
bet šiek tiek vėliau. Žvilgtelėjęs į dešinę, pastebiu siluetą, jis 
kartoja kiekvieną mano judesį ir iš akinančio atmosferos baltu- 
mo išsiskiria tik tuo, kad jo paties baltumas matinis. Pajuntu 
nedidelį nerimą, ir siluetas tučtuojau išnyksta. Nurimstu, ir silu- 
etas vėl pasirodo, lyg išniręs iš nebūties. Po truputį apsiprantu 
su juo ir tyrinėju toliau. Darosi vis aiškiau, kad Vincentas pa- 
naudojo fraktalines struktūras. Atpažįstu Sierpinskio nėrinius, 
Mandelbroto aibes, o pati instaliacija, atrodo, progresuoja tiek, 
kiek aš ją suvokiu. Tuo metu, kai man jau pasirodė, kad erdvė 
aplink mane ima fragmentuotis į Kantoro trinares aibes, silue- 
tas dingsta, ir stoja visiška tyla. Nebegirdžiu net savo paties kvė- 
pavimo ir tada suprantu, kad tampu erdve. Esu visata ir feno- 
menali egzistencija. Švytinčios mikrostruktūros, kurios atsiran- 
da, sustingsta, paskui ištirpsta erdvėje, yra mano paties dalis, ir 
jaučiu, kaip mikrostruktūros gimsta mano kūne. Jaučiu kiekvie- 
nos jų atsiradimą ir išnykimą. Tada mane apima didžiulis noras 
išnykti, išsilydyti švytinčioje, veikiančioje, virpančioje nuo am- 
žinų potencialų nebūtyje. Šviesa vėl akina, atrodo, kad mane 
supanti erdvė sprogo ir difragavosi į šviesos daleles, bet tai nėra 
tokia erdvė, kokią mes paprastai suvokiame. Joje daug dimensi- 
jų, o visos kitos juslės išnyksta. Toje erdvėje, tokioje, kokią mes 
suvokiame, nėra nieko. Išbuvau tarp beformių potencialų (jie 
beformiai, bet aš nesuvokiu, ar jie gali turėti kokią nors formą) 
kažkiek laiko, bet negalėjau nustatyti kiek. Paskui manyje kaž- 
kas atsirado. Iš pradžių beveik nepastebimas, lyg prisiminimas 

arba viltis, kad vėl esu svarumo būsenos. Vėl pajuntu, kad kvė- 
puoju, vėl suvokiu tris erdvės matavimus, o pati erdvė iš lėto 
stabilizuojasi. Aplink save vėl pamatau daiktus, palengva išny- 
rančius iš baltumos, ir aš jau galiu išeiti iš kambario. 

Šiek tiek vėliau Vincentui pasakiau, kad tikriausiai neįmano- 
ma tokioje vietoje likti gyvam ilgiau nei dešimt minučių. 

- Tąvietą vadinu meile, - atsakė jis. - Žmogus negalėjo mylė- 
ti, jei nesvajojo apie nemirtingumą. Todėl moterys, be abejo, bu- 
vo artimesnės meilei, nes jų misija - duoti gyvybę. Mes atgavo- 
me nemirtingumą ir kartu suradome savo vietą pasaulyje. Pa- 
saulis nebeturi galios mus sunaikinti, priešingai, mes įgijome ga- 
lią jį kurti mūsų žvilgsnio jėga. Jei mūsų žvilgsnis bus nekaltas ir 
pritariantis, mes gyvensime meilėje. 

Atsisveikinęs su Vincentu ir jau sėdėdamas taksi šiek tiek nu- 
rimau. Kol važiavome per Paryžiaus priemiestį, mano sieloje vis 
dėlto buvo chaosas ir tik pravažiavus Italijos vartus* vėl pajė- 
giau ironizuoti ir vis kartojau mintyse: „Ar gali būti? Tas didis 
menininkas, tas vertybių kūrėjas dar nesuprato, kad meilė mi- 
rė!“ Staiga mane apėmė kažkoks liūdesys, supratau, kad nieka- 
da nenustojau būti tuo, kuo buvau per visą savo karjerą - kaž- 
kas panašaus į vidurinės klasės Zaratustrą. 

„Lutecijos“ administratorius paklausė, ar gerai praleidau laiką. 

— Puikiai, — atsakiau ieškodamas savo kreditinės kortelės, — 
kuo nuostabiausiai. 

Tada jis panoro sužinoti, ar jiems nusišypsos laimė netrukus 
mane vėl pamatyti. 

— Ne, nemanau... - atsakiau, - nemanau, kad greitai turėsiu 
progą grįžti. 


* Vienas iš įvažiavimų į Paryžių iš miesto apvažiavimo magistralės, vert. past. 


DANIELIUS?25,15 


„Mes nukreipiame žvilgsnius į dangų, bet dangus tuščias“, — 
savo komentare rašė Ferdinandas12. Maždaug dvyliktosios nau- 
jųjų Žmonių kartos laikais kilo pirmų abejonių, ar pasirodys At- 
eities žmonės. Tai galėjo būti prabėgus maždaug tūkstančiui metų 
po Danieliaus1 papasakotų įvykių. Maždaug toje pačioje epo- 
choje prasidėjo pirmieji atsimetimai nuo bendruomenės. 

Prabėgo dar vienas tūkstantmetis, bet situacija liko tokia pati — 
atsimetimų nemažėjo. Pirmasis, pradėjęs nesivaržydamas kriti- 
kuoti mokslo tiesas (tai turėjo sužlugdyti filosofiją) žmonių mąs- 
tytojas Frydrichas Nyčė žmogų vertino kaip „rūšį, kurios tipas 
dar nenusistovėjęs“. Jei žmonės tokiam vertinimui tikrai nepri- 
tarė (bent jau mažiau, nei vertindami kitas gyvūnų rūšis), tai 
naujieji žmonės, atėję po jų, nuomonės nepakeitė. Netgi galima 
pasakyti, kas mums labiausiai būdinga, jei lyginsime su pirmta- 
kais, - tai, be abejo, tam tikras konservatyvizmas. Žmonės, bent 
jau paskutinio periodo žmonės, atrodo, labai greitai imdavosi 
kiekvieno naujo projekto ir darydavo tai gana savarankiškai, nes 
patys pokyčiai, jų nuomone, buvo vertybė. Mes, priešingai, nau- 
jovę sutinkame su didžiausiu nepasitikėjimu ir priimame ją tik 
tada, kai mums atrodo, jog ji neabejotinai naudinga. Nuo Gene- 
tikos Standartų Patikslinimo, po kurio tapome pirmąja autotro- 
fine gyvūnų rūšimi, nebebuvo vykdoma jokia tiek reikšminga 
modifikacija. Centrinio miesto mokslo instancijos pateikė tvir- 

tinti projektus, kuriuose, pavyzdžiui, buvo siūloma lavinti gebė- 
jimus skraidyti ar gyventi povandeninėse erdvėse. Vyko diskusi- 
jos, ilgos diskusijos, kol projektai buvo galutinai atmesti. Vie- 
ninteliai genetiniai bruožai, kurie mane skiria nuo Danieliaus2, 
mano pirmojo pirmtako - naujojo žmogaus, tėra menki patobu- 
linimai, padiktuoti sveiko proto. Tai, pavyzdžiui, medžiagų apy- 
kaitos spartinimas naudojant mineralus arba nedidelis nervinių 
skaidulų, skausmo receptorių, jautrumo sumažinimas. Mūsų ko- 
lektyvinė istorija, kaip ir individualūs likimai, palyginti su pas- 
kutinio periodo žmonių, atrodo ypač rami. Kartais atsikeliu naktį 
norėdamas stebėti žvaigždes. Didelio masto klimato ir geologi- 
niai pokyčiai per paskutinius du tūkstančius metų pakeitė regio- 
no veidą, kaip ir daugelio pasaulio regionų. Žvaigždžių švytėji- 
mas ir padėtis, jų konsteliacijos, be abejo, vieninteliai gamtos 
elementai, visiškai nepakitę nuo Danieliaus1 epochos. Kartais, 
stebėdamas naktinį dangų, imu mąstyti apie eloimus, apie tą keis- 
tą tikėjimą, kuris galų gale turės aplinkiniais keliais sukelti Didį- 
jį Pasikeitimą. Manyje atgimsta Danielius1, tai nauja jo kūno 
reinkarnacija, jo mintys tampa mano mintimis, jo prisiminimai — 
mano prisiminimais. Jo egzistencija realiai prasitęsia manyje, 
nors joks žmogus niekada nesvajojo, kad pasikartos savo pali- 
kuonyse. Tačiau mano gyvenimas (dažnai apie tai mąstau) toli 
gražu nėra toks, koks jam būtų patikęs. 


DANIELIUS1,27 


Grįžęs į San Chosė, gyvenau toliau, tai beveik viskas, ką galiu 
pasakyti. Apskritai viskas klostėsi neblogai. Savižudybės požiū- 
riu. Liepos ir rugpjūčio mėnesiais nepaprastai lengvai baigiau 
savo pasakojimą apie įvykius, kurie vis dėlto nebuvo nei patys 
reikšmingiausi, nei patys baisiausi mano gyvenime. Buvau de- 
biutuojantis autobiografijos autorius. Tiesą pasakius, net nebu- 
vau joks autorius. Be abejo, tuo galima paaiškinti tai, kad tomis 
dienomis nesuvokiau, jog paprasčiausiai rašiau ir susikūriau iliu- 
ziją, kad kontroliuoju tuos įvykius. "Ia iliuzija neleido man nu- 
grimzti į būseną, kada viską gali pateisinti, kurią psichiatrai, kal- 
bantys nuostabiu žargonu, vadina nenuspėjamu elgesiu. Keista, 
jog nesuvokiau, kad vaikštau ties bedugnės kraštu, tuo labiau 
jog mano sapnai turėjo sukelti nerimą. Vis dažniau matydavau 
Esterą. Ji buvo kaskart meilesnė ir valiūkiškesnė. Sapnai darėsi 
naiviai pornografiški, tikri neįgyvendintų svajonių sapnai, o tai 
nežadėjo nieko gero. Retkarčiais būtinai prireikdavo išeiti nusi- 
pirkti alaus ir sausainių. Dažniausiai grįždavau pro paplūdimį. 
Aišku, praeidavau pro nuogas merginas, kurių buvo labai daug. 
Naktį mano vaizduotėje jos dalyvaudavo patetiškose nerealiose 
orgijose, kur aš buvau herojus, o Estera organizatorė. Vis daž- 
niau mąstydavau apie senių naktines poliucijas, varančias į ne- 
viltį slaugytojas. Sau vis kartojau, kad man taip neatsitiks, kad 
laiku padarysiu fatališką darbą, kad vis dėlto turiu dar kiek nors 

savigarbos (nors gyvenime iki šiol tokio pavyzdžio nebuvau paro- 
dęs). Gal nebuvau galutinai nusprendęs, kad nusižudysiu, gal 
būsiu iš tų žmonių, kurie užknisa kitus iki gyvenimo galo. Tuo 
labiau jog turėjau kišenėje pakankamai skambančių ir galėjau 
užknisti nemažai žmonių. Nekenčiau Žmonijos, tai tiesa, neken- 
čiau jos iš pat pradžių, o dėl nesėkmių pasidariau piktas ir šian- 
dien nekenčiau jos dar labiau. Bet tuo pačiu metu tapau tikru 
ciuciuku, kurį galima nuraminti paprasčiausiu gabaliuku cuk- 
raus (specialiai net negalvojau apie Esteros kūną, nesvarbu, kas 
būtų tikę: krūtys, trikampis kuokštas). Bet niekas man nepa- 
duos to gabaliuko cukraus, ir tikrai baigsiu gyvenimą taip, kaip 
ji pradėjau: visiškai vienas su savo mintimis, įtūžęs, iš neapykan- 
tos apimtas panikos, kurią dar labiau stiprins vasaros karštis. 
Todėl, kad anksčiau buvo tik gyvūnai, žmonės labai mėgsta po- 
kalbius apie orą ir klimatą. Todėl, kad primityvus atsiminimas įra- 
šytas į jutimo organus ir siejasi su išgyvenimo sąlygomis priešisto- 
rinėje epochoje. Tie iš anksto užprogramuoti, priimtini pokalbiai 
vis dėlto yra realaus žaidimo ženklas. Net jei gyvename bute, ku- 
riame terminį stabilumą garantuoja patikimos ir gerai veikiančios 
technologijos, mes negalime atsisakyti to gyvuliško atavizmo. To- 
dėl visiškas supratimas apie mūsų gėdą ir mūsų nelaimę, tai, kad 
jos apima viską ir yra nekintamos, gali kontrastingai išryškėti tik 
gana palankiomis klimato sąlygomis. 

Rašydamas po truputį prisikapsčiau iki pastarojo meto įvy- 
kių. Rugpjūčio 17-ąją, per Žiaurius karščius, parašiau atsimini- 
mus apie gimtadienio party Madride, kuris vyko lygiai prieš me- 
tus. Neužtrukau pasakodamas apie paskutinę viešnagę Paryžiu- 
je, Izabelės mirtį. Man atrodė, kad apie tai jau rašiau ankstęs- 
niuose puslapiuose ir kad tai buvo pasekmė, bendras žmonijos 
likimas, o aš norėjau, kad mano kūrinys būtų novatoriškas, at- 
neštų ką nors nelaukta ir nauja. 

Dabar melas man pasirodė visa savo didybe: jo pilna visose 
gyvenimo srityse ir meluoja visi. Jį įteisino visi iki vieno filosofai 
ir pusė literatų. Ko gero, jis buvo būtinas tam, kad išliktų rūšis, 
ir Vincentas buvo teisus: mano gyvenimo aprašymas, po to, kai 
bus išplatintas ir pakomentuotas, padarys galą žmonijai. Tokiai, 
kokią ją pažinojome. Mano užsakovas, jei kalbėtume mafijos 
terminais (o kalbame iš tikrųjų apie nusikaltimą ir net, tiesą sa- 
kant, apie nusikaltimą žmonijai ), galėjo būti patenkintas. Žmo- 
gus suka iš kelio, jis ketina atsiversti. 


Prieš padėdamas paskutinį pasakojimo tašką, vėl prisiminiau 
Vincentą, tikrąjį šios knygos įkvėpėją, vienintelę žmogišką būty- 
bę, kuri įkvėpė tokį svetimą prigimčiai jausmą - žavėjimąsi. Vin- 
centas teisingai įžvelgė manyje šnipo ir išdaviko gabumus. Žmo- 
nijos istorijoje jau būta šnipų, išdavikų (beje, ne tiek daug, tik 
keletas, skirtingose epochose; apskritai įdomiau būtų konsta- 
tuoti, kiek laiko žmonės elgėsi kaip geri gyvuliai, kaip jaučiai, 
savanoriškai ir džiaugdamiesi lipdami į sunkvežimį, kuris nuveš 
juos į skerdyklą), bet aš, be abejo, pirmas gyvenau epochoje, 
kurioje išdavinėti padėjo technologijos. Konceptualizuodamas 
savo išdavystę, beje, galėjau tik paspartinti neišvengiamą istori- 
jos evoliuciją. Žmonės vis labiau norės gyventi laisvi, nejausti 
atsakomybės, lyg pašėlę ieškoti malonumų. Jie norės gyventi taip, 
kaip jų visuomenėje jau gyvena kids, o kai amžius rimtai pareikš 
savo teises, kai jie nebepajėgs kovoti, viską užbaigs. Bet prieš tai 
taps eloimitų Bažnyčios nariais, jų genetinis kodas bus išsaugo- 
tas ir jie numirs tikėdami, kad malonumų paieškai skirtas gyve- 
nimas tęsis amžinai. Tokia istorijos tėkmės prasmė, tokia jos 
ilgalaikė kryptis, kuri neapsiribos Vakarų pasauliu. Vakarai ten- 
kinosi tuo, kad nuo viduramžių pabaigos plėšė dirvonus, nuro- 
dinėjo raidos kelius. 

Tada išnyks erdvė, tokia, kokią suprantame šiandien, tada at- 
siras kažkas kita, ko dar negalime įvardyti. Gal tai bus kas nors 
blogiau, gal geriau, bet tikrai bus ne tiek daug ambicijų ir tikrai 
bus ramiau. Žmonijos istorijoje nekantrumo ir entuziazmo svar- 
ba nebuvo pakankamai įvertinta. Gal iš tikrųjų teisus buvo stor- 
žievis kvailys Hėgelis, gal aš buvau proto klasta. Mažai tikėtina, 
kad mus turinti pakeisti rūšis bus tokia pati sociali rūšis. Jau 
nuo vaikystės mintį, kuria baigdavosi visos diskusijos, kuri su- 
taikydavo visas skirtingas nuomones, mintį, kuri dažniausiai su- 
laukdavo visuotinio konsensuso, kuri buvo rami, paprasta, gali- 
ma reziumuoti maždaug taip: „Iš esmės gimsti vienas, gyveni 
vienas ir miršti vienas.“ Ją suvokdavo patys primityviausi pro- 
tai, bet tokią pat išvadą padarydavo ir patys įžvalgiausi mąstyto- 
jai, bet kokiomis aplinkybėmis ji sulaukdavo visuotinio pritari- 
mo. Vos išgirdęs šiuos žodžius kiekvienas pamanydavo, kad nie- 
kada negirdėjo nieko gražesnio, nieko gilesnio nei teisingesnio. 
Nesvarbu, kokio amžiaus, lyties, socialinės padėties pašneko- 
vai. Tai jau krito į akis mano kartai, o dar labiau - Esteros kar- 
tai. Tokia visuomenės nuostata tikrai negalėjo žadinti draugiškų 
jausmų. Draugiški jausmai atgyveno, suvaidino savo istorinį vaid- 
menį. Jausmai buvo neišvengiami tuo pradiniu laikotarpiu, kai 
žmogus tapo protingas, bet šiandien jie — tik nenaudinga ir 
varžanti liekana. Panašiai atsitiko ir su seksualumu. Nuo tada, 
kai visuotinai paplito dirbtinis apvaisinimas. „Masturbuotis, va- 
dinasi, mylėtis su tuo, kurį iš tikrųjų myli.“ Šią frazę priskiria 
įvairiems žmonėms, nuo Keito Ričardso iki Žako Lakano. Kad 
ir kaip būtų, tuo metu, kai ji buvo ištarta, pralenkė savo epochą 
ir todėl negalėjo būti tinkamai suprasta. Beje, seksualiniai san- 
tykiai tikrai kurį laiką buvo narciziškos Žmonių diferenciacijos 
reklamos ramstis ir principas, seksą vis dažniau puoselėdavo spe- 
cialistai, erotinis elitas. Narciziška kova vyks tol, kol rasis aukų, 

norinčių kovoti, pasiruošusių ieškoti toje kovoje savosios paže- 
minimo porcijos. Greičiausiai ji truks tol, kol gyvuos draugišku- 
mas, ir bus to draugiškumo paskutinė liekana, bet galų gale ji 
baigsis. Jei kalbėsime apie meilę, tai apie ją nebeverta nė mąsty- 
ti, aš, be abejo, buvau vienas iš paskutinių savo kartos žmonių, 
mylintis save tiek nedaug, kad galėjau mylėti ką nors kitą, betir 
tai nedažnai, tik du kartus gyvenime. Individo laisvėje, nepri- 
klausomybėje nėra meilės, tai paprasčiausiai melas, ir vienas iš 
šiurkščiausių, kokį tik galima sugalvoti. Meilė egzistuoja tik ta- 
da, kai trokšti save sunaikinti, ištirpti, dingti patirdamas, kaip 
kadaise sakydavo, vandenyno jausmą. Tame nežinia kame, kuris 
vis dėlto, bent jau netolimoje ateityje, išnyks. 

Prieš trejus metus išsikirpau iš Gente Libre nuotrauką, kurio- 
je vyro (matėsi tik dubuo) įnagis iki pusės ir, taip sakant, ramiai 
įkištas į maždaug dvidešimt penkerių metų moters ilgais kašto- 
niniais garbanotais plaukais pizę. Visos to iliustruoto žurnalo, 
skirto „laisvoms poroms“, nuotraukos buvo panašios. Kodėl ma- 
ne taip sužavėjo ta klišė? Atsiklaupusi ir pasirėmusi rankų dil- 
biais, jauna moteris buvo atsukusi veidą į objektyvą lyg stebėtų- 
si tuo, kad jai netikėtai į makštį įgrūdo penį. Tuo metu, kai ji 
mąstė visai apie ką kita. Pavyzdžiui, kaip nušveisti keramines 
plyteles. Beje, atrodė, kad ji stebisi maloniai, žvilgsnyje šleikš- 
čiai saldus, beasmenis pasitenkinimas, lyg į šį nenumatytą kon- 
taktą labiau reaguotų jos gleivinės, o ne protas. Pati jos pizė 
klusni ir švelni, tinkamų matmenų, patogi, kad ir kaip būtų, džiu- 
giai atsivėrusi ir, regis, galinti nesunkiai atsiverti bet kada, kai 
tik to bus paprašyta. Šis mielas, be ceremonijų, be tragedijos, 
savanoriškai reiškiamas svetingumas šiuo metu buvo viskas, ko 
troškau iš šio pasaulio. Žiūrėdamas į tą nuotrauką, suvokdavau 
tai kiekvieną slenkančių savaičių dieną. Taip pat suvokiau, kad 
niekada to nebegausiu ir rimtai net nebandysiu gauti, kad Este- 

ros išvykimas buvo ne skausmingas perėjimas iš vienos būklės į 
kitą, bet visiškas galas. Gal dabar ji jau grįžusi iš Jungtinių Vals- 
tijų, greičiausiai jau. Netikėjau, kad jos pianistės karjera bus la- 
bai sėkminga, nes jai vis dėlto trūko talento ir talentą lydinčios 
naivumo dozės. Ji buvo iš esmės labai blaiviai mąstanti mergytė. 
Grįžo ar ne, nesvarbu, tai nieko nebepakeis, ji nenorės vėl su 
manimi pasimatyti. Jai aš buvau praėjęs nuotykis. Tiesa, pats 
sau irgi buvau praėjęs nuotykis. Bet kokia mintis vėl pradėti kar- 
jerą visuomenėje ar, labiau apibendrinus, užmegzti ryšius su to- 
kiais kaip aš pats, buvo galutinai išgaravusi. Estera mane išsun- 
kė, dėl jos išnaudojau paskutines jėgas. Dabar man buvo atlygin- 
ta. Ji buvo mano laimė, bet taip pat ji buvo (tą nujaučiau iš pat 
pradžių) mano mirtis. Beje, ta nuojauta manęs tikrai neprivertė 
susimąstyti, nes tikra tiesa yra tai, jog privalai susitikti savo mir- 
tį, bent kartą pamatyti jos veidą. Kiekvienas sielos gelmėse tai 
žinom. Galų gale tokia mirtis geriau. Mažai tikėtina, kad laimin- 
gesnis būsi, jei mirsi iš sielvarto ar išsekimo. 


DANIELIUS25,16 


Iš pradžių atsirado Aukščiausioji sesuo, ji yra pirmoji. Paskui 
atsirado Septyni Įkūrėjai, kurie įsteigė Centrinį miestą. Jei Aukš- 
čiausiosios sesers mokymas yra mūsų filosofinių koncepcijų pa- 
grindas, tai visą politinę naujųjų žmonių bendruomenių organi- 
zaciją sukūrė Septyni Įkūrėjai. Bet jie patys pripažino, kad tai 
buvo ne pagrindinis parametras, be to, jį lėmė biologinė evoliu- 
cija, kuri padidino naujųjų žmonių funkcinę autonomiją, taip 
pat istorijos veiksniai, kurių gausu ankstesnių epochų visuome- 
nėse, dėl jų sunyko tarpusavio ryšių funkcijos. Motyvai, dėl ku- 
rių įvyko radikalus naujųjų žmonių išsiskyrimas, beje, nebuvo 
labai radikalūs, ir viskas liudija, kad išsiskyrimas vyko palaips- 
niui, greičiausiai per kelių kartų gyvenimo tarpsnį. Visuotinis 
fizinis išsiskyrimas, tiesą sakant, yra įmanoma socialinė konfi- 
gūracija, suderinama su Aukščiausiosios sesers mokymu, ir turi 
tik vieną tikslą. Tai tikrai nebuvo pasekmė siaurąja prasme. 

Kai išnyko fiziniai kontaktai, dingo ir geismas. Nejaučiau jo- 
kio fizinio potraukio Marijai23, taip pat natūraliai, kaip nejau- 
čiau jo Esterai31, nors ji, šiaip ar taip, buvo išaugusi iš amžiaus, 
kai įmanomi tokie dalykai. Buvau įsitikinęs, kad nei Marija23, 
nepaisant jos pabėgimo, nei Marija22, nepaisant keisto epizodo 
prieš jos mirtį (apie tai papasakojo mano pirmtakas), taip pat 
nepažino geismo. Bet užtat pažino, ir ypač skausmingai, kas yra 
geismo ilgesys ir noras vėl jį pajusti, spinduliuoti, kaip spindu- 

liavo jų tolimos protėvės, tokios galingos jėgos veikiamos. Nors 
Danielius! labai iškalbingai gvildena temą apie geismo ilgesį, aš 
iki šio momento išvengiau to fenomeno. Kuo ramiausiai disku- 
tuoju su Estera31 apie mūsų abiejų protėvių santykių detales. Ji 
savo ruožtu ne mažiau šalta tuo klausimu ir neapgailestauja, ne- 
sijaudina, kad mes baigiame epizodinį pokalbį ir skiriamės, kad 
vėl grįžtame į mūsų ramų, stebėtojišką gyvenimą, kuris greičiau- 
siai klasikinio laikotarpio žmonėms būtų atrodęs nepakenčia- 
mai nuobodus. 

Gryna protinė veikla, atskirta nuo bet kokios praktinės veik- 
los, skirta tik pažinimui, yra vienas kertinių Aukščiausiosios 
sesers mokymo akmenų. Iki mūsų dienų dėl to nekilo jokių 
abejonių. 


Mano gyvenimo kalendoriuje ne visi lapeliai. Galiu išskirti ke- 
letą nedidelių malonių epizodų (panašiai, kaip saulės spindulys 
slysta langinėmis arba nuo gūsingo, iš šiaurės papūtusio vėjo stai- 
ga ima sklaidytis grėsmingų kontūrų debesys). Tiksli gyvenimo 
trukmė - nesvarbus parametras. Esu identiškas Danieliui24 ir 
žinau, kad Danielius26 bus ekvivalentiškas mano įpėdinis. Ri- 
boti, garbingi prisiminimai, kuriuos išsaugome apie identiškus 
gyvenimus, tikrai nėra tokie aiškūs, kad jų pakaktų asmeninei 
vaizduotei. Apskritai žmonių gyvenimai yra panašūs, ir šioji slapta 
tiesa, slepiama per visą žmonijos istoriją, galėjo išryškėti tik nau- 
jųjų Žmonių laikais. Atmesdami nepilną formos paradigmą, mes 
siekiame patekti į nesuskaičiuojamų potencialų visatą. Paėmę 
tapsmą į skliaustelius, mes jau atsidūrėme neribotame, begali- 
niame sąstingyje. 


DANIELIUS1,28 


Rugsėjis, netrukus išvyks paskutiniai atotogautojai. Kartu su 
jais paskutinės krūtys, paskutiniai trikampiai kuokštai, paskuti- 
niai prieinami mikropasauliai. Manęs laukia nesibaigiantis ru- 
duo, paskui žvaigždėta žiema. Šį kartą aš tikrai užbaigiau savo 
darbus, išnaudojau visas paskutines minutes, nėra kuo paaiškin- 
ti mano buvimą šioje žemėje, neliko jokių ryšių, konkretaus tiks- 
lo. Vis dėlto yra kažkas, kažkas baisaus, kas plaukioja erdvėje 
ir, atrodo, nori priartėti. Kad ir kaip tiksliai būtų nusakomas 
liūdesys, sielvartas, netektis, yra dar vienas dalykas, kurį būtų 
galima pavadinti gryna erdvės baime. Ar tai jau paskutinė stadi- 
ja? Ką aš padariau, jei nusipelniau tokio likimo? Ką apskritai 
padarė žmonės? Nebejaučiu savyje neapykantos, nesuprantu, už 
ko galėčiau kabintis, jokio orientyro, jokio ženklo. Mane apė- 
musi baimė, visa ko tiesa, ji visu kuo prilygsta mūsų matomam 
pasauliui. Nebėra realaus pasaulio, pasaulio, kurį gali jausti, žmo- 
giškojo pasaulio. Aš išėjau iš laiko, nebeturiu nei praeities, nei 
ateities, nebėra manyje nei liūdesio, nei planų, nei nostalgijos, 
nei vienišumo jausmo, nei vilties. Liko tik baimė. 

Erdvė ateina, artėja ir nori mane praryti. Kažkoks nedidelis 
triukšmas kambario viduryje. Vaiduokliai jau čia, jų pilna erdvė, 
jie mane supa. Jie minta išbadytomis žmonių akimis. 


DANIELIUS25,17 


Taip baigėsi Danieliaus1 gyvenimo aprašymas. Apgailestavau 
dėl tokios staigios jo gyvenimo baigties. Paskutinės prognozės 
apie rūšies, kuri turės pakeisti žmones, psichologiją buvo gana 
įdomios. Jei būtų jas rutuliojęs toliau, man atrodo, būtume galė- 
j€ę gauti naudingos informacijos. 

"To jausmo visiškai nesuprato mano pirmtakai. Kaip individas, 
Danielius1, žinoma, garbingas, bet ribotas, nedidelio proto, gana 
tipiškas ribojimų ir prieštaravimų, kurie turėjo atvesti rūšį į pra- 
žūtį, atstovas — toks griežtas (kaip ir Vincento1) mūsų bendro 
protėvio įvertinimas. Pirmtakai pažymėjo, kad dėl savo prigimčiai 
būdingų neišsprendžiamų prieštaravimų Danielius būtų galėjęs tik 
toliau cikliškai svyruoti tarp nusivylimo ir vilties, po truputį artė- 
damas prie būsenos, kai jaučiama visiška vienatvė, ir tas jausmas 
gilėja, nes tai susiję su senėjimu ir gyvybinio tonuso netekimu. Jie 
pastebėjo, kad jo paskutinė poema, parašyta lėktuve, skraidinu- 
siame jį iš Almerijos į Paryžių, yra Žmonių dvasinės būsenos simp- 
tomas tuo periodu, kurį galima panaudoti kaip epigrafą klasiki- 
niam Hačeto ir Rolinzo kūriniui „Visiška vienatvė, senėjimas“. 

Supratau, kad jų argumentai įtikinami, ir, tiesą sakant, tik vos 
juntama, beveik neapčiuopiama intuicija mane pastūmėjo pa- 
bandyti sužinoti daugiau. Estera31 iš pradžių pasipriešino ir 
griežtai atsisakė atsakinėti į mano klausimus. Ji, žinoma, skaitė 
Esteros1 gyvenimo aprašymą, netgi užbaigė komentarą, bet 
nemano, kad man derėtų su juo susipažinti. 

„Žinokite, - parašiau (mes jau seniai buvome perėję prie ne- 
vizualinio ryšio), - aš vis dėlto jaučiuosi labai nutolęs nuo savo 
pirmtako...“ Ji šiurkščiai atsakė, kad niekada nesi tiek nutolęs, 
kiek įsivaizduoji. 

Nesupratau, kas ją vertė manyti, kad ši dviejų tūkstančių me- 
tų senumo istorija apie senosios rasės žmones šiandien galėtų 
būti labai aktuali. Ji mįslingai atsakė, kad vis dėlto vieną kartą ji 
buvo aktuali ir labai neigiamai aktuali. 


Man besispyriojant ji pagaliau nusileido ir papasakojo, ką ži- 
no apie paskutines Danieliaus! ir Esteros1 santykių akimirkas. 
Praėjus dviem savaitėms po to, kai baigė savo gyvenimo aprašy- 
mą, rugsėjo 23-iąją jis jai paskambino. Jie daugiau tikrai nesusi- 
tiko, bet jis skambino daugybę kartų. Ji atsakė, iš pradžių švel- 
niai, bet neleisdama suabejoti, kad nepageidauja jo matyti. Su- 
pratęs, kad šis būdas netinka, jis ėmė siuntinėti SMS, paskui 
elektronines žinutes, pagaliau, negalėdamas užmegzti normalaus 
ryšio, bandė vis kvailesnius būdus. Liko vis mažiau vilties, jog ji 
atsakys, todėl jis darėsi vis drąsesnis, atvirai pripažino, kad Es- 
tera turi seksualinę laisvę, ir net ją dėl to pagyrė, daug kartų 
darė nepadorias užuominas, priminė labiausiai erotiškus jų ry- 
šio momentus, piršo mintį, kad jie kartu galėtų lankyti poroms 
skirtas naktinio pasilinksminimo vietas, filmuoti valiūkiškus vaiz- 
do filmus, įgyti naujos patirties. Patetiška ir truputį šlykštu. Ga- 
lų gale jis parašė jai daugybę laiškų, į kuriuos negavo jokio atsa- 
kymo. „Jis žeminosi... - komentavo Estera31, - jis voliojosi nu- 
sižeminimo purve ir darė tai pačiu niekingiausiu būdu. Nusirito 
iki to, kad siūlė jai pinigų, daug pinigų, vien už tai, kad praleistų 
su ja paskutinę naktį. Tai buvo dar absurdiškiau, nes ji pati buvo 
pradėjusi neblogai užsidirbti kaip aktorė. Galų gale ėmė trainio- 
tis aplink jos namus Madride. Estera keletą kartų pastebėjo jį 
baruose ir pradėjo bijoti. Tuo metu turėjo naują bičiulį, su ku- 

riuo viskas buvo gerai. Mylėdamasi su juo jautė didelį malonu- 
mą, O su jūsų pirmtaku tai ne visada pavykdavo. Net ketino kreip- 
tis į policiją, bet jis tenkinosi tuo, kad slampinėjo po kvartalą ir 
niekada nebandė su ja susitikti; galų gale dingo.“ 

Nenustebau, nes viskas sutapo su tuo, ką įstengiau sužinoti 
apie Danieliaus1 asmenybę. Paklausiau Esteros31, kas įvyko pas- 
kui, nors ir suvokiau, kad jau žinau atsakymą. 


„Jis nusižudė. Nusižudė pamatęs ją filme Una mujer desnu- 
da*, kuriame ji vaidino pagrindinį vaidmenį. Filmas buvo su- 
suktas pagal vienos jaunos italės, kuri tuo metu turėjo šiokį tokį 
pasisekimą, romaną. Ši pasakojo, kaip tobulėjo sekso srityje nie- 
kada nejausdama nė menkiausio jausmo. Prieš nusižudydamas 
parašė jai paskutinį laišką, bet jame nieko nekalbėjo apie savi- 
žudybę. Ji apie tai sužinojo tik iš spaudos. Priešingai, laiško to- 
nas buvo džiugus, beveik euforiškas. Jis skelbė tikįs jų meile, 
vienerius, gal dvejus metus juos kamavę sunkumai buvę pavir- 
šutiniški. Tas laiškas padarė Marijai23 katastrofišką poveikį. Pa- 
stūmėjo ją bėgti, įsivaizduoti, kad kažkur atsirado socialinė žmo- 
nių ar naujųjų žmonių (ji nelabai gerai žinojo, kokia) bendruo- 
menė ir ji aptiko naujų santykių organizacijos tipą, o radikalus, 
mums įprastas individualus gyvenimas gali jau dabar būti nu- 
trauktas, nereikia laukti, kol pasirodys Ateities žmonės. Paban- 
džiau atvesti ją į protą, paaiškinti, kad tas laiškas paprasčiausiai 
rodo jūsų pirmtako dvasinės būsenos pablogėjimą, paskutinį pa- 
tetišką bandymą paneigti realybę, kad ta beribė meilė, apie ku- 
rią jis kalba, egzistavo tik jo vaizduotėje, kad Estera niekada jo 
nemylėjo. Niekas nepadėjo; Marija23 teikė tam laiškui, ypač jį 
baigiančiai poemai, didžiulę reikšmę. 

— Nepritariate jos nuomonei? 


* Nuoga moteris - (isp.), vert. past. 

— Turiu pripažinti, kad tekstas įdomus, be ironijos ir sarkaz- 
mo. Parašytas neįprasta maniera. Manau, kad jis net gana jaudi- 
nantis. Bet teikti jam tiek daug reikšmės... Ne, nesutinku. "Tik- 
riausiai Marija23 pati nelabai sugebėjo išlaikyti pusiausvyrą. Tai 
vienintelė priežastis, galinti paaiškinti, kodėl ji paskutines eiles 
palaikė konkrečia, naudinga informacija.“ 


Estera31, aišku, tikėjosi, kad paprašysiu dar ko nors, tad man 
teko laukti tik dvi minutes, kol ji stukseno klaviatūra iki rado 
paskutinę Danieliaus poemą, kurią prieš nusižudydamas pasky- 
rė Esterai. Tą pačią, kuri pastūmėjo Mariją23 palikti namus, 
atsisakyti įpročių, gyvenimo būdo ir iškeliauti ieškoti hipotetiš- 
kos naujųjų žmonių bendruomenės: 


Mano gyvenime, mano gyvenime, labai senas gyvenime, 
Mano pirmasis blogai išsipildęs nore, 

Mano pirmoji sumenkinta meile, 

Reikėjo, kad tu sugrįžtium. 


Reikėjo, kad sužinočiau, 

Kas gyvenime yra geriausia, 

Kai du kūnai mėgaujasi laime 

Ir be perstojo susilieja ir atgimsta. 


Tapęs visiškai priklausomas, 
Žinau, kas yra žmogaus virpėjimas, 
Netikrumas, kad išnyksi, 

Saulė, kuri kepina palaukėje, 


Ir meilė, kurioje viskas lengva, 
Kur šią akimirką viskas duota; 
Laike egzistuoja 
Nemirtingumo sala. 


TREČIA DALIS 


Paskutinis komentaras, 
epilogas 


Kas buvo pasaulio išorėje? 


"Tuo metu, birželio pradžioje, saulė tekėdavo apie ketvirtą va- 
landą, nors geografinė platuma buvo žema. Žemės ašies suki- 
mosi pakitimai sukėlė ne tik Didįjį Išsausėjimą, bet ir daugiau 
panašaus pobūdžio nelaimių. 

Kaip visi šunys, Foksas neturėjo tikslaus miego tvarkaraščio: 
miegojo su manimi, taip pat ir keldavosi. Jis smalsiai bėgo įpė- 
džiui, kai ėjau per kambarius ir kroviau nedidelį krepšį, kurį 
paskui užsimečiau ant pečių. Kai išėjau iš namų ir pasukau ap- 
sauginio užtvaro link, džiaugsmingai pavizgino uodegą. Papras- 
tai į pirmąjį pasivaikščiojimą išeidavome daug vėliau. 

Kai įjungiau atrakinimo mechanizmą, nustebęs žvilgtelėjo į mane. 
Metaliniai ratai lėtai pasisuko aplink savo ašį ir atvėrė trijų metrų 
angą. Žengiau kelis žingsnius ir atsidūriau išorėje. Foksas vėl žvilg- 
telėjo į mane tarsi abejodamas ar klausdamas. Jokie ankstesnio 
gyvenimo atsiminimai, net ir genetinė atmintis, jo neruošė tokiems 
dalykams, tiesą sakant, manęs irgi. Jis keletą sekundžių abejojo, 
paskui iš lėto atbidzeno prie mano kojų. 

Pirmiausia man teks eiti lyguma, kurioje niekas neauga. Maž- 
daug dešimt kilometrų. Paskui prasidės miškingas šlaitas, labai 
palengva kylantis aukštyn. Jis tęsiasi iki horizonto. Neturėjau 
jokio kito plano, tik eiti į vakarus, dar geriau vakarų - pietvaka- 
rių kryptimi. Ten, kur buvo Lansarotė, arba netoli jos, galėjo 
įsikurti naujųjų Žmonių, žmonių ar nežinia kokia bendruomenė. 

Gal pavyks ją surasti. Maždaug tokie buvo mano ketinimai. Re- 
gionų, pro kuriuos teks keliauti, gyventojai buvo labai menkai 
ištyrinėti, užtat jų topografija buvo neseniai ir tiksliai aprašyta. 


Ėjau maždaug dvi valandas. Žemė akmeninga, bet eiti nesun- 
ku. Paskui atsidūriau medžių unksmėje. Foksas bidzeno šalia 
manęs. Jis aiškiai džiaugėsi, kad pasivaikščiojimas toks ilgas ir 
gali miklinti letenėles. Aš visą laiką suvokiau, kad mano išvyki- 
mas yra pralaimėjimas, galbūt savižudybė. Prisidėjau į kuprinę 
mineralinių druskų kapsulių, galėjau išgyventi keletą mėnesių, 
nes, be abejo, kelionėje nepritrūks nei geriamojo vandens, nei 
saulės. Atsargos, aišku, galų gale baigsis, bet rimta problema 
artimiausiu metu bus Fokso maitinimas. Galėjau medžioti: pasi- 
ėmiau pistoletą ir daug dėžučių šovinių su švininėmis kulkomis. 
Tačiau niekada nešaudžiau ir visiškai nežinojau, kokių rūšių žvė- 
rių susitiksiu tose vietovėse, pro kurias teks keliauti. 

Pavakare miškas ėmė šviesėti, paskui išėjau į pievelę, apaugu- 
sią neaukšta žole. Pasiekiau šlaito, į kurį kilau nuo ryto, viršūnę. 
Vakarų kryptimi šlaitas leidosi žemyn ir buvo daug statesnis, 
toliau matėsi virtinė kalvų ir gilių slėnių. Kiek akys užmato, tan- 
kus miškas. Nuo kelionės pradžios nepastebėjau jokių žmonių 
buvimo pėdsakų, apskritai kokių nors gyvūnų pėdsakų. Prieš 
leisdamasis žemyn, į pietus, nusprendžiau nakčiai apsistoti prie 
balos, iš kurios išteka upeliukas. Prieš atsiguldamas prie mano 
kojų, Foksas ilgai lakė. Išgėriau tris tabletes, mano medžiagų 
apykaitai būtiną dienos normą, paskui išvyniojau gana ploną ke- 
lioninę antklodę, kurią buvau pasieėmęs. Jos, be abejo, turėtų 
pakakti. Žinojau, kad jei viskas klosis normaliai, man neteks 
kilti aukštai į kalnus. 

Apie vidurnaktį temperatūra šiek tiek nukrito. Foksas pri- 
siglaudė prie manęs. Kvėpavo lygiai. Kartais per miegus susap- 

nuodavo. Tada judindavo letenas lyg šoktų per kliūtį. Miegojau 
labai blogai. Vis aiškiau ir aiškiau ėmė rodytis, jog mano suma- 
nymas neprotingas ir pasmerktas nesėkmei. Tačiau tikrai nesi- 
gailėjau. Beje, be vargo galėjau pasukti atgal, nes Centrinis mies- 
tas nieko nekontroliavo, pabėgimai dažniausiai paaiškėdavo ne- 
tyčia, kai atgabendavo krovinius ar prireikdavo atlikti būtinus 
remonto darbus. Kartais tai atsitikdavo po daugelio metų. Galė- 
jau grįžti, bet neturėjau noro. Toji vienatvės rutina, kurią pajvai- 
rindavo tik intelektualūs ryšio seansai, buvo mano gyvenimas, ir 
toks turėjo būti iki pabaigos. Dabar tai man atrodė nepakenčia- 
ma. Turėjau būti laimingas, laimingas kaip geras vaikas, laimę 
turėjo suteikti kasdienė veikla ir iš jos kylantis saugumo jaus- 
mas. Neturėjau kentėti ir rizikuoti. Bet laimės nesulaukiau, 
ramybė atvedė į sąstingį. Naujieji žmonės turėjo nedaug džiaugs- 
mų, dažniausiai jie rūpinosi organizacijos ir tvarkos klausimais, 
remdamiesi nurodymais, kūrė nesudėtingas struktūras, kruopš- 
čiai ir racionaliai kaitaliojo menkus tikslus. To nepakako. Pla- 
nuodama geismo (anot budistų apibrėžimo) išnykimą Aukš- 
čiausioji sesuo teigė, kad reikia naudoti nedaug energijos, ji 
neturi būti skirta konfliktams spręsti, ją reikia tausoti, kad pa- 
kaktų užtikrinti minties funkcionavimą. Pati mintis turi būti 
lėtesnė, bet tikslesnė (kartu ir aiškesnė), išvaduota mintis. Šio 
sumanymo nepavyko įgyvendinti, bet užtat liūdesys, ilgesinga 
ir galų gale mirtinai pavojinga melancholija užliejo mūsų kar- 
tas, atitrūkusias nuo kūno. Aiškiausias nesėkmės ženklas. Ga- 
lų gale ėmiau pavydėti Danieliaus1 likimo, jo prieštaringo ir 
audringo gyvenimo, jį blaškiusių meilės aistrų (jo kančių) ir 
pagaliau tragiško galo. 

Jau daug metų kiekvieną rytą pabudęs paklusdavau Aukščiau- 
siosios sesers nurodymams ir atlikdavau pratybas, kurias pasiū- 
lė Buda savo pamoksle apie tai, kaip sutelkti dėmesį: „Taip jis 

gyvena, stebėdamas savo kūną iš vidaus; jis gyvena stebėdamas 
savo kūną iš išorės, jis gyvena stebėdamas savo kūną išvidaus ir 
išorės. Jis gyvena stebėdamas, kaip atsiranda kūnas; jis gyvena 
stebėdamas, kaip išnyksta kūnas; jis gyvena stebėdamas, kaip 
atsiranda ir išnyksta kūnas. „Štai kūnas“: jam būdinga introspek- 
cija, skirta tik pažinimui, tik apmąstymams, taip jis gyvena lais- 
vas ir neprisirišęs prie nieko pasaulyje.“ Nuo pat gimimo kiek- 
vieną minutę jaučiau savo kvėpavimą, suvokiau organizmo ki- 
nestezinę pusiausvyrą, jo svyravimus. Didžiulio džiaugsmo, fizi- 
nio kūno persimainymo, užplūstančių Danielių1 tuo metu, kai 
jis patenkindavo geismą (ypač pojūčio, tarsi plauktų į kitą pa- 
saulį), kurį patirdavo kūniškai santykiaudamas, - viso to nieka- 
da nepatyriau, neturėjau apie tai nė menkiausio supratimo. Da- 
bar man atrodė, kad taip nebegalėčiau gyventi. 


Drėgnas rytas apgaubė miškingą vietovę. Kartu su juo atėjo 
švelnūs sapnai, bet jų nesupratau. Ištryško ašaros, tai, kad jos 
sūrios, mane labai nustebino. Paskui pasirodė saulė, o kartu su 
ja- ir vabzdžiai. Pradėjau suprasti, kaip gyveno Žmonės. Del- 
nai, kojų padai pasidengė šimtais mažų pūslelių. Niežėjo Žiau- 
riai, ir aš įnirtingai kasiausi dešimt minučių. Kasiausi tol, kol 
apsipyliau krauju. 

Vėliau, kai priėjome vešlią pievą, Foksui pavyko sugauti triušį. 
Tiksliu judesiu jis sulaužė jam kaklo slankstelius, paskui atnešė 
mažą, šlykščiai kruviną žvėrelį prie mano kojų. Kai Foksas ėmė 
ryti jo vidaus organus, nusisukau. Toks buvo tikrasis pasaulis. 


Visą savaitę keliavome per stačių uolų teritoriją, kuri, kaip pa- 
žymėta mano žemėlapyje, turėjo būti Gadoro sierra*. Niežėjo ma- 


* Kalnai - (isp.), vert. past. 

žiau, nors turbūt baigiau apsiprasti su nuolatiniu skausmu, kuris 
sustiprėdavo vakarais. Lygiai taip, kaip ėmiau priprasti prie pur- 
vo sluoksnio, dengiančio mano odą, prie stipresnio kūno kvapo. 

Vieną rytą, prieš pat aušrą, pabudau nejausdamas Fokso kū- 
no šilumos. Išsigandęs pašokau. Jis buvo už kelių metrų ir kasė- 
Si į medį įnirtingai čiaudėdamas. Jam aiškiai skaudėjo už ausų, 
ten, kur prasideda sprandas. Priėjęs švelniai paėmiau jį ant ran- 
kų. Braukdamas delnu per kailį, greitai aptikau pabrinkusią vie- 
telę, pilką, kelių centimetrų pločio. Tai buvo ganyklinė erkė, at- 
pažinau, nes buvau skaitęs jos aprašymą knygoje apie gyvūnų 
biologiją. Žinojau, kad ištraukti tą parazitą reikia švelniai. Pasi- 
rausiau kuprinėje, susiradau pincetą ir spiritu sumirkytą kom- 
presą. Foksas tyliai inkštė, bet, kol jį operavau, nejudėjo. Lėtai, 
milimetras po milimetro, ištraukiau erkę iš odos. Ji buvo cilin- 
dro formos, pilka, mėsinga, atrodė šlykšti. Nutuko, prisisiurbu- 
si kraujo. Toks buvo tikrasis pasaulis. 


Pirmąją antrosios savaitės dieną priėjau plyšį žemėje, jis už- 
tvėrė man kelią vakarų kryptimi. Kad jis yra, žinojau iš palydo- 
vo nuotraukų, bet neįsivaizdavau, kad bus neįmanoma per jį per- 
sikelti ir keliauti tolyn. Melsvo atspalvio sienos buvo visiškai 
vertikalios ir niro žemyn kelis šimtus metrų iki sunkiai įžiūrimo 
dugno, kuris buvo nelabai lygus, prisėtas juodų akmenų ir telk- 
šančių purvo ežerų. Oras buvo skaidrus ir matėsi menkiausios 
kitoje pusėje esančios sienos detalės. Iki jos galėjo būti dešimt 
kilometrų. Ji irgi buvo visiškai vertikali. 

Jei iš palydovo nuotraukų braižytuose žemėlapiuose tikrai ne- 
buvo galima suprasti, kad tas žemės plyšys neįveikiamas, tai tiks- 
liai galėjai Žinoti jo trasą — pradžia zonoje, kur kadaise buvo 
senasis Madridas (miestą sugriovė keli branduoliniai sprogimai 
per vieną iš paskutinių žmonijos konfliktų). Plyšys ėjo per Is- 


354 MICHEL HOUELLEBECO B SALOS GALIMYBĖ 


panijos pietus, paskui per pelkėtą zoną, toje vietoje, kur buvo 
Viduržemio jūra, o toliau skverbėsi į patį Afrikos žemyno centrą. 
Vienintelis įmanomas sprendimas - apeiti jį iš šiaurės. Būtų tūks- 
tančio kilometrų lankstas. Praradęs viltį, keletą minučių sėdėjau, 
kojos tabalavo tuštumoje, o saulė kilo virš kalnų viršūnių. Foksas 
sėdėjo greta ir klausiamai žvilgčiojo į mane. Bent jau jo mitybos 
klausimas išsisprendė. Krašte veisėsi labai daug triušių, jie visiš- 
kai patikliai prisileisdavo artyn ir Foksas juos papjaudavo. Be abejo, 
jų natūralūs priešai išnyko jau prieš kelias kartas. Stebėjausi, kaip 
greitai Foksas atsiminė savo laukinių protėvių instinktus. Taip pat 
stebėjausi, kad jis labai džiugiai (nes būste galėjo tik tinginiauti) 
uostė viršukalnių kvapus ir šokinėjo kalnų pievose. 


Dienos buvo malonios ir jau karštos. Mes be vargo perkopėme 
sierra Nevada grandinę per Ragos puerto“, dviejų tūkstančių met- 
rų virš jūros lygio aukštyje. Tolumoje matėsi sniegu vainikuota 
Mulaseno viršūnė, kuri buvo ir liko, nepaisant įvykusių geologi- 
nių sukrėtimų, aukščiausia Iberijos pusiasalio viršūnė. 

Labiau į šiaurę driekėsi plokščiakalnių ir klintinių kalvų zona 
su daugybe olų. Jos buvo prieglobstis priešistoriniams žmonėms, 
kurie pirmieji apsigyveno regione. Vėliau jose prieglaudą rado 
paskutinieji musulmonai, kuriuos iš šalies vijo ispanų Rekonkis- 
ta. Pagaliau XX amžiuje jose buvo įkurtos rekreacinės zonos ir 
įrengti viešbučiai. Įpratau jose ilsėtis dieną, o toliau keliaudavau 
tik atėjus nakčiai. Trečios dienos rytą pirmą kartą pastebėjau 
laukinių pėdsakus - laužo ir smulkių gyvūnų kaulų liekanas. Jie 
kūrė ugnį tiesiai ant vieno olos kambario grindų ir pradegino 
kiliminę dangą, nors viešbučio virtuvėse stovėjo visa baterija elek- 
trinių viryklių, deja, viryklių veikimo principų jie nepajėgė su- 


* Perėja - (isp.), vert. past. 

prasti. Negalėjau atsistebėti matydamas, kad didelė dalis įrengi- 
nių vis dar veikia po keleto šimtmečių: elektrinės tebegamina 
tūkstančius kilovatų, kurių niekas nebenaudoja. Aukščiausioji 
sesuo buvo labai priešiška viskam, kas galėjo ateiti iš žmonijos. 
Trokšdama visiškai atsiskirti nuo prieš mus gyvenusios giminės, 
tučtuojau nusprendė kurti savarankiškas technologijas anklavuo- 
se, skirtuose naujiesiems žmonėms. Žemes ji po truputį supirko 
iš žlugusių tautų, kurios nesugebėjo sudurti galo su galu, o ne- 
trukus ir spręsti gyventojų sanitarinių problemų. Visi anksčiau 
pastatyti įrengimai buvo apleisti. Taigi dar nuostabiau tai, kad 
jie nenustojo veikti. Antra vertus, kad ir kaip vertintume, žmo- 
gus tikrai buvo sumanus žinduolis. 


Pasiekęs Negratino ermbalse* , trumpam sustojau. Gigantiškos 
užtvankos turbinos sukosi lėtai, jos tiekė srovę tik stulpų su nat- 
rio lempomis, kurie be reikalo stovėjo išilgai greitkelio tarp 
Granados ir Alikantės, eilei. Žolės ir krūmai šen bei ten jau 
stelbė suskeldėjusį, smėliu užneštą plentą. Įsikūriau seno kavi- 
nės-restorano, iškilusio virš turkio spalvos vandens talpyklos, 
terasoje tarp stalų ir metalinių, rūdžių suėstų kėdžių. Dar kartą 
užklupau save, kad apima nostalgija, kai pagalvoju apie šventes, 
banketus, šeimyninius susirinkimus, kurie turėjo čia vykti prieš 
daugelį šimtmečių. Tačiau labiau nei bet kada tikėjau, kad žmo- 
nija neverta gyventi, kad tos giminės išnykimas bet kuriuo atveju 
turi būti vertinamas kaip gera naujiena. Tos išmėtytos, sugadin- 
tos liekanos vis dėlto kėlė graudulį. 

„Kiek laiko gyvuos sąlygos klestėti blogiui?“ - klausė pati savęs 
Aukščiausioji sesuo „Antrajame Humanizmo Paneigime“. „Jos 
gyvuos tol, kol moterys gimdys“, - tuoj pat atsakė. Aukščiausioji 


* Užtvanka - (isp.), vert. past. 

sesuo aiškino, kad jokia žmonių problema negalės būti nors mini- 
maliai išspręsta, jei drastiškai nebus sumažintas Žemės gyventojų 
skaičius. Toliau ji aiškino, kad puiki, išskirtinė istorinė proga pro- 
tingai sumažinti gyventojų skaičių atsirado XXI amžiaus pradžioje. 
Vienu metu Europoje (dėl gimstamumo kreivės žemėjimo) ir Af- 
rikoje (dėl epidemijų ir AIDS). Žmonija nepanoro pasinaudoti ta 
galimybe ir ėmė vykdyti masinės imigracijos politiką, todėl ji vi- 
siškai atsakinga už vėliau kilusius etninius ir religinius karus, ku- 
rie ir buvo Pirmojo žmonių giminės sumažėjimo preliudas. 

Ilgą ir painią Pirmojo sumažėjimo istoriją šiandien išmano tik 
nedaugelis specialistų, kurie daugiausia remiasi Ravensburge- 
rio ir Dikinsono dvidešimt trijų tomų monumentalia „Šiaurės 
civilizacijų istorija“. Tas veikalas - nepamainomas informacijos 
šaltinis. Kai kas teigė, kad jame nepakanka tvirtų įrodymų, ypač 
priekaištavo dėl to, jog per daug vietos skirta sąsajai su Horsa*, 
kuris, anot Penrouzo, labiau išgarsėjo dėl to, kad buvo apdai- 
nuotas prancūzų herojinėse poemose, ir dėl tikslaus eilių metro, 
o ne todėl, kad apie jį daug kalba istorija. Veikalo kritikai, pa- 
vyzdžiui, susitelkdavo prie šios ištraukos: 


Tris šiaurės salas suspaudė ledai; 

Nesutampa pačios subtiliausios teorijos; 

Sakoma, kad kažkur įgriuvus žemei atsirado ežeras, 
O dinge žemynai vėl iškilo. 


Tamsūs astrologai naršo po miisų provincijas, 

Skelbdami hiperborėjų Dievo sugrįžimą; 

Jie praneša apie Kentauro Alfos šlovę 

Ir prisiekinėja, kad paklūsta mūsų senųjų kunigaikščių kraujui. 


* Anglosaksų karo vadas, vert. past. 

Penrouzas padarė išvadą, kad ta ištrauka aiškiai prieštarauja 
tam, ką mes Žinome apie Žemės rutulio klimato kaitos istoriją. 
Išsamesni tyrinėjimai vis dėlto įrodė, kad žmonijos civilizacijų 
žlugimą lydėjo ir netikėti, ir nelaukti terminiai pokyčiai. Pirma- 
sis žmonių giminės mažėjimas prasidėjo tirpstant ledynams, o 
dviejų termobranduolinių bombų sprogimai Arkties ir Antark- 
ties ašigaliuose, sukėlę ledynų tirpimą ir užtvindę visą Azijos 
žemyną, išskyrus Tibetą, ir Žemės gyventojų skaičių padaliję iš 
dvidešimties, nugriaudėjo tik amžiaus pabaigoje. 

Kituose darbuose rašoma, kad per tą neramumų laikotarpį 
atgimė Vakarų visuomenėse egzistavę seniausi liaudies tikėjimai 
ir apeigos, tokie, kaip astrologija, būrimų magija, ištikimybė di- 
nastijų hierarchijoms. Atsikūrė kaimo ir miesto padermės, atgi- 
mė barbarų kultai ir papročiai. Tai, kad išnyko žmonijos civili- 
zacijos, bent jau pirmajame etape, maždaug sutapo su tuo, ką 
XX amžiaus pabaigoje prognozavo spekuliacinių fikcijų auto- 
riai. Žmonių laukė žiauri, laukinė ateitis. Daugelis tai suprato 
dar net neprasidėjus pirmiesiems neramumams. Kai kurie leidi- 
niai, pavyzdžiui, „Staugiantis metalas“, spausdino nerimo kupi- 
nus straipsnius. Bet nelaimės nuojauta nepaskatino žmonių ko 
nors imtis. Aukščiausioji sesuo aiškina, kad Žmoniją turėjo iš- 
tikti smurtingas likimas. Iki visiško savęs sunaikinimo. Niekas 
nebūtų galėjęs jos išgelbėti, net jei manytume, kad to išgelbėji- 
mo kas nors galėjo pageidauti. Nedidelė naujųjų žmonių ben- 
druomenė, susitelkusi anklavuose, saugomuose patikimų apsau- 
gos sistemų, galinti patikimai daugintis ir turinti autonominį ry- 
Šių tinklą, turėjo be vargo išgyventi išmėginimų periodą. Ji taip 
pat lengvai turėjo išgyventi Antrąjį Žmonių giminės sumažėji- 
mą, kuris sutapo su Didžiuoju Išsausėjimu. Tada, apsaugota nuo 
žmonijos žinių bagažo naikinimo ir grobstymo, progai pasitai- 
kius saikingai papildydama tas Žinias, ji turėjo atlikti tokį patį 

vaidmenį, kokį atliko vienuolynai per visą viduramžių laikotar- 
pį, nors ji tikrai neturėjo tikslo parengti būsimo žmonijos atgi- 
mimo, netgi priešingai, sudaryti kiek įmanoma palankesnes są- 
lygas jos išnykimui. 


Kitas tris dienas keliavome per sausą baltą plokščiakalnį su 
skurdžia augmenija. Vis sunkiau darėsi aptikti vandens ir laimi- 
kio. Nusprendžiau pasukti į rytus ir traukti toliau atokiau nuo 
plyšio. Eidami pagal Guardal rio* priėjome San Klementės em- 
balse, paskui nudžiugome atsidūrę vėsioje sierra Segura paunks- 
mėje, kupinoje medžiojamų paukščių ir žvėrelių. Biocheminė 
mano organizmo sandara (supratau tai keliaudamas) padarė ma- 
ne nepaprastai atsparų. Lengvai prisitaikydavau prie bet kokios 
aplinkos, o gyvūnų pasaulis tokių savybių neturėjo. Dar neapti- 
kau jokių didelių plėšrūnų pėdsakų, tad greičiau iš pagarbos se- 
nai žmonių tradicijai kiekvieną vakarą sukurdavau laužą. Prieš 
tai įrengdavau stovyklavietę. Foksas lengvai prisiminė savo ata- 
vizmus, būdingus šuniui nuo tada, kai nusprendė lydėti žmogų. 
Jau daug tūkstantmečių. Kol susirado vietą tarp naujųjų žmo- 
nių. Nuo viršukalnių nusileisdavo vėsa - mes buvome maždaug 
dviejų tūkstančių metrų aukštyje. Foksas atidžiai stebėdavo lieps- 
nas, paskui, kai žarijos imdavo Žioruoti, įsitaisydavo prie mano 
kojų. Žinojau, kad jis miega budriai: pasiruošęs pašokti po pir- 
mo pavojaus signalo ir nužudyti priešą arba žūti pats, gindamas 
savo šeimininką ir būstą. Nors buvau atidžiai perskaitęs Danie- 
liaus1 pasakojimą, ne visada aiškiai supratau, ką žmonės vadina 
meile. Neįžvelgiau daugiapusių, prieštaringų reikšmių, kurias 
žmonės suteikdavo tam terminui, integralumo. Suvokiau, kad 
seksualinė kova buvo brutali, emocinė vienatvė nepakeliamai 


* Upė - (isp.), vert. past. 

skausminga, bet niekaip nesupratau, kas jiems leido tikėtis, kad 
sugebės rasti sintezės formą tarp tų prieštaringų aspiracijų. Ta- 
čiau baigiantis kelių savaičių kelionei po vidurio Ispanijos sierra 
kaip niekada pasijutau galįs mylėti. Pačia tikriausia šio žodžio 
prasme, kaip tai suvokia žmonės. Niekada anksčiau taip netroš- 
kau pats pajusti „tai, kas geriausia gyvenime“, jei pakartosime 
Danieliaus1 žodžius, kuriuos jis parašė paskutinėje poemoje. Su- 
pratau, kad to jausmo nostalgija galėjo pastūmėti Mariją23 klai- 
džioti keliais toli nuo čia, kitame Atlanto krante. Iš tiesų, ir aš 
pats susiviliojau tokiu pat hipotetišku keliu, bet dabar man buvo 
nesvarbu, ar pasieksiu tikslą. Iš esmės tenorėjau kiūtinti su Fok- 
su per pievas ir kalnus, pabusti ryte, maudytis ledinėje upėje, 
džiovintis saulėje, kartu sėdėti prie laužo žvaigždžių šviesoje. 
"Tapau tyras, mano būsena tapo nekoniliktiška ir nereliatyvi. Ne- 
beturėjau nei plano, nei tikslo, ir mano individualybė tirpo nesi- 
baigiančioje dienų virtinėje. Buvau laimingas. 


Perkopę sierra Segura, priėjome sierra Alkaras, tie kalnai bu- 
vo ne tokie aukšti. Nebenorėjau tiksliai skaičiuoti, kiek dienų 
keliavome, bet maždaug rugpjūčio pradžioje, manau, atvykome 
netoli Albasetės. Karštis buvo nepakeliamas. Buvau gerokai nu- 
tolęs nuo plyšio vagos. Jei norėčiau sugrįžti, dabar turėčiau pa- 
sukti tiksliai į vakarus ir daugiau nei du šimtus kilometrų keliau- 
ti per La Mančos plokščiakalnį, kur nerasčiau nei augmenijos, 
nei pastogės. Taip pat galėjau pasukti į šiaurę ir pasiekti miškin- 
gesnes zonas, kurios driekėsi aplink Kuenką, paskui kirsti Kata- 
loniją ir pasiekti Pirėnų kalnų grandinę. 

Niekada man, kaip naujajam Žmogui, neteko priimti sprendi- 
mo ar rodyti iniciatyvą. Tas procesas man buvo visiškai sveti- 
mas. Aukščiausioji sesuo savo „Ramaus gyvenimo instrukcijo- 
se“ aiškino, kad asmeninė iniciatyva yra noro, prieraišumo ir 

geismo gimda. Po jos dirbę Septyni Įkūrėjai stengėsi sukurti iš- 
samią spėjamą gyvenimo situacijų kartografiją. Jų pirmas tiks- 
las, aišku, buvo - baigti su pinigais ir seksu. Skaitydami daug 
žmonių gyvenimo aprašymų, jie galėjo suprasti, kad tų dviejų 
faktorių svarba kenksminga. Taip pat reikėjo atsisakyti bet ko- 
kios minties apie politinio pasirinkimo galimybę, nes, kaip jie 
rašė, tai „ne natūralių, o brutalių“ aistrų šaltinis. Tos sąlygos 
būtinos, tačiau, Įkūrėjų nuomone, nepakankamos, kad naujieji 
žmonės būtų „tikrai neutralūs realybės atžvilgiu“, kaip jie daž- 
nai mėgdavo sakyti. Taip pat reikėjo parengti aiškų katalogą su 
pozityviais nurodymais. Kiekvieno individo elgesys, rašė jie sa- 
vo „Prolegomenuose dėl Centrinio miesto įkūrimo“ (pirmasis 
naujųjų žmonių kūrinys, kurio autorius sąmoningai nenurody- 
tas), turi būti „toks pat aiškus, kaip šaldytuvo darbas“. Formu- 
luodami nurodymus, jie, beje, manė, kad pagrindinis stilistinio 
įkvėpimo šaltinis (labiau nei bet koks žmogaus parašytas litera- 
tūros kūrinys) yra „buitinių vidutinio dydžio ir sudėtingumo elek- 
tros aparatų naudojimo instrukcija, ypač vaizdo magnetofono 
JVC HR-DV3S/MS“. Jie iš karto perspėjo, kad naujieji žmonės 
gali būti vertinami kaip protingi, vidutinio ūgio ir sudėtingumo 
žinduoliai. Todėl stabilaus gyvenimo sąlygomis leidžiama para- 
šyti tikslų elgesio normų katalogą. 

Pasukęs iš tiksliai apibrėžto gyvenimo kelio, nutolau nuo bet 
kokios pritaikytinos schemos. Tad po kelių minučių, tupėdamas 
ant kulnų klintinės kalvos viršūnėje, stebėdamas po kojomis be- 
sidriekiančią begalinę baltą lygumą, supratau, kad asmeninio pa- 
sirinkimo kančios yra mirtinos. Taip pat suvokiau, ir šį kartą 
galutinai, kad netrokštu ir greičiausiai niekada netroškau suras- 
ti kokią nors primatų bendruomenę. Tad tikrai neabejodamas, 
lyg jausdamas kažkokios vidinės jėgos postūmį, panašiai, kaip 
galų gale pasirenkamas sunkiausias kelias, nusprendžiau pasuk- 

ti į šiaurę. Truputį nutolęs nuo Rodo, pamačiau girias ir pirmuo- 
sius Alarkono embalse vandens atspindžius (Foksas tuo metu 
džiaugsmingai cipeno greta), supratau, kad niekada nesusitiksiu 
nei su Marija23, nei su jokia kita naująja moterimi, ir tikrai dėl 
to nė kiek neapgailestauju. 


Vos sutemus priėjau Alarkono kaimą. Mėnulis atsispindėjo 
šiek tiek mirguliuojančiuose ežero vandenyse. Kai pakilau iki 
pirmųjų namų, Foksas sustingo vietoje ir tyliai suurzgė. Susto- 
jau, negirdėjau jokio garso, bet pasiklioviau Fokso klausa, nes ji 
buvo aštresnė už manąją. Mėnulį uždengė debesys, ir dešinėje 
išgirdau tylų šnaresį. Kai pasidarė šviesiau, įžiūrėjau Žmogaus 
kontūrus. Man pasirodė, kad žmogus sulinkęs ir luošas. Šešėlis 
įsmuko tarp dviejų namų. Sulaikiau Foksą, kuris ketino leistis iš 
paskos, ir toliau kopiau pagrindine gatve. Iš mano pusės tai bu- 
vo nelabai atsargu, bet visi, turėję kontaktų su laukiniais, tvirti- 
no, kad jie siaubingai bijo naujųjų žmonių, todėl visada jų pirma 
reakcija tokia pati - bėgti. 

Alarkono tvirtovė pastatyta XII amžiuje, vėliau, XX amžiu- 
je, Joje buvo įkurtas valstybės valdomas viešbutis. Tai perskai- 
čiau turistinėje afišoje su išblukusiomis raidėmis. Tvirtovė buvo 
įspūdingo dydžio ir dominavo kaime. Iš jos galėjai stebėti apy- 
linkes kelių kilometrų atstumu į visas puses. Nusprendžiau čia 
įsikurti nakčiai, nekreipiau dėmesio į triukšmą ir tamsoje slan- 
kiojančius siluetus. Foksas nuolat urzgė, tad teko paimti jį ant 
rankų, kad nurimtų. Kuo toliau, tuo buvo aiškiau, kad laukiniai 
vengs bet kokios konfrontacijos, kol aš kelsiu pakankamai 
triukšmo ir jie žinos, kad aš esu netoliese. 

Tvirtovės viduje likę nesenos okupacijos pėdsakų. Dideliame 
židinyje netgi degė ugnis, šalia padėta malkų atsargai. Jie bent 
jau nepamiršo vieno seniausių žmonijos atradimų paslapties. 

Greitomis apžiūrėjęs kambarius, supratau, kad tai beveik ir vis- 
kas, už ką juos galima pagirti. Laukinių pėdsakai užimtame pa- 
krūvos. Jokių protinės, dvasinės bei meninės veiklos pėdsakų. 
"Tai sutapo su nedaugelio tyrinėtojų, studijavusių laukinių istori- 
ją, išvadomis: jie neperėmė jokio žmonijos kultūrinio palikimo 
ir krachas ištiko žaibiškai. 

Storos sienos gerai saugojo šilumą, tad nusprendžiau įsikurti 
didžiojoje salėje. Pasitenkinau tuo, kad arčiau ugnies prisitrau- 
kiau čiužinį. Tarp atsargų radau krūvą švarių paklodžių. Taip 
pat aptikau du daugiašūvius karabinus ir įspūdingą atsargą šovi- 
nių bei visą ginklams valyti ir tepti reikalingą komplektą. Kai čia 
gyveno žmonės, slėnių ir miškų kraštas turėjo būti pilnas me- 
džiojamų žvėrių ir paukščių. Nežinojau, kokia padėtis dabar, 
bet per pirmąsias kelionės savaites supratau, kad bent kai ku- 
rios rūšys išgyveno po cunamio ir nepaprastos sausros, paskli- 
dus atominę radiaciją nešantiems debesims, po vandens šaltinių 
apnuodijimo, po visų kataklizmų, siaubusių planetą pastaruo- 
sius du tūkstančius metų. Paskutinieji žmonių civilizacijos am- 
žiai (nelabai žinomas, bet reikšmingas faktas) garsėjo tuo, kad 
Vakarų Europoje radosi judėjimų, kuriuos sukėlė keista mazo- 
chizmo ideologįja. Taip vadinama „ekologinė“ ideologija, nors ji 
nedaug ką bendra turėjo su to paties pavadinimo mokslu. Tie 
judėjimai reikalavo, kad „gamta“ būtų saugoma nuo netinka- 
mos veiklos, ir įrodinėjo, kad visos gyvūnų rūšys, nesvarbu, koks 
išsivystymo laipsnis, turi lygias „teises“ gyventi planetoje. Kai 
kurie tų judėjimų nariai, tiesą sakant, nuolat palaikė gyvūnų, o 
ne žmonių pusę. Jie labiau apgailestavo, išgirdę, jog išnyko ko- 
kia nors bestuburių rūšis, negu dėl viso žemyno gyventojus ka- 
muojančio bado. Šiandien mums sunkoka suprasti sąvokas „gam- 
ta“ ir „teisė“, kuriomis jie labai laisvai manipuliavo. Tose pasku- 

tinėse ideologijose mes paprasčiausiai įžvelgiame Žmonijos no- 
ro atsigręžti prieš save pačią simptomą - norą sunaikinti savo 
egzistenciją, nes jautė, kad ta egzistencija neatitinka jos lūkes- 
čių. Kad ir kaip būtų, „ekologai“ visiškai neįvertino gyvojo pa- 
saulio sugebėjimo prisitaikyti, neįvertino to, jog gyvasis pasaulis 
greitai atkurdavo dermę ant sugriauto pasaulio griuvėsių. Mano 
pirmieji proseneliai - naujieji žmonės, pavyzdžiui, Danielius3 ir 
Danielius4, - pabrėžia lengvą ironiją, kurią jie pajuto, matyda- 
mi, kaip tankios girios, pilnos vilkų ir lokių, greitai užkariauja 
senųjų industrinių kompleksų teritorijas. Taip pat ironiška ir tai, 
j0g tuo metu, kai žmonės praktiškai išnyksta, o jų buvusį domi- 
navimą liudija tik nostalgiją keliančios liekanos, erkės ir vabz- 
džiai pasirodo esą nepaprastai ištvermingi. 


Naktis buvo rami, tad pabudau prieš pat aušrą. Foksui sekant 
iš paskos, apėjau ratu aplink tvirtovę, stebėdamas virš ežero van- 
denų kylančią saulę. Laukiniai paliko kaimą, jie tikriausiai pasi- 
traukė į ežero pakrantę. Paskui kruopščiai apžiūrėjau tvirtovę ir 
joje aptikau daug žmonių pagamintų daiktų. Kai kurie ganėtinai 
gerai išsilaikę. Visi, kuriuose buvo elektronikos arba ličio bate- 
rijos, skirtos saugoti informacijai, jei nutrūktų elektros tieki- 
mas, prabėgusių amžių nepataisomai sugadinti. Tad palikau ra- 
mybėje mobiliuosius telefonus, kompiuterius, elektronines už- 
rašų knygeles. Tuo tarpu aparatai, kuriuose buvo tik mechani- 
nės ir optinės dalys, dažniausiai labai geros būklės. Truputį pa- 
žaidžiau su fotoaparatu. Rolleiflex su dvigubu objektyvu ir juo- 
dinto metalo korpusu. Rankenėlė juostelei įtraukti veikė neuž- 
sikirsdama, stiklinės obtiuratoriaus plokštelės atsidarydavo ir 
užsisklęsdavo sušnarėjusios švelniai, lyg šilkas. Tokiu greičiu, 
koks nustatytas. Jei dar būtų buvę fotojuostelių ir ryškinimo 
laboratorija, tikrai būčiau galėjęs pasidaryti puikių negatyvų. Sau- 

lė pradėjo labiau kaitinti ir ežero paviršiuje uždegė auksinius 
atspindžius, o aš vis dar mąsčiau apie grožį ir užmarštį. Apie tai, 
ką žmonija turėjo geriausia - jos technologinį išradingumą. Šian- 
dien nebeliko literatūros ir meno kūrinių, kuriais taip didžiavosi 
žmonija. Tzmos, dėl kurių gimė tie kūriniai, prarado bet kokią 
reikšmę, išnyko jų galia kelti emocijas. Taip pat išnyko filosofi- 
nės, teologinės sistemos, dėl kurių žmonės kovėsi, kartais žūda- 
vo, dar dažniau žudė. Visa tai naujiesiems žmonėms nebežadino 
nė menkiausių emocijų. Mes teįžvelgiame nepagrįstą ribotų, su- 
trikusių, nesugebančių suformuluoti nė menkiausios tikslios ar 
bent jau suprantamos sąvokos, protų svaičiojimą. Tuo tarpu žmo- 
gaus sukurti technologijų produktai dar galėjo kelti pagarbą. Bū- 
tent šioje srityje žmogus sukūrė geriausia, ką sugebėjo, išreiškė 
savo didžią prigimtį, iš karto išvystė tobulą veiklą, tad būtent 
šioje srityje naujieji žmonės negalėjo nieko rimtesnio nuveikti. 
Mano paties technologiniai poreikiai iš tiesų buvo labai nedi- 
deli. Pakako daug kartų pritraukiančių žiūronų ir plačiaašmenio 
peilio, - jį užsikišau už diržo. Kad ir kaip būtų, keliaudamas 
toliau (jei taip atsitiks, kad keliausiu), galbūt sutiksiu pavojingų 
žvėrių. Po pietų virš lygumos susikaupė debesys, o kiek vėliau 
ėmė lyti. Ilgais, lėtais ir sunkiais šuorais. Keldami duslų garsą 
lašai tiško tvirtovės kieme. Išėjau saulei dar nenusileidus: keliai 
pažliugę, nepereinami. Tada supratau, kad vasara užleidžia vie- 
tą rudeniui. Taip pat supratau, kad liksiu čia keletą savaičių, gal- 
būt net keletą mėnesių. Lauksiu žiemos pradžios, kol dienos 
taps šaltos ir sausos. Galėčiau medžioti, nušaučiau elnių patinų 
arba patelių, išsikepčiau židinyje, gyvenčiau paprastą gyvenimą, 
apie kurį skaičiau kelių žmonių gyvenimo aprašymuose. Žino- 
jau, kad Foksas būtų laimingas, nes toks gyvenimo būdas įrašy- 
tas jo genuose. Man reikės mineralinių druskų kapsulių, bet še- 
šiems mėnesiams dar turėtų pakakti. Paskui turėsiu rasti jūros 

vandens (jei dar egzistuoja jūra ir galėsiu iki jos nusigauti) arba 
teks mirti. Mano prisirišimas prie gyvenimo, kitaip negu Žmo- 
nių, nebuvo labai stiprus. Aukščiausiosios sesers mokymas visą 
dėmesį skyrė abejingumui. Suradęs pirmapradį pasaulį, jaučiau- 
Si jam esąs netinkamas, laikinas, nes tas pasaulis buvo orientuo- 
tas į išgyvenimą, rūšies tęstinumą. 

Vėlai naktį pabudau ir ežero pakrantėje išvydau laužą. Nu- 
kreipiau žiūronus ta kryptimi, pamačiau laukinius, ir mane išti- 
ko šokas. Niekada nebuvau matęs jų taip arti. Jie skyrėsi nuo 
gyvenančių Almerijos regione, kūnai tvirtesni, oda šviesesnė. 
Luošas egzempliorius, kurį pamačiau atvykęs į kaimą, greičiau- 
siai tėra išimtis. Laukinių buvo apie trisdešimt. Susibūrę prie 
laužo, vilkėjo odiniais skarmalais - tikriausiai žmonių gamybos. 
Negalėjau labai ilgai į juos Žiūrėti, tad vėl atsiguliau tamsoje tru- 
putį drebėdamas. Foksas prisiglaudė prie manęs ir snukučiu baks- 
nojo į petį, kol aš nurimau. 


Kitą rytą prie tvirtovės durų radau standaus plastiko lagami- 
ną - žmonių gamybos. Nepajėgūs patys pasigaminti kokių nors 
daiktų, nesukūrę jokių technologijų, laukiniai gyveno ant pra- 
monės griuvėsių ir tenkinosi naudodamiesi šen bei ten senuose 
būstuose rastais daiktais, bent jau tais, kurių paskirtį suvokė. 
Atidariau lagaminą: jame buvo šakniagumbiai, kurių kilmės ne- 
sugebėjau nustatyti, ir gabalas keptos mėsos. Tai įrodo, jog lau- 
kiniai visiškai nieko neišmano apie naujuosius žmones. Jie iš 
tikrųjų nežino, kad mano medžiagų apykaita skiriasi nuo jų ir tų 
maisto produktų aš negaliu vartoti. Bet Foksas su apetitu prari- 
jo gabalą mėsos. Ši dovana taip pat įrodo, jog laukiniai jaučia 
man didelę baimę ir nori pelnyti mano palankumą ar bent jau 
neutralumą. Daviau ženklą, kad priimu dovaną: vakare prie įėji- 
mo padėjau tuščią lagaminą. 

Kitą dieną pasikartojo ta pati scena, paskui ir kitas dienas. 
Dienomis pro žiūronus stebėdavau, ką daro laukiniai. Po tru- 
putį apsipratau su jų išvaizda: raukšlėtais, šiurkščiais veidais, 
nepridengtais lytiniais organais. Kai nemedžiodavo, atrodo, dau- 
giausia laiko miegodavo arba poruodavosi, bent jau tie, kurie 
turėjo tokią galimybę. Gentyje buvo griežta hierarchinė siste- 
ma, kurią perpratau po pirmųjų stebėjimo dienų. Vadas buvo 
keturiasdešimtmetis patinas žilstančiu kailiu. Jam padėjo du 
jauni patinai su gražiomis lyg arklių piršimis. Iš labai toli jie 
atrodė didžiausi ir tvirčiausi grupės atstovai. Jie turėjo teisę 
kergtis su patelėmis. Šios, kai susitikdavo vieną iš trijų domi- 
nuojančių patinų, atsistodavo keturpėsčios ir atkišdavo savo 
organus. Tačiau šiurkščiai protestuodavo prieš kitų patinų ke- 
tinimus. Vadas visada turėdavo pirmenybę prieš abu pavaldi- 
nius, bet neatrodė, kad tarp jų egzistuoja aiški hierarchija. Kai 
vado nebūdavo, jie paeiliui, o kartais vienu metu naudodavosi 
kelių patelių palankumu. Gentyje nebuvo nė vieno pagyvenu- 
sio nario, tad, ko gero, penkiasdešimt metų turėjo būti maksi- 
mumas, kiek jie galėjo sulaukti. Apskritai organizacijos mode- 
lis gana artimas visuomenės modeliui, ypač vėlyvojo periodo, 
kai išnyko žmones vienijančios struktūros. Esu tikras, kad Da- 
nielius1 nebūtų jautęsis vienišas toje aplinkoje ir nesunkiai bū- 
tų susiradęs sau vietą. 


Praėjus savaitei po mano atvykimo, kaip paprastai, atidariau 
pagrindinius tvirtovės vartus, greta lagamino pamačiau jauną gau- 
ruotą laukinę, labai šviesios odos juodaplaukę. Ji buvo beveik 
nuoga, segėjo tik odinį sijonėlį. Kūnas buvo negrabiai dekoruo- 
tas mėlynų ir geltonų dažų brūkšniais. Pamačiusi, kad einu ar- 
tyn, ji nusigręžė, pasikėlė sijoną ir išlenkė nugarą atkišdama šik- 
ną. Kai Foksas pribėgo ją apuostyti, ėmė drebėti visu kūnu, bet 

nepakeitė pozos. Kadangi aš nepajudėjau, ji galų gale atsigręžė. 
Daviau jai ženklą eiti paskui mane į tvirtovę. 

Nežinojau, kaip elgtis: jei priimsiu šią naują dovaną, tai, ko 
gero, ji bus siūloma ir kitas dienas. Kita vertus, jei išsiųsiu pate- 
lę atgal, pasmerksiu ją kitų genties narių smurtui. Ji buvo aiškiai 
įbauginta, sekė mano judesius su panikos atspindžiu akyse. Ži- 
nojau žmonių sekso etapus, nors tos žinios buvo grynai teori- 
nės. Parodžiau jai čiužinį, ji atsistojo keturpėsčia ir laukė. Da- 
viau ženklą atsigręžti. Ji pakluso, plačiai išskėtė šlaunis ir ėmė 
ranka glostyti savo nepaprastai gauruotą skylę. Naujųjų žmonių 
geismo mechanizmai buvo likę beveik tokie patys, nors ir gero- 
kai menkesni. Žinojau, kad kai kurie buvo įpratę jaudinti save 
rankomis. Aš irgi pabandžiau vieną kartą prieš keletą metų, bet 
man nepavyko sukelti protinių emocijų, tad pabandžiau sutelkti 
dėmesį į jutiminius pojūčius (jie pasirodė gana vidutiniški), už- 
tat nepanorau nieko panašaus kartoti. Vis dėlto nusimoviau kel- 
nes, ketindamas rankomis sužadinti penį, kad jis pasidarytų pa- 
kankamai kietas. Jaunoji laukinė patenkinta suniurnėjo ir ėmė 
trinti savo skylę dvigubai energingiau. Priėjus arčiau, dvoktelėjo 
siaubingas kvapas, sklindantis iš jos tarpukojo. Po to, kai iške- 
liavau, atsisakiau man įprastos naujųjų Žmonių higienos, mano 
kūno kvapas tikrai pasidarė šiek tiek stipresnis, bet toli gražu 
iki smarvės, kuri sklido iš laukinės skylės (šūdo ir supuvusios 
žuvies kvapo mišinys). Nenorom atsitraukiau. Ji vėl sunerimo, 
tuoj pat išsitiesė ir žemindamasi prišliaužė prie manęs. Priartė- 
jusi prie mano falo, prikišo artyn burną. Smarvė pakenčiama, 
bet vis tiek labai bjauri. Dantys maži, išgedę, juodi. Švelniai ją 
atstūmiau, apsirengiau, palydėjau iki tvirtovės durų ir ženklais 
parodžiau, kad negrįžtų. Kitą dieną nebepaėmiau lagamino, pa- 
likto man. Maniau, gerai viską apmąsčius, reikėtų vengti dides- 
nio santykių su laukiniais familiarumo. Fokso reikmes galėjau 

patenkinti medžiodamas, žvėrių netrūko ir jie buvo nepavojingi. 
Laukinių nedaug ir jie nenaudoja kitų ginklų, tik lankus ir strė- 
les. Du mano daugiašūviai karabinai - lemiamas koziris. Jau ki- 
tą dieną pirmą kartą išėjau ir, dideliam Fokso džiaugsmui, nušo- 
viau dvi elnių pateles, kurios ganėsi prie vandens pilno griovio. 
Su trumpakočiu kirvuku iškirtau dvi kulšis, o likusią skerdieną 
palikau pūti. Žvėrys buvo tik netobulos, netikslios mašinos, gy- 
venančios neilgai. Jie nebuvo nei tokie tvirti, nei elegantiški, nei 
veikė taip tobulai, kaip „Roleifleksas“ su dvigubu objektyvu, pa- 
maniau žiūrėdamas į rutuliukų formos akis, iš kurių dingo gyvy- 
bė. Tebelijo, bet mažiau, keliai vėl darėsi tinkami kelionėms. Kai 
ims šalti, bus laikas keliauti šiaurės kryptimi. 


Praėjus kelioms dienoms nukakau dar giliau į girią, kuri supo 
ežerą. Po aukštų medžių priedanga augo žema žolė, šen bei ten 
apšviesta saulės spindulių. Kartkartėmis girdėdavau šnarėjimą 
miško tankmėje, mane įspėdavo Fokso urzgimas. Žinojau, kad 
ten - laukiniai, kad vaikštau po jų teritoriją, bet jie neišdrįs pa- 
sirodyti, nes šūvių garsai turėjo juos įbauginti. Beje, jau gerai 
išmokau naudotis karabinais, sugebėjau labai greitai juos užtai- 
syti ir būčiau galėjęs surengti skerdynes. Abejonės, kurios galė- 
jo mane retkarčiais varginti, nes gyvenau atsietą nuo kitų vieni- 
šiaus gyvenimą, dabar išnyko: žinojau, kad turiu reikalų su blo- 
gais, nelaimingais ir žiauriais padarais. Tarp jų nerasiu nei mei- 
lės, nei galimybės mylėti, nei kokio nors idealo, kuris galėjo pa- 
skatinti svajoti mūsų protėvius žmones. Jie buvo tik paprastų 
žmonių blogiausių polinkių sukarikatūrintas substratas. Tuos 
žmones pažinojo jau Danielius1. Jis linkėjo jiems pražūties, pla- 
navo tą pražūtį ir nemažai nuveikė jos labui. Tai man dar kartą 
patvirtino savotiška šventė, kurią po kelių dienų suorganizavo 
laukiniai. Buvo pilnatis, ir mane pažadino Fokso staugimas. Tam- 

būrinų ritmas buvo smarkus ir įkyrus. Užlipau į centrinio bokš- 
to viršų. Rankose turėjau žiūronus. Gentis buvo susirinkusi lau- 
kymėje. Laukiniai sukūrė didelį laužą ir atrodė labai susijaudi- 
nę. Susirinkimui vadovavo vadas, sėdintis ant daikto, kuris pa- 
nėšėjo į išluptą automobilio sėdynę. Vilkėjo marškinėliais su už- 
rašu /biza Beach ir avėjo ilgaauliais batais. Kojos ir sekso orga- 
nai nepridengti. Jis davė ženklą, ir muzika sulėtėjo, genties žmo- 
nės sustojo ratu ir taip sudarė kažką panašaus į areną. Abu vado 
pagyvenusius laukinius (pačius vyriausius gentyje). Jie galėjo tu- 
rėti po šešiasdešimt metų. Buvo visai nuogi, ginkluoti durklais 
plačiomis trumpomis geležtėmis. Durklai buvo panašūs į tuos, 
kuriuos radau pilyje tarp atsargų. Iš pradžių kova vyko visiškai 
tyliai, bet pasirodžius pirmajam kraujui laukiniai ėmė šūkauti, švilp- 
ti, drąsinti priešininkus. Iš karto supratau, kad bus kaunamasi iki 
mirties, kovos tikslas - pašalinti menkiau prisitaikiusį kovai dėl 
išgyvenimo. Besikaunantieji smogė vienas kitam be gailesčio, steng- 
damiesi pataikyti į veidą ar jautrias kūno vietas. Po trijų minučių 
padarė pertrauką, abu atsitūpė arenos pakraščiuose, šluostėsi pra- 
kaitą ir dideliais gurkšniais gėrė vandenį. Apkūnesnis turėjo pro- 
blemų, jis neteko daug kraujo. Vadui davus signalą, kova tęsėsi. 
Stofulis atsistojo svyruodamas. Negaišdamas nė sekundės, prie- 
šininkas šoko ant jo ir suvarė durklą į akį. Pastarasis griuvo ant 
žemės, veidas sruvo krauju. Prasidėjo kruvinos dalybos. Iškėlę 
durklus, genties patinai ir patelės staugdami šoko prie sužeistojo, 
kuris bandė nušliaužti į šalį. Tuo pat metu vėl sudundėjo tambūri- 
nai. Iš pradžių laukiniai pjovėsi po gabalą mėsos ir kepėsi ant 
žarijų, bet įniršis augo, ir jie tiesiog pradėjo ryti aukos kūną, lakti 
kraują, kurio kvapas, atrodo, juos svaigino. Po kelių minučių sto- 
rasis laukinis virto kruvinomis kūno liekanomis, išmėtytomis po 
pievą kelių metrų spinduliu. Galva gulėjo šalia. Sveika, tik be iš- 

durtos akies. Vienas padėjėjas ją pakėlė ir ištiesė vadui, — tas atsi- 
stojo ir ėmė ja mojuoti šviečiant žvaigždėms. Muzika vėl nutilo, ir 
keletas genties narių, lėtai plodami rankomis, užtraukė nerišlią 
melopėją. Pamaniau, kad tai - vienybės ritualas, būdas sutelkti 
grupę ir tuo pat metu atsikratyti nusilpusių ir sergančių asmenų. 
Viskas panašu į tai, ką Žinojau apie žmoniją. 


Kai pabudau, pievas dengė plonas šerkšno sluoksnis. Likusią 
ryto dalį paskyriau ruošimuisi į kelionę, kurią tikėjau būsiant 
paskutiniu mano periplo etapu. Foksas lydėjo mane iš kambario 
į kambarį ir šokinėjo iš džiaugsmo. Keliausiu į vakarus. Todėl 
žinojau, kad kirsiu lygesnius ir šiltesnius regionus, tad nereikės 
kelioninės antklodės. Nelabai žinau, kodėl vėl prisiminiau pir- 
mąjį ketinimą pabandyti pasiekti Lansarotę. Mintis, jog surasiu 
naujųjų žmonių bendruomenę, man niekada nekėlė daug džiaugs- 
mo. Beje, neturėjau jokių tikresnių žinių, kad tokia bendruome- 
nė egzistuoja. Be abejo, perspektyva likusią egzistencijos dalį 
praleisti vietovėse, kur knibžda laukinių, net kartu su Foksu, 
net jei Žinau, kad aš jiems įvarysiu daug daugiau baimės nei jie 
man, kad jie padarys viską, kas įmanoma, kad tik būtų pakanka- 
mai toli nuo manęs, po šios nakties atrodė nepakenčiama. Tada 
supratau, kad po truputį netenku bet kokios galimybės. Galbūt 
šiame pasaulyje nebėra man tinkamos vietos. 

Ilgai abejojau dėl daugiašūvių karabinų. Jie griozdiški, tad kliu- 
dys man žygiuoti. Visiškai nebijojau dėl savo paties saugumo. 
Antra vertus, nebuvau tikras, kad Foksas lengvai ras maisto re- 
gionuose, per kuriuos keliausime. Pasidėjęs galvą ant priekinių 
kojų, jis sekė mane žvilgsniu, lyg suprastų - aš abejoju. Kai atsi- 
stojau, laikydamas rankose trumpesnį karabiną, prieš tai susi- 
grūdęs į krepšį šovinių atsargą, jis išsitiesė, džiaugsmingai viz- 
gindamas uodegą. Jam aiškiai ėmė patikti medžioklė. Man irgi 

šiek tiek. Dabar jausdavau savotišką džiaugsmą žudydamas žvė- 
ris, išvaduodamas juos iš pojūčių. Protu suvokiau, kad esu netei- 
sus, nes išsivaduoti padės tik asketiškumas, šiuo klausimu Aukš- 
čiausiosios sesers mokymas man atrodė labiau negu bet kada ne- 
diskutuotinas. Bet gal aš buvau humanizuotas, blogiausia to žo- 
džio prasme. Bet kokios organinės gyvybės, kad ir kokia ji būtų, 
sunaikinimas buvo žingsnis pirmyn įgyvendinant moralės dėsnius. 
Kadangi tikėjau Ateities žmonių pasirodymu, tai turėjau tuo pat 
metu pabandyti susirasti tokius kaip aš ar bent ką nors panašaus. 
Užsegdamas krepšio sagtį, prisiminiau Mariją23, kuri išėjo ieško- 
ti meilės ir, be abejo, jos nerado. Foksas šokinėjo aplink mane, 
pamišęs iš džiaugsmo, kad vėl keliaus. Apžvelgiau miškus, lygu- 
mą, mintyse sukalbėjau maldą už gyvų būtybių išlaisvinimą. 


Buvo vėlyvas rytas, lauke švelnus, beveik šiltas oras. Šaltis neiš- 
silaikė, buvo dar tik žiemos pradžia, ir aš netrukus visiems laikams 
išeisiu iš šaltų kraštų. Kodėl aš gyvenu? Aš niekam nepriklausau. 
Prieš išvykdamas nutariau paskutinį kartą su karabinu rankoje apeiti 
ežerą. Ne medžioti, nes negalėsiu pasiimti laimikio, panorau su- 
teikti Foksui paskutinį malonumą - paišdykauti tankmėje, pauos- 
tyti miško Žemę, prieš pradedant kelionę per lygumas. 

Mus supo pasaulis su giriomis, pievomis ir paprastais Žvėri- 
mis (virškinamieji traktai ir dantys). Jų gyvenimą bendrais bruo- 
žais galima apibūdinti šitaip: kitų virškinamųjų traktų paieška, 
kad juos surytų ir atkurtų savo energijos atsargas. Kiek anks- 
čiau stebėjau laukinių stovyklą; beveik visi miegojo, prisisotinę 
stiprių emocijų vakarykštėje kruvinoje orgijoje. Jie buvo maisto 
grandinės viršūnėje, priešų gamtoje turėjo nedaug, taigi patys 
privalėjo pasirūpinti senstančių ar ligotų individų sunaikinimu, 
nes reikėjo apsaugoti gerą genties sveikatą. Natūralioji atranka 
neegzistuoja, todėl jie privalėjo organizuoti ir priėjimo prie pa- 

telių kontrolės sistemą, kad išlaikytų rūšies genetinį fondą. Visa 
tai buvo normalu, o popietė buvo keistai šilta. Įsitaisiau ant eže- 
ro kranto, kol Foksas naršė po miško tankmę. Kartais iš van- 
dens iššokdavo žuvis ir sukeldavo paviršiuje nedideles bangeles, 
jos užgesdavo prie ežero kranto. Vis sunkiau darėsi suvokti, ko- 
dėl palikau abstrakčią, virtualią naujųjų žmonių bendruomenę. 
Gyvenimas be aistrų buvo senių gyvenimas. Žiūrėjome į pasaulį 
aiškiu žvilgsniu, ir tame žvilgsnyje palankumo pasauliui nebuvo. 
Pažinome gyvūnų pasaulį, pažinome žmonių visuomenę; niekur 
nebuvo jokios paslapties ir nieko negalėjome laukti, išskyrus sker- 
dynių pasikartojimą. „Yra taip, kaip yra“, - kartojau ir karto- 
jau, kol panirau į lengvą hipnozės būseną. 

Maždaug po dviejų valandų pakilau, galbūt nusiraminęs, šiaip 
ar taip, pasiruošęs tęsti savo ieškojimus, tuo pat metu suvokda- 
mas, kad gali ir nepasisekti, paskui ateis mirtis. Tada pastebė- 
jau, kad dingo Foksas. Turbūt uostinėja pėdsakus ir bėgioja gi- 
liau miške. 


Daugiau nei tris valandas naršiau krūmus aplink ežerą, kart- 
kartėmis, bet reguliariai šaukiau jį. Tyla kėlė nerimą, dienos šviesa 
jau ėmė silpnėti. Temstant radau jo kūną, pervertą strėlės. Jo 
mirtis turėjo būti siaubinga, jau padėrusiose akyse atsispindėjo 
panika. Laukiniai padarė paskutinį žiaurumo gestą - nupjovė 
ausis. Turėjo dirbti skubėdami iš baimės, kad jų neužklupčiau, 
nes pjūvis buvo grubus, kraujas aptaškė snukutį ir krūtinę. 

Sulinko kojos, kritau ant kelių prieš dar šiltą mažojo draugo 
lavonėlį. Gal būtų pakakę, jei būčiau pasirodęs penkiomis ar 
dešimčia minučių anksčiau. Tada laukiniai nebūtų lindę artyn. 
Reikėjo išrausti kapą, bet tą akimirką neturėjau jėgų. Sutemo, 
šalto rūko kamuoliai ėmė formuotis aplink ežerą. Ilgai, labai 
ilgai Žiūrėjau į suluošintą Fokso kūnelį; paskui atskrido musės, 
nedaug musių. 


Tai buvo slapta vieta, o slaptažodis - palaima. 


Likau vienas. Virš ežero leidosi naktis, ir pasijutau visai vie- 
nišas. Foksas niekada neatgis, nei joks kitas šuo, turintis tą patį 
genetinį fondą. Jis nugrimzdo į nebūtį, į kurią žengiau ir aš. Da- 
bar tikrai Žinojau, kad mylėjau, nes kentėjau. Paskubomis ap- 
mąsčiau Danieliaus1 gyvenimo aprašymą ir dabar supratau, kad 
per tas kelias kelionės savaites susidariau supaprastintą, bet iš- 
samų žmonių gyvenimo vaizdą. Ėjau visą naktį, visą kitą dieną, 
visą kitą naktį ir didžiąją trečios dienos dalį. Retkarčiais susto- 
davau, prarydavau kapsulę mineralinių druskų, išgerdavau di- 
delį gurkšnį vandens ir vėl traukdavau į kelią. Nejaučiau jokio 
nuovargio. Turėjau nedaug biochemijos ar fiziologijos žinių, Da- 
nieliaus giminė nebuvo mokslininkų giminė, tačiau žinojau, kad 
perėjimas prie autotrotijos naujiesiems žmonėms sukėlė įvairių 
lygiųjų raumenų struktūros ir veiklos pakitimų. Jeigu palyginsi- 
me su žmogumi, buvau itin lankstus, ištvermingas ir labai sava- 
rankiškai veikiantis padaras. Aišku, skyrėsi ir mano psichologi- 
ja. Nežinojau, kas yra baimė, ir, nors man nebuvo svetimas ken- 
tėjimas, tikrai ne visai suvokiau, ką žmonės vadino gailesčiu. Ma- 
nyje glūdėjo panašus jausmas, bet jo nelydėjo joks protinis vaiz- 
das. Mąstydamas apie Fokso glamones, pajutau jų stygių, prisi- 
miniau, kaip jis užšokdavo ant mano kelių, kaip maudydavosi, 
bėgiodavo, prisiminiau ypatingą džiaugsmą jo žvilgsnyje, kuris 
mane sukrėsdavo, nes buvo nesuvokiamas. Bet maniau, kad kan- 

čia, vienatvė neišvengiamos. Vien todėl, kad jos egzistuoja. Mintis, 
kad tai galėtų būti skirtingi dalykai, man nekilo, lygiai taip pat 
kaip ir mintis, jog prieš akis iškilusi kalnų grandinė gali išnykti, 
ovietoj jos atsirasti lyguma. Be abejo, labiausiai nuo mūsų pirm- 
takų mus skyrė tai, kad suvokėme egzistuojant visuotinį deter- 
minizmą. Kaip ir jie, buvome tik protingos mašinos, bet, skirtin- 
gai nuo jų, suvokėme, kad esame tik mašinos. 


Nemąstydamas žygiavau apie keturiasdešimt valandų. Galvoje 
visiškas rūkas, mane vedė tik neaiškus kelio žemėlapio vaizdas. 
Nežinau, kas mane privertė sustoti ir kodėl grįžo protas. Be abe- 
j0, tai galėjo būti keistas prieš akis išniręs peizažas. Dabar turėjau 
būti prie senojo Madrido griuvėsių. Šiaip ar taip, atsidūriau di- 
džiuliame makadamu dengtame plote, kuris driekėsi beveik tiek, 
kiek užmato akys. Tik tolumoje galėjai sunkiai įžiūrėti sausų, ne- 
aukštų kalvų vaizdą. Šen bei ten žemė buvo pakilusi keletą metrų 
ir susidariusios siaubingos pūslės. Atrodė, jog tai padarė pasibai- 
sėtina požeminė karščio banga. Makadamo juostos kilo į dangų 
keletą dešimčių metrų, toliau buvo visiškai suskeldėjusios ir vir- 
tusios žvyro ir juodų akmenų krūvomis. Žemė nuklota metalo 
nuolaužomis ir stiklo šukėmis. Iš pradžių pamaniau, kad atsidū- 
riau prie mokėjimo už kelius barjero, bet niekur nebuvo nurody- 
ta kryptis, niekur, tad galų gale supratau, kad esu tarp Barachaso 
oro uosto liekanų. Eidamas į vakarus, pastebėjau keletą žmonių 
veiklos pėdsakų: plokščiaekranių televizorių, sudužusių CD gro- 
tuvų baterijų, didžiulį reklaminį skydą, kuriame pavaizduotas dai- 
nininkas Deividas Bisbalas. Radiacija šioje zonoje dar turėjo būti 
didelė, nes ši vieta —viena iš labiausiai bombarduotų per paskuti- 
nį tarpžemyninio kontlikto etapą. Pasižiūrėjau į žemėlapį: turėjau 
būti visai šalia plyšio epicentro. Jei norėjau išlaikyti kryptį, reikė- 
jo sukti į pietus, tad teks pereiti senąjį miesto centrą. 

Sutraiškyti, išsilydę automobilių kėbulai šiek tiek sutrukdė man 
judėti ties M45 ir R2 kelius jungiančiais viadukais. Tik eidamas 
pro senus IVECO sandėlius pamačiau pirmuosius miesto lauki- 
nius. Po metaliniu angaro stogeliu jų buvo gal penkiolika. Už 
penkiasdešimties metrų. Prisidėjau prie peties karabiną ir grei- 
tai iššoviau. Vienas siluetas krito, kiti spruko į angarą. Truputį 
vėliau, kai atsigręžiau, pamačiau, kad du išjų atsargiai išlindo ir 
tempia savo bendrą į vidų - be abejo, tikėdamiesi juo pasisotin- 
ti. Turėjau žiūronus ir galėjau matyti, kad jie buvo mažesni ir 
luošesni nei tie, kuriuos mačiau Alarkono regione. Jų oda tam- 
siai pilka, nusėta augliais ir pūlinukais, be abejo, radiacijos pa- 
sekmė. Šiaip ar taip, jie taip pat bijojo naujųjų žmonių, ir visi, 
kuriuos sutikau miesto griuvėsiuose, tučtuojau sprukdavo. Man 
nepakakdavo laiko prisitaikyti, bet vis dėlto turėjau malonumą 
nudėti penkis ar šešis. Nors dauguma šlubavo, jie judėjo greitai, 
kartais pasispirdami rankomis. Nustebau ir net buvau priblokš- 
tas tokio nelaukto jų privisimo. 


Buvau nuodugniai išstudijavęs Danieliaus1 gyvenimo aprašy- 
mą, todėl, atsidūręs Kaljė Obispo de Leone, kur jis turėjo pirmą 
pasimatymą su Estera, pajutau keistą jaudulį. Iš baro, apie kurį 
kalbėjo Danielius, neliko jokio pėdsako, gatvėje tik du pajuodę 
sienos gabalai, ant vieno jų atsitiktinai išlikusi kelio rodyklė. Tada 
man kilo mintis surasti Kaljė San Isidorą, kur 3-iuoju numeriu 
pažymėto namo paskutiniame aukšte vyko gimtadienio party - jų 
ryšio pabaiga. Gana gerai prisiminiau Madrido centro planą. Da- 
nieliaus epochos Madrido planą. Vienos gatvės visiškai sugriau- 
tos, kitos išliko nepaliestos. Kodėl - neaišku. Prireikė maždaug 
pusvalandžio, kol radau ieškomą pastatą. Jis išliko. Lipau į pas- 
kutinį aukštą, keldamas kojomis betono dulkes. Baldai, sienų 
apmušalai, kilimai — viskas dingę. Ant purvinų grindų matėsi tik 

kelios krūvelės sudžiūvusių ekskrementų. Susimąstęs perėjau 
kambarius, kuriuose dėjosi įvykiai, be abejo, vieni baisiausių Da- 
nieliaus gyvenime. Nusigavau iki terasos, iš kurios jis stebėjo 
miesto vaizdą prieš pradėdamas, kaip pats sakė, „bėgti finišo 
tiesiąja“. Žinoma, privalėjau dar kartą susimąstyti apie žmonių 
meilės aistrą, jos pasibaisėtiną jėgą, jos reikšmę rūšies geneti- 
kai. Šiandien sudegusių, sugriuvusių pastatų vaizdas, krūvos at- 
liekų ir dulkių kėlė raminamą įspūdį, ragino būti liūdnai abejin- 
gą toje blunkančioje pilkumoje. Vaizdas, atsivėręs prieš mane, 
buvo beveik vienodas visomis kryptimis, bet žinojau, kad piet- 
vakarių kryptimi, kai įveiksiu plyšį, maždaug ties Leganeso ar 
Fuenlabrados priemiesčiais, atsidursiu prie Didžiosios Pilkos Erd- 
vės. Estremadūra, Portugalija išnyko kaip regionai. Branduolinių 
sprogimų virtinė, didžiulės bangos, ciklonai, siautėję toje geogra- 
finėje zonoje keletą amžių, galutinai išlygino šį plotą ir pavertė jį 
plačia, nuožulnia, palengva žemėjančia lyguma, kuri iš palydovo 
darytų nuotraukų atrodė esanti tik smulkūs labai šviesiai pilkos 
spalvos pelenai. Nuožulni plokštuma driekėsi maždaug du tūks- 
tančius penkis šimtus kilometrų. Iki menkai ištirto pasaulio re- 
giono, kuriame dangus beveik nuolatos užtrauktas ūkų ir garų. 
Jis maždaug toje vietoje, kur buvo senosios Kanarų salos. Trukdė 
debesų sluoksnis, todėl reti iš palydovo atliekami stebėjimai nela- 
bai patikimi. Lansarotė galėjo likti pusiasalis arba tapti sala, arba 
visai išnykti. Tokius geografinius duomenis žinojau prieš kelionę. 
Jeigu turėsime galvoje fiziologiją, buvo visiškai aišku, kad pri- 
trūks vandens. Eidamas dvidešimt valandų per parą, galėjau kas- 
dien įveikti šimto penkiasdešimties kilometrų atstumą. Man pri- 
reiktų truputį daugiau nei dviejų savaičių pasiekti jūros pakran- 
tes, jei jūra dar egzistuoja. Gerai nežinojau, kiek mano organiz- 
mas atsparus vandens trūkumui. Manau, jis niekada nebuvo iš- 
bandytas ekstremaliomis sąlygomis. Prieš iškeliaudamas, akimirką 

prisiminiau Mariją23, kuriai, išvykus iš Niujorko, teko susidurti 
su panašiais sunkumais. Taip pat pagalvojau ir apie senuosius žmo- 
nes, kurie tokiomis sąlygomis patikėdavo savo sielas Dievui. Gai- 
lėjausi, kad nėra Dievo ar panašios esybės. Pagaliau ėmiau viltis, 
kad pasirodys Ateities žmonės. 

Ateities žmonės, skirtingai nuo mūsų, nebus nei mašinos, nei 
pavienės būtybės. Jie bus vienis, bet kartu ir daugis. Niekas ne- 
gali mums nupiešti tikro Ateities žmonių vaizdo. Šviesa yra vie- 
na, bet spindulių skaičius begalinis. Supratau, ką reiškė Žodis; 
kelią man rodys lavonai ir pelenai, taip pat gerojo šuniuko Fok- 
so prisiminimas. 


Išvykau auštant, supamas bėgančių laukinių šnarėjimo. Eida- 
mas per priemiesčių griuvėsius, prieš pietus pasiekiau Didžiąją 
Pilką Erdvę. Padėjau savo karabiną, nes iš jo nebebuvo jokios 
naudos. Už didžiojo plyšio nepastebėjau jokios gyvybės - nei 
gyvūnų, nei augalų. Tuoj pat supratau, kad eiti bus lengviau, nei 
maniau iš pradžių: pelenų sluoksnis tebuvo kelių centimetrų sto- 
rio ir dengė kietą paviršių, panašų į šlaką, tad žygiuoti nebuvo 
sunku. Saulė buvo aukštai nejudančioje žydrynėje, žemės pavir- 
šius lygus, jokie reljefo kliuviniai netrukdė eiti reikalingu kursu. 
Žygiuodamas po truputį ramiai įsisvajojau, svajose pynėsi įvai- 
rūs modifikuotų naujųjų žmonių vaizdai. Tie žmonės dėkinges- 
ni, trapesni, beveik abstraktūs. Taip pat prisiminiau švelnias, ak- 
somines vizijas, kurias gerokai anksčiau, mano buvusiame gyve- 
nime, Marija23 parašė ekrane, norėdama parafrazuoti Dievo ne- 
buvimą. Į 

Nespėjus nusileisti saulei, trumpam sustojau. Po šiokių tokių 
trigonometrinių stebėjimų galėjau nustatyti, kad nuožulnumas 
siekia maždaug 176. Jei jis nesikeis iki galo, tai vandenynų pa- 
viršius yra dvidešimt penkiais tūkstančiais metrų žemiau žemy- 

no plokštės lygio. Taigi nelabai toli nuo astenosferos. Kitas die- 
nas turėjau tikėtis didelio temperatūros kilimo. 

Karštis iš tikrųjų ėmė kamuoti tik po savaitės. Tuo pat metu 
pradėjau jausti pirmuosius troškulio požymius. Visą laiką dan- 
gus buvo giedras ir darėsi vis mėlynesnis, beveik tamsus. Po vie- 
ną nusimečiau drabužius. Kuprinėje liko tik kelios mineralinių 
druskų kapsulės. Dabar man buvo sunku jas ryti, nes išsiskirda- 
vo nepakankamai seilių. Jaučiau fizines kančias, ir man tai buvo 
naujas jausmas. Visiškai priklausomi nuo gamtos laukiniai gyvū- 
nai nuolat kentė skausmą, išskyrus trumpas atvangos akimir- 
kas, palaimingą atbukimą patenkinus instinktus - valgymo arba 
seksualinius. Apskritai žmonių gyvenimas buvo panašus, skaus- 
mas dominavo, malonumo akimirkos buvo trumpos, jos priklausė 
nuo instinkto, žmonėms tapusio geismu, patenkinimo. Naujųjų 
žmonių gyvenimas turėjo atrodyti ramus, racionalus, atitolęs nuo 
malonumo ir nuo kančios. Mano kelionė liudijo, kad tas gyveni- 
mas žlugo. Galbūt Ateities žmonės pažins džiaugsmą, kitu var- 
du pavadintą nuolatinį malonumą. Žingsniavau be atvangos, kas- 
dien dvidešimties valandų ritmu, žinodamas, kad mano gyveni- 
mas dabar priklauso nuo elementaraus osmosinio slėgio regu- 
liavimo, nuo mineralinių druskų ir vandens, kurį ląstelės suge- 
bėjo sukaupti, kiekio. Žinojau, kad mano kūnas yra mašina, bet 
ta mašina nieko verta. Nesugebėjau pasiekti Proto, užtat tebe- 
laukiau ženklo. 

Po mano kojomis balo pelenai, dangus įgavo ultramarino at- 
spalvių. Po dviejų dienų suradau Marijos23 pranešimą. Parašy- 
tas kaligrafiška, aiškia, suglausta rašysena ant plono, permato- 
mo, neplyštančio plastiko lapų, susuktų į ritinėlį ir įdėtų į juodo 
metalo vamzdelį, kurį atidarant pasigirdo nedidelis garsas. Pra- 
nešimas nebuvo skirtas specialiai man, tiesą sakant, jis nebuvo 
skirtas niekam. Tai buvo dar vienas absurdiško, o gal kilnaus 

noro demonstravimas; noro, būdingo žmonėms, nepakitusio jų 
palikuonyse. Tai buvo noro palikti liudijimą, pėdsaką demonst- 
ravimas. 

Pranešimo turinys apskritai buvo labai liūdnas. Norėdama iš- 
eiti iš Niujorko, Marija23 turėjo susidurti su laukiniais, kartais 
susibūrusiais į gausias gentis. Priešingai negu aš, ji pabandė už- 
megzti ryšį. Ją saugojo baimė, kurią ji kėlė laukiniams, bet Ma- 
rija23 šlykštėjosi laukinių santykių brutalumu, tuo, kad lauki- 
niai nejautė gailesčio pagyvenusiems bei silpniems savo ben- 
drams, šlykštėjosi nepasotinamu laukinių noru smurtauti, že- 
minti kitus seksualiai arba dėl užimamos padėties hierarchinėje 
sistemoje, šlykštėjosi primityviu laukinių žiaurumu. Scenas, ku- 
riose man teko dalyvauti prie Alarkono, ji matė (beveik tokias 
pačias) Niujorke, nors gentis skyrė labai didelis atstumas ir sep- 
tynis ar aštuonis amžius jos negalėjo turėti jokio kontakto. Jo- 
kia laukinių šventė negalėjo apsieiti be smurto, pralieto kraujo 
ar kankinimų. Sudėtingų ir žiaurių kankinimų kūrimas, atrodo, 
buvo vienintelė sritis, kurioje jie išsaugojo savo protėvių išra- 
dingumo liekanas; tuo jų civilizacija ir apsiribojo. Jei tikėsime, 
kad egzistuoja moralinių savybių paveldėjimas, nebus kuo ste- 
bėtis: natūralu, kad brutaliausi ir Žiauriausi individai, tie, kurių 
agresyvumo potencialas didžiausias, dažniausiai išlieka gyvi per 
ilgalaikius konfliktus ir perduoda savo charakterį palikuonims. 
Moralinio paveldėjimo srityje niekas niekada negalėjo būti nei 
patvirtinta, nei paneigta, bet Marijos23 liudijimas, kaip ir mana- 
sis, tikrai įteisina galutinį Aukščiausiosios sesers sprendimą dėl 
žmonijos ir pateisina jos nutarimą nieko nedaryti ir nesipriešinti 
sunaikinimo procesui, kurį Aukščiausioji sesuo pradėjo prieš du 
tūkstančius metų. 

Gali kilti klausimas, kodėl Marija23 ėjo toliau. Bet skaityda- 
mas kai kuriuos puslapius supranti, kad ji ketino baigti kelionę, 

bet joje, kaip ir manyje, kaip ir visuose naujuosiuose žmonėse, 
buvo įsišaknijęs kažin koks fatališkumas, susijęs su mūsų ne- 
mirtingumu, dėl jo mes ir suartėjame su senovės žmonėmis, ku- 
riems religija buvo giliai įaugusi į kraują. Protinės konfigūraci- 
jos dažniausiai ilgai pergyvena juos pagimdžiusią realybę. Dėl 
naujų technologijų tapęs nemirtingas ar bent jau pasiekęs stadi- 
ją, panašią įreinkarnaciją, Danielius! taip ir liko nė kiek ne ma- 
žiau negu paprastas mirtingasis nekantrus, įniršęs, godus. Nors 
savo noru ir pasitraukiau iš reprodukcinės sistemos, garantavu- 
sios man nemirtingumą, arba, tiksliau, iš begalinės savo genų 
reprodukcijos, žinojau - niekada gerai nesuvoksiu, kas yra mir- 
tis. Niekada nepažinsiu nei sielvarto, nei geismo, nei baimės taip, 
kaip pažino žmogiškoji būtybė. 

Tuo metu, kai ruošiausi sudėti lapus į vamzdelį, pastebėjau, 
kad jame yra dar vienas daiktas; teko pavargti, kol jį išėmiau. 
Tai buvo žmonių knygos išplėštas puslapis, lankstytas tiek kar- 
tų, kol virto popieriaus plokštele, jos lakštai pasklido ant žemės, 
kai pabandžiau išvynioti. Didžiausiame fragmente perskaičiau 
tekstą, tai buvo dialogas iš Platono „Puotos“. Jame Aristofanas 
dėsto savo meilės koncepciją: 

„Taigi, kai vyras susitinka savo antrąją pusę, nesvarbu, kam 
jaučia potraukį, vaikinams ar moterims, juos abu pagauna švel- 
numas, pasitikėjimas vienas antru ir meilė. Jie nebenori skirtis 
nė akimirką. | 

"Tokie žmonės praleidžia visą gyvenimą kartu ir, beje, negali 
pasakyti, ko trokšta vienas iš kito. Nepanašu, kad savo draugi- 
joje ieško tik kūno malonumų, galinčių juos džiuginti. Aišku, 
abiejų sielos trokšta kito dalyko, kurio negali įvardyti, bet at- 
spėja ir leidžia atspėti.“ 

Puikiai atsiminiau tęsinį: kalvis Hefaistas pasirodo dviem „kar- 
tu miegantiems“ mirtingiesiems ir siūlo juos sujungti ir sulydyti 

į vieną taip, kad „iš dviejų liktų tik vienas, po mirties Hado kara- 
lystėje jie bus ne dviese, bet vienas, tarytum mirę viena mirti- 
mi“. Ypač gerai prisiminiau paskutinius žodžius: „Priežastis ta, 
jog kadaise buvome viena visuma. Noras ir pastangos būti ta 
visuma ir yra meilė.“ Ši knyga nuodijo Vakarų visuomenę, pas- 
kui apskritai žmoniją, įskiepijo jai pasišlykštėjimą racionaliu gy- 
vulišku elgesiu, įdiegė svajonę, kurios Žmonija stengėsi atsikra- 
tyti daugiau nei du tūkstančius metų, bet niekada iki galo jai 
nepavyko to pasiekti. Šiai jėgai nusilenkė ir pati krikščionybė, ir 
pats šventasis Paulius. ,„Du bus vienas kūnas, paslaptis yra didi, 
tvirtinu tai Kristaus ir Bažnyčios vardu.“ Neišgydoma nostalgija 
juntama visuose žmonių gyvenimo aprašymuose iki pačių pas- 
kutiniųjų. Kai norėjau sulenkti fragmentą, jis sutrupėjo tarp pirš- 
tų. Vėl užkimšau vamzdelį ir padėjau ant žemės. Prieš iškeliau- 
damas, paskutinį kartą pagalvojau apie Mariją23 - dar žmogų, 
tikrą žmogų. Neatsiminsiu jos kūno vaizdo, nes neturėsiu progos 
jo pažinti. Staiga sunerimau, nes supratau - jei aš radau jos Žinu- 
tę, tai vienas iš mūsų nukrypo nuo kelio. 

Vienoda balta žemė neteikė jokių orientyrų, bet švietė saulė, 
ir, greitai pasižiūrėjęs į šešėlį, supratau, kad iš tikrųjų pasukau 
per daug į vakarus. Dabar reikėjo traukti tiesiai į pietus. Negė- 
riau jau dešimt dienų, nebeįstengiau maitintis, tad tas papras- 
čiausias išsiblaškymo akimirksnis galėjo man būti fatališkas. Tiesą 
sakant, kentėjau mažiau, skausmo pojūtis nusilpo, bet jaučiau 
didžiulį nuovargį. Naujieji žmonės niekada neatsikratė išgyveni- 
mo instinkto, tik jis buvo silpnesnis. Keletą minučių sekiau sa- 
vyje vykstančią kovą tarp išgyvenimo ir nuovargio, gerai žinoda- 
mas, kad galų gale nugalės noras gyventi. Lėtu žingsniu patrau- 
kiau pietų kryptimi. 

Ėjau visą dieną, paskui visą naktį, orientavausi pagal žvaigž- 
des. Po trijų dienų, auštant, pamačiau debesis. Jų švelnus pavir- 

šius atrodė kaip paprasta horizonto moduliacija, šviesos virpėji- 
mas, iš pradžių pamaniau, kad tai - miražas, bet, priėjęs arčiau, 
aiškiai pamačiau, kad tai gražios matinės baltos spalvos kamuo- 
liniai debesys, kiekvienas keisčiausių formų rėmuose. Apie vi- 
durdienį perėjau debesų sluoksnį ir atsidūriau prie jūros. Pasie- 
kiau kelionės tikslą. 

Peizažas, tiesą sakant, visai nebuvo panašus į tą, kurį matė 
žmonės. Tai buvo virtinė balų ir tvenkinių, vanduo juose beveik 
nejudėjo. Juos skyrė smėlio seklumos; viskas skendėjo vienodo- 
je opalo spalvos šviesoje. Nebeturėjau jėgų bėgti, tad svirdu- 
liuodamas pasukau gyvybės šaltinio link. Pirmųjų, nelabai gilių, 
balų druskingumo procentas buvo labai nedidelis, bet mano kū- 
ną, atsidūrusį druskos vonioje, vis dėlto apėmė dėkingumas. Pa- 
jutau, kaip mane kiaurai užlieja maitinanti, palaiminga banga. 
Supratau ir beveik jutau savyje vykstančius procesus: osmosinis 
slėgis artėjo iki normalaus, ėmė funkcionuoti medžiagų apykai- 
ta ir gaminti adenozino trifosfatą, reikalingą raumenų darbui, 
proteinus ir riebiąsias rūgštis, būtinas ląstelėms atkurti. Tarsi 
sapno tąsa po neramaus pabudimo, tarsi patenkintos mašinos 
atodūsis. 

Po dviejų valandų atsistojau, po truputį grįžo jėgos. Oro ir 
vandens temperatūra tokia pati - turėjo būti beveik 37 C, nes 
visiškai nejaučiau nei šalčio, nei karščio; šviesa buvo ryški, bet 
neakino. Tarp balų smėlyje susidariusios negilios duobės, pana- 
šios į mažus kapus. Atsiguliau į vieną iš jų; smėlis buvo šiltas, 
švelnus. Tada supratau, kad liksiu čia gyventi ir gyvensiu daugy- 
bę dienų. Dienos ir nakties trukmė vienoda - dvylika valandų, ir 
aš jaučiau, kad taip bus ištisus metus, kad astronominiai pakiti- 
mai, prasidėję po Didžiojo Išsausėjimo, sukūrė čia zoną be me- 
tų laikų, kur nuolatos laikosi vasaros pradžios orai. 

Gana greitai atpratau reguliariai miegoti; nusnūsdavau vieną 
ar dvi valandas, nesvarbu, dieną ar naktį, tik nesupratau, kodėl 
kiekvieną kartą jaučiau poreikį atsigulti vienoje iš įdubų. Nema- 
tyti jokių augalų ar gyvūnų pėdsakų. Peizaže apskritai buvo ma- 
ža orientyrų: kiek akys užmato driekėsi smėlio seklumos, tven- 
kiniai ir įvairaus dydžio ežerai. Labai tankus debesų sluoksnis 
dažniausiai užtemdydavo visą dangų; tačiau debesys nebuvo vi- 
siškai nejudrūs, tik judėjo nepaprastai lėtai. Kartais tarp dviejų 
debesų masių nušvisdavo nedidelė properša ir pro ją galėjai pa- 
žvelgti į saulę arba žvaigždynus. Dienoms slenkant tai buvo vie- 
nintelis įvykis, vienintelis paįvairinimas. Visata buvo uždara lyg 
kokonas ar stazė, panaši į archetipinį amžinybės vaizdą. Kaip ir 
visi naujieji Žmonės, aš nejaučiau nuobodulio; mano abejingą, 
laisvą sąmonę užpildydavo kai kurie prisiminimai, neaiškios sva- 
jos. Tačiau visiškai nejaučiau džiaugsmo ir tikros ramybės. Fak- 
tas, kad egzistuoju, jau buvo nelaimė. Savo noru, negalvodamas 
apie atgimimą ar mirtį, pasirinkau paprastą būtį, visiškai be jo- 
kio turinio. Galbūt tik Ateities Žmonėms pavyks pasiekti nesu- 
skaičiuojamų potencialų karalystę. 


Per kitas dvi savaites išdrįsau Žengti toliau į savo naujas val- 
das. Pastebėjau, kad tvenkiniai ir ežerai darėsi didesni einant į 
pietus. Kai kuriuose net galėjai pastebėti nedidelius potvynius ir 
atoslūgius. Tačiau ežerai buvo labai seklūs, galėjau plaukti į vi- 
durį ir nebijoti, nes be vargo pasiekčiau seklumą. Vis nesimatė 
jokių gyvybės ženklų. Prisiminiau, kad gyvybė Žemėje atsirado 
labai ypatingomis sąlygomis, amoniako ir metano prisotintoje 
atmosferoje, nes pirmaisiais amžiais ugnikalniai buvo aktyvūs, 
tad mažai tikėtina, jog procesas pasikartos toje pačioje planeto- 
je. Organinė gyvybė tapo termodinamikos dėsnių padiktuotų są- 
lygų auka ir, net jei kurtųsi iš naujo, tegalėtų pakartoti tik tas 

pačias schemas: sukurti pavienius individus, grobuonio instink- 
tus, selektyvų genetinio kodo perdavimą; nieko naujo negalėjai 
laukti. Anot kai kurių hipotezių, anglies biologija paseno, ir Atei- 
ties žmonės bus silicio būtybės, kurių civilizacija kursis, palaips- 
niui sujungdama į vieną sistemą sąmoningus, turinčius atmintį kom- 
piuterių procesorius. Pyrso darbai, besiremiantys tik formaliąja 
logika, negalėjo nei patvirtinti, nei paneigti tos hipotezės. 

Jei zona, kurioje buvau, gyvenama, tai joje bet kuriuo atveju 
gali gyventi tik naujieji žmonės; niekada laukinio organizmas ne- 
būtų ištvėręs kelionės, kurią nukeliavau aš. Dabar be džiaugs- 
mo, netgi susirūpinęs laukiau susitikimo su vienu iš gentainių. 
Fokso mirtis, paskui kelionė per Didžiąją Pilką Erdvę mane iš- 
sekino dvasiškai; nebejaučiau jokio geismo, o ypač to, kurį ap- 
rašė Spinoza - kabintis į gyvenimą. Vis dėlto gailėjausi, kad pa- 
saulis mane pergyvens. Pasaulio tuštybė, apie kurią kalbėjo Da- 
nielius1 savo gyvenimo aprašyme, man dabar atrodė nepriimti- 
na; įsivaizdavau, kad ji monotoniška, be potencialų, be šviesos. 


Vieną rytą, vos pabudęs, be suvokiamos priežasties pasijutau 
ne toks prislėgtas. Paėjėjęs keletą minučių, pasiekiau ežerą, daug 
didesnį negu kiti. Pirmą kartą negalėjau įžvelgti kito kranto. Jo 
vanduo irgi buvo šiek tiek sūresnis. 

Priėjau tai, ką Žmonės vadino jūra, ją vertino ne tik kaip dide- 
lę ramintoją, bet ir kaip didelę naikintoją, kuri sugraužia, kuri 
švelniai nužudo. Tai man padarė įspūdį, ir paskutinės detalės, 
kurių trūko, kad susidaryčiau vientisą vaizdą apie žmones, iš 
karto stojo į savo vietas. Dabar geriau supratau, kaip primatų 
smegenyse galėjo gimti mintis apie begalybę, apie pasiekiamą 
begalybę. Ši mintis formavosi iš lėto, ji gimė aiškias ribas turin- 
čiame pasaulyje. Taip pat supratau, kaip Platono smegenyse ga- 
lėjo susiformuoti pirmoji meilės koncepcija. Vėl prisiminiau Da- 

nielių, jo būstą Almerijoje (jis buvo ir mano būstas), jaunas mo- 
teris paplūdimyje, prisiminiau ir tai, kaip jį sužlugdė Estera, ir 
pirmą kartą panorau jo gailėtis, nors ir negerbiau. Galų gale iš 
dviejų egoistiškų ir racionalių gyvūnų išgyveno egoistiškesnis ir 
racionalesnis. Taip visada buvo tarp žmogiškųjų būtybių. Tada 
supratau, kodėl Aukščiausioji sesuo reikalavo, kad nagrinėtume 
mūsų pirmtakų gyvenimo aprašymus. Supratau, kokį tikslą ji no- 
rėjo pasiekti. Taip pat supratau, kodėl tas tikslas niekada nebus 
pasiektas. 


Manęs neišlaisvino. 


Vėliau ėjau derindamas savo žingsnius su jūros bangavimu. Ėjau 
ištisas dienas, nejausdamas jokio nuovargio, o naktį mane švelniai 
liūliavo bangų mūša. Trečiąją dieną pamačiau juodų akmenų ta- 
kus, nueinančius į jūrą ir išnykstančius tolumoje. Gal jie tarnavo 
kaip perėja? Kas juos sudėjo - senieji ar naujieji žmonės? Dabar 
tai jau nebesvarbu; akimirksniu atsisakiau minties jais eiti. 

Tą akimirką (iš jokių ženklų negalėjai to numatyti) dvi debe- 
sų masės prasiskyrė ir vandenų paviršiuje sužėrėjo saulės spin- 
dulys. Iš karto prisiminiau dorovės įstatymo didžiąją saulę, ku- 
ri, kaip skelbia Žodis, galų gale sušvis virš pasaulio. Bet tame 
pasaulyje nebus manęs, aš netgi nesugebu įsivaizduoti to pasau- 
lio esmės. Dabar žinau, kad joks naujasis žmogus nesugebės 1š- 
spręsti esminės aporijos; tie, kurie pabandė, o tokių buvo, tik- 
riausiai jau nebegyvi. O aš, kiek pajėgsiu, gyvensiu savo nykų 
patobulintos beždžionės gyvenimą, ir mano paskutinis gailestis 
bus gailestis dėl to, jog dėl manęs žuvo Foksas, vienintelė verta 
išgyventi būtybė, tai aš neaiškiai nuspėjau, nes kartais jo Žvilgs- 
nyje pastebėdavau žybtelėjimą, pranešantį apie Ateities žmonių 
pasirodymą. 

Gyventi man liko gal koks šešiasdešimt metų, daugiau nei dvi- 
dešimt tūkstančių dienų, ir jos bus vienodos. Nemąstysiu ir ne- 
kentėsiu. Gyvenimo rūpesčiai liko toli; dabar atsidūriau ramioje 
erdvėje, iš kurios mane išves tik letalinis procesas. 

Ilgai mėgavausi saulės arba žvaigždžių šviesa ir jaučiau tik 
neapibrėžtą, jėgų suteikiantį pojūtį. Laimė tebuvo nepasiekia- 
mas horizontas. Pasaulis išdavė. Kūnas priklausys man neilgai. 
Niekada nepasieksiu nustatyto tikslo. Ateitis tuščia, ji - kalnas. 
Svajos mane dirgino. Aš buvau, manęs nebebuvo. Gyvenimas 
buvo realus. 

